
INTRODUKTION 


Hvorfor læser vi litteratur, og hvordan kan vi beskrive de erfaringer, som 
udspringer af den litterære praksis? Hvad er det vi kan lære af de litterære 
tekster, og hvorfor er det nu lige at litteraturen står så centralt placeret på 
en række humanistiske fag, ikke mindst på fremmedsprogsfagene, som 
udgør min egen ‘hjemmebane’? Sådanne fundamentale spørgsmål har 
været styrende for arbejdet med denne bog, og selv om de på ingen måde 
kan siges at være nye for litteraturteorien, er det min overbevisning at det 
konkrete udgangspunkt, som denne bog tager såvel teoretisk som 
praktisk, gør, at både spørgsmål og svar stilles og gives på en anderledes 
måde end det ofte sker. 

Bogens praktiske udgangspunkt har at gøre med, at jeg de sidste fem 
til seks år været optaget af de moderne fremmedsprogs aktuelle krise og 
fremtidige udvikling. Fremmedsprogsstudierne er, såvel i Danmark som 
i udlandet, ramt af en krise, der omfatter såvel optag, økonomi og 
selvforståelse, idet det traditionelle filologiske videnskabsparadigme, der 
lå til grund for deres etablering i starten af det tyvende århundrede, har 
mistet sin legitimitet. Denne krise er lige så uheldig som den er paradok- 
sal, al den stund den øgede globalisering stiller krav om et øget beredskab 
af fremmedsproglige kompetencer bredt i vores samfund. Som repræsen- 
tant for de moderne fremmedsprog i Det Humanistiske Fakultetsråd på 
Københavns Universitet har jeg forsøgt tage dette problem op til 
behandling i forskellige sammenhænge. Jeg har således arrangeret kon- 
ferencen Changing Philologies i samarbejde med Danmarks Humanistiske 
Forskningscenter i februar 2002 (bogudgivelse på Museum Tusculanums 
Forlag, august 2002), jeg har fungeret som leder af ‘Sprogfagenes 
Identitetsprojekt 2001-2002’ (Hvidbogen for de moderne fremmedsprog 
udkom på Romansk Institut, KU, 2002) og jeg har fungeret som 
netværkskoordinator for Sprog- og Kulturnetværket, der i perioden 2002- 
2004 samlede omkring 100 forskere fra fremmedsprogsuddannelserne ved 
de højere læreanstalter i Danmark. Et resultat af dette arbejde foreligger 
bl.a. med bogen Disciplines and Interdisciplinarity in Foreign Language 
Studies, der udkom i august 2004 på Museum Tusculanums Forlag. 

I diskussionen af sprogfagenes fremtid har jeg selv arbejdet for at styrke 
en tværfaglig og kulturteoretisk tilgang til studiet af sprog, historie og 
litteratur, som kan etablere vores institutionelle enheder omkring et fælles 
studieobjekt, teksten. Personligt har jeg forfægtet en strategi for fremmed- 
sprogene, som består i at redefinere det filologiske videnskabsparadigme 
i retning af det vi har kaldt en ‘ny kulturfilologi’ — en tværfagligt baseret 
tilgang til studiet af sprog, historie og litteratur, der tager kulturstudierne 

som deres fælles omdrejningspunkt. Dette skift muliggøres af tre ‘vendin- 
ger’ som har præget humanvidenskaberne i de sidste 10-15 år: den prag- 
matiske vending inden for sprogvidenskaben, den kulturelle vending inden 
for litteraturvidenskaben og den sproglige vending inden for historie- og 
kulturforskningen. I mit eget bidrag til Changing Philologies har jeg 
udlagt dette som et samlet epistemologisk skift i retning af en dialogisk 
baseret forståelse af forholdet mellem sprog, viden og verden. 

Det er imidlertid vigtigt, at arbejdet med at gentænke grundlaget for 
fremmedsprogsfagene i lyset af den globaliserede senmodernisme ikke kun 
bliver ført på et overordnet niveau, men også bliver taget op så at sige 
‘indefra’ i hver af vores discipliner (litteratur, sprogvidenskab, historie 
osv.), hvor vi ud fra en diskussion af egen faglighed kan sikre os faglig og 
saglig grund under fødderne. Personligt mener jeg, at den pragmatisk- 
funktionelle tilgang til litteraturstudierne giver et interessant bud på 
hvorfor den æstetiske dimension ikke står i modsætning til en kulturana- 
lytisk orienteret litteraturbeskæftigelse, men tværtimod snarere danner 
forudsætning herfor. 

Bogens teoretiske udgangspunkt består således i at anlægge en 
dialogisk-semiotisk tilgang til litteraturstudiet, og i den forbindelse har jeg 
især interesseret mig for de mulige forbindelseslinjer mellem den ameri- 
kanske filosof Charles Sanders Peirce (1839-1914) og den russiske litte- 
raturkritiker Mikhail Mikhajlovitj Bakhtin (1895-1975). Indskrivningen 
af kendte og anerkendte litteraturteoretiske erkendelser i en dialogisk- 
semiotisk kontekst åbner muligheden for at anlægge en reelt tværfaglig 
tilgang til litteraturstudierne, som bryder med dogmet om den autonome 
tekst, der sammenkæder studiet af litteraturen med forståelsen af kultur 
og historie, og som samtidig arbejder bevidst med det sprog, hvoraf litte- 
raturen udspringer. Forstået inden for en Peirce-semiotisk ramme vil læse- 
rens æstetiske erfaring danne forudsætning for den etiske erfaring, som 
igen udgør forudsætningen for den logiske erfaringsdannelse. Det har 
imidlertid hele tiden været vigtigt for mig at understrege, at bestræbelsen 
på at redefinere sprogfagenes epistemologiske grundlag ikke skal forstås 
som et felttog hverken for eller imod bestemte teoretiske retninger, men 
tværtimod skal begribes som et åbent felt af forskellige teoretiske tilgange, 
der kan reetablere en frugtbar tværfaglighed på fremmedsprogsstudierne, 
og som kan etablere vores institutionelle enheder omkring et fælles studie- 
objekt. 

Brugen af en Peirce-inspireret semiotik i studiet af litteratur er ikke i sig 
selv noget nyt, om end det heller ikke er et område som har fundet et 
stabilt ståsted i form af et etableret forskningsfællesskab. Folk som 
Michael C. Haley, John K. Sheriff og Victorino Tejera har givet endog 

meget forskellige bud pà hvordan en Peirce-orienteret semiotisk teori kan 
anvendes på studiet af litteratur, og mit bud adskiller sig fra alle disse 
indbyrdes forskellige behandlinger på flere måder. John K. Sheriff har isin 
bog The Fate of Meaning (1989) beskæftiget sig med forholdet mellem 
den litterære reception og litteraturvidenskaben, hvilket også tages op af 
Victorino Tejera, men ellers beskæftiger alle de nævnte bidrag sig ude- 
lukkende med studiet af teksten og dens umiddelbare reception. Herover- 
for har jeg haft en ambition om at se på hele den litterære praksis fra 
forfatterens kreationsproces over læserens reception til kritikkens viden- 
skabelige behandling, hvorved jeg adskiller mig fra alle de tre nævnte. 
Jergen Dines Johansen har med sin Literary Discourse (2002) givet et 
seriøst bud på et autoritativt værk, der kan markere et udgangspunkt for 
et forskningsfzellesskab som anlægger et bredt analytisk blik på hele den 
litterære praksis, og Dines Johansens grundlæggende forståelse af Peirces 
dialogiske semiotik og den litterære diskurs ligger da også til grund for 
denne bog. Til gengæld adskiller mit bidrag sig fra Dines Johansen i kraft 
af et teoretisk fokus, der i stedet for at sammenkæde semiotikken og 
psykoanalysen forsøger at sammentaenke Peirces pragmatisme med Paul 
Ricæurs hermeneutik, med Mikhail Bakhtins sprogfilosofi og med Jurij 
Lotmans kultursemiotik. Koblingen til Bakhtin er tidligere behandlet af 
Augusto Ponzio, men hovedsageligt i en rent sprogfilosofisk og ikke 
specifikt litterær kontekst. 

Bogen indledes med en introduktion til den almene semiotiske teori, 
hvor der lægges vægt på at diskutere det dialogiske princip hos primært 
Charles Peirce, men med vigtige sideblik til hhv. Bakhtin og Jurij Lotman. 
Der introduceres til tegnbegrebet og niveauet er i det hele taget intenderet 
således, at alle med en humanistisk basisviden og en interesse for emnet 
skal kunne være med. Afsnittet afsluttes med kort at berøre litteraturens 
funktioner som selvstændig diskurs. 

Kapitel II, Subjekt og erfaring, tager fat på spørgsmålet om hvordan vi 
kan begribe det subjekt, som udgør grunden for den litterære erfarings- 
dannelse. Subjektsbegrebet gennemgås igen primært ud fra Peirce, men 
med vigtige sideblik til Bakhtin, Paul Ricæur og Jurij Lotman. Sigtet er at 
etablere rammerne for en forståelse af subjektet som en dialogisk og 
narrativ størrelse, hvilket vil tillade at foretage en semiotisk beskrivelse af 
erfaringsdannelsen, herunder erfaringsdannelsen i de imaginære erfarings- 
processer som sættes i gang af litteraturen. 

Kapitel IN, Æstetisk erfaringsdannelse i litteratur, er det første af tre 
kapitler der behandler den imaginære erfaringsdannelse i litteratur ud fra 
Peirces opdeling af de normative videnskaber i en æstetisk, en etisk og en 
logisk beskrivelse. Den semiotiske beskrivelse af den æstetiske erfarings- 

dannelse udlægges som en dialogisk relation imellem emotionelle, hæn- 
delsesmæssige (energetiske) og logiske interpretanter, og denne overordne- 
de beskrivelse udmøntes i en gennemgang af bl.a. Roman Jakobsons pa- 
rallelismer (morfosyntaks), Paul Ricæurs begreb om den levende metafor 
(semantik) og Bakhtins dialogisme og polyfoni-begreb (pragmatik). Der 
er ikke tale om en egentligt receptionsæstetisk tilgang, der ville være hen- 
vist til at arbejde med empiriske læserundersøgelser — i stedet baserer af- 
snittet sig på Umberto Ecos forestilling om at enhver tekst har en 
indskrevet tekstlig ‘strategi’. Tekstens betydning bliver herefter at forstå 
som et betydningspotentiale, der skal realiseres i læseprocessen i overens- 
stemmelse med de indskrevne strategiske forudsætninger (hos Peirce den 
umiddelbare interpretant). Hvert af underafsnittene (Jakobson, Ricæur 
og Bakhtin) følges op med en eksemplificerende analyse og afsluttes med 
nogle overvejelser over de æstetiske momenter i den narrative subjekts- 
konstruktion. 

Kapitel IV, Etisk erfaringsdannelse i litteratur, ser på hvordan den 
konkrete læser tilegner sig teksten og bruger den som model for at forstå 
sig selv og sin egen livsverden bedre. Hvor den æstetiske erfaringsdannelse 
bliver studeret som et betydningspotentiale i teksten, dér skal den 
konkrete læsehandling forstås som en hændelse, hvorigennem teksten 
opnår en reference til en omverden. Tekstens reference udgør et kom- 
plekst problem for litteraturkritikken, al den stund det både involverer 
spørgsmålet om hvordan og i hvilket omfang teksten kan læses som 
havende en potentiel reference til dens oprindelige kulturelle og historiske 
kontekst, og spørgsmålet om hvordan læseren tilegner sig teksten som 
havende en reference til hans eller hendes egen livsverden. Først igennem 
den hermeneutiske tilegnelse, hvor en konkret læser tilskriver teksten en 
personligt tilegnet ‘mening’, tilskrives teksten en etisk betydningsdimen- 
sion. Udgangspunktet for beskrivelsen af det hermeneutiske problem- 
kompleks findes hos Paul Ricæur, hvis begreber om konfiguration og 
refiguration fra Temps etrécit(1983-85) relateres til Peirces betydningsni- 
veauer for den umiddelbare og den dynamiske interpretant. Igen finder vi 
altså den litterære erfaring udmøntet i en dialogisk relation, denne gang 
mellem teksten som strategisk tilrettelagt potentiale (den umiddelbare 
interpretant) og som aktualiseret reference (den dynamiske interpretant). 
I beskrivelsen af læserens aktive deltagelse i konstruktionen af det fiktive 
univers trækkes på Wolfgang Isers virkningsæstetik, og i beskrivelsen af 
læserens brug af teksten som model til forståelse af sin livsverden trækkes 
på Jurij Lotmans kultursemiotik. Kapitlet afsluttes med en eksemplarisk 
læsning af den spanske forfatter Antonio Mufioz Molinas roman Sefarad. 

Som det måtte være fremgået kombinerer jeg bogens eksplicitte kom- 
positionsprincip for kapitlerne III-V, dvs. gennemgangen af den æstetiske, 
etiske og logiske erfaringsdannelse i den litterære praksis, med tre forskel- 
lige epistemologiske betydningsniveauer, som Peirce har beskrevet med 
begreberne den umiddelbare, den dynamiske og den finale interpretant. 
I den forbindelse vil jeg understrege, at denne kombination er et valg jeg 
har truffet, og ikke en logik som teorien sætter. Jeg har således valgt 
hovedsageligt at behandle gennemgangen af æstetikken med udgangs- 
punkt i teksterne som et betydningspotentiale i sig selv — et epistemologisk 
betydningsniveau der svarer til Peirces umiddelbare interpretant, og i gen- 
nemgangen af den etiske erfaringsdannelse har jeg valgt at knytte an til 
diskussionen af teksternes reference til en livsverden i den konkrete 
læsning — et betydningsniveau, hvor Peirce taler om dynamiske interpre- 
tanter. Med denne kombination af to forskellige struktureringsprincipper 
kan man sige at jeg bevidst gør vold på teorien i fremstillingslogikkens 
interesse. Der er naturligvis altid tale om såvel en æstetisk, en etisk som 
en logisk betydningsdimension på alle tre interpretantniveauer, men en 
sådan gennemgang ville have resulteret i en meget omstændelig struktur 
og en tre gange så lang tekst. Den valgte opbygning af bogen ville imid- 
lertid ikke have kunnet lade sig gøre, hvis jeg f.eks. havde valgt at be- 
handle teksternes æstetiske karakter ud fra en empirisk baseret receptions- 
æstetik, eller teksternes etiske betydningspotentiale ud fra en immanent 
tekststrategisk synsvinkel. I Peirces terminologi ville disse tilgange om- 
handle æstetisk betydningsdannelse på niveauet for den dynamiske in- 
terpretant og etisk betydningsdannelse på niveauet for den umiddelbare 
interpretant. 

Hvad angår bogens Kapitel V, Litteratur og logisk erfaringsdannelse, 
betyder valget af denne fremgangsmåde, at behandlingen af den logiske 
erfaringsdannelse i den litterære proces kombineres med det betydnings- 
niveau som Peirce karakteriserer som den finale interpretant. Den finale 
interpretant skal forstås som et grænsebegreb, en tendens som sociale 
fællesskaber tenderer mod at etablere som en vane i Peirces forstand, og 
som forskningsfællesskaber ligefrem stræber efter at etablere. Den finale 
interpretant nås aldrig i ultimativ forstand, men er reelt og virkeligt til 
stede i den måde vi etablerer intersubjektive ‘vaner’ på i den litterære 
praksis. Tendensen til at etablere finale, logiske interpretanter i den 
litterære praksis behandles ud fra tre forskellige aspekter: de konkrete 
læseres dialog med den dagsaktuelle offentlighed om det som de har læst, 
udkrystalliseringen af et sæt af paradigmatiske værker over tid i en form 
for kanon samt denne kanons inddragelse i de sociale institutioner og 
endelig litteraturkritikkens etablering af et forskningsfællesskab baseret 

på videnskabelige kriterier og traditioner. Efter ganske summarisk at have 
berørt hvert af disse niveauer, afsluttes kapitlet med en behandling af den 
litterære diskursordens tematisering af sin specifikke egenart i form af 
metafiktionen. Begrebet metafiktion udlægges som en diskursregulerende 
selvreference. Ligesom alle andre diskurser indeholder den litterære dis- 
kursorden et selvrefleksivt element, ja måske er den litterære diskurs det 
diskursive register hvori selvrefleksionen er klarest og stærkest markeret. 
Dette skyldes dels litteraturens generelle funktion, som jo til dels netop er 
at reflektere over såvel individuelle som kollektive subjekters betingelser 
for at være eller blive subjekter, dels skyldes det at litterære tekster er 
æstetiske objekter, som i høj grad selv kaster opmærksomheden tilbage 
på deres egen form. Teorien om metafiktionen som diskursregulerende 
selvreference søges illustreret gennem læsningen af tre litterære tekster af 
hhv. Jorge Luis Borges, Miguel de Cervantes og Antonio Mufioz Molina. 

Bogen afsluttes med et sidste kapitel, Globalisering, fremmedsprog og 
litteratur, hvor jeg praesenterer nogle overvejelser over fremmedsprogsstu- 
diernes nuvarende situation i vadestedet mellem det traditionelle 
filologiske videnskabsparadigme og et nyt kulturvidenskabeligt eller 
interkulturelt paradigme samt litteraturfagets placering i den forbindelse. 


Afslutningsvis vil jeg gerne takke lektor Steen Jansen fra Romansk Institut 
ved Københavns Universitet, lektor Anne Magnussen fra Institut for 
Historie og Kultur ved Syddansk Universitet samt min kone, lektor Birgit 
Eriksson på Center for Æstetik og Kultur ved Århus Universitet, for gode 
diskussioner og værdifulde kommentarer. 


I. DEN SEMIOTISKE BAGGRUND 


Semiologi og semiotik 


Semiologi og semiotik betyder begge dele noget i retning af ‘studiet af 
tegn”. Menneskets optagethed af tegnene går helt tilbage til før antikken, 
men især med det 20. århundredes indsigt i sprogets centrale betydning 
for den menneskelige erkendelse har semiologien eller semiotikken 
udviklet sig til en af de centrale videnskabelige discipliner, naturligvis først 
og fremmest inden for humaniora, men i stigende grad også inden for 
andre videnskabelige grene såsom socialvidenskab, naturvidenskab og 
medicin. Begreberne semiologi og semiotik anvendes desværre ofte uden 
skelnen mellem de forskelle som eksisterer mellem de to forskellige 
hovedretninger, som har præget udviklingen af moderne videnskabsteori 
inden for human- og samfundsvidenskaberne i det 20. århundrede: Fer- 
dinand de Saussures (1857-1913) sémiologie og den amerikanske filosof 
Charles S. Peirces (1839-1914) semeiotics. Desværre, fordi den manglende 
skelnen kommer til at underbetone de store forskelle der i virkeligheden 
er tale om. Peirces semiotik tager afsæt i en tradition som går helt tilbage 
til antikken, og som udvikler sig gennem store europæiske tænkere som 
John Locke, Johann Heinrich Lambert, Jospeh Wronski og Bernhard 
Bolzano. Heroverfor lader det til, at Saussure slet ikke kender denne tra- 
dition, men selv sætter sig som mål så at sige at opfinde sin egen semiologi 
(Jakobson 1979, 124). Hvor Peirce i overensstemmelse med traditionen 
tager udgangspunkt i filosofien og fænomenologien, dér tager Saussure 
udgangspunkt i studiet af sproget. Hvor Peirce studerer sproget i dets 
sociale interaktion, og forstår den symbolske betydning som en betydning 
der vokser frem igennem vaner — dvs. gennem iterativ brug over tid — der 
sætter Saussure sig for at studere sproget som en kode — dvs. et synkront 
og arbitrært sæt af regler. For Peirce bliver studiet af sproget blot et 
element blandt andre i beskrivelsen af både naturens og menneskenes brug 
af tegn, ‘semiosis’, og derfor er Peirces semiotik bredere orienteret, og 
bedre udrustet til at studere andre typer af semiosis end den rent logisk- 
sproglige, f.eks. billeder, film eller historiske begivenheder, og dermed er 
den også bedre egnet til at beskrive samspillet mellem sådanne fænomener 
og sproglige tekster. 

En af Saussures vigtigste landvindinger, som førte til oprettelsen af den 
moderne lingvistik som en videnskab, bestod i at indføre en skelnen 
imellem ‘diakron’ og ‘synkron’ sprogvidenskab. Indtil Saussures banebry- 
dende forelæsninger i starten af forrige århundrede havde den videnskabe- 

lige beskæftigelse med sprog først og fremmest bestået i studier af 
sprogets historiske udvikling (diakroni). Den opgave, som Saussure 
stillede sig selv og den moderne lingvistik, var at give et bud på hvordan 
man kunne beskrive ét sprogs særlige egenart på et givet tidspunkt. Over 
for den traditionelle sproghistorie insisterede Saussure altså på en synkron 
og komparativ sprogvidenskab. 

Inden for den synkrone sprogvidenskab skelnede Saussure imellem to 
forskellige aspekter af sproget, som han kaldte hhv. sprogsystemet 
(‘langue’) og sprogbrugen (‘parole’). Sprogsystemet er den række fastlagte 
koder, der giver sproget dets konstante betydning, f.eks. ordenes be- 
tydning, samt forskellige grammatiske regler for hvordan ord kan føjes 
sammen til sætninger. Sprogsystemet sikrer således, at vi overhovedet kan 
forstå hinanden når vi taler sammen, og at vi også kan forstå det, som 
historien har overleveret os i form af tekster. Heroverfor definerer Saus- 
sure sprogbrugen som de konkrete og enkeltstående ytringer, som vi 
bruger når vi kommunikerer med hinanden: samtaler, avisartikler, lit- 
terære tekster osv. osv. 

Der er for Saussure tale om et vekselvirkningsforhold mellem disse to 
aspekter af sproget, idet sprogsystemet hele tiden bliver modificeret og 
fornyet igennem sprogbrugen, men den egentlige, videnskabelige be- 
skæftigelse med sproget må, ifølge Saussure, tage udgangspunkt i en 
beskrivelse af sprogsystemet. De strukturalistiske arvtagere til Saussures 
tænkning, som f.eks. den danske lingvist Louis Hjelmslev, mente ligefrem 
at sprogbrugen var alt for kaotisk og vilkårlig til at kunne danne basis for 
en videnskabelig beskrivelse. Derfor har den strukturelle forskningstradi- 
tion efter Saussure først og fremmest udviklet sig som et studium af 
sprogsystemet. 

Heroverfor tager Peirces semiotik udgangspunkt i studiet af hvordan 
tegn bruges til at kommunikere med, altså det som Saussure betegnede 
som sprogbrugen. For Peirce indgår alle tegn, når de bruges til at 
kommunikere med, i dialogiske relationer med andre tegn. Vi kommuni- 
kerer nemlig altid ind i en sammenhæng, en kontekst, som i forvejen er 
ladet med betydning, med andre tegn. Hver gang vi siger eller skriver 
noget, siger eller skriver vi op imod noget, som har været sagt, skrevet 
eller i det mindste ment før. På den måde produceres tegn og tekster altid 
på baggrund af andre tegn og andre tekster, og de retter sig altid frem 
imod deres egen fortolkning. 

De to forskellige teoretiske udgangspunkter resulterer i to forskellige 
definitioner af hvad et tegn er. Saussure forstår et ‘tegn’ som en konven- 
tionel enhed af en lydlig figur (signifiant) og et idémæssigt indhold 
(signifié), hvorfor studiet af tegnene ofte kommer til at koncentrere sig om 

de koder eller konventioner som knytter indholdet til udtrykket. Her- 
overfor definerer Peirce et ‘tegn’? som en treleddet relation imellem en 
tegnbærer (repra@sentamen), det som tegnet henviser til (object) og tegnets 
fortolkning i form af et nyt tegn (interpretant). Denne tegndefinition 
laegger mere op til at studere den proces, hvorigennem tegnet tilskrives sin 
betydning. Det skal vi vende tilbage til nedenfor. Det vigtige på dette sted 
er blot at betone, at disse grundlæggende forskelle i opfattelsen af hvad 
et tegn er, også sætter sig igennem i den praktiske anvendelse af teorierne, 
f.eks. inden for litteraturvidenskaben. Hvor strukturalismen typisk ville 
lede efter nogle faste betydningsstrukturer i afgrænsede og udvalgte 
samlinger af tekster (f.eks. et værk, et forfatterskab, en periode, en genre), 
dér vil en Peirce-orienteret semiotik typisk fokusere på samspillet mellem 
teksten og dens fortolkning i en bestemt kontekst. 

Detosemiotiske traditioner har haft en vidt forskelig receptionshistorie 
idet tyvende århundredes europæiske åndsliv. Saussures tegnbegreb kom 
i første omgang til at ligge til grund for den strukturalistiske tilgang til så 
vidt forskelige områder som lingvistik, litteraturvidenskab og antropologi 
(f.eks. Hjelmslev, Greimas, Barthes og Lévi-Strauss), og siden blev den et 
‘negativt’ forlæg for diverse poststrukturalistiske retninger (f.eks. Fou- 
cault, Lacan, Derrida, Barthes). Således mener jeg, at en stor del af den 
poststrukturalistiske fokuseren på tekstlige fraværserfaringer og dekon- 
struktion af stabile betydningsindhold kan tilbageføres til problemet med 
at anvende et af Saussure afledt tegnbegreb, konstrueret med henblik på 
analyse af langue, på tekster i deres funktion af parole. Peirces pragmatisk 
orienterede tegnbegreb, konstrueret med henblik på studiet af tekster i 
deres funktion som sprogbrug, blev derimod hovedsageligt kendt i en 
europæisk kontekst gennem Charles Morris” forenklede pragmatik samt 
gennem Roman Jakobsons forsøg på at sammentænke de to sprogfilosofi- 
er. En lignende bestræbelse finder vi hos Umberto Eco, der med Lector en 
fåbula og The Role of the Reader er en af dem, som i høj grad sætter 
Peirces semiotik til diskussion i en europæisk sammenhæng. Men det er 
først fra engang i firserne og frem at interessen for Peirce for alvor be- 
gynder at brede sig herhjemme, samtidig med at også Mikhail Bakhtin og 
Jurij Lotman bliver navne, der samler en stadig større interesse omkring 
sig. Det er derfor min hypotese, at mange af de spørgsmål af både tekst- 
analytisk, fortolkningsmæssig og kulturkritisk karakter, som har været 
gjort til genstand for den poststrukturalistiske metafysik, med fordel kan 
gentænkes inden for rammerne af en pragmatisk og funktionel semiotik. 

En lignende bestræbelse på at udvikle en realistisk, funktionel og 
dynamisk semiotik har inden for de seneste årtier udviklet sig i spaendings- 
feltet mellem den kognitive lingvistik og René Thom samt Jean Petitots 

katastrofeteori.' I en dansk sammenhæng udgør Center for Semiotik ved 
Århus Universitet, med Per Aage Brandt som hovedfigur, det centrale 
knudepunkt for denne udvikling. På trods af høj grad af sammenfald i 
bestræbelsen på at bryde med strukturalismens forestilling om tegnets 
immanente betydning og at udvikle semiotikken som et studium af 
betydningstilskrivelsen som en dynamisk proces, har jeg valgt ikke i videre 
omfang at inddrage denne retning, for klarere at kunne fokusere på aksen 
Peirce, Bakhtin og Lotman. 


Charles Peirces semiotik 


Som naturvidenskabsmand studerede Peirce tegnene som en del af en mere 
generel videnskabsteori. Han problematiserede empirismen, som do- 
minerede hans tid, altså opfattelsen af at 'sandheden” kan afledes direkte 
af vores umiddelbare registreringer af forhold i verden, fordi han indså, 
at mennesket aldrig har en direkte og uformidlet adgang til virkeligheden. 
Vores forhold til verden er filtreret igennem den måde hvorpå vi ser og 
forstår verden, og derfor er det påvirket af de forventninger som ud- 
springer af vores personlige og kulturelle horisont. Og for Peirce var 
semiotikken en integreret del af et mere omfattende videnskabsteoretisk 
paradigme, som kortfattet kan illustreres med nedenstående diagram: 


Ikke-normative videnskaber: 
e Matematik 
* Fenomenologi 
i. Firstness (CP 1.302-321) 
ii. Secondness (CP 1.322-336) 
iii. Thirdness (CP 1.337-49) 
Normative videnskaber: 
i. Æstetik (CP 5.129) 
ii. Etik (CP 5.129) 
iii. Semiotik / Logik (CP 5.129) 


' I antologien Kognitiv semiotik finder man en glimrende introduktion til denne særlige retning 
inden for semiotikken: Bundgaard, Egholm og Skov (red.), 2003. 

7 I referencerne til Peirces Collected Papers anvender jeg den annotation som er blevet alment 
accepteret inden for Peirceforskningen, hvor CP henviser til Collected Papers, tallet før punktum 
til bindet og tallet efter punktum til paragraffen. Citaterne fra Collected Papers er citeret efter 
den elektroniske version redigeret af Charles Hartshorne, Paul Weiss og Arthur Burks og udgivet 
af Harvard University Press. Dog har jeg tilladt mig at foretage en standardisering af Peirces 
mange forskellige typer fremhævelser (versaler, fed, understregning, kursiv osv.), som alle er 
blevet til kursiv. 

t. Tegnet i sig selv. Pure grammar eller morfo-syntaks? 
a. Kvalitegn / tone (CP 4.537) 
b. Sin-tegn / token (- " -) 
c. Legi-tegn / type (- " -) 

2. Tegn og objekt. Logic proper eller semantik 


a. Ikon 
b. Indeks 
c. Symbol 


3. Tegn og interpretant. Pure rhetoric eller pragmatik 
a. Rhem/term (CP 2.250) 
b. Dicent sign / proposition (CP 2.251) 
c. Argument /argument (CP 2.2.52) 
i. Abduktion / hypotese (CP 2.270) 
ii. Induktion (CP 2.269) 
iii. Deduktion (CP 2.267) 


Peirce skelner mellem de normative og de ikke-normative videnskaber ud 
fra forstáelsen af begrebet norm »in the sense of a pattern which is 
copied« (CP 1.586). Der er altsà ikke tale om normativitet forstáet som 
en forskrift eller lignende, men blot det at de normative videnskaber 
beskæftiger sig med beskrivelsen af en vane- eller monsterdannelse 
gennem iterativ forekomst over tid. Med Peirces egne ord drejer de 
normative videnskaber sig om »the science of the laws of conformity of 
things to ends« (CP 5.129). Heroverfor bestár de ikke-normative viden- 
skaber af matematikken, der handler om udarbejdelse og observation af 
rent imaginære konstrukter, og fænomenologien, eller ‘faneroskopien’ 
som Peirce kalder den, der beskæftiger sig med studiet af alt det, som 
præsenterer sig for the mind. De normative videnskaber er beskæftiget 
med »the laws of conformity of things to ends« (CP 5.129), og disse ends 
kan nu varieres i forhold til deres fænomenologiske karakter. /Estetikken 
beskæftiger sig således med at studere »those things whose ends are to 
embody qualities of feeling« (CP 5.129), etikken tager sig af studiet af 
»those things whose end lie in action« (CP 5.129), mens logikken, eller 


` I stedet for Peirces betegnelser pure grammar, logic proper og pure rhetoric foreslår jeg at 
bruge betegnelserne morfosyntaks, semantik og pragmatik. Jeg er heri inspireret af Charles 
Morris’ terminologi, som er langt mere udbredt end Peirces, selv om dennes tænkning ligger til 
grund. Morris skelner mellem syntactics, semantics og pragmatics, men da studiet af tegnet i sig 
selv både må indeholde undersøgelsen af formdannelse og kombinatorik, vil jeg foreslå 
betegnelsen morfo (form) syntaks (kombinatorik). Den morfosyntaktiske analyse dækker altså 
i denne fremstilling en langt bredere semiotisk disciplin end begrebet dækker inden for den strikt 
grammatiske terminologi, ikke mindst fordi Peirces tegnbegreb jo omfatter mange andre typer 
tegn end de sproglige. 

semiotikken, handler om »those things whose end is to represent some- 
thing« (CP 5.129). 


Peirces fænomenologi 

Peirces fænomenologi består i en bestræbelse på at beskrive de mest 
fundamentale og samtidig mest elementære betingelser, der bestemmer 
menneskets møde med og opfattelse af verden. Peirce beskriver menne- 
skets møde med verden ud fra tre fundamentale kategorier, som han 
kalder ‘forstehed’, ‘andethed’ og ‘tredjehed’ (firstness, secondness og 
thirdness). Disse fænomenologiske kategorier elaboreres løbende gennem 
Peirces forfatterskab, men må anses for at være fuldt udviklede omkring 
1885. Kategorierne ligger til grund for hele hans filosofi, herunder hans 
semiotik, hvilket indebærer, at alle hans semiotiske begreber opdeles og 
underopdeles i treheder. 

Førsteheden er den rene kvalitet i sig selv, farven rød f.eks., som i 
bevidstheden (mind) modsvares af en ren følelse. Et sådant uafgrænset 
univers af ren kvalitet eller ren følelse kan ikke eksistere i den ydre verden, 
men kan kun bestå som rene muligheder (maybes). For at begrebsliggøre 
førsteheden må vi tænke på den som »ren natur eller som en kvalitet, der 
i sig selv er uden dele, uden nogen træk og ikke legemliggjort« (Peirce 
1994, 35). Det er i det følgende citat bemærkelsesværdigt i hvor høj grad 
Peirce søger til poetiske og ligefrem metaforiske udtryk for at udtrykke 
førstehedens karakter: 


The idea of the absolutely First must be entirely separated from all conception 
of or reference to anything else; for what involves a second is itself a second to 
that second. The First must therefore be present and immediate, so as not to 
be second to a representation. It must be fresh and new, for if old it is second 
to its former state. It must be initiative, original, spontaneous, and free; 
otherwise it is second to a determining cause. It is also something vivid and 
conscious; so only it avoids being the object of some sensation. It precedes all 
synthesis and all differentiation: it has no unity and no parts. It cannot be 
articulately thought: assert it, and it has already lost its characteristic 
innocence; for assertion always implies a denial of something else. Stop to 
think of it, and it has flown! What the world was to Adam on the day he 
opened his eyes to it, before he had drawn any distinctions, or had become 
conscious of his own existence, that is first, present, immediate, fresh, new, 
initiative, original, spontaneous, free, vivid, conscious, and evanescent. Only, 
remember that every description of it must be false to it (CP 1.357). 


Hvis forsteheden bestar i ren mulig veren, sa bestar andetheden i aktuel 
eksistens. Det er tingenes og begivenhedernes eksistenskategori, og bestar 
i såkaldt duale relationer: »Det møder os i kendsgerninger som relation, 

tvang, virkning, afhængighed, nægtelse, hændelse, virkelighed, resultat« 
(Peirce 1994, 79). Andetheden er vores møde med den konkrete virkelig- 
hed, der yder os modstand, døren der binder f.eks, og det er vores 
viljesbestemte eller driftstyrede anstrengelse, rettet mod denne modstand. 


Just as the first is not absolutely first if thought along with a second, so 
likewise to think the Second in its perfection we must banish every third. The 
Second is therefore the absolute last. But we need not, and must not, banish the 
idea of the first from the second; on the contrary, the Second is precisely that 
which cannot be without the first. It meets us in such facts as Another, 
Relation, Compulsion, Effect, Dependence, Independence, Negation, Occur- 
rence, Reality, Result. A thing cannot be other, negative, or independent, 
without a first to or of which it shall be other, negative, or independent. [...] 


We find secondness in occurrence, because an occurrence is something whose 
Existence consists in our knocking up against it. A hard fact is of the same sort; 
that is to say, it is something which is there, and which I cannot think away 
but am forced to acknowledge as an object or second beside myself, the subject 
or number one, and which forms material for the exercise of my will (CP 
1.358). 


Tredjeheden medierer endelig mellem de to første kategorier ligesom et 
midterstykke forbinder en begyndelse og en slutning. Medieringen ud- 
gøres af regelmæssighed eller lovmessighed, der i form af en vanedannelse 
(habit) far det konkrete til at sla om i noget alment. 


By the third, I mean the medium or connecting bond between the absolute first 
and last. The beginning is first, the end second, the middle third. The end is 
second, the means third. The thread of life is a third; the fate that snips it, its 
second. A fork in a road is a third, it supposes three ways; a straight road, 
considered merely as a connection between two places is second, but so far as 
it implies passing through intermediate places it is third (CP 1.337). 


For Peirce handler tredjehed saledes om generalitet og begrebsdannelse, 
en tankens lov, hvorfor det klareste udtryk for tredjehed er det repræsen- 
tative princip, tegnets princip. 


Peirces tegnbegreb 

Peirces semiotiske grundopfattelse vinder i lobet af hans liv i bade dybde 
og rækkevidde, men er samtidig præget af en høj grad af integritet 
(Jakobson 1979, 120). Ikke desto mindre varierer Peirces definition af 
tegnet noget over tid, som det ogsa fremgar af Robert Martys glimrende 
samling af 76 forskellige bud pa en definition fra Peirces hand (Marty, 

internetartikkel på Arisbe).* En repræsentativ udgave finder vi f.eks. i CP 
1.541: 


A representamen is a subject of a triadic relation TO at second called its object, 
for a third, called its interpretant, this triadic relation being such that the 
representamen determines its interpretant to stand in the same triadic relation 
to the same object for some interpretant (CP 1.541). 


Et tegn kan således igen deles op i komponenter: for det første tegnet i sig 
selv, som Peirce også kalder et ‘repreesentamen’, for det andet ‘objektet 
som tegnet refererer til, og for det tredje ‘interpretanten’, som er et nyt 
tegn der fortolker det første og hvis relation til objektet er den ‘samme’ 
som repræsentamenets. Når jeg f.eks. fortæller (repræsentamen) min ven 
om en fælles bekendts fortrædeligheder (objekt), kan jeg med rimelighed 
forvente at min ven producerer en mental forestilling om hvad der er 
hændt vores fælles bekendt (interpretant). Det er værd at lægge mærke til 
at Peirce i denne definition understreger den determinative rolle repræsen- 
tamenet har i forhold til genereringen af interpretanten som et nyt tegn”. 
At der er tale om en form for determination betyder ikke at der er tale om 
en fuld og hel identitet imellem repræsentamen og interpretant; som vi 
skalse nedenfor mener Peirce at der ved oversættelsen mellem repræsenta- 
men og interpretant kan tilføjes nye betydningsdimensioner som får tegnet 
til at ‘vokse’ (se s. 33). Når han taler om determination skal det snarere 
forstås på den måde, at interpretanten ikke kan genereres som et nyt 
vilkårligt tegn. Min ven kan f.eks. kende andre sider af vores fælles 
bekendt, hvilket gør det muligt for ham at se andre implikationer af den 
fortalte historie, men min ven må vide, hvem den omtalte person er, ellers 
siger min historie ham intet, eller meget lidt. Interpretanten bliver 
efterfølgende udgangspunkt for at generere et nyt tegn når min ven 
kommenterer min historie eller stiller uddybende spørgsmål, eller evt. blot 
forholder sig tavs. Dette nye tegn bliver selv genstand for en fortolkning, 
dvs. det bliver selv repræsentamen, når jeg skal forstå den måde hvorpå 
min ven reagerer på min historie. Derved produceres der en ny interpre- 
tant, og der opstår en i princippet uendelig kæde af tegn som tolker tegn, 
en uendelig semiosis.° Grafisk kan vi repræsentere processen som en 


* http://members.door.net/arisbe/. 

? Denne definition fra Peirces Lowell Lectures, Lecture III (1903) er repræsentativ for det store 
flertal af hans definitioner, idet den netop understreger det determinative forhold mellem re- 
preesentamenet og interpretanten. 

* Begrebet ‘uendelig semiosis’ er ikke Peirces eget, men en oversættelse af Umberto Ecos be- 
tegnelse semiosis ilimitada (1975, afsnit 2.7.3), der imidlertid er en meget præcis begrebslig- 
gorelse af det dynamiske aspekt i Peirces forstaelse af tegnenes interaktion. 

trekantsrelation, der med omvendingen af interpretanten til et nyt 
repræsentamen eller tegn gentager sig i det uendelige. 


Repræsentamen 
Objekt Interpretant 
Repræsentamen 
Objekt Interpretant 


Osv. 


Tegnet, min fortælling, repræsenterer objektet, vores fælles bekendts 
fortrædeligheder, men ikke på nogen simpel måde. Der er således ikke tale 
om at tegnet henviser direkte til den skinbarlige ‘virkelighed’ eller 
‘realitet’, altså min ven i kød og blod. For min ven vil min historie om 
vores fælles bekendt være min udlægning (repræsentation) af vores 
bekendts fortrædeligheder og ikke dennes fortrædeligheder i sig selv. 
Derfor indfører Peirce en skelnen mellem to aspekter af objektet: et 
‘umiddelbart’ — og et ‘dynamisk’ objekt: 


[W]e have to distinguish the Immediate Object, which is the Object as the Sign 
itself represents it, and whose Being is thus dependent upon the Representation 
of it in the Sign, from the Dynamical Object, which is the Reality which by 
some means contrives to determine the Sign to its Representation (CP 4.536). 


Det umiddelbare objekt er at forstå som objektet repræsenteret af tegnet 
i sig selv, en betydningsdimension som kun eksisterer i kraft af selve denne 
repræsentation (min fortælling om vores bekendts fortrædeligheder), 
mens det dynamiske objekt er at forstå som den realitet der så at sige 
genererer eller determinerer hele tegnprocessen (de hændelser som vores 
fælles bekendt faktisk har været ude for). Tegnet repræsenterer således 
kun objektet i en bestemt henseende, og overlader dermed andre aspekter 
af det dynamiske objekt til at generere yderligere semiotiske processer. 
Når vi taler om et bestemt sagsforhold, f.eks. den universitetsreform som 
regeringen gennemførte i 2003, så kan vi tale om den som en del af 
forskningsminister Helge Sanders politiske portefølje og vurdere den i 
lyset af hans personlige karriere, vi kan tale om den som lovgrundlag for 
universitetslovsinstitutionerne, og det kan vi gøre enten set fra studentersi- 
de, fra forskerside, fra underviserside eller fra administrativ side osv. osv. 
Hvert af disse afspekter af universitetsloven er konstrueret diskursivt, og 

de må derfor betragtes som umiddelbare objekter. De udgør altså 
forskellige måder hvorpå selve ‘tegnet’ fokuserer det dynamiske objekt 
(universitetsreformen i alle dens egenskaber). Det dynamiske objekt må 
derfor siges at ligge uden for tegnet, fordi det ikke kan repræsenteres 
udtømmende af tegnene. Der vil altid være nye måder at diskutere og 
forstå en politisk reform, som aktuelt, historisk, politisk eller socialt 
fænomen. Og det dynamiske objekt er netop dynamisk, fordi den aktuelle 
virkelighed hele tiden fremprovokerer nye diskurser, nye måder at 
fokusere verden på. Det er dog værd at bemærke at der ikke er noget 
naivt over Peirces forhold til den ontologiske status af dette dynamiske 
objekt, hvilket fremgår af et andet og senere citat om de to aspekter af 
objektet: 


We must distinguish between the Immediate Object, — i.e. the Object as 
represented in the sign, — and the Real (no, because perhaps the Object is 
altogether fictive, I must choose a different term, therefore), say rather the 
Dynamical Object, which, from the nature of things, the Sign cannot express, 
which it can only indicate and leave the interpreter to find out by collateral 
experience (CP 8.314). 


Det er interessant hvordan Peirce i dette citat karakteriserer objektet som 
»altogether fictive«, hvilket vil sige at han altså ikke nærer nogen 
forestilling om en ontologisk ‘ren’ realitet, ubesmittet af vores semiotisk 
medierede forhold hertil. Den enkelte diskurs kan ikke rumme dette 
dynamiske objekt i al dets kompleksitet, men den enkelte fortolker heraf 
(som ikke er det samme som interpretanten, der netop er determineret af 
den konkrete diskurs) kan tilnærme sig en forståelse af det dynamiske 
objekt gennem collateral experience, dvs. gennem andre erfaringer med 
objektet. 

Hvor Peirces beskrivelse af tegnet gør det nødvendigt at tale om to 
forskellige objekter, gør hans beskrivelse det logisk at tale om (mindst) tre 
forskellige typer af interpretanter. Hans mest kendte og anvendte 
begreber, den umiddelbare, den dynamiske og den finale interpretant, 
skelner mellem tre forskellige indholdsaspekter et tegn kan antage: det 
kan have karakter af et muligt betydningsindhold, det kan være noget der 
rent faktisk sker helt aktuelt eller det kan være en alment antaget eller 
videnskabeligt bevist sandhed. Jørgen Dines Johansen giver i Dialogic 
Semiosis en fremstilling af interpretantproblematikken hos Peirce, hvor 
han udlægger indholdet af denne som et spørgsmål om interpretanternes 
informationsmæssige indhold, gående fra »minimal state of information« 
i den umiddelbare interpretant der er tilknyttet makrotegnets fulde 
betydningspotentiale, over dets aktualisering i en læsning i den dynamiske 

interpretant til »the maximal state of information« i den intersubjektive 
og tendentielt ideale betydning i den finale interpretant (Johansen 1993, 
162 ff.). Peirces dynamiske objekt modsvares således på interpretantsiden 
af den finale interpretant. Ifølge Dines Johansen er der imidlertid endnu 
ikke opnået klarhed omkring den indbyrdes relation mellem de forskellige 
sæt af begreber som Peirce selv lancerede i beskrivelsen af interpretant- 
funktionen (Johansen 1993, 166). Dette forhold er også bekræftet af 
Joseph Ransdell på internettets Peirce-diskussionsliste: 


[W]hat baffles me most are the two seemingly distinct trichotomies of the 
interpretant: on the one hand, the immediate, dynamical, and final; on the 
other the emotional, energetic, and logical. As you probably know, there has 
been a good deal of dispute about what the relationship is, with no consensus 
forming on that, as far as I know (Joseph Ransdell pa internettets Peirce- 
diskussionsliste d. 25/1 20007).° 


Hvor Joseph Ransdell antager at de to trikotomier maske skal forstas som 
synonyme, mener jeg at kunne argumentere for at Peirces skelnen mellem 
den umiddelbare, den dynamiske og den finale interpretant beskriver 
tegnets tre forskellige vaerensmodi (betydningspotentiale, aktualiseret 
betydning og vanemessig betydning), mens hans skelnen mellem den 
‘emotionelle’, den ‘energetiske’ og den ‘logiske’ interpretant vedrører 
forskellige kognitive aspekter af tegnets tolkning (følelsesmæssig op- 
levelse, overraskelse og tilskrivelse af logisk betydning). Forstået på den 
måde ville hver af de første kunne underopdeles i hver af de andre, og 
omvendt. Det vil jeg vende tilbage til i forbindelse med Peirces behandling 
af begrebet om det æstetiske (se s. 130). I første omgang vil det imidlertid 
være hensigtsmæssigt blot at koncentrere fremstillingen om den første 
interpretant-trikotomi. Peirce siger selv herom: 


In regard to the Interpretant we have [...] to distinguish, in the first place, the 
Immediate Interpretant, which is the interpretant as it is revealed in the right 
understanding of the Sign itself, and is ordinarily called the meaning of the 
sign; while in the second place, we have to take note of the Dynamical 


7 http://members.door.net.arisbe/mem/people/peirce-l/peirce-l.htm. 

* Listen over Peirces forskellige inddelinger af interpretanterne er lang og udredningsarbejdet 
ville blive en kompliceret og lidet frugtbar proces. Ud over de ovenfor nævnte interpretant- 
kategorier refererer Dines Johansen sáledes til Peirces skelnen mellem essential, informed og 
substantial interpretant, til hans skelnen imellem den logiske interpretants forste, anden og tredje 
interpretant som igen opdeles i higher og lower interpretants. Endelig refererer Johansen til 
Peirces skelnen mellem intentional, effectual og communicational interpretants, som vil blive 
taget op igen i forbindelse med semiosis forstáet som kommunikation og dialog nedenfor 
(Johansen 1993, 162-182 samt 2002, 42 ff.). 

Interpretant which is the actual effect which the Sign, as a Sign, really de- 
termines. Finally there is what I provisionally term the Final Interpretant, 
which refers to the manner in which the Sign tends to represent itself to be 
related to its Object. I confess that my own conception of this third interpre- 
tant is not yet quite free from mist (CP 4.536). 


Den umiddelbare interpretant definerer Peirce her som »the right under- 
standing of the Sign itself«. Der er to elementer i denne definition, som det 
er verd at understrege. For det forste er der tale om »the right understan- 
ding«, altså en udlægning af tegnet som i et eller andet omfang ma kunne 
verificeres gennem en slags filologisk kontrol af tegnets betydning. Au- 
gusto Ponzio mener derfor at den umiddelbare interpretant er »fixed by 
use and tradition« (Ponzio 1990, 200). For det andet er der tale om »the 
Sign itself«, hvilket far Dines Johansen til at mene at det gælder »the 
interpretability that a sign has before it gets an interpreter« (Johansen 
1993, 166). Som forsteheden inden for interpretanterne representerer den 
umiddelbare interpretant »[T]he significative power of the sign in itself 
[...] a possible field of signification« (Johansen 1993, 169). Som sådan 
foreslår Dines Johansen at den europæiske strukturalisme »might be 
regarded as the study of the immediate interpretants« (Johansen 1996, 
338), ganske vist ikke forstået som tegnets mere eller mindre objektive 
betydning som den ville tage sig ud ifølge strukturalismens selvforståelse, 
men netop som beskrivelsen af et betydningspotentiale. 

Den dynamiske interpretant beskriver Peirce som »the actual effect 
which the Sign, as a Sign, really determines«. Som andetheden inden for 
interpretanterne er der tale om fortolkning forstaet som en konkret 
hændelse, hvorfor Dines Johansen da også understreger, at den dynamiske 
interpretant udgør »the actual interpretation« (Johansen 1993, 169). 
Augusto Ponzio forbinder på sin side dette hændelsesaspekt af tegnets 
betydning med begrebet om den uendelige semiosis: 


Considered in relation to both the dynamical interpretant and dynamical object 
[...] for Peirce [...] the sign could never be something repetitive. Each time it 
is taken up, it makes its appearance in a new semiotical act. This causes the 
sign to be continually renewed, so that its interpretant is never established once 
and for all: this is the Peircean principle of unlimited semiosis [...] (Ponzio 


1990, 257). 


Begrebet om den ‘finale’ interpretant er i det ovenfor bragte citat fra CP 
4.536 ikke præcist udlagt, og Peirce er selv klar over dette. Han konkreti- 
serer imidlertid sidenhen begrebet således: »[T]he Final Interpretant, [...] 
is that which would finally be decided to be the true interpretation if 

consideration of the matter were carried so far that an ultimate opinion 
were reached« (CP 8.184). Den finale interpretant bliver i denne forståelse 
resultatet af en i princippet uafsluttet semiosis. På den baggrund definerer 
Dines Johansen den finale interpretant som »[t]he interpretation that 
would be agreed on after unlimited research« (Johansen 1993, 167), altså 
en tendens i retning af en enighed inden for et givet forskningsfellesskab 
pa et givet tidspunkt. 

Den finale interpretant er til at fa øje pa i enkle spørgsmål, såsom f.eks. 
tyngdeloven og planeternes bevegelser omkring solen, men pa mere 
komplekse sporgsmal, som f.eks. fortolkningen af kunstneriske og litte- 
rere verker, vil den finale interpretant kun kunne registreres som en 
række bestræbelser af forskellig karakter pa at na frem til en stabil og 
intersubjektiv forståelse af de givne værker og deres kulturelle betydning. 
Jeg mener således at man må skelne mellem forskellige niveauer i ten- 
densen til at etablere finale interpretanter, forstået som stabile vane- 
mæssige fortolkninger, som må beskrives specifikt inden for hvert afgræn- 
set emneområde. Således ville man kunne betragte læsernes indbyrdes 
samtaler om de litterære værker samt den dagsaktuelle, offentlige kritik 
af samme som et første skridt i retning af dannelsen af en almindelig 
konsensus eller en final interpretant. Andet skridt kunne være etablerin- 
gen af en litterær kanon der også sætter sig spor i uddannelsesinstitutio- 
nernes pensumlister, og et sidste led kunne være den litteraturvidenskabe- 
lige praksis, der på grundlag af teoretisk reflekterede tilgange forsøger at 
forhandle sig frem til bestemte fortolkninger af litterære værker, for- 
fatterskaber, perioder, genrer og stilretninger. 

Peirces skelnen mellem den umiddelbare, den dynamiske og den finale 
interpretant vil som et strukturerende princip ligge til grund for kapitlerne 
III, IV og V. Behandlingen af den umiddelbare interpretant i Kapitel III vil 
blive koblet til en diskussion af værkets æstetiske strategi, behandlingen 
af den dynamiske interpretant i Kapitel IV vil blive sammenkædet med 
gennemgangen af værkets etiske implikationer, og behandlingen af den 
finale interpretant i Kapitel V vil blive koblet til diskussionen af litteratur- 
kritikken som videnskab og som forvalter af den kulturelle arv. På dette 
sted skal vi imidlertid videre med Peirces tegnbegreb og dets hermeneuti- 
ske og dialogiske aspekter, som efterfølgende vil blive diskuteret i forhold 
til andre teoretikere fra det 20. århundrede (Bakhtin og Lotman). 


Semiotikkens discipliner og tegnets betydningsdimensioner 

Som det fremgår af diagrammet på side 18, opdeler Peirce studiet af 
tegnene i tre discipliner. Studiet af tegnet i sig selv kalder han grammatik 
(pure grammar), hvorved han forstår »what must be true of a representa- 


28 DEN SEMIOTISKE BAGGRUND 


men in order to embody any meaning« (CP 2.229, 1897). Studiet af 
forholdet mellem tegnet og dets objekt kalder han logik (logic proper), 
hvorved han forstår »the formal science of the conditions of the truth of 
representations« (ibid.). Endelig kalder han studiet af tegnet og dets 
interpretanter retorik (pure rhetoric), hvorved han forstår »the laws by 
which in every scientific intelligence one sign gives birth to another, and 
especially one thought brings forth another« (ibid.). I det følgende vil jeg 
imidlertid anvende de begreber som Charles Morris har foreslået for de 
samme relationer, og som har haft større internationalt gennemslag. Med 
Morris kan vi opdele analysen af tegnet i et morfosyntaktisk, et semantisk 
og pragmatisk plan. I stedet for Peirces pure grammar taler Morris ganske 
vist om syntactics, men da studiet af tegnet i sig selv både må indeholde 
undersøgelsen af formdannelse og kombinatorik vil jeg foreslå betegnelsen 
morfo (form) syntaks (kombinatorik). 

Inden for hver af disse tre analytiske planer opdeler Peirce tegnet i tre 
typer. På det morfosyntaktiske plan opdeles tegnet i sig selv i ‘kvalitegn’, 
‘sin-tegn’ og ‘legitegn’. Kvalitegnet er en ren kvalitet der fungerer som 
tegn, som f.eks. når det samme ord, skrevet i hånden eller på tryk, 
opfattes forskelligt. Sin-tegnet, som Peirce også kalder token, er et kon- 
kret optrædende tegn, som når et ord, der optræder flere gange på en side, 
betragtes som forskellige tegn, mens legitegnet, som Peirce også kalder 
type, er tegnet forstået som en almen lovmæssighed, som f.eks. når et ord, 
der optræder flere gange på en side, kun betragtes som ét tegn. 

På det semantiske plan opdeles tegnet i ‘ikoner’, ‘indekser’ og ‘symbo- 
ler”. Dette er Peirces mest kendte deling af tegnet, og den som har vundet 
mest udbredelse inden for analyse af kunst og litteratur. Ikoner er tegn, 
der refererer til det objekt som de betegner i kraft af at besidde nogle af 
de samme egenskaber, altså ved i en vis forstand at ligne objektet. For 
Peirce dækker ikonicitetsbegrebet i sig selv — ikke overraskende — over tre 
forskellige typer af ikonicitet i andre tegn end de rene ikoner, heriblandt 
i sprogets symboler. Peirce kalder tegn af denne type hypoicons. I en kom- 
pakt og ofte citeret passage udlægger han relationen mellem de tre typer 
således: 


Those (representamens) which partake of simple qualities, or First Firstnesses, 
are images; those which represent the relations, mainly dyadic, or so regarded, 
of the parts of one thing by analogous relations in their own parts, are 
diagrams; those which represent the representative character of a representa- 
men by representing a parallelism in something else, are metaphors (CP 2.227). 


Peirce opererer således med typerne image, diagram og metaphor, som 

bygger på hhv. simpel lighed, analogi og »en parallelisme i noget andet«. 
Michael Cabot Haley nævner følgende eksempler for at illustrere de tre 
typer inden for en sproglig diskurs (Haley 1988, 28, 40 og 77): 


* »That baby has creamy skin«. 

e »That executive is the cream of the company«. 

* »[The stars are] diamonds trembling through and through« (citeret fra 
Keats: »Epistle to my brother George«). 


Forskellen mellem de to første sætninger udlægges af Haley som for- 
skellen mellem den kvalitative lighed, karakteristisk for the image, i »that 
baby has creamy skin« (babyhudens blødhed, den hvide hud, duften af 
mælk), og diagrammets rent analogiske relation i »that executive is the 
cream of the company«, hvor betydningen etableres i kraft af relationen 
mellem fire elementer: lederens forhold til andre medarbejdere er som 
forholdet mellem mælk og fløde i en flaske. Denne relation kan bringes 
på formel således: (executive : others in the company :: cream : milk in a 
bottle). 

De to ikonicitetsformer indgår endelig i en dialogisk interaktion i 
metaforen, der således kan siges at mediere mellem kvalitativ lighed og 
analogisk relation, idet forholdet mellem stjernerne (som aldrig eksplici- 
teres) og diamanter bygger på en optisk lighedsrelation (twinkle/glitter), 
mens udtrykket trembling som billede på lysets virkning forudsætter en 
analog læsning inden for to forskellige sanseområder: det optiske og det 
kropsligt-taktile: (sparkling: light :: trembling : motion). Det er ligheden 
i den optiske sanseerfaring med diamanter og stjerner, deres glimten og 
changering, der gør det muligt at forstå det som en ‘skelven’, dvs. at den 
kvalitative lighedsrelation ekspliciterer den indholdsmæssige relation 
mellem de parvist relaterede elementer i den analoge relation. Men i 
modsætning til diamanternes ‘døde’ glitren er stjernernes glimten ‘le- 
vende’, dvs. at forskellen pa analogiens domæner forklarer forskellen pa 
x og x’ i lighedsrelationens kvalitative ligheder.” 

Indekser er tegn der peger tilbage pa deres objekt ved at vere pavirket 
af det (nærhed, del-helhed, deixis osv.). Blandt indekserne skelner Peirce 
mellem pa den ene side ‘ægte’ indekser, eller reagents, der forbinder tegnet 
direkte til en realitet saledes som vejrhanen eller fodsporet, og pa den 
anden side de såkaldt degenererede eller afledte indekser, designations, 


? Eksemplet er Haleys, men udlegningen af metaforen som en mediering af de to ikonitetsformer 
er min. Denne udlægning af Peirces metaforbegreb kunne med fordel diskuteres i lyset af 
Anthony Jappy, der gar ind i diskussionen af metaforen som syntese af image og diagram, men 
alligevel ikke nar ud over beskrivelsen af metaforen som en ren analogiform (Jappy 1996, 251- 
257). 

som er tegn der refererer til positioner i teksten/tegnet selv såsom sprogets 
pronominer. Endelig er symboler tegn, der refererer til deres objekt i kraft 
af en vanemæssig association af ideer, således som vi kender det fra 
sprogets brug af historisk forankrede ‘koder’ i form af semantisk be- 
tydning og grammatiske relationer. 

På det pragmatiske plan skelner Peirce mellem ‘rhemer’, ‘dicente tegn’ 
og ‘argumenter’. Rhemer er tegn, som forstås som rene muligheder, som 
f.eks. betydningen af et enkelt, løsrevet ord, f.eks. betydningen af ordet 
‘menneske’ isoleret. Dicente tegn er tegn som er sat ind i en kontekst, som 
når det løsrevne ord sættes ind i en sætning: »Aristoteles er et menneske«. 
Endelig dannes argumentet når flere dicente tegn føjes sammen i en logisk 
og argumentativ struktur med præmisser og konklusion, som vi f.eks. 
finder den udtrykt i den klassiske syllogisme: » Alle mennesker er dødelige 
/ Aristoteles er et menneske / Aristoteles er dødelig«. 

Det er vigtigt at understrege, at tegnene i konkret kommunikativ brug 
ikke kan kategoriseres som værende enten det ene eller det andet, men at 
f.eks. ikoniske, indeksikale, symbolske og argumentative betydninger 
lejrer sig oven på hinanden i de kommunikative processer. Den semiotiske 
analyse handler således ikke om at kategorisere tegn (her har vi et ikon, 
her et indeks osv.), men om at forklare hvordan bestemte betydninger 
(interpretanter) genereres af tegnet. 


Begrebet ‘grund’ 

Den vel nok mest udbredte af Peirces tegndefinitioner er den, som vi 
finder i CP 2.228. Denne definition fra 1897 adskiller sig ironisk nok fra 
de fleste andre på to måder. For det første indebærer denne definition ikke 
et determinativt forhold mellem repræsentamen og interpretant, og for det 
andet introducerer den begrebet ‘grund’ (ground) som ellers kun optræder 
uhyre sporadisk i Peirces skrifter. Definitionen lyder som følger: 


A sign or representamen is something which stands to somebody for something 
in some respect or capacity. It addresses somebody, that is, creates in the mind 
of that person an equivalent sign, or perhaps a more developed sign. That sign 
which it creates I call the interpretant of the first sign. The sign stands for 
something, its object. It stands for that object, not in all respects, but in 
reference to a sort of idea, which I have sometimes called the ground of the 
representamen. ‘Idea’ is here to be understood in a sort of Platonic sense, very 
familiar in everyday talk (CP 2.228). 


Peirce nævner her tegnets grund som endnu en instans i bestemmelsen af 
tegnet ved siden af de tre tidligere nævnte aspekter af tegnet: repraesenta- 
menet, objektet og interpretanten. Det kunne saledes se ud som om der 

pludselig indgår fire elementer i tegnbegrebet, men det er ikke tilfældet. 
Peirce præciserer nemlig umiddelbart efter at det er repraesentamenets 
forhold til de andre tre instanser som er bestemmende for semiotikkens 
tre discipliner beskrevet ovenfor: »In consequence of every representamen 
being thus connected with three things, the ground, the object, and the 
interpretant, the science of semiotic has three branches« (CP 2.229). Det 
er disse vi ovenfor har kaldet morfosyntaks, semantik og pragmatik. 
Forstáet således er grunden altså den instans som bestemmer tegnets 
betydning i relation til sig selv pa det morfosyntaktiske niveau, idet denne 
disciplin »has for its task to ascertain what must be true of the representa- 
men used by every scientific intelligence in order that they may embody 
any meaning« (ibid.). 

Begrebet grund er imidlertid et omdiskuteret begreb blandt Peirce- 
forskere, fordi det, som nævnt, kun optræder sporadisk som en videnska- 
belig term strictu sensu hos Peirce, og primært i hans tidlige tekster. Der 
er derfor grund til at antage at andre af hans begreber, herunder forst og 
fremmest interpretant-begrebet, i de senere tekster udvikler sig til at 
indeholde de indholdsmæssige aspekter som grunden tidligere brugtes til 
at udtrykke. Når jeg alligevel føler at der er særlig grund til at opholde 
mig ved dette begreb, er det fordi det ekspliciterer nogle af de aspekter ved 
semiosen, som gør Peirces semiotik åben over for koblinger med 
hermeneutisk orienterede fortolkningsteorier. 

I CP 2.228 hedder det, at tegnet ikke repræsenterer objektet »in all 
respects, but in reference to a sort of idea, which I have sometimes called 
the ground of the representamen«. Tegnet refererer ikke til objektet på en 
almen eller generel måde, men konkret og specifikt i form af et umiddel- 
bart objekt, og denne konkrete og specifikke måde at fokusere objektet 
på er bestemt af tegnets grund. Det vælger jeg at udlægge sådan, at 
begrebet grund udgør en slags betydningsmæssig stabilisator, der giver 
tegnet en given grund at etablere referencen på. Hvis vi f.eks. ønsker at 
skelne noget fra noget andet, må vi specificere i hvilken henseende der er 
tale om lighed og forskel (størrelse, farve, vægt osv.), som i denne hen- 
seende bliver at betragte som sammenligningens ‘grund’. I den forstand 
er grunden en abstraction/prescission (CP 1.551 og 1.353), som Anne 
Marie Dinesen foreslår at forstå ud fra gestaltpsykologiens skelnen 
mellem figur og baggrund. Altså: vi er kun i stand til at skelne figuren 
fordi den skiller sig ud fra en baggrund / vi er kun i stand til at se at to 
røde ting ligner hinanden fordi vi er enige om, at forudsætningen for 
sammenligningen er at vi fokuserer på objekternes farve og abstraherer fra 
alt andet. Forstået som en sådan ‘baggrund’ som tegnet producerer sin 
reference på, vil grunden kunne forstås som den kæde — eller de kæder — 

af forudgående tegnprocesser omkring det samme objekt, som det nye 
tegn tager som sin forudsætning. Dvs. snakker vi om en ældre roman, vil 
de tidligere læsninger af romanen og af forfatterskabet, der konstituerer 
den tradition som en given analyse bygger på, udgøre denne analyses 
grund. Selv om Peirce holder op med at gøre opmærksom på grund- 
begrebets karakter af videnskabelig term tilknyttet tegnfunktionen i sig 
selv, fortsætter han med at anvende ordet i netop denne betydning. 

Man kan således sige, at tegnenes betydning for Peirce udgøres af den 
vane som historisk er dannet over tid i forståelsen af tegnene gennem 
deres brug: 


[A] sign cannot denote an object not othervise known to its interpreter, for the 
obvious reason that if he does not already know the Object at all, he cannot 
possess these ideas by means of which alone his attention can be narrowed to 
the very object denoted. [...] A Sign necessarily has for its Object some 
fragment of history, that is, of history of ideas (Peirce, MS 849. Citeret efter 
Marty, nr. 56). 


Den dimension af tegnets betydning, som udgøres af de kulturelt og 
historisk determinerede forudsætninger som en given fortolkning fore- 
tages ud fra, vil jeg saledes foresla at betegne som tegnets grund. Men hvis 
grunden udgøres af de fortolkningsmessige forudsætninger som er 
gældende idet et givet objekt pa et givet tidspunkt determinerer produk- 
tionen af et givet tegn, så betyder det også, at det vil være muligt at 
definere grunden i relation til hvert af de netop skitserede interpretant- 
niveauer. 

På niveauet for den umiddelbare interpretant har vi at gøre med de 
almene betingelser for betydningsdannelsen overhovedet. På ordniveau 
gælder det de associative mønstre, der som former stabiliserer sprogenes 
historiske udvikling, mens det på niveauet for hele litterære værker 
handler om de genreforventninger som determinerer en given læserfor- 
ventning. Grunden fungerer her som den vanemæssige baggrund, hvorpå 
en given udtryksform (signifiant) henviser til en given indholdsform 
(signifié) i noget der ligner Saussures forstand (dvs. en diskontinuitet i en 
kontinuert udtrykssubstans). Muligheden for på dette sted at anvende 
Saussures begreber udspringer af at der på niveauet for den umiddelbare 
interpretant ikke er tale om henvisning til et konkret objekt, men kun om 
muligheden for en reference. Og fordelen ved at indsætte Saussures 
begreber i en sådan peirceansk ramme ville være, at den strukturelle 
relation mellem udtryk og indhold i udlægningen af Saussures tænkning 
bliver gjort afhængig af grunden som historisk / kulturel stabilisator / 

variabel." At Peirce faktisk mente at den historiske dimension i tegnets 
tilblivelseshistorie indgår som en gyldig faktor i bestemmelsen af tegnets 
betydning, fremgår af hans berømte udsagn om at »symboler vokser«: 


[E]very symbol is a living thing, in a very strict sense that is no mere figure of 
speech. The body of the symbol changes slowly, but its meaning inevitably 
grows, incorporates new elements and throws off old ones (CP 2.222). 


Med den organiske vækstmetafor bliver der indført en historisk dimen- 
sion i tegnets og tegnkodens tilblivelse i kraft af vanen, og det er denne 
dimension som i visse af Peirces tidlige skrifter ekspliciteres i form af 
begrebet grund. 

På niveauet for den dynamiske interpretant finder vi på grundens sted 
hermeneutikkens sammenstød eller sammensmeltning (Gadamer) af 
erfaringshorisonter. I konkret og praktisk kommunikation afstikker eller 
determinerer ethvert tegn en interpretant, som produceres på den samme 
grund som determinerede produktionen af tegnet. I mange tilfælde, som 
f.eks. ved direkte samtale, vil tegnets grund være sikret i kraft af den 
situationelle kontekst og samtaleparternes mulighed for at forhandle og 
justere på talens forudsætninger. Men idet sproget bliver til skrift, sker 
der en løsrivelse af teksten fra dens situationelle, historiske og kulturelle 
kontekst. Idet der sker en tidsforskydning mellem produktionen af tegnet 
og den aktuelle fortolkning, som hvis vi f.eks. skal læse og diskutere en 
bog skrevet for 500 år siden, sker der en glidning mellem grund og 
umiddelbart objekt. Det står klart at vi ikke længere kan fortolke teksten 
ud fra de samme kulturelle og historiske forudsætninger som var gæl- 
dende, da den blev skrevet. Der sker nu (mindst) to ting: for det første 
sker der det, at dele af de forudsætninger som tidligere var indeholdt i 
grunden glider ned og bliver en del af det umiddelbare objekt. I det til- 
fælde læser vi bogen som et tegn for sin tid og for de kulturelle normer 
osv., som var gældende på affattelsestidspunktet. For det andet sker der 
det, at efterfølgende læsninger danner tradition og bliver til en ny grund, 
som nye læsninger må forholde sig til. Vil vi forsøge at sætte os ind i 
hvordan bogen er blevet læst på det tidspunkt hvor den blev skrevet, dvs. 
respektere den grund som bogen er skrevet ud fra, så må vi gøre vores 
filologiske hjemmearbejde og sætte os ind i den historisk-kulturelle 
kontekst. Den hermeneutiske tilgang til tekster beskæftiger sig med at 
denne bestræbelse aldrig lykkes fuldt ud. Og Peirce lader til at være enig: 


10 Nedenfor vil jeg i en kort ekskurs forfølge denne tråd, idet jeg tager diskussionen op mellem 
Charles Peirce og Louis Hjelmslevs strukturalistiske begreb om tegnet forstået som enheden af 
to funktiver. 

It is requisite then, in order to show what we are talking or writing about, to 
put the hearer's or reader's mind into real, active connection with the 
concatenation of experience or of fiction with which we are dealing, and, 
further, to draw his attention to, and identify, a certain number of particular 
points in such concatenation. If there be a reader who cannot understand my 
writings, let me tell him that no straining of his mind will help him: his whole 
difficulty is that he has no personal experience of the world of problems of 
which I am talking, and he might as well close the book until such experience 
comes (CP 3.419). 


Det er altså i et vist omfang modtagerens egne personlige erfaringer som 
skal udgøre det materiale som forståelse bygger på. Ricæur siger det på 
den måde, at læseren, for at tilskrive teksten en egentlig mening (og ikke 
bare en logisk/sproglig betydning), må foretage en ‘appropriering’ af 
teksten, dvs. investere sine egne erfaringer med de tilhørende kulturelle og 
historiske værdisæt og normer. Fortolkningen repræsenterer derfor et 
sammenstød af kulturelle horisonter (tekstens og læserens), og teksten 
opnår først en mening for en læser i den forstand Ricæur kalder for en 
"metaforisk sandhed”, når læseren formår at fusionere tekstens historiske 
og kulturelle horisont med sine egne livsverdensbaserede erfaringer. Alt 
dette vil jeg vende tilbage til i Kapitel IV, som omhandler teksternes 
referentielle funktioner. 

På niveauet for den finale interpretant vil begrebet grund hovedsageligt 
henvise til forskningsfællesskabernes mere eller mindre ekspliciterede 
teoretiske forudsætninger som danner udgangspunkt for etableringen af 
en tradition. Det vil jeg vende tilbage til i Kapitel V, men først skal vi kort 
se på nogle af de konsekvenser som det pragmatiske tegnbegrebs åbning 
over for hermeneutikken har for den semiotiske forståelse af sproget. 
Dette vil tage form af en modstilling af Hjelmslevs strukturelle lingvistik 
og Umberto Ecos udlægning af Peirces pragmatiske semiotik. 


Træstruktur eller rhizom 

Den danske sprogforsker Louis Hjelmslev har i sin glossematik videreud- 
viklet Saussures lingvistik på både indholds- og udtryksplanet i struktura- 
listisk retning, og derfor kan en modstilling af Hjelmslevs udgave af semi- 
ologien med Peirces semiotik bidrage til at klargøre forholdet mellem de 
to traditioner. Ifølge Hjelmslev består tegnfunktionen af to funktiver, ind- 
holdsform og udtryksform, som svarer til Saussures signifié og signifiant. 
Forholdet mellem disse to funktiver er, ifølge Hjelmslev, karakteriseret 
ved arbitraritet og solidaritet i den forstand at der er fuldstændig vil- 
kårlighed mellem koblingen af udtryksform og indholdsform, mens der 
er absolut solidaritet mellem de elementer som indgår i den strukturelle 

konfiguration af hhv. udtryksform og indholdsform (Hjelmslev 1943, 30). 

Det at der er fuldstændig vilkårlighed mellem koblingen af udtryksform 
og indholdsform indebærer, at det afhænger af et givet sprogs arbitrære 
kode om man kalder det samme individ a girl, eine mådchen, una 
muchacha eller en pige. Men omvendt vil hvert enkelt sprogs karakter 
være bestemt af hvordan sprogsystemet (langue hos Saussure) kombinerer 
sprogets mindste betydningsbærende elementer i en række binære 
relationer, der tilsammen danner en struktur eller en kode. På udtrykspla- 
net viste Saussure hvordan fonemerne som de mindste, betydningsbæren- 
de elementer etablerede sig med en række distinktive træk, der gør det 
muligt at knytte forskelligt indhold til forskellige udtryk: forskellene 
mellem de danske ord »pige«, »pege«, »page« og »puge« kan således, 
hvad angår indholdsformen, reduceres til de distinktive træk der adskiller 
fonemerne ‘i’, ‘e’, ‘a’ og ‘u’ (fortunge/bagtunge, åben/lukket osv.). Til- 
svarende kan man, ifølge Hjelmslev, beskrive indholdsplanet strukturelt 
ved at kortlægge de mindsteelementer som indgår i indholdsformen. 
Hjelmslevs teoretiske projekt repræsenterer således, i endnu højere grad 
end Saussures, en søgen efter sprogets immanente og systematiske struk- 
turer, som styrer et givet sprogs udtryksformer og indholdsformer samt 
kombinationen imellem dem. 

Hjelmslevs idé om en strukturel beskrivelse af sprogets indholdsplan 
blev videreført af Algirdas Julien Greimas, der med sin Sémantique 
structurale (1966; da. overs. 1974) introducerede begrebet ‘sem’ som 
betegnelse for det mindste betydningsbærende element på indholdsplanet. 
Tager vi igen ordet »pige« vil det have en hel række fælles betydnings- 
elementer med ordet »dreng«: »menneskelighed«, »barnlighed« osv. Men 
de to ord vil adskille sig på ét punkt, nemlig semerne »maskulinitet« over 
for »femininitet«. Den strukturelle semantiks påstand er således at man 
kan beskrive indholdsformen ved systematisk at beskrive hvordan se- 
merne indgår i binære relationer og hierarkiske strukturer: 


MENNESKE 
BARNLIG VOKS EN 
MASKULINITET FEMININITET MASKULINITET FEMININITET 
dicis Sige mand lende 


Hvert lag i hierarkiet udgør en semantisk akse hvorudfra den semiske 
opdeling etableres. Den øverste akse i eksemplet kan man kalde »art«, den 
næste »alder« og den sidste »køn«. Selve strukturen ligner et træ vendt på 
hovedet, med stammen for oven og forgreninger nedad, hvorfor den ofte 
kaldes en ‘træstruktur’. 

Selv om det var hverdagssproget der udgjorde det materiale som var 
genstand for Hjelmslevs arbejde, var det egentlige sigte med hans studium 
at konstruere en teori som kunne levere en konsistent og udtømmende 
beskrivelse af enhver tekst, givet dens tilhørsforhold til et bestemt system 
(op.cit. 9). Og en sådan beskrivelse ville, ifølge Hjelmslev, alene vedrøre 
den sproglige form: 


[U]den om denne form, med funktion til den, foreligger et ikkesprogligt emne, 
den såkaldte substans. Medens det tilkommer lingvistikken at analysere den 
sproglige form, vil det lige saa selfølgeligt tilfalde andre videnskaber at 
analysere substansen (op.cit. 70). 


Derfor vedrører analysen af det sproglige tegn eller den sproglige ytring 
alene selve sprogformen og de mulige syntagmatiske kombinationsmøn- 
stre og har derfor intet at gøre med sætningens eller tegnets mening, der 
vedrører det han kalder indholdssubstansen (op.cit. 31 og 51). Hjelmslev 
betegnede denne mening eller indholdssubstans som 'tanken selv” (ibid.) 
og han henførte studier heraf til psykologien, fænomenologien og 
fysikken. 

Hvor Hjelmslevs glossematik alene var koncentreret om beskrivelsen 
af sprogets form, dér er Peirces semiotik også orienteret mod udforsk- 
ningen af den kommunikative mening, eller indholdssubstansen i Hjelm- 
slevs terminologi. Hjelmslevs beskrivelse af indholdsmeningen som 
»tanken selv« bekræfter, at den peirceanske semiotik må forstås som en 
teoretisk udfoldning af forholdet mellem form og substans hos Hjelmslev. 
Skulle vi omvendt forsøge at placere Hjelmslevs strukturalistiske tegn- 
begreb i forhold til Peirces komplekse, semiotiske teori, har vi ovenfor 
været inde på at Hjelmslevs tegnfunktion, kombinationen af de to 
funktiver til et betydende tegn, må forstås som den grund, hvorpå den 
umiddelbare interpretant etablerer sin fortolkning. Denne udlægning 
følger i store linjer Jørgen Dines Johansens position over for f.eks. Ellen 
van Wolde, der ser det umiddelbare objekt som sammenligneligt med 
Hjemlslevs indholdsform." 

Endelig skal det påpeges at Hjelmslev selv var bevidst om nedvendighe- 
den af at afgrzense sit tegnbegreb, dvs. tegnet forstaet som en funktion 
bestaende af to funktiver, over for andre, mere ikoniske tegnrelationer 
byggende pa lighedsprincippet. I hans ret sene bog Sproget kan man 
således læse følgende refleksion: 


!! Ellen van Wolde skriver at »the immediate object is comparable to Saussure’s signified or to 
Hjelmslev’s and Greimas’s content form« (van Wolde 1996, 341), hvorimod Dines Johansen 
anfører at den europæiske strukturalisme »might be regarded as the study of the immediate 
interpretants« (Johansen 1996, 338). 

Om noget ligner eller ikke ligner noget andet, afhænger ganske af, ud fra 
hvilket synspunkt man anstiller sammenligningen: noget ligner aldrig noget 
andet i almindelighed, men noget ligner noget andet i en bestemt henseende 
[...] (Hjelmslev 1963, 47). 


Parallellen mellem dette citat og Peirces definition fra 2.228, citeret 
ovenfor, er slående. Her understreger Peirce at tegnet netop ikke kan stå 
for sit objekt »in all respects« men kun kan repræsentere dette i relation 
til det, han kalder »a sort of idea, which I have sometimes called the 
ground of the representamen«. Og lige så slående finder vi Hjelmslevs 
bemærkning om at forestillinger af denne karakter kun kan regnes for en 
del af sprogbrugen, »til sprogbygningen hører de i hvert fald ikke« (op.cit. 
46). Disse sammenfald i formuleringer antyder at det evt. kunne være 
muligt at bruge resultaterne fra en strukturalistisk tilgang til lingvistikken 
inden for rammerne af en peirceansk baseret semiotik, men at dette må 
gøres med den største varsomhed og altid under hensyntagen til at den 
strukturelle beskrivelse af tegnsystemet, eller sprogbygningen som 
Hjelmslev kalder det, vedrører beskrivelsen af tegnets potentielle be- 
tydningsmuligheder sådan som de er determineret på niveauet for den 
umiddelbare interpretant i Peirces semiotik." 

I sin Tratado har Umberto Eco foreslået at forstå de to forskellige 
opfattelser af et tegns indhold som forskellen pa et ordbogsopslag og 
beskrivelsen i en ideel og altomfattende encyklopædi (Eco 1977). Hvor 
ordbogsopslaget giver en kort og koncis definition, svarende til den 
strukturelle semantiks treestruktur, dér giver encyklopzdien os, ideelt set, 
en beskrivelse af alle de kontekster dette tegn har indgået i, og ville kunne 
tænkes at komme til at indgå i i fremtiden. For kun ved at beskrive ordet 
i den konkrete kontekst for dets brug, kan vi forsta dets konkrete 
betydning. 

I et forsøg pa at skildre ideen om betydningsdannelsen som en uendelig 
semiosis grafisk, griber Eco tilbage til Ross M. Quillians model over den 
semantiske erindring, som han kalder ‘model Q’: » Model Q består af en 
mængde indbyrdes sammenvaevede knuder, som er forbundet til hinanden 
gennem forskellige associative relationer« (Eco 1977, 193. Min oversæt- 
telse). Ifølge denne model kan ethvert tegn betragtes som en type, dvs. et 
encyklopædisk opslag, som interpretanterne bliver tokens i forhold til. 
Hvert token kan derefter etableres som ny type og så fremdeles i en 
uendelig semiosis (for en beskrivelse af disse begreber hos Peirce, ses. 28). 


” Et fuldstændig tilsvarende forhold gor sig gældende i Mikhail Bakhtins beskrivelse af forholdet 
mellem langue og parole: »With respect to real utterances and real speakers, the system of a 
language is purely potential« (Bakhtin 1986, 118). Se afsnittet om Bakhtins tegnbegreb senere 
i dette kapitel (se s. 44 ff.). 

Denne model er, ifølge Eco, så kompleks, at den ikke retfærdigt ville 
kunne skildres grafisk, og dårligt nok i form af en tredimensionel model. 
Selv giver Eco forskellige bud på metaforer for en repræsentation af 
koden: en æske med små magnetiske metalkugler som alt efter omstæn- 
dighederne kan antage forskellig konstellation, men ikke alle konstellatio- 
ner (Eco 1977, 196) eller en labyrint af form som et vidt forgrenet rodnet 
uden centrum og med en kaotisk struktur, hvor hvert punkt er forbundet 
med et optimalt antal af andre punkter (Eco 1983, 80 ff.). 

Som inspiration for dette billede henviser Eco til Gilles Deleuze og Félix 
Guattaris beskrivelse af ‘rhizomet’. Et rhizom er et kaotisk og layrintisk 
rodnet uden centrum, og uden en klar afgrænsning af indre og ydre. I 
rhizomet kan ethvert punkt forbindes med et hvilket som helst andet 
punkt, og det er ikke muligt at lave en samlet beskrivelse af det — ikke 
mindst fordi det ændrer form over tid (ibid.). Med afsæt i denne metafor 
beskriver Eco det semiotiske univers i fem punkter (op.cit. 83-84): 


* [t is structured according to a network of interpretants. 

* [t is virtually infinite because it takes into account multiple interpretations 
realized by different cultures. 

* It does not register only ‘truths’ but, rather, what has been said about the 
truth or what has been believed to be true as well as what has been believed 
to be false and legendary. 

e Such a semantic encyclopedia is never accomplished and exists only as a 
regulative idea. 

* Such a notion of encyclopedia does not deny the existence of structured 
knowledge. 


Ifølge Eco betyder denne komplekse beskrivelse af koden som en 
encyklopadisk labyrint eller et rhizom at vi, i stedet for én kode der 
sammenknytter koderne” i udtryk og indhold, må opfatte betydningstil- 
skrivelsen som en række samvirkende koder eller subkoder af forskellig 
styrke, som kun tilsammen, og med udgangspunkt i sprogets diskursive 
realisation, producerer betydning. Hvor strukturalismens træstruktur i sin 
intention er stabil, logisk ordnet og konsekvent, dér er rhizomet som 
semantisk struktur kaotisk og flydende, idet vi fra en hvilken som helst 
position kan bevæge os i hvilken som helst retning, afhængig af den 


? Eco (1977) skelner mellem egentlige tegnkoder og det han kalder ‘S-koder’ eller systemer. En 
S-kode er en systematisk ordning af et kontinuum af fænomener eller tilstande, begge mentale 
eller fysiske, der gennem den relative position i systemet udpeger visse elementer som relevante 
og andre ikke. Fonemernes distinktive træk og semernes binære strukturer kan være eksempler 
fra hhv. udtryks- og indholdsplanet på sådanne S-koder. Ifølge Eco forbinder en egentlig tegn- 
kode to eller flere S-koder, således at betydningstilskrivningen ikke længere kun er relativ, men 
absolut i den forstand, at den ene S-kode tilfører den anden selvstændig anden betydning. 

konkrete situation hvori sproget bruges. Først i den diskursive realisation 
aktiveres lokale udsnit af det encyklopædiske potentiale, hvilket vil sige 
at det er konteksten, såvel den tekstuelle som den ekstratekstuelle, der gør 
modtageren i stand til at opstille den semantisk-pragmatiske ramme, som 
tillader ham at selektere i det kaotiske potentiale. 


Semiosis som dialog 

Som det vil være fremgået er Peirces opfattelse af semiosis grundlæggende 
processuel og dialogisk, idet tegnet defineres som en treenighed af 
repræsentamen, objekt og interpretant. Interpretanten er selv et nyt tegn, 
der etablerer sig som et repræsentamen, der igen determinerer en ny 
interpretant og så fremdeles. Semiosis er således bundet til en processuel 
udspændthed i tid, og dynamikken er kommunikativ og dialogisk. Det er 
imidlertid vigtigt at slå fast, at dialog-begrebet her skal forstås som en 
metafor for den processuelle tegnudveksling, der ikke nødvendigvis er 
bundettil den menneskelige kommunikation og bevidsthed. Semiosis, eller 
tankevirksomhed og -udveksling gennem tegn, er for Peirce noget, som 
gennemsyrer hele den fysiske verden: 


Thought is not necessarily connected with a brain. It appears in the work of 
bees, of crystals, and throughout the purely physical world; and one can no 
more deny that it is really there, than that the colors, the shapes, etc., of objects 
are really there (CP 4.551). 


Dette synspunkt, som overbevisende er blevet fulgt op af folk som f.eks. 
Thomas Sebeok, Jesper Hoffmeyer og Claus Emmeche, forstar naturens 
processer i billedet af den menneskelige kommunikation. Den nærliggende 
anklage for antropomorfisme tager Peirce selv roligt. Han anser det ikke 
for et problem at tolke den fysiske og biologiske verdens processer i 
begreber afledt af den menneskelige tænkning, al den stund den menne- 
skelige tænkning selv er en del af den samme semiosis som præger na- 
turens verden. Ganske vist er den menneskelige tænkning den højest 
udviklede og mest selvstændiggjorte form for semiosis verden endnu har 
kendt, men selv de mest elementære biologiske processer kan forstås 
igennem tegnets tredelte relation (Peirce 1976). Derfor er også selve den 
den menneskelige tænkning underkastet den samme dialogiske form: »It 
should never be forgotten that our own thinking is carried on as a 
dialogue« (CP 5.556). 

Opfattelsen af tænkningen som værende dialogisk i sin form kan føres 
tilbage til antikken, hvor bl.a. Platon forfægtede et lignende synspunkt i 
de sokratiske dialoger, men vi skal frem til Peirce omkring skiftet til det 

tyvende århundrede før denne indsigt knyttes sammen med en almen 
semiotisk teori om betydningsdannelsen. Og selv for Peirces vedkommen- 
de ser det ud til at selve dialog-metaforen først optræder i den senere del 
af hans skrifter, dvs. fra omkring århundredeskiftet og frem, selv om hans 
tegnbegreb fra starten kan siges at have indeholdt den dialogiske relation. 
Den menneskelige tænkning bliver fra dette tidspunkt og frem beskrevet 
som en indre dialog mellem forskellige instanser af det menneskelige 
subjekt: 


[T]hinking always proceeds in the form of a dialogue -- a dialogue between 
different phases of the ego -- so that, being dialogical, it is essentially composed 
of signs, as its matter, in the sense in which a game of chess has the chessmen 
for its matter (CP 4.6). 


De kultursemiotiske implikationer af det dialogiske subjektsbegreb vil 
blive taget op i Kapitel II. På dette sted skal vi nøjes med at konstatere, at 
tænkningen som fortløbende proces, ifølge Peirce, i sig selv er dialogisk 
organiseret, og at hans bredt anlagte semiotik gør det muligt for ham at 
se tænkningen som en dialogisk udveksling mellem tegn af forskellig 
observans og erkendelsesform: 


All thinking is dialogic in form. [...] Consequently, all thinking is conducted 
in signs that are mainly of the same general structure as words; those which are 
not so, being of the nature of those signs of which we have need now and then 
in our converse with one another to eke out the defects of words, or symbols. 
These non-symbolic thought-signs are of two classes: first, pictures or diagrams 
or other images (I call them Icons) such as have to be used to explain the 
significations of words; and secondly, signs more or less analogous to symp- 
toms (I call them Indices) of which the collateral observations, by which we 
know what a man is talking about, are examples (CP 6.338). 


Selv om den menneskelige tænkning hovedsageligt foregår i sproglige 
termer, forestiller Peirce sig at det er nødvendigt, at den sprogligt- 
symbolske diskurs suppleres med ikoniske og indeksikale betydningsind- 
hold, og at denne udveksling mellem forskellige tegnformer antager dia- 
logens karakter. 

Jørgen Dines Johansen har i bogen Dialogic Semiosis foretaget den 
hidtil mest gennemgribende udlægning af Peirces semiotik ud fra en 
overgribende dialogisk forståelse, og har i den forbindelse udviklet den 
semiotiske pyramide som en modellering af kommunikationsprocessen på 
dialogisk-semiotisk grundlag (Johansen 1993, 245 ff. og igen 2002, 54 
ff.). I stedet for blot at lade tegnrelationen mellem repræsentamen, objekt 
og interpretant repræsentere i form af en traditionel trekantsrelation, 


DEN SEMIOTISKE BAGGRUND 4I 


kombinerer Dines Johansen denne tegnrelation med positioner fra Peirces 
skelnen mellem den intentionelle, den effektuelle og den kommunikative 
interpretant: 


There is the Intentional Interpretant, which is a determination of the mind of 
the utterer; the Effectual Interpretant, which is a determination of the mind of 
the interpreter; and the Communicational Interpretant, or say the Cominter- 
pretant, which is the determination of that mind into which the minds of 
utterer and interpreter have to be fused. This mind may be called the commens 


(Peirce 1977, 195). 


Dines Johansen mener nu at denne skelnen lader sig kombinere med 
Peirces skelnen mellem den umiddelbare, den dynamiske og den finale 
interpretant. Ifølge Dines Johansen forudsætter den intentionelle inter- 
pretant den umiddelbare, mens den effektuelle er en specificering af den 
dynamiske interpretant. Den kommunikative interpretant er imidlertid 
forskellig fra den finale interpretant, idet dét, som parterne i en dialog 
måtte enes om, ikke nødvendigvis er det sidste ord som kan siges om den 
sag (Johansen 2002, 46-47).'* Fordelen ved at kombinere de to trikotomi- 
er er indlysende al den stund det tillader en sammentænkning af tegnets 
elementære betydningsrelation med kommunikationsprocessens agenter, 
om end den uens relation positionerne imellem (forudsætning, inklusion 
og divergens) skæmmer billedet. 

Det kan desuden diskuteres hvorvidt Dines Johansens udlægning af 
Peirces kommunikative cominterpretant eller commens i Literary Dis- 
course er helt dækkende. Dines Johansen slår fast at der på ingen måde 
er tale om en mysticisme, men om en mulighed for logisk konklusion på 
en dialog forstået som en rationelt organiseret proces (inferential process), 
hvilket ideelt set vil sige noget i retning af en forskningsmæssigt tilrettelagt 
undersøgelse. Derfor slår Dines Johansen da også til lyd for, at »nothing 
guarantees the attainment of the cominterpretant in dialogue [...] 
although it would be strange to deny its possibility« (Johansen 2002, 48). 
Kominterpretanten bliver en slags konsensus som i visse tilfælde kan 
opnás pà baggrund af en systematisk tilrettelaegning af dialogen, og med 
en rent lokal rækkevidde. Heroverfor fastslår Peirce selv i den citerede 
tekst, at »no object can be denoted unless it be put into relation to the 
object of the commends« (Peirce 1977, 197). Dermed antydes at kom- 
interpretanten er af almen karakter og kan forstås som noget i retning af 
et semiotisk rum, evt. svarende til Lotmans begreb om semiosfæren (se 


14I Dialogic Semiosis sammentænker Jørgen Dines Johansen disse to interpretantkategorier med 
the essential, informed og substantial interpretant (Johansen 1993, 171 ff.). 

nedenfor s. 55). Dette aspekt af kominterpretanten er imidlertid heller 
ikke helt fremmed for Dines Johansen, idet han selv anfører, at begrebet 
peger på at vi »inescapably belong to an indefinite number of systems and 
processes of signification while we, at the same time, make up our own 
unique system« (Johansen 2002, 47). 

Det som jeg imidlertid ønsker at forfølge på dette sted, er den måde 
Dines Johansen understreger tegnudvekslingens dialogiske karakter ved 
at kombinere tegnbegrebets elementære kategorier (repræsentamen eller 
tegn, objekt og interpretant) med positionerne i den traditionelle kom- 
munikationsmodel, afsender, meddelelse og modtager (Jakobson 1981, 
bd. III, 22). Dines Johansen kombinerer de to registre på en sådan måde, 
at relationerne falder sammen i tegnet / meddelelsen og adskiller sig i fire 
distinkte positioner i pyramidens bund (Dines Johansen 1993, 246): 


NTERPRETER 


cressee > 
" 


UT TERER 


En styrke ved modellen er, at den inkorporerer en skelnen mellem to 
kommunikative niveauer, svarende til Peirces skelnen mellem det umid- 
delbare og det dynamiske niveau i báde objekt- og interpretantkategorien. 
Dines Johansen skelner således mellem det, han kalder the adresser, som 
er den måde afsenderen er diskursivt konstrueret i teksten, og the utterer, 
som er den empiriske afsender af kød og blod. På tilsvarende måde 
skelner han mellem the adressee, der svarer til modtagerpositionen som 

den er konstrueret af teksten, og the interpreter, der modsvarer den 
empiriske læser. Vi har således at gøre med en model som ikke bare 
sammentænker Peirces tegnbegreb og Jakobsons kommunikationsmodel, 
men som netop derigennem skaber teoretisk grundlag for at operere med 
kendte litteraturvidenskabelige distinktioner, såsom distinktionen mellem 
forfatter og implicit fortæller, mellem Wolfgang Isers begreber læser og 
implicit læser (Iser 1980) eller mellem Umberto Ecos begreber empirisk 
forfatter og modelforfatter, empirisk læser og modellæser (Eco, 1981). 
Skulle man kritisere modellen for noget, måtte det være for at udkrystalli- 
sere eller ‘fryse et moment af den løbende dialogiske proces som et 
fragment, dvs. for at den ikke skildrer den dynamiske omvending af 
interpretanten i et nyt tegn som igen bliver udgangspunktet for en semi- 
otisk relation. Denne kritik retter sig imidlertid eksklusivt mod modellen 
som grafisk repræsentation, da Dines Johansen i sin tekst vedholdende 
understreger dette forhold. 

På trods af at Peirces tegnbegreb grundlæggende er processuelt og 
kommunikativt defineret, og at dialog-metaforen især i Peirces senere 
skrifter kommer til at indtage en så central placering som den gør, så tager 
Peirce imidlertid ikke selv skridtet til at generalisere metaforen til et 
begreb. Begrebet ‘dialogisme’ reserveres hos Peirce til en meget mere 
specifik funktion, nemlig som betegnelse for en bestemt type argument, 
dvs. en logisk operation som, modsat syllogismen, består i at aflede to 
konklusioner af en enkelt præmis: 


[A]ny argument may be resolved into arguments, each of which has one 
premiss and two alternative conclusions. Such an argument, when complete, 
may be called a dialogism (CP 3.172). 


Selv om Peirces semiotik har haft en afgørende indflydelse på den 
teoretiske hovedlinje som præger hele denne bog, vælger jeg ikke at følge 
ham i denne udlægning af dialogisme-begrebet. Men på linje med Dines 
Johansen vælger jeg at forstå hele Peirces tænkning som værende 
grundlæggende dialogisk, og jeg vil forsøge at bruge dialogisme-begrebet 
tilat knytte forbindelseslinjer mellem Peirces semiotik og andre semiotiske 
tilgange, som, op igennem det tyvende århundrede, har anvendt dialog- 
metaforen på en tilsvarende måde i beskrivelsen af de kommunikative 
former, først og fremmest Mikhail Bakhtin og Jurij Lotman. 

Mikhail Bakhtins tegnbegreb 


Der er intet som tyder på at Charles Peirce og Mikhail Bakhtin havde 
noget kendskab til hinanden. Peirce døde i 1914, altså inden Bakhtin 
overhovedet begyndte at skrive, og så vidt vides kendte Bakhtin heller 
ikke noget til Peirce — i hvert fald skriver han ikke noget om det. 
Formentlig har han haft kendskab til Peirce gennem Roman Jakobsons 
skrifter, men jeg har ingen konkrete indikationer på det. På trods af deres 
forskellige udgangspunkter har de to tænkere tilstrækkeligt mange 
teoretiske forudsætninger til fælles, til at kunne berige hinanden indbyr- 
des. At udfolde denne hypotese for alvor er en spændende udfordring, 
som måtte involvere begge tænkeres teorikomplekser i deres helhed, og 
som følgelig falder noget uden for denne bogs rammer. Dette arbejde er 
imidlertid allerede i et vist omfang påbegyndt af italieneren Augusto 
Ponzio, og selv om jeg ikke til fulde deler hans noget relativistiske tilgang, 
vil jeg i det følgende støtte mig til hans resultater i et vist omfang (Ponzio 
1990, 1995 og 1998). 

Bakhtins sprogfilosofi tager afsæt i en diskussion af Saussures 
landvindinger inden for lingvistikken og af de senere fortolkninger heraf. 
Det gælder ikke mindst den russiske formalisme som Bakhtin selv havde 
tæt inde på livet, men også de strukturelle lingvister der koncentrerede 
deres arbejde eksklusivt om beskrivelsen af langue eller sprogsystemet. 
Over for denne, i Bakhtins terminologi ‘traditionelle’ lingvistik, argumen- 
terer han selv for nodendigheden af at studere det levende sprog, parole 
eller sprogbrugen. Og som studieobjekt er dette ‘sprog i brug” fundamen- 
talt anderledes end sprogsystemet, da sproget opfattet som kommunikativ 
handling er at forstå som nyt og enestående hver gang processen 
gennemløbes — også selv om det handler om læsningen af skrevne tekster, 
der som fysisk objekt betragtet mà siges at være det samme: »The re- 
production of the text by the subject is a new, unrepeatable event« 
(Bakhtin 1986, 106). Bakhtin beskæftiger sig altså med sprog som led i en 
kommunikativ handlen, og på dette punkt ligger hans sprogfilosofi tæt op 
ad Charles Peirces semiotik, som vi har set også studerer tegnene i deres 
kommunikative brug. Tzvetan Todorov går så langt som til at udnævne 
Bakhtin til pragmatikkens grundlægger, en betegnelse som ellers ofte 
bruges om Peirce (Todorov 1984, 24). 

Som talens mindstelement udpeger Bakhtin diskursen eller ytringen, the 
utterance:” »The real unit of speech communication: the utterance« 


5 Bakhtin bruger på russisk ordet vyskazyvanie, som i de engelske oversættelser jeg har været 
henvist til at konsultere oversættes med utterance. Men, som Rigmor Kappel Schmidt gør 

(Bakhtin 1986, 71). Hvad Bakhtin gør her, er ikke blot at modstille den 
traditionelle lingvistiks mindste betydningsenheder, morfemerne, med 
mere komplekse, makrosekventielle størrelser som sætninger, men at 
modstille studiet af sproget som system (langue), dets morfologi og 
syntaks mv., med sproget som et kommunikativt instrument (parole). 
Således modstiller han sætningen og ytringen som tilhørende hvert sit 
register: »the sentence as a unit of language, as distinct from the utterance 
as a unit of speech communication« (op.cit. 73). Det er med andre ord 
måden objektet betragtes på og ikke karakteren af det studerede objekt, 
der skaber forskellen mellem sproglige sætninger og diskursive ytringer: 
»[D]iscourse, that is, language in its concrete living totality, and not 
language as the specific object of linguistics (Bakhtin 1984, 181). 

Hos Bakhtin finder vi således også pragmatikkens forestilling om at 
sprogets betydning altid er lejret i en historisk-kulturel kontekst. Denne 
kontekst er imidlertid også selv af først og fremmest sproglig karakter, 
båret af sprogets historiske, kulturelle og sociale funktion i form at noget 
som kunne minde om Lotmans semiosfære (se herom s. 55): 


The word in language is half someone’s else’s. It becomes ‘one’s own’ only 
when the speaker populates it with his own intention, his own accent [...] 
adapting it to his own semantic and expressive intention. Prior to this moment 
of appropriation the word does not exist in a neutral and impersonal language 
[...], but rather it exists in other people’s mouths, in other people’s contexts, 
serving other people’s intentions: it is from there one must take the word and 
make it one’s own (Bakhtin 1981, 293-94). 


Man skal ikke lade sig vildlede af den engelske oversættelse af det russiske 
ord slovo til the word. Med udtryk som the word eller living speech 
henviser Bakhtin altid til sprogbrugen, og altsa hverken til det enkelte ord 
alene, eller til talen over for den skriftsproglige kommunikation. Saledes 
er betydningen af citatet, at sproget, nar vi bruger det i vores konkrete, 
daglige kommunikation, altid er præget af den stabilitet, som den kul- 
turelle tradition eller semiotiske vane har forlenet det med. Ved visse 
lejligheder ekspliciterer Bakhtin denne betydningsstabilisator i form af 
billedet af en tredje og upersonlig deltager i samtalen, der nærmest star 
over de dialogerende: 


opmærksom pa, kan utterance eller det danske ‘ytring’ ikke rumme alt det som Bakhtin hen- 
regner til vyskazyvanie, hvorfor Kappel Schmidt foretrækker at tale om ‘udsigelse’ (Schmidt 
2003, IIO, 70n.). For mit eget vedkommende foretrækker jeg at anvende begrebet ‘ytring’, bade 
fordi utterance er blevet internationalt anerkendt uden for russisktalende kredse af Bakh- 
tinforskere, men ogsa fordi termen ‘udsigelse’ har sin egen fastlagte betydning som littera- 
turvidenskabeligt begreb. 

Each dialogue takes place as if against a background of the responsive 
understanding of an invisibly present third party who stands above all the 
participants in the dialogue [...] the aforementioned third party is not any 
mystical or metaphysical being [...] he is a constitutive aspect of the whole 
utterance [...] (Bakhtin 1986, 126-27). 


Men samtidig med at den historiske brug af sproget forlener det med en 
betydningsmeessig stabilitet eller semiotisk vanedannelse, sa er sprogbru- 
gen altid konkret og specifikt tilknyttet en diskursiv udsigelsesposition: 
»All languages of heteroglossia [...] are specific points of view on the 
world« (Bakhtin 1981, 291). I en vis forstand kan man sige at Bakhtin 
opfinder diskursbegrebet og grundlægger principperne for diskursanaly- 
sen, blot kalder han de normszt, som fungerer som regulerende og 
formgivende principper for diskurserne, for ‘talegenrer’. Talegenrerne 
taler / skriver sig altid ind i bestemte sociokulturelle sammenhænge eller 
institutioner, og hver epoke, hver kultur og hver social sammenhæng har 
sin måde at forme de diskurser, som indgår i dem, hvorfor der i enhver 
sammenhæng tales distinkt og genkendeligt: 


All words have the ‘taste’ of a profession, a genre, a tendency, a party, a 
particular work, a particular person, a generation, an age group, the day and 
hour. Each word tastes of the context and contexts in which it has been lived 
its socially charged life; all words and forms are populated by intentions 
(Bakhtin 1981, 293). 


Det er endvidere diskursens udspring i en konkret, kommunikativ handlen 
der giver den dens referentielle rettethed: »Each utterance is characterized 
primarily by a particular referentially semantic content« (Bakhtin 1986, 
84). Sætningen, dvs. sproget forstået som et rent studieobjekt revet bort 
fra dets kommunikative funktion og losrevet fra dets kontekst, har ingen 
referentiel mening, kun strukturel betydning. Men i kraft af sprogets 
nedsænkning i den kommunkative brug, tager det også farve af afsen- 
derens forhold til det omtalte: »Thus, the utterance, its style, and its 
composition are determined by its referentially semantic element (the 
theme) and its expressive aspect, that is the speaker’s evaluative attitude 
toward the referentially semantic element in the utterance« (Bakhtin 
1986, 90). 

Pa alle disse punkter er der overensstemmelse mellem Bakhtins dis- 
kursbegreb og Charles Peirces tegnbegreb, men de to adskiller sig i kraft 
af Bakhtins polemiske forhold til Saussures lingvistik, der binder hans 
egne undersøgelser til tekster konstrueret pa baggrund af sproglige tegn. 
Man kan sige at dette ‘negative’ udgangspunkt ikke tillader ham at udvide 


DEN SEMIOTISKE BAGGRUND 47 


tegnbegrebet ud over det rent sproglige tegn i teoretisk forstand, om end 
hans udvidede tekstbegreb også omfatter andre typer af kreative udtryk: 


[I]f the word ‘text’ is understood in the broad sense — as a coherent complex 
of signs — then even the study of art (the study of music, the theory and history 
of fine arts) deals with texts (works of art) (Bakhtin 1986, 103). 


Her kommer Peirces faenomenologisk baserede tegnbegreb ind som en 
frugtbar åbning af diskursbegrebet i forhold til andre typer af kommuni- 
kative sammenhænge og udtryk: visuelle, auditive, kropslige, gestiske tegn 
osv. Peirces semiotik har, som jeg har været inde på, rødder i hans almene 
videnskabsteoretiske filosofi og kosmologi, hvilket giver den en, om 
muligt, større bredde og et større udsyn end Bakhtins. Men Peirces afsæt 
i r800-tallets naturvidenskabelige tradition giver samtidig hans tænkning 
et lidt optimistisk ‘sten-pa-sten’ perspektiv for videnskabelige fremskridt. 
Heroverfor understreger Bakhtin diskursernes modsætningsfyldthed og 
indbyrdes konflikt, også de videnskabeliges, og han betoner diskursernes 
sammenhæng med de sociale og kulturelle forhold som de udspringer af. 
For Bakhtin er sproget, forstået som diskursive ytringer i kommunikativ 
handlen, altid unikt og nyskabende, og altid snævert forbundet med en 
værdimæssig stillingtagen: 


An utterance is never just a reflection or an expression of something already 
existing and outside it that is given and final. It always creates something that 
never existed before, something absolutely new and unrepeatable, and, 
moreover, it always has some relation to value (Bakhtin 1986, 119-20). 


Bakhtins fokus på diskursen adskiller således hans sprogbegreb funda- 
mentalt fra den strukturelle lingvistiks interesse for de gentagelige 
lovmæssigheder og knytter sproget sammen med kulturelle praksisformer 
og sociale institutioner. Denne forskel mellem en søgen efter det gentageli- 
ge og en søgen efter det unikke er ikke kun et spørgsmål om valg af 
studieobjekt, men vedrører et grundlæggende epistemologisk spørgsmål 
om hele den videnskabelige praksis’ mål: sandheden. 


It is an unfortunate misunderstanding (a legacy of rationalism) to think that 
truth can only be the truth that is composed of universal moments; that the 
truth of a situation is precisely that, which is repeatable and constant in it 
(Bakhtin 1993, 37). 


For Bakhtin er al videnskabelig søgen efter sandhed, inklusive hans egen 
sprogfilosofi og litteraturkritik, således indskrevet i nogle historiske og 

kulturelt bestemte magtforhold, som det er nødvendigt at medtænke i 
behandlingen heraf. Kritikken rammer, naturligt nok, først og fremmest 
den forudgående 'traditionelle” lingvistik og stilistik: 


Linguistics, stylistics and the philosophy of language that were born and 
shaped by the current of centralizing tendencies in the life of language have 
ignored dialogized heteroglossia [...] For this very reason they could make no 
provision for the dialogic nature of language, which was a struggle among 
socio-linguistic points of view, not an intra-language struggle between 
individual wills [...] (Bakhtin 1981, 273). 


Begrebet ‘heteroglossia’ er for Bakhtin bade et historisk og et normativt 
begreb, dvs. det er rettet bade mod en beskrivelse af sproget som sadan 
(filosofisk) og mod den empiriske beskrivelse af en bestemt kulturel sprog- 
brug. Begrebet kan referere til forekomsten af forskellige nationalsprog, 
sociolekter, registre, talegenrer osv., som kombineres dialogisk i en given 
diskurs. Således peger Bakhtin pa at tilstedeværelsen af heteroglossia altid 
afspejler sameksistensen af socio-ideologiske modsztninger mellem nutid 
og fortid, mellem fortidens forskellige epoker og mellem nutidens socio- 
ideologiske grupperinger og tendenser osv., idet de alle repræsenterer en 
synsvinkel pa verden (se også nedenfor Kapitel IV, s. 213 ff.). Nar Bakh- 
tin kritiserer den traditionelle stilistik for at ignorere eksistensen af de 
heteroglotte relationer, mener han at stilistikken erstatter analysen af 
romanens stilistiske orkestrering af historisk og kulturelt specifikke mader 
at bruge sproget pa med beskrivelsen af én bestemt forfatters sprog. 
Stilistikken analyserer med andre ord en af romanens diskurser (typisk 
fortællerens), som om den var repræsentativ for romanen som helhed: 


Equally in both cases, style is understood in the spirit of Saussure: as an 
individualization of the general language (in the sense of a system of general 
language norms) (Bakhtin 1981, 264). 


Det, som Bakhtin anser for at vere den traditionelle stilistiks storste 
begrænsning i behandlingen af de analyserede tekster, er at den reducerer 
det litterære værk til et selvstændigt mikrosystem svarende til sprogsyste- 
met. Derved forhindrer den traditionelle stilistik at man far greb om 
verkets indre dialogiske relationer mellem forskellige typer af sprogbrug: 


The system comprising an artistic work was thought to be analogous with the 
system of language, a system that could not stand in a dialogic interrelations- 
hip with other languages (Bakhtin 1981, 273-74). 

Det, som kritiseres her, er bl.a. den strukturalistiske tilgang til litteratur- 
studierne, der overtager forestillingen om et bagvedliggende lukket system 
fra lingvistikken og applicerer dette på det litterære værkbegreb: 


From the point of view of stylistics, the artistic work as a whole — whatever 
that whole might be — is a self-sufficient and closed authorial monologue, one 
that presumes only passive listeners beyond its own boundaries (Bakhtin 1981, 


274). 


Den reduktion, som den strukturelle tilgang indebærer, reducerer teksten 
til en monologisk diskurs, hvorved tekstens iboende dialogiske spil på 
forskellige stemmer og deres indbyrdes forhold går tabt. Og det er denne 
betydningens grundlæggende dialogiske karakter der optager Bakhtin, 
hvad enten han beskæftiger sig med sprogfilosofi, litteraturkritik eller 
videnskabsteori. Det skal vi vende tilbage til nedenfor. 


Dialogismebegrebet hos Bakhtin 

Vi har ovenfor været inde på, hvordan Bakhtin på den ene side tager sit 
udgangspunkt i forståelsen af det sproglige tegn i Saussures to-delte 
tegnbegreb, og hvordan han på den anden side gør op med den strukturel- 
le lingvistiks optagethed af sprogkoden for at fokusere på det han kalder 
den levende diskurs. Hvad der måske ikke har været tilstrækkeligt betonet 
indtil nu er at sprogbrugen, eller diskursen, også for Bakhtin altid er 
dialogisk i sin orientering: 


The dialogic orientation of discourse is a phenomenon that is, of course, a 
property of amy discourse [...]. Only the mythical Adam, who approached a 
virginal and as yet verbally unqualified world with the first word, could really 
have escaped from start to finish this dialogic inter-orientation with the alien 
word that occurs in the object (Bakhtin 1981, 279). 


Sproget har altid allerede veret brugt om verden, det er i verden forud for 
den konkrete diskursive italeszettelse af verden, og dermed er sproget også 
preget af den sociale og historiske formningsproces, som det har gen- 
nemlobet. Som Michael Holquist påpeger, adskiller Bakhtins sprogop- 
fattelse sig pa dette punkt fra Saussures. Hvor Saussure skelner mellem 
sprogbrugen som knyttet eksklusivt til den individuelle sprogbruger og 
sprogsystemet som knyttet til bade individet og det sociale, dér soger 
Bakhtin at skildre det man kunne kalde en kulturel eller social dimension 
i sprogbrugen (Holquist 1990, 45). 

Det forhold at ingen ytring fremstar som jomfrueligt ny, men altid 
indgar i en dialogisk relation til det som har veret ytret tidligere om 

samme emne, kalder Bakhtin at der altid er et ‘fremmed ord” i objektet. 
De fremmede ord i objektet er altså diskurser som har været talt og 
skrevet om det omhandlede emne forud for den givne kommunikation. I 
denne forstand er tegnets betydning altid intertekstuelt bestemt. Ethvert 
tegn, enhver tekst, medtager altid andre, forudgående tekster som en del 
af deres reference (Todorov 1984, 60). Bakhtin siger herom at sprogbru- 
gen er dialogisk rettet bagud mod fortiden. Men sprogets dialogiske 
karakter er dobbelt, for ud over at være bagudrettet, er det også rettet 
fremad mod fremtiden. 


[The word] encounters an alien word not only in the object itself: every word 
is directed toward an answer and cannot escape the profound influence of the 
answering word that it anticipates (Bakhtin 1981, 280). 


I vores konkrete sprogbrug er afsenderen altid opmærksom på den 
kommunikation som har gået forud omkring det emne der tales eller 
skrives om, hvorfor han eller hun uundgåeligt tilrettelægger diskursen 
retorisk med sigte på at anticipere modtagerens fremtidige reaktion. 
Tilsvarende er modtagerens tolkning af diskursen, ifølge Bakhtin, altid 
kun at betragte som første skridt i formuleringen af et svar: 


Thus, all real and integral understanding is actively responsive, and constitutes 
nothing other than the initial preparatory stage of a response (in whatever 
form it may be actualized). And the speaker himself is oriented precisely 
toward such an actively responsive understanding [...] Moreover, any speaker 
is himself a respondent to a greater or lesser degree. He is not, after all, the first 
speaker, the one who disturbs the eternal silence of the universe (Bakhtin 1986, 
69). 


Bakhtins forståelse af dialogismen på tegnniveau ligger meget tæt op ad 
Peirces forståelse af tegnets indhold som oversættelsen af tegnet med et 
andet tegn i en uendelig semiosis (Holquist, 50). Peirce opererer sáledes 
med den samme kommunikative rettethed i tegnet som Bakhtin, om end 
han som oftest formulerer sig pà et mere overordnet plan: »If the series of 
succesive interpretants comes to an end, the sign is thereby rendered 
imperfect, at least« (CP 2.303), eller: »If the series is broken off, the Sign, 
in so far, falls short of the perfect significant character« (citeret efter 
Marty, definition nr. r3). Derved leder den dialogiske forståelse af 
tegnudvekslingen med nødvendighed frem til at semiosis bliver knyttet 
dialogisk til både fortid og fremtid som et moment i den i princippet 
uendelige kæde af tegntolkninger, der karakteriserer såvel verdens 
livsformer som menneskenes italesættelse heraf: 

[A]n utterance is a link in the chain of speech communication, and it cannot 
be broken off from the preceding links that determine it both from within and 
from without, giving rise to unmediated responsive reactions and dialogic 
reverberations (Bakhtin 1986, 94). 


Den fortsatte dialogiske tegnudveksling i og omkring verden er imidlertid 
ikke at forstå som en ligegyldig og konsekvensløs plapren, men en se- 
miosis drevet frem af en erkendelsesinteresse omkring verden. Verden er 
for såvel Bakhtin som Peirce et i semiotisk forstand dynamisk sted, og 
diskurserne i og omkring verden er drevet frem, eller med Peirces ord 
ligefrem determinerede, af verdens påkalden sig en forståelse. Når vi taler, 
taler vi om verden, sproget refererer til verden og giver os i et eller andet 
omfang en viden om verden, om end denne viden ikke nødvendigvis er 
entydig og monologisk. 


The direct word, as traditional linguistics understands it, encounters in its 
orientation toward the object only the resistance of the object itself (the 
impossibility of its being exhausted by a word [...]), but it does not encounter 
in its path toward the object the fundamental and richly varied opposition of 
another's word. No one hinders this word, no one argues with it. 

But no living word relates to its object in a singular way: between the word 
and its object, between the word and the speaking subject, there exists an 
elastic environment of other, alien words about the same object, the same 
theme [...] 

Indeed, any concrete discourse (utterance) finds the object at which it was 
directed already as it were overlain with qualifications, open to dispute, 
charged with value, already enveloped in an obscuring mist — or, on the 
contrary, by the ‘light’ of alien words that have already been spoken about it 
(Bakhtin 1981, 276). 


Hvis Bakhtins måde at skelne mellem word og object forstås i lyset af 
Peirces skelnen mellem det umiddelbare- og det dynamiske objekt, kan 
man sige at så længe vi befinder os på niveauet for den umiddelbare 
interpretant, finder tegnet kun »the resistance of the object itself (the 
impossibility of its being exhausted by a word [...])«, mens der pa 
niveauet for den dynamiske interpretant melder sig en helt ny dimension 
i Bakhtins made at anskue tingene, som vi ikke finder hos Peirce: »the 
fundamental and richly varied opposition of another’s word«. Som vi har 
set er sprogbrugen for Bakhtin altid involveret i konkrete praksisformer 
og sociale institutioner, som igen er forankret i politiske magtrelationer. 
Derfor er diskursen altid distinkt genkendelig i kraft af sin form, og derfor 
er semiosis ikke en neutral eller rent abstrakt kategori, men at forsta som 
social interaktion: 

The relationship to other's utterances cannot be separated from the relations- 
hip to the object (for it is argued upon, agreed upon, views converge within it), 
nor can it be separated from the relationship to the speaker himself. This is a 
living tripartite unity. But the third element is still not usually taken into 
account. And even when it has been taken into account (in analysis of the 
literary process [...] the special nature of relations toward other utterances as 
utterances, that is, towards semantic wholes, has remained disclosed and 
unstudied (Bakhtin 1986, 122-23). 


Bakhtins opfattelse af sprogets dialogiske karakter er filosofisk set baseret 
pa en faenomenologisk tankegang, der har såvel eksistensfilosofiske som 
epistemologiske og videnskabsteoretiske implikationer. I bogen Dialogism 
formulerer Michael Holquist det således: 


Dialogism, like relativity, takes it for granted, that nothing can be perceived 
except against the perspective of something else: dialogism’s master assumption 
is that there is no figure without a ground. The mind is structured so that the 
world is always perceived according to this contrast (Holquist 1990, 21-22). 


Bakhtin kritiserer bade formalismen, den traditionelle stilistik og struk- 
turalismen for at reducere den analyserede tekst til en monologisk diskurs, 
hvormed han mener at tekstens iboende dialogiske spil pa forskellige 
stemmer og deres indbyrdes forhold gar tabt i læsningen. Vi skal i de 
følgende kapitler vende tilbage til nogle af disse problemstillinger og 
udfolde beskrivelsen af det dialogiske princip, men pa dette sted vil det 
vere hensigtsmæssigt at følge gennemgangen af tegnbegrebet til dors med 
en kort behandling af Jurij Lotmans forståelse af de kommunikative 
processers komplekse asymmetriske relationer og hans indsættelse af den 
isolerede kommunikationsproces i en kulturelt-semiotisk kontekst, ‘semio- 
sfæren’. 


Jurij Lotmans begreb om tekstlig asymmetri 


Ligesom Bakhtin bygger Jurij Lotman i udgangspunktet sin semiotiske 
teori på Saussures binære tegnbegreb, idet han i de tidlige skrifter de- 
finerer tegnet som bestående af relationen mellem tegn og betegnet, eller 
mellem tegn og kode (Lotman 1976, 46). Men hans position kan alligevel 
ikke bare karakteriseres som værende strukturalistisk, idet han ikke blot 
interesserer sig for tegnets og kodens (læs: betegner og betegnets) 
strukturelle organisering i teksten, men anlægger et funktionelt syn på 
kunsten (op.cit., 47 og 53). Imidlertid ser han tilsyneladende ikke selv i de 

tidlige tekster at disse to præmisser er i indbyrdes konflikt. Når det 
alligevel må hævdes at de er det, skyldes det det forhold, at der ikke 
opereres med en reference i Saussures binære tegnbegreb, kun en 
indholdsmæssig position som Saussure illustrerede med skakbrikkens 
valør. Til gengæld indser Lotman at han med sit funktionelle syn på 
litteraturen får de litterære tekster til at optræde dynamisk, dvs. han 
ophæver alle de statiske distinktioner, som den strukturelle tegnopfattelse 
foreskriver som virksomme for det almindelige sprog. I sine senere tekster 
betragter Lotman således også relationen mellem tekst og læser som en 
dialogisk relation, hvor læseren bidrager aktivt til etableringen af tekstens 
betydning: 


A text behaves like a partner in dialogue: it re-orders itself (as far as its supply 
of structural indeterminacy allows) in the image of the readership. And the 
reader responds likewise, using his or her informational flexibility for the 
restructuring which will draw him or her closer to the world of the text 
(Lotman 1990b, 80). 


I sin senere produktion går Lotman derfor også ind i en kritik af de teo- 
retiske forudsætinger bag Saussures eksklusive interesse for den sproglige 
kode som garanten for den effektive kommunikation: 


For a fairly complex message to be received with absolute identity, conditions 
are required which in naturally occurring situations are practically unobtai- 
nable: addressee and addresser have to have wholly identical codes, i.e. to be 
in fact semiotically speaking a bifurcation of the same personality, for a code 
includes not only a certain binary set of rules for encoding and decoding a 
message, but also a multi-dimensional hierarchy (Lotman 1990b, 13). 


Her ser vi hvordan Lotman ikke længere betragter modtagerens semioti- 
ske kompetence som en stabil, binært organiseret sproglig kode, men også 
inddrager et multidimensionelt netværk af betydningsrelationer, som 
udgør den baggrund fortolkningen foretages på. Afsender og modtager er 
ikke i besiddelse af den samme ‘kode’ eller semiotiske kompetence. Ud- 
trykt i Umberto Ecos terminologi kan man sige at afsender og modtager 
ikke har banet nøjagtig de samme stier gennem rhizomet, den encyklopæ- 
diske labyrint der karakteriserer individets semiotiske kompetence, 
hvorfor, nu igen med Lotmans ord, »the identity of the transmitted and 
received text is relative« (ibid.). Der opstår en grundlæggende asymmetri 
i den dialogiske udveksling, som er basis for sprogets kreative funktion. 
Argumentet, som Lotman udfolder i begreber hentet fra oversættelsesdi- 
sciplinen, forløber som følger: en symmetrisk relation mellem afsender og 

modtager ville betyde at en oversættelse af tekstr til tekst2 ville resultere 
i en tekst identisk med tekstr, hvis vi oversatte den tilbage igen. I 
virkelighedens verden vil vi imidlertid få en ny tekst3. Og grunden til det 
er at den asymmetriske relation mellem afsender og modtager indebærer 
at tekster ikke bare reproducerer en én gang fastlagt betydning, men hele 
tiden genererer ny betydning. 

Et af de områder, hvor den asymmetriske relation gør sig stærkest 
gældende, er i oversættelsen mellem det, som Lotman karakteriserer som 
de diskrete og de non-diskrete diskurser. Lotman anser disse to typer af 
diskurser for at være konstituerende for den menneskelige bevidsthed: 


[T]here are at least two essentially different ways of reflecting the world and 
working out new information [...] within one consciousness there are as it 
were two consciousnesses. The one operates as a discrete system of coding and 
forms texts, which come together like linear chains of linked segments. In this 
system the bearer of meaning is the segment (= the sign), while the chain of 
segments (= the text) is secondary. In the second system the text is primary 
[...]. This text is not discrete but continuous (Lotman r99ob, 36). 


Der eksisterer en oplagt parallel mellem Lotmans teori om de kontinuerte 
og diskontinuerte diskurser og Peirces forestilling om at den menneskelige 
tænkning foregår som en dialogisk udveksling mellem symbolske, iko- 
niske og indeksikale tegn. Men hvor Peirce taler om en sådan dialogisk 
relation som en refleksionsform i subjektets indre dialog med sig selv, dér 
taler Lotman om hele tekster af forskellig karakter. De tekster, som i Lot- 
mans beskrivelse er opbygget af diskrete og lineært segmenterede elemen- 
ter, er i vid ustrækning at forstå som symbolske tekster i en peirceansk 
terminologi. Bag Lotmans non-diskrete og kontinuerte diskurser, hvor 
betydningen bliver båret af tekstens helhed, finder vi alle de komplekse og 
kunstneriske udtryk, spændende lige fra litterært billedsprog over male- 
riets canvas til scenerummet eller filmlærredet, som i vid udstrækning kan 
sammenlignes med Peirces ikoniske tegn. Der er dog to afgørende forskel- 
le. For det første er Peirce opmærksom på forskellen mellem to forskellige 
typer af non-diskrete diskurser eller tegn, nemlig ikoniske og indeksikale 
tegn, og for det andet anser Peirce udvekslingen mellem de forskellige 
tegntyper for at være relativt uproblematisk, mens der for Lotman er tale 
om en fundamental asymmetri imellem de to diskursformer, og derfor 
også tale om en grundlæggende uoversættelighed. Men idet den menne- 
skelige bevidsthed hele tiden udveksler information mellem de to niveauer, 
er der tale om en permanent betydningsgenererende dialog der konstant 
skaber ny mening kulturelt, historisk, diskursivt, socialt osv. 

Jurij Lotmans semiosfærebegreb 

Som vi var inde på ovenfor, har Lotman en forestilling om at ny betyd- 
ning udspringer af de semiotiske systemers asymmetri og genereres gen- 
nem den kulturelle praksis” dialogiske oversættelser fra en type diskurs til 
en anden: 


Dialogue presupposes asymmetry, and asymmetry is to be seen first, in the 
difference between semiotic structures (languages) and second, in the altering 
directions of the message-flow (Lotman 1990b, 143). 


Det enkelte subjekt er på den ene side præget af en indre dialog mellem 
diskrete og kontinuerte diskurser, og på den anden side præget af sin egen 
kultur, historie og sociale tilhørsforhold, der har formet subjektets dis- 
kursive register og semiotiske system. Desuden er subjektet aktivt dia- 
logerende i forhold til den omgivende verdens kakofoni af forskelligartede 
og hybride diskurser, der igen virker tilbage på udviklingen af de se- 
miotiske systemer selv: »semiotic systems are in a state of constant flux« 
(Lotman 1990b, 151). Dette komplicerede system kan ikke repræsenteres 
af en simpel kommunikationsmodel, og selv ikke den semiotiske pyramide 
slår til her; i stedet må der, ifølge Lotman, anlægges et holistisk syn på de 
kommunikative processers samspil med de kulturelle formationer. 

Ifølge Lotman er det et fællestræk ved både Saussures og Peirces 
traditioner at de tager udgangspunkt i ‘det atomare”, dvs. i den isolerede 
tegnrelation eller den enkelte tegnudvekslingsproces, hvilket giver disse 
traditioner et problem i forhold til at forstå de semiotiske systemer og 
diskurser i deres komplicerede samspil (Lotman 1990a, 288). Vi har 
imidlertid allerede været inde på, hvordan Charles Peirces semiotik er 
forankret i en overgribende fænomenologi og kosmologi, som de enkelte 
tegnprocesser ikke kan forstås uafhængig af, jf. også hans begreb om the 
commens. Således fortæller Lotmans synspunkt muligvis mere om, at hans 
kendskab til Peirce formentligt går over hans læsning af Charles Morris 
og evt. Roman Jakobson, end det siger noget om Peirces semiotik. Men 
baggrunden for overvejelsen, hensynet til at den enkelte kommunikative 
proces skal indsættes eller ‘nedszenkes’ i et generelt semiotisk ‘rum’ for at 
blive forstået i sin kompleksitet, er frugtbar: 


[I virkeligheden] gives der slet ingen tegnsystemer som fungerer helt præcist og 
funktionelt entydigt i isoleret form [...]. De fungerer kun fordi de er involveret 
i et bestemt semiotisk kontinuum (Lotman 1990a, 288. Min oversættelse). 


16 Teksten lyder således på tysk: »[In der Wirklichkeit kommen] keine Zeichensysteme vor, die 
völlig exakt und funktional eindeutig und in isolierter Form für sich allein funktionieren [...]. Sie 
funktionieren nur, weil sie in ein bestimmtes semiotisches Kontinuum eingebunden sind«. 

Lotman foreslår at anvende begrebet 'semiosfaere' som en metafor til 
beskrivelse af denne proces af konstant semiotisk udveksling og oversæt- 
telse mellem forskellige typer diskurser og flux mellem semiotiske syste- 
mer. Semiosfæren er, ifølge Lotman, at betragte som semiosis’ mindsteen- 
hed. Det er hverken tegnet eller det enkelte sprog, men deres samvirken 
i en semiosfære som på én gang er resultatet af og forudsætningen for 
kulturel udvikling (Lotman 1990b, 125). 

Semiosfærebegrebet er inspireret af den russiske naturvidenskabsmand 
V.I. Vernadskijs begreb om ‘biosfæren’ (Lotman 1990a, 289 og 1990b, 
125). Ifølge Vernadskij kan biosfæren betragtes som en levende organis- 
me, der har udviklet sig over millioner af år, og som inkluderer hele 
hydrosfæren, atmosfæren op til ca 30 kilometers højde og jordskorpen 
ned til ca. to til tre kilometers dybde, hvor der endnu er levende bakterier 
at finde. Inden for denne biosfære lever alle organismer i indbydes in- 
teraktion og afhængighed, og med menneskenes udvikling af en domi- 
nerende, forstandsbaseret kommunikation har der, ifølge Vernadskij, 
udviklet sig det, han kalder en ‘biosfere’ (Lotman 1990a, 289). Analogt 
til Vernadskijs begreb om biosfære foreslår Lotman at forstå semiosfæren 
som et semiotisk kontinuum eller rum, gennemstukket af forskellige 
heterogene diskurser og praksisser, der på trods af deres forskellighed står 
iindbyrdes dialogisk relation og udveksling. I modsætning til Vernadskijs 
biosfære, der har en materiel-rumlig eksistens, er semiosfæren en abstrakt 
størrelse, men det gør den ikke mindre reel. Og parallelt med Peirces 
begreb om the commens udgør semiosfæren for Lotman et rum som er 
nødvendigt for at de semiotiske processer kan udspille sig: »Kun inden for 
et sådant rum er det muligt for de kommunikative processer at udspille sig 
og at skabe ny information« (Lotman 1990a, 289. Min oversættelse).” 

Lotmans semiosfarebegreb har mange ligheder med Umberto Ecos 
beskrivelse af det semiotiske univers som en encyklopædisk labyrint, men 
hvor Ecos rhizom er en abstrakt metafor for hvordan den uendelige 
semiosis kan begribes, dér er Lotmans semiosfzre langt mere konkret 
knyttet til de sociale og kulturelle formationer. Hvor rhizomet i princippet 
er en uafgrenset og uafgraenselig labyrint uden centrum, dér er semios- 
færen organiseret omkring et centrum og struktureret omkring en skelnen 
mellem det indre og det ydre, hvorfor et af de helt centrale begreber i dens 
konstitution bliver ‘grænsen’. Semiosfærens centrum er struktureret om- 
kring dens mest udviklede og bedst strukturerede tegnsystem, dvs. i første 
række de naturlige sprog, men alle andre former for strukturerede tegn- 
systemer i kommunikativ brug indgår i dialog dermed. Det semiotiske 


17 Teksten lyder således på tysk: »Nur innerhalb eines derartigen Raumes ist die Realisierung 
kommunikativer Prozesse und die Herausbildung neuer Information måglich«. 

systems højeste form for strukturel organisering er, ifølge Lotman, dets 
selvbeskrivelse, som kan tage form af f.eks. grammatikker, lovsamlinger, 
litteraturhistoriske afhandlinger eller etnologiske beskrivelser af kulturelle 
vaner og riter. Sådanne selvbeskrivelser udgør en centripetal dynamik og 
styrker semiosfærens sammenhæng, hvorved den får modstandsdygtighed 
over for de udefrakommende impulser og centrifugale kræfter, men sam- 
tidig bliver denne selvbeskrivelse selv en del af semiosfærens forandring. 
Ofte er det et regionalt sprog eller kulturelt udtryk som bliver gjort til 
genstand for beskrivelsen af semiosfærens helhed: »A partial grammar of 
one cultural dialect becomes the metalanguage for description of culture 
as such« (Lotman 1990b, 128). 

Semiosfæren er imidlertid, som nævnt, ikke en homogen helhed. I 
modsætning til Peirces forestilling om betydningernes forankring og 
pragmatiske stabilisering i et overgribende og mere eller mindre homogent 
commens, er semiosferen at forstå som et heterogent rum, præget af 
asymmetriske relationer og større eller mindre grad af uoverszettelighed, 
sprog og diskurser imellem. Således er forholdet mellem centrum og peri- 
feri præget af asymmetri, ligesom semiosfaeren som helhed er gennem- 
stukket af forskellige sprog og diskurser, der tjener hvert sit partielle 
formal (1990ob, 128). 


The structure of the semiosphere is asymmetrical. Asymmetry finds expression 
in the currents of internal translation with which the whole density of the 
semiosphere is permeated. Translation is a primary mechanism of conscious- 
ness. To express something in another language is a way of understanding it. 
And since in the majority of cases the different languages of the semiosphere 
are semiotically asymmetrical [...] then the whole semiosphere can be regarded 
as a generator of information (Lotman 1990b, 127). 


Hvis vi forstår semiosfzren som det semiotiske aspekt af en given kultur, 
kan man sige at i kulturer præget af interkulturel åbenhed og dialog vil 
oversættelserne hen over semiosfzrens indre og ydre grænser medføre en 
tilgang af ny information og nye impulser som ger, at kulturen er i stadig 
udvikling og under permanent ombrydning. Semiosfaerens grænser bliver 
i sådanne tilfælde (fler)sproglige filtre, der tillader udveksling mellem 
heterogene segmenter af den samme kultur, eller lader ‘tekster’ forfattet 
på sprog, der ikke tilhører den givne semiosfæres kerne, trænge ind i 
semiosfæren i form af oversættelser og dermed bidrage frugtbart til 
kulturens udvikling. Grænsen bliver et åbent semiotisk felt for indhøst- 
ning af ny erfaring og kulturel berigelse. 

I kraft af grænsedragningerne bliver semiosfæren i bund og grund 
bestemt i forhold til det den ikke er, hvorfor der nemt opstår et behov for 

at konstruere forestillingen om det ydre eller den ‘anden’ som et stereo- 
typt, truende og desorganiseret kaos — Lotman nævner her de antikke 
kulturers konstuktion af forestillingen om ‘barbarerne’ og bevidsthedens 
konstruktion af forestillingen om det ubevidste (Lotman 1990a, 293). I 
sådanne kulturelt lukkede og intolerante miljøer ændrer grænsen karakter 
og bliver til en demarkationslinje, hvis funktion bliver at sikre marginali- 
seringen af den anden. Dermed bliver Lotmans grænsebegreb et interes- 
sant udgangpunkt for interkulturelle studier, der ønsker at fokusere på 
den dynamiske og processuelle udvikling af kulturelle identiteter i dia- 
logisk sam- og modspil (Gustafsson 2003). Og som eksemplet med be- 
vidsthedens konstruktion af det ubevidste som en fremmed anden viser, 
tøver Lotman ikke med at korrelere semiosfærens grænsebegreb med en 
semiotisk forståelse af den individuelle personlighed, hvorved der opstår 
en interessant mulighed for at studere samspillet mellem den individuelle 
semiotiske subjektskonstruktion og bredere kultursemiotiske og kultur- 
historiske processer af kollektiv karakter. Det skal vi vende tilbage til 
nedenfor (se s. 102 ff.). 

Som en metafor for et øjebliksbillede af en semiosfære nævner Lotman 
museet. Man skal forestille sig en udstillingshal, fyldt med genstande fra 
forskellige perioder og ledsaget af inskriptioner på såvel kendte som 
ukendte sprog, samt instruktioner for at afkode dem. Hertil kommer 
museets vejledende plancher, skriftlige tourguider og regler for publikums 
opførsel. Og endelig kommer de besøgende gæster, guiderne og kustoder- 
ne. Forestiller man sig alt dette på en gang har man et øjebliksbillede af 
en semiosfære (Lotman, ibid.). 


Den litterære diskursorden 


Inden for semiosfærens overgribende ‘økosystem’ betragter Lotman litte- 
raturen som et særligt semiotisk system, hvis repræsentation bygger på 
andre repræsentationer. Lotmans udgangspunkt er at sproget i sig selv 
udgør et system, hvorigennem vi repræsenterer verden, et såkaldt model- 
ling system, og idet litteraturen for Lotman leverer repræsentationer af 
denne sproglige repræsentation af verden bliver litteraturen et secondary 
modelling system. Hermed mener han at litteraturen udgør en særlig form 
for diskurs, en enhed der konstitueres mellem niveauet for den enkelte 
ytring på den ene side og den overgribende semiosfære på den anden, og 
denne enhed er altså karakteriseret ved at tage den sprogligt diskursive 
praksis som sin genstand, eller ‘objekt’ i Peirces forstand. I dette syn pa 
litteraturen er han inspireret af Bakhtin, der ligeledes betragter litterære 

tekster som images of language, altså mere eller mindre ikoniske af- 
bildninger af social, diskursiv praksis. 

Peirce har i langt mindre grad tematiseret litteraturen som en selvstæn- 
dig social diskurs, men det er vigtigt i udgangspunktet at slå fast, at 
tegnsystemerne, også for Peirce, hænger sammen i stadig større, overord- 
nede enheder, forstået på den måde at de enkelte tegn, rhemerne, knyttes 
sammen til sætninger, eller dicente tegn, og disse knyttes sammen til ar- 
gumenter (deduktive, induktive og abduktive). Og argumenterne knyttes 
videre sammen i det, som han kalder diskurser: 


[D]iscourse consists of arguments, composed of propositions, and they of 
general terms, relative and non relative, of singular names, and of something 
that may be called copulas, or relative pronouns, etc. according to the family 
of speech that one compares the discourse to (MS 939, 1905, 27. Citeret efter 
Johansen 2002). 


For både Bakhtin og Lotman eksisterer der altså nogle diskursive enheder 
mellem den enkeltstående, sproglige ytring og den overgribende semio- 
sfære, men hvordan beskriver vi litteraturens funktion i den forbindelse? 

Fiktionslitteratur er, ifølge Dines Johansen, at forstå som en diskursiv 
praksis, adskilt fra øvrige diskursive praksisformer gennem de særlige 
konventioner eller vaner som knytter sig til den. Dines Johansen tager i 
definitionen af diskursbegrebet udgangspunkt i Jurgen Habermas’ defi- 
nition, der forstår det som en teknisk term knyttet til den kommunikative 
handlen, og nærmere bestemt som en form for talehandling rettet imod 
opnåelse af konsensus, eller skabelse af en ‘cominterpretant’ eller com- 
mens i den snævre udgave af dette begreb hos Peirce (Johansen 2002, 47). 
I Literary Discourse skildrer Dines Johansen diskursens placering inden 
for den kommunikative handlen forstået som en social handlen pa denne 
made (Johansen 2002, 84): 

If. Johansen karakteriseres selve det diskursive felt af fem diskursive 
formationer, hvoraf kunsten eller litteraturen udgør den femte, den 
mimetiske. De øvrige er den teoretiske (religiøst-filosofiske), den tekniske, 
den praktiske og den historiske diskurs. Den litterært mimetiske diskurs, 
som bl.a. karakteriseres ved at være i stand til at mime de andre diskurser, 
kendetegnes, ifølge Johansen, af fem træk, som oftest, men ikke nødven- 
digvis alle sammen på en gang, indgår i det som vi betragter som litte- 
ratur: fiktionalitet, poeticitet, eksemplaritet, poetisk frihed og kontempla- 
tivitet (Johansen 2002, 97): 


1. Fiktionalitet. 

De litterære tekster refererer som oftest til et univers som er ontologisk 
forskelligt fra det univers, som vi er fysisk og kropsligt til stede i. 

2. Poeticitet. 

I litterære tekster finder man ofte et i høj grad motiveret forhold mellem udtryk 
og indhold, hvor metrum, rim, rytme og forskellige tematiske og kompositori- 
ske mønstre giver et yderligere betydningslag i teksten. 

3. Eksemplaritet (Dines Johansen kalder det inquisitoriality). 

Romaner og fortællinger handler oftest om konkrete begivenhedsforløb der 
undersøger livets og/eller samtidens store spørgsmål, hvilket giver dem en form 
for eksemplaritet, der igen foranlediger etisk refleksion og argumentation hos 
læseren. 

4. Poetisk frihed (Dines Johansen kalder det license). 

Forfatteren af den litterære tekst står med en anden uforpligtethed over for 
relationen mellem tekst og verden som følge af opfattelsen af kunstens 
autonomi i forhold til samfundet. Forfatteren kan f.eks. anlægge flere indbydes 
forskellige perspektiver og knytte an til forskellige værdisæt. 

5. Kontemplativitet. 

Også læseren står i et frit og kontemplativt forhold til kunsten eller littera- 
turen. Dette betyder ikke at der ikke eksisterer en relation mellem litteraturen 
og læserens livsverden, men at relationen er af en anden karakter end for de 
andre diskurser. 


Faircloughs interdiskursivitetsbegreb 

Over for Habermas” diskursbegreb tager Norman Faircloughs kritiske 
diskursanalyse afsæt i Michel Foucaults diskursbegreb. Foucault forstår 
diskurser som bestemte måder at konstruere viden om verden på, men 
han bruger det på flere forskellige niveauer samtidig: som overbegreb for 
alle ytringer, som afgrænsende begreb for en gruppe af ytringer eller en 
reguleret praksis for et afgrænset antal af ytringer. Med udgangspunkt i 
den sidste af disse betydninger forstår Fairclough enhver form for 
diskursiv praksis som en underkategori af anden social praksis, og den 
enkelte diskursive ytring forstås som en instantiering af en overgribende 
diskursorden. Diskursordenerne er for Fairclough strukturelle enheder der 

er knyttet til de sociale institutioner, og som ligger ‘under’ de konkrete 
diskursive hændelser og strukturerer disse. Diskursordenerne er reguleret 
af en række komplekse og modsztningsfyldte elementer, som har at gore 
med genrespecifikke trek: de subjektspositioner det er muligt at indtage 
i diskursen, det retoriske register, den intertekstuelle regulering osv. 
(Fairclough 1992, 68 ff.). Diskursordenerne er hele tiden under forhand- 
ling i takt med udviklingen i de sociale praksisformer, og de konkrete 
tekster gennemskæres hele tiden af forskellige diskurser tilhørende 
forskellige diskursordener. I kraft af dialogen mellem diskurser og dis- 
kursordener sættes disse regulerende elementer til diskussion, hvorved de 
også kan undergå forandring. Dialogen med de diskursregulerende ele- 
menter bliver således for Fairclough en slags intertekstuel dialog som han 
kalder ‘interdiskursivitet’ eller constitutive intertextuality. Denne form for 
intertekstualitet adskiller sig fra det, han kalder manifest intertextuality 
(her støtter han sig på Bakhtin) ved at den »extends intertextuality in the 
direction of the principle of the primacy of the order of discourse« 
(Fairclough, op.cit. 85). 

Det greb, som er nødvendigt for at relatere Faircloughs interdiskursivi- 
tetsbegreb til de litterære studier, er at betragte hele den litterære praksis, 
omfattende kreation, produktion, distribution og reception af litteratur, 
som en diskursiv social praksis, etableret med sin egen diskursorden 
tilknyttet den litterære institution. Den litterære institution må forstås 
som en del af en mere omfattende kunstinstitution, som fra 1800-tallet og 
frem, i overensstemmelse med det borgerlige samfunds selvforståelse, har 
etableret sig som en særlig sfære for fri og uhildet æstetisk kontemplation 
af det rent menneskelige (Burger 1984, 3 sff.). Som et sådant konstrukt 
mellem ideologi og social praksis er den litterære institution en realitet, 
hvilket tillader os at konstruere den som en selvstændig diskursorden. 
Med udgangspunkt i Faircloughs diskursbegreb kan vi udpege tre ele- 
menter, som regulerer den litterære diskursorden (idet vi holder Dines 
Johansens fem kriterier i baghovedet): for det første giver litteraturen 
læseren en æstetisk oplevelse eller erfaring, for det andet åbner litteraturen 
nogle imaginære frirum eller mulige verdener vi som læsere bruger som 
modeller til at organisere vores erfaringer, og for det tredje bruger vi 
denne modellering til at se og forstå både os selv og vores livsverden 
anderledes eller bedre. 


Litteratur som imaginær erfaringsdannelse 

Anskuet på denne måde vil den litterære kreation kunne begribes som 
forfatterens forsøg på at forstå sig selv og sin verden bedre. Dette betyder 
ikke at forfattere altid skriver om sig selv og deres egen verden, selv om 

det også ofte forekommer. Snarere skal de fiktive universer, som åbnes i 
kraft af den kreative skrivning, forstås som forfatterens iscenesættelse af 
eksperimenter med erfaringsdannelse i en mulig verden, hvorved det eller 
de fiktive subjekter kommer til at fungere som identifikationspunkter for 
det skrivende og/eller læsende subjekt. Psykologen Jerome Bruner for- 
mulerer litteraturens funktion således i efterskriftet til sin bog Actual 
Minds, Possible worlds: 


I have tried to make the case that the function of literature as art is to open us 
to dilemmas, to the hypothetical, to the range of possible worlds that a text can 
refer to. I have used the term ‘to subjunctivize’ to render the world less fixed, 
less banal, more susceptible to recreation. Literature subjunctivizes, makes 
strange, renders the obvious less so, the unknowable less so as well, matters of 
value more open to reason and intuition. Literature in this spirit, is an in- 
strument of freedom, lightness, imagination, and yes, reason. It is our only 
hope against the long grey night (Bruner 1986, 159). 


Det skrivende subjekt gennemløber en imaginær erfaringsdannelse, som 
i et andet semiotisk omløb inviterer læseren til at gentage en tilsvarende, 
om end ikke identisk, proces. Lotman ser ligefrem læserens arbejde med 
teksten som en asymmetrisk omvending af den kreative akt: »The reader 
repeats this process [kreationsprocessen, HLH] in the opposite direction, 
passing from the text to the intention« (Lotman 1990b, 78), men tilføjer 
umiddelbart herefter at der ogsa her er tale om asymmetrisk proces, 
hvilket jo sa indebærer en kreativ aktivitet fra læseren: »their relationship 
to the text is asymmetrical« (ibid.). Hvor læseren ser teksten som en 
afsluttet struktur, er den for forfatteren i konstant udvikling. Samtidig 
bringer læseren »his or her own personality, his or her own cultural 
memory, codes and associations, to bear on the text« (op.cit. 79), og disse 
erfaringer er altid forskellige fra forfatterens. Forfatterens skriveproces 
fungerer med andre ord som en interpretant af det sprogligt medierede 
forhold mellem hans eget ‘selv’ og hans omverden, men så at sige iscenesat 
ien kulisse med mere eller mindre fiktive personer og tid/rum-koordinater 
i form af en possible world. Dines Johansen formulerer dette således: 


[I]t must not be forgotten that the source of the immediate object of a fictional 
text is not a dynamical object, but an author who on the basis of his experien- 
ces, i.e., by being himself influenced by dynamical objects, but also by other 
texts representing fictional universes, offers a certain vision that only exists by 
virtue of his text (Johansen 1998, 186). 


Teksten bliver til som en skriftsproglig interpretant af forfatterens er- 
faringer af såvel livsverdensbaseret som litterær karakter. Forfatterens 

livserfaringer er langt hen ad vejen i forvejen sprogligt konstruerede, og 
den litterære diskurs kan således med Bakhtin forstås som et image of 
language, en ikonisk repræsentation af diskursiv praksis. Som et ikon er 
litteraturen radikalt åben for fortolkning, hvorfor den litterære diskursor- 
den for læseren fremstår som det, vi med Lotmans betegnelse kan kalde 
et secundary modelling system. Men forfatterens livserfaringer indeholder 
også dimensioner, som endnu ikke er blevet verbaliserede, og som altså 
først ‘oversættes’ til en sproglig diskurs i skriveprocessen. Og selve ver- 
baliseringen udgør en mediering af disse erfaringer, således at de efter- 
følgende ikke længere er de samme erfaringer, både på godt og ondt. 
Hvad de mister i umiddelbarhed, vinder de i refleksion. Patricia Waugh 
citerer John Barth for følgende iagttagelse i romanen The End of the 
Road: 


[T]o turn experience into speech — that is to classify, to categorize, to 
conceptualize, to grammatize, to syntactify it — is always a betrayal of 
experience [...] but only so betrayed can it be dealt with at all and only in so 
dealing with it did I ever feel a man alive and kicking (Waugh 1984, 75). 


Dette aspekt af litteraturens og kunstens funktioner, der handler om den 
fortolkende mediering af erfaringsmaterialet, finder man formuleret på 
forskellig máde hos flere af de kritikere, som vil blive inddraget nedenfor. 
Således tager Wolfgang Iser afsæt i en tilsvarende funktionel relation, som 
han fokuserer ud fra relationen mellem tekst og læser. Iser koncentrerer 
sig om at beskrive den konkrete laesehandling som en proces, og på den 
baggrund konkluderer han, at »this does not necessarily mean that such 
a process is to lead to the enlightenment and reeducation of the reader« 
(Iser 1978, 211). Relationen er altså ikke så enkel, at læseren blot tilegner 
sig tekstens positivt formulerede argumenter; tværtimod er tekstens 
kommunikative budskab hovedsageligt negativt artikuleret, hvorfor 
læseren selv må udfylde tekstens ‘tomme pladser”. Og samtidig er det 
netop denne aktive deltagelse i betydningsproduktionen som sikrer at 
læseprocessen resulterer i en udvidelse af læserens eget erfaringsrepertoire: 
»a defamiliarized world is incorporated into the reader's store of ex- 
perience« (Iser op.cit. 221). Læserens gentagelse af forfatterens erfarings- 
dannelsesproces er således ikke en positiv eller identisk gentagelse, al den 
stund læseren ikke gentager forfatterens erfaringsdannelse eller reprodu- 
cerer hans intentio. Tværtimod skaber læseren sine egne imaginære 
erfaringer med teksten som redskab. Forstået på denne måde bliver 
litteraturen, og kunst i det hele taget, at betragte som ikoniske tegn, dvs. 
privilegerede rum, hvorindenfor læseren kan foretage imaginære eks- 

perimenter med kulturelle erfaringer: »This means that works of literature 
become individualized models for the contemplation of the human con- 
dition at a given time and place« (Johansen, op.cit. 294). Det, at litterære 
værker får model-karakter i den forstand at læseren kan lære noget om 
livsbetingelserne i det samfund som omgiver ham/hende, betyder at lit- 
teraturen får en dannelsesmæssig funktion. Dette perspektiv formulerer 
Umberto Eco i billedet af barnets leg: 


It [fiction] offers us the opportunity to employ limitlessly our faculties for 
perceiving the world and reconstruction the past. In playing, children learn to 
live, because they simulate situations in which they may find themselves as 
adults. And it is through fiction that we adults train our ability to structure our 
past and present experience (Eco 1994, 131). 


Denne iscenesatte eller imaginære dannelsesproces må forstås som en 
mimet gentagelse af subjektets almene konstitutionsproces, hvorfor det vil 
være hensigtsmæssigt i udgangspunktet at opridse nogle hovedtræk for en 
semiotisk forståelse af den proces, der ligger til grund for subjektets 
erfarings- og identitetdannelse. Paul Ricæur beskriver ligefrem littera- 
turens funktion som et laboratorium for etisk stillingtagen: 


Literature is a vast laboratory in which we experiment with estimations, 
evaluations, and judgements of approval and condemnation through which 
narrativity serves as a propaedeutic to ethics (Ricæur 1992, 115). 


Som et sådant etisk laboratorium er læserens forventning til den litterære 
diskurs at de enkelte tekster vil have en almen eller eksemplarisk værdi, 
som ligger ud over tekstens eget partikulære univers, og som læseren vil 
kunne bruge til at forstå mere om sin egen livsverden. Og idet læseren 
læser teksten på denne måde, fremtræder den ikke længere som et vane- 
determineret symbolsk tegn, men antager karakter af et åbent, diskontinu- 
ert og betydningsgenererende ikon. 


II. SUBJEKT OG ERFARING 


Menneskets beskrivelse af sig selv som subjekt udgør et spejl til forståelsen 
af, hvordan mennesket, i forskellige perioder og under indtryk af for- 
skellige idéhistoriske strømninger, har forstået sig selv og forholdet 
mellem menneske og verden i det hele taget. Hvor det menneskelige 
subjekt både i klassikken og middelalderen fandt sit fundament i en 
overgribende teologisk forklaringsramme, dér installerede Descartes” 
cogito det rationelle subjekt knyttet til den rene refleksion, der som ideal 
kom til at ligge til grund for oplysningstænkningens menneskeforståelse. 
Det sekulariserede selv opstod således som et både homogent og 
selvbevidst selv, der kom til at ligge til grund for den liberalistiske og 
individualistiske ideologi, og som igen udmøntede sig i den romantiske 
forståelse af subjektivitet og identitet som transcendentale og essentielle 
størrelser. Anthony Cascardi siger det på denne måde: »the emergence of 
a secular subject reflects the process by which the transcendent authority 
of religious ideals came to be replaced by a series of increasingly norma- 
tive social practices, bound together by the newly formed ‘subject’ of 
rational discourse« (Cascardi 1992, 127). Heroverfor betod de moderne 
teoriers undergravning af den menneskelige rationalitet (Marx, Nietzsche, 
Freud, Foucault), at subjektet ikke længere kun kunne betragtes som en 
bevidst og selvbevidst enhed. I stedet underminerede forskellige processer 
af ubevidst, social-magtrelateret og/eller sproglig karakter subjektets 
tidligere suverzene position. Som Christensen og Meyer formulerer det i 
introduktionen til deres antologi The Modern Subject: »A century after 
the proclamation of the ‘death of God’, the human subject seems to have 
expired altogether« (Christensen & Meyer 1996, 5). 

Inden for litteraturfaget indebar det 20. arhundredes modernistiske 
interesse for de bagvedliggende bevidsthedsstrukturer et opgor med den 
biografiske metode der havde domineret arhundredet for. Dette var i sig 
selv et fremskridt, men samtidig var der en tendens til at barnet røg ud 
med badevandet i den forstand, at det kreative subjekt nu kun blev 
opfattet som en diskursivt konstrueret position (Foucault 1969) eller en 
funktion afledt af selve skriveprocessen (Barthes 1977). Med de anti- 
subjektivistiske stremningers tilbagetog de sidste ro til 15 ar er det imid- 
lertid et spørgsmål om ikke subjektet som en handlende størrelse (agens) 
igen er blevet aktuelt? Siden 1980'erne er subjektsproblematikken i hvert 
fald blevet et emne som er taget under behandling af bade psykologer, 
filosoffer, litterater og historikere, der alle ud fra deres tilgang har rejst 
spørgsmålet om, hvordan vi beskriver den diskursive konstruktion af 

personlig og kulturel identitet. Og inden for litteraturvidenskaben betyder 
det at vi igen må rejse spørgsmålet om forfatterens tilstedeværelse — ikke 
som en naiv biografisme, men netop som en teoretisk reflekteret 
overvejelse over subjektets erfaringsrepræsentation og identitetskonstruk- 
tion. I det følgende vil begrebet ‘identitet’ blive forstået som et både 
kulturelt og tekstligt fænomen (processen der konstruerer identiteter), og 
ikke som et hverken etnisk, racemæssigt, nationalt eller på anden måde 
selvstændigt fænomen, med egen ontologiske væren. 

Det moderne subjekt udgør grunden for al moderne erfaringsdannelse 
i den forstand, at mennesket i det moderne samfund gives en række 
valgmuligheder, der sætter individet fri fra det traditionelle samfunds 
statiske rodfæstethed og forudbestemte skæbne (Nielsen 2001). Menne- 
skets individuelle frisættelse i det senmoderne samfund problematiserer 
forholdet mellem individ og kollektiv, mellem subjekt og samfund. Fra og 
med etableringen af det moderne bliver subjektet det problematiske 
udgangspunkt for erfaringsdannelsen, såvel individuelt som kollektivt, 
kropsligt som semiotisk. Og litterært. Derfor handler de forskellige typer 
af litterær erfaringsdannelse, hvad enten de er æstetiske, etiske eller 
logiske, om ‘dannelse’ af subjektet som en socialt og kulturelt handlende 
størrelse. Og derfor er afklaringen af, hvordan det menneskelige subjekt 
kan forstås, af helt afgørende betydning for denne fremstillings videre 
progression. 

I det følgende vil jeg, på baggrund af den semiotiske tilgang som har 
præget gennemgangen i Kapitel I, argumentere for en semiotisk forståelse 
af subjektet, hvor subjektet først og fremmest begribes som en kommuni- 
kativ størrelse, udspændt mellem de kommunikative processers afsender- 
og modtagerpositioner. Der er tale om en både semiotisk og dialogisk 
subjektsopfattelse, idet kommunikationsprocessens dobbelthed og 
dialogiske dynamik så at sige er indbygget i subjektets ‘indre’ made at 
processere erfaring pa. Anskuet pa denne made bliver subjekt og erfaring 
til to gensidigt forudsaettende begreber, idet man med Dines Johansens 
ord kan sige at »subjectivity is not bound up with individuality but with 
the articulation of experience« (Johansen 2002, 239). 


Charles Peirce: subjektet som tegn 


Peirce gjorde aldrig selv det menneskelige subjekt til genstand for et 
systematisk studium, men alligevel optog problematikken ham gennem 
det meste af hans forfatterskab. De til dato mest interessante behandlinger 
af Peirces syn pa den menneskelige subjektsdannelse er Vincent Colapietro 

1989, Augusto Ponzio 1990 og Norbert Wiley 1994, hvoraf kun Cola- 
pietro giver sig af med en egentlig gennemgang af Peirces egne forestillin- 
ger om selvet og subjektet, mens både Ponzio og Wiley foretager for- 
tolkende læsninger, der kombinerer Peirce med hhv. Mikhail Bakhtin og 
George Herbert Mead. 

I den følgende fremstilling har jeg ladet mig inspirere af Wileys opdeling 
af subjektets konstitutionsproces i tre generalitetsniveauer: et niveau for 
subjektets identitetskonstruktion, et niveau for selvets erfaringsbearbejd- 
ning og et niveau for kommunikativ interaktion. I stedet for, som Wiley, 
at beskrive en bagvedliggende eller inkluderende struktur vil jeg beskrive 
subjektet på dets mest generelle niveau som en spatio-temporal proces, en 
mediering mellem fortid og fremtid, der danner baggrund for selvets møde 
med verden. Mødet mellem ego og non-ego er et spørgsmål, Peirce kom- 
mer tilbage til igen og igen som et grundlæggende forhold i hans forståelse 
af mennesket som et semiotisk væsen. I selvets møde med verden, non- 
ego, akkumuleres subjektets erfaringer i form af en række vanemæssige 
hverdagsforklaringer og handlemønstre, der igen danner baggrund for 
subjektets kommunikative handlen. Man kan sige at den semiotiske 
dynamik på et mere alment niveau står i et dialogisk forhold til processer- 
ne på de mere konkrete niveauer, hvorfor der finder et indbyrdes, 
processuelt flow sted imellem de tre niveauer, en dialog som er i konstant 
udvikling. Subjektet er ikke noget én gang givet, men en proces under 
permanent konstruktion eller regeneration på alle niveauer. 

Peirces udgangspunkt for at bestemme det menneskelige subjekt er at 
»man is a sign«. Denne noget sælsomme udtalelse, som de fleste vel ville 
vælge at forstå mere eller mindre billedligt, insisterer Peirce på at forsvare 
i bogstaveligste forstand. I en relativt tidlig forelæsning fra perioden 
1866-68 skriver han således: 


But is there not this difference [between man and sign, HLH]? Man's feelings 
are perceptions, he is affected by objects. He sees, hears, etc. A word does not. 
Yes; that is true, but perception, plainly, depends upon having an animal 
organism and therefore there is here no further difference beyond the obvious 
two mentioned at first. Yet even here, there is a correspondence between the 
word and the man. Perception is the possibility of acquiring information, of 
meaning more; now a word may learn. How much more the word electricity 
means now than it did in the days of Franklin; how much more the term planet 
means now than it did in the time [of] Hipparchus. These words have acquired 
information; just as a man's thought does by further perception. But is there 
not a difference, since a man makes the word and the word means nothing 
which some man has not made it mean and that only to that man? This is true; 
but since man can think only by means of words or other external symbols, 
words might turn round and say, You mean nothing which we have not taught 

you and then only so far as you address some word as the interpretant of your 
thought. In fact, therefore, men and words reciprocally educate each other; 
each increase of a man's information is at the same time the increase of a 
word's information and vice versa. So that there is no difference even here (CP 


7-587). 


Jeg har valgt at bringe et langt citat pa dette sted, da jeg mener at 
passagen er helt essentiel for at begribe Peirces forståelse af forholdet 
mellem menneske og sprog. Det er nok muligt, at han forsøger at pro- 
vokere med den direkte sammenligning mellem menneske og tegn, og 
andre steder uddyber Peirce da ogsa selv kroppens betydning for den 
menneskelige bevidsthed. Ikke desto mindre er den pointe, han gar efter 
at understrege her, helt central: sproget er ikke bare en neutral beholder 
for det kommunikerede indhold, men tilføjer selv ny substans til det 
kommunikerede, og denne substans er kulturelt og historisk specifik. 
Sproget udvikler sig i snæver interaktion med den historisk kulturelle 
kontekst, jf. Lotmans semiosfærebegreb ovenfor, hvorfor Peirce bruger en 
organisk metafor for denne proces. Han siger at »symboler vokser« (CP 
2.222). En tilsvarende sprogfilosofisk opfattelse finder vi hos Jorge Luis 
Borges, f.eks. i fortællingen om Pierre Menard, hvor fortælleren kommer 
med den irrationelle påstand at Pierre Menards genskrivning af Cervantes” 
Don Quijote er indholdsmæssigt meget rigere end Cervantes” originale 
tekst, selv om den ord til andet er magen til. Påstanden bygger på det 
synspunkt, at den socialhistoriske og kulturelle udvikling fra det 17. til det 
20. århundrede har tilført sproget en ny og større indholdsdimension, 
hvorfor vi i dag kan læse ting ind i romanen som det var umuligt at læse 
ind i den på Cervantes” tid. Dette svarer jo ganske til Peirces betragtning 
i det anførte citat: »how much more the word electricity means now than 
it did in the days of Franklin«. 

I Peirces udlægning bliver mennesket endvidere at betragte som et tegn, 
fordi det, ved at rette sin opmærksomhed mod det, som det ikke er, non- 
ego, refererer til verden som et tegn: 


A man denotes whatever is the object of his attention at the moment; he 
connotes whatever he knows or feels of this object, and is the incarnation of 
this form or intelligible species; his interpretant is the future memory of this 
cognition, his future self, or another person he addresses, or a sentence he 
writes, or a child he gets (CP 7.591). 


Forstar vi med Peirce det menneskelige subjekt som et tegn, kan man 
overordnet sige at mennesket refererer til objektet for dets opmaerksom- 
hed, dvs. verden eller den kulturelle ‘anden’, og at interpretanten af denne 

tegnproces er en fremtidig udgave af dette subjekt, hvor erindringen om 
mødet med verden eller denne anden lejrer sig som en erfaring. Men, som 
Colapietro påpeger, er det nødvendigt at forstå Peirces opfattelse af det 
menneskelige subjekt i et udviklingsperspektiv. Colapietro skildrer selv en 
udvikling i Peirces syn på mødet mellem ego og non-ego over — mindst — 
tre faser, og den følgende udlægning vil i store træk følge denne opdeling. 

I Some Consequences of Four Incapacities (1868) formulerer Peirce dét, 
som Colapietro kalder hans ‘negative’ definition af det menneskelige ‘selv’ 
som en fra andre afgrænset enhed. Synspunktet er, at barnet, gennem 
konkrete erfaringer med at komme galt af sted nar det ikke folger de 
voksnes rad, ma erkende, at andre ved mere om verden end det selv. 
Derved erkendes ogsa »a self in which this ignorance can inhere« (CP 
5-233, 1868). Tilsvarende erkender barnet også sit eget selv gennem 
fejlslutninger, hvorfor »ignorance and error are all that distinguish our 
private selves from the absolute ego of pure apperception« (CP 5.235, 
1868). I denne tidlige fase er mennesket, i Peirces formulering, selv et 
tegn: 


[W]henever we think, we have present to the consciousness some feeling, 
image, conception, or other representation, which serves as a sign. But it 
follows from our own existence [...] that everything which is present to us is 
a phenomenal manifestation of ourselves. This does not prevent its being a 
phenomenon of something without us, just as a rainbow is at once a manifesta- 
tion both of the sun and of the rain. When we think, then, we ourselves, as we 
are at that moment, appear as a sign (CP 5.283). 


Ifølge Peirce optræder alt, hvad der er nærværende for den menneskelige 
kognitive opmærksomhed, som en fenomenisk manifestation af men- 
nesket selv i den forstand, at vi kun er i stand til at opleve verden som 
noget andet end os selv. Selvet bliver et tegn (ego), der henviser til verden 
som et ikke-selv (non-ego), for et nyt selv, der skal mediere imellem de to. 
Herved bliver selve den menneskelige eksistens at forstå som en dialog 
mellem ego og non-ego, dvs. en kæde af uendelige tegnprocesser: 


For, as the fact that every thought is a sign, taken in conjunction with the fact 
that life is a train of thought, proves that man is a sign; so, that every thought 
is an external sign, proves that man is an external sign (CP 5.314). 


I subjektets konstitutionsproces er dette man/sign udgangspunkt for 
repræsentationen af en given identitet, forstået på den måde at subjektet 
etablerer sig som en relativ consistency i forhold til det, som det ikke er: 
alteriteten, verden. Men da den verden, som subjektet konfronteres med, 

hele tiden er omskiftelig og i udvikling, bliver subjektet selv en tendentielt 
ustabil størrelse, som hele tiden må diskutere de nyindhøstede erfaringer 
i forhold til de værdier og normer, som er opstået på baggrund af tidligere 
erfaringer. Ved ‘erfaring’ forstår Peirce ikke en hvilken som helst hændelse 
eller tildragelse, men noget som får subjektet til at tænke sig selv og sit 
forhold til verden på en anderledes måde. I en godt nok noget senere tekst 
fra 1905 definerer Peirce erfaring på følgende måde: »It is the compulsion, 
the absolute constraint upon us to think otherwise than we have been 
thinking that constitutes experience« (CP 1.336). Dannelsen af subjektets 
kulturelle identitet tager derved form ved, at subjektet foretager en 
fortolkning af sit eget selv (ego) i forhold til ikke-selv (non-ego / alterity). 
Denne fortolkning udspiller sig som en dialog mellem det, som subjektet 
(ego) historisk set repræsenterer af forudgående erfaringer, og de nye 
erfaringer som høstes i mødet med non-ego eller alteriteten. 


Subjekt (Ego) 
A 


Altertitet (Non-ego) Erfaring 


Der er heller ikke i denne model tale om en statisk struktur, men om en 
dynamisk proces som hele tiden regenererer sig selv. Saledes ma ego 
forstås som en form for ureflekteret væren, et I/Self, hvis semiotiske grund 
er baseret pa subjektets hidtidige erfaringshorisont, manifesteret i form af 
kulturelle værdier og normer. Mødet med non-ego opstår i subjektets 
aktuelle konfrontation med sin omverden, der tager form af den ‘anden’, 
mens dannelsen af subjektets identitetsstruktur således hele tiden rege- 
nereres som nye erfaringer. I kraft af denne proces ser subjektet sig selv 
som stående i opposition til det, som det ikke er, men samtidig sker der 
det, at det ser sig selv profileret gennem den ‘anden’. 

I det som Colapietro kalder Peirces anden fase, og som han tidsfæster 
til omkring 1890'erne, er Peirce optaget af de større linjer i sin evolutio- 
nære kosmologi. I denne fase betones ikke blot det enkelte individs 
sammenhæng med det omgivende samfund, men det omgivende samfund 
fortolkes også ‘mentalistisk’ som en personlighed. Dette skal forstås på 
den måde at forskellige kulturelle enheder, ifølge Peirce, tenderer mod at 
udvikle den samme form for kontinuitet i måden hvorpå tanker opstår og 
udvikles. I en tekst fra 1892 beskriver Peirce den menneskelige personlig- 
hed i positive termer som »some kind of coordination or connection of 
ideas« (CP 6.155), og han præciserer at denne samordning implicerer »a 
teleological harmony in ideas, and in the case of personality this teleology 
is more than a mere purposive pursuit of a predeterminate end; it is a 

developmental teleology« (CP 6.156). I Peirces anden fase er det menne- 
skelige subjekt således ikke en én gang given størrelse, men en proces 
under stadig udvikling med et åbent og ikke-determineret fremtidsper- 
spektiv, der rummer mulighed for nyudviklinger: »Were the ends of a 
person already explicit, there would be no room for development, for 
growth, for life; and consequently there would be no personality« (CP 
6.157). 

Denne position er for så vidt ikke i modstrid med den tidligere, negativt 
definerede opfattelse. Forskellen på de to er, at hvis mennesket betragtes 
som et isoleret individ vil det kun kunne defineres negativt, men idet det 
forstås i dets samspil med andre, bliver det muligt at tilskrive det et 
positivt element i dets særlige »samordning af ideer«, samt i den retning 
som disse udstikker for en fremtid. Og heri ligger igen parallellen til den 
almene forståelse af tegnet: »A sign cut off from its future interpretants 
is a sign denied the possibility of realizing its essence; that is, the 
possibility of being a sign« (Colapietro 1989, 77). For at det menneskelige 
subjekt kan realiseres positivt, ma det derfor vere et kommunikerende 
subjekt, der udtrykker sig i, og interagerer med, det omgivende samfund. 

Colapietros pointe er nu at disse to lettere divergerende opfattelser af 
subjektet, en negativ, semiotisk opfattelse og en positiv, mentalistisk 
opfattelse, forenes i den tredje og sidste fase af Peirces tenkning, som 
Colapietro relaterer til Peirces skrifter fra omkring arhundredeskiftet og 
frem. I artiklen »The Logic of Elements« fra 1898 forsøger han sig igen 
med at definere den menneskelige personlighed. Hvor han tidligere, som 
refereret ovenfor, forstod personligheden som en slags samordning af 
ideer, ser han omkring arhundredeskiftet personligheden som udmentet 
ien »enhed af vaner«: 


[E]ach personality is based upon a ‘bundle of habits’, as the saying is that a 
man is a bundle of habits. But a bundle of habits would not have the unity of 
self-consciousness. That unity must be given as a centre for the habits (CP 
6.228). 


Denne beskrivelse af personlighedens formning omkring et centrum kunne 
umiddelbart lyde som endnu en romantisk variant af det essentialistiske 
subjekt. Nar dette imidlertid efter min mening ikke er tilfældet, skyldes 
det at Peirces position er formuleret semiotisk og dialogisk. Subjektets 
egenart forstås som ‘vaner’, der udspringer af en erfaringsbaseret dialog 
med forskellige andre, aktuelle og kommunikative instanser af det samme 
subjekt, som igen bliver udgangspunktet for subjektets selvrefleksion. Og 
her skal vi huske pa, at netop vanebegrebet (habits) ligger til grund for 

symbolet som tegnkategori hos Peirce. Subjektet konstruerer altså sig selv 
som et tegn baseret på semiotiske vaner, og subjektets enhed er ikke på 
forhånd givet som en spirituel præmis, men er resultatet af subjektets 
kamp for at skabe sammenhæng og mening. 


Subjektets selvrefleksion 

Gennem sin individuelle livshistorie udvikler hvert enkelt subjekt en måde 
at se og forstå sig selv og verden på, der samtidig udgør et beredskab for 
fremtidig handlen. Subjektets ‘grund’ for handlen udgøres således af en 
beholdning af semiotiske vaner, og gennem subjektets dialog med sig selv 
udvikles eller ‘vokser’ dette sæt af vaner i retning af en enhed, der giver 
det dets særegne personlighed. »When one reasons, it is that critical self 
that one is trying to persuade; and all thought whatsoever is a sign, and 
is mostly of the nature of language« (CP 5.421, min fremhævning). Over 
for det kritiske selv står en uspecificeret instans, som Peirce blot benævner 
som et upersonligt ‘man’ (one), der forsøger at argumentere med 
udgangspunkt i de aktuelle tildragelser, som subjektet bliver konfronteret 
med i en omskiftelig verden. Colapietro navngiver denne instans som et 
innovative self, og definerer det som en udfordring af disse vaner 
(Colapietro 1989, 93). I en anden tekst fra 1909, tidligere citeret i Kapitel 
I, formulerer Peirce det samme således: 


All thinking is dialogic in form. Your self of one instant appeals to your deeper 
self for his assent. Consequently, all thinking is conducted in signs that are 
mainly of the same general structure as words; those which are not so, being 
of the nature of those signs of which we have need now and then in our con- 
verse with one another to eke out the defects of words, or symbols (CP 6.338). 


Forholder vi disse to dialogerende instanser af subjektet til modellen 
udarbejdet på baggrund af ego / non-ego / erfaring — strukturen ovenfor, 
finder vi en relation hvor det kritiske selv, som en repræsentation af de 
allerede erhvervede habits, refererer til de indtrædende aktuelle eller 
mulige hændelser' som værende noget ‘andet’, for et innovativt selv, der 
bliver locus for genereringen af nye erfaringer. 


'* Det at potentielle, dvs. imaginære, hændelser eller tildragelser kan spille en rolle i subjektets 
udvikling af egen personlighed, vil blive uddybet nedenfor i forbindelse med subjektsdannelse 
og litteratur. 

Kritisk selv 
Tilegnede vaner 


A 


Aktuelle eller Innovativt selv 
mulige hændelser Nye erfaringer 


Forholdet mellem det innovative og det kritiske selv er dynamisk i den 
forstand at dialogen kan omsættes i habit changes, dvs. revisioner af de 
hverdagsforklaringer og tillagte handlemønstre, som et givet subjekt 
lægger til grund for sine umiddelbare handlinger. I kraft af dialogen 
mellem disse to instanser foregår der således løbende en rekursiv”? be- 
handling af subjektets eksisterende vaner, og i kraft af denne kritiske 
revision bliver det menneskelige subjekt i besiddelse af en udviklet grad af 
selvkontrol og autonomi. I den første af hans Lowell Lectures fra 1903 
skriver Peirce: 


Reflection upon these rules, as well as upon the general ideals behind them, has 
a certain effect upon his [man's, HLH] disposition, so that what he naturally 
inclines to do becomes modified. Such being his condition, he often foresees 
that a special occasion is going to arise; thereupon, a certain gathering of his 
forces will begin to work and this working of his being will cause him to 
consider how he will act, and in accordance with his disposition, such as it 
now is, he is led to form a resolution as to how he will act upon that occasion 
(CP 1.592). 


Det kritiske selv repræsenterer nogle grundlæggende eksistentielle idealer, 
ud fra hvilke den givne personlighed har tillagt sig rækken af vaner, 
forstået som hverdagsforklaringer og handlemønstre, udviklet på bag- 
grund af dennes opvækst og hidtidige livserfaring. 


Reflecting upon these ideals, he [man, HLH] is led to intend to make his own 
conduct conform at least to a part of them — to that part in which he 
thoroughly believes. Next, he usually formulates, however vaguely, certain 
rules of conduct. He can hardly help doing so. Besides, such rules are 
convenient and serve to minimize the effects of future inadvertence and, what 
are well-named, the wiles of the devil within him (CP 1.592). 


"” Begrebet ‘rekursion’ anvendes i den betydning Jerome Bruner giver det: »the process whereby 
the mind or a computer program loops back on the output of a prior computation and treats it 
as a given that can be the input for the next operation« (Bruner 1986, 97). 

Habit-changes kan over tid føre til, at selve de eksistentielle idealer tages 
op til revision: »In addition to these [...] self-criticisms of single series of 
actions, a man will from time to time review his ideals« (CP 1.599). 
Saledes bliver subjektets evne til selvfortolkning, selvkritik og selvkontrol 
det måske væsentligste træk ved den menneskelige rationalitet (Colapietro 
1989, IIO-IIT). 

Den menneskelige selvrefleksion er indgående behandlet af Norbert 
Wiley, der ser den som et særligt aspekt af den grundlæggende selvreflek- 
sion, der præger alle semiotiske processer: »the semiotic stream of 
communication not only goes out to the audience or listener, it also goes 
back, reflexively, to the speaker« (Wiley 1994, 27). I bogen The Semiotic 
Selfkombinerer Norbert Wiley Peirces og Meads elementære modeller for 
tankens indre dialog. Wiley fortolker Peirces dialog mellem et kritisk og 
et innovativt selv som en dialog mellem et I og et fremtidigt billede af 
dette selv, som Wiley døber et you. Heroverfor beskriver Mead subjektets 
dialog med sig selv som en dialog mellem I og me, hvor me skal forstås 
som en fortidig eller tidligere udgave af I. Hvor Peirces dialog peger frem, 
rækker Meads dialog altså tilbage, mens Wileys selvstændige greb består 
iat kombinere de to modeller i en treleddet struktur for selvet, der består 
i en relation mellem I, me og you, mellem nutid, fortid og fremtid. 

Subjektets indre dialog erstatter ikke erfaringsdannelsen og dialogen 
med omverdenen, men supplerer den. Idet I repræsenterer subjektets i dets 
nutidige, semiotiske handlen (tænken/talen), så tager denne second-order 
refleksion form af en henvendelse til det fremtidige you om et fortidigt 
me, der indtager objektets plads. Wiley skelner mellem tre generalitetsni- 
veauer i beskrivelsen af subjektet, som han kalder ‘struktur’, ‘identitet’ og 
‘tegn’ (op.cit. 14). De tre niveauer er indbyrdes inklusive, således at forstå 
at strukturen i sig indeholder identiteten, som i sig indeholder tegngiv- 
ningen. De konkrete forbindelser mellem niveauerne er imidlertid ikke 
klargjort, og ‘struktur’-betegnelsen, som Wiley bruger om relationen mel- 
lem I, you og me gør det vanskeligt at se hvordan interaktionen finder 
sted. Men selv om det refleksive element er en del af al semiotisk aktivitet, 
er der forskel på om selvrefleksionen er gjort til diskursens centrale topic 
eller ej. Wiley skelner derfor mellem referentielle first order signs og 
selvrefleksive second order signs: »First order signs, meanings of reflexive 
acts are about ordinary objects. In contrast, those of the second order are 
about other signs, meanings or reflexive acts« (op.cit. 83). Det er således 
vigtigt for Wiley at understrege, at der er tale om to forskellige processer, 
som ganske vist er særdeles tæt sammenknyttede: på den ene side en 
referentiel first order stillingtagen til en konkret situation eller generering 
af en konkret erfaring, og på den anden side en selvreferentiel second 

order diskussion af de eksisterende handlemønstre og de etiske eller 
moralske værdiforestillinger, som ligger bag. Over tid, og ved gentagne 
revisioner, kan der endvidere blive tale om en revurdering af disse 
bagvedliggende idealer. 

Som model for denne selvrefleksive proces, hvor selvet anvender second 
order signs til at reflektere over sig selv, opstiller Wiley en trefløjet 
relation mellem I, you og me der lader sig repræsentere i en trekant. Her 
diskuterer et nutidigt jeg sin egen fortidige fremtræden (me) i forhold til 
en fremtidig repræsentation af sig selv, der således kommer til at fungere 
som interpretant for det nutidige selv: 


I, nutid 


Å 
Me, fortid You, fremtid 


Som Colapietro gør opmærksom på, kan det imidlertid være hensigts- 
mæssigt at skelne mellem to instanser i det nutidige I, som Peirce kaldte 
det ‘kritiske selv’: På den ene side har vi idealerne som genererer hele 
beholdningen af ‘vaner’, og på den anden side har vi selve den instans, 
som indgår i dialogen omkring de potentielle eller aktuelle tildragelser. 
Colapietro trækker i denne forbindelse på DeWitt Parker, der i Experi- 
ence and Substance (Ann Arbor, Univ. of Michigan Press, 1941) skelner 
mellem to instanser i selvet: matrix self og focal selves. Matrix-selvet er 
at forstå som »that complex of habits that represents both a summation 
of the past and an orientation toward the future«, og på baggrund af 
hvilket der udspringer diverse fokale repræsentationer af selvet (Cola- 
pietro 1989, 94). Mindst én af disse repræsentationer udgør den enhed 
eller kontinuitet hvorpå matrix-selvet er dannet, mens de andre er knyttet 
til de indtrædende tildragelser. Forholdet mellem det kritiske selv og det 
innovative selv, mellem I og you, bliver med dette udgangspunkt at forstå 
som en dialog mellem to focal selves: »thinking always proceeds in the 
form of a dialogue — a dialogue between different phases of the ego« (CP 
4.6, 1906). Men som baggrund, eller ‘grund’, for denne dialog finder vi 
matrix-selvet, forstået som »the ultimate logical interpretants of prior 
semiotic processes« (Colapietro 1989, 94). 

Ifølge den senere Peirce udvikles det menneskelige subjekt, som vi har 
været inde på, ikke til en distinkt personlighed i et tomrum. De kulturelle 
idealer og værdier er grundlæggende rodfæstet i subjektets historiske, 
kulturelle og sociale sammenhæng, og det menneskelige subjekt er kun 
positivt bestemt i forhold til denne sammenhæng. I de tidligere citerede 
Lowell Lectures fra 1903 formulerer Peirce det således: 

These ideals, however, have in the main been imbibed in childhood. Still, they 
have gradually been shaped to his personal nature and to the ideas of his circle 
of society rather by a continuous process of growth than by any distinct acts 
of thought (CP 1.592). 


Anskuet på denne måde bliver det menneskelige subjekt at betragte som 
en kulturel konstruktion, et tegn eller en tekst, hvis betydning afhænger 
af den kontekst, hvori den aktualiseres. Jerome Bruner udtrykker den 
konstruktivistiske opfattelse af selvet som en tekst således: 


I think of Self as a text about how one is situated with respect to others and 
toward the world — a canonical text about powers and skills and dispositions 
that change as one's situation changes from young to old, from one kind of 
setting to another. The interpretation of this text in situ by an individual is his 
sense of self in that situation. It is composed of expectations, feelings of esteem 
and power, and so on (Bruner 1986, 130). 


Det menneskelige subjekt bliver at forstå som en tekstlig konstruktion, og 
det erfaringsmateriale som indgår i denne konstruktion er hovedsageligt 
af narrativ karakter. 


Narrativ identitet hos Paul Ricæur og Jerome Bruner 


I Time and Narrative beskæftigede Paul Ricæur sig med tidsbegrebet og 
narrativerne som en måde (den eneste) at menneskeliggøre tiden eller gøre 
tiden forståelig for menneskene: »time becomes human time to the extent 
that it is organized after the manner of a narrative; narrative in turn, is 
meaningful to the extent that it portrays the features of temporal ex- 
perience« (Ricæur 1983 I, 3). I den forbindelse udviklede han begrebet 
‘narrativ identitet” (hhv. personlig og kulturel) som et svar på spørgsmålet 
om hvorvidt der fandtes en erfaringsstruktur, der kunne integrere de to 
store klasser af narrativer: historieskrivning og fiktionsfortælling. Kun ved 
at etablere en forløbsmæssig ramme (begyndelse, midte, slutning) og 
forbinde handlingens hændelser og begivenheder til antropomorfe agenter 
(personer, karakterer) der spiller bestemte roller i forhold til hinandens 
projekter (aktanter), er det, ifølge Ricæur, muligt for det menneskelige 
subjekt at skabe kausale sammenhænge og give historien mening — såvel 
individuelt og kollektivt. I bogen Oneself as Another fortsætter Ricæur 
denne tråd, men nu ud fra intentionen om at få beskrevet begrebet om 
den personlige identitet mere præcist, et begreb som også kun giver 
mening inden for en temporal forståelsesramme (1990, 114-15). Begrebet 

om narrativ identitet bliver her et analytisk redskab til at mediere for- 
tidsrettet beskrivelse (description) til fremtidsrettet, etisk baseret hand- 
lingsanvisning (prescription) for subjektet. 

Ricceur knytter identitetsproblemet til spørgsmålet om at vere gen- 
kendelig som den ‘samme’, altså det at have en vis identitetsmassig 
stabilitet over tid. Samtidig skelner han mellem to sider af dette at vaere 
den ‘samme’, der pa en gang dækker det som han kalder sameness (latin: 
idem) og selfhood (latin: ipse). Hvad vil det sige at noget er det ‘samme’? 
Er to ens ord pà en side det samme ord? De ligner hinanden, men er 
forskellige entiteter. 

Den første type lighed, sameness, har, ifølge Ricoeur, både en numerisk 
og en kvalitativ identitet knyttet til sig. Vi siger i almindelig sprogbrug om 
to fremtraedener af en genstand som benævnes med det samme substantiv, 
at de er ‘én og samme ting’: » the same thing twice, n times« (Ricceur 1990, 
116). Samtidig siger vi også om to jakkesæt der ligner hinanden fuldstaen- 
dig, at de er de samme. I den forstand at ligheden bruges som udgangs- 
punkt for at samle de enkelte, fremtrædende fænomener til en kategori 
eller et begreb, kan vi sige at Ricæurs sameness eller idem-identitet har en 
affinitet til Peirces type-begreb (se s. 28), men samtidig er udgangspunktet 
for sammenligningen en rent kvalitativ eller ikonisk lighed, hvilket under- 
streger kvalitegnets inklusion i Peirces type. 

Den anden type lighed, selfhood eller ipse-identitet, er mere kompleks 
at begribe i semiotiske termer. Umiddelbart peger Ricæurs eksempel med 
de to ens ord på en side, der i kraft af deres ipse-identitet er forskellige 
størrelser, på Peirces token-begreb (op.cit). Men denne udlægning kom- 
pliceres af, at den omhandlede genstand er et levende væsen som udvikler 
sig over tid. Er jeg, i en alder af 50 år, den ‘samme’ som den lille lyshårede 
purk, som startede i 1. klasse i 1960? Mellem Hans i 1960 og Hans i 
2005 er der hverken lighed eller konceptuelt sammenfald. Vi hedder 
ganske vist det samme, men det er der så mange andre der også gor, 
hvilket heldigvis ikke gor os til én stor Hans. Man kunne derfor menings- 
fuldt spørge hvad det er der gor, at jeg normalt anser de to udgaver af 
Hans for at være én og den samme? Her træder et stottebegreb i værk for 
den kvalitative identitet, som Ricoeur kalder uninterrupted continuity. 
Det, der for Ricoeur gor Hans i 1960 og Hans i 2005 til én og samme per- 
son, er altså det forhold at vi er forbundet gennem en ubrudt evolutionær 
udvikling over tid. Og den eneste made at begribe tiden, at gore den 
menneskelig, er, ifølge Ricoeur, ved at fortælle den. 

Ricceur efterlyser herefter nogle principper som kan forklare hvad det 
er, der giver os denne identitetsmzssige stabilitet over tid, og han opstiller 
to modeller, der kan opsummeres i udtrykkene: Character og keeping 

one's word. Den sidstnævnte kategori kalder han også selfconstancy. I det 
følgende skal vi kun beskæftige os med karakterbegrebet, men keeping 
one's word går senere hen og bliver interessant at diskutere i en Bakhtin- 
sammenhæng. Ricæur forstår begrebet ‘karakter’ som »the set of lasting 
dispositions by which a person is recognized«, hvorefter disse dispositions 
defineres som hhv. habits og acquired identifications (op.cit. 121). Va- 
nerne giver den personlige karakter sin historiske dimension, men sam- 
tidig tenderer vanebegrebet mod at overlejre den forandring, der faktisk 
gik forud for vanens etablering som vane med vanens stabilitet over tid. 
Derfor tenderer ipse mod at præsentere sig selv som idem, og en persons 
karakter kan således, ifølge Ricæur, betragtes som værende sammensat 
af et sæt af vaner eller personlighedstræk, der igen er at betragte som tegn. 
Parallellen til Peirce er oplagt, om end ikke ekspliciteret: 


Each habit formed this way, acquired and become a lasting disposition, 
constitutes a trait — a character trait, a distinctive sign by which a person is 
recognized, reidentified as the same — character being nothing other than the 
set of these distinctive signs (Ricæur 1990, 121). 


Det andet element i karakterens dispositions som Ricæur nævner, er det 
sæt af identifikationsmodeller, som subjektet bruger til at identificere sig 
med: Bestemte rollemodeller eller helte gennem hvem værdier, normer og 
idealer bliver tilegnet, både på et individuelt eller personligt plan og på et 
kollektivt eller kulturelt plan. Ricæur siger at det er gennem denne 
identifikation, at det fremmede (the other) indgår i konstruktionen af det 
‘samme’ (same) (Ricæur 1990, 121). Det, at genkende sig selv i noget 
andet, bidrager til at erkende dette andet i os selv. Subjektets identifika- 
tion med heroiske figurer viser subjektets tilegnelse af andethedens vær- 
dier som sine egne, hvorved et element af loyalitet og trofasthed følger 
med, både over for den højere sag i det heroiske plot, og over for det at 
opretholde subjektets egen karakter som den samme. Her går den 
personlige identitets to poler (idem og ipse) helt op i hinanden, idet det 
ikke er muligt at tænke en persons idem-identitet (altså hans kvalitative 
egenskaber og karaktertræk) uden attage hans ipse-identitet i betragtning 
(hans singulære eksistens som et subjekt med en historie). Parallellen til 
Umberto Ecos beskrivelse af semiosis som en dialogisk relation imellem 
type og token i en rhizomatisk, labyrintisk struktur ligger ligefor (se 
herfor s. 37 ff.). Denne proces kan ses som en parallel til den proces der 
foregår ved den semiotiske vanedannelse omtalt ovenfor, idet det frem- 
mede og nye internaliseres gennem erfaringen, hvorved det annuleres som 
andethed. På denne måde stabiliseres subjektets præferencer, stillingtagen 

og vurderinger på en måde, som ikke er det Freud'ske overjeg fremmed 
(Ricæur 1990, 122). Og i denne konstruktionsproces indtager fortællin- 
gen, eller narrationen, en dynamisk position: 


The dialectic of innovation and sedimentation, underlying the acquisition of 
a habit, and the equally rich dialectic of otherness and internalisation, 
underlying the process of identification, are there to remind us that character 
has a history, which it has contracted [...]. It is then comprehensible that the 
stable pole of character can contain a narrative dimension, as we see in the uses 
of the term ‘character’ identifying it with the protagonist in a story. What 
sedimentation has contracted, narration can redeploy (Ricoeur 1990, 122). 


Fortellingens dynamiske rolle i identitetskonstruktionen kan udfoldes 
bade pa et individuelt og et kollektivt plan. Pa det kollektive plan 
fremhæver Ricoeur Fernand Braudels L’Identité de la France som et værk, 
der udpeger en række distinktive træk ved den franske nationale identitet 
som Braudel knytter sammen med geografiske og historiske forhold, uden 
hvilke opregningen af sådanne trek ville kunne anvendes i den mest 
skadelige udgave af forestillinger om national identitet (Ricceur 1990, 
123). 

På det individuelle plan sammenligner Ricceur subjektets identitetsar- 
bejde med den hermeneutiske cirkel. Hvis det enkelte individ skal tilskrive 
sit eget liv mening i dets helhed, må dette liv først konstrueres narrativt 
som en helhed — det må tilskrives narrativ enhed. Fortællingens rolle er 
her i mindre grad blot det at kæde de begivenheder sammen som udgør 
personens liv, men snarere at stå for en værdimæssig vurdering af 
personens handlinger knyttet til disse begivenheder og derigennem 
værdsætte personen: 


As for the term ‘narrative unity’, the aspect we are emphasizing here is less the 
function of assembling-together, performed by the narrative at the summit of 
the scale of praxis, than the connection the narrative makes between esti- 
mations applied to actions and the evaluation of persons themselves (Ricceur 


1992, 178). 


Idealet om ‘det gode liv’, dvs. de idealforestillinger og fremtidsdromme, 
vi gor os, om hvad et fuldt og rigt liv er, bliver den ‘grund’, i peirceansk 
forstand, som hver enkelt af os vurderer vores egen livsfortelling pa 
baggrund af. Og det er denne selvfortolkning som, ifolge Ricceur, ikke er 
uden lighedspunkter med den hermeneutiske cirkel: 


[B]etween our aim of a ‘good life’ and our particular choices a sort of 
hermeneutical circle is traced by virtue of the back-and-forth motion between 

the idea of the ‘good life’ and the most important decisions of our existence 
(career, love, leisure, etc.). This can be likened to a text in which the whole and 
the part are to be understood each in terms of the other (Ricceur 1992, 179). 


Narrativ identitet hos Bruner 

Psykologen Jerome Bruner udvikler sin kognitive konstruktivisme parallelt 
med Paul Ricceurs narrative subjektsfilosofi. I bogen Possible worlds, 
Actual Minds skelner Bruner mellem to grundleggende forskellige 
kognitive måder at konstruere vores tilgang til verden pa: den paradigma- 
tiske eller logisk-scientistiske og den narrative. Ifelge Bruner er det den 
menneskelige psykes væsentligste opgave at knytte perceptionens 
mangfold af indtryk sammen til meningsgivende helheder, der kan danne 
udgangspunkt for handlen og som kan lagres i erindringen. Og i denne 
proces spiller den narrative sekvens en afgørende, strukturerende rolle. 
Bruner overtager begrebet ‘perfink’ fra David Krechs med henblik på at 
karakterisere enheden af tre funktioner som normalt holdes adskilt: 


[P]erceive, feel and think at once. They (people) also act within the constraints 
of what they ‘perfink’. We can abstract each of these functions from the unified 
whole, but if we do so too rigidly we loose sight of the fact that it is one of the 
functions of a culture to keep them related and together in those images, 
stories, and the like by which our experiences is given coherence and cultural 
relevance (Bruner 1986, 69). 


Selve erfaringsdannelsen bliver sáledes ordnet narrativt: »det, der ikke 
indplaceres i en narrativ sammenhæng vil forblive kaotisk og vil i øvrigt 
heller ikke blive bevaret ihukommelsen som udgangspunkt for erindring« 
(Koppe 1998, 28). Det ‘narrative’ eller ‘narrationen’ skal her forstås som 
»ordningen af størrelser i en tidsmæssig orden« (Koppe, op.cit. 27). Nar- 
rativerne er, ifølge Bruner, ordnet ud fra en række grammatiske kategori- 
er, sásom: 


Agent: handlinger udført af en agent rettet mod et mål 
Sekventiel orden: linearitet 

Lovmzessighed: kanoniserede regler for kommunikation 
Perspektivisme: mening fremstilles af nogen. 


H E EH 0 


Hvert af disse punkter modsvarer hver især velafgrænsede og velbeskrevne 
aspekter af narratologien og litteraturvidenskaben. Hvor de to første 
åbenlyst refererer til de strukturelle narratologiske aktantrelationer og 
forløbsanalysen, vil de to sidste kunne forstås som relateret til genre- 
spørgsmålet og udsigelsesanalysen. Men hvorom alting er, for Bruner 

forudsætter fortællingen en række betingelser, inden for hvilke handlingen 
kan tilskrives betydning og dermed danne afsæt for generering af erfaring: 


Stories define the range of canonical characters, the settings in which they 
operate, the actions that are permissible and comprehensible. And they 
provide, so to speak, a map of possible roles and of possible worlds in which 
action, thought and self-definition are permissable (or desireable) (Bruner 
Op.cit. 66). 


Menneskets forudbestemte forventninger virker regulerende eller direkte 
styrende for hvordan den erfaring tolkes, som subjektet indhoster i sam- 
spillet med verden; Peirce ville her tale om vaner, mens en litteraturkriti- 
ker ville tale om genrer. Men dermed er det ogsá sagt at der, for Bruner, 
ikke eksisterer nogen ‘oprindelig’ verden som ligger forud for, eller som 
ikke er underkastet menneskets kulturelt bestemte syn på den: » The world 
of appearance, the world we live in, is created by mind« (op.cit. 96). T 
beskrivelsen af denne kulturelt bestemte konstruktion af verdener traekker 
Bruner på Nelson Goodman, ifølge hvem der ikke eksisterer en verden 
som er mere ‘virkelig’ end andre. Der er med andre ord ingen ontologisk 
privilegeret verden (ibid.) og ingen erfaring fri af en forudgående ‘teore- 
tisk’ forventning (op.cit. 110).”° 

For Bruner rummer de narrative strukturer ikke bare et sæt af ima- 
ginere erfaringer, som vi bruger til at udvikle vores psykiske beredskab 
og udvikle vores ‘selv’, de udgor ganske enkelt den ene af de to diskursive 
modi hvorigennem vi overhovedet kan forstå os selv og vores verden. Selv 
om vores omverden kan forklares videnskabeligt og kausalt, har vores 
omverden ingen betydning for os, for vi lægger de narrative strukturer ned 
over den. Vi tænker således os selv og vores forhold til verden i narrative 
strukturer, og litteraturen bliver i forlængelse heraf at forstå som en af de 
måder, hvorpå vi kan konstruere modeller til forståelse af vores egen 
verden. 


Kritik af de narrative identitetsteorier 

I artiklen »The Dialogics of Narrative Identity« kritiserer Jennifer De 
Peuter mange af de teorier om konstruktion af narrativ identitet, som har 
set dagens lys siden 1980'erne. Kritikken er rettet mod bl.a. Jerome 
Bruner, og går på at han og andre narrative identitetsteoretikere fasthol- 


? Det skal bemærkes at Goodmans radikale konstruktivisme strider mod Dines Johansens 
hypotese om at et af de træk, som adskiller litteratur (den mimetiske diskurs) fra andre 
diskursive formationer, er at den refererer til et univers som er ontologisk forskelligt fra det, vi 
er fysisk til stede i. På trods af at nogle af Bruners synspunkter inddrages, fortsætter Dines 
Johansens definition med at have gyldighed for resten af fremstillingen. 

der et centraliseret og homogent subjektsbegreb med rødder i Descartes 
og Rousseau (de Peuter 1998). Kvaliteter såsom kontinuitet, kohærens, 
enhed og autenticitet har fungeret som de idealer, derigennem de sidste 
par hundrede år har styret vores, dvs. den vestlige/europæiske kulturs 
forståelse af subjektivitet og identitet, og de genfindes i nærmest identisk 
form i en række af de narrative tilgange til identitetsspørgsmålet. Selv om 
de konstruktivistiske tilgange altså erstatter det romantiske subjekts 
transcendentale essentialitet med fortællingens tekstlighed som den kerne, 
hvorom subjektets identitet opbygges, så fastholder de, ifølge de Peuter, 
centrale dele af den traditionelle vestlige tænkning ideologiske ballast: »By 
reconciling opposing tendencies, traditional narrative theory turns 
dispersion into synthesis and the unintilligible into coherence through the 
monologues of authorship« (de Peuter 1998, 40). Ved at privilegere 
integrationen af værdier og livsperspektiver i et homogent subjekt kom- 
mer hovedparten af de narrative teorier til at udgrænse det fragmenterede 
og modsigelsesfyldte. I bedste fald bliver de begrebet som modstande der 
skal overkommes, og i mere ekstreme tilfælde bliver de ligefrem diagnosti- 
ceret som sygelige tilstande. 

For både Paul Ricæur og Jerome Bruner gælder, at de på linje med de 
kritiserede teoridannelser ser narrativerne som redskaber til at konstruere 
subjektet som en stabil, selvidentisk enhed over tid, der grundlægges på 
en række værdier, normer og idealer, tilegnet på såvel et individuelt eller 
personligt som på et kollektivt eller kulturelt plan. I den forstand kan man 
sige at de Peuters kritik rammer dem begge, selv om hun ikke eksplicit 
nævner Paul Ricæur. Og for den sags skyld kan man sige at det, som vi 
i gennemgangen af Charles Peirces videnskabsteori og semiotik kaldte 
hans optimistiske ‘sten pa sten’-perspektiv, også slår igennem i hans 
opfattelse af det menneskelige selv. For Peirce er der tilsyneladende ingen 
modsætning mellem det menneskelige subjekts tilegnelse af den kulturelle 
tradition og dets ‘vækst’ som et symbolsk tegn gennem mødet med den 
‘anden’. Peirce kunne således, på baggrund af de Peuters kritik af de 
narrative teorier, også læses organicistisk. Ifølge en sådan læsning ville 
hans position blive et argument for at dialogen mellem det innovative og 
det kritiske selv altid ville munde ud i en rationel syntese, der ikke bare 
ville genskabe subjektets værdimæssige enhed, men også ville berige både 
subjektet selv og den kulturelle kontekst, det var en del af i kraft af dets 
indhøstede livserfaringer. 

En sådan læsning er absolut mulig, men det er ikke det, som interes- 
serer her. I stedet vil jeg følge de Peuters indikation af et alternativ. Som 
redskab til at udfordre de monologiske og organicistiske identitetsteorier 
peger de Peuter på Mikhail Bakhtins dialogiske subjektsbegreb. På linje 

med de narrative konstruktivister flytter Bakhtin interessen i bestemmelse 
af subjektet bort fra den romantiske ideologis ‘indre’, essentielle subjekt 
til den sproglige eller diskursive konstruktion af identitet. Men hvor 
hovedparten af narrativisterne fokuserer på hvordan fortællingerne struk- 
turerer subjektet som et homogent og selvbevidst centrum, der flytter 
Bakhtin interessen fra centret ud til subjektets grænse i mødet med den 
‘anden’, og ud til de diskursive og dialogiske processer som konstruerer 
identiteten på tværs af denne grænse. Ifølge Jennifer de Peuter repræsen- 
terer Bakhtin en dialogisk og decentreret position i opfattelsen af sub- 
jektet, hvor selvet desintegreres i en flerhed af stemmer uden nogen ind- 
byrdes hierarkisk relation: »Selfhood is multivoiced« (op.cit. 39). Lad os 
se hvordan Bakhtin selv angriber beskrivelsen af det menneskelige subjekt, 
og lad os efterfølgende diskutere hvordan Bakhtins dialogisme lader sig 
kombinere med Peirce og narrativisterne. 


Subjektet hos Bakhtin 


Ligesom Peirce tager Bakhtin sit udgangspunkt for diskussionen af det 
menneskelige subjekt i menneskets forhold til dets omverden og til det 
som det ikke er, den ‘anden’: »From my own unique place only I-for- 
myself constitute an I, whereas all others are others for me« (Bakhtin 
1993, 46). Men idet dette ‘jeg’ eller ‘selv’ er relativt defineret i forhold til 
det, som det ikke er, udgør det ikke en stabil og uproblematisk position. 
Ligesom der i den sproglige kommunikation hos Bakhtin er et permanent 
spændingsforhold mellem centripetale og centrifugale kræfter, udspringer 
det menneskelige subjekt af en tilsvarende balance. Hvor de centripetale 
kræfter søger enhed, overensstemmelse og monolog, søger de centrifugale 
kræfter flerhed, forskellighed og heteroglossia. Michael Holquist beskriver 
subjektet hos Bakhtin som en dialogisk relation imellem et center og et 
‘ikke-center’: »the self is an event with a structure [...] organized around 
the categories of space and time« (Holquist 1990, 21). 

Især i de tidlige skrifter formulerer Bakhtin menneskets relation til den 
‘anden’ som et dialogisk forhold mellem et ‘selv’ (the I-for-myself) og et 
‘ikke-selv-i-mig’ (the not-I-in-me). Hvor det betragtende subjekts egen tid 
er »forever open and unfinished« og dets rumopfattelse altid udgør cen- 
trum for dets egen perception og veren i verden, dér er » the time in which 
we model others [...] perceived as closed and finished«, og »the space in 
which others are seen is never a significance-charged surrounding, but a 
neutral environment« (op.cit. 22). I kraft af disse kategorier bliver det 
muligt for Bakhtin at bestemme subjektet som et tidsligt og rumligt 

bestemt møde mellem selvet og den ‘anden’. For Bakhtin er det således et 
fænomenologisk grundvilkår, at jeg-for-mig-selv ikke har et fuldt billede 
af mig selv, men er afhængig af den ‘andens’ synsoverskud (Holquist 
1990, 21 og 36 samt Bruhn og Lundquist 1998, 48-49). Man kan sige at 
det menneskelige selv er usynligt eller tomt som det sproglige ‘jeg’, mens 
den anden er synlig for os, hvorfor det er gennem den andens blik at vi 
bliver synlige for os selv. 


To be means to be for another, and through the other, for oneself. A person 
has no internal sovereign territory, he is wholly and always on the boundary; 
looking inside himself, he looks into the eyes of another or with the eyes of 
another (Bakhtin 1984, 287). 


‘Jeg’ har som subjekt et udsyn men intet syn pa mig selv, mens den anden 
til gengæld har et syn på mig, som selvet i kraft af en dialogisk tilegnelse 
kan kombinere med sit eget udblik (der repræsenterer et »surplus of see- 
ing« i forhold til den anden) med henblik på at konstruere en helhed. I det 
lille tekstfragment »Mennesket ved spejlet« siger Bakhtin: 


Det er ikke mig, der indefra kigger på verden med mine egne øjne, men mig der 
kigger på mig selv med verdens øjne, med fremmede øjne; jeg er besat af en 
anden [...] Den anden rummer et overskud af betydning. Jeg kan ikke se mig 
selv udefra, jeg har ikke en tilgang til mit eget indre billede. Ud af mine øjne ser 
fremmede øjne (Bakhtin 1998, 33). 


Ved således at kombinere selvets billeder af sig selv og den anden kon- 
struerer subjektet sig selv som en dialog mellem tre momenter: jeg-for- 
mig-selv, den-anden-for-mig og jeg-for-den-anden, dvs. det forestillede 
billede af selvet, som den anden måtte have, og som fungerer som selvets 
interpretant (Bruhn & Lundquist 1998, 46). Eller formuleret med Michael 
Holquists ord: »a center, a not-center and the relation between them« 
(Holquist 1990, 29). Anvender vi Peirces triadiske model på denne struk- 
tur, kunne det se således ud: 


jeg-for-mig-selv 
center / ufinaliseret / nu 
FAN 
den-anden-for-mig jeg-for-den-anden 
ikke-center / relation / fremtid 
finaliseret / fortid 


Det ureflekterede jeg-for-mig-selv har ikke nogen hverken tidslig eller 
rumlig afgrænsning, men lever i et evigt ‘nu’, og bliver kun bevidst om sig 

selv gennem konfrontationen med den anden, som for subjektet præsen- 
terer sig som den-anden-for-mig. Den anden fremstår til gengæld som en 
finaliseret eller finaliserbar størrelse, der træder ind på non-egos plads i 
objektspositionen i tegnmodellen. Den ‘anden’ kan imidlertid anlægge et 
finaliserende syn på subjektet, som subjektet selv i anden omgang kan 
tilegne sig refleksivt som en interpretant af sig selv, hvorfor repræsentatio- 
nen af subjektet selv som jeg-for-den-anden opstår som en fremtidig 
gestaltning på interpretantens position. 

Det er hovedsageligt Bakhtins tidlige overvejelser om moral- og 
handlingsfilosofi (1919-21) som tager sigte på at definere mennesket som 
et etisk-moralsk subjekt, som ligger til grund for den ovenstående 
fremstilling af hans subjektsbegreb, men også i hans senere forfatterskab 
kan man finde tilsvarende formuleringer. Således udtrykker han grund- 
læggende den samme opfattelse af det menneskelige subjekt som en 
dialogisk relation i kommentarerne til genudgivelsen af Dostojevskij- 
bogen, som han skriver så sent som i 1961: 


I am conscious of myself and become myself only while revealing myself for 
another, through another, and with the help of another. 


[...] 

I cannot manage without another, I cannot become myself without another; 
I must find myself in another by finding another in myself (in mutual reflexion 
and mutual acceptance) (Bakhtin 1984b, 287). 


Mennesket er for Bakhtin kastet ud i verden i en Vaeren-som-begivenhed, 
som er præget af det givne og af de projekter, som subjektet er bærer af 
(Bruhn & Lundquist 1998, 43). I temporal forstand bliver subjektet 
sáledes til i en treenighed af selvets ureflekterede »nu«, den andens fina- 
liserede datid og projekternes ufinaliserede fremtid. I essayet »Forfatter 
og helt i æstetisk aktivitet« beskriver Bakhtin denne relation som en 
dialog imellem ånd og sjæl, mellem verdicenter og erfaring. Sjælen udgør 
for Bakhtin »vores samlede erfaringsverden, således som den er blevet 
dannet fra vores fødsel til vores død«, eller »stedet hvor erfaringen bund- 
fælder sig hinsides konkrete mål, ønsker og mening« og som sådan er 
usynlig for os selv (op.cit. 50). Heroverfor repræsenterer ånden »en aktiv 
del af mit konkrete liv, mine oplevelser, handlinger osv., således som de 
er udfoldet i min konkrete leven i Væren-som-begivenhed« (ibid.). Som 
Bruhn & Lundquist gør opmærksom på, er den centrale erkendelse i dette 
skrift, at »når jeg gebærder mig i verden, møder jeg verden som et projekt, 
jeg lever i en rettethed mod fremtiden som indløsningsstedet af mål og 
mening« (ibid.). 

Den dialogiske kombination af self og other betegner Bakhtin som et 

spørgsmål om at konstruere »the possible author of our own exterior« 
(Bakhtin 1990, 33). Holquist døber denne proces authoring: »I author a 
unified version of the event of our joint existence from my unique place 
in it by means of combining the things I see which are different from [...] 
those you see« (Holquist 1990, 37). Denne authoring af subjektet som en 
kombination af self og other indebærer pa sin side rent sprogligt at sub- 
jektets diskurs eller »i-tale-saettelse« bliver et amalgam af selvets nærvær 
og andre(s) stemmer. I denne forbindelse forekommer det slaende at 
Peirce, i Colapietros udlegning, stort set formulerer den samme indsigt: 
»the subject is, among other things, a medium through which forces and 
persons other than the subject speak« (Colapietro 1989, 38). 

Der er imidlertid ikke tale om at denne authoring munder ud i et pa 
nogen made statisk eller stabilt / neutralt standpunkt: » A neutral position 
in relation to I and another is impossible in the living image and in the 
ethical idea. They cannot be equated« (Bakhtin 1984b, 296). Hvad der er 
tale om, er et dynamisk og levende forhold i permanent dialog. Til 
gengæld indebærer brugen af authoring-begrebet som metafor for sub- 
jektets identitetsmaessige positionering af sig selv i forhold til den anden 
en narrativisering af erfaringsbegrebet, som svarer til det, vi fandt i 
Bruners beskrivelse af selvet som en tekst. Ifelge Bakhtin virker menne- 
skets forudbestemte forventninger styrende for hvordan den erfaring 
tolkes, som subjektet indhgster i samspillet med verden. Og disse for- 
ventninger lejrer sig i narrative skematikker som mennesket tolker sig selv 
og sit eget liv i forhold til. Michael Holquist formulerer det således: 


Stories are the means by which values are made coherent in particular situ- 
ations. And this narrativity, this possibility of conceiving my beginning and end 
as a whole life, is always enacted in the time/space of the other (Holquist 1990, 


37): 


Bakhtins forestilling om at det menneskelige subjekt etablerer sig som 
veerdicenter, sadan som det er formuleret i » Toward the Philosophy of the 
Act«, ligger i en vis forstand i forlængelse af Peirces idé om subjektets 
identitet som »a bundle of habits«. Men hvor Peirce relaterer disse semi- 
otiske vaner og de bagvedliggende kulturelle værdisæt mere eller mindre 
uproblematisk til den individuelle livshistorie og den kulturelle tradition, 
dér soger Bakhtin at forankre de sproglige diskurser socialt og ideologisk: 
»Languages are philosophies — not abstract but concrete, social philo- 
sophies, penetrated by a system of values inseperable from living practice 
and class struggle« (Bakhtin 198 4a, 471). Sprogets centrale betydning for 
subjektets identitetskonstruktion betyder saledes i anden omgang, at de 

samfundsmæssige magtforhold og spændinger, ifølge Bakhtin, også slår 
ned igennem subjektets identitetsstruktur. Subjektet bliver gennemstukket 
af forskellige heterogene diskurser som ikke nødvendigvis lader sig 
indordne i en harmonisk enhed, og som gør det nødvendigt at gentænke 
betingelserne for den narrative identitetskonstruktion. For hvis subjektet 
er liminalt defineret, dvs. hele tiden definerer sig selv i forhold til den 
grænse der markerer forholdet til den anden, så er der ikke tale om at 
subjektet blot kan støtte sig på en overordnet masterfortælling, der kan 
skabe orden og give mening. I stedet må subjektet hele tiden genskabe sin 
egen identitetshistorie, og det vil være nødvendigt hele tiden at anskue 
historien fra lige så mange perspektiver som der findes ‘andre’ i dets 
dialogiske horisont. Men inden vi går videre med denne diskussion, så lad 
os lige kaste et blik på Lotmans forståelse af subjektet, da det er ham, om 
nogen, der har tematiseret grænsen som den betydningsskabende 
semiotiske enhed. 


Subjektet hos Lotman 


For Lotman er den menneskelige bevidsthed bærer af de semiotiske pro- 
cesser og udgør derfor udgangspunktet for hans bestemmelse af subjektet. 
Subjektsbegrebet er hos Lotman endvidere både at forstå individuelt, som 
personlighed, og kollektivt, som en kulturel eller subkulturel formation 
(Lotman 1990b 138), jf. semiosfærebegrebet (se s. 55). 

Lotmans begreb om det menneskelige subjekt tager afsæt i tre funda- 
mentale antagelser, som vi allerede tidligere har været inde på. Den første 
antagelse går ud på at den menneskelige bevidsthed er heterogen, idet den 
er sammensat af diskurser tilhørende henholdsvis det diskret-symbolske 
register og det kontinuert-ikoniske register. Oversættelserne, såvel mellem 
disse to registre i subjektets indre dialog som mellem forskellige subjekter 
i kommunikativ udveksling, udgør det fundament, som al ny betydnings- 
dannelse og kreativ tænkning bliver til på baggrund af (ibid. 36-37). Og 
disse oversættelser er principielt af dialogisk karakter: »The elementary 
act of thinking is translation [...] [and] the elementary mechanism of 
translation is dialogue« (Lotman 1990b, 143). 

Den anden antagelse bestar i at Lotman, pa linje med bade Peirce og 
Bakhtin, mener at udgangspunktet for en beskrivelse af subjektets per- 
sonlighed og kvalitative forandringsprocesser (dannelsesmessige udvik- 
ling) skal findes i forholdet mellem subjektet og den anden. Såvel semio- 
sferens intersubjektive kulturelle rum som det individuelle subjekts 
personlighed bliver konstrueret i dialogen hen over de betydningsmessige 

eller semiotiske grænser som skiller os fra de andre: »The boundary of the 
personality is a semiotic boundary« (Lotman 1990b, 138). Og igen er det 
interaktionen hen over grænsen som er den primære, identitetsgivende 
dynamik. 

Endelig mener Lotman, på linje med Wileys udlægning af Peirce, at det 
semiotiske subjekt, hvad enten det er individuelt (personlighed) eller 
kollektivt (kulturel identitet), konstruerer sig selv diskursivt gennem en 
selvrefleksiv dialog. Igennem selvrefleksionen medierer subjektet sine 
erfaringer, og vurderer de normer og værdier som hidtil har ligget til 
grund for dets selvforståelse. Lotmans tredje grundlæggende antagelse går 
derfor ud på at det er nødvendigt at tilføje en anden ‘kanal’ til Jakobsons 
traditionelle kommunikationsmodel (I-s/he systemet), nemlig det som 
Lotman kalder et ‘jeg-jeg system” (I-I system). Denne kanal er nødvendig 
at tilføje, mener Lotman, hvis man sætter sig som mål at konstruere »a 
culture-model on a more abstract level« (Lotman 1990b, 20). Det er 
typisk dér, at både individuel og kollektiv selvrefleksion foregår: 


The I-s/he system allows one merely to transmit a constant quantity of 
information, whereas the I-I system qualitatively transforms the information, 
and this leads to a restructuring of the actual T itself. In the first system the 
addresser transmits a message to another person, the addressee, but remains 
the same in the course of the act. In the second system, while communicating 
with him/herself, the addresser inwardly reconstructs his/her essence, since the 
essence of a personality may be thought of as an individual set of socially 
significant codes, and this set changes during the act of communication 
(Lotman 1990b, 22). 


De to kommunikative systemer er komplementære i den forstand at det 
ekstroverte system, som Lotman kalder I-s/he, cirkulerer information i de 
sociale processer, mens det introverte system, I-I systemet i Lotmans 
terminologi, kvalitativt bearbejder denne information som en erfaring, der 
bidrager til udviklingen af subjektet selv. De to systemer udgør således i 
denne stiliserede udgave to indbyrdes forbundne strenge, og forestiller vi 
os det ekstroverte system som en fortløbende kæde af uendelige semio- 
tiske processer, danner de to parallelle systemer tilsammen et semiotisk 
netværk af social praksis og kulturel selvrefleksion. Således kan man sige 
at Lotman, på linje med Peirce, definerer subjektet som en semiotisk- 
dialogisk størrelse, og at begge insisterer på at indtænke subjektet i en 
holistisk sammenhæng, det være sig Peirces overgribende semiosisbegreb 
eller Lotmans semiosfærebegreb. Ligesom Peirce understreger Lotman den 
åbne relation mellem individuelle og kollektive semiotiske processer, hvor 
det menneskelige subjekt bliver defineret gennem dets tilstedeværelse i den 

semiotiske interaktion. Sprog og semiosis bliver noget som mennesket er 
til stede i, og ikke bare noget som er inde i mennesket: 


The individual human intellect does not have a monopoly in the work of 
thinking [...] thought is within us, but we are within thought, just as language 
is something engendered by our minds and directly dependent on the 
mechanisms of the brain and we are with language (Lotman 1990b, 273). 


Skulle man pege på en forskel imellem Charles Peirce og Jurij Lotmans 
måde at begribe det menneskelige subjekt på semiotisk, kan man sige, at 
hvor Peirce med sine overvejelser af mere kosmologiske karakter mener 
at der er tale om evolutionzr kontinuitet mellem naturens processer og 
den menneskelige kommunikation, dér præsenterer Lotman klart semio- 
sferens relation til Verdnadskys biosfaerebegreb som en kognitiv metafor. 


Psykostrukturen som tegn 


En freudiansk orienteret, semiotisk udlægning af subjektet ville bestræbe 
sig på at forstå dettes psykodynamiske struktur som en mediering mellem 
indre begzer efter driftstilfredsstillelse og ydre civilisatorisk tvang. Sáledes 
konciperet ville subjektet kunne udlægges processuelt i det pragmatiske 
tegnbegrebs tredelte relation. 


Drift 


A 
Objekt Kontrol 


Subjektet forklares her som en relativt stabil, men pa ingen made statisk, 
balance mellem civilisatorisk kontrol og kropslige eller spontane drift- 
impulser. Den civilisatoriske tvang udmenter sig, i Freuds terminologi, i 
udviklingen af et overjeg, der over tid dannes som et set af vaner til at 
tackle spændingen mellem drift og civilisatorisk tvang. Anskuet fra 
subjektets position kunne man argumentere for at subjektet forst bliver 
bevidst om sin egen drift, nar driften konfronteres med omverdenens civi- 
lisatoriske tvang i form af udskydelse af den umiddelbare tilfredsstillelse. 
Igennem den civilisatoriske træning opoves subjektet i at balancere egen 
drift i forhold til de krav der stilles af omverdenen, hvilket igen udmøntes 
ien balance mellem overjegets normer og de kropsligt ubevidste drifter. 

Idet vi relaterer de psykologiske begreber til Peirces kategorier, bliver 
det klart at der hos Freud er tale om at forsteheden repræsenterer et 

driftsorienteret lystprincip, der i udgangspunktet er udifferentieret og 
uden specifikt objekt. Andetheden repræsenterer driftens rettethed imod 
et specifikt objekt, men dermed også forhindringen af den umiddelbare 
driftstilfredsstillelse, hvilket opleves som en modstand. Socialiteten op- 
leves som en række udefra formulerede krav og normer, der i udgangs- 
punktet forhindrer driftstilfredsstillelsen, og som først bliver forståelige 
når de medieres af refleksion og formuleres som sprog. Det, som altså fra 
andethedens ‘infantile’ synsvinkel opleves som modstand og begrænsning, 
kan fra tredjehedens standpunkt erfares som social ansvarlighed og 
samhørighed. For Peirce erhverver mennesket kun sin identitet ved at 
erkende at det ikke lever i ophøjet adskilthed fra andre, men udgør en del 
af et samlet hele. 

De psykologiske teorier indebærer, som antydet, et evolutionært aspekt 
iden forstand at de tre kategorier repræsenterer bestemte ‘faser’ i barnets 
udvikling mod voksenidentiteten. Denne forestilling ligger heller ikke 
Peirce helt fjernt, idet han opfatter evnen til handlen og kommunikation 
som en grundforudsætning for tilblivelsen af selvbevidsthed: 


It is not simply as a sensing and desiring organism that the child is able to 
become conscious of itself as distinct from others; rather it is primarily as an 
acting and communicative organism that it achieves this level of consciousness. 
In other words, through refined capacities for acting and for communication, 
the child reaches the stage where self-consciousness becomes possible 
(Colapietro 1989, 71). 


For Peirce er det menneskelige subjekt ikke, selv om det i visse passager 
kan lyde sådan, ren bevidsthed, men en størrelse som er fysisk/kropsligt 
til stede i den verden, hvormed det dialogerer. Kroppen er således ikke 
bare et hylster der omgiver den rene bevidsthed, den præger også dennes 
karakter på en grundlæggende måde: »Semiotic consciousness is incarnate 
consciousness« (op.cit. 39). Grunden til, at det er vigtigt at understrege 
dette, er at kroppen repræsenterer en forbindelse til de ubevidste og 
instinktive sider af vores væren, som komplementerer de bevidste og 
rationelle sider. Selv om Peirce skrev hovedparten af sine artikler før 
Freud offentliggjorde sine resultater om det ubevidste, og ikke formodes 
at have haft kendskab hertil, indgår begrebet om det ubevidste som et 
vigtigt element i hans teoridannelse. I en tekst fra 1905 skriver han således 
følgende: 


The doctrine of Descartes, that the mind consists solely of that which directly 
asserts itself in unitary consciousness, modern scientific psychologists al- 
together reject. Swarming facts positively leave no doubt that vivid conscious- 

ness, subject to attention and control, embraces at any one moment a mere 
scrap of our psychical activity. Without attempting accuracy of statement 
demanding long explanations, and irrelevant to present purposes, three 
propositions may be laid down. (1) The obscure part of the mind is the prin- 
cipal part. (2) It acts with far more unerring accuracy than the rest. (3) It is 
almost infinitely more delicate in its sensibilities (CP 6.569). 


I andre af Peirces skrifter finder vi en behandling af psykologien og den 
menneskelige subjektsdannelse, som knytter dette undersogelsesomráde 
an til hans tre overordnede kategorier (forstehed, andethed og tredjehed). 
Hermed indføres nogle følelsesmæssige og haendelsesorienterede aspekter 
af bevidstheden, som ikke har været bragt i fokus i den primært logisk 
orienterede behandling ovenfor. Disse aspekter vil imidlertid være vigtige 
når vi skal til at se på de æstetiske aspekter af den litterære reception 
nedenfor. I artiklen »Phaneroscopy or the Natural History of Concepts«, 
ligeledes fra 1905, skriver Peirce: »The triad, feeling, volition, cognition, 
is usually regarded as a purely psychological division« (CP 1.332). Følelse 
er, for Peirce, en ren kvalitativ førstehed, og som sådan er den ikke 
hverken begrænset eller knyttet til noget specifikt og determineret subjekt: 
»Feeling is a quality, but so far as there is mere feeling, the quality is not 
limited to any definite subject« (op.cit.). Følelsen er ubegrænset i tidslig 
og rumlig udstrækning, og som sådan en ren mulighed i modal forstand, 
for i det øjeblik den afgrænses, konfronteres den med en anden kvalitativ 
tilstand, en anden følelse. I dette sammenstød mellem noget allerede kendt 
og noget andet, opstår den afgrænsning eller modstand, som er forudsæt- 
ningen for psykologisk ‘villen’. »As for volition, I would [...] limit it to the 
momentary direct dyadic consciousness of an ego and a non-ego then and 
there present and reacting each upon the other« (CP 1.334). 

Peirce giver de psykologiske kategorier forskellig udformning i 
forskellige skrifter, men fælles for dem er at de alle indeholder den samme 
triadiske relation mellem modal mulighed, aktualitet og generalitet eller 
repræsentation: 


The first is thought in its capacity as mere possibility; that is, mere mind 
capable of thinking, or a mere vague idea. The second is thought playing the 
role of a Secondness, or event. That is, it is of the general nature of experience 
or information. The third is thought in its role as governing Secondness. It 
brings the information into the mind, or determines the idea and gives it body. 
It is informing thought, or cognition. But take away the psychological or 
accidental human element, and in this genuine Thirdness we see the operation 
of a sign (CP 1.537). 


Vi skal vende tilbage til en mere udførlig behandling af disse aspekter i 


92 SUBJEKT OG ERFARING 


forbindelse med gennemgangen af Peirces opdeling af interpretanten i et 
emotionelt, energetisk og logisk aspekt nedenfor (se s. 134 ff.). 


Kritikken af psykosemiotikken: det radikalt decentrerede subjekt 

Som reaktion på den romantiske essentialisme, som dominerede humanvi- 
denskabernes opfattelse af subjektivitet og identitet op til midten af det 
tyvende århundrede, har de strukturalistiske og poststrukturalistiske 
teoridannelser, som dominerede århundredets seneste årtier, bestræbt sig 
på at aflive det menneskelige subjekt på forskellig vis. Først ved at lade 
det overdeterminere af de sproglige strukturer (Barthes) og diskursive 
praksisser (Foucault), og siden ved at dekonstruere subjektiviteten i den 
isolerede sproglige ytrings altid åbne og til dels selvmodsigende betyd- 
ningspotentialer (Derrida, de Man). Under indtryk af poststrukturalis- 
mens angreb på de romantiske forestillinger om et transcendent eller 
essentielt menneskeligt subjekt, har dele af Bakhtin-receptionen fokuseret 
på Bakhtins sprogfilosofiske overvejelser i den senere del af hans for- 
fatterskab og kastet de mere fænomenologiske synspunkter, som domi- 
nerede mange af hans tidlige skrifter, ud med badevandet. 

Et eksempel på en sådan Bakhtin-reception finder vi bl.a hos John 
Shotter og Michael Billing, der med deres titel »A Bakhtinian Psychology: 
From out of the heads of individuals and into the dialogues between 
them«, udtrykker deres forehavende meget præcist (Shotter & Billing 
1998). Som påpeget af Shotter & Billing flytter Bakhtin og Volosjinov 
fokus fra den individuelle psykologi til socialpsykologien, hvorefter de 
forankrer socialpsykologien i det dialogiske sociale samspil. Denne 
operation bygger de på to fundamentale antagelser om de psykologiske 
fænomeners karakter. For det første forudsætter de at vores mentale pro- 
cesser (tænkningen) er skabt med udgangspunkt i vores sprogligt baserede 
sociale praksis, hvorved de placerer sig helt på linje med Charles Peirces 
forståelse af subjektet som et tegn. Og for det andet mener de at den 
menneskelige tænkning, som al anden sprogligt baseret social praksis, må 
være dialogisk organiseret (op.cit. 14). 

I modsætning til individualpsykologien, der ser talen som udtryk for 
indre processer, antager Bakhtin og Volosjinov at tænkningen er et aspekt 
af vores sproglige, sociale praksis. Og da talen altid er udspændt i et 
udsigelsesfelt mellem en afsender (subjekt) og en modtager (anden), så må 
menneskenes "indre liv’ udgøres af partikulære og konkrete sociale 
konstruktioner (op.cit. 15). En dialogisk tilgang til psykologien skulle 
derfor, ifølge Shotter & Billing, hellere beskæftige sig med de synlige og 
studerbare talehandlinger end med 'skjulte” indre kræfter. De diskursive 
ytringers konkrete betydning afhænger altid af en tre-enighed af dialogi- 

ske relationer: den intertekstuelle dialog med de forudgående ytringer om 
samme emne, den omgivende kontekst hvori ytringen finder sted og de 
formodede fremtidige reaktioner på ytringen. Derfor kan meningen med 
en ytring eller talehandling ikke søges alene i den ytrende persons indre 
psyke, men må analyseres i dens konkrete dialogiske kontekst. 

På trods af at Shotter og Billing hævder at se en parallelitet i Bakhtins 
syn på de indre og ydre processer, antyder deres rekommendation af at 
flytte interessen fra hvad der foregår i det menneskelige indre til samspillet 
mellem folk i deres sociale praksis, at de anser de indre processer for ikke 
at have en dialogisk form, hvilket til gengæld antages at være gældende 
for de ydre. Som vi har set ovenfor, er den fænomenologisk baserede 
forestilling om selvet som en indre størrelse der definerer sig selv i en 
dialogisk relation imellem et jeg-for-mig-selv, et den-anden-for-mig og et 
jeg-for-den-anden imidlertid ikke Bakhtin fremmed. Og selv om udfoldel- 
sen af denne tese tilhører hans tidlige forfatterskab, har vi også set at han 
gentager synspunktet næsten enslydende i sine kommentarer til genudgi- 
velsen af Dostojevskij-bogen, som han skriver i 1961 (Bakhtin 184, 
appendix II). Jeg ser derfor ingen grund til at følge Shotter & Billing i 
deres forsøg på at afvise en semiotisk undersøgelse af subjektets indre 
dialogisme med Bakhtin ved hånden. 


Det dialogiske subjekt 


Jeg har i gennemgangen af de forskellige tilgange til undersøgelsen af 
subjektet som en semiotisk størrelse gjort mig til talsmand for et dialogisk 
og konstruktivistisk syn på selvet, der indebærer at subjektet konstruerer 
sig selv og sin egen identitet narrativt i relation til repræsentationen af den 
anden, samt til den refleksive forestilling om denne andens syn på sub- 
jektet selv. Processen tager form af en dialog mellem vanebaserede fore- 
stillinger og nyindhøstede erfaringer, hvori det temporale forhold mellem 
fortid, nutid og fremtid bidrager til at parcellere subjektet i en række 
indbyrdes dialogerende størrelser, og hvor repræsentationen af den anden 
udgør den fremmede modpart i subjektets mediering af erfaringer på bag- 
grund af tilværelsens konstante flow af konkrete tildragelser. I det føl- 
gende vil jeg forsøge at præsentere en samlet model for repræsentationen 
af subjektets semiotiske processer, der sammentænker de præsenterede 
positioner med nyere bidrag på området. Her vil jeg først og fremmest 
trække på det arbejde med emnet, som i løbet af de seneste år har udviklet 
sig i Spanien. 

Den spanske litteraturprofessor Manuel Ångel Våzquez Medel fra 

universitetet i Sevilla har i en årrække stået i spidsen for en gruppe af 
forskere, der har arbejdet med teorien om det, som de på spansk kalder 
el sujeto emplazado, på dansk: det situerede / engagerede subjekt 
(Våzquez Medel 1997, 2003a og 2003b). I den spanske betegnelse spilles 
der på de to samtidige betydninger, som kan læses ind i verbet emplazar. 
Slår man op i ordbogen, betyder emplazar enten at ‘stævne’ nogen, eller 
at ‘placere’ nogen eller noget. I ordets stamme finder vi således to for- 
skellige rødder, som Våzquez Medel spiller bevidst på (Våzquez Medel 
2003b, 26). Den ene af ordets betydninger kommer af plazo, som betyder 
‘frist’, hvorved begrebet får betydning af ‘stævning’ i temporal/juridisk 
forstand eller ligefrem af ‘kaldelse’ i religiøs forstand.*' Den anden kom- 
mer af ‘plaza’, som betyder en ‘plads’ i rumlig forstand, hvorved begrebet 
el sujeto emplazado får betydning af at være 'situering” af subjektet, en 
eksistentiel ‘kastethed’. Tilsammen giver de to udlægninger begrebet en 
kompleks betydning, henviser til at det menneskelige subjekt altid er 
emplazado i kraft af det, som Vazquez Medel kalder ‘den trefoldige 
emergens’: vores rumlige, tidslige og rent personlige forankring i et her, 
et nu og i et forhold til den anden. Mennesket er et semiotisk væsen der 
er drevet af en ‘vilje til mening’ (Vázquez Medel 2003 , 12), og det er den 
andens tilsynekomst i subjektets horisont der udgor den dynamik, som 
gor det muligt for subjektet at erfare sig selv, og dermed tilskrive sig selv 
og sit eget liv mening. Subjektet er emplazado inden for en semiosfere, 
hvorigennem det bliver i stand til at tilskrive dets konkrete tidslige, 
rumlige og personlige placering en symbolsk verdi eller mening (ibid., 8), 
og hvorigennem subjektet udfordres til at patage sig et etisk ansvar i 
forhold til den anden og den kontekst, som de fælles indgår i (op.cit.13). 

Det spanske forskningsprojekt er et friskt og inspirerende initiativ, ikke 
mindst fordi gruppen ikke har sat sig for at konstruere en sammenhzn- 
gende og ‘lukket’ teori, men snarere forstar deres arbejde som abningen 
af et forskningsfelt og som en invitation til at lade forskellige tilgange 
mødes og befrugte hinanden i et udogmatisk samspil. Beskrivelsen af sub- 
jektets ‘topologi’ bliver således forstået som en tværfaglig udfordring, der 
stiller krav om en åben kartografisk samvirken af semiotiske, pragmatiske 
og hermeneutiske tilgange. 

Det, som Vazquez Medel kalder subjektets trefoldige emergens (tidsligt, 
rumligt og personligt), kommer direkte til udtryk i sprogets deixis-former. 
Igennem hele dette kapitel har jeg lobende taget udgangspunkt i det for- 
hold at subjektet konstruerer sine erfaringer med verden narrativt, hvor- 
ved hele subjektets syn pa sig selv og pa verden bliver sprogligt medieret. 


?! Der er ikke nogen religiøs dimension knyttet til gruppens arbejde, men de religiose konno- 
tationer bruges til at antyde subjektets ‘kaldelse’ i etisk forstand. 

Narrativiseringen af erfaringsbegrebet tildeler således sproget en helt 
central funktion i subjektets selvkonstruktion. Sproget får det, som Bruner 
kalder en ‘dobbeltkarakter’, fordi det pa én gang er menneskets privile- 
gerede medium til at kommunikere om forhold i verden og udgor det 
redskab, hvormed vi konstruerer vores opfattelse af den samme verden. 
Og dermed ogsa af os selv: 


Language not only transmits, it creates or constitutes knowledge or ‘reality’. 
Part of that reality is the stance that the language implies toward knowledge 
and reflection, and the generalized set of stances one negotiates creates in time 
a sense of one’s self (Bruner 1986, 132-33). 


Sproget er således ingen uskyldig eller neutral instans, men afspejler altid 
et bestemt syn på verden. Også Bakhtin understreger det forhold, at 
subjektets diskurs altid skriver / taler sig ind i en bestemt sociokulturel 
sammenhæng, hvori bestemte magtfulde og autoritative diskurser hersker. 
Hver epoke, hver kultur og hver social sammenhæng har sin måde at 
forme de diskurser som indgår i dem, hvorfor der i enhver sammenhæng 
tales distinkt og genkendeligt: på arbejdet, iblandt vennerne, i familien 
osv. Ligegyldigt hvor et menneske vokser op og lever sit liv, vil der herske 
en række magtfulde institutioner, hvortil der knytter sig bestemte dis- 
tinkte diskurser, som dette subjekt vil være nødt til at forholde sig til. 
Institutionerne kan være familiemæssige, uddannelsesmæssige, jobmæssi- 
ge, kunstneriske, videnskabelige, journalistiske osv., og subjektet kan 
forholde sig imiterende, refererende, diskuterende eller ironisk parodieren- 
de til disse diskurser. Den enkeltes sprogbrug bliver således til i en per- 
manent dialog med andres individuelle ytringer samt med de talegenrer, 
som er bestemmende for sammenhængen, og som, i større eller mindre 
grad, indoptages som en del af denne sprogbrug: 


Our speech, that is, all our utterances (including creative works), is filled with 
other’s words, varying degrees of otherness or varying degrees of ‘our-own- 
ness’, varying degrees of awareness and detachment (Bakhtin 1986, 89). 


Subjektets sproglige authoring af sig selv bliver, i kraft af denne delvise 
assimilering af de samfundsmæssige diskurser, socialt og kulturelt over- 
determineret. Sproget kommer som et indeks til at afspejle den konkrete 
historiske kontekst, hvoraf det udspringer, og subjektets ytringer vil altid 
forholde sig ideologisk stillingtagende til denne sammenhæng. Men sam- 
tidig vil subjektet altid kun kunne tage ordet i form af et kulturelt situeret 
og diskursivt konstrueret selv: 

The word in language is half someone else’s. It becomes ‘one’s own’ only when 
the speaker populates it with his own intention, his own accent [...] adapting 
it to his own semantic and expressive intention. Prior to this moment of 
appropriation the word does not exist in a neutral and impersonal language 
[...], but rather it exists in other people’s mouths, in other people’s contexts, 
serving other people’s intentions: it is from there one must take the word and 
make it one’s own [...] [But] expropriating it, forcing it to submit to one’s own 
intentions and accents, is a difficult and complicated process (Bakhtin 1981, 


293-94). 


Selve italeszettelsen af subjektet bliver således gennemstukket af forskellige 
diskursive registre som gør, at subjektet altid vil konstruere sig i relation 
til (op imod / i forlængelse af) andre diskurser. Der vil således ikke være 
ét enkelt privilegeret udsigelsespunkt, hvorfra subjektet som helhed kan 
artikuleres, men i stedet vil helheden i subjektets selvopfattelse være 
henvist til at artikulere sig som en i princippet uendelig serie af situerede 
selver. Som Jennifer de Peuter formulerer det, bliver romantikkens au- 
tentiske selv i en dialogisk tilgang afløst af et ‘mutable self’, som er under 
permanent formulering og reformulering (de Peuter, 1998, 42-43). 

Den spanske psykologiprofessor Carlos Castilla del Pino har i artiklen 
»El sujeto como sistema« (»Subjektet som system«) forsøgt at tegne 
omridset af en psykologisk model, der på én gang kunne indeholde disse 
centrifugale og kontekstrelaterede subjektspositioner, og på den anden 
side medreflektere subjektets kontinuerte tilstedeværelse i form af erin- 
dring og selvkritik (Castilla del Pino 2001). Således drager han en skelnen 
mellem et intellektuelt subjekt, placeret i det præfrontale cortex, og en 
serie kropsligt materialiserede selver. Forholdet mellem de to er at sub- 
jektet garanterer den i Bakhtins forstand centripetale bevægelse, hvor en 
persons forskellige aktiviteter kan forstås som nogens handlinger (op.cit. 
389), mens selvet skal forstås som »det instrumentelle billede med hvilket 
subjektet præsenterer sig i og med henblik på situationen; en mellemmand 
mellem subjektet og situationen« (op.cit. 399. Min oversættelse). Sub- 
jektet er således overordnet de situationsrelaterede selver i den forstand, 
at det er subjektet som efterfølgende evaluerer selvets ageren i den kon- 
krete situation, og det er subjektet som både lagrer erindringen om er- 
faringen og genererer nye adækvate selver med henblik på fremtidige 
situationer. Subjektet er således unikt og kontinuert, om end ikke ufor- 
anderligt, idet subjektet hele tiden selv påvirkes af de selver det produ- 
cerer, evaluerer og memorerer, mens selverne er situationelt artikulerede 
diskurser med narrativ struktur og hvis retoriske form har karakter af 


? Den spanske tekst lyder således: »la imagen instrumental con la que el sujeto se presenta en 
y para la situación; un intermediario del sujeto para la situación«. 

argumenter (ibid., 400). Subjektet kan således ikke defineres med ud- 
gangspunkt i ét eller i et begrænset antal af dets selver, men selverne kan 
beskrives konkret på baggrund af deres optræden. 

Ifølge Castilla del Pino konstruerer subjektet selvet ‘proleptisk’, dvs. 
forud for selve kommunikationssituationen, og det gør subjektet på 
baggrund af en hypotese om, hvilken type ‘selv’ det ville være adækvat at 
præsentere i forhold til den konkrete situation. Som Peirce har illustreret 
det i forbindelse med sin beskrivelse af abduktionsbegrebet, trækker hy- 
potesedannelsen på en forudgående viden der spiller ind som en implicit 
præmis, og Castilla del Pino medgiver da også at subjektet i denne ak- 
tivitet dels trækker på det, han kalder »pragmatiske teorier om virkelig- 
heden« (op.cit. 393), dels på nogle genremæssige kategoriseringer af selv- 
erne, som han i øvrigt ikke gør synderligt meget ud af (op.cit. 401). Hvad 
Castilla del Pino ikke siger noget om, er imidlertid hvordan den sociale 
sprogbrugs diskursive registre til dels determinerer subjektets valgmulighe- 
der i konstruktionen af de adækvate selver. Ikke desto mindre finder jeg 
Castilla del Pinos skelnen mellem subjekt og selv frugtbar for den videre 
beskrivelse af subjektets erfaringsbearbejdning og identitetskonstruktion, 
fordi den giver et begrebsmæssigt redskab til at balancere dialogen mellem 
centrifugale og centripetale kræfter i subjektetkonstitutionen. 

Ved at kombinere Castilla del Pinos forestilling om forholdet mellem 
subjekt og selv med på den ene side Wileys refleksioner over subjektets 
temporale dialog mellem fortid og fremtid og på den anden side Bakhtins 
overvejelser over subjektets diskursive dialogisme mellem self og other, 
opstår muligheden for at konceptualisere subjektets erfarings- og iden- 
titetsdannelse i tre niveauer. For det første har vi et direkte kommunika- 
tivt niveau, hvor subjektet etablerer en dialog med en konkret anden, der 
indtager pladsen som interpretant for subjektets ytringer, hvad enten de 
er udtrykt diskursivt eller i handling. Vi kan kalde dette niveau for det 
kommunikative niveau. På dette niveau skal vi forestille os semiosis som 
en ubrudt kæde af fortløbende, kommunikative processer, hvor subjektet 
engagerer sig i verden som en social praksis, men ‘bag’ subjektets eks- 
troverte tegngivning finder vi en kulturelt og diskursivt medieret selv- 
refleksion, der sikrer at subjektets tale eller handlen rettes retorisk mod 
den ‘forventede’ anden, dvs. hvor subjektet skaber sit eget billede af den 
anden på baggrund af de kulturelle og idiosynkratiske for-domme som 
subjektet besidder, og etablerer sig selv som et diskursivt selv med denne 
‘maske’. På dette niveau tjener subjektets erfaringer med den konkrete 
fanden” som udgangspunkt for en dialog med det billede af den anden, 
som subjektet har etableret som skabelon for sin kommunikative eller 
retoriske strategi, hvorfor vi kan kalde dette niveau for det erfaringsdan- 

nende niveau. Og for det tredje har vi et niveau hvor et bagvedliggende 
subjekt med sin vilje til at skabe mening og sammenhæng insisterer på at 
mediere de forskellige diskursive selvers erfaringer i forhold til dets bundle 
of habits i form af narrativiserede erindringer og sæt af kulturelle værdier. 
Vi kan kalde dette rent selvrefleksive niveau for niveauet for egentlig 
subjektskonstruktion. Relaterer vi nu denne struktur det til den semiotiske 
trekantsmodel, får vi følgende model over subjektsdannelsen: 


Tegn 
Kritisk subjekt 
Subjektskonstruktion A 
Objekt Interpretant 
Fortid Fremtid 
Jeg-for-mig-selv 
Innovative fokale selver 


Tegn 
Erfaringsdannelse A 
Objekt Interpretant 
Non-ego / alteritet Diskursive selver 
Den anden for mig Jeg-for-den-anden 
Udtryk / handlen 
Tegn 
Kommunikation A 
Objekt Interpretant 
Livsverden Den konkrete anden 


Ligesom Peirce insisterer pa at det er hele den treleddede relation mellem 
representamen, objekt og interpretant som udgør tegnrelationen, således 
insisterer Castilla del Pino ogsa pa at det menneskelige subjekt bestar af 
den samlede relation mellem det kritiske subjekt og de situationelle selver, 
og at konstruktionen af hvert nyt selv efterlader subjektet forandret (op. 
cit. 292). Parallelt hermed kan vi sige at det dialogiske subjekt er at forsta 
som den samlede, treleddede relation mellem kommunikation, erfarings- 
dannelse og subjektskonstruktion, og at subjektet som sadan ma anses for 
forandret for hver enkelt erfaringsdannende proces det gennemlgber. 
Som det fremgar af figuren, er personificeringen af subjektet i en rekke 
diskursivt konstruerede selver den eneste port til en interaktion med om- 
verdenen. Dette indebærer pa den ene side, at de fortællinger eller masker 
som subjektet kan bringe i anvendelse for at konstruere sin identitet, altid 
allerede vil vere konkret situerede identiteter, som kun og i bedste fald 
kan vere partielle i forhold til subjektets identitet. Dette aspekt er ikke 

medreflekteret hos Castilla del Pino, selv om han peger på selvernes 
mulige udvikling gennem interaktionen. Hos Castilla del Pino mangler 
ganske enkelt det niveau, hvor subjektet ser sig selv under den andens 
indflydelse. Det forhold, at de konstruerede selver er subjektets eneste 
port til interaktion med omverdenen, indebærer for det andet, at al 
virkelig dialogisk erfaringsdannelse må træde i kommunikativ interaktion 
med den anden for ikke at reproducere og bekræfte de for-domme, hvor- 
på det retoriske billede af denne anden, non-ego, er konstrueret. Som på- 
vist af forskellige poststrukturalistiske teoridannelser har den vestlige kul- 
tur konstrueret billedet af sig selv gennem udgrænsningen af en række 
kulturelle ‘andre’ (orienten, kvinden, den homoseksuelle osv. osv.). Det 
er formentligt et alment antropologisk vilkår, at enhver kultur forsøger at 
skabe en indre sammenhæng ved at etablere sig selv som et ‘vi’ over for 
de ‘andre’ på baggrund af en række historisk og kulturelt betingede for- 
domme. Hvad der er vigtigt for mig at understrege med denne model er, 
at al virkelig erfaringsdannelse forudsætter en dialogisk interaktion med 
den anden, for at sikre at processen ikke går i selvsving i en monologisk 
og selvretfærdiggørende udgrænsning, ikke af den konkrete anden, men 
af det kulturelt determinerede og for-domsfulde billede af den anden, som 
danner det retoriske afsæt for det diskursive selvs udtryk. Men er der tale 
om en reel dialogisk interaktion med den anden må dette indebære at pro- 
cessens ‘retning’ også er reversibel: den konkrete anden udtrykker sig med 
sin respons med et tegn, og subjektets fortolkning heraf udgør interpre- 
tanten og så fremdeles, for at erfaringerne kan sætte sig igennem i dybden: 


Interpretant 
Kritisk subjekt 
Subjektskonstruktion FAN 
Objekt Tegn 
Fortid Fremtid 
Innovative fokale selver 


Interpretant 
Erfaringsdannelse Å 
Objekt Tegn 
Non-ego / alteritet Diskursive selver 
Interpretant 
Kommunikation FAN 


Objekt Tegn 
Livsverden Den konkrete anden 

I kraft af den dialogiske interaktion, der installerer den anden som et 
selvstændigt subjekt eller ‘jeg’, bliver subjektet gjort til interpretant af den 
anden og den måde, hvorpå denne forholder sig til sin livsverden. Og det 
er denne levende erfaring som bliver konfronteret med stereotypbilledet, 
fordommen, som subjektet i forvejen havde af den anden. Udtrykt i 
Bakhtins terminologi kan man sige, at uden den konkrete kommunikative 
interaktion med den anden mister det diskursive selv sin dynamiske og 
erfaringskonstruerende funktion, og degenererer i stedet til blot at være 
en monologisk bekræftelse af de fordomme, der udgrænser alteriteten som 
stødende eller ligefrem truende. Udtrykt i Lotmans termer kan man sige 
at uden den konkrete dialogiske interaktion på tværs af grænsen, mister 
dette begreb sin funktion som semiosfærens betydningsgenererende zone, 
og degenererer til at være en demarkationslinje for autoritær udgræns- 
ning. Jan Gustafsson går endog så vidt som til at tale om at den uendelige 
semiosis slår om i limited semiosis (Gustafsson 2003 samt arbejdspapir). 

Når vi med Gustafsson taler om limited semiosis ved den monologiske 
og autoritære udgrænsning af den anden skal vi imidlertid huske på, at 
der er tale om to komplementære semiotiske systemer: den sociale praksis 
og den kulturelle selvrefleksion. Den monologiske udgrænsning kan be- 
tragtes som en begrænsning af den uendelige semiosis i subjektets kul- 
turelle selvrefleksion, fordi det kommunikative niveau enten slet ikke 
aktualiseres (undersøgelser bekræfter således at mange xenofobe faktisk 
selv har meget få erfaringer med etnisk alteritet), eller fordi de indhøstede 
erfaringer ikke bearbejdes og derfor ikke kommer til at indgå i en 
dialogisk relation med subjektets forforståelse. Men omvendt er der langt 
fra tale om at den monologiske udgrænsning som social praksis udgør en 
begrænsning af semiosis. Tvært imod giver alle former for stigmatiseren- 
de, krænkende, rettighedsindskrænkende, frihedsbegrænsende eller 
voldelig praksis, der er udtryk for at en monologisk stereotypopfattelse 
har erstattet det kommunikative forhold til den konkrete anden, i aller- 
højeste grad anledning til produktionen af nye interpretanter. Det kan 
derfor være hensigtsmæssigt at erindre sig den netværksstruktur af pa- 
rallelt forbundne strenge, vi var inde på lå til grund for semiosfærens 
måde at fungere på i afsnittet om Lotman (se s. 55). 

Fordelen ved modellen over det dialogiske subjekt er, efter min mening, 
at de identitetsmæssige og erfaringsmedierende processer kan forstås i 
dialogiske og semiotiske termer som svarer til de principper, som er 
gældende for den kommunikative handlen. Der er for Peirce ikke bare tale 
om at processerne ‘ligner’ hinanden, men om at både menneske og natur 
grundlæggende set er konstitueret af semiosis. Hvor det lille barn kan 
siges at starte sin erfaring med at driften konfronteres uformidlet med 

verden, dér består hele den civilisatoriske erfaring i det spænd som 
modellen åbner af komplicerede, indre dialogiske processer omkring kul- 
turel og personlig identitet, mellem fortid og fremtid. Hvor subjektets fysi- 
ske drift er et begær rettet mod et objekt og reguleres af civilisatorisk kon- 
trol, dér kan vi forstå subjektets semiotiske drift som en vilje til mening. 
Den semiotiske vilje til mening er i første omgang rettet mod forståelsen 
af den anden, men gennem assimileringen af den andens blik bliver mødet 
med den anden en kilde for subjektet til at tilskrive sig selv og sit eget liv 
sammenhæng og mening. Det er imidlertid kun på det kommunikative 
niveau at subjektet kan interagere direkte med verden i form af en virkelig 
anden, dvs. al konkret, ny viden og erfaring genereres her. Til gengæld vil 
den ny viden og erfaring udgøre det materiale som de indre dialogiske 
processer udspinder sig omkring. Forstået på den måde vil det menneskeli- 
ge subjekt konstituere sig som et permanent flow af dialogiske relationer 
mellem spontan drift og civilisatorisk kontrol, mellem kulturelle værdier 
og nye erfaringer, mellem etablerede genrer og nye historier samt mellem 
subjektet selv og den omgivende verden. Anskuet på denne måde vil de 
indre og de ydre processer kunne forstås i de samme kategorier. 

Peirce fandt, i det Colapietro kalder hans anden fase, en slags teleolo- 
gisk bestemt kontinuitet i den måde, hvorpå tanker opstår og udvikles 
inden for den socialt-kulturelle enhed, der gjorde det muligt for ham at 
sammenligne den kulturelle enhed med en mind. I artiklen »What Prag- 
matism is« fra 1905 udtrykker Peirce det immanente teleologiske mål 
(summum bonum) i sin kosmologi som »[a] process of evolution whereby 
the existent comes more and more to embody those generals which were 
[...] said to be destined, which is what we strive to express in calling them 
reasonable« (CP 5.433). Peirces evolutionære kosmologi forenes her med 
hans semiotik i forestillingen om den fremvoksende reasonableness, der 
grundlæggende má forstås som udkrystalliseringen af en række teleologisk 
bestemte semiotiske vaner eller regelmaessigheder. Det individuelle, men- 
neskelige subjekt, forstáet som et tegn, er derfor at betragte som en proces 
under stadig udvikling frem imod tilegnelsen af de overgribende ideer eller 
ideologiske forestillinger (generals), som vil være herskende på et givet 
tidspunkt. Og de erhvervede semiotiske vaner, den kulturelle tradition, 
vurderes af Peirce som en berigelse og som frigørende — ikke en begræns- 
ning: 


Some undisciplined young persons may have come to think of acquired human 
habits chiefly as constraints; and undoubtedly they all are so in a measure. But 
good habits are in much higher measure powers than they are limitations (MS 
930, 31. Citeret efter Colapietro 1989, 112). 

Selv om Peirces kosmologi således arbejder ud fra en idealmodel, hvor 
semiosis, såvel på individuelt plan som på samfundsmlæssigt plan, er 
teleologisk styret i retning af en overgribende enhed i form af en fremvok- 
sende reasonableness, er der ikke tale om en harmonisk opfattelse af 
denne proces: »unity does not preclude mental or intrapersonal conflict« 
(op.cit. 88). Der er tale om en proces, hvori de indeholdte modsætninger 
bearbejdes og manipuleres af et aktivt og selvbevidst subjekt, der er i 
stand til både at udøve selvkritik og selvkontrol. Og dog er der alligevel 
et stykke vej fra Peirces holisme til Bakhtins dialogiske opfattelse af 
forholdet mellem sproglig diskurs og epistemologisk sand viden. Hvor der 
for Peirce er tale om en fremvoksende overgribende reasonableness, er der 
for Bakhtin tale om at de diskursive sammenhænge, som subjektet er 
kastet ud i, til dels determinerer dettes muligheder for erfaringsdannelse 
og konstruktion af egen identitet. Disse diskursive positioner er socialt og 
kulturelt betingede og kan være åbne over for en dialogisk relation med 
omverdenen, i hvilket tilfælde man kunne håbe på en fremvoksende 
reasonableness, men de kan lige såvel være autoritært monologiske og 
lukkede over for den givne kulturs konkrete anden, hvorved kommunika- 
tiv interaktion afløses af udgrænsning og konflikt. 


Det kulturelle subjekt 


I det ovenstående har jeg gentagne gange refereret til en skelnen mellem 
det individuelle og det kollektive niveau i den kulturelle identitetsdannel- 
se, og postuleret en vis form for parallelitet i de semiotiske processer, der 
er tale om på de to niveauer. Inden vi går over til at samle op på sub- 
jektsbegrebet og relatere det til den litterære erfaringsdannelse, ville det 
derfor være på sin plads at præcisere hvad jeg mener med begreber som 
kollektiv identitet” og ‘kultur’. Kulturbegrebet er imidlertid i sig selv et 
hyperkomplekst begreb at have med at gøre (Fink 1988), og jeg skal 
derfor afstå fra at forsøge at redegøre for begrebets historie og mange 
mulige udlægninger, og her blot præcisere at jeg i denne sammenhæng 
støtter mig til en bred antropologisk og konstruktivistisk forståelse af 
begrebet ‘kultur’, der ligger i forlængelse af den måde Edmond Cros i El 
sujeto cultural definerer begrebet: 


Kultur kan, blandt alle de forskellige måder at definere begrebet på, forstås 
som det ideologiske rum hvis objektive funktion består i at forankre et 
kollektiv i bevidstheden om sin egen identitet [...]. Faktisk eksisterer en kultur 
kun i det omfang den udskiller sig fra andre kulturer og dens grænser bliver 

markeret af et system af adskillende indekser, uafhængigt af hvilke distinktio- 
ner der anvendes eller hvilken typologi der er tale om (nationale, regionale eller 
klassemæssige kulturer mv.) (Cros 2003, 11. Min oversættelse).” 


Med denne definition lægger Edmond Cros sig tæt op ad en forståelse af 
kulturbegrebet, som vi genfinder hos f.eks. Jurij Lotman, der også hæfter 
sig ved kulturens grænser som værende konstituerende for dens egenart. 
»Every culture begins by dividing the world into ‘its own’ internal space 
and ‘their’ external space« (Lotman 1990b, 131). Denne graensedrag- 
ningsproces er for Lotman grundlæggende set en semiotisk praksis, hvor- 
for han karakteriserer en kultur ved de grænser dens semiosfzere etablerer 
bade indadtil og udadtil. Og selve grænsen forstår Lotman netop i 
diskursive kategorier som »the outer limit of a first-person form« (ibid.). 
Selv om man således ikke kan sætte lighedstegn mellem begreberne 
‘semiosfere’ og ‘kultur’ hos Lotman, kan man sige at kulturen er kon- 
stitueret ved de grænser som drages i og af semiosfaeren. Semiosfaeren er 
således at forstå som kulturbegrebets semiotiske aspekt, kulturen forstået 
i dens egenskab af tegn- og betydningsproduktion. 

Tager vi, som Edmond Cros gør det, udgangspunkt i Michel Foucaults 
forståelse af den diskursive praksis som værende en social praksis for- 
ankret historisk konkret i samtidens sociale institutioner, så kan man sige 
at Lotmans begreb om semiosfæren må anses for at være gennemstukket 
af forskellige diskurser og diskursordener, som det individuelle subjekt må 
lære at navigere igennem som led i udviklingen af sine sociale kompeten- 
cer. Lotman ekspliciterer ikke selv dette forhold, men taler dog om semio- 
sfærens modsætningsfyldthed og indre grænser. For at understrege de 
sociale diskursers identitetsgivende karakter anvender Edmond Cros be- 
grebet ‘kollektive’ eller ‘transindividuelle’ subjekter for de identitetsmæs- 
sige masker som knytter sig til hver af de etablerede diskurser. Begrebet 
om de kollektive eller transindividuelle subjekter henter Cros hos Lucien 
Goldmann, der knytter disse begreber til sin teori om det ‘ikke-bevidste’, 
dvs. det, som subjektet udtrykker uden selv at være bevidst om det (Cros 
1988, 10-17). Der er ikke tale om en parallel til Freuds ubevidste, da det 
ikke-bevidste i Goldmans forstand ikke er fortrængt; snarere ville det 
ikke-bevidste kunne udlægges som den ‘grund’ subjektet er bærer af i 
semiotisk forstand, og som først bliver ‘synlig’ i det øjeblik den konfron- 


? Den spanske tekst lyder således: »La cultura puede ser definida — entre tantas posibles 
definiciones — como el espacio ideológico cuya función objetiva consiste en enraizar una 
colectividad en la consciencia de su propia identidad [...]. La cultura, en efecto, sólo existe en 
la medida en que se diferencia de las otras y sus límites vienen sefialadas por un sistema de 
indicios de diferenciación, cualesquiera que sean las divisiones y la tipología adoptadas (culturas 
nacionales, regionales, de clase, etc.)«. 

teres med alteriteten. De kollektive subjekter er altså at forstå som be- 
stemte typer af historisk, kulturelt og socialt betingede forudsætningsind- 
hold som knytter sig til de diskursordener som gennemstikker semiosfæ- 
ren, og som det enkelte individuelle subjekt taler eller skriver sig ind i. 

Idet det individuelle subjekt kun er i stand til at etablere sig som subjekt 
gennem sproget, dvs. ved at tage ordet, slår diskursen så at sige tilbage, 
hvorved det individuelle subjekt 'interpelleres'"" af de socialt konstruerede 
diskurser. Sammenholder vi Cros’ synspunkt med det sprogsyn vi har 
fundet hos f.eks. Bakhtin / Volosjinov, kan man sige at der er en høj grad 
af overensstemmelse i den forstand, at det netop er den diskursive an- 
vendelse af sproget med al dens ideologiske indebyrd og kulturelle ballast, 
der er udgangspunktet for subjektets tilbliven og sprogets videreførelse i 
begge tilgange. Volosjinov siger det på følgende måde: 


Language cannot properly be said to be handed down, it endures, but it 
endures as a continuous process of becoming. Individuals do not receive a 
ready-made language at all, rather, they enter upon the stream of verbal 
communication; indeed, only in this stream does their consciousness first begin 
to operate (Volosjinov 1973, 81). 


Som Bakhtin formulerer det, tager subjektet ikke ‘ordet’ ud af sprogsyste- 
met, men ud af »other people’s mouths«, hvorfra man må gøre det til sit 
eget (Bakhtin 1981, 293-93). I forrige afsnit var vi inde pa, at det in- 
dividuelle subjekt ma konstruere sig selv som en storrelse sammensat af 
forskellige diskursivt konstruerede selver der indgar i dialogisk interaktion 
med et bagvedliggende kritisk selv eller subjekt pa den ene side, og med 
den konkrete ‘anden’ pa den anden side. Med Cros’ teori om de transindi- 
viduelle subjekter der optræder som diskursive ‘stedfortrædere’ for sub- 
jektet, kommer der et overindividuelt, kollektivt eller kulturelt niveau ind 
i billedet. Cros siger det på den måde at subjektet kun konstituerer sig 
som subjekt ‘interdiskursivt’: 


Jeg betegner ‘diskurs’ som værende et transindividuelt subjekts diskursive 
egenart, hvilket forer mig til at definere helheden af et subjekts tilegnede 
praksisser som interdiskursivitet [...] et subjekt der, ligesom alle andre sub- 
jekter, har gennemlobet og fortsat gennemløber forskellige transindividuelle 
subjekter; således forstået udgør interdiskursiviteten subjektets kompetence, et 
begreb som jeg knytter til sprogbrugen og ikke til sprogsystemet (Cros 2003, 
15, min oversattelse).? 


?* Begrebet ‘interpellation’ stammer fra Louis Althusser, som i Ideologi og ideologiske stats- 
apparater anvender det om den måde, hvorpå ideologierne sætter sig igennem i den individuelle 
bevidsthed og gor denne til et subjekt (Althusser 1972, 57). 

? Den spanske tekst lyder sáledes: » Yo designo como discurso a la especificidad discursiva de 


SUBJEKT OG ERFARING 105 


Forestillingen om tilstedeværelsen af de kollektive subjekter som socio- 
kulturelle mærker eller indekser af ‘ikke-bevidsthed’ i teksten, ligger til 
grund for hele Edmond Cros’ sociokritiske teori og metode (Cros 1988), 
men i sin seneste bog går Cros et skridt videre, idet han knytter forestillin- 
gen om flerheden af kollektive subjekter til begrebet om det ‘kulturelle 
subjekt”. Det kulturelle subjekt er, ligesom de kollektive subjekter, dis- 
kursivt konstrueret og forudsætter tilstedeværelsen af disse kollektive 
subjekter og deres indhold af kulturel og social ikke-bevidsthed. Men hvor 
de kollektive subjekter er éndimensionelle i den forstand at de knytter sig 
til én diskursorden, dér refererer det kulturelle subjekt til en kompleks, 
heterogen og modsætningsfuld sammenhæng: 


Hvor det transindividuelle subjekt er endimensionelt, refererer det kulturelle 
subjekt til et komplekst, heterogent og konfliktuelt rum, en helhed inden for 
hvilken den dominerende rolle er omskiftelig elementerne imellem og i hvis 
indre forskellige semiotisk-ideologiske udkast til en række transindividuelle 
subjekter, hvis antal og vigtighed afhænger af de enkelte individers maner, hele 
tiden bliver redistribueret (Cros 2003, 28, min oversættelse). 


Det kulturelle subjekt er således en kategori, som er overordnet de dis- 
kursive, kollektive subjekter, og som til dels sætter sig igennem i dem. 
Cros trækker ikke selv parallellen, men jeg mener at det ville være oplagt 
at se en relation mellem Lotmans semiosfærebegreb og Cros’ begreb om 
det kulturelle subjekt. Ligesom Lotmans semiosfære kan forstås som 
værende gennemskåret af forskellige og til dels indbyrdes modstridende 
og konfliktende diskurser, således er også det kulturelle subjekt en 
heterogen og diskursivt konstrueret helhed. For Cros indgår det som et 
kriterium i bestemmelsen af det kulturelle subjekt, at dette udtrykker sig 
diskursivt som et sådant (Cros 2003, 12), hvorfor man kunne sige at det 
kulturelle subjekt er semiosfærens diskursive konstruktion af en subjekti- 
vitet i form af et ‘vi’. Som sådan fungerer det kulturelle subjekt som en 
kollektiv erindring, der garanterer en vis form for kontinuitet i de trans- 
individuelle subjekters selvforståelse, og som dermed sikrer deres opret- 
holdelse som værende de ‘samme’ i Ricceurs ‘ipse’-forstand: 


Kulturen fungerer som en kollektiv erindring der tjener som referenceramme, 
og den opleves folgelig officielt som en vogter af kontinuitet og en garant for 


un sujeto transindividual, lo cual me lleva a definir como interdiscursividad el conjunto de las 
practices adquiridas [...] por un sujeto que, como todos los sujetos, ha atravesado y sigue 
atravesando varios y diversos sujetos transindividuales; esta interdiscursividad, así definida, 
constituye su competencia, noción que para mí atafie pues al habla y no a la lengua«. 


106 SUBJEKT OG ERFARING 


den troskab, det kollektive subjekt bør udvise over for det billede af sig selv, 
som det således modtager (Cros 2003,11).7 


Et sted siger Edmond Cros at det kulturelle subjekt er stedfortræder for 
den anden (Cros 2003, 25), hvilket jeg vælger at udlægge således at det 
er det kulturelle subjekt, der leverer billederne af, eller fordommen om 
den anden forud for det konkrete møde med den anden. Det kulturelle 
subjekt bliver dermed det tegn, på hvis grund de diskursivt konstruerede 
kollektive subjekter baserer deres forventninger til den anden. Denne 
dialog mellem det kulturelle subjekt som den overordnede, integrative 
kategori, der sikrer kontinuiteten i den historiske repræsentation af de 
transindividuelle subjekter, og de transindividuelle subjekter som sted- 
fortrædere eller masker for det individuelle subjekt i dettes kommunikati- 
ve interaktion eller møde med den konkrete anden, gør det muligt at 
forestille sig en parallel struktur til modellen over dialogen mellem kom- 
munikativ handlen, diskursiv erfaringsdannelse og kulturel identitetsdan- 
nelse på det individuelle plan.” 


76 Den spanske tekst lyder således: »La cultura funciona como una memoria colectiva que sirve 
de referencia, y por consiguiente, es vivida oficialmente como guardiana de continuidad y 
garante de la fidelidad que el sujeto colectivo debe observar para con la imagen de si mismo que 
de este modo recibe«. 

7 Det samme inversionsprincip hvor dialogismen vender tegnet til interpretant og interpretanten 
til tegn, som vi iagttog pa niveauet for individuel identitetsdannelse, vil naturligvis ogsa gore sig 
gældende her (se s. 99). 

Tegn 
Kulturelt subjekt 
Identitetsdannelse: FAN 
Objekt Interpretant 
Fortid Transindividuelle subjekter 
Tegn 
Erfaringsdannelse: A 
Objekt Interpretant 
Non-ego / alteritet Diskursive stedfortrædere 
Tegn 
Kommunikation: A 
Objekt Interpretant 
Konkret livsverden Den konkrete anden 


De transindividuelle subjekter er som ‘stedfortrædere’ for det individuelle 
subjekt i de diskursivt determinerede kommunikationsprocesser pà én 
gang aktører i de diskursive og sociale praksisser og interpretanter af den 
kulturelle tradition og historie, der udgør 'grunden' for deres egen 
tilblivelse. I kraft af denne medierende rolle forstár Cros forholdet mellem 
det individuelle og det kulturelle subjekt således, at det individuelle 
subjekt kan have assimileret kulturen i større eller mindre omfang, men 
at det som individ ikke kan påvirke det kulturelle subjekt direkte (op.cit. 
12). Til gengæld kan det individuelle subjekt udfordre de kollektive 
subjekters fordomme og stereotypforestillinger af den ‘anden’ ved at møde 
denne fanden” som et ‘du’, dvs. ved at gå ind i en dialogisk interaktion pa 
lige vilkår. Blokeres dialogen, cementeres i stedet semiosferens grænse- 
dannelser og der sker en autoritær og monologisk udgrensning af den 
‘anden’ qua det kulturelt formede stereotypbillede. 


Subjektets imaginære erfaringsdannelse 


Vi har tidligere været inde pa, hvordan det menneskelige subjekt udvikler 
sin personlighed som en dialog mellem to instanser: på den ene side et 
‘dybere’ selv, dvs. subjektet forstået som en kulturel vanedannelse, og på 
den anden side en i princippet uendelig række stemmer, der repræsenterer 
subjektet i lige så mange fremtidige positioner som ‘innovative’ selver. 
Dialogen mellem ‘subjekt’ og ‘selv’ er således udspændt i et erfaringsfelt 
mellem semiosfærens kulturelle vanedannelse, der selv artikulerer sig 
diskursivt som et kulturelt subjekt, og de erfaringer som subjektet gør sig 

iinteraktion med omverdenen i form af forskellige, diskursivt konstruere- 
de udsigelsespositioner. Det dynamiske element i denne dialog udspringer 
imidlertid primært af de nye erfaringer, som subjektet gør sig i interaktio- 
nen med sin omverden, og disse erfaringer kan karakteriseres som 
værende både aktuelle og rent ‘potentielle’. Med potentielle, eller mulige, 
tildragelser menes her mentale repræsentationer i forståelsen imaginære, 
svarende til Jerome Bruners possible worlds. 

For Peirce er det vigtigt på den ene side at skelne mellem en indre og en 
ydre verden, men samtidig også at tilkende både den indre, imaginære 
verden og den ydre, aktuelle verden en real status og dermed også en 
indflydelse på subjektets dialog med sin (om)verden. 


Every sane person lives in a double world, the outer and the inner world, the 
world of percepts and the world of fancies. What chiefly keeps these from 
being mixed up together is (besides certain marks they bear) everybody’s well 
knowing that fancies can be greatly modified by a certain non-muscular effort, 
while it is muscular effort alone [...] that can to any noticeable degree modify 
percepts. A man can be durably affected by his percepts and by his fancies. The 
way in which they affect him will be apt to depend upon his personal inborn 
disposition and upon his habits [...] (CP 5.487). 


De imaginære tildragelser har således, ifølge Peirce, direkte indflydelse pa 
menneskets kulturelle vanedannelse, og dermed på dannelsen og udvik- 
lingen af såvel den individuelle personlighed som den kollektive, kulturelle 
identitet. Når de ydre omstændigheder ikke tillader den nødvendige 
repetition af erfaringen, for at denne kan etablere sig som vane, tager den 
imaginære repetition over: 


[E]very man exercises more or less control over himself by means of modifying 
his own habits; and the way in which he goes to work to bring this effect about 
in those cases in which circumstances will not permit him to practice 
reiterations of the desired kind of conduct in the outer world shows that he is 
virtually well-acquainted with the important principle that reiterations in the 
inner world — fancied reiterations — if well-intensified by direct effort, produce 
habits, just as do reiterations in the outer world; and these habits will have 
power to influence actual behavior in the outer world; especially, if each 
reiteration be accompanied by a peculiar strong effort that is usually likened 
to issuing a command to one's future self (CP 5.487). 


Ifølge Peirce er vores almindelige forestillingsverden bundet til praktiske 
erfaringer fra den ydre verden, og omvendt: vores handlinger i den prak- 
tiske verden er afhængige af vores operationer med mentale eller imagi- 
nære scenarier. Når en arkitekt vil bygge en bygning et bestemt sted, 


SUBJEKT OG ERFARING 109 


starter han således med at forestille sig en bestemt form i et givet land- 
skab. Men hvor Peirces pragmatiske semiotik primært hæfter sig ved 
eksempler med en positiv og konstruktiv baggrund, har nyere neuropsy- 
kologisk forskning vist, at dagdrømme også, eller måske ligefrem 
primært, retter sig mod bearbejdningen af negativt ladede erfaringer 
(Miall 1995, 292). Spørgsmålet er nu, om ikke det er den samme funktion 
fiktionslitteraturen indtager for både det skrivende og det læsende 
subjekt? 


It may be assumed that people generally take up literary texts to read because 
they anticipate pleasure from the experience; and, no doubt, a number of 
aspects of a literary text may often be pleasurable [...]. At the same time it is 
apparent that many texts, and tragedies in particular, often deal at length with 
predominantly negative situations. Readers may be engaging with such 
experiences in order to allow a text to fulfil a similar function to that of the 
daydreams or dreams [...], that is, the text induces, whether explicitly or less 
consciously, the reader’s memories of negative feelings and the self-concept 
concerns that these raise. But the constructive process of reading also places 
negative feelings in a critical context, allowing them to be brought into relation 
with other feelings and ideas so that the feelings at issue become better 
understood (op.cit. 293). 


I overensstemmelse med Mialls aktuelle overvejelser mener Peirce at de 
imaginære verdener kan betragtes som et alment eksperimentarium for 
såvel subjektets kritiske selvrefleksion som for direkte handlen i den ydre 
verden. I en tekst fra 1893 går Peirce så langt som til at se den imaginære 
kalkule som selve grundlaget for den rationelle tænkning: 


A fancied conjuncture leads us to fancy an appropriate line of behavior. 
Day-dreams are often spoken of as mere idleness; and so they would be, but 
for the remarkable fact that they go to form habits, by virtue of which when 
a similar real conjuncture arises we really behave in the manner we had 
dreamed of doing. 


[...] 
Indeed, the whole business of ratiocination, and all that makes us intellectual 
beings, is performed in imagination (CP 6.286). 


Jerome Bruner gar sa at sige i samme retning, men pa en anden made. I 
stedet for som Peirce at understrege de imaginære verdeners betydning for 
vores handlen i den aktuelle verden, peger Bruner pa hvordan vores 
opfattelse af den aktuelle verden er formet af imaginere forestillinger og 
possible worlds. Den første possible world, barnet skal forholde sig til, er 
moderens tilstedeværelse som en bevidsthed med en række ønsker og 

forestillinger, hvad Bruner kalder en række ‘konjunktive verdener”. I det 
hele taget er menneskets identitetsmzssige dannelse i mødet med den 
anden præget af menneskets åbenhed over for at kunne sætte sig ind i den 
andens bevidsthed, forstáet som en flerhed af possible worlds. Den aktu- 
elle verden, som er rammen om mødet med den anden bliver derved til en 
sammensat og konstrueret størrelse af forventninger og imaginære fore- 
stillinger, hvorved det skarpe skel mellem det aktuelle og det imaginære 
tenderer mod at blive udvisket. 

Ikke desto mindre eksisterer der en slags litterær konvention mellem 
forfatter og læser, om at sproget i litterære tekster ikke skal forstås på 
baggrund af den samme form for referentialitet som den, der er gældende 
i anden sprogbrug. Sproget i litterære tekster henviser til fiktive eller 
imaginære universer, og ikke til konkret eksisterende verdener. Det står 
forfatteren frit for at iscenesætte de erfaringsprocesser, det interesserer 
ham at eksperimentere med på et givet tidspunkt, uden at tage hensyn til 
den aktuelle verdens betingelser, det være sig dens lovmæssigheder eller 
begrænsninger. Og læseren skal tilsvarende ikke interessere sig for om de 
skildrede begivenheder har en umiddelbar sandhedsværdi eller ej. At 
denne suspenderede reference så i anden omgang viser sig at blive reetab- 
leret i læserens hermeneutiske tilegnelse af teksten, er så en anden sag som 
jeg skal vende tilbage til nedenfor. 

At referencen i litterære tekster tilsyneladende er umiddelbart suspen- 
deret, betyder dog ikke, at der ikke eksisterer nogen relation imellem de 
fiktive universer og den aktuelle verden. Hvordan denne relation kan 
etableres, kan begribes ved hjælp af Bakhtins authoring-begreb. Aut- 
horing-begrebet handler, som vi har set ovenfor, dels om det almene 
forhold at subjektet opbygger sin egen identitet ved at etablere sig i en 
specifik (narrativ) relation i forhold til den anden, dels handler det om 
forfatterens iscenesættelse af et fiktivt subjekt i en imaginær verden. 
Forholdet mellem de to betydninger af begrebet kan udlægges sådan at 
den litterære authoring er et billede på subjektets almene betingelser for 
identitetsdannelse, hvorfor sproget i litterære tekster, med Bakhtins ord, 
kun beskæftiger sig med images of language, altså ikoniske repræsentatio- 
ner af virkelig sprogbrug. De fiktive personers tale bliver ikoniske 
repræsentationer af virkelige subjekters diskurser til og om andre. Eller 
som Bakhtin siger det: 


All forms involving a narrator or a posited author signify to one degree or 
another by their presence the author's freedom from a unitary and singular 
language, a freedom connected with the relativity of literary and language 
systems; such forms open up the possibility of never having to define oneself 
in language, the possibility of translating one’s own intentions from one 

linguistic system to another, of fusing ‘the language of truth’ with ‘the language 
of the everyday’, of saying ‘I am me’ in someone else’s language, and in my 
own language, ‘I am other’ (Bakhtin 1981, 315). 


For Bakhtin er forholdet mellem author eller ‘autor’ og den fiktive person 
i den moderne, polyfone roman et spejlbillede af den dialogiske proces, 
der ligger bag den almene subjektsdannelse. Forfatteren konstruerer sin 
egen subjektivitet igennem en sproglig ‘i-diskurs-szetning’, der afspejler 
den proces, hvorigennem ethvert menneske er henvist til at konstruere sin 
egen identitet med afsæt i forskellige diskursivt konstruerede selver eller 
udsigelsespositioner. Med Michael Holquists ord bliver romangenren der- 
med »an allegory for representing existence as the condition of authoring« 
(Holquist, 1990, 30). Men der er naturligvis forskel pa den authoring som 
alle mennesker hele tiden foretager for at konstruere og rekonstruere sig 
selv som selvbevidste subjekter, og sa den authoring som fører til det, som 
vi forstår ved litterære kunstværker; ellers ville litteraturen bestå af lutter 
indre dialoger eller solipsistiske fremstillinger. Med Holquists ord består 
forskellen i »the ability of the artist in his or her text to treat other human 
subjects from the vantage point of transgredience, a privilege denied the 
rest of us who author only in lived experience« (op.cit. 32). Romanforfat- 
teren må være i stand til at manipulere den fiktive person, som jo egentlig 
er en other, ikke bare som en anden, men som ‘selv’. For Bakhtin er 
billedet på denne romanform først og fremmest Dostojevskij. I bogen 
Problems of Dostoevsky's Poetics (Bakhtin 1984b) beskriver Bakhtin det 
nye ved Dostojevskijs poetik som et spørgsmål om, at forfatteren ikke er 
engageret i at beskrive en fiktiv person, men så at sige indefra konstruerer 
denne persons selvbevidsthed og udblik på verden som et ‘selv’: 


What is most important to Dostoevsky is not how his hero appears in the 
world but first and foremost how the world appears to his hero, and how the 
hero appears to himself (Bakhtin 1984b, 47). 


Fremstillingen af den fiktive person i kraft af dennes måde at opfatte sin 
omverden på kan ifølge Bakhtin ikke sameksistere med en lukket og 
udvendig beskrivelse af personen, men indoptager i stedet karakteristiske 
elementer, der fratages deres karakter af en lukket udvendig beskrivelse. 
Personen bliver en åben struktur under konstruktion i permanent dialog 
med de andre personers mere lukkede vurderinger af ham eller hende 
(Bakhtin 1984b, 50): 


Thus the new artistic position of the author with regard to the hero in 
Dostoevsky’s polyphonic novel is a fully realized and thoroughly consistent 

dialogic position, one that affirms the independence, internal freedom, 
unfinalizability, and indeterminacy of the hero. For the author the hero is not 
‘he’ and not T but a fully valid ‘thou’, that is, another and other autonomous 
T (»thou art«) (op.cit. 63). 


Ifølge Bakhtin bliver heltens egen opfattelse af sig selv hos Dostojevskij til 
en dialogisk relation mellem de tre kategorier vi allerede tidligere har 
stiftet bekendskab med, jeg-for-mig-selv, den-anden-for-mig og jeg-for- 
den-anden. Og det er i denne dialogiske relation at teksten kan diskutere 
de moralske eller etiske aspekter af de skildrede erfaringer: »What results 
is a peculiar sort of mystery play, or rather, morality play, in which the 
actors are not whole people but rather the spiritual forces battling within 
them...« (op.cit. 1984b, 217). Selve litteraturens egenart bliver at skabe 
sådanne images of persons: »Literature creates utterly specific images of 
people, where I and another are combined in a special and unrepeatable 
way: I in form of another, or another in form of I (op.cit. 293-94). 
Vender vi for et øjeblik tilbage til modellen over det dialogiske subjekt 
udfoldet ovenfor, kan man sige at litterære tekster — i de heldigste tilfælde 
— ansporer såvel forfatter som læser til at konstruere et kreativt selv, hvis 
imaginære erfaringer fra læseprocessen erstatter den kommunikative 
interaktion med en empirisk anden, hvorved de litterære erfaringer 
tilegnes som værende egne. Castilla del Pino skelner imellem to forskellige 
domæner for projektion af selver i subjektets intime selvrefleksion: 
imaginære og fantaserede selver (Castilla del Pino 2001, 295). Hvor de 
imaginære selver holder begge ben på jorden, og gør sig forestillinger om 
virkeligheden med henblik på efterfølgende at handle i forhold til den, dér 
vender de fantaserede selver ryggen til virkeligheden i en bestræbelse på 
at opnå en sublimeret driftstilfredsstillelse, som ikke kan indfris i virke- 
ligheden. Jeg tror nu, at man med fordel kan sige at begge aspekter er 
involveret i den litterære diskurs’ eksperimenteren med imaginære er- 
faringer, om end forskellige genrer accenturer de to aspekter forskelligt. 
Den socialrealistiske roman gør sig f.eks. forestillinger om en umiddelbart 
genkendelig virkelighed, som tilsyneladende kunne virke som øvelser der 
går ud på efterfølgende at kunne handle i forhold til denne virkelighed. 
Dermed accentuerer denne romanform et stærkt imaginært selv i Castilla 
del Pinos forstand. Heroverfor kan den romantiske eksotisme siges at søge 
en sublimeret drifttilfredsstillelse som ikke kan indfris i virkeligheden, 
hvorved den accentuerer et stærkt fantaseret selv i Castilla del Pinos for- 
stand. Ikke desto mindre vil den realistiske roman, hvis den ellers er god 
og har potentiale for at fange sin læser, åbne en verden, hvor forfatteren/ 
læseren udlever en række erfaringer ved at gøre personernes passioner og 


SUBJEKT OG ERFARING 113 


lidelser til sine egne. Således fordrer læsningen/skrivningen af den rea- 
listiske roman også et element af et fantaseret selv. Og tilsvarende kan den 
romantiske eksotisme forstås som en indirekte kritik af 1800-tallets 
profane utilitarisme, hvorfor selv det mest eskapistiske kærlighedsdigt kan 
siges at fordre et imaginært selv, der kritisk sammenholder den æstetiske 
erfaring med subjektets øvrige livsverdensbaserede erfaringer. 

Litteraturens fiktive universer kan således udformes realistisk eller 
fantastisk, uden at dette i princippet har nogen fundamentalt forskellig 
indflydelse på den erfaringsdannelse, som læseren gennemløber i til- 
egnelsen af de i den imaginære verden udlevede erfaringer. Der er tale om 
en kreativ eller eksperimenterende manipulation af mødet med verden 
som en andethed eller ‘alteritet’, hvorigennem der gives form til det, som 
Holquist kalder »the chaos of lived experience« (Holquist 1990, 31). 
Harold Bloom går så langt som til at karakterisere universel litterær værdi 
som et spørgsmål om at værket repræsenterer en særlig fremmedhed, som 
er helt igennem ureducerbar til det kendte (Bloom 1994). Igennem 
litteraturens fiktive universer og narrative forløb kan forfatteren således 
iscenesætte en række dilemmaer af æstetisk, etisk og/eller logisk karakter, 
der mimer subjektets interdiskursive dialog mellem selv og subjekt samt 
mellem individuel personlighed og semiosfærens kulturelle subjekt. 
Indholdsmæssigt eller tematisk er mulighederne legio for hvilke emneom- 
råder, der kan gøres til genstand for behandling, og de imaginære ekspe- 
rimenter tager sigte på at generere erfaringer, der indgår som argumentati- 
ve strukturer i dialog med andre teksters argumenter. Heri adskiller den 
litterære diskurs sig imidlertid ikke grundlæggende fra andre typer af 
diskurser, f.eks. den journalistiske. 

Litteraturen adskiller sig i kraft af sin form, dvs. den måde hvorpå 
argumenterne bliver fremstillet, og den position som hhv. forfatteren selv, 
de fremstillede personer og for den sags skyld læseren tildeles i teksten. 
Det, at den litterære diskurs ofte arbejder med en åben struktur, en poly- 
semisk semantik og/eller polyfon udsigelse, udfordrer læseren og tvinger 
ham eller hende til at skulle investere sig selv og tage stilling. Dermed 
mimer den litterære fremstilling subjektets position i den almindelige 
erfaringsdannelse og identitetsskabelse, hvor subjektet netop ofte stilles 
over for ikke bare at skulle tage stilling til en række klart fremstillede 
argumenter, men at skulle opstille og evt. revidere de præmisser, som »the 
chaos of lived experience« (Holquist ibid.) skal vurderes ud fra. 

Begrebet unfinalizability er et centralt begreb i Bakhtins teori om den 
polyfone roman, der repræsenterer den åbenhed og uafgrænsethed som 
kendetegner subjektets selvforståelse over for andres ‘finaliserede’, dvs. 
lukkede og udvendige blik. Idet fremstillingen af den fiktive person 

tilknyttes selvets åbenhed, skaber forfatteren en triadisk struktur imellem 
personens åbne selvbevidsthed, omverdenens lukkede/udvendige blik på 
personen og den dialogiske relation imellem dem i form af en erfarings- 
dannelse. Også Dines Johansen anser forfatterens identifikation og 
dialogiske interaktion med den fiktive person for at være et fundamentalt 
træk ved den litterære erfaringsskabelse, idet han beskriver sammensmelt- 
ningen af selv og anden i den litterære skabelsesproces således: 


Literature makes it possible for you to speak as if you were another or, rather, 
others. At first glance, it seems a trivial fact that the author is neither the 
narrator nor the protagonist; this is, however, the precondition for a less trivial 
fact, namely, an amalgation of self and other. It is this amalgation of self-as- 
other and other-as-self that makes possible the emergence of what would 
otherwise never appear (Johansen 2002, 243). 


Den litterære erfaring bliver, beskrevet på denne måde, en grænseerfaring, 
hvor positionerne self-as-other and other-as-self dialogeres. Den kreative 
skriveproces, forstået som en imaginær erfaringsdannelse af det fiktive 
møde mellem selv og den anden kan nu illustreres med nok en tillempet 
udgave af Peirces tegnbegreb: 


IMAGINÆR 
Person som selv 


A 


EKSPERIMENT ERFARING 
Fiktivt møde med Person som ‘mig’ 
den anden Dialogisk skrivning 


Den kreative skriveproces udlægges her som interpretanten af en trans- 
grederende identifikation med en fiktiv person i et imaginært mode med 
sin anden, der udmøntes i form af en erfaring. Rent formmessigt kan 
skrivningen tage forskellige retninger, afhængig af hvilket erfaringsind- 
hold det kreative subjekt intenderer at udtrykke. Som Jennifer de Peuter 
antyder, anvender mange narrative identitetsteorier en lineær fortzellings- 
skabelon hentet ud af 180oo-tallets realistiske roman, fordi de tenderer 
mod at forstå subjektet som en monologisk og modsztningsfri enhed. 
Anskuet som sådanne masterfortellinger ville de lineære fortællinger, 
skruet sammen omkring et fiktivt subjekt og med en klar intrige, ikke 
vere epistemologisk holdbare repræsentationer af subjektets aktuelle vil- 
kar for dannelse af kulturel identitet i postmoderniteten. Og faktisk gar 
de Peuter skridtet videre, idet hun karakteriserer dem som uetiske, fordi 
de konstruerer subjektet som værende autonomt og uafhængigt af det 

menneskelige fællesskab: »Because the voices of the self populate multiple 
story-worlds, because self-stories are multi-voiced, [...] linear or moder- 
nist narrative form is also unsustainable as an ethical mode of self-intel- 
ligibility« (de Peuter 1998, 40). Men hvor Jennifer de Peuter her nærmest 
far det til at se ud som om dem, som hun kalder de traditionelle narrative 
konstruktivister, opfatter fortællingerne som et redskab til at lukke sub- 
jektets relation til dets historiske og kulturelle kontekst, dér formulerer 
Jerome Bruner litteraturens funktion som verende stik den modsatte: 
» Literature subjunctivizes, makes strange, renders the obvious less so, the 
unknowable less so as well, matters of value more open to reason and 
intuition« (Bruner 1986, 159). 

Det forhold, at fortællinger, såvel fiktive som historiske, ofte kan siges 
at have den funktion at tilskrive verden sammenhæng og mening for såvel 
det skrivende som for de læsende subjekter, behøver jo hverken at betyde, 
at subjektet kun søger bekræftelse for allerede eksisterende kulturelle for- 
domme eller kun søger at spejle sin egen historie selvbiografisk i disse 
fortællinger. Som vi netop har været inde på, kan subjektet anskues som 
en dialog mellem en kulturel vanedannelse og en række diskursivt kon- 
struerede udsigelsespositioner, medieret gennem forskellige erfaringspro- 
cesserende innovative selver, der sammenholder subjektes kulturelle vaner 
med den andens udefrakommende blik på de samme. Dermed kan også 
fortællinger af meget forskellig karakter, såvel lineære som fragmenterede, 
traditionelle som postmoderne, kanoniske som nybrydende, være absolut 
holdbare, hvis de forstås som imaginære eksperimentarier, som hver 
enkelt læser kan bruge til at konstruere partielle erfaringer med en mulig 
verden. 

Hvad angår formaspektet, er det vigtigt at holde sig for øje, at den 
kreative skrivning altid udfolder sig i en dialog med den kulturelle vane 
eller tradition. Ligesom sproget for Bakhtin er gennemstukket af den 
andens ord, således er den litterære kreation også fanget i de litterære 
genrers sæt af normer og forventninger. Denne dialogiske relation inde- 
bærer, at formmæssig nyskabelse altid kun antager betydende karakter i 
kraft af at fremstå på baggrund af en kamp med eller mod traditionen, jf. 
Blooms agon (Bloom 1994). Det forekommer i den forbindelse interessant 
at Peirce tilsvarende forstår den filosofiske undersøgelse som en kombina- 
tion af appropriation og articulation, altså »a respect for tradition and an 
openness to innovation« (Colapietro 1989, 2). Man kan sige at den 
litterære forfatters aktivitet bevæger sig i samme spændingsfelt mellem 
tradition og fornyelse: respekt for traditionen i form af genresatte forvent- 
ninger og etablerede litterære topoi, og brud på de traditionelle for- 
ventningsmønstre i en fornyende og kreativ skaben. Og man kan sige at 

læseren af litterære tekster står over for at skulle aktualisere disse 
erfaringseksperimenter som sine egne. Set i dette perspektiv bliver form- 
spergsmálet historiceret, hvorved det forst og fremmest relateres til den 
konkrete litteraturhistoriske kontekst og forst i anden omgang, medieret 
gennem lzsererfaringen, kan relateres til det æstetiske, etiske og logiske 
eller epistemologiske indhold, som en given form mátte udtrykke. 

Ikke desto mindre kan den tekstlige strategi determinere erfaringer af 
forskellig karakter. Der kan være tale om erfaringer, der har karakter af 
konservativ og monologisk bekræftelse af eksisterende kulturelle for- 
domme og stereotypforestillinger, som udgraenser alterniteten som tru- 
ende, eller der kan være tale om erfaringer, som er dialogisk dannende for 
læseren. Desuden kan erfaringerne repræsentere primært æstetiske eller 
etiske udfordringer af læserens kulturelle kompetencer, eller de kan 
rumme en direkte logisk udfordring af læserens semiotiske kompetence. 
Som vi har været inde på ovenfor, karakteriserer Dines Johansen den 
litterære institution som værende multifunktionel, om end han i sin egen 
behandling bruger forholdsvis mange kræfter på at forstå de imaginære 
eksperimenter som etiske problemkomplekser: »Literary texts function as 
means to test conditions and consequences of a given morality within an 
imaginary world« (Johansen 1998, 293). Det er naturligvis et meget 
væsentligt aspekt af litteraturens kulturelle dannelsesfunktion, men jeg 
mener det vil være frugtbart også at forstå litteraturens æstetiske op- 
levelseskvalitet og logiske argumentstruktur som ligeværdige dele af denne 
erfaringsdannelse. 

Når vi arbejder med litteratur som en erfaringskategori, forekommer 
det rimeligt at skelne mellem litterære værker i deres to forskellige 
fremtrædelsesformer eller som to forskellige objekter for kritisk bearbejd- 
ning. Vi har i forrige kapitel været inde på, at hvor de litterære værker 
produceres som en kreativ reaktion på forfatterens fortolkning af sig selv 
og sin omverden, læses de, i kraft af deres skriftsproglige form, løsrevet 
fra deres oprindelige kontekst (se s. 62). Derfor må læseren, som et uund- 
gåeligt grundvilkår for tekstlæsning, fortolke teksten på baggrund af sin 
egne erfaringer, som er forskellige, ikke bare fra forfatterens erfaringshori- 
sont og kulturelle forforståelse, men også fra andre læseres erfaringshori- 
sont. Vi kan derfor, med Victorino Tejeras terminologi, skelne imellem på 
den ene side the work-as-composed som en enestående og i den forstand 
stabil begivenhed, hvis oprindelige, historiske og kulturelle kontekst 
imidlertid er gået tabt i samme øjeblik, værket er færdiggjort, og på den 
anden side the work-as-received som en repeterbar hændelse, der til en vis 
grad er forskellig fra sig selv hver gang den gentages (Tejera 1995, 124). 

Tegn 
Person som ‘selv’ 


A 


Umiddelbart objekt Interpretant 
Fiktivt mode med den anden Person som ‘mig’ 
Dialogisk skrivning 
Work-as-composed 


A 


Umiddelbart objekt Interpretant 
Veerkets ‘indhold’ Work-as-received 


Svarende til disse to forskellige semiotiske processer finder vi to forskellige 
felter for litterære studier, som det kan vere hensigtsmæssigt at holde ude 
fra hinanden, jf. Augusto Ponzios skelnen mellem »semiotica della scrit- 
tura« og »semiotica della interpretazione« (Ponzio 1990).** På tilsvarende 
vis argumenterer Richard Johnson for at skelne mellem the-text-as-pro- 
duced og tbe-text-as-read i sin model over det kulturelle kredsløb (John- 
son 1983/1995, 593). Pà baggrund af denne skelnen konstaterer Johnson 
at der er tale om tre forskellige ‘momenter’ i det kulturelle kredsløb, som 
til sig knytter tre forskellige teoretiske modeller for kulturstudierne: pro- 
duktionsbaserede studier (Gramsci, Adorno, Benjamin), tekstbaserede 
studier (Saussure, tidlig Barthes, Lévi-Strauss) og receptionsbaserede 
studier, som ser pà samspillet mellem tekster og fortolkningsprocesser i 
hverdagslivet. Et eksempel herpå kunne være Johnsons eget Centre for 
Contemporary Cultural Studies i Birmingham. Denne opstilling får John- 
son til at pege på, at »there are some real incompatibilities between ap- 
proaches«, og den deraf følgende opgave, som består i at »rethink each 
moment in the light of the others« med henblik på at »trace [...] the inner 
connections« (op.cit. 607). Johnson skyder imidlertid sig selv i foden og 
blokerer for dette positive og frugtbare forehavende ved at basere sin til- 
gang til teksten pa den strukturelle tradition i stedet for at lade en prag- 
matisk baseret semiotik, med vægt pa semiosens dialogiske proceskarak- 
ter, vere det som skaber enhed og kompatibilitet analyseniveauerne 
imellem. 

Med udgangspunkt i Alexander Zolkovskij og Jurij SCeglov diskuterer 
også Lotman en model for den litterære kreation. Hvor Zolkovskij og 
Sceglov gar ud fra en ren deduktionsmodel, der forudsætter at afsenderen 
i kommunikationsprocessen betjener sig af ren logisk deduktion i 


?* Se i den forbindelse også Jansen 1982. 

omsætningen af erfaringer til sproglig praksis,” dér kritiserer Lotman 
denne model for at være for mekanisk. Han finder at den kunstneriske 
funktion er til stede lige fra starten i konciperingen af temaet (Lotman 
1990b, 73) og foreslår i stedet en anden model, der bygger på en asym- 
metrisk relation imellem de kontinuerte eller non-diskrete diskurser 
(ikoniske og indeksikale) og de diskrete diskurser (sprogligt/symbolske). 
Lotman beskriver således forfatterens kreative skaben som en tilføjelse af 
betydning i skriveprocessens oversættelse af erfaringsmateriale fra ét 
semiotisk register til et andet. 

Hvor den litterære tekst således skabes som en kreativ og transgredient 
interpretant af forfatterens authoring, præsenterer den sig for læseren som 
the-work-as-composed, et ikonisk tegn, åbent for læserens fortolkning. I 
de følgende kapitler skal vi nærmere se på, hvordan vi kan beskrive 
bevægelsen fra the-work-as-composed til the-work-as-received i semioti- 
ske termer, idet vi skelner mellem de æstetiske, etiske og logiske aspekter 
af læserens erfaringsdannelse. 


?? For en tilsvarende skelnen mellem forskellige logiske operationer i den sproglige produktion 
og reception, se også Henning Andersen 1984. 


III. ASTETISK ERFARINGSDANNELSE 
I LITTER/ERE TEKSTER 


I dette kapitel skal vi se pà vilkárene for en semiotisk beskrivelse af den 
æstetiske erfaringsdannelse! i den litterære praksis. Fokus ligger således 
først og fremmest på, hvordan vi kan foretage en semiotisk beskrivelse af 
fænomenet ‘æstetisk erfaringsdannelse’, og i mindre grad på en diskussion 
af, hvordan den æstetiske erfaring er blevet beskrevet inden for andre 
områder, såsom f.eks. den filosofiske æstetik” eller den neurofysiologiske 
kognitionsforskning.? Disse discipliner kan imidlertid siges at udgøre en 
mere eller mindre implicit teoretisk ramme for fremstillingen, hvor den 
semiotiske beskrivelse må forholde sig til hhv. traditionen og fornyelsen. 
Sigtet er at kunne foretage en beskrivelse af den æstetiske erfaringsdannel- 
se i en terminologi, der på én gang er i stand til at begribe både de 
semiotiske betingelser bag subjektets almene (selv)konstruktion (Kapitel 
II) og de andre relevante erfaringskategorier som beskrives i de efterføl- 
gende kapitler. Da fremstillingens bærende interesse således snarere er 
alment semiotisk end specifik litterært-æstetisk, har jeg valgt at lade et 
antal anerkendte litteraturvidenskabelige teorier repræsentere nogle 
generelle principper, som vedrører fænomener knyttet til den æstetiske 
erfaring i litterære tekster. Disse principper vedrører forhold i teksten i sig 
selv, der så at sige ligger forud for enhver konkret aktualisering, hvorfor 
de, i Peirces terminologi, må diskuteres på niveauet for den umiddelbare 
interpretant, altså dér hvor teksten betragtes som værende et rent po- 
tentiale af betydning forud for enhver aktualisering. Netop fordi frem- 
stillingens bærende interesse snarere er alment semiotisk end specifik 
litterært-æstetisk, gør kapitlet heller ikke krav på at være en gennemgang 
af alle æstetiske virkemidler i litterære tekster, men forsøger gennem nogle 
nedslag på udvalgte aspekter af den litterære æstetik at forklare disse 
aspekter i lyset af en pragmatisk orienteret semiotik. 

Studier af den æstetiske erfaring i den litterære læsning baseret på 
Peirces semiotik er, ud fra mit kendskab, stadig relativt sparsomme. Dines 
Johansens Literary Discourse, der ellers på mange punkter er det 


! Hvad angår en semiotisk forståelse af erfaringsbegrebet henviser jeg til Kapitel II (se s. 97). Dog 
vil jeg pa dette sted tilføje, at det engelske begreb ‘aesthetic experience’ (spansk: experiencia 
estética) både omfatter det, vi på dansk karakteriserer som en ‘erfaring’ og som en ‘oplevelse’. 
Netop på æstetikkens område er det vigtigt at vi bibeholder denne dobbelthed i begrebet. 

? For en introduktion til den filosofiske æstetik, se f.eks. Raffnsøe 1996. 

? For en introduktion til neuroæstetikken, se f.eks. Ramachandran & Hirstein 1999 eller Zeki 
1999. 

væsentligste og indtil videre mest overbevisende bidrag til litteraturstudi- 
erne ud fra en pragmatisk-semiotisk vinkel, er hovedsageligt koncentreret 
om litteraturens psykologiske, sociale og etisk-moralske funktioner. Både 
Sheriff og Tejera betegner den æstetiske erfaring som en rhematisk 
størrelse, dvs. som en polysemisk åbenhed eller kvalitativ førstehed, som 
de efterfølgende stiller op over for den kritiske diskurs forstået som 
dicente tegn og litteraturteorien som en argumentativ diskurs (Sheriff 
1989 og Tejera 1995).* Andre, som bl.a. Umberto Eco, ser bort herfra og 
beskæftiger sig udelukkende med de rent logiske operationer i brugen af 
Peirce (Eco 1979/87). Men ingen af de nævnte behandlinger tager for 
alvor fat på diskussionen af, hvordan den æstetiske erfaring kan beskrives 
semiotisk og hvilken rolle den spiller i relation til det erfarende subjekt og 
dettes øvrige erfaringskategorier. 

Dines Johansen peger på at æstetikken spiller en vigtig rolle for men- 
neskets selvopfattelse, og at de æstetiske præferencer med hensyn til 
påklædning, stil, personlig fremtoning osv. er snævert knyttet til de 
kulturelle og personlige normer og værdier, som såvel den kulturelle iden- 
titet som den individuelle personlighed er bygget op omkring (Johansen 
2002, 348). Den æstetiske erfaring udgør således en integreret del af vores 
måde at situere os selv i forhold til verden på og indgår derfor også i et 
intimt dialogisk samspil med vores stillingtagen til verden i mere etisk 
orienterede kategorier. Og på tilsvarende vis kan man sige at den æste- 
tiske tilrettelægning af en litterær tekst udgør transformationspunktet 
mellem læserens konstitution som subjekt i læseprocessen og hans eller 
hendes stillingtagen til teksten, og/eller stillingtagen til sin egen livsverden 
på baggrund af de af teksten formidlede erfaringer. Det forekommer 
derfor logisk at behandle vilkårene for en semiotisk beskrivelse af tekstens 
æstetiske strategi netop på dette sted mellem diskussionen af subjektet 
som semiotisk begreb og den litterære tekst forstået som en model til 
generering af imaginære erfaringer af etisk karakter. 

Kapitlet indledes med en kort præsentation af læseprocessen begrebslig- 
gjort som en semiotisk proces, fremstillet i lyset af Charles Peirces tegn- 
begreb. I første omgang handler det blot om at bestemme den æstetiske 
erfaring som en interpretant af værket, mens beskrivelsen af processens 
kompleksitet vil blive yderligere udfoldet i det følgende afsnit. Derefter 
følger en gennemgang af begrebet om ‘det æstetiske” hos Peirce. Den 
æstetiske erfaring udlægges som en dialog mellem forskellige interpretant- 
niveauer, som efterfølgende diskuteres i forhold til tre litteraturteoretiske 
tilgange. Det drejer sig om Roman Jakobsons teori om tekstens parallel- 


* For en kritik af Sheriffs definition af det æstetiske tegn som rhematisk, se kapitel V (se s. 258). 

istiske strukturer, Paul Ricæurs teori om den poetiske metafor og Mikhail 
Bakhtins teori om den polyfone roman. Efter en summarisk præsentation 
af nogle hovedpunkter i hver af disse teorikomplekser, vil de blive 
diskuteret i lyset af den pragmatiske semiotiks begrebsinventar, og hvert 
afsnit vil blive illustreret med en eksemplarisk læsning. Endelig afsluttes 
kapitlet med en opsamling af nogle af den litterære teksts æstetiske 
karakteristika på niveauet for den umiddelbare interpretant. 


Læseprocessen som semiotisk proces 


Som vi har set det i behandlingen af subjektet i Kapitel II, kan det litte- 
rære værk forstås som en interpretant i forfatterens kreative skabelsespro- 
ces. Samtidig udgør teksten det tegn, der danner udgangspunkt for læ- 
serens fortolkning. Kreationsproces og læseproces kædes således sammen 
af teksten. 

Len første, forsimplet udlægning af den litterære læsnings semiosis kan 
man sige at tegnets position indtages af selve det litterære værk, mens det 
umiddelbare objekts position vedrører det fiktive univers. Peirce siger 
således at »the object of the sentence Hamlet was insane is the Universe 
of Shakespeare’s Creation so far as it is determined by Hamlet being a 
part of it« (CP 8.178). Victorino Tejera formulerer det samme synspunkt 
ved at understrege, at det litterære tegns objekt er »characters and events 
put on exhibit« (Tejera 1995, 122). Endelig er læserens æstetiske 
oplevelse, med Tejeras ord, at forsta som interpretanten: »The aesthetic 
experience is the proximate constitutive interpretant of the work and its 
object« (ibid.). Forholder vi denne beskrivelse af den litterære semiosis til 
modellen over Peirces tegnbegreb, kunne en første model over litteratur- 
læsningen tage sig således ud: 


Tegn 
Det litterære værk 


Å 
Objekt Interpretant 
Et fiktivt univers af Læserens æstetiske erfaring. 
forløbsmæssig eller (Oplevelser, reaktioner og forståelse 
følelsemæssig karakter af værket, som det er determineret af 
værkets strategi) 


Den foreløbige udlægning af objektspositionen som »et fiktivt univers af 
forløbsmæssig eller følelsesmæssig karakter« skyldes bestræbelsen på at 
gøre modellen så vidtfavnende at den kan anvendes på både narrative og 

poetisk-lyriske tekster. Hvor Tejera udlægger læserens æstetiske oplevelse 
eller erfaring (experience) som interpretanten, kunne man tilføje at det 
handler om læserens oplevelser af, reaktioner på og forståelse af værket. 
Denne noget bredere formulering skyldes på den ene side en hypotese om 
at de erfaringer, som tematiseres af kunst og litteratur, ikke kun er af 
æstetisk karakter, men også kan være af etisk og/eller af logisk eller rent 
semiotisk karakter. På den anden side foregriber tilføjelsen en hypotese 
vedrørende selve karakteren af den æstetiske oplevelse, som vil blive 
udviklet i løbet af dette kapitel. Denne hypotese går ud på at den æstetiske 
oplevelse består af et modalt spændingsforhold mellem følelsesmæssige, 
hændelsesmæssige og logiske kvaliteter. I den forstand handler tilføjelsen 
altså om en mere nuanceret forståelse af selve den æstetiske erfaring. 
Formuleringen om, at interpretanten i den litterære reception vedrører 
»læserens oplevelser af, reaktioner på og forståelse af værket som det er 
determineret af værkets strategi« indebærer at læserens erfaring på dette 
niveau må betragtes som resultatet af en dialogisk proces mellem tekstens 
strategi, forstået som en relativ determination af interpretanten, og 
læserens aktive deltagelse i betydningstilblivelsen. Umberto Eco anvender 
i bogen Lector en fábula begrebet om ‘tekstens strateg? til at beskrive den 
måde, hvorpå det tekstlige forlæg til dels determinerer læserens abduktivt- 
hypoteseorienterede dialog med teksten (Eco 1981).? 


Tekstens æstetiske strategi 

På trods af at Umberto Eco med Lector en fåbula sætter sig for at præ- 
sentere Charles Peirces semiotiske teori for et bredere europæisk pub- 
likum, er han på dette tidspunkt, dvs. omkring 1980, fortsat stærkt in- 
flueret af Hjelmslevs tegnbegreb og hele den europæiske, semiologiske 
tradition. Dette giver sig udtryk i, at han i mange sammenhænge fortsat 
opererer med et binært tegnbegreb og med begreber som ‘koder’ og 
'hyperkoder'. Hans hensigt med teksten er dog at forbinde den europæi- 
ske tradition med en pragmatisk orienteret semiotik af peirceansk af- 
stamning, og terminologien til trods mener jeg ikke der er nogen grund- 
læggende problemer i at sammenholde hans resultater med beskrivelsen 
af niveauet for den umiddelbare interpretant, som vi har udfoldet den 
indtil videre. Hans generelle sigte med bogen er således at foretage en 


* Lector en fábula er udkommet i en noget anden version på engelsk under titlen The Role of the 
Reader. Da den oprindeligt italienske og den spanske udgave er identiske, henviser jeg i det 
følgende til den spanske. 

€ Jeg vil her blot henvise til Kapitel I, hvor strukturalismens kodebegreb blev diskuteret, og hvor 
Peirces semiotiske ‘vane’ blev foreslået som et alternativ, der netop indfører en diakron, historisk 
dimension i de symbolske tegns funktionsmåde (se s. 33). 

semiotisk beskrivelse af forholdet mellem teksten og den i teksten ind- 
skrevne læserposition, den såkaldte ‘modelleser’. 

Eco bruger strategibegrebet som en metafor til at karakterisere spillet 
mellem den litterære teksts form og læserens abduktive slutninger: lige- 
som en general i en krig må forsøge at forudse modstanderens reaktioner 
og indarbejde disse i sin egen strategi, således må realforfatteren skabe en 
modellæser, som modsvarer den anlagte strategi. Omvendt må reallæseren 
danne sig et billede af forfatteren alene ud fra den måde realforfatteren 
gestaltes i teksten som strategisk tilrettelægger, altså som modelforfatter. 
Eco tegner således billedet af en firleddet udsigelsesstruktur: realforfatter, 
modelforfatter, modellæser og reallæser, der grosso modo svarer til Dines 
Johansens fire udsigelsesmæssige kategorier: utterer/addresser — addressee/ 
interpreter (se s. 42). 

De forskellige mulige tekststrategier lader sig ikke beskrive i en klar 
typologi, men tegner sig, ifølge Eco, som et gradueret kontinuum mellem 
to yderpoler: den lukkede og den åbne tekst. Disse to tekstlige strategier 
lader sig så kombinere med forskellige læserstrategier, hvis yderpunkter 
han beskriver som hhv. ‘fortolkning’ og ‘brug’. For Eco består en for- 
tolkning af en læsning som er i overensstemmelse med tekstens strategi, 
og denne læsning tager nødvendigvis form af en logisk refleksion, mens 
læserens umiddelbare oplevelse og spontane følelsesreaktion på teksten er 
kategoriseret under reallæserens individuelle brug (Eco 1981, 85-87 og 
1992, 29 og 39-41). Den mest lukkede tekst kan således gennem en fri 
brug gøres til en radikalt åben tekst, men her er så også tale om en 
voldtægt af tekstens indskrevne strategi, og ikke om et samspil eller 
samarbejde mellem tekst og læser. For at reallæseren kan påtage sig rollen 
som modellæser i dette samarbejde, er det påkrævet at denne udfører sit 
filologiske hjemmearbejde, som består i at sætte sig ind i de for teksten 
gældende ‘koder’. 

Eco peger endvidere på det tilsyneladende paradoksale fænomen, at jo 
mere lukket tekstens strategi er, og desto fastere modellæseren er de- 
fineret, desto mere holder teksten over for en åben læsning. Til gengæld 
kan en åben tekst kun vanskeligt læses lukket. Rex Stouts krimier kan 
således læses som Kafka'ske tekster, men Processen kan ikke med udbytte 
læses som en kriminalroman. Proust kan læse en køreplan som et digt, 
men Prousts romaner kan ikke læses som køreplaner (Eco 1981, 86-87). 
Den frie brugslæsning, hvor læserens egne koder og fortolkningsrammer 
indskiftes til erstatning for tekstens, må ifølge Eco ses som et udslag af 
den radikale subjektivisme, som modernismen bragte med sig. Den frie 
brug er således et moderne fænomen, dvs. at ældre tekster kan læses 
moderne, men det er svært at læse moderne tekster klassisk. Og ret beset 

er hele denne del af Ecos teori vendt polemisk som et argument imod de 
mest radikale dele af dekonstruktionen og læserresponsteorierne. 

Eco beskriver seks forskellige niveauer i læserens fortolkningsmæssige 
interaktion med teksten, som kan danne baggrund for den videre kon- 
ceptualisering af læseprocessen (Eco 1981, 103). De seks niveauer be- 
tegner forskellige aspekter af læserens deltagelse i betydningstilskrivelsen, 
men de skal ikke forstås som værende kronologisk ordnede eller på anden 
måde indbyrdes hierarkisk relaterede. Beskrivelsen er hos Eco udelukken- 
de rettet mod narrative tekster, men kan, efter min mening, også med 
fordel anvendes på andre typer af tekster præget af det, Eco kalder en 
indholdstage (nebuloso de contenido).’ 


1. Tekstens lineære manifestation er det rent leksikalske udtryk, som 
møder læseren. Dette udtryk er traditionelt knyttet til et indhold, og 
Eco forsøger med sin beskrivelse at skildre hvorledes dette indhold 
normalt gives form. I visse tilfælde kan udtrykket være uden et sådant 
indhold (nonsensremser eller Alfonso Reyes lyddigte, ‘jitanjaforas’), 
men det indtryk som teksten giver, vil alligevel oftest kunne knyttes til 
en form for hyperkodificeret indhold som f.eks. ‘litteraritet’ eller 
‘bernerim’. 


2. Læseren konfronterer det sproglige udtryk med det, som Eco kalder 
læserens kodemessige kapacitet, og som han beskrev med den laby- 
rintiske Q-model i sin Tratado (se s. 37). Der er her tale om savel den 
rent sproglige forståelse (ordforråd og syntaktisk sammenhæng til- 
hørende de sproglige koder), som om mere komplicerede fortolknings- 
mæssige slutninger af pragmatisk, ideologisk og intertekstuel karakter, 
der tager form af såkaldte ‘hyperkodificeringer’. Begrebet 'hyperkodifi- 
cering’ betegner hos Eco en abduktiv slutning, som på baggrund af en 
tidligere kode i hypotetisk form fortolker en hændelse som en modi- 
ficering af denne kode. Som et eksempel på en hyperkodificering næv- 
ner han Peirces beskrivelse af mødet med den tyrkiske guvernør (Eco 
1977, 208. For en beskrivelse af hændelsen, se også Peirce 1994, 155.) 

Hyperkodificeringen opererer i to retninger: hvor de almindelige 
koder tilskriver betydning til de minimale udtrykshelheder,* dér regu- 


7 Eco anvender udtrykket nebuloso de contenido om kreative tekster med et komplekst og 
ureducerbart indhold, som bryder eller ændrer koden igennem selve skabelsesakten (læs: 
udfordrer læserens genrebestemte forventninger / semiotiske vaner gennem kreative nyskabelser) 
(Eco 1977, 282-85). 

* Eco bruger udtrykket expresiones mínimas. Dette kan ikke oversættes med »udtrykkets 
mindstenheder«, da disse ikke i sig selv er tilskrevet en betydning, selv om de er betyd- 
ningsbærende. 


ÆSTETISK ERFARINGSDANNELSE I LITTERÆRE TEKSTER 125 


lerer hyperkodificeringen betydningstilskrivelsen i forhold til de større 
semantiske helheder, som f.eks. de retoriske eller ikonologiske koder. 
Når disse større enheder én gang er tillagt en betydning, vil de på den 
anden side virke tilbage på de mindre enheder, som dermed tilskrives 
en ny betydning. Hyperkodificeringen kan gennem social accept blive 
etableret som en konnotativ subkode, men oftest forbliver de hyperko- 
dificerede elementer fluktuerende mellem koderne, dvs. i gråzonen 
mellem konvention og innovation. Som eksempler på hyperkodificerin- 
ger nævner Eco så forskellige fænomener som forståelsen af para- 
lingvistikken, forskellige former for ideologisk konnotation, høflig- 
hedsformularer, ansigtsudtryk, de narrative regler formuleret af Propp, 
kunstkritikerens brug af despektive betegnelser som ‘kitsch’ eller *déjà- 
vu’, den dårlige kunstners manierisme eller gentagelse af en succes og 
det intertekstuelle princip (Eco 1977, 205-12). 

Leserens genreforventninger, som knytter sig til tekstens retoriske 
og stilistiske karakteristika, udgor for Eco en sadan hyperkodificering, 
mens beredskabet af intertekstuelle referencer reguleres af pragmatiske 
frames. Eco hierarkiserer disse intertekstuelle referencer i et system der 
gar fra de mest omfattende præfabrikerede fabler over kendte motiver 
og situationer til den klassiske retoriks topoi. Endelig har model- 
læserens forudsatte ideologiske beredskab en afgørende indflydelse pa 
læsningen. 


. Tekstens diskursive struktur relateres — mens den læses eller høres — til 
de udsigelsesmæssige betingelser, den fremsættes under. For mundtlige 
udsagn handler det om den umiddelbare situationelle konteksts 
indvirkning, mens det for skrevne tekster f.eks. er et spørgsmål om at 
bestemme genre og aktivere det nødvendige filologiske beredskab mht. 
sproglig kode etc. For alle kreative eller kunstneriske udtryk gælder 
imidlertid at det ekstratekstuelle arrangement, præsentationen af kunst 
som kunst, spiller en afgørende rolle. Bestemmelsen af tekstens genre 
er således knyttet til både punkt 2 og 3, første gang som et umiddel- 
bart forventningsmønster, anden gang som et filologisk redskab. 


. Det næste niveau i læserens deltagelse i betydningstilskrivelsen handler 
om hvordan den diskursive struktur knyttes til et forestillet handlings- 
rum eller mulige verdener (mundos posibles). Eco definerer disse 
mulige verdener som »tilstande som læseren forudser«, dvs. som læ- 
serens abduktive slutninger omkring en fremtidig udvikling i det fiktive 
univers (Eco 1981, 160 og 181). De mulige verdener består således for 
Eco af en kombination af objektive, tekstlige betingelser og subjektive 

læsertilskrivninger, hvori en central sammenholdsfaktor udgøres af 
nogle generelle narrative strukturer. 

Som den første funktion på dette niveau nævner Eco nødvendighe- 
den af, at læseren beslutter sig for et eller flere topics, der kan danne 
baggrund for læserens udledningen af de isotopier, som i hans ter- 
minologi præget af den strukturelle semantik udgør læserens konkrete 
valg blandt de sproglige elementers betydningsmuligheder (jf. Greimas 
1974). På dette niveau foretager læseren en første abduktiv hypotese 
om rummets karakter, der fungerer som styringsinstrument (relativ 
éntydiggørelse) i den videre læsning. 

Læseren aktiverer således visse pragmatiske og/eller intertekstuelle 
frames, mens andre nedtones. Eksempelvis denoterer en kvinde, som 
nævnes i en tekst, et menneske af hunkøn, som, alt efter topic og frame, 
kan aktivere forskellige sociale, biologiske, kulturelle etc. karakteristika 
fra den encyklopædiske betydningslabyrint. 


5. Eco hævder, at konstruktionen af en fabel er afgørende for udviklingen 
af dette fiktive rum — også for ikke-narrative tekster (Eco 1981, 
kap. 6). Det gælder først og fremmest indlæsningen af et hypostaseret 
forløb: for — ændring — efter. Parallelt hermed forstår Eco aktantstruk- 
turerne, som vi kender dem fra Propp og Greimas, som fundamentale 
elementer i læserens etablering af teksten som en mulig verden. 

Parallelt med Wolfgang Iser’ mener Eco endvidere at læseren, i 
forbindelse med konstruktionen af tekstens mulige verden, nødvendig- 
vis ma ‘lane’ elementer fra den ‘virkelige’ verden, fordi en litterær tekst 
ikke kan beskrive alt, men må forudsætte visse og ofte centrale og 
omfattende dele af universet som givne. Derfor indeholder de mulige 
verdener altid en reference til læserens egen livsverden. Den mulige 
verden er således at betragte som et kulturelt konstrueret fænomen, 
men argumentet for at det er nødvendigt at låne elementer fra den 
virkelige verden (det vil aldrig være muligt at foretage en udtømmende 
beskrivelse af en virtuel verden) slår tilbage pa den ‘virkelige’ verden 
selv (det er heller ikke muligt at foretage en udtømmende beskrivelse 
af den virkelige verden), hvorfor også denne teoretisk set må betragtes 
som værende kulturelt konstrueret (op.cit. 187 og 202-3). 


6. Som et sidste niveau i samspillet mellem læser og tekst nævner Eco de 
ideologiske strukturer, der forstås som en axiologisk tilskrivning af 
værdier til tekstens elementer (op.cit. 248-49). 


? Jeg henviser til en nærmere omtale af Wolfgang Isers virkningsæstetik i kapitel IV, se s. 198. 

I Ecos beskrivelse etablerer læserens fortolkning sig i spaendingsforholdet 
mellem det han kalder intenciones og extenciones. De ekstentionelle be- 
vegelser vedrører spørgsmål, såsom hvilke individer der er involvereret, 
hvilken karakter det beskrevne univers har (realt eller fiktivt), hvilke 
handlingsmæssige forudsigelser vi som læsere kan konstruere osv. De in- 
tentionelle bevægelser vedrører spørgsmål, såsom hvilke egenskaber vi 
tilskriver de involverede personer, hvilke værdier vi kan tilskrive dem, og 
hvorvidt flere personer udfylder den samme rolle osv. På det intentionelle 
plan accepteres teksten som et fiktivt univers med egne lovmæssigheder 
og logikker, mens læseren på det ekstentionelle plan foretager de re- 
fleksioner, der sætter ham eller hende i stand til at forholde sig til dette 
univers. Refleksionerne på det ekstentionelle plan knytter således an til 
analysen på den dynamiske interpretants niveau i Peirces terminologi. 

Ecos beskrivelse understreger elementet af intern kohærens i det 
narrative univers, der på én gang lukker universet som udgangspunkt for 
en identifikation og samtidig åbner det for læserens gisning i form af 
abduktive hypoteser om den videre handling. Modellen er således velegnet 
til at beskrive nogle centrale læseroperationer, der først og fremmest 
knytter sig til produktionen af en logisk interpretant. Imidlertid viser 
nyere resultater inden for den neurofysiologiske forskning, at de emotio- 
nelle og kognitive input til hjernen følger forskellige baner, og at de 
emotionelle inputs baner er op til 40 millisekunder hurtigere end de kog- 
nitive signaler til cortex (Mial 1995, 282 og Damasio 2003, 60). Det 
betyder ifølge Miall, at de emotionelle input udgør en 'praeattentiv me- 
kanisme”, som er delvist styrende for vores opmærksomhed, og som såle- 
des har stor indflydelse på vores konstruktion af verden. Og for en læser- 
orienteret litteraturteori betyder dette at tekstens emotionelle potentiale 
indgår som en uomgængelig faktor i analysen af læseprocessens logiske 
operationer. 

Over for Ecos beskrivelse, med dens fokus på udkrystalliseringen af en 
logisk interpretant som tekstens ‘mening’, mener jeg derfor at det må være 
nødvendigt at skildre den modale flerhed i læserens dialogiske interaktion 
med teksten. På trods af at Eco anvender mange af Peirces termer, såsom 
interpretant- og abduktionsbegrebet,'” så er Ecos centrale teoretiske ud- 
gangspunkt, som nævnt, fortsat præget af den europæiske strukturalisme. 
Som en konsekvens heraf kunne et forbehold over for Ecos model bestå 
iat han efter min mening overser relevansen af kategorier som oplevelse 
og følelsesmæssig reaktion i sin skelnen mellem ‘fortolkning’ og ‘brug’. 


10 Angående Ecos brug af abduktionsbegrebet i litteraturstudierne, se Eco 1984 samt 1990/1992. 

For Eco består fortolkningen i en læsning der er i overensstemmelse med 
tekstens strategi, og denne tager for Eco nødvendigvis form af logiske 
argumenter, mens den umiddelbare oplevelse og spontane følelsesreaktion 
er kategoriseret som reallæserens individuelle brug af teksten (Eco 1981, 
85-87 og 1992, 39-41). Men Eco overser at teksten i sin æstetiske strategi 
også kan operere med læserens følelsesmæssige oplevelse og spontante 
reaktioner, kategorier som hos Peirce kan beskrives ved hjælp af 
begreberne den ‘emotionelle’ og den ‘energetiske’ interpretant. Jeg er 
således ikke uenig i Ecos skelnen mellem fortolkning og brug i sig selv, 
men i hans snævre definition af tekstens strategi som eksklusivt udtryk for 
en logisk og argumentativ refleksion. 

Eco har til gengæld fat i, at hvis tekstens æstetiske virkning ikke blot 
er en individuel og singular begivenhed, men besidder en eller anden grad 
af intersubjektivitet, så mà teksten have indskrevet en strategi for sin egen 
læsning. En strategi, der over for læseren antyder hvordan bl.a. vegtnin- 
gen af de indgående modaliteter skal vere, og som af kritikeren kan gøres 
til genstand for en semiotisk beskrivelse. Hans Robert Jauss formulerer 
det på denne måde: »[E]t litterært værk [...] disponerer på forhånd sit 
publikum ved hjælp af åbne og skjulte signaler, tegn man er fortrolig med, 
eller implicitte henvisninger til en ganske bestemt måde at opfatte teksten 
på« (Jauss 1981, 62). Således kan man med en vis mening tale om den 
tekstlige strategi som en læservejledning, som teksten selv rummer: »Når 
man tilegner sig en tekst, [...] virkeliggør [man] bestemte anvisninger i en 
proces, hvor ens iagttagelser er styret; denne proces kan erkendes og 
beskrives tekstlingvistisk på grundlag af de motivationer som konstituerer 
den, og de signaler, som udløser den« (ibid.). 

På den baggrund forekommer det hensigtsmæssigt at rette blikket mod 
de forskellige niveauer i Peirces interpretantkategori med henblik på at 
studere tekstens erfaringspotentiale nærmere. Den umiddelbare interpre- 
tant repræsenterer, som vi har været inde på tidligere, det betydningspo- 
tentiale en tekst har forud for en given aktualisering i en konkret læsning. 
Steen Jansen har karakteriseret dette som »noget i teksten, der sammen 
med læservirkeligheden bidrager til at der kan etableres et tekstunivers i 
en given læsesituation« (Jansen 1982). I beskrivelsen af den umiddelbare 
interpretant, som den udfoldes i dette kapitel, vil jeg diskutere hvordan 
man kan foretage en semiotisk beskrivelse af den æstetiske erfaring som 
en dialog imellem tre aspekter: den emotionelle, den energetiske og den 
logiske interpretant. Hver af disse interpretanter udgør aspekter af læ- 
serens oplevelsesmæssige erfaring, sådan som den er indskrevet i tekstens 
implicitte læserposition, og vil derfor kunne beskrives med reference til 
forskellige litteraturvidenskabelige teoridannelser. 

Den umiddelbare interpretant 

Studiet af den umiddelbare interpretant udgør første skridt i en recep- 
tionsorienteret, semiotisk beskæftigelse med litterære tekster. I Kapitel II 
var vi inde på, at receptionssemiotikken i en vis forstand består i en om- 
vending af kreationssemiotikken (se s. 116). Hvor kreationen består i en 
kreativ, sproglig formgivning af forfatterens erfaringer og imaginære 
forestillinger, består receptionen i læserens abduktive syntetisering af 
betydning på baggrund af dette ordmateriale. Tidligere i Kapitel II var vi 
inde på at kreationssemiotikken beskæftiger sig med hvordan forfatter- 
subjektet iscenesætter et fiktivt univers som en authoring af sit eget 
forhold til sm omverden (se s. 85ff.), hvorfor man kunne forvente at stu- 
diet af den umiddelbare interpretant ville beskæftige sig med at rekonstru- 
ere det indhold, som forfatteren oprindeligt intenderede at teksten skulle 
have. Så enkelt er det imidlertid ikke. 

For at forklare hvorfor det ikke er så enkelt, kunne man se på den til- 
syneladende diskrepans mellem to forskellige definitioner af den umiddel- 
bare interpretant, som vi finder hos Peirce. På den ene side definerer han 
begrebet som betydningen forstået som en umiddelbar, dvs. uanalyseret 
og ureflekteret mulighed: »The Immediate Interpretant is the immediate 
pertinent possible effect in its unanalyzed primitive entirety« (citeret efter 
Johansen 1993, 166). På den anden side definerer Peirce den samme 
instans som det ‘korrekte’ indhold af et tegn i sig selv: »the Immediate 
Interpretant, [....] is the interpretant as it is revealed in the right under- 
standing of the Sign itself« (CP 4.536). Hvad er det, som er på færde her? 

Baggrunden for denne tilsyneladende diskrepans kunne være, at den 
‘rette’ eller ‘rigtige’ forståelse af et tegn altid kun kan være en mulighed. 
Idet tegnproduktion og tegnfortolkning er to forskellige, om end sam- 
mensvejsede, processer, indeholder den konkrete kommunikative aktivitet 
altid en transmission eller oversættelse mellem de kommunikerende 
subjekter der indebærer, at der tilføjes noget på vejen. De kommunikeren- 
de instanser er ikke neutrale beholdere for indholdet, men tilføjer selv ny 
substans til det kommunikerede, hvilket Peirce formulerede som et spørgs- 
mål om at »symboler vokser« (CP 2.222). Samtidig må man imidlertid 
ikke være blind for at tegn, samtidig med at de vinder i betydning på 
vejen, også taber dele af deres indhold, idet de løsrives fra deres oprindeli- 
ge kontekst. Dette fænomen er af nykritikken blevet formuleret som et 
opgør med den tidligere litteraturvidenskabs søgen efter forfatterens 
intention som ‘løsningen’ på litteraturens sande indhold. Ifølge nykritik- 
ken var denne intention netop en del af den betydning, som det litterære 
tegn havde tabt på vejen, og som det aldrig kan lykkes at rekonstruere, jf. 
Beardsleys begreb the intentional fallacy. Den verden, som teksten re- 

fererer til, er i første omgang forfatterens indre eller imaginære verden, og 
den er gået tabt i samme øjeblik skriveprocessen er overstået. Der hvor 
man i stedet kan søge efter en holdbar definition af tekstens betydning, er 
ifølge Umberto Eco enten i teksten selv forstået som et potentiale af 
mulige betydninger eller i den konkrete aktualisering af en betydning hos 
en empirisk læser (Eco 1990/1992, 124 ff.; 1995, 70 ff.). Dette er ni- 
veauerne for hhv. den umiddelbare og den dynamiske interpretant hos 
Peirce. 


Begrebet om det æstetiske hos Peirce 

Æstetikken er hos den senere Peirce beskrevet som en af de tre ‘formelle’ 
videnskaber. Som vi var inde pa i Kapitel I, skelner Peirce mellem det han 
kalder de ikke-normative videnskaber, som er matematikken og fzeznome- 
nologien, og sa de normative videnskaber, som er æstetikken, etikken og 
logikken (se s. 18). Vedrørende det ‘normative’ i de normative videnska- 
ber siger Peirce: »I never use the word ‘norm’ in the sense of a precept, 
but only in that of a pattern which is copied, this being the original 
metaphor« (CP 1.586). Det æstetiske består med andre ord for Peirce ikke 
iat fælde smagsdomme, lige sa lidt som etikken består i at fælde moralske 
domme. Studiet af æstetikken er studiet af en bade ontologisk og kon- 
ceptuel formdannelse, mens studiet af etikken er studiet af en såvel 
personlig som kulturel babit-taking relateret til social handlen. 

Hvad der imidlertid kan have interesse at kommentere her, er at zeste- 
tikken, forstået som studiet af »those things whose ends are to embody 
qualities of feeling«, så at sige går forud for etikken, forstået som studiet 
af »those things whose end lie in action« (CP 5.129). Anvender vi denne 
indsigt på den ovenfor skildrede relation mellem de overordnede idealer, 
som subjektet bruger til at ordne og give enhed til det netværk af habits 
som regulerer vores etiske adfærd, vil vi se at den grundlæggende stil- 
lingtagen til idealet er præget af en forudgående æstetisk dom. For at vide 
hvad der er godt og rigtigt at gøre eller sige i hver af de situationer som 
subjektets diskursive selver finder sig selv involveret i, er det med andre 
ord nødvendigt at tage stilling til hvad der i æstetisk forstand er ‘godt’ 
eller ‘smukt’. Igen, ikke som en smagsdom, men som en stillingtagen til 
hvad der kan bibringe helheden enhed. Altså en formel dom, i dette til- 
fælde relateret til subjektets enhed som semiotisk størrelse. 

Det er også interessant at studiet af logikken og semiotikken indbefatter 
æstetikken og etikken i Peirces videnskabsteoretiske paradigme. Dette 
indebærer, at den logiske beskrivelse af en tekst, dvs. dens rent argumen- 
tative opbygning, også indeholder etiske og æstetiske problemstillinger, 
men at de rent æstetiske aspekter hverken indeholder etiske eller logiske 

problemstillinger, ligesom de rent etiske aspekter kan rumme æstetiske, 
men ikke de logiske problemstillinger. 

For Peirce kan den æstetiske oplevelse eller erfaring bestemmes som 
værende relateret til et spændingsforhold mellem førstehedens grænseløse 
kvalitet og tredjehedens reducerende abstraktion: I den femte af hans 
Lowell Lectures fra 1903 ekspliciterer han dette forhold således: 


[An] object to be aesthetically good, must have a multitude of parts so related 
to one another as to impart a positive simple immediate quality to their 
totality; and whatever does this is, in so far, esthetically good, no matter what 
the particular quality of the total may be. If that quality be such as to nauseate 
us, to scare us, or otherwise to disturb us to the point of throwing us out of the 
mood of esthetic enjoyment, out of the mood of simply contemplating the 
embodiment of the quality [...] then the object remains none the less esthetical- 
ly good, although people in our condition are incapacitated from a calm 
esthetic contemplation of it (CP 5.132). 


Det er vigtigt her igen at understrege, at det æstetiske for Peirce således 
intet har at gore med det, som vi forstår ved ‘skønhed’ i traditionel 
forstand, men om formelle domme om formmæssig enhed. Denne re- 
duktion af en mangfold til enhed er en almen semiotisk funktion, som 
Peirce bl.a. knytter til de almene begrebers funktion i sproget. I den meget 
centrale artikel, »On a New List of Categories« fra 1868, definerede 
Peirce begrebernes rolle sáledes: » The function of conceptions is to reduce 
the manifold of sensuos impressions to unity, and that the validity of a 
conception consists in the impossibility of reducing the content of con- 
sciousness to unity without the introduction of it« (CP 1.545). Det er 
selve denne oplevelse af, at en flerhed glider sammen og danner en helhed, 
som har æstetisk kvalitet for Peirce. 

Når vi taler om æstetisk kvalitet i kunstneriske udtryk har vi at gore 
med komplekse tegn, hvor den æstetiske kvalitet udmønter sig i, at 
værkets mange delelementer glider sammen i en overordnet helhed. Peirce 
udtrykker det på den måde at store, klassiske værker har en sådan 
helhedskarakter, at alle dele fornemmes som en del af den samme flavour. 
I den tredje af hans Lowell Lectures fra 1903 skriver han: 


A Firstness is exemplified in every quality of a total feeling. It is perfectly 
simple and without parts; and everything has its quality. Thus the tragedy of 
King Lear has its Firstness, its flavor sui generis. That wherein all such qualities 
agree is universal Firstness, the very being of Firstness. The word possibility fits 
it, except that possibility implies a relation to what exists, while universal 
Firstness is the mode of being itself (CP 1.531). 

Peirce anvender formentlig metaforen flavor for at understrege det 
umiddelbare i oplevelsen af denne æstetiske kvalitet. Det æstetiske er altså 
noget som opleves umiddelbart, noget man som læser eller tilskuer føler 
falder på plads. Men at det er en umiddelbar oplevelse betyder ikke, at der 
ikke er tale om en fortolkning, eller at der ikke fældes en ‘dom’. Som det 
fremgår af artiklen »A Guess at the Riddle« fra 1887-88 mener Peirce, at 
også den umiddelbare perception er underlagt fortolkning, og at der 
dermed er tale om perceptuelle domme. I dette synspunkt foregriber han 
så at sige Jerome Bruners perfink-begreb, som jo netop også understreger 
enheden af perception, feeling og thinking (Bruner 1986, 69). På 
baggrund af denne udlægning af Peirce er den æstetiske oplevelse ikke 
grundlæggende adskilt fra eller anderledes end det logiske eller videnska- 
belige ræsonnement — og dermed er den også semiotisk beskrivbar. 
Omkring 1890 skriver han således: 


The work of a poet or a novelist is not so utterly different from that of the 
scientific man. The artist introduces a fiction; but it is not an arbitrary one; it 
exhibits affinities to which the mind accords a certain approval in pronouncing 
them beautiful, which if it is not exactly the same as saying that the synthesis 
is true, is something of the same general kind. The geometer draws a diagram, 
which if not exactly a fiction, is at least a creation, and by means of observa- 
tion of that diagram he is able to synthesize and show relations between 
elements which before seemed to have no necessary connection (CP 1.383). 


Den æstetiske kvalitet er således noget, som er der eller ikke er der. De 
æstetiske elementer kan være til stede i større eller mindre omfang, men 
der kan ikke være tale om at noget er mere eller mindre æstetisk godt i sig 
selv. Dette kommer klart til udtryk i den femte af hans Lowell Lectures: 


All there will be will be various esthetic qualities; that is, simple qualities of 
totalities not capable of full embodiment in the parts, which qualities may be 
more decided and strong in one case than in another. But the very reduction 
of the intensity may be an esthetic quality; nay, it will be so; and I am seriously 
inclined to doubt there being any distinction of pure esthetic betterness and 
worseness (CP 5.132). 


Det æstetiske har således noget at gore med forholdet mellem forste- 
hedens udifferentierede mangfold og tredjehedens enhed i komplekse tegn. 
Det er noget af det, Peirce forsoger at beskrive med begrebet kalos i 
teksten »Esthetics, Ethics, and Logic« (CP 2.197). Vanskeligheden med 
at beskrive den æstetiske kvalitet kommer til udtryk ved, at Peirce 
forsøger at beskrive forsteheden i nærmest poetiske vendinger. Det 
æstetiske er en førstehed, og dermed opleves den som frisk og ny hver 
gang. Som det hedder i »A Guess at the Riddle«: 

It must be fresh and new, for if old it is second to its former state. [...] Only, 
remember that every description of it must be false to it (CP 1.357, for hele 
citatet se s. 20). 


I stedet for at tale om objekter som værende i sig selv æstetiske, er det 
vigtigere at tale om, at betragteren kan anlægge et æstetisk syn pa kom- 
plekse tegn, og at betragteren kan vurdere forholdet mellem tegnenes 
kvalitative og representative sider. Den æstetiske oplevelse indtræffer, det 
er en hændelse som er tidsligt og rumligt afgrænset, og som derfor også 
finder sted i en konkret person. Som sådan er det en andethed. Men 
hændelsen er en fortolkning i den forstand at det betragtede objekt er et 
komplekst tegn, altså en tredjehed, som lader sig betragte pa en sådan 
made, at alle dets dele gar sammen i en helhed som repræsenterer en 
eneste kvalitet, og som sådan er det en forstehed: 


The esthetic Quality appears to me to be the total unanalyzable impression of 
a reasonableness that has expressed itself in a creation. It is a pure Feeling but 
a feeling that is the impress of a Reasonableness that Creates. It is the Firstness 
that truely belongs to a Thirdness in its achievement of Secondness (MS nr 
310, citeret fra Haley 1988, 57). 


Denne opfattelse af det æstetiske kunne man mistenke for at være præget 
af Peirces for- og samtid i form af normative romantiske forestillinger om 
det organiske verk mv., som ikke ville vere holdbare for det 20. 
århundredes æstetiske udtryk. Der er imidlertid nok snarere tale om, at 
Peirces begreb om det æstetiske sætter nogle almene rammer for for- 
ståelsen af det æstetiske princip. Således tyder nyere neurofysiologiske 
forskningsresultater på at der eksisterer et dialogisk udvekslingsforhold 
mellem de udifferentierede, visuelle udtryk og formgenererende hypoteser 
i den menneskelige hjerne. Neuroæstetikken, der forsøger at forklare den 
æstetiske erfaring ud fra empirisk baseret hjerneforskning, opererer på 
den baggrund med en hypotese om at kunsten for så vidt blot gennemspil- 
ler hjernens almene, betydningsgenererende operationer i eksemplarisk 
form (Zeki 1999, 79-80), og at disse kan sammenfattes i et begrænset 
katalog af ‘universalier’, gældende for alle kunstarterne. Således opstiller 
Ramachandran og Hirstein otte pricipper, som angiveligt skulle ligge 
under alle former for kunstnerisk eller æstetisk erfaring. Et af de vigtigste 
består i at identificere, isolere og gruppere de karakteristiske eller klassi- 
ficerende træk ved et fænomen, der muliggør en karrikeret eller typemæs- 
sigt rendyrket fremstilling. Et andet består i at koncentrere opmærksom- 
heden mod dette træk ved at bortrense uvedkommende ‘støj’. Og et tredje 
består i en perceptuel gruppering eller sammenbinding af de karakteristi- 

ske træk (Ramachandran & Hirstein 1999). Selv om bade Ramachandran 
& Hirstein og Semir Zeki maske kan kritiseres for at universalisere be- 
stemte træk fra såvel den praemoderne og hejmoderne kunst (Cezanne, 
f.eks.), er det samtidig oplagt at de er pa sporet af nogle centrale fysiologi- 
ske principper i den made hvorpa mennesker, eller maske ligefrem alle 
biologiske organismer, forholder sig til form.” Og her er det netop igen 
forholdet mellem de udifferentierede, visuelle indtryk og de formgenere- 
rende hypoteser i den menneskelige hjerne, som star centralt for undersø- 
gelsen. Forestillingen er her at de formgenererende hypoteser fra cortex 
så at sige løbende dialogeres med den underliggende perception gennem 
det limbiske system: 


Given the limited attentional ressources in the brain and limited neural space 
for competing representations, at every stage in processing there is generated 
a ‘Look here, there is a clue to something potentially object-like’ signal that 
produces limbic activation and draws your attention to that region (or feature), 
thereby facilitating the processing of those regions of features at earlier stage 
[...]. And what the artist tries to do, is to tease the system with as many of 
these ‘potential object’ clues as possible (Ramachandran & Hirstein 1999, 23). 


Anskuet pa denne made kan den estetiske oplevelse knyttes til oplevelsen 
af den åbne, ubestemmelige og ureducerbare betydningsmangfold i værker 
som yder læseren modstand, og som udfordrer dennes kreative evne til at 
skabe sammenhæng i kaos. Den teoretiske beskrivelse af dette æstetiske 
‘blik’, måden hvorpå vi betragter samspillet mellem form og betydning i 
alt fra hverdagslivets objekter og begivenheder og til de kunstneriske ud- 
tryk, spænder således fra fx John Dewey og Roman Ingarden over Wolf- 
gang Iser og receptionsæstetikken til den mest moderne neuroæstetik. 


Den emotionelle, energetiske og logiske interpretant 

Definitionen af den æstetiske oplevelse som en hændelse, hvori det kon- 
templerede objekts kvalitative og repræsentative sider smelter sammen til 
en enhed, bestemmer studiet af den æstetiske oplevelse som studiet af det 
dialogiske forhold mellem en umiddelbar og en dynamisk interpretant. 
Hvor den umiddelbare interpretant betegner betingelserne eller mulighe- 


!! Dette gælder ikke mindst nar Ramachandran & Hirstein inddrager symmetriprincippet blandt 
de otte universelle principper. Empirisk forskning har vist, at symmetri udgør en generel bio- 
logisk / kropslig / seksuel attraktor for svaler (Anders Pape Møller, 1992), og andre lignende 
undersøgelser tyder på at dette princip gælder alle levende organismer. Det kunne derfor være 
i kraft af vores organiske dragning mod symmetriens enhed og helhed, at forskellige æstetiske 
strømninger kan udmønte deres særlige spil. 

derne for en betydningstilskrivning, dér repræsenterer den dynamiske 
interpretant den konkrete aktualisering. Disse begreber giver os et redskab 
til at undersøge betingelserne for denne hændelse i det Peirce betegner 
som en quasi-mind. I en tekst fra 1906 skriver Peirce: 


I have already noted that a Sign has an Object and an Interpretant, the latter 
being that which the Sign produces in the Quasi-mind that is the Interpreter by 
determining the latter to a feeling, to an exertion, or to a Sign, which 
determination is the Interpretant (CP 4.536). 


Peirce anvender begrebet quasi-mind som en betegnelse for de almene 
betingelser for kommunikativ udveksling, der er betinget af de semiotiske 
processers dialogiske karakter: for at der kan være tale om semiosis, skal 
der være to quasi-minds, en afsender og en modtager, og det gælder alle 
processer lige fra naturens biosemiotik til den menneskelige tale og skrift. 
I det anførte citat definerer Peirce således interpretanten af et givet tegn 
som de følelser, den anstrengelse eller det nye tegn, som et givet tegn 
determinerer i modtageren, forstået som en almen forudsætning for 
kommunikativ udveksling. Som vi har været inde på i Kapitel I og II, er 
der i den litterære receptionssemiotik tale om at omvende den semiosis 
som lå til grund for forfatterens skriveproces. I kreationsprocessen blev 
tegnfunktionen bag det kreative subjekt bestemt som en mediering mellem 
et ego og et non-ego, mellem væren og hændelse i form af erfaring. Og, 
som vi så, anvendte Peirce begreberne feeling, volition og cognition som 
betegnelser for de mentale modalkategorier i beskrivelsen af den menne- 
skelige psykologi (se s. 91). I fortolkningsprocessen genfinder vi nu de 
samme kategorier udmøntet som en beskrivelse af forskellige aspekter af 
interpretanten. Det gælder begreberne den emotionelle, den energetiske 
og den logiske interpretant: 


Now the problem of what the ‘meaning’ of an intellectual concept is can only 
be solved by the study of the interpretants, or proper significate effects, of 
signs. These we find to be of three general classes with some important 
subdivisions. The first proper significate effect of a sign is a feeling produced 
by it. This ‘emotional interpretant’, as I call it, may amount to much more than 
that feeling of recognition; and in some cases, it is the only proper significate 
effect that the sign produces. Thus, the performance of a piece of concerted 
music is a sign. It conveys, and is intended to convey, the composer’s musical 
ideas; but these usually consist merely in a series of feelings. If a sign produces 
any further proper significate effect, it will do so through the mediation of the 
emotional interpretant, and such further effect will always involve an effort. 
I call it the energetic interpretant. The effort may be a muscular one, as it is in 
the case of the command to ground arms; but it is much more usually an 
exertion upon the Inner World, a mental effort. It never can be the meaning of 

an intellectual concept, since it is a single act, [while] such a concept is of a 
general nature. But what further kind of effect can there be? (CP 5. 475) 


In advance of ascertaining the nature of this effect, it will be convenient to 
adopt a designation for it, and I will call it the logical interpretant (CP 5.476). 


Peirce definerer i dette citat interpretantens tre almene aspekter som 
værende tilknyttet en følelsesmæssig tilstand, en anstrengelse og en logisk 
slutning. Inden for den logiske interpretant skelner Peirce endvidere 
mellem de første og de sidste logiske interpretanter. De første logiske 
interpretanter opstår som abduktive gisninger, når man første gang støder 
på noget overraskende, hvad enten det tilhører den aktuelle virkelighed 
eller et imaginært univers. Ikke alle tegn har sådanne logiske interpretan- 
ter, idet den logiske interpretant igangsætter en kæde af refleksioner af 
rationel karakter, der forsøger at etablere en generaliseret forestilling om 
den overraskende hændelse, der kan dække fremtidige tilfælde. Dette 
indebærer at den første logiske interpretant på den ene side involverer 
intellektuel begrebsdannelse og på den anden side refererer til et objekt, 
som endnu kun er af mulig eller potentiel karakter. Et sådant potentielt 
objekt kalder Peirce et would-be (CP 5.482). Den ‘sidste’ (ultimate) lo- 
giske interpretant består på sin side i en vanedannelse: 


James [..] does not restrict the ‘meaning’, that is, the ultimate logical 
interpretant as I do, to a habit, but allows percepts, that is, complex feelings 
endowed with compulsiveness, to be such (CP 5.494). 


Som bade Josef Ransdell og Dines Johansen har anfort, er der blandt 
Peirce-forskere fortsat diskussion om, hvordan man skal opfatte forholdet 
mellem Peirces forskellige trikotomier af interpretanter. Nogle, heriblandt 
Fitzgerald og Savan, mener at opdelingen i den emotionelle, den energeti- 
ske og den logiske interpretant er en underopdeling af den dynamiske 
interpretant, hvorved de er pa linje med Victorino Tejera, der anvender 
begreberne til at skildre interpretanten som »the significate outcome of a 
sign«, dvs. de følelser teksten producerer hos læseren, dennes konkrete 
reaktioner og verkets betydning som et argument (Tejera 1995, 42). 
Dines Johansen anforer, at endnu andre mener at de to trikotomier 
nærmest er identiske (Johansen 1993, 166). Dines Johansens eget bud er, 
at den emotionelle, energetiske og logiske interpretant udgor underkate- 
gorier til savel den umiddelbare, den dynamiske og den finale interpretant, 
således at der inden for hver af de sidstnævnte kan skelnes mellem hver 
af de forste (Johansen 1993, 166). Sagt med andre ord har et tegns umid- 
delbare interpretant, dvs. tekstens umiddelbare betydningspotentiale, et 


ÆSTETISK ERFARINGSDANNELSE I LITTERÆRE TEKSTER 137 


emotionelt aspekt (de følelsesmæssige muligheder), et energetisk aspekt 
(mulighederne for konkrete reaktioner) og et logisk aspekt (mulighederne 
for begrebslig eller narrativ betydning). Tilsvarende vil man også på 
niveauet for både den dynamiske og finale interpretant kunne tale om 
emotionelle, energetiske og logiske aspekter. I det følgende vil jeg støtte 
mig til Dines Johansens udlægning. 

Udlagt på denne måde vil begreberne emotionel, energetisk og logisk 
interpretant være tæt forbundne med de almene betingelser for den 
menneskelige kognition, som Peirce naturligvis beskriver i lyset af sine 
almene fænomenologiske kategorier. I » A Guess at the Riddle« beskriver 
Peirce betingelserne for menneskelig kognition ud fra en skelnen mellem 
begreberne immediate feeling, polar sense og synthetical consciuosness: 


Here then, we have indubitably three radically different elements of conscious- 
ness, these and no more. And they are evidently connected with the ideas of 
one-two-three. Immediate feeling is the consciousness of the first; the polar 
sense is the consciousness of the second; and synthetical consciousness is the 
consciousness of a third or medium (CP 1.382). 


I det følgende har jeg koblet de tre kognitive begreber feeling, polar sense 
og synthetical consciousness til de tre interpretantbegreber (den emotio- 
nelle, den energetiske og den logiske interpretant), og med udgangspunkt 
i denne kobling har jeg foretaget en mere udfoldet beskrivelse af disse tre 
aspekter af den umiddelbare interpretant. Det følgende skema kan således 
opfattes som en diagrammatisk beskrivelse af de tre værensmodi, som 
læseren kan forsøge at bringe sammen til et hele i den æstetiske oplevelse. 
Jeg har brugt de betegnelser, som Peirce bruger om den menneskelige 
kognition, som ramme for en beskrivelse af forholdet mellem teksten som 
et materielt udtryk og den umiddelbare interpretant som et heraf deter- 
mineret betydningspotentiale: 


TEKST 
| 
Materiale Hændelse Form 
Kvalitet Reaktion præsentation 
Potentialitet Aktualitet Generalitet 
Ubestemthed Negation / Modsætning Totalitet 
Tone of conciousness Oplevelse Kognition 
Quality of feeling Polar sense Logisk slutning 
Umiddelbar bevidsthed Direkte bevidsthed Synt.bevidsthed 
Emotionel interpretant Energetisk interpretant Logisk interpretant 


| 
DEN UMIDDELBARE INTERPRETANT 

Det rent emotionelle aspekt af den umiddelbare interpretant bestemmes 
iudgangspunktet af det sproglige materiales kvalitative karakter. Teksten 
benytter sig af et bestemt ordvalg og en given syntaks, der i kraft af de 
stilistiske signaler lægger en kvalitativ ramme omkring tekstens emotio- 
nelle ladning. Tekstens strategi kan på det emotionelle plan således i vid 
udstrækning aflæses ud fra ordmaterialets karakter og organisering, og 
ifølge D.S. Miall bekræfter den neurofysiologiske forsknings empiriske 
resultater den senere Mukarovskys hypotese om, at aktualisering af be- 
stemte sproglige komponenter gennem f.eks. metrum, rim, inversioner 
eller metaforer (foregrounding hos Mukarovsky) evokerer følelser hos 
læseren (Miall 1995, 283). 

Som en modal forstehed er den emotionelle interpretant at betragte som 
et åbent mulighedsfelt, knyttet til den materielle form: »The first must be 
indeterminate, and the indeterminate first of anything is the material of 
which it is formed« (CP 1.373). Ubestemtheden og uafgrænsetheden ka- 
rakteriserer det kvalitative materiale i sig selv, som først træder i karakter 
idet det konfronteres med det, som det ikke er: »Indeterminacy is really 
a character of the first. But not indeterminacy of homogeneity. The first 
is full of life and variety. Yet that variety is only potential« (ibid.). Peirce 
ynder at forklare denne emotionelle kvalitet metaforisk eller synæstetisk: 
den uafgrænsede følelsesmæssige tilstand bliver sammenlignet med en 
duft, en smag eller en tone: »A quality of feeling, in itself, is no object and 
is attached to no object. It is a mere tone of consciousness« (CP 7.530). 
I temporal forstand er denne tone of consciousness knyttet til det uaf- 
grænsede øjeblik, nuet, for ifølge Peirce er det uafgrænsede nu karakteri- 
seret ved en form for umiddelbar bevidsthed, et rent nærvær præget af 
qualities of feeling: »Feelings |...] form the sum total of all which we have 
in immediate and instantaneous consciousness« (Peirce 1992, 259). Den 
umiddelbare bevidsthed er betegnelsen for den bevidsthedstilstand, hvor 
vi egentlig ikke er bevidste om vores veren, men hvor vi bare er, og den 
kvalitative betegnelse for denne tilstand er folelse: »[T]he feeling is simply 
a quality of immediate consciuosness« (CP 1.307). 

Det energetiske aspekt af den umiddelbare interpretant er knyttet til de 
rammebetingelser, teksten sætter som mulighed for en aktualisering i 
laeseakten. Selve den empiriske lasers læsning af teksten ville skulle 
analyseres som en dynamisk interpretant, men de rammer, som tekstens 
strategi lægger for en læsning, herunder tekstens retoriske, prosodiske og 
kompositionelle karakteristika, kan meningsfuldt begribes som energeti- 
ske aspekter af den umiddelbare interpretant. Den energetiske interpretant 
er som andethed knyttet til den indtrædende hændelse eller forandring, 
der fordrer en reaktion af modtageren. Hændelsen binder to tilstande 

sammen, et før og et efter, hvorfor den energetiske interpretant er en 
analytisk kategori for overgangen mellem én tilstand og en anden, forstået 
som et faktum: 


The event is the existential junction of states (that is, of that which in existence 
corresponds to a statement about a given subject in representation) whose 
combination in one subject would violate the logical law of contradiction. The 
event, therefore, considered as a junction, is not a subject and does not inhere 
in a subject. What is it, then? Its mode of being is existential quasi-existence, 
or that approach to existence where contraries can be united in one subject (CP 
1.494). 


Forstået som rent indtrædende hændelse og reaktion er den energetiske 
interpretant en modalkategori, dvs. en værensform der kun har sin 
berettigelse i at modstille de to tilstande i én hændelse uden at medtænke 
modtagerens mediering imellem de to, hvilket ville tage form af en 
tredjehed, en refleksion over sammenhæng og mening med forandringen: 


Just as the first is not absolutely first if thought along with a second, so 
likewise to think the second in its perfection we must banish every third. [...] 
It meets us in such facts as another, relation, compulsion, effect, dependence, 
independence, negation, occurrence, reality, result (CP 1.358, for hele citatet 
se s. 21). 


Hvor den emotionelle interpretant skal forstås som en modalkategori der 
involverer uafsluttethed, ubestemthed og et åbent potentiale af mulighe- 
der, der repræsenterer den energetiske interpretant en afgrænsning af 
forstehedens uafsluttethed i form af ‘aktualitet’, dvs. en realisering af et 
partielt udsnit af potentialet i tid og rum: 


If I ask you what the actuality of an event consists in, you will tell me that it 
consists in its happening then and there. The specifications then and there 
involve all its relations to other existents. The actuality of the event seems to 
lie in its relations to the universe of existents [...]. We have a two-sided 
consciousness of effort and resistance, which seems to me to come tolerably 
near to a pure sense of actuality (CP 1.24). 


Når jeg på dette sted involverer aktualitetsbegrebet i beskrivelsen af den 
energetiske interpretant, skal det naturligvis understreges at vi stadig 
befinder os pá niveauet for den umiddelbare interpretant, hvor det vi 
analyserer, er teksten i sig selv som æstetisk strategi, altså som et rent 
mulighedsfelt. Når det alligevel giver mening at bruge modalkategorien 
aktualitet i denne sammenhæng, er det fordi der vil være forskel på de 

elementer i en teksts strategiske inventar, der tager sigte på at give læseren 
en fornemmelse af åben ubestemthed, og de elementer der tager sigte på 
at overraske, provokere eller ligefrem chokere. Som modalkategori giver 
begreberne og den emotionelle og den energetiske interpretant os et 
analytisk redskab til den semiotiske beskrivelse af et væsentligt inventar 
af æstetiske virkemidler: ubestemthed over for overraskelse, følelse over 
for hændelse, kvalitet over for negation, indføling over for reaktion osv. 
Som modpol til det vi kunne kalde den emotionelle interpretants mind- 
steenhed, quality of feeling, karakteriserer Peirce den energetiske inter- 
pretant som det forhold, at oplevelsen af én quality of feeling modstilles 
en anden i form af en polar sense: »the polar sense is the sense of the 
difference between what was before and what is after a dividing instant, 
or the sense of an instant as having sides« (CP 1.386). Endelig karakteri- 
serer Peirce den modale oplevelsesform, hvorunder modtageren erfarer 
effekten af de energetiske interpretanter, som direct experience, hvilketjeg 
vælger at oversætte med direkte oplevelse: 


Direct experience is neither certain nor uncertain, because it affirms nothing 
— it just is. There are delusions, hallucinations, dreams. But there is no mistake 
that such things really do appear, and direct experience means simply the 
appearance (CP 1.145). 


Nar jeg her vælger at oversætte det engelske experience med oplevelse og 
ikke med erfaring, er det fordi erfaringsbegrebet indbefatter refleksionen 
over hvilken betydning denne erfaring kan tillægges for det erfarende 
subjekt, og dette element ligger netop uden for den energetiske interpre- 
tant som ‘just is’. I den forstand er den energetiske interpretant snævert 
knyttet til det uformidlede møde mellem ego og non-ego, der ligger til 
grund for subjektets erfaringsdannelse, og som Peirce karakteriserer som 
direkte bevidsthed (direct consciousness, CP 1.325). Hvor den umiddel- 
bare bevidsthed var betegnelsen for en bevidsthedstilstand, hvor vi ikke 
var bevidste om vores veren, dér kan den ‘direkte bevidsthed’ karakteri- 
seres som en bevidsthedsform, der udspringer af, at vi bliver gjort 
opmærksomme pa verden omkring os, ved at den trænger sig pa, den 
overrasker os og evt. provokerer os og fremkalder en reaktion eller evt. 
blot en vilje dertil. Refleksionen over sammenhæng og betydning hører 
hjemme inden for den logiske interpretant. 

Fra den emotionelle interpretants synsvinkel præsenterer teksten sig 
som et rent sprogligt materiale, og fra den energetiske interpretants 
synsvinkel præsenterer teksten sig som et givet hændelsesforløb, men fra 
den logiske interpretants synsvinkel fremtræder teksten som en narrativ 

eller argumentativ form. Den logiske interpretant forstår teksten som en 
symbolsk repræsentation, hvor den sproglige begrebsdannelse og de for- 
skellige former for, i Ecos terminologi, hyperkodificeringer såsom diskur- 
sive registre og genreforventninger gør det muligt for læseren at konstru- 
ere en overgribende betydning, der sammenkæder tekstens mikrosegmen- 
ter, tegnene, til en helhed, teksten. 


Freedom can only manifest itself in unlimited and uncontrolled variety and 
multiplicity; and thus the first becomes predominant in the ideas of measureless 
variety and multiplicity. It is the leading idea of Kant’s ‘manifold of sense’. But 
in Kant’s synthetic unity the idea of Thirdness is predominant. It is an attained 
unity; and would better have been called totality [...] (CP 1.302). 


Ovenfor udlagde vi den emotionelle interpretant som en modalkategori, 
der involverede uafsluttethed, ubestemthed og et åbent potentiale af 
muligheder, og den energetiske interpretant som en tilnzrmelsesvis 
afgrænsning af forstehedens uafsluttethed, en aktualitet. Heroverfor 
bestar den logiske interpretant i et generaliseret og dermed repetitivt be- 
tydningsindhold. Den logiske interpretant medierer mellem den emotio- 
nelle og den energetiske interpretant i den forstand, at det altid er kvali- 
tativ forskel som er udgangspunktet for betydningstilskrivelse, ogsa inden 
for auditive og visuelle udtryk (Ramachandran & Hirstein 1995, 25). 
Oplevelseskategorierne kvalitet og aendring/reaktion spiller således sam- 
men i en repeterbar representation eller tegnfunktion, pa samme made 
som materiale og haendelsessekvens tænkes sammen i en overgribende 
form. De modale kategorier ‘potentialitet’ og ‘aktualitet’? modsvares af det 
symbolske tegns ‘generalitet’, som kun udvikles gennem den semiotiske 
vanedannelse. Det er således i kraft af den semiotiske vanedannelse at de 
emotionelle interpretanters abne ubestemthed og de energetiske interpre- 
tanters konsekvente negation og modsætning gives plads inden for en 
overgribende totalitet, der ikke blot rummer begge de modstridende 
principper, men sammenholder dem i en overgribende form. Og endelig 
medieres de følelsesmæssige kvaliteter og de overraskende sanseindtryk 
af den menneskelige kognitions vilje til at skabe sammenhæng og mening: 


[T]hat element of cognition which is neither feeling nor the polar sense, is the 
consciousness of a process, and this in the form of the sense of learning, of 
acquiring, of mental growth is eminently characteristic of cognition (CP 
1.381). 


Menneskets evne til at erkende verden, til at omsaette sine umiddelbare 
oplevelser i konfrontationen med non-ego til erfaringer, der giver viden 

om verden, afhænger således af menneskets evne til at lade logiske in- 
terpretanter mediere mellem de emotionelle og de energetiske interpretan- 
ter. Peirce kalder også denne erkendelsesform, der er præget af helheds- 
tænkning og logiske slutningsformer, for syntetisk bevidsthed: 


[T]he highest kind of synthesis is what the mind is compelled to make neither 
by the inward attractions of the feelings or representations themselves, nor by 
a transcendental force of necessity, but in the interest of intelligibility that is, 
in the interest of the synthesizing ‘I think’ itself; and this it does by introducing 
an idea not contained in the data, which gives connections which they would 
not otherwise have had (CP 1.383). 


Selve det faktum, at de logiske interpretanter tilsyneladende er absolut 
dominerende i langt størsteparten af den menneskelige kommunikation, 
ændrer ikke ved det forhold, at de logiske interpretanter kun opstår som 
en mediering af emotionelle og energetiske interpretanter, og at det, som 
vi her har kaldt den æstetiske erfaring, netop består i at erkende disse 
modalkategoriers dialogiske samspil. Det æstetiske blik lader ikke tegnets 
udtryk forsvinde eller blive gennemsigtigt, men fokuserer i stedet på 
udtrykket, som på sin side danner udgangspunkt for produktionen af 
emotionelle og energetiske interpretanter. 


Den æstetiske erfaring i læseprocessen 


Vi går nu over til at se på hvordan den æstetiske erfaring kan beskrives i 
relation til den litterære praksis. Selv om fokus er rettet mod det litterære 
kunstværk, er målet med dette afsnit at forsøge at udlede nogle mere 
generelle principper for beskrivelsen af hele det æstetiske problemfelt. 
Fordelen ved en semiotisk begrebsliggørelse af den æstetiske kontempla- 
tion som et spil mellem modale kategorier er, at den ikke kun har 
gyldighed inden for det litterære felt, men er anvendelig inden for alle 
kunstarter, og således også forekommer velegnet til såkaldte interart- 
studier (se eksempelvis Hansen 1996, 1997a, 1999a og 1999b). På trods 
af denne interdisciplinære ambition gør fremstillingen dog ikke krav på 
at foretage en udtømmende beskrivelse af ‘det æstetiske”, men stiller sig 
som mål at samle en række forskellige karakteristika knyttet til den 
æstetiske erfaring inden for én og samme semiotiske beskrivelseslogik. 
Den hypotese, som styrer den følgende fremstilling, er at vores æste- 
tiske forholden os til verden korresponderer med nogle af de grundlæg- 
gende principper i den almene subjektsdannelse. Idet Peirce opfatter det 
menneskelige subjekt som et tegn, kunne man forestille sig, at det vi 

kalder den æstetiske erfaring kan beskrives som en udfordring af dette 
subjekt (os, læseren/betragteren) netop i dets egenskab af fortolkende 
subjekt, i dets egenskab af at være en interpretant. Man kan også sige, at 
vii kraft af den æstetiske erfaring bliver opmærksomme på vores funktion 
som fortolkende subjekter. Forstået på denne måde kan det kunstneriske 
tegn karakteriseres ved at det gør opmærksom på sit eget udtryk (jf. 
Roman Jakobson), hvorved det determinerer en bestemt orkestrering af 
de emotionelle, energetiske og logiske interpretanter i det, vi kalder den 
æstetiske erfaring. Hvor den logiske interpretant vil være altdominerende 
i almindelig sprogbrug, dér vil de emotionelle og energetiske interpretan- 
ter gøre sig selv meget mere mærkbare og påtrængende i den æstetiske 
kontemplation. 

Måden, hvorpå jeg vil udfolde denne hypotese, vil bestå i følgende. 
Udgangspunktet tages i tre anerkendte bidrag til beskrivelsen af æstetisk 
kvalitet i litterære tekster, bidrag som bygger på en processuel og læ- 
serorienteret tilgang, og på baggrund af denne beskrivelse vil jeg diskutere 
teorien om den æstetiske erfaring som et samspil af emotionelle, ener- 
getiske og logiske interpretanter hos Peirce. Gennemgangen vil falde i tre 
tempi ud fra Peirces tre centrale niveauer i studiet af tegnfunktionen: det 
morfosyntaktiske, det semantiske og det pragmatiske. Til illustration af 
den æstetiske funktion inden for det morfosyntaktiske niveau har jeg valgt 
at se på Roman Jakobsons parallelismebegreb. Til illustration af den 
æstetiske funktion på det semantiske niveau har jeg valgt at se på Paul 
Ricæurs beskrivelse af den poetiske metafor, og til at undersøge forholdet 
mellem tegn og interpretant, det pragmatiske niveau, vil jeg inddrage 
nogle aspekter af Bakhtins dialogismebegreb, sådan som det er udfoldet 
i relation til hans romanteori. 


Det morfosyntaktiske niveau: Roman Jakobsons parallelismer 
Som nævnt i Kapitel I kan man med udgangspunkt i Peirces opdeling af 
semiotikkens discipliner definere det morfosyntaktiske niveau som studiet 
af tegnet i sig selv (se s.19). Studiet af den æstetiske funktion pa niveauet 
for tegnet i sig selv har jeg valgt at behandle ud fra Roman Jakobsons 
teori om sprogets poetiske funktion. Efter en kort introduktion af 
Jakobsons teori vil jeg forsøge at diskutere den i lyset af en definition af 
den æstetiske oplevelse, forstået som et samspil mellem modale relationer. 
Afsnittet afsluttes med en eksemplarisk læsning af »Digt nr. 20« fra Pablo 
Nerudas digtsamling Tyve kærlighedsdigte og en desperat sang. 

Roman Jakobson er den vel nok fremmeste og internationalt set mest 
kendte repræsentant for Pragerskolens funktionalistiske strukturalisme, 
der ganske vist i udgangspunktet lod sig inspirere af Saussures binære 

tegnbegreb, men som i deres virke var optaget af betydningernes tilblivelse 
og spil i konkrete tekster samt i dialogen mellem kunstarterne.'” 

Roman Jakobson beskæftigede sig med æstetiske udtryk inden for en 
række forskellige semiotiske registre såsom litteratur, musik og maleri, 
men inden for litteraturstudierne knytter han det æstetiske udtryk til det, 
han kalder sprogets ‘poetiske funktion’. Den poetiske funktion i en tekst, 
dens poeticitet, beskriver han som noget ureducerbart og unikt: »..the 
poetic function, poeticity, is [...] an element sui generis, one that cannot 
be mechanically reduced to other elements« (Jakobson 1981 III, 750). 
Hos Jakobson finder vi endvidere dette unikke, ureducerbart ikoniske ved 
poesien beskrevet som en art selvrepresentation: 


Poeticity is present when the word is felt as a word and not a mere representa- 
tion of the object being named or an outburst of emotion, when words and 
their composition, their meaning, [...] acquire a weight and value of their own 
instead of referring indifferently to reality (ibid.). 


Teksten gor i kraft af sin egen form opmærksom på sig selv og sit eget 
udtryk. Poeticiteten er for Roman Jakobson endvidere en funktion der, 
med udgangspunkt i tekstens mangfold af dele, udfordrer laeseren med 
henblik på at konstruere en helhed, som så efterfølgende virker tilbage på 
de andre tekstelementer og kun derigennem bestemmer helhedens karak- 
ter. 


For the most part poeticity is only a part of a complex structure, but it is a part 
that necessarily transforms the other elements and determines with them the 
nature of the whole (ibid.). 


Konkret består den poetiske funktion i at forskellige former for parallelis- 
mer (similaritet) i teksten påkalder sig læserens opmærksomhed. Paral- 
lelismernes system af ligheder etableres paradigmatisk og giver teksten et 
andet helhedspræg end den nærhedsbestemte betydning (kontiguitet), som 
er knyttet til tekstens lineære fremtræden. Sådanne parallelismer kan være 
til stede i alle former for tekster, og alle former for tekster kan således 
have en vis grad af poeticitet. Men poesi kan på sin side ifølge Jakobson 
karakteriseres ved, at denne poetiske funktion bliver ophgjet til diskursens 
centrale element. Poesi bliver således at forstå som det sprogligt æstetiske 
udtryk par exellence: »One may state that in poetry similarity is superim- 
posed on contiguity, and hence equivalence is promoted to the constituti- 
ve device of the sequence« (op.cit. 92). 


? På dansk udgør Karen Gammelgaards Tekstens mening (2003) en glimrende introduktion til 
Pragerskolens tænkning. 

Roman Jakobson opererer i sin sprogbeskrivelse med to akser, selek- 
tionsaksen og kombinationsaksen. Selektionsaksen er konstitueret på 
baggrund af ligheds- og forskelsrelationer, og den er som hos Saussure 
knyttet til sprogsystemets bagvedliggende struktur. Kombinationsaksen 
er konstitueret på baggrund af nærhedsprincippet og relaterer til dis- 
kursens konkrete brug. Dette forhold bliver ifølge Jakobson vendt om i 
kraft af sprogets poetiske funktion, der overfører lighedsprincippet fra 
selektionsaksen til at være det diskurskonstituerende princip på kombina- 
tionsaksen. Den poetiske funktion lader altså similarietets- eller ækviva- 
lensprincippet være det styrende princip for diskursens formgivning: 


The poetic function projects the principle of equivalence from the axis of 
selection into the axis of combination. Equivalence is promoted to the 
constitutive device of the sequence (op.cit. 27). 


Selve parallelismebegrebet hos Jakobson er meget bredt og spænder over 
både morfologiske og syntaktiske gentagelsesstrukturer, men i virkelighe- 
den også over rent semantiske relationer: 


The interaction between syntactic, morphologic and lexical equivalences and 
discrepancies, the diverse kinds of semantic contiguities, similarities, synonymi- 
es and antonomies, finally the different types and functions of allegedly 
‘isolated lines’, all such phenomena call for a systematic analysis indispensable 
for the comprehension and interpretation of the various grammatical con- 
trivances in poetry (op.cit. 90-91). 


Tekstens form og tekstens semantiske betydning” bliver med dette ud- 
gangspunkt uadskillelige dele af en helhed, ikke mindst fordi tekstens 
poetiske betydning i den grad bliver knyttet til sprogets konkrete mate- 
riale og formgivning. Derfor kan studiet af tekstens morfosyntaktiske 
karakteristika ikke siges at udgore et rent formelt studium af tekstens 
form, adskilt fra tekstens ‘indhold’: 


Such a crucial linguistic and poetic problem as parallelism can hardly be 
mastered by a scrutiny automatically restricted to the external form and 
excluding any discussion of grammatical and lexical meanings (ibid.). 


Inden for den plastiske og figurative kunst genfinder vi stadig ifolge Ja- 
kobson den poetiske funktions parallelismer i de geometriske principper, 


8 Karen Gammelgaard vælger i sin gennemgang af Pragerskolens semiotik at bruge begreberne 
‘form’ og ‘betydning’ som ækvivalente til Saussures signifiant og signifié, og jeg følger hende heri 
(Gammelgaard 2003, 15). 

idet de udgør en beautiful necessity på linje med grammatikken i sproget: 


The obligatory character of the grammatical processes and concepts constrains 
the poet to reckon with them; either he strives for symmetry and sticks to these 
simple, repeatable, diaphanous patterns, based on a binary principle, or he may 
cope with them, when longing for an ‘organic chaos’ (op.cit. 94). 


Forseger vi at relatere denne beskrivelse af parallelismernes betydning for 
tekstens poetiske funktion til de tre ovenfor behandlede interpretant- 
aspekter, kan man sige at similaritetens åbne polysemiske betydnings- 
potentiale ville tilhøre den emotionelle interpretant. I laeseprocessen 
udfordres læseren af tekstens parallelistiske mønstre, som med deres 
repetitive rytme åbner paradigmatiske betydningsrelationer så at sige på 
tværs af tekstens lineære progression og lader ordmaterialet ‘male’ en 
grundstemning frem. Men tekstens parallelistiske strukturer har ikke kun 
betydning i kraft af deres repetitive konstans, men også i kraft af de brud, 
som teksten selv måtte etablere på disse mønstre. Hvis et rim eller en 
rytme er gennemgående hele vejen igennem et digt og pludseligt brydes, 
så vil dette brud fremstå som en markeret position i teksten. Et sådant 
brud ville kunne forstås som en energetisk interpretant i tekstens æstetiske 
strategi. Og endelig udgør den formbevidste læsning af teksten i sin helhed 
muligheden for at tilskrive forholdet mellem parallelistiske mønstre og 
markerede brud signifikans eller betydning, hvilket i Peirces terminologi 
ville være at forstå som logiske interpretanter i den æstetiske strategi. 


UMIDDELBAR INTERPRETANT 
| 


| 
Emotionel interpretant Energetisk interpretant Logisk interpretant 
Similaritet Brud Signifikans 


Opstillet på denne måde kan Jakobsons teori om tekstens poetiske funk- 
tion beskrives som et modalt spændingsforhold mellem emotionelle, ener- 
getiske og logiske interpretanter inden for en peirceansk semiotisk ramme. 
Parallelismernes polysemiske spil på lighed og brud, knyttet til den 
konkrete sproglige formgivning, udfordrer læserens logiske mediering af 
teksten til en semantisk kohærent betydning. 


Pablo Nerudas »Digt nummer tyve«"* 
I det følgende eksempel skal vi studere hvordan en poetisk tekst i kraft af 
et spil på parallelistiske strukturer kan orkestrere en dialog imellem emo- 


14 Dele af denne tekst har været tidligere været offentliggjort i Hansen 1999c. 

tionelle, energetiske og logiske interpretanter, hvorved tekstens parallel- 
istiske form og poetiske betydning bliver uadskillelige dele af en helhed. 
Teksten er »Digt nummer tyve« fra Nerudas (1904-1973) Veinte poemas 
de amor y una canción desesperada udgivet i 1924 (i dansk oversættelse: 
Tyve kærlighedsdigte og en fortvivlet sang). Samlingen er Nerudas anden 
digtsamling, som han publicerede i en alder af blot 20 år, og som øje- 
blikkeligt gav ham en enorm anerkendelse og popularitet. Samlingen be- 
står af en på én gang enkel og universel digtning inden for det, man kunne 
kalde en postromantisk tradition (Rovira Soler 1991, 27; Sicard 1981, 54) 
med et billedsprog ladet med naturens og universets elementer: natten, 
vinden, himmelrummet, stjernerne osv. Samlingens centralmotiv er om 
den unge mands første kerlighedserfaringer, både erotiske og sjælelige, 
og den efterfølgende ensomhedsoplevelse, som sådanne erfaringer efter- 
lader. 

I læsningen vil jeg fokusere på en enkelt verslinje for at studere, hvor- 
dan tekstens parallelistiske strukturer lader similaritetsprincippet gribe ind 
over nærhedsprincippet i form af en emotionel interpretant, samt hvordan 
bruddet på de samme parallelistiske strukturer bliver det betydnings- 
bærende mærke (energetisk interpretant), som tvinger læseren til at skabe 
en overgibende poetiske betydning, som holder flere betydningslag åbne 
samtidigt (logisk interpretant). Verset, som jeg vil koncentrere læsningen 
om, er tekstens niende og lyder således: »Ella me quiso, a veces yo 
también la queria« (Hun elskede mig, og jeg til tider også hende). ? 


Kærlighed og erindring 

»Digt nummer tyve« er, som hovedparten af samlingens digte, skrevet på 
alexandrinervers. Den spanske alexandriner er et fjortenstavelsesvers, som 
typisk falder i to halvvers med cæsur efter den syvende stavelse. Alexan- 
drinerversets langsomme rytme og de mange accentuerede i’er evokerer 
den unge digters sentimentale stemning under den stjernebesatte chilenske 
himmel. Men når læseren når til tekstens niende vers, opstår der 
imidlertid et problem. Følger vi den prosodiske rytme, som alexandrineren 
foreskriver, bliver betydningen en anden »Ella me quiso, a veces / yo 
también la quería« (Hun elskede mig til tider, jeg elskede også hende). 
Tekstens metriske opbygning fungerer som en parallelistisk struktur der 


P Oversættelserne støtter sig generelt på Gunnar Engberg Hansens gendigtning (Neruda 1924/ 
84), men i flere tilfælde har jeg følt behov for en mere tekstnær oversættelse med henblik på at 
kunne betone bestemte analystiske pointer. I disse tilfælde anføres, at oversættelsen er min egen. 
I dette tilfælde er der tale om en helt korrekt oversættelse af den spanske teksts grammatiske 
betydning. 

' Denne iagttagelse skylder jeg en af mine tidligere studerende, Corina Roig, som i en opgave 
ved Odense Universitet for mere end 10 år siden gjorde opmærksom på dette forhold. 

ansporer læseren til at respektere en cæsur efter syvende stavelse, hvorved 
det niende vers semantisk set splittes op i to modsatte betydninger: en 
grammatisk betydning byggende på tekstens syntaktiske nærhedsprincip 
og en prosodisk byggende på parallelismernes similaritetsprincip. 

Betydningsspillet kompliceres yderligere af versets brug af aspekt i de 
to datider: præteritum (quiso, afsluttet handling) og imperfektum (queria, 
uafsluttet eller repetitiv handling). Generelt kan man sige, at den 
perfektive præteritumsform quiso betoner kærlighedsfølelsen som noget, 
der i dag er overstået, i modsætning til det imperfektive queria, der mere 
betoner kærligheden som en generel baggrund i fortiden. Men samtidig 
er præteritumsformen mere intens og insisterende end imperfektumsfor- 
men. Hvis vi forholder denne forskel i intensitet til rækken af varierede 
gentagelser af det samme vers som man finder i teksten, vil vi se en 
bevægelse fra den stærkeste intensitet i starten af digtet til en højere grad 
af distance i digtets slutning. De følgende oversættelser med stærke 
accentueringer af aspektet er alle mine: 


6. Yo la quise, y a veces ella también me quiso (»Jeg elskede hende dengang 
stærkt og intenst, og til tider elskede hun også mig lige så stærkt, men altså 
kun til tider«). 


9. Ella me quiso, a veces yo también la queria (»Hun elskede mig dengang 
stærkt og intenst, og jeg elskede til tider også hende, men i dag føles dette 
måske knap så intenst / Til tider elskede hun mig stærkt og intenst og jeg 
elskede også hende, men i dag føles dette misforhold måske knap så 
intenst«). 


23. Ya no la quiero, es cierto, pero cuánto la quise (»Nu elsker jeg hende ikke 
mere, det er vist, men hvor elskede jeg hende dog dengang!«) 


27. Ya no la quiero, es cierto, pero tal vez la quiero. (»Nu elsker jeg hende 
ikke mere, det er vist, men máske elsker jeg hende, underforstáet i erin- 
dringen«. Denne sidste betydning accentures af det efterfolgende vers: 
»Hvor er kærligheden kort og hvor er glemslen dog lang«). 


Opsamlende kan vi altsá konstatere, at de fire parallelismer beskriver en 
udvikling fra en intens og stærk kerlighedsoplevelse til en svagere erindret 
beskrivelse af denne kærlighed, som i nedskrivningsojeblikket har mistet 
sin glød. Og det niende vers” to betydninger, den grammatiske og den 
prosodiske, diskuterer karakteren af dette kerlighedsforhold: var det et 
lige forhold mellem to jaevnbyrdige, eller var der tale om at det lyriske jeg 
var den forsmáede part som onskede at fastholde forholdet, men hvis 
bestræbelser var forgæves? 

Den selvreferentielle læsning 

Teksten, og samlingen som helhed, er imidlertid andet og mere end blot 
en teenagers nostalgiske begrædelse af et kærlighedsforhold, som ikke 
længere er. Teksten rummer samtidig nogle dybere og mere modne re- 
fleksioner over poesiens karakter og funktion, hvor poesien, forstået som 
en intens men flygtig oplevelse, modstilles distancen i den skrevne tekst, 
og det er min hypotese at bruddet i vers ni anticiperer denne anden læs- 
ning som en følelsesmæssig eller førbevidst mekanisme. 

I samlingens første halvdel skildres den autentiske kærlighedsoplevelse 
som værende knyttet til tavsheden og den fysiske kærlighed. Den er 
intens, flygtig og singulær. I »Digt nummer tretten« formuleres det på den 
måde, at det lyriske jeg dækker den elskedes krop med kys i stedet for 
ord, mens det lyriske jeg i »Digt nummer femten« understreger sammen- 
hængen mellem den fysiske kærlighed og stilheden: »parece que un beso 
te cerrara la boca« (»og det synes som et kys så lukkede din mund«). Der 
skabes således en tematisk forbindelse mellem elementer som kysset, 
stilheden, nærheden og sanseligheden, men kærligheden indeholder 
samtidig et element af fravær fordi den tilhører fortiden: »Me gustas 
cuando callas porque estás como ausente« (» Din tavshed glæder mig fordi 
du synes langt borte«). Som det fremgar allerede af »Digt nummer et« er 
den evokerede kvinde ikke en kvinde af kod og blod, men en mental 
konstruktion: »Para sobrevivirme te forjé como un arma« (»For at 
overleve matte jeg forme dig som et vaben«. (Min overszttelse)). Der er 
altså forskel pa nærhed (intimitet) og nærvær (eksistens), ligesom der er 
forskel på distance (ikke-intimitet) og fravær. Den umiddelbare, nære og 
intense kærlighedserfaring kan imidlertid kun afspejles delvis i den 
poetiske oplevelse, således som den er formidlet gennem ordet. Igen i 
»Digt nummer tretten« formuleres denne erfaring således: 


Entre los labios y la voz, algo se va muriendo. 

Algo con alas de påjaro, algo de angustia y de olvido. 
Asi como las redes no retienen el agua. 

Muñeca mía, apenas quedan gotas templando. 

Sin embargo, algo canta entre estas palabras fugaces. 
Algo canta, algo sube hasta mi ávida boca. 


(Mellem læber og stemme er der noget der dor 

Noget med fuglevinger, noget med angst og glemsel 
Som når fiskernes net ikke kan fange vandet 

Kun hænger, min skat, få skzelvende dråber tilbage 

Og dog er der noget, der synger blandt disse flygtige ord 
Noget, der synger og stiger til min begærlige mund. 
(Min oversættelse)). 

»Ordet«, la palabra, optræder for første gang i samlingen i »Digt nummer 
fem«, men det kommer ikke til at udgøre en dominerende faktor før i 
samlingens anden halvdel. Ordet, forstået som poesiens materiale, er først 
og fremmest det talte eller det sungne ord, som i Nerudas univers har en 
næsten immateriel og åndelig eller sjælelig kvalitet, der kræver indføling 
og intuition. Ordet er lige så flygtigt som den fysiske, sanselige oplevelse, 
men hvor den erotiske kærlighedserfaring er en essentielt singulær be- 
givenhed, består den poetiske oplevelse af en artificiel og dermed repetitiv 
følelse. Sanseligheden dominerer teksterne i samlingens første halvdel, og 
ordet dominerer teksterne i samlingens anden halvdel, mens skriften 
træder først ind på scenen i »Digt nummer tyve«, som vi beskæftiger os 
med her. Denne tekst indledes med versene: 


Puedo escribir los versos mås tristes esta noche. 
Escribir, por ejemplo: »La noche estå estrellada, 
y tiritan, azules, los astros, a lo lejos«. 

El viento de la noche gira en el cielo y canta. 


(I nat kan jeg skrive de vemodigste vers 

Skrive for eksempel: »Natten er stjerneklar 

og de blå stjerner skælver i det fjerne.« 

Nattevinden drejer på himlen og synger. (Min oversættelse)). 


Der er flere bemærkelsesværdige forhold i denne begyndelse på digtet. For 
det første er disse fire vers markeret som en indledning, adskilt fra resten 
af teksten i kraft af det assonantiske a-a-rim mellem vers to og fire, mens 
resten af teksten rimer på i-o eller o-i. For det andet er det, som nævnt, 
første gang i hele samlingen at skriveprocessen nævnes. Det sker fra den 
første verslinje og med en modal betoning af selve muligheden af at kunne 
(jf. puedo, »jeg kan«). For det tredje er det værd at bemærke den måde, 
hvorpå det lyriske jeg anvender vendingen por ejemplo (»for eksempel«), 
hvorved der antydes en høj grad af distance til det skrevne. Han kunne 
vælge at skrive disse vers eller nogle helt andre, og dog vælger han at 
skrive de smukkeste vers om et af samlingens centrale ledemotiver: natten. 
Natten, som alene i dette digt nævnes ti gange, kan forstås som en parallel 
til den fraværende andenperson, ganske vist ikke den konkrete kvinde 
som han elskede med i skumringstimen i samlingens første halvdel, men 
et poetiseret eller evokeret billede på denne kvindes fravær. I »Digt 
nummer femten« hedder det bl.a.: 

Eres como la noche, callada y constellada 
Tu silencio es de estrella, tan lejano y sencillo 


(Du er som natten med dens tavshed og stjerner 
Din tavshed er som stjernen, så fjern og enkel. (Min overszettelse)). 


Det lyriske jeg giver udtryk for at have opnáet den distance til sit emne, 
som gør ham i stand til at skrive. Om det er kvinden, der er metafor for 
natten, eller omvendt, er svært at afgøre, og måske er det også ligegyldigt, 
da digtet som helhed kan læses som en metafor for poesiens medierende 
funktion mellem livserfaring og tekst. Nedskrivningen er poesiens slut- 
punkt, og derfor finder vi »Digt nummer tyve« placeret hvor vi gør, 
nemlig som det sidste af samlingens tyve digte og lige inden den afslutten- 
de sang. Skriveprocessen indebærer at det lyriske jeg lægger afstand til den 
smertelige erindring om den tabte sanselighed og til universets elementer, 
dvs. til natten, himlen og den universelle stilhed. I groft forkortet udgave 
kan de tre centrale kategorier, den sansede erfaring, den evokerede poesi 
og den materielle skrift, opstilles i skematisk form: 


Objekt | Udtryk Attitude Væren | Oplevelse | Modus 
Sanset kys stilhed nærhed fravær | fysisk singulær og 
erfaring sansning | flygtig 
Evokeret | ord poesi algo queda | evoka | sjælelig repetitiv og 
poesi (noget er | tion folelse flygtig 

tilbage) 

Materiel | digt skrift distance nar- | forståelse | repetitiv og 
skrift ver varig 


Verset er det lyriske jegs balsambosse, eller som det udtrykkes i vers 
fjorten: »Y el verso cae al alma como al pasto el rocío« (»Og verset falder 
på sjælen som duggen på engen«). Poesien opstår som en kvalitet mellem 
stilheden og skriften, der medierer mellem nærheden og distancen, mellem 
sansning og tekst, og denne kontekst giver vores detalje fornyet betydning. 
Lad os rekapitulere verset i dets to betydninger: »Ella me quiso, a veces 
yo también la queria« (»Hun elskede mig og jeg til tider også hende / Hun 
elskede mig til tider — jeg elskede også hende«). De to betydninger, som 
henholdsvis omvender og bekræfter forholdet mellem de to elskende, vil 
imidlertid kunne artikuleres samtidigt i kraft af en recitation som be- 
hersker cæsuren. I stedet for en modsætning mellem to forskellige be- 
tydninger opstår en modsætning mellem skriftens entydige, grammatiske 
betydning, determineret af kommaet, og den polysemiske eller poetiske 
betydning, der kunne opstå som en logisk-poetisk interpretant i selve 
recitationsakten, en kortvarig oplevelse som ville være lige så svigefuld og 

flygtig som den forgangne kærlighed. Udlagt på denne måde ville alle 
samlingens flygtige elementer kunne læses som metaforer for den logiske 
interpretants momentane og skrøbelige mediering mellem emotionelle og 
energetiske interpretanter: stranden mellem hav og land, skumringen 
mellem dag og nat, vinden, fuglenes flugt, den fysiske kærlighedsakt samt 
forholdet mellem de to personer. Den poetiske kvalitet opstår i et intenst, 
men flygtigt øjeblik og har i det næste ladt sin tilhører tilbage som den 
forsmåede elsker, der må tage til takke med den skrevne teksts æstetiske 
fraværserfaringer. Poesien bliver, i det mindste efter »Digt nummer ni«, 
samlingens reelle omdrejningspunkt (Sicard 1981, 59). Eller som det er 
udtrykt af Carlos Santander: 


Digtet bliver således den virkelige kærligheds rum, absolut, utilfredsstillende, 
ustabilt, men udtryk for den højeste kreative fylde. Den elskede er grundlæg- 
gende set forbindelsesled og forankringspunkt, omfavnelse og indramning, men 
hun udgør også selve sangens mulighed (Santander 1971, 102. Min oversæt- 
telse).'7 


Sangens semiotik 

Man kunne nu hevde at de analytiske procedurer, som er bragt i 
anvendelse, ikke adskiller sig afgorende fra strukturalismens standardpro- 
cedurer: Lidt tematisk analyse tilszettes symbolanalyse og en udsigelsesa- 
nalyse med selvreferentiel pointe. Og dog vil jeg mene at min læsning 
overskrider dette beskrivelsesinventar, forst og fremmest fordi den rejser 
spørgsmålet om læserens æstetiske oplevelse af teksten som et semiotisk 
problem. Beskæftigelsen med forhold som modtagerens oplevelse af ryt- 
misk puls i recitationen eller den urimelige flygtighed, hvormed vor 
rationelt trænede hjerner er i stand til at percipere poetisk kompleksitet 
og polysemi, er forhold som forudsætter en laeserorienteret, pragmatisk 
og feenomenologisk baseret semiotik. Lad os blot erindre, hvordan Peirce 
selv skildrer forstebeden, dvs. den rene kvalitative mulighed, som udgør 
en forudsætning for såvel andethedens barske realitet som for tredjehe- 
dens logiske refleksion: 


It cannot be articulately thought: assert it and it has already lost its charac- 
teristic innocence; [...] Only, remember that any description of it must be 
false to it (CP 1.357, for hele citatet se s. 20). 


Denne beskrivelse af forholdet mellem forsteheden som spontan erfaring 


17 Teksten lyder således på spansk: »El poema viene a ser así espacio del amor real, absoluto, 
insatisfactorio, precario, pero de la maxima plenitud creadora. La amada, esencialmente, es la 
atadura y el anclaje, el abrazo y el cerco, pero también, la posibilidad del canto«. 

og den umulige, sproglige artikulering af den, kunne udlægges som en 
særdeles præcis beskrivelse af forholdet mellem kærlighed og poesi hos 
Neruda, jf. billedet med fiskenettet, som ikke kan holde havets vand 
tilbage: »Kun hænger, min skat, få skælvende dråber tilbage«. Forskellige 
forskere, som har set denne relation mellem Peirces førstehed og en ideal 
litterær poeticitet i digtningen, har givet teorien forskellige applikationer. 
Således forsvarer Jørgen Dines Johansen at litteraturen er karakteriseret 
ved at være en ikonicitetsform, altså en semantisk førstehed i Peirces 
forstand (Johansen 1996), mens John K. Sheriff mener at litterariteten 
skal forstås som et rhematisk træk ved det litterære tegn, altså en art 
pragmatisk førstehed (Sheriff 1989). Endelig har jeg selv peget på at 
opstillingen af førsteheden som et uopnåeligt poetisk ideal, sådan som vi 
finder det hos bl.a. Pablo Neruda, er et fænomen som ligger til grund for 
både symbolisterne og den tidlige avantgarde (Hansen 1997b). I min ud- 
lægning er der tale om at en række selvreferentielle, puristiske strømnin- 
ger i starten af det 20. århundrede udpegede en almen fænomenologisk 
modalitet, den åbne mulighed, til at være selve kunstens essens, netop 
fordi denne modalitet bliver særlig synlig i den æstetiske kontemplation. 

Pablo Neruda udtrykker i disse Tyve kærlighedsdigte på den ene side 
nødvendigheden af at skelne mellem kærligheden som en flygtig, før- 
sproglig følelse og den poetiske erfaring formidlet af det levende ord. Og 
på den anden side understreger han forholdet mellem det levende ords 
kropslige rytme og skriftens materielle aftryk. Når det lyriske jeg samtidig 
i »Digt nummer 20« understreger at han nu kan skrive de vemodigste 
vers, uden at de anfægter ham, så skabes den fortolkningsmæssig bag- 
grund, hvorpå dialogen mellem det niende vers” syntaktiske entydighed og 
parallelistisk baserede polysemi udmøntes i en flygtig poetisk oplevelse, 
der i semiotisk forstand kan defineres som den logiske interpretants 
mediering af de emotionelle og de energetiske interpretanter. Helt centralt 
for denne analyse står naturligvis, at denne dialog kun opstår i den 
konkrete, æstetiske læse- eller lytteerfaring. Med Nerudas egen metafor 
kan vi sige, at forskellen på versets to betydninger er som forskellen 
mellem fiskenet og vand: I skriften hænger kun få skælvende dråber 
tilbage af selve den poetiske erfaring. 


Det semantiske niveau: Paul Ricæur og Paul Henle: metaforen 

Som nævnt i Kapitel I kan man med udgangspunkt i Peirces opdeling af 
semiotikkens discipliner definere semantikken som studiet af forholdet 
mellem tegnet og dets objekt (se s. 19). I det følgende vil jeg se på Paul 
Ricæurs og Paul Henles teorier om den poetiske metafors semantik. De 
to teorikomplekser vil blive kort introduceret, hvorefter de relateres til 

den overordnede beskrivelse af den æstetiske oplevelse som et samspil 
mellem modale relationer med Peirces begreber om den emotionelle, den 
energetiske og den logiske interpretant. 

I løbet af det tyvende århundrede har en række forskellige litteratur- 
teoretiske tilgange fokuseret på det poetiske udtryk som essensen af 
sprogets poetiske funktion, heriblandt ikke mindst forskellige struktura- 
listiske teorier under indflydelse af Roman Jakobson. Og inden for poe- 
sien er det nok metaforen, som har påkaldt sig den største opmærksom- 
hed som den centrale æstetiske figur overhovedet. Det ville derfor fore- 
komme mærkværdigt at skulle behandle det æstetiske princip i litterære 
tekster uden at komme ind på beskrivelsen af metaforen. Til dette formål 
har jeg blandt de mange forskellige teorier om metaforen valgt at se på 
Paul Ricæurs behandling af emnet i hans The Rule of Metaphor (1977), 
fordi han her anvender en fænomenologisk og hermeneutisk tilgang, der 
efter min mening lægger vægt på nogle af de samme aspekter af den 
æstetiske oplevelse, som en peirceansk semiotisk beskrivelse ville vægte. 

Paul Ricæur foretager en veritabel tour de force igennem det tyvende 
århundredes metaforteorier, hvorfra han selektivt henter en række ind- 
sigter, som han sammensætter til sin egen beskrivelse af fænomenet. Det 
ville være for omfattende på dette sted at skulle komme ind på alle de 
teoridannelser som Ricæur lægger til grund for sin behandling, hvorfor 
jeg vil nøjes med at resumere nogle generelle træk i Ricæurs egne kon- 
klusioner, dog med særlig vægt på Paul Henles bidrag. Henle refererer 
selv eksplicit til Peirce, hvilket Ricæur kun gør i mindre omfang og mere 
kritisk. 

Ricæurs fremstilling bygger på den såkaldte interaktionsteori, der 
forstår metaforens betydning som en interaktion mellem et focus og en 
frame, mellem ordet og den omgivende kontekst. Her trækker han på 
f.eks. I.A. Richards, Max Black og Monroe Beardsley. Ricæurs beskrivelse 
af metaforens betydningsdannelse i The Rule of Metaphor er binært 
formuleret, dvs. at han hele tiden beskriver metaforens semantiske ladning 
som en spænding mellem det ‘bogstavelige’ og det ‘figurative’, mellem det 
lukkede og det åbne, mellem kode og polysemi. Med Beardsleys begreber 
kan man opsummere dette spændingsforhold som en relation mellem to 
principper: ‘kohzrensprincippet’ og ‘plenitetsprincippet’. Men samtidig 
fastholder Ricæur i sin egen behandling af disse principper hele tiden en 
tredje position, idet han insisterer på læsningen som den fortolkning, der 
er i stand til at producere den poetiske betydning som en fusion af de to 
principper. 

De to principper modvirker således ikke (i det mindste ikke kun) hin- 
anden, men kan (også) samvirke eller komplementere hinanden (Ricæur 

1977, 96). Den ikke-reduktive læsning forstår Ricæur således som et 
samspil af to diskurser: 


Interpretation is then a mode of discourse that functions at the intersection of 
two domains, metaphorical and speculative. It is a composite discourse, 
therefore, and as such cannot but feel the opposite pull of two, rival demands. 
On one side, interpretation seeks the clarity of the concept; on the other, it 
hopes to preserve the dynamism of meaning that the concept holds and pins 
down (Ricæur 1977, 303). 


Det er i dette samspil af imaginær åbning og rationel lukning, at Ricæur 
tager sit udgangspunkt når han definerer sit begreb, den ‘levende metafor’: 


Metaphor is living not only to the extent that it vivifies a constituted language. 
Metaphor is living by virtue of the fact, that it introduces the spark of 
imagination into ‘thinking more’ at the conceptual level (ibid.). 


Fra Jean Cohen (Structure du langage poétique, Paris 1966) henter Ri- 
coeur begrebet ‘pertinens’ (Ricceur 1977, 151), der betegner den sammen- 
hæng eller meningsfuldhed, som er krævet pa saetningsplanet, for at en 
ytring opleves som meningsfuld. Saledes fungerer den semantiske im- 
pertinens ogsa som et retorisk signal i den forstand, at nar ordenes ‘bog- 
stavelige’ betydning ikke giver mening pa saetningsplan, så ma læseren 
søge efter en anden og mere figurativ betydning. Svarende til bestemmel- 
sen af de semantiske troper som figurer, der producerer deviation af den 
semantiske pertinens, kan fortolkningen forstas som en proces der soger 
reduction of deviation. I fortolkningsprocessen søger læseren med andre 
ord det begreb, som kan genetablere udsagnets sammenhængende eller 
kohzrente mening. Men dermed har vi også sagt, at semantisk pertinens 
indebærer en betydningsmessig reduktion af ordenes mulige betydninger: 
»words have actual meanings only in a sentence [...] lexical entities — 
words in the dictionaries — have only potential meanings« (Ricceur 1974, 
99). 

Forseger vi at relatere denne beskrivelse af den poetiske metafors 
æstetiske funktion til de tre ovenfor behandlede interpretantaspekter, kan 
man sige at plenitetsprincippets åbne, polysemiske betydningspotentiale 
ville tilhore den emotionelle interpretant, og tropernes retoriske afvigelse 
fra den normalsproglige norm ville udlose en energetisk interpretant i 
form af en undren, efterfulgt af en selektion i dette betydningspotentiale 
i form af en figurativ læsning. Den figurative læsning reetablerer den 
semantiske pertinens i kraft af kohzrensprincippet, der svarer til det, 
Peirce ville kalde produktionen af en logisk interpretant. 

UMIDDELBAR INTERPRETANT 
| 
| | 
Emotionel interpretant Energetisk interpretant Logisk interpretant 


Mulig betydning Afvigelse Semantisk pertinens 


Ricæurs udlægning af metaforens æstetiske funktion kan på denne bag- 
grund beskrives som et modalt spændingsforhold mellem emotionelle, 
energetiske og logiske interpretanter, hvor udtrykkets polysemiske 
betydningspotentiale, bundet til den konkrete sproglige formgivning, yder 
modstand mod den logiske reduktion af teksten til en entydig semantisk 
kohærent betydning. 

Paul Ricæur inddrager Peirces ikonbegreb i sin definition af metaforen, 
og heri er han inspireret af Paul Henle (Henle 1958/72). Henle bygger i 
udgangspunktet på Peirces begreb om metaforen som et ikonisk tegn i 
modsætning til de ikke-metaforiske sproglige udtryk, der betragtes som 
konventionelle symboler. I udgangspunktet behandler Henle alle former 
for semantisk omstilling fra ‘bogstavelig’ til ‘figurativ’ betydning. Den 
bogstavelige betydning er for Henle umiddelbar, mens den figurative be- 
tydning af Henle betegnes som værende ‘middelbar’. Ikonbegrebet bliver 
derefter introduceret for at karakterisere metaforen over for de andre 
troper, dvs. for at uddybe metaforens analoge karakter: »the essential role 
of the icon is to contain an internal duality that at the same time is 
overcome« (Ricæur 1977, 189). Henle pointerer dog, at der ikke er tale 
om en billeddannelse, men om en rent sproglig funktion i den forstand, 
at vi ledes af den figurative diskurs til at tænke på noget gennem en be- 
tragtning af noget andet, som minder om det: »The icon is not presented, 
but is merely described« (ibid). Det hele foregår inden for sproget, som jo 
i Peirces terminologi er symbolsk. Henle analyserer metaforen ud fra to 
modaliteter i det semantiske forhold: 


ri. Først fungerer udtrykket ‘bogstaveligt (dvs. vanebaseret inden 
for den symbolske modalitet, hvor tegnet refererer til et objekt 
eller en situation). 

2. Dernæst fungerer udtrykket ikonisk ved at udpege en anden, 
lignende situation. 


Netop fordi den metaforiske repræsentation ikke er et billede, kan den 
trække på en række originale ligheder vedrørende kvalitet, struktur, lo- 
kalitet, situation eller følelse (ibid.). Derigennem har den ikoniske repræ- 
sentation evnen til at udbygge den parallelle, betydningsproducerende 
struktur. Det er heri at metaforen i Henles teori adskiller sig fra de andre 

troper, og det er pà et andet niveau herved, at Henles metaforbegreb fár 
en predikativ karakter. Metaforen tilføjer intet nyt til beskrivelsen af 
verden, men alene til den máde verden opleves pà (op.cit. 190). 
Enheden i Henles metaforbegreb er syntagmet, forstået på den måde at 
produktionen af den metaforiske betydning forudsætter et helt udsagn 
hvor nogle ord skal forstås bogstaveligt og andre figurativt. Et enkelt 
isoleret ord kan aldrig være en metafor. Dermed definerer han metaforen 
som stående mellem på den ene side ‘simile’, hvor alle termer fastholder 
den bogstavelige betydning, og på den anden side 'allegorien', hvor alle 
termer skal forstås i spændet mellem to lige gyldige fortolkninger (ibid.). 


In a metaphor some terms symbolize the icon and others symbolize what is 
iconized [...] some terms refer literally to one situation and figuratively to the 
second, while other terms refer literally only and refer to the second situation 
only (Henle 1972, 181). 


Henles metaforbegreb indarbejder endvidere den logiske absurditet (jf. 
Monroe Beardsley) i den ikoniske teori i den forstand, at det er dét, som 
han kalder the semantic clash pa niveauet for den bogstavelige mening, 
som tvinger læseren til at søge efter en figurativ betydning. Henle ind- 
optager ikke bruddet som en del af metaforen: » However, metaphor is 
not quite the clash itself, but rather its resolution« (Ricceur 1977, 190). 
Men søgningen efter den figurative betydning indebærer samtidig at 
læseren træffer et valg eller fælder en ‘dom’ over, hvilken af situationerne 
som er ikke-figurativ: 


Where the clash of literal senses is felt, however, the problem is to discover 
which terms cannot be taken in a literal sense and what figurative sense may 
be attributed to them (Henle 1972, 183). 


Hos Henle er fortolkningen beskrevet som en kreativ proces, hvor læseren 
pa baggrund af en række kontekstuelle spor ma slutte sig frem til, hvilken 
term som kan forstås bogstaveligt, og hvilken som ma forstås figurativt. 
Læseren ma udvikle den parallelitet, som bliver styrende for den ikoniske 
betydningstilskrivning. Hos Henle har vi således at gore med en veksel- 
virkning mellem en ikonisk og en symbolsk modalitet i teksten, der støder 
sammen i læsningen som en begivenhed og tvinger læseren til en stil- 
lingtagen. The clash vil vere at forsta som det energetiske aspekt af den 
umiddelbare interpretant i den forstand, at det er the clash der, som en 
hændelse i laeseprocessen, udpeger ikonet og tvinger en anden laesemáde 
igennem hos læseren. The clash i sig selv aktualiseres naturligvis først som 
led i læsningen, dvs. på niveauet for den dynamiske interpretant, men det 

kan siges at være strategisk tilrettelagt i teksten som et led i dennes 
poetiske strategi, hvorfor det kan beskrives som et potentiale på niveauet 
for den umiddelbare interpretant. 

Henles brug af Peirces ikonbegreb vil kunne forstås som en betegnelse 
for interpretantens emotionelle aspekt, idet valget af tekstens konkrete 
ordmateriale og ‘tonalitet’ er medvirkende til at selektere blandt de mulige 
associative lighedspunkter som kan skabes mellem de to situationer. 
Endelig vil symbolet være at forstå som den logiske interpretant, idet det 
er her, teksten tilskrives enhed og semantisk mening. Metaforen som 
sådan vil imidlertid nødvendigvis være at forstå som helheden af de tre 
niveauer, der fastholder den ikoniske åbenhed som en polysemi inden for 
rammerne af den symbolske diskurs. 

Hvis man skulle forsøge at sammentænke indsigterne fra Ricæur og 
Henle kunne man sige at de begge behandler den poetiske metafor som en 
af de måder, hvorpå en tekst kan ‘tvinge’ sine læsere til at anlægge et 
æstetisk blik på teksten, og at de begge forsøger at skildre hvordan det 
æstetiske moment består i at fokusere på tegnets materiale og form, som 
derved ‘fortykkes’ og blokerer for læserens betydningsmæssige lukning af 
teksten. Således indebærer synliggørelsen af det sproglige materiales 
ikoniske åbenhed, at tekstens polysemiske potentialer ikke kan reduceres 
i den logiske interpretants konceptuelle mediering. 


UMIDDELBAR INTERPRETANT 
| | 


Emotionel interpretant Energetisk interpretant Logisk interpretant 
Ikonisk åbenhed Semantisk clash Symbolsk polysemi 


For Ricæur er det desuden afgørende at metaforen ikke alene henter sin 
betydningsmangfold ud fra tekstens kontekst, men at tekstens semantiske 
åbenhed tvinger læseren til selv at investere betydning, at tilskrive mening, 
hvorved den hermeneutiske fortolkning uundgåeligt kommer ind i bil- 
ledet: 


The difference between trivial metaphor and poetic metaphor is not that the 
one can be paraphrased and the other not, but that the paraphrase of the latter 
is without end. It is endless precisely because is can always spring back to life 
(Ricæur 1977, 188). 


Metaforen opnår herved en erkendelsesskabende eller kognitiv funktion, 
der går langt ud over de fleste andre behandlingers syn på metaforen som 
en rent stilistisk trope, hvis funktion hovedsageligt tjener til overfladisk 
udsmykning. 

Rafael Albertis » Togstation Syd«'* 

Dette afsnit tager udgangspunkt i læsningen af halvanden verslinie fra 
digtet »Estación del sur« (»Togstation Syd«) skrevet af den spanske digter 
Rafael Alberti i 1926 og udgivet i digtsamlingen Cal y canto fra 1929.” 
Versene lyder således: »De versos llena, / pasa la mar sus hojas de bajeles« 
(»Rigt på vers / vender havet sine bådes blade«). Den metafor, som først 
falder i øjnene i disse vers, er »bådenes blade«, eller »sus hojas de baje- 
les«. Metaforen bygger på en kvalitativ lighed i form og farve mellem bå- 
denes hvide sejl og de hvide papirblade i en bog, og metaforen understøt- 
tes af den rent lydlige parallelisme mellem udtrykkene »hojas de bajeles« 
og »hojas de papeles«, som betyder papirblade. I kraft af denne metafor 
ser læseren sejlbådenes hvide sejl, der, idet de glider over havets overflade, 
vender som siderne i en bog, fulde af poesi. Med denne metafor kaster 
teksten opmærksomheden hen på et selvreferentielt niveau i læsningen, 
der gør det oplagt at udvide metaforens fortolkningsramme og inddrage 
forfatterskabets og periodens øvrige poetiske diskurser. Rafael Alberti 
skrev mellem 1924 og 1926 tre digtsamlinger inden for en såkaldt 'neo- 
populær” poetik, hvor en serie canciones, udfolder et poetisk univers, hvis 
overgribende metaforiske skema kan beskrives med den nærmest histo- 
rieløse mastertrope »poesien er en rejse«. Canciones-formen udgøres af 
korte, melodiske folkesange med hyppige gentagelser og strukturerende 
omkvæd. 

Albertis første digtsamling Marinero en tierra (Sømand på land) var i 
1926, da Rafael Alberti nedskrev det her behandlede digt, stadig for- 
fatterskabets vigtigste udgivelse, og i denne bog tildeles havet rollen som 
ledemotiv og som poesiens element par excellence. Det generelle billedske- 
ma” »poesien er en rejse« gives i Marinero en tierra en særlig udform- 
ning, som kan udmøntes i billedet »poesien er en undersøisk rejse«. 
Semanden pa land, det lyriske jegs alter ego, drømmer sig nostalgisk 
tilbage til Albertis barndom ved Cádizbugten, og i denne poetiske drom- 
mediskurs sejler han ud pà havet i sin lille bád for at blive forenet med sin 
udkårne, sirenen på havets bund. I min ph.d.-afhandling (Hansen 1996) 


18 Dele af dette afsnit har tidligere været offentliggjort i Hansen 1997c. 

?? Rafael Alberti (Puerto de Santa María, Cádiz, 1902-1999) var den sidste overlevende digter 
fra den såkaldte 27-generation i spansk litteratur. 27-generationen omfattede poeter som 
Federico García Lorca og nobelprisvinderen fra 1977, Vicente Aleixandre. Rafael Albertis 
forfatterskab i 2o'erne bevægede sig fra den tidlige puristiske essentialisme over en neobarok 
inspiration fra guldalderdigteren don Luis de Góngora til surrealismen i hans hovedværk Sobre 
los ángeles (Om englene) fra 1929. Sobre los ángeles er oversat til dansk af Per Sibast, Husets 
Forlag (1988). Cal y canto er imidlertid ikke oversat, og alle oversættelser er derfor mine egne. 
? George Lakoff og Mark Johnson har i deres kognitive semantik introduceret teorien om de 
overgribende metaforiske billedskemaer der strukturerer sproget (Lakoff & Johnson 1989). 

har jeg udfoldet en allegorisk læsning af en række af de diagrammatiske 
relationer, som dette univers” elementer indgår i. Idet tuborgparentesen 
betegner selve diagrammets analogiske transskription, kan denne læsning 
udlægges som følger: 


{hav : land :: poesi : prosaisk verden) 

(sømand : hav :: lyrisk jeg : poetisk univers) 

(båd : hav :: sprog : poesi) 

(drøm : sømand :: inspiration : digter) 

(sømand : sirene :: digter : muse) 

(sirene : hav :: essens : poesi) 

Havets relation til landjorden ligner pr. analogi poesiens forhold til den 
prosaiske verden: Det er en verden for sig, som følger egne lovmæssighe- 
der og principper. Sømanden på land står i et forhold til havet som 
element, der pr. analogi ligner det forhold, som digteren har til det 
poetiske univers: det er et forhold styret af trangen til at trænge ind i og 
lade sig integrere i dette univers. Båden står i en relation til havet, som pr. 
analogi ligner det forhold sproget har til poesien: det er det vehikel, med 
hvilket universet udforskes. Drømmen er for sømanden på land, hvad 
inspirationen er for digteren: Det er den faktor, som får ham til at se. 
Sømandens forhold til sirenen ligner digterens forhold til sin muse: Det er 
den skjulte, feminine kraft, som driver hans projekt. Og endelig er 
sirenens relation til havet analog til den rolle, som den poetiske essens 
spiller i forhold til den poetiske diskurs i Albertis tidlige, essentialistiske 
digtning: Det er den efterstræbte, nøgne sandhed som skjuler sig på bun- 
den. Den store afstand imellem havisotopien og den selvreferentielle, poe- 
tiske isotopi betyder, at havuniverset får en stor selvstændighed, og den 
emotionelle interpretants åbenhed og polysemi får stor vægt. Men sam- 
tidig sikrer tilstedeværelsen af et overgribende billedskema, der org- 
aniserer teksten i en serie af parallelle diagrammer, at læseren bliver i 
stand til at reducere det semantiske clash mellem de for hinanden frem- 
mede isotopier i en overgribende logisk interpretant. 

I Albertis tredje digtsamling, Cal y canto, hvorfra det her læste citat er 
hentet, udsættes det maritime univers for en destruktiv omvending, hvor- 
efter det overordnede billedskema »poesien er en rejse« appliceres avant- 
gardistisk på den moderne verdens univers, som variationer over skemaet 
»poesien er den moderne massekulturs adspredelser«. Det poetiske 
univers skifter karakter, elementer fra den moderne storby gennemtræn- 
ger universet, og den nostalgiske tone erstattes med en ironisk distance, 
som svinger mellem en let munterhed som i »Estación del sur« og en bitter 

sarkasme i andre dele af samlingen. »Estación del sur« er imidlertid et af 
Cal y cantos allertidligste digte i kronologisk forstand, hvorfor angrebet 
pa den neopopulzre poetik og transformationen af den maritime motiv- 
kreds her kan ses i en meget tidlig fase. I »Estación del sur« er der ikke 
længere tale om at se båden som den nostalgiske somands naturlige ve- 
hikel (den ene og eneste bád), men om en serie af forskellige báde, der 
byder sig til som et optrin for læseren, ligesom de forskellige poetiske 
diskurser (den symbolistiske, den avantgardistiske, den klassiske, den 
neogongoristiske?! etc.) bød sig til for periodens digtere. Bådene i » Esta- 
ción del sur« fastholder sáledes deres allegoriske betydning, mens bádens 
eller den poetiske diskurs' rolle i forhold til resten af universet skifter. 

Vi har sáledes at gore med to forskellige billeddannelser, svarende til 
hhv. Peirces billede (image) og diagram, men som her optræder indlejret 
i hinanden i det analyserede vers: 


1i. »hojas de bajeles« refererer til digtsamlingens hvide sider i kraft af en 
kvalitativ lighed i form og farve. 


2. »bajeles«, bådene, refererer til periodens forskellige poetiske diskurser i 
kraft af et diagram funderet på analogi: (både : hav :: sprog : poesi]. 


Vender vi tilbage til verset i sin helhed, vil vi imidlertid se, at der er nok 
et billede, eller ‘hypoikon’ i Peirces terminologi, på færde: »Rigt på vers 
/ vender havet sine bádes blade«. Havet dynamiseres og antropomorfise- 
res, idet det er i stand til at vende sejlene/bladene, og samtidig udgor havet 
det element, som i sig rummer poesien. Havet er et urgammelt, traditio- 
nelt symbol - denne gang ikke i en Peirce'sk forstand, men i en traditionel 
litterær forstand (se eksempelvis Eco 1984, 156 ff.). Dette traditionelle 
betydningspotentiale beriger havet som poetisk element, idet det indsættes 
i tekstens og forfatterskabets umiddelbare kontekst. Herved reaktiveres 
havet som en levende metafor, der er i stand til at generere nye betydnin- 
ger ud fra en dialog med tekstens øvrige metaforik. 

I Albertis tidlige, neopopulere diskurs etableres en kvalitativ lighedsre- 
lation mellem havet og poesien, som røber tilstedeværelsen af et Peirce’sk 
image. Havet beskrives som poesiens ideelle locus i kraft af en række 


?' Luis de Góngora y Argote (1561-1627) var en af den spanske baroks mest bemær- 
kelsesværdige digtere. Hans elaborerede kunstsprog delte samtiden i modstandere og tilhængere, 
men fra og med 1700-tallet blev han betragtet som ‘dunkel’ og uforståelig. Han blev vakt til live 
igen af Mallarmé og symbolisterne i slutningen af det 19. århundrede, og i forbindelse med hans 
300 års dødsdag i 1927 dyrkede en gruppe unge digtere med bl.a. Federico Garcia Lorca og 
Rafael Alberti i spidsen en særlig form for ‘neogongorisme’, der kombinerede avantgardistiske 
formeksperimenter med barok tradition i Góngoras aftapning. Året 1927 kom til at lægge navn 
til hele generationen. 

kvalitative ligheder såsom skønhed, dybde, det ukendte og dragende osv. 
Men samtidig indlejres havet som en diagrammatisk metafor, idet der 
etableres en analogi mellem på den ene side havets overflade og havets 
dyb, og på den anden side poesiens formsprog og dens betydning. De to 
sider af den ikoniske betydning er sammenkædet på den måde, at havets 
skønhed er en visuel skønhed, der beror på at havbunden, set gennem det 
klare vand, fortegnes af havoverfladens bevægelser, hvilket gør den til en 
ukendt og dragende verden, samtidig med at poesiens skønhed er en 
semiotisk eller sprogligt formidlet skønhed, der beror på, at det poetiske 
sprog med sin ikoniske intention prætenderer at ophæve det arbitrære 
forhold mellem sprogets form og betydning. Det er med andre ord de to 
sider i diagrammets analogi (havets fysiske vandighed i relationen mellem 
overflade og havbund og tegnets betydningsrelation i forholdet mellem 
formsprog og betydning), som begrunder den relative forskel mellem 
elementerne i billedes kvalitative lighed. 

Det kvalitative spring, der udløser den metaforiske læsning, er det, 
Haley kalder den indeksikale semantiske spænding i metaforens brud på 
konventionelle, eksistentielle eller konceptuelle grænser i sproget (Haley 
1988, Kapitel V og VI). I det analyserede eksempel involverer udtrykket 
»hojas de bajeles« et lettere brud med en konventionel semantisk grænse 
(skibe har normalt ingen blade), som igangsætter de ikoniske analogier for 
såvel »skibe« som for »blades« vedkommende, samtidig med at besjælin- 
gen af havet, »havet vender… osv.«, tilsvarende indebærer, at der brydes 
med det, som Haley kalder en eksistentiel grænse (havet er ubesjælet og 
kan ikke handle), hvorved havet metaforiseres. Det, som sætter selve den 
metaforiske proces i gang, er det, i Henles terminologi, semantiske clash 
imellem metaforens to betydningsområder, som i fremstillingen ovenfor 
er skildret som en energetisk interpretant. 

Udtrykket »hojas« (blade), forstået som sider i en bog, er selv op- 
rindeligt en metafor (blade sidder på træerne), men når »hojas«, forstået 
som papirblade, i den umiddelbare læsning af verset fungerer som en 
symbolsk eller vanebaseret betydning, er det fordi udtrykket gennem brug 
og over tid er blevet kodet som en symbolsk vane på linje med sprogets 
øvrige symboler i en Peirce'sk forstand. Denne i sig selv banale erkendelse 
antyder vigtigheden af at opretholde en klar skelnen mellem metaforen 
som et dynamisk og betydningsgenererende ikon og metaforen som vane- 
baseret skematik, dvs. som et Peirce’sk symbol (Factor 1996, 229-35). På 
trods af deres metaforiske oprindelse er sådanne udtryk gennem deres 
udbredelse blevet lige så vanemæssigt kodet som alle andre sproglige 
udtryk. Den ‘ægte’ eller poetiske metafor er heroverfor ikke kodet, men 
indeholder en frisk og betydningsgenererende ikonicitet, netop fordi den 

i sig rummer den dialogiske interaktion mellem den emotionelle interpre- 
tants åbenhed, det semantiske clash der kommer til syne som en energe- 
tisk interpretant og endelig den logiske interpretants mediering af 
relationen imellem de to. Så snart metaforen bliver ‘slidt’, og der bliver 
tale om produktionen af en ‘sidste’ eller vanebaseret logisk interpretant, 
brydes den ikoniske åbenhed, og ordet opleves som henhørende til et 
andet semiotisk register. 

Havbunden blev i Rafael Albertis tidlige, neopopulære poesi beskrevet 
som en skøn, dyb, ukendt og uopnåelig verden i stadig forandring, som 
beskueren drages imod, når den betragtes fra overfladen, og tilsvarende 
gør det poetiske formsprogs ubestemtheder og ureducerbarhed poesien 
selv til en dragende labyrint af skønhed, dybde, ukendthed etc. I Cal y 
canto, hvor »Estación del sur« er optrykt, er havbunden og dybet derimod 
udgrænsede størrelser, mens sirenerne sejler kapsejlads på havets glitrende 
overflade. Dette kan læses som en allegorisk og selvreferentiel beskrivelse 
af poetikkens udvikling i Spanien i slutningen af tyverne, hvor de 
neogongoristiske formeksperimenter blev gjort til selve poesiens formål, 
samtidig med at den poetiske diskurs blev tømt for indhold, forstået som 
introspektion eller transcendens. De to ikonicitetsformers dialogiske in- 
teraktion i det metaforiske udtryk giver således dette en særlig dynamik, 
der gør det i stand til at generere stadig nye betydninger i relation til sit 
objekt. Den vellykkede metafor er med andre ord ikke blot en retorisk leg 
med dekorativt sigte, men fastholder hele tiden en referentiel dimension 
i forhold til sit objekt. Og det er denne kognitive funktion, hvor meta- 
foren udtrykker en erkendelse, der ikke kan udtrykkes på anden måde, 
som Ricæur kalder for ‘metaforisk sandhed”. I Albertis vers er det hav- 
metaforens forfatterskabsbundne reference til en æstetisk kontekst, der på 
den ene side ligger som en realitet uden for teksten, og på den anden 
inkluderer teksten selv og gør den selvreferentiel, der giver nyt liv til en 
række i princippet slidte eller banale metaforer: f.eks. poesien forstået som 
en rejse, havet set som poesi eller sejlene på havet set som hvide sider i en 
bog. I det øjeblik vi læser teksten i dialog med forfatterskabets og sam- 
tidens øvrige litteratur- og kunstproduktion, får billedet ny betydning som 
en beskrivelse af den intranscendente overfladeæstetik, som José Ortega 
y Gasset karakteriserede som 20’ernes ‘afhumaniserede’ kunst (Ortega y 
Gasset 1925). 

Den overfladezestetik, som de citerede vers selvreferentielt skildrer i 
form af forskellige bade eller poetiske diskurser pa havets overflade, 
afspejler ganske præcist udtryksformens dominans i 27-generationens 
gongoristiske formeksperimenter. Hos Alberti er der tale om en glad og 
formbevidst poetik, der udgrænser mørket og dybet, det uigennemtrænge- 

lige og det transcendente. Ligesom Góngora, tager Rafael Alberti i en 
række af Cal y cantos digte afsæt i den omgivende realitet, og hæver den 
op til at være et poetisk ideal gennem metaforens lovprisende kraft. Og 
netop i denne selvreferentielle karakteristik ligger versets kognitive kraft 
eller metaforiske sandhed: Det udtrykker præcist og poetisk en poetik, 
som på én gang ligger forud for, og som samtidig kun eksisterer i kraft af 
versets egen poetiske funktion. Således knytter dette metaforiske udtryk 
an til en hel æstetisk strømning i tyvernes spanske kunst og kulturliv, som 
Ortega y Gasset betegnede som pueril, ludfisk og intranscendent. 


Det pragmatiske niveau: 

Bakhtins polyfoni, kronotop og intertekstualitet 

Som nævnt i Kapitel I kan man med udgangspunkt i Peirces opdeling af 
semiotikkens discipliner definere pragmatikken som studiet af tegnet og 
dets interpretanter (se s. 19). Det pragmatiske problemfelt inden for de 
litterære studier er meget vidtfavnende, men jeg har i første omgang valgt 
at behandle det med udgangspunkt i Mikhail Bakhtins teori om romanens 
polyfone karakter og dialogiske relationer til andre tekster. Efter en kort 
introduktion til teorikomplekset vil jeg forsøge at diskutere den i lyset af 
den æstetiske oplevelse som et samspil mellem modale relationer. Be- 
handlingen af Bakhtins romanæstetik foregiver på ingen måde at være 
udtømmende, men skal forstås som en selektiv udvælgelse af elementer, 
der egner sig til at supplere teorien om den æstetiske erfaring som en 
dialogisk relation imellem emotionelle, energetiske og logiske aspekter af 
Peirces interpretantbegreb. 

I Discourse in the Novel skelner Bakhtin mellem to former for dia- 
logisme i tekster, intern og ekstern dialogisme. External dialogization er 
den kompositionelt markerede dialog mellem tekstens stemmer, mens 
begrebet internal dialogization dækker diskursens eget dialogiske forhold 
til andre diskurser, som indoptages, repræsenteres, besvares og parodieres 
eller pa anden made kommenteres. Det er især denne interne dialogisme, 
som vil blive gjort til genstand for behandling i dette afsnit, og det vil vi 
gore ved at fokusere pa tre forskellige aspekter af den: 


Den polyfone relation mellem ‘autor’ og fremstillede personer. 
Tekstens traditionsrelaterede dialog med de genrebestemte kronotoper. 
Tekstens intertekstuelle dialog med andre tekster. 


Den folgende fremstilling vil folge disse tre niveauer. Pa hvert niveau vil 
jeg kort introducere udvalgte aspekter af Bakhtins teori, som efterfolgende 
vil blive relateret til modellen for det æstetiske samspil mellem den 

emotionelle, den energetiske og den logiske interpretant, som den er ud- 
foldet i det ovenstående. 


Dialogen mellem ‘autor’ og fiktiv person: polyfoni 

Nogle væsentlige træk af den dialogiske relation mellem ‘autor’ og fiktiv 
person er allerede ridset op i afsnittet »Subjektsdannelse og litteratur«. Til 
forskel fra den tidligere behandling har vi her at gøre med receptionssiden, 
hvor læseren aktivt deltager i skabelsen af det eller de fremstillede sub- 
jekters forhold til et fiktivt univers. Man kunne sikkert, og til dels med 
rette, indvende, at dialogen mellem ‘autor’ og fiktiv person skulle tilhøre 
det semantiske niveau, da der er tale om at analysere, hvordan teksten selv 
lægger en ramme omkring læserens konstruktion af et fiktivt univers. 
Men da læserens forhold til den eller de fremstillede personer reguleres 
gennem en kombination af identifikation og distance i tekstens måde at 
formidle det fremstillede stof på, bliver det udsigelsesmæssige aspekt 
involveret som et centralt element. Forholdet mellem identifikation og 
distance er i meget høj grad determineret af den måde, hvorpå ‘autor’ 
fokuserer eller fremstiller en given person, hvorfor spørgsmålet behandles 
her i forbindelse med det pragmatiske niveau. 

Hvad angår definitionen af begrebet author skriver Bakhtin i essayet 
»Forms of Time and Cronotope in the Novel«, at det er nødvendigt at 
skelne klart mellem ‘autor’ som en implicit fortællerinstans og den 
empiriske forfatter. For Bakhtin er autor til stede i teksten, hvorved han 
indfører en skelnen mellem denne tekstinterne instans og den empiriske 
forfatter, parallelt med begreberne om den implicitte fortæller eller 
‘model-forfatteren’: »We find the author [...] as the creator of the work 
itself, although he is located outside the cronotopes represented in his 
work, he is as it were tangential to them. We meet him (that is, we sense 
his activity) most of all in the composition of the work« (Bakhtin 1981, 
254). Og i Author and Hero in Aesthetic Activity skriver han: 


The author is the bearer and sustainer of the intently active unity of a 
consummated whole (the whole of a hero and the whole of a work) which is 
transgredient to each and every one of its particular moments or constituent 
features (Bakhtin 1990, 12). 


I sin beskrivelse af Dostojevskijs poetik i Problems of Dostoevsky's 
Poetics lægger Bakhtin vægt pa, at Dostojevskijs litterære personfremstil- 
ling ikke bliver staende ved en udvendig beskrivelse, der ville beskrive 
personen som en lukket (finalized) og statisk størrelse, men først og 
fremmest udfolder personens selvbevidsthed. Den fiktive person bliver 

fremstillet som et individuelt selv, der således på én gang oplever »[his] 
own inner unfinalizability« i dialog med »other people’s words about him 
that might finalize and deaden him« (Bakhtin 1984b, 59). »The cognizant 
and judging T, and the world as its object, are present there not in the 
singular but in the plural« (Bakhtin 1984b, 99). Personen bliver således 
tendentielt en selvstændig og individuel størrelse, der taler fra sit eget 
distinkte udgangspunkt og i sin egen ‘ret’, og hvis karakteristika først 
træder i relief i konfrontationen med hans egne reaktioner over for andre 
personer og disses reaktioner over for ham. I denne udsigelsesstruktur 
mister ‘autors’ stemme sin olympiske autoritet og bliver blot én blandt 
andre stemmer i den polyfone tekst eller glider helt i baggrunden og lader 
sig kun mærke i kraft af værkets kompositionelle opbygning. For Bakhtin 
bliver romanens æstetiske særpræg derfor til et spørgsmål om, at sproget 
ikke bare er en repræsentation af en 'verden”, men først og fremmest en 
ikonisk repræsentation af diskursiv praksis: 


It is characteristic of all these phenomena (stylization of languages, parody and 
skaz”) that the discourse in them not only represents, but is itself represented; 
social language in them (whether generic, professional or that of a literary 
trend) becomes the object of reprocessing, reformulation and artistic 
transformation that is free and oriented toward art (Bakhtin 1981, 336). 


Forskellen på gengivelsen af andres tale i hverdagssproget og i litteraturen 
er således ifølge Bakhtin, at den kunstneriske repræsentation sikrer 
sprogets sociale repræsentativitet: »In an authentic novel there can be 
sensed behind each utterance the elemental force of social languages«, 
hvor begrebet social language skal forstås som »a concrete socio-linguistic 
belief system that defines a distinct identity for itself« (ibid.). Det er med 
andre ord det litterære værks balancerede fremstilling af personens 
individuelle selvstændighed og diskursens sociale repræsentativitet, som 
ligger bag Bakhtins forståelse af romanens kunstneriske egenart: »The 
image of such a language in a novel is the image assumed by a set of social 
beliefs, the image of a social ideologeme that has fused with its own 
discourse, with its own language« (op.cit. 357). Selv om det ikke er alle 
romaner som er polyfone, så er den åbenhed og eksperimenteren som 
denne sociale repræsentativitet indebærer, et fundamentalt og genredefi- 
nerende karaktertræk, som Bakhtin knytter sammen med det moderne. 
I Epic and Novel karakteriserer han romanen ved denne erfaringsorien- 
terede fremtidsrettethed over for den klassiske epik: 


? Hos Bakhtin repræsenterer begrebet ‘skaz’ den parodierede gengivelse af den andens tale. 

In ancient literature it is memory and not knowledge that serves as the source 
and power for the creative impulse. That is how it was, it is impossible to 
change it: the tradition of the past is sacred [...]. The novel, by contrast, is de- 
termined by experience, knowledge and practice (the future) (Bakhtin 1981, 15). 


Ifølge Bakhtin bryder romanen som genre med den episke distance til sit 
stof og abner den fiktive verden, som det man kunne kalde et ‘emergent’ 
univers, hvori subjekter interagerer og formes i dialog med deres om- 
givelser og de muligheder disse tilbyder. I denne forstand er romanen en 
moderne genre, fordi den modsvarer menneskets individuelle friszettelse 
fra traditionen og fokuserer pa de dynamiske processer i den menneskelige 
erfaringsdannelse. Bakhtin siger saledes at romanens modernitet som 
genre bunder i det, han kalder en »eternal re-thinking and re-evaluating « 
(op.cit. 31). Og det er i denne romangenrens modernitet at ‘autor’ slipper 
sine personer fri og lader deres stemmer tale fra hvert deres udgangs- 
punkt, og sa at sige ‘i egen ret’ uden at autor lægger sin egen diskurs be- 
dømmende og monologisk ned over dem. Det er sa op til læseren selv at 
danne sig sin mening om den polyfone dialog, som udspiller sig i teksten. 

Forholder vi denne udlægning af Bakhtins beskrivelse af forholdet mel- 
lem autor og fiktiv person i den polyfone roman til Peirces skelnen mellem 
den emotionelle, den energetiske og den logiske interpretant kunne man 
sige, at den emotionelle interpretant ville kunne dække læserens spontane 
identifikation med den fiktive persons udifferentierede selv som en åben 
og i princippet ubestemt (indeterminate) væren. Laeserens møde med 
andre fiktive personers udvendige syn pa personen, og til en vis grad ogsa 
med autors udvendige og finaliserende beskrivelse af personen, ville kunne 
beskrives som en energetisk interpretant, der dementerer eller bekræfter 
bestemte sider af personens identitetsmzssige væren, forstået som det 
ovenfor beskrevne mulighedsfelt. Og endelig tvinger denne abne udsigel- 
sesstruktur som sagt læseren til at forholde sig aktivt fortolkende og 
stillingtagende til tekstens dialogiske orkestrering af stemmer for at 
tilskrive persontegningen helhed og mening i form af en logisk interpre- 
tant. Dette kunne i modelform tage sig således ud: 

UMIDDELBAR INTERPRETANT 


Emotionel interpretant  Energetisk interpretant Logisk interpretant 
Ubegrænset ‘selv’ Den ‘anden’ Dialog 
Ubestemthed / Den ‘andens’ finaliserende ord Helhedsbillede 
Unfinalizability 


Modellen illustrerer bl.a. at den aktivitet, som læseren forpligtes pa i 
læsningen af polyfone romaner, kan udlægges parallelt med de semiotiske 

processer der ligger bag subjektets identitetskonstruktion. Såvel forfatter 
som læser identificerer sig til en vis grad med den fiktive person (jf. 
Bakhtins begreb sympathetic co-experience, Bakhtin 1990, 81 ff.) og 
oplever til dels dennes identitetsmessige tilbliven i mødet med tekstens 
‘anden’ som sin egen erfaring. Der er imidlertid ikke bare tale om en 
empatisk indlevelse, hvor læseren oplever den fiktive persons selv som sit 
eget, men om en dialogisk relation, hvor personen på en gang ses udefra 
og indefra: 


Aesthetic activity proper comes into effect with the moment of creative love for 
the content (the life) which has been co-experienced, i.e. of that love which 
brings forth an aesthetic form for the co-experienced life that is transgredient 
to that life (Bakhtin 1990, 86). 


Hvordan balancen mellem identifikation og distance falder ud, afhænger 
ganske af tekstens konkrete brug af effekter såsom ironi og parodiering 
som led i den energetiske interpretants finaliserende bestemmelse af 
personen, men personbeskrivelsens æstetiske spændingsrelation bibehol- 
des ved at personen konstant søger at undslippe dette finaliserende blik. 
I den polyfone personbeskrivelse vil den emotionelle interpretants ufina- 
liserbare betydningspotentiale hele tiden forsøge af modgå den ‘andens’ 
determinerende bestemmelse: »Dostoevsky's hero always seeks to destroy 
that framework of other people’s words about him that might finalize and 
deaden him« (Bakhtin 1984b, 59). 


Tekstens traditionsrelaterede dialog med de genrebestemte kronotoper 

Den totalitet eller orden, som læseren etablerer i laeseprocessen i form af 
en logisk interpretant, det vere sig læserens mediering af parallelismernes 
polysemiske spil pa lighed og brud eller tendensen i retning af udkrystalli- 
sering af en semantisk polyfoni i den poetiske metafor, etableres ikke hver 
gang som en jomfruelig ny og ubesmittet orden, men etableres som 
ethvert andet tegn på en bestemt baggrund af tradition eller vane. Den 
æstetiske kvalitet iden kunstneriske oplevelse afhænger ganske vist af den 
nyhed og friskhed, som det kunstneriske tegn måtte skabe, men det er 
altid en nyhed og en friskhed i forhold til noget allerede eksisterende, i 
forhold til en vane. Vi har tidligere været inde på at det dialogiske forhold 
mellem selvet og den anden reguleres af en række vaner i subjektets 
individuelle og kulturelle identitetsdannelse. På dette sted kan vi nu 
udnytte denne indsigt til at sige, at disse vaner inden for den litterære 
reception bl.a. svarer til de genreforventninger der bestemmer læserens 
umiddelbare forforståelse af teksten. Ricæur kalder denne genreforvent- 

ning Mimesis 1 eller præfiguration, idet han præciserer at der er tale om 
»a preunderstanding of the world of action, its meaningful structures, its 
symbolic resources, and its temporal character« (Ricæur 1984 I, 54).” I 
de dagligdags processer, hvorigennem subjektet regenererer sig selv i en 
social og kulturel praksis, indgár de semiotiske vaner og diskursive tale- 
genrer i et komplekst netværk med de kulturelt bestemte handlemenstre, 
der bestemmer hvilke kollektive subjekter individet skriver eller taler sig 
ind i. I den litterære kreationsproces indgår de samme diskursive tale- 
genrer pà den ene side som grundlag for den mimetiske genskabelse, idet 
deres reartikulation inden for det kunstneriske tegn sikrer det element af 
genkendelighed, som gor læseren i stand til at situere det fiktive univers 
i forhold til sin egen verden (Dines Johansen 1997). Og pá den anden side 
overlejres kunstværket af de traditionsbetingede litterære genrer, som 
Bakhtin kalder secondary eller complex speech genres (Bakhtin 1986, 62). 
Disse mere komplekse regelsæt for diskursiv produktion indoptager de 
primaere og mere simple talegenrer og normer og mimer dem inden for 
rammerne af et fiktivt univers af en bestemt karakter. 

Bakhtin analyserer disse sekundære eller litterære genrer i relation til 
deres universers ‘kronotopiske’ struktur. Kronotopbegrebet betegner 
fortællingens forankring i en indbyrdes forbundet tidslig (kronos) og 
rumlig (topos) struktur, og Bakhtin haevder at hver genre sà at sige har sin 
egen karakteristiske kronotop. I dette kronotopbegreb bygger Bakhtin 
videre pà Kants forestilling om at tid og rum er kognitive a priori kate- 
gorier, altså at de ligger til grund for eller ‘forud for’ enhver kognition, 
men hvor der for Kant er tale om transcendentale kategorier, er der for 
Bakhtin tale om en konkret situering af al diskursiv praksis (Bakhtin 
1981, 85 note 2). Parallelt med Paul Ricceurs forestilling om, at det kun 
er gennem fortællingen at mennesket kan begribe tiden, dvs. sammenknyt- 
te den fænomenologiske tidsoplevelse med den målelige, fremadskridende 
kronometri (se s. 76), påpeger Bakhtin at kronotopen materialiserer tiden 
irummet ved at give den kød og blod: »Time becomes, in effect, palpable 
and visible; the chronotope make narrative events concrete, makes them 
take on flesh, causes blood to flow in their veins« (op.cit. 250). Bakhtins 
begreb om kronotopen er således udtryk for en forestilling om at tidslige 
og rumlige koordinater altid både ligger indskrevet i ethvert litterært 
værks struktur, og indlejret i læserens møde med kunstværket. Kronoto- 
pen er således altid til stede i den kunstneriske repræsentation af en ver- 
den, men relationerne imellem tid og sted varierer med de kendte generer. 

Bakhtin beskriver kronotopen som »the organizing center for the fun- 


? Ricæurs tre mimesis-niveauer er yderligere behandlet i Kapitel IV, se s. 204 ff.. 

damental narrative events of the novel« eller som »a centre for con- 
cretizing representation« (ibid.). Ikke overraskende mener Bakhtin at der 
inden for det enkelte værk kan optræde flere forskellige kronotoper, som 
kan indgå i et dialogisk spil med hinanden, og at også læseren og for- 
tælleren derudover kan repræsentere egne kronotoper, som kan bringes 
i dialog med de kronotoper som konstrueres igennem tekstens univers. 
Dog understreger Bakhtin at læserens og fortællerens kronotoper er 
»outside the world represented, although not outside the work as a 
whole« (ibid., 252). Dette vælger jeg at forstå således, at kronotopen som 
tilhører tekstens fiktive univers er indskrevet i tekstens semantiske struk- 
tur, mens fortællerens og læserens kronotoper (og evt. andre intertekstuelt 
repræsenterede kronotoper) inddrages som pragmatiske elementer i læse- 
processen: De er altså med i læsningen som begivenhed, men ikke re- 
præsenteret i det fiktive univers. 

I den litterære skriveproces er der imidlertid ikke bare tale om en 
reproduktion af normen eller genren, men om en aktiv og kreativ 
produktion af novelness, erkendelse og indsigt, hvor normen bliver den 
baggrund, som historien/teksten tager form på baggrund af. Fornyelsen 
tager i Bakhtins terminologi form af en forvridning (distortion) af den 
genreskabende kronotop. Betragtet ud fra et receptionssynspunkt må 
kendskabet til disse normer anses for at være indskrevet som en del af 
værkets forudsaetningsindhold, dets ‘strategi’ med Ecos udtryk. Tekstens 
strategiske udfordring af læseren kan derfor beskrives som et spørgsmål 
om at bestemme tekstens specifikke kronotopiske udformning i dens 
præcise relation til den eller de generiske kronotoper, som teksten 
forudsættes at dialogere med. Tekstens specifikke kronotopiske struktur 
kommer i læsningen til at oscillere i et spændingsforhold mellem tradition 
og fornyelse. Skulle vi skildre den kronotopiske dialogs æstetiske funktion 
med Peirces tre modale aspekter af den umiddelbare interpretant, kunne 
det se således ud: 


UMIDDELBAR; INTERPRETANT 


| 
Emotionel interpretant Energetisk interpretant Logisk interpretant 


Generisk kronotop Forvridning Specifik kronotop 


Den generiske kronotop udgør det emotionelle udgangspunkt, hvorpå en 
fortælling lejrer sig; tænk blot på de følelsesmæssige forventninger der 
knytter sig til eventyrets traditionelle genreemblem: »Der var engang...« 
eller til ridderromanen som generisk kronotop for Cervantes’ Don Qui- 
jote. Den generiske kronotop udgør således en umiddelbar og ureflekteret 
forventningshorisont for læseren, som teksten dialogerer med i læsepro- 

cessen. Hans Robert Jauss definerer i Litteraturhistorie som udfordring 
til litteraturvidenskaben forventningshorisonten som følger: 


[D]et system af forventninger, som for det historiske øjeblik, hvor et værk 
fremkommer, kan udledes og objektivt beskrives ud fra genrens forforståelse, 
ud fra allerede kendte værkers form og tematik og ud fra modsætningen 
mellem digterisk og praktisk sprogbrug (Jauss 1981, 61). 


Ifølge Jauss spiller alle litterære værker sig selv op i forhold til en sådan 
forventningshorisont, men Jauss skelner dog mellem det, han kalder den 
‘kulinariske’ kunst, som blot opfylder horisontens forventninger, og den 
egentlige kunst, som fordrer horisontændringer hos læseren. 

Bakhtins kronotopbegreb, forstået som en tilsyneladende transhistorisk 
narrativ kategori, indeholder »the total matrix comprised by both the 
story and the plot« på den måde, at story (fablen) er den baggrund, hvor- 
på plottet (intrigen/fortællingen) tager form (Holquist 1990, 113). Figur/ 
grund-metaforen er udfoldet i Bakhtins tekst »Author and Hero in 
Aesthetic Activity« og bygger ifølge Holquist på Sjklovskijs forestilling om 
at tekstens litteraritet »depends on readers perceiving precisely how the 
chronology is deformed« (op.cit. 114-15). Sjklovskij adskiller de to ele- 
menter, idet han antager at fablens kronologi er transhistorisk og at fab- 
len dermed udgør en konstant, mens plottet er variabelt. Heroverfor 
insisterer Bakhtin på at fabel og fortælling indgår i et dialogisk samspil, 
hvorigennem de gensidigt skaber hinanden som grund og figur. Denne 
position indebærer at også fablens kronologi bliver historisk variabel: 
»the chronological order of events is always interpreted in different ways 
at different times« (op.cit. 116). Ifølge Bakhtin ville den samme fabel 
således blive konstrueret forskelligt til forskellige forskellige tider, hvilket 
indebærer at man kan spørge til, i hvilket omfang teksten ‘betyder’ det 
samme. Dette spørgsmål vil blive taget op i forbindelse med fortolknings- 
og referenceproblematikken i Kapitel IV. Det centrale i denne sammen- 
hæng er imidlertid at læserens konstruktion af det kronotope rum forstået 
som en figur/grund-relation, involverer »a multitude of parts so related to 
one another as to impart a positive simple immediate quality to their 
totality« (CP 5.132). 


Tekstens intertekstuelle dialog med andre tekster 

Som vi var inde på i Kapitel I er Bakhtins tegnbegreb pragmatisk i den 
forstand, at et tegn eller en tekst altid medtager andre forudgående tegn, 
eller andre tidligere tekster, der gør den samme problematik til en del af 
deres reference. Man kan således sige at Bakhtin udvikler den teoretiske 

forudsætning for intertekstualitetsbegrebet, som i Julia Kristevas ud- 
lægning har vundet almen anerkendelse, selv om han aldrig selv anvender 
termen (Todorov 1984, 60). Hvad angår forhold som f.eks. genre, 
tematik, topoi og retorisk karakter, bygger litterære tekster altid videre på 
andre litterære tekster. Man kunne sige at tekster udgør de byggesten, 
som litterære tekster er konstrueret af. Tænk blot på, hvordan Cervantes 
i Don Quijote mimer en hel række andre litterære tekster og andre 
litterære genrer, og spiller dem dialogisk op imod hinanden: Ridderroma- 
nens middelalderlige idealisme modstilles den pikareske romans realisme, 
som så igen spilles op imod den pastorale romans neoplatoniske renæs- 
sanceidyl, der igen modstilles den byzantinske kærlighedsromans ori- 
entalsk inspirerede verdensbillede osv. 

De intertekstuelle litterære referencer kan være eksplicitte, som når 
Don Quijote nævner Amadis af Gallien som en af sine yndlingsromaner, 
eller når præsten og barberen diskuterer nogle af Cervantes” egne litterære 
værker, som de finder i Don Quijotes bibliotek. Men de kan også ligge 
implicit i teksten som en mere eller mindre gennemskuelig mimen af gen- 
kendelige genre- eller værkspecifikke træk og således være afhængige af 
læserens litterære kompetencer. Hele dette kompleks af intertekstuelle 
relationer og netværk af betydninger i de litterære teksters kreation og 
reception er velbeskrevet og har nydt stor opmærksomhed i litteraturkri- 
tikken i de seneste 20 til 30 år. Men såvel den implicitte som den eks- 
plicitte intertekstualitet refererer til det, som Bakhtin kalder secondary 
speech genres (Bakhtin 1986, 62), altså genrer der i forvejen kun er 
mimetiske fremstillinger af anden sprogbrug. Der er derfor vigtigt at gøre 
opmærksom på at Bakhtins begreb om teksternes interne dialogisme også 
rummer teksternes dialogisk orkestrerede mimen af de primære talegen- 
rer, den levende sprogbrug som social praksis. Det er jo i udgangspunktet 
dette forhold der ligger til grund til for, at vi i Kapitel I karakteriserede 
den litterære diskurs som værende af mimetisk karakter. 

Den interne dialogisme kan komme til udtryk gennem en kombination 
af forskellige former for dialogeret heteroglossia, såsom direkte fortælling, 
skaz, stiliseret, semilitterær fortælling (breve, dagbog), litterær ikke- 
kunstnerisk tale (retorisk monolog, moralprædiken etc.) og stiliseret indi- 
viduel tale (Bakhtin 1981, 262). Ifølge Bakhtin skal den polyfone romans 
‘stil’? derfor i mindre grad findes i et stilistisk helhedspræg, der kan ses 
som autors fingeraftryk på teksten, end i den specifikke kombination af 
stilarter som dialogeres i teksten: 


The stylistic uniqueness of the novel as a genre consists precisely in the 
combination of these subordinated, yet still relatively autonomous, unities [...] 

into a higher unity of the work as a whole: the style of the novel is to be found 
in the combination of its styles (ibid.). 


Distancerende udsigelsesteknikker, såsom parodiering og stilisering, er 
ikke kun træk som vedrører den direkte parodiering af andre personers 
tale, men slår også ind i de litterære tekster, f.eks. i form at en farvning af 
både fortælleren og andre personers sprog. Resultatet af dette kalder 
Bakhtin hybride konstruktioner eller hybridizations, som han definerer 
som »an utterance that [has] two semantic and axiological belief systems« 
(op.cit. 304). Den komiske stil er grundlæggende præget af dette »varied 
play with the boundaries of speech types, languages and belief systems« 
(op.cit. 308), en indflydelse som ifolge Bakhtin kan fores direkte tilbage 
til Cervantes. Det er som om forfatteren ikke har et eget sprog, men kun 
opnår sin selvstændighed i spillet mellem de heteroglotte diskurser. 

Fra Don Quijote kommer også spillet med en eksplicit fortæller 
(posited author): »a particular belief system belonging to someone else, 
a particular point of view on the world belonging to someone else, is used 
by the author [...] to show the object of representation in a new light [...] 
and [...] to illuminate in a new way the ‘expected’ literary horizon [...]« 
(op.cit. 312). Fortælleren benytter sig ikke nødvendigvis kun af ét sprog, 
men kan snart anvende ét, snart benytte sig af et andet til at udtrykke sig, 
og ved at overlade ordet til andre fortællere bliver fortællerens eget sprog 
blot til ét blandt flere. Ved siden af fortællernes sprog har vi så de re- 
præsenterede personers sprog, som hver især repræsenterer forskellige 
belief systems, og endelig har vi muligheden for at indføje andre stemmer 
i kraft af andre genrer — digte, ordsprog og indlagte fortalte historier i 
historien osv. (op.cit. 320). Don Quijote nævnes som »the classic and 
purest model of the novel as a genre« der kombinerer de andre modeller 
i sig (op.cit. 324). Denne polyfoni af stemmer udgør en tekstintern 
dialogisme, som i princippet er lige så uudtømmelig for betydning som 
den poetiske metafor: 


Authentic double-voicedness, although it generates novelistic prose dialogues, 
is not exhausted in these dialogues and remains in the discourse, in language, 
like a spring of dialogism that never runs dry (op.cit. 330). 


Resultatet af de hybride konstruktioner er således ikke bare en modstilling 
af stilistisk forskellig sprogbrug, men en modstilling af forskellige syns- 
vinkler på verden og i sidste instans af forskellige, evt. kolliderende ideo- 
logiske holdninger til verden: 


In an intentional novelistic hybrid [...] the important activity is not only (in 
fact not so much) the mixing of linguistic forms — the markers of two 

languages and styles — as it is the collision between differing points of view on 
the world that are embedded in these forms (op.cit. 360). 


Og ligesom den enkelte romans stilistiske særtræk skal findes i den 
kombination af stilarter, som dialogeres i teksten, således skal værket, 
stadig ifølge Bakhtin, vurderes indholdsmæssigt ud fra den arkitektoniske 
komposition af de ideologiske synspunkter som værket rummer. Selv 
bruger Bakhtin både arkitektur-metaforen og den musikalske ‘orkestre- 
rings-metafor’ til at karakterisere dette forhold: 


The novel orchestrates all its themes, the totality of the world of objects and 
ideas depicted and expressed in it, by means of the social diversity of speech 
types and by the differing individual voices that flourish under such conditions 
(op.cit. 263). 


Skulle vi skildre den æstetiske funktion af den interne dialogisme mellem 
distinkte diskurser med Peirces tre modale aspekter af den umiddelbare 
interpretant, kunne det se således ud: 


UMIDDELBAR INTERPRETANT 


| | 
Emotionel interpretant — Energetisk interpretant Logisk interpretant 


Heteroglossia Sammenstød mellem synspunkter ‘Orkestrering’ 


Begrebet heteroglossia skal forstås som »another’s speech in another's 
language, serving to express authorial intentions but in a refracted way«. 
Det er en doublevoiced discourse, som aldrig kan udtemmes tematisk i en 
analytisk diskurs (op.cit. 324-26). Hvor metaforen som trope bygger på 
en monologisk polysemi i relationen mellem tegn og objekt, repræsenterer 
Bakhtins heteroglotte polyfoni en ureducerbar potentialitet i udsigelsens 
stemmeføring på det pragmatiske plan. Hvor den poetiske metafor er 
polysemisk i semantisk forstand, er romanens dialogerede heteroglossia 
altså polyfont i pragmatisk forstand. 


In the majority of poetic genres (poetic in the narrow sense) [...] the internal 
dialogization of discourse is not put to artistic use, it does not enter into the 
work’s ‘aesthetic object’ [...] In the novel, however, this internal dialogization 
becomes one of the most fundamental aspects of prose style and undergoes a 
specific artistic elaboration (op.cit. 284). 


Bakhtin knytter imidlertid denne forskel på polysemi og polyfoni til en 
skelnen mellem litterære hovedgenrer, således at den interne dialogisme 
især ses som værende bundet til romangenren, mens han mener at poesi 
principielt ikke kan vere polyfonisk. I poesien er: 

[T]he entire event [polysemiens opståen] [...] played out between the word and 
its object; all of the play of the poetic symbol is in that space. A symbol cannot 
presuppose any fundamental relationship to another’s word, to another’s voice. 
The polysemi of the poetic symbol presupposes the unity of a voice with which 
it is identical, and it presupposes that such a voice is completely alone within 
its own discourse (op.cit. 328). 


For Bakhtin er såvel tropens som det litterære symbols semantiske poly- 
semi således principielt af monologisk karakter, dvs. båret frem af én 
stemme med én udsigelsesmessig logik. Heroverfor er polyfonien dia- 
logisk, dvs. knyttet til tilstedeværelsen af flere samtidige stemmers, sprogs 
eller talegenrers indbyrdes dialogeren, og denne form er for Bakhtin i 
særdeleshed knyttet til romanen som genre. Bakhtin illustrerer polyfonien 
ved at forestille sig, at et digt med den omtalte polysemi bliver trukket ind 
ien roman. I romanens double voiced word sker der det, at »in the space 
between the word and its object another's word, another's accent in- 
trudes, a mantle of materiality is cast over the symbol« (op.cit. 329). 

I stedet for at skelne sa bastant mellem hovedgenrerne, som Bakhtin 
gor det, og dermed karakterisere hele det poetiske register som monolo- 
gisk, kunne man skelne mellem forskellige stilarter forstaet som diskursive 
praksisformer. Dette ville indebære, at man kunne tale om dialogiske 
(novellistiske) digte og poetiske (monologiske passager i) romaner. Der- 
med ville man også med fordel kunne skelne mellem forskellige typer af 
peirceanske forsteheder i det kunstneriske udtryk. Således viser brugen af 
metaforer i romaner at der også kan forekomme semantisk polysemi 
inden for denne genre, mens ironiske rolledigte viser at der ogsa kan fore- 
komme pragmatisk polyfoni i digte. Ligesom hos Ricceur er der imidlertid 
ogsa i Bakhtins behandling af Dostojevskij tale om at det, der gor den 
polyfone tekst til et ikon med et uudtommelig eller dialogisk indhold, er 
relationen tilbage til den sociale og kulturelle virkelighed: 


Dostoevsky never created his idea-images out of nothing, he never made them 
up any more than a visual artist makes up the people he represents — he was 
able to hear or divine them in the reality at hand (Bakhtin 198 4b, 90). 


Uden kendskab til eller fornemmelse for denne virkelighed vil læseren ikke 
vere i stand til at aktualisere den polyfone romans estetiske potentiale. 
Tekstens æstetiske potentiale består således ikke i en ‘litteraritet’ lukket 
omkring sig selv, men forudsætter som en del af den tekstlige strategi en 
åben, referentiel og diskuterende dialog med virkeligheden: 

It is characteristic that in Dostoevsky’s works there are absolutely no separate 
thoughts, propositions or formulations such as maxims, sayings aphorisms 
which, when removed from their context and detached from their voice, would 
retain their semantic meaning in an impersonal form (op.cit. 95). 


Set ud fra et æstetisk synspunkt er det Bakhtins store force, at han er i 
stand til at bryde den sædvanlige fordom om, at spørgsmålet om sproglig 
‘form’ skiller de forskellige litterære genrer. Paul Valéry, og med ham en 
stor del af dette århundredes litterære kritik, skildrer poesien som 
‘uoversettelig’ i modsætning til prosaen, dvs. at poesien er i besiddelse af 
en ureducerbar sproglig form, mens den litterære prosas sproglige form 
tenderer mod at forsvinde bag sprogets kommunikative mening, ligesom 
i ikke-litteraer prosa: 


In the practical and abstract uses of language that is specifically prose, the form 
is not preserved, does not outlive understanding, but dissolves in the light, for 
it has acted, it has made itself understood, it has lived [...] But the poem, on the 
contrary, does not die for having been of use; it is purposely made to be reborn 
from its ashes and perpetually to become what it has been [...] it tends to 
reproduce itself in its own form, it stimulates our minds to reconstruct it as it 
is (Paul Valéry, »Remarks on Poetry«, The Art of Poetry, citeret efter Justus 
Buchler 1974). 


Paul Valéry kan udlægges sådan, at i prosaen, som for den franske poet 
dækker såvel den hverdagssproglige praksis og teoretisk diskurs, det han 
kalder »practical and abstract uses of language«, dér begraenses forstáel- 
sen af sproget til produktionen af en logisk interpretant. Og over for disse 
primære talegenrer, udmærker poesien sig ved at »it tends to reproduce 
itself in its own form, it stimulates our minds to reconstruct it as it is«, 
dvs. at den logiske interpretant vedbliver at oscillere i dialogisk interak- 
tion med de emotionelle og energetiske interpretanter. 

Et problem ved Valérys synspunkt er, at han ikke skelner mellem det, 
Bakhtin kalder primære og sekundære talegenrer, hvorfor han kommer 
til at rubricere hele den ikke-poetiske, litterære prosa som værende ikke- 
æstetisk. Et andet problem er, at han forsøger at modstille forskellige 
typer af sprog i stedet for at modstille forskellige typer af reception eller 
lytten. Det han gør, er med andre ord at tage udgangspunkt i at spørge til, 
hvad det specifikt litterære eller poetiske er, i stedet for at se på hvordan 
vi læser eller lytter. Vi læser litterære tekster, såvel poesi som romaner, 
med et æstetisk blik, der tilskriver formen en betydning ud fra formens 
kvalitative og aktuelle samspil med en kontekst. Betragtet ud fra denne 
synsvinkel vil al litteratur vere formmæssigt unik og umulig at oversætte 

uden at helt centrale karakteristika gár tabt eller bliver aendret. Og det er 
forst og fremmest Bakhtin, som med sit polyfonibegreb og teorien om 
autors orkestrering af romanens stemmer har leveret os argumentet herfor 
for romanens vedkommende. 


Manuel Vázquez Montalbáns » El premio« 

Den spanske forfatter Manuel Vázquez Montalbán (1939-2003) var, 
sammen med bl.a. Eduardo Mendoza, en af de centrale personer inden for 
den litterære strømning, som på spansk går under betegnelsen la nueva 
narrativa espanola (den nye spanske fortællekunst). Betegnelsen dækker 
roman- og novellekunstens opblomstring fra midt i 1970'erne og frem til 
i dag og er bl.a. kendetegnet ved et opgør med tressernes elitære moder- 
nisme og en tilbagevenden til glæden ved at fortælle en god historie, ofte 
med et parodisk sideblik til kriminalgenren. Våzquez Montalbån er her- 
hjemme nok mest kendt for sin serie om kriminaldetektiven Pepe Car- 
valho. Serien omfatter mere end tyve bind, af hvilke en hel række er over- 
sat til dansk: Direktørens ensomhed (1988), Sydhavet (1988), Mord i 
centralkomiteen (1989), Fuglene i Bangkok (1990), Den græske labyrint 
(1993), Olympisk sabotage (1994) og Buenos Aires-kvartetten (2002). El 
premio (Prisen) fra 1996 tilhører Carvalho-serien, men den ikke oversat 
til dansk. 

Pepe Carvalho er som person en yderst sammensat figur. Han er 
tidligere kommunist og agent for CIA, og i romanernes ‘nutid’, der altså 
strækker sig fra midt i 70’erne og frem til 2002, fungerer han som privat- 
detektiv med hjemstavn i Barcelona. Han er bosat i et eksklusivt villa- 
kvarter i byens udkant, hvor han tilbringer sin fritid med gastronomiske 
udfoldelser samt med i kaminen at brænde bøger fra sit omfattende pri- 
vatbibliotek, ofte i selskab med sin veninde, den prostituerede Charo. Der 
er med andre ord tale om en politisk og ideologisk desillusioneret antihelt, 
for hvem alle mere transcendentale værdier, politiske idealer, personlig 
dyd, religiøs tro osv. har mistet deres mening, og som tilsyneladende kun 
værdsætter verdens mere konkrete goder: god mad og vin, spiritus i store 
mængder, fysisk kærlighed og den varme, som litteraturhistoriens hoved- 
værker kan afgive under brændingen. Men personen er mere kompleks 
end som så, for samtidig er der tale om en person med en meget høj grad 
af personlig integritet, som gennemlever forskellige personlige kriser af 
mere eksistentiel karakter. Med sin kombination af kulturel dannelse og 
kras sarkasme fungerer figuren som en skarp kommentator af den sociale 
og politiske udvikling i det postfrankistiske Spanien, og hans attitude 
stemmer nøje overens med den dominerende stemning, der fulgte demo- 
kratiseringsprocessen efter Francos død, den såkaldte desencanto. Regi- 

mets strategi for en fredelig overgang til demokratisk styre indebar en 
række sociale og politiske kompromiser, herunder en stiltiende pagt om 
at de ansvarlige for regimets undertrykkelse ikke ville blive retsforfulgt, 
hvorfor det officielle Spanien gennemlevede en periode af kollektiv am- 
nesi. Dette manglende opgør med regimets ansvarlige og fraværet af mere 
radikale reformer ledte til en udbredt skuffelse og desillusion blandt de 
tidligere modstandere af diktaturet, og alle mere vidtgående politiske og 
ideologiske drømme og idealer blev gradvist afløst af desillusion og kynisk 
beregnende pragmatisme. Ifølge den katalanske kritiker, Fernando Vals, 
kan alle Våzquez Montalbåns romaner læses som en dissidents mod denne 
pagt, som blev indgået for at glemme fortiden (Vals 2003, 47). 

Handlingen i El premio udspiller sig omkring 1995, hvor socialistparti- 
et PSOE med Felipe Gonzålez i spidsen har siddet på regeringsmagten i 
mere end ro år. På dette tidspunkt er den første desencanto for længe 
siden blevet afløst af socialisternes taburetklæberi, og regeringen rystes af 
den ene skandale efter den anden: Finansmanden Mario Conde tages i at 
bestikke regeringen, chefen for politikorpset Guardia Civil, Luis Roldån, 
stikker af med kassen og regeringen anklages for at have hyret lejemor- 
dere til at henrette formodede ETA- medlemmer i Baskerlandet, den 
såkaldte GAL-sag. Året efter, dvs. samtidig med at romanen udkom, tabte 
PSOE valget til det borgerlige Partido Popular, der med José Maria Aznar 
som regeringsleder sad på regeringsmagten indtil foråret 2004. Denne 
baggrund er vigtig at have in mente, da romanens handling udspiller sig 
som en travesti over rænkespillet i magtens korridorer, tilføjet nogle svære 
drag over nakken til den kulturelle og litterære elite. 

I romanen tager rigmanden Låzaro Conesal, en fiktiv blanding af den 
skandaleramte Mario Conde og den italienske mediemagnat og nuværen- 
de ministerpræsident Silvio Berlusconi, initiativ til at indstifte en ny, 
spansk litteraturpris i eget navn. Hensigten er koldt og kynisk at købe 
kulturlivets anerkendelse og at få tilskrevet kulturel kapital til sit medie- 
imperium ved at skænke en eksorbitant sum til vinderen af en romankon- 
kurrence. Hele processen med udnævnelse af en jury, som i virkeligheden 
intet bestemmer, og selve festbanketten, hvor prisen skal tildeles, kan 
læses som en parodi på hvordan den borgerlige offentlighed i dag er de- 
genereret til et repræsentativt medieshow. Til stede ved uddelingsceremo- 
nien finder vi en række kendte, virkelige personer, såsom politikerne 
Joaquin Leguina og Carmen Alborch, adelsmanden Jesus Aguirre og en 
række let gennemskuelige nøglefigurer for kendte forfattere og litterater, 
hvoraf den lettest genkendelige er nobelprisvinderen Camilo José Cela, i 
teksten blot kaldet el premio Nobel. Også Pepe Carvalho er til stede med 
sit sarkastiske blik, der registrerer, farver og kommenterer alt, hvad der 

foregår. Conesal har nemlig hyret Carvalho til at overvåge banketten fordi 
han selv er blevet truet på livet. Men på trods af Carvalhos tilstedeværelse 
myrdes Conesal under middagen, og i bogens sidste del hjælper Carvalho 
politiet med at forhøre de inviterede gæster. 


Tekstens stemmer 

Romanen, som er fortalt i tredje person, begynder in medias res ved 
festbankettens start, hvor de inviterede ankommer til hotellet. Scenen, der 
indleder første kapitel, starter med en i flere henseender påfaldende 
passage, som jeg vælger at citere i sin helhed: 


Det var ikke til at undgå, og blev heller ikke undgået af en stor del af de del- 
tagende, at passere det filter af journalister, som var mere eller mindre specia- 
liserede i litterære priser, og som strejfede omkring iblandt de etablerede kri- 
tikere og deres undersåtter, som var bidt på krogen, lokket af at kunne vise at 
de ikke var som de andre ved at deltage ved uddelingen af Venice-Fundación 
Låzaro Conesal Prisen, hundrede millioner pesetas, den største litterære pris i 
Europa, på trods af den foragt som de altid havde følt for sammenhængen 
mellem de mange penge og litteraturen, når man altså så bort fra de omkring 
tres procent af historiens største forfattere, der kom fra magtfulde, for ikke at 
sige oligarkiske, familier (Våzquez Montalbån 1996, 9. Alle oversættelser er 
mine).” 


Karakteristisk for passagen er ikke blot den ekstremt lange og komplicere- 
de periode, men også de mange stemmer som taler i teksten på én gang. 
Fortællerstemmen er anonym, men alligevel klart markeret i kraft af den 
sarkastiske distance, som kommer til udtryk i udstillingen af de deltagen- 
des hykleriske holdninger. Selv om det ikke er detektiven som fortæller, 
genkender den trænede Carvalho-læser detektivens stemme bag den sar- 
kastiske tone, der ligger som en holdningsmæssig farvning af indholdet. 
Stemmen forholder sig fra allerførste linje kritisk og nedladende til den 
kulturelle elite og deres ambivalente forhold til mediernes flashlights. 
Dette antydes f.eks. gennem den indskudte sætning »Det var ikke til at 
undgå, og blev heller ikke undgået«, hvor den anonyme fortællerstemme 


** Den spanske tekst lyder således: »Era inevitable, e inevitado por buena parte de los asistentes, 
pasar el filtro de periodistas más o menos especializados en premios literarios, merodeantes en 
torno a críticos y subcríticos establecidos que habían acudido al reclamo para gozar la sensación 
de que no eran como los demás y podían asistir a la concesión del Premio Venice-Fundación 
Lázaro Conesal, cien millones de pesetas, el más rico de la literatura europea, a pesar del desdén 
que siempre les había merecido la relación enter el mucho dinero y la literatura, obviando a un 
sesenta por ciento de los mejores escritores de la Historia, pertenecientes a familias potentadas, 
cuando no oligárquicas«. 

markerer sig med en selvstændig vurdering af de deltagendes fordækte 
intentioner. I den følgende passage toner en ny stemme imidlertid igennem 
i fortællerens diskurs, idet læseren for sig hører propaganda-sloganet 
» Venice-Fundación Lázaro Conesal Prisen, hundrede millioner pesetas, 
den sterste litteraere pris i Europa« udbasuneret som i et tv-reklamespot, 
mens de inviterede gæster efterfølgende refereres parodisk for det 
synspunkt, at sammenhængen mellem penge og litteratur er foragtelig 
»når man altså så bort fra de omkring tres procent af historiens største 
forfattere, der kom fra magtfulde, for ikke at sige oligarkiske, familier«. 
Således hører læseren nede i tredjepersonsfortællerens diskurs lyden aftre 
forskellige stemmer, der dialogeres: Pepe Carvalhos ikonoklastiske sar- 
kasme, Conesal-imperiets propagandaslogan og kulturelitens parodierede 
hykleri. 

Hvor romanens første par sider er præget af fortællerens kompakte 
sprog, der i sig dialogerer en flerhed af stemmer, så er resten af det første 
kapitel karakteriseret ved, at et mylder af stemmer træder frem og taler 
direkte og selvstændigt, næsten uden præsentation fra fortællerens side. 
Læseren kastes direkte ud i at være vidne til en række samtaler mellem 
forskellige af de inviterede personer, og kun langsomt finder man ud af, 
at det drejer sig om brudstykker af konversationen ved bankettens for- 
skellige borde. Dialogfragmenterne vælter rundt oven i hinanden, og per- 
songalleriet flimrer. Først langt senere i romanen får læseren dokumen- 
teret, at Carvalho under middagen går rundt imellem bordene, og at også 
denne del af det første kapitel kan læses med ham som synsvinkelbærer. 
Flimmeret af samtalefragmenter giver først mening, når vi læser det som 
udtryk for detektivens observationer, mens han slentrer rundt. 

Det eneste tidspunkt, hvor læseren i løbet af det første 50 sider lange 
Kapitel 1 får et konkret hint om at Carvalho er tilstedeværende i salen, er 
imidlertid da teksten ganske kortvarigt skifter synsvinkelbærer, og vi 
følger en af gæsterne, af fortællerstemmen sarkastisk givet tilnavnet 
Terminator, ud på toilettet, hvor han i døren støder på en mandsperson, 
der beskrives som »en mand med et udseende mellem medfødt strenghed 
og livstræt skuffelse«.”” Fanger læseren ikke i første omgang denne re- 
ference til Carvalho, bliver den tydeliggjort, da manden selvironisk præ- 
senterer sig selv som James Bond og i øvrigt afslører en overraskende dyb 
indsigt i produktionen af dyr single malt whisky. Men idet læseren gen- 
kender denne udefra beskrevne person som Carvalho, spaltes læserens 
oplevelse mellem en ydre og en indre beskrivelse af personen, for Car- 
valho er jo samtidig den, der farver fortællerens beretning, og som implicit 


% På spansk: »un hombre de aspecto entre la severidad congénita y el desencanto histórico«. 

fungerer som den synsvinkelbærer, der fører os rundt blandt bordene. 
Gennem farvningen af fortællerens sprog får læseren indblik i Carvalhos 
måde at opleve begivenhederne på, men gennem de fiktive personers 
‘finaliserende’ blik får læseren samtidig et udvendigt billede af samme 
person, hvorved self og other dialogeres i læserens æstetiske oplevelse af 
tekstens åbenhed. 

Personernes konkrete sprogbrug bliver romanen igennem brugt til at 
karakterisere forskellige sociale miljøer, og stemmerne bliver dermed det 
konkrete ‘kit’, som får den fiktive handling til at afspejle en konkret, 
social og politisk kontekst. Det gælder f.eks. kritikerne Marga Segurola 
og Altamirano, som Carvalho karakteriserer ved, at de taler ‘pa vers’, eller 
erhvervsfolkenes stemmer, som tenderer mod at forsta hele verden som en 
urskov eller som en krig (alles kamp mod alle og den stzerkestes ret). Men 
det gælder også det slang, som den unge punk-lommel Dios nos pille 
senere i romanen benytter sig af. Det samtidige madrilenske slang 
modstilles pa den ene side det elaborerede kunstsprog, som tales inde pa 
hotellet til middagen, og pa den anden side Carvalhos erindring om tyve 
ar gammelt madrilensk slang. Disse distinkte og genkendelige former for 
sprogbrug slar fra tid til anden over i en parodisk stilisering, som nar 
Carmela, lomlens mor, ma oversætte drengens tale til Carvalho, eller nar 
Marga Segurola og Altamirano svinger sig højest op i deres semilitteraere 
kitsch-sprog. Ikke desto mindre kan romanens æstetiske strategi beskrives 
som en orkestrering af ideologiske synspunkter og verdensanskuelser, som 
det bliver læserens rolle at dialogere. 


Urskovskronotop og krimigenre 

Efter det første kapitel, som hovedsageligt udgøres af de skildrede sam- 
taler, vender Kapitel II tilbage til det tidspunkt nogle dage for festbanket- 
ten, hvor Conesal kontakter Carvalho i hans hjem. Således bliver hand- 
lingen temporalt splittet op i to forskellige typer af sekvenser, en frem- 
adskridende, der handler om den aften festbanketten afholdes og hvor 
Conesal myrdes, og en anden tilbageskuende, hvor læseren får forhistori- 
en fortalt. Denne tilbageskuende fortælling komplementeres senere i ro- 
manen af gæsternes vidneudsagn under forhøret, der følger oven på 
mordet. 

Rummet, som præger de temporalt fremadskridende sekvenser, er 
begrænset og udgøres af hotellets spisesal, herretoilet og det rum, som 
senere bliver indrettet til forhørslokale. Spisesalen opdeles så igen hier- 
arkisk i overensstemmelse med de sociale rum omkring forskellige borde, 
som samtidig antyder personernes placering på en social rangstige: »lan- 
dets største formuer delte bord med de forfattere, som var udset til en 

skønne dag at modtage Cervantes-prisen [...] De endnu ikke anerkendte 
forfattere sad længere væk fra hovedbordet« (Våzquez Montalbån 1996, 
23-33)" 

Rummet, som præger de temporalt tilbageskuende sekvenser, er til 
gengæld præget af åbenhed og et væld af referencer til konkret genkende- 
lige steder i Barcelona og Madrid. I Madrid ligger Hotel Palace f.eks. lige 
ved siden af Palacio del Congreso (s. 74), og i ga-afstand herfra finder vi 
Huertas-kvarteret med la calle del Prado, Echegaray og Espoz y Mina 
samt Plaza Santa Ana, som er en plads fuld af cervecerías og med et Art- 
Deco hotel ved navn Hotel Victoria (s. 75). I Madrid finder vi også El 
Café Gijón (s. 84) og kvarteret ved navn La Moraleja (s. x61). Alt sam- 
men spatiale indekser, der peger på et konkret socialt og historisk gen- 
kendeligt rum. 

Disse to kronotopiske strukturer dialogeres i laeseprocessen, sáledes at 
laeseren forstár handlingen i de temporalt fremadskridende sekvenser i 
lyset af begivenhederne i de tilbageskuende, men samtidig ogsá forstár den 
sociale orden i de tilbageskuende sekvensers realistiske rum på baggrund 
af den stærkt hierarkiserede magtstruktur, som bliver tegnet op i de 
temporalt fremadskridende sekvenser. I tilgift overlejres dette konkrete, 
historiske rum i visse passager med en symbolsk dimension, idet de øko- 
nomisk stærkeste personer som nævnt bruger junglen som en metafor for 
det moderne spanske samfund: »la jungla de Madrid« (s. 74) og »la 
jungla capitalista« (s. 167). Hermed understreger disse stemmer det syns- 
punkt, at det senkapitalistiske samfund blot fungerer efter de samme lov- 
mæssigheder, som samfundene har gjort siden tidernes morgen, nemlig 
jungleloven. 

Dette ideologiske synspunkt synes at finde resonans i en scene hen imod 
slutningen af Kapitel II, hvor to unge kvindelige og politisk bevidste 
studerende opsøger Conesal for at lave et kritisk interview med ham, 
mens Carvalho lytter på. De to piger præsenteres i et seksualiseret sprog 
farvet af Carvalhos bevidsthed, der benytter sig af et metaforisk dyreske- 
ma som inddeler personerne i rovdyr og offerdyr. Pigerne præsenteres 
med ordene »blide som gazeller, men stive som pantere parate til at 
springe i halsen på finansmanden« (s. ror),”’ altså som rovdyr, men dog 
med offerdyrets ynde. Ud fra denne synsvinkel optræder Conesal i rollen 
som muligt offer, men umiddelbart forinden er Conesal selv blevet 


76 Den spanske tekst lyder således: »las primeras fortunas del país compartían mesas con los 
destinados a recibir algün día el premio Cervantes [...] Los escritores todavía no consagrados 
estaban más alejados de la mesa presidencial [...]«. 

7” Den spanske tekst lyder således: »tiernas como gacelas, pero rígidas como panteras dispuestas 
a saltar al cuello del financiero«. 

karakteriseret som »el Gran Tiburón« (den store haj). Man kunne derfor 
forvente, at mødet mellem de to parter i mindre grad bliver et møde mel- 
lem rovdyr og offerdyr, men snarere en kamp mellem to typer af rovdyr. 
Beskrivelsen af selve interviewet fortsætter den erotiserede sprogbrug og 
lader dermed læseren forstå, at det i Carvalhos øjne er Conesals fysisk- 
erotiske magt og udstråling som i sidste ende besejrer pigerne, og 
forvandler dem til »to småfisk som nervøst bed sig selv i halen« (s. r02).”* 
I tilfældet Conesal spiller økonomisk magt og fysisk seksuel udstråling 
sammen på en måde som gør, at pigerne ikke kan undgå at havne i 
offerrollen. Det metaforiske skema bag beskrivelsen bliver vendt: Pigerne 
der først blev præsenteret som rovdyr, bliver selv ædt, og urskovskronoto- 
pens ideologiske budskab træder frem: Æd de andre eller bliv selv ædt! 

Som José Colmeiro påpeger i sin gennemgang af kriminalgenrens 
udvikling i Spanien, er Våzquez Montalbåns kriminalromaner skrevet i 
dialog med den 'sorte” kriminalroman (Colmeiro 1994), og fortællerstem- 
mens kritisk-sarkastiske distance til den neoliberale ideologi, som kommer 
til udtryk i den sarkastiske brug af urskovskronotopen, giver da også 
stærke mindelser om den samfundsbeskrivelse, som man finder i den sorte 
kriminalroman. Begrebet den ‘sorte’ krimi kan man finde diskuteret hos 
Todorov, der skelner mellem kriminalgenrens to undergenrer, hhv. den 
klassiske” krimi (Arthur Conan Doyle og Agatha Christie) og den ‘sorte’ 
(Dashiell Hammet og Raymond Chandler). Todorov karakteriserer for- 
skellen pa de to som en strukturel forskel i forholdet mellem de to hi- 
storier, som karakteriserer kriminalfortzellingen som sådan: forbrydelsens 
historie og opklaringens historie (Todorov 1988, 159 ff.). Hvor den 
klassiske whodunit klart adskiller de to historier og oftest helt udelader 
den første for at fokusere eksklusivt på den anden, integrerer den ameri- 
kanske thriller de to historier til én, hvorved karakteren af læserens æste- 
tiske oplevelse ændres. Fra at være en intellektuel nysgerrighed, knyttet 
til gådens løsning som i et puslespil, bliver det et spændingsmættet sus- 
pense, knyttet til det konkrete udfald af personernes handlinger. Men 
Todorov påpeger samtidig, at det for den klassiske krimi er et centralt 
genredefinerende træk at de to historier holdes adskilt, mens man ikke 
kan sige at det modsatte gælder for den sorte genre. Her varierer de 
strukturelle forhold mere, og det er i højere grad tematik og miljøbeskri- 
velse som udgør de genrespecifikke elementer: »violence, generally sordid 
crime, the amorality of the characters« (op.cit. 162). 

José Colmeiro bygger videre på Todorovs distinktion, men applicerer 
samtidig Northrop Fryes skelnen mellem det ‘romantiske’ og det ‘ironi- 


?* Den spanske tekst lyder således: »dos pescadillas que ya estaban mordiéndose la cola 
nerviosamente«. 

ske’, det ‘komiske’ og det ‘tragiske’, på de to undergenrer (Colmeiro 
1994, 65 ff.). Den klassiske krimi er ifolge Colmeiro romantisk fordi den 
henviser til hovedpersonens lighed med ridderskikkelsen fra middelal- 
derens romancer og ridderromaner. Romanen giver et idealiseret portræt 
af en person, der handler ud fra en overordnet målsætning: opretholdelsen 
af den sociale orden. Og den er komisk fordi den henviser til den klassiske 
komediegenre, hvor handlingen altid ender godt. I den klassiske krimi 
ender historien altid med en opklaring, der sikrer den sociale ordens 
opretholdelse. Heroverfor kan den sorte genre, ifølge Colmeiro, karakteri- 
seres ved at vere ironisk og tragisk. Den er ironisk fordi hovedpersonen 
er en marginaliseret antihelt der bliver personligt involveret i historien, og 
fordi det sociale miljø er realistisk skildret. Beskrivelsen trækker pa pa- 
ralleller til guldalderens pikareske romaner (antihelten, det groteske miljø, 
den kritiske synsvinkel), og det er svært at skelne de(t) gode fra de(t) 
onde. Og den er tragisk, fordi det inden for den sorte genre ikke er muligt 
at finde en egentlig lykkelig” slutning, idet kriminaliteten er en integreret 
del af den sociale orden. Den kan sammenlignes med de klassiske tra- 
gedier, hvor skæbnen ligeledes umuliggør den lykkelige slutning. 
Colmeiros bearbejdning af de to undergenrer munder ud i en modstil- 
ling ud fra en række kriterier, som virker anvendelige til at beskrive de 
læserforventninger, Carvalho-serien trækker på, når den lægger sig op ad 
den sorte krimi: Det gælder forhold såsom hovedpersonens personlighed, 
detektivarbejdets karakter, forholdet mellem forbrydelse og samfund, 
handlingens slutning og historiens morale samt forholdet mellem æstetisk 
strategi og etisk stillingtagen i teksten (op.cit. 56 ff.). Den klassiske krimi 
er karakteriseret ved at hovedpersonen er en socialt velanset og usårlig 
superdetektiv, der konfronteres med en forbrydelse, som krænker sam- 
fundets harmoniske normalitet. Der er med andre ord tale om en klar 
skelnen mellem godt og ondt, og detektivens indsats for at reetablere den 
‘gode’ orden har karakter af en intellektuel leg, som ikke involverer ham 
personligt. Slutningen er lykkelig i den forstand at forbryderen bliver 
fanget, og samfundets harmoni genoprettet. Og endelig kan man sige at 
selv om der altid er et etisk aspekt involveret i den klassiske krimis stil- 
lingtagen til godt og ondt, harmoni og uorden, så er det de æstetiske 
aspekter af forbryderens legen kispus med detektiven, som dominerer 
genren. Heroverfor er den sorte krimi karakteriseret ved at hovedpersonen 
er en marginaliseret antihelt, ofte fysisk stærk og med moralske skrupler. 
Han drives af et personligt æreskodeks og bliver direkte og personligt 
involveret i historien, hvor han gengælder vold med vold, og hvor han selv 
viser sig sårbar. I modsætning til den klassiske kriminalroman er der i den 
sorte genre ikke noget, som adskiller forbrydelsens princip fra samfundets 

måde at fungere på i almindelighed, snarere synes det som om forbryderen 
følger samfundets etablerede normer. Forholdet mellem godt og ondt 
relativiseres, og romanen kan derfor ikke ende ‘godt’, men må slutte mere 
åbent. Og hvad angår forholdet mellem de æstetiske og etiske dimensio- 
ner, vil kriminalgåden ofte tjene som en narrativ ramme for en social 
kritik med etisk sigte. 

På en lang række punkter følger Carvalho-bøgerne den sorte kriminal- 
romans genrekodeks. Pepe Carvalho er et godt billede på den desillusio- 
nerede antihelt, der ikke føler sig hjemme i samfundets øverste sfærer, 
men skruppelløst spiser den gode mad og nyder den gode spiritus. 
Generelt blander Carvalho-romanerne forbrydelsens og opklaringens hi- 
storie, og kriminalintrigen udgør den narrative ramme omkring en skil- 
dring af det moderne Spaniens sociale og politiske udvikling, som har en 
udtalt kritisk brod. Carvalho-figurens dyrkelse af gastronomien og hans 
særhed med bogbrændingerne kan endvidere ses som en ironisk genskriv- 
ning af de ‘tics’ man finder hos den stereotype detektiv i den sorte genre. 
Men samtidig leger Carvalho-bøgerne med krimigenrens normer på for- 
skellig måde. F.eks. er det ikke usædvanligt at kriminalintrigen suspen- 
deres til fordel for lange passager, der handler om hovedpersonens per- 
sonlige problemer og søgen efter identitet. Således bruges detektivens 
undersøgelser ofte som et billede på hovedpersonens søgen efter sit eget 
‘jeg’, i en fremstilling der konstant skifter mellem forskellige litterære 
fremstillingsformer, og hvor tekstens strategi med de mange intertekstuel- 
le referencer forudsætter en læser med højtudviklede kulturelle og litte- 
rære kompetencer. 

Endelig mà man sige at El premio i særdeleshed bryder med kriminalro- 
manens genrekodeks i kraft af den udtalte selvreferentielle understrøm, 
der ligger gennem hele romanen. Igennem de diskussioner, som forfattere 
og litteraturkritikere fører ved prisuddelingen, bliver læseren stillet over 
for at skulle tage stilling til forskellige udlægninger af forskellige litterære 
genrers sociale egenart, og ikke mindst er det krimigenren der bliver taget 
op til debat. Samtidig betyder romanens slutning at der bindes en ironisk, 
selvreferentiel sløjfe på bogens handling, som snarere hører hjemme i den 
sprogskepticistiske ende af den postmoderne romantradition end i en 
kriminalroman. På hjemvejen i flyet på vej fra Madrid til Barcelona sætter 
Carvalho sig til at læse det manuskript, som vandt konkurrencen, og det 
viser sig at begynde med den selv samme passage som El premio starter 
med, og som vi citerede i starten af denne læsning. Romanen hedder 
Ourobouros, et navn som henviser til den mytologiske slange, der som 
symbol på den uendelige gentagelse, bider sig selv i halen. 

Den intertekstuelle dialog med litteraturteorien 

Forholdet mellem litterær fiktion og virkelighed” bliver taget op gentagne 
gange i løbet af romanen, og de fiktive personers synspunkter på dette 
spørgsmål kan opsummeres i to positioner, som man kunne kalde en hhv. 
mimetisk og anti-mimetisk holdning. Inden for den mimetiske position, 
der ser en snæver afhængighedsrelation imellem virkelighed og kunst, 
finder vi igen to underpositioner. På den ene side finder vi Aristoteles” 
forestilling om, at kunsten efterligner virkeligheden, ironisk parafraseret 
af Carvalho: »kunsten efterligner virkeligheden« (op.cit. 258), og på den 
anden side vender kritikeren Altamirano denne position på hovedet, idet 
han på postmoderne vis ser det som et spørgsmål om at »livet efterligner 
litteraturen« (op.cit. 138).” Blandt de anti-mimetiske forestillinger om at 
fiktion og virkelighed er adskilte størrelser, finder vi ligeledes to positio- 
ner. Ifølge Conesal er den litterære fiktion en måde at slippe væk fra 
virkeligheden på: Det handler ikke om at litteraturen omskaber virkelighe- 
den, men om at »den erstatter den med en anden, frit opfundet af 
forfatteren [...] Litteraturen er det eneste virkeligt pålidelige redskab til 
at bringe orden tilbage i virkeligheden uden at forringe den« (op.cit. 64).°° 
Heroverfor kan Carvalhos bogbrænding ses som udtryk for en skuffelse 
over at bøgerne netop ikke fremstiller verden, sådan som den virkelig er: 
»ikke engang Marlowe snakkede som Chandler. I det virkelige liv snakker 
privatdetektiverne som kvæghandlere« (op.cit. 121).°! Over for Conesal 
begrunder Carvalho desuden sine bogbraendinger med, at bøgerne »ikke 
har lært mig at leve lige så godt som Dem« (op.cit. 189). Når Carvalho 
som en anden modreformatorisk inkvisitor dømmer bøger til bålet, er han 
først og fremmest ude efter at slå ned på fiktionslitteraturens idealiserende 
og romantiserende ‘løgne’. Således var Pablo Nerudas Tyve kærligheds- 
digte en af de første bøger han brændte (s. 231), mens det af en af 
Våzquez Montalbåns tidligere bøger fremgår, at Garcia Lorcas Digter i 
New York er en af de få bøger, som har opnået amnesti hos detektiven, 
fordi det at brænde den ville være ligesom at henrette digteren for anden 
gang.” Endelig bliver de to hovedpositioner (den mimetiske og den anti- 
mimetiske) aktualiseret i forhold til romanens overordnede æstetiske 
strategi, der netop er udspændt mellem den konkrete sociale og politisk 


?? På spansk: »el arte imita a la realidad« og »la vida imita a la literatura«. 

? Den spanske tekst lyder således: »la literatura [...] no es que transforme la realidad, la 
sustituye por otra, según la real gana del escritor [...] La literatura es el único instrumento 
solvente de reordenar la realidad sin empeorarla«. 

`! Den spanske tekst lyder således: »ni siquiera Marlowe dialogaba como Chandler. En la vida 
real los detectives privados dialogamos como vendedores de ganado«. 

?! Det drejer sig om romanen El delantero centro fue asesinado al aterdecer (1988). 

engagerede kritik på den ene side og tekstens suspension af sig selv som 
ren og skær tekst i kraft af Ouroboros-slutningen på den anden. 

Mere specifikt bliver kriminalgenren taget op til diskussion flere gange 
iløbet af romanen. I en samtale mellem æstetikerne Altamirano og Marga 
Segurola kæder førstnævnte krimigenren sammen med Fryes beskrivelse 
af det ironiske verdenssyn, hvilket kunne tyde på at han med begrebet 
‘krimigenren’ refererer til den sorte krimi, jf. Colmeiros beskrivelse oven- 
for. Men efterfølgende tilføjer han, at kriminalgenren efter hans mening 
er udtryk for en æstetisk degradering af litteraturen som kunstform: »de 
mest monotone og sløsede almindeligheder forvandles til elementer for- 
lenet med en skæbnesvanger og mystisk betydning [...] det er den litterære 
logiks fornedrelse [...] avantgardistisk propaganda for politistaten i den 
forstand at den medvirker til at acceptere volden« (s. 51).? Læsere med 
kendskab til teorien omkring kriminalromanens to undergenrer fornem- 
mer her en diskrepans i den forstand at den sorte krimi, i hvert fald hos 
Todorov og Colmeiro, netop forst og fremmest er kendetegnet ved dens 
tematiske indhold og samfundskritiske indstilling. Denne mistanke be- 
styrkes da Marga Segurola nogle sider længere fremme udtaler, at »med 
hensyn til krimien er jeg enig i at det handler om en overforing af laby- 
rintens mytologi i moderniseret form til storbyens labyrint« (op.cit. 57).** 
Som begge citater viser, diskuterer de to kritikere den sorte kriminalro- 
mans estetiske og etiske karakteristika pa en made, som afviger afgoren- 
de fra Colmeiros beskrivelse, idet de forst og fremmest betragter den 
æstetisk, jf. henvisningen til labyrinten og den litterære gæld som her- 
igennem etableres til f.eks. Kafka, Beckett, Perec og maske Borges som 
den allervigtigste. Men samtidig viser de ogsa at de har misforstaet den 
sorte krimis etiske side, idet de ser den som udtryk for en legitimering af 
volden og politistaten i stedet for at se den som udtryk for en social og 
politisk kritik. 

Har læseren kendskab til Colmeiros bog, kan denne med andre ord se 
hvordan de to esteter parodieres og udstilles ironisk. Dette indtryk for- 
staerkes af at den forfatter, som kritikerne retter deres kritik imod er den 
fiktive person Sanchez Bolin, som i flere at Vázquez Montanbáns romaner 
optræder som hans eget alter ego. Det skulle altså med andre ord vere 
Vazquez Montalban selv, der angiveligt stod for den avantgardistiske 


? Den spanske tekst lyder således: »trivielle las trivialidades más monótonas y descuidadas de 
la vida cotidiana se convierten en elementos de un significado misterioso y fatal [...] es la 
degradación de la lógica literaria [...] propaganda de vanguardia del estado policial, en la medida 
en que ayuda a aceptar la violencia«. 

?! Den spanske tekst lyder således: »En lo referente a lo policíaco sí que estoy de acuerdo con 
que se trate de una transposición de la mitología del laberinto, modernizada en relación con el 
laberinto urbano«. 

propaganda for politistaten. Er det på den baggrund for langt ude at 
hævde at romanen etablerer en intertekstuel dialog med Colmeiros 
litteraturvidenskabelige afhandling, som udkom to år før El premio? Det 
mener jeg ikke det er, for det kan dokumenteres at Våzquez Montalbån 
har haft indgående kendskab til Colmeiros bog, til hvilken han bl.a. selv 
skrev forordet. Og denne implicitte intertekstuelle reference til Colmeiros 
bog antyder i hvor høj grad, Våzquez Montalbån forudsætter et udviklet 
litteraturteoretisk beredskab hos sine læsere, hvis disse skal være i stand 
til at fange alle de ‘fremmede ord’, som blander sig i tekstens encyklopæ- 
diske labyrint af betydninger, og indfri tekstens æstetiske strategi. 


Æstetiske træk ved den umiddelbare interpretant 


Ovenfor har jeg kort skitseret, hvordan tre anerkendte, litteraturteoretiske 
traditioner kunne bidrage til opstillingen af en generel semiotisk model 
over den æstetiske erfaring. På det morfosyntaktiske niveau blev Roman 
Jakobsons teori om sprogets poetiske funktion brugt som eksempel på, 
hvordan værkets formgivning kan tilskrives en betydningsmæssig di- 
mension. På det semantiske niveau anvendte jeg Paul Ricæurs begreb om 
den levende metafor til at skildre det æstetiske spændingsforhold i den 
poetiske metafor, mens Mikhail Bakhtins polyfonibegreb og intertekstuel- 
le dialogisme blev anvendt til at illustrere den pragmatiske side af den 
æstetiske erfaring. Fælles for alle tre tilfælde har været, at det særligt 
æstetiske har kunnet lade sig forklare som et modalt spændingsforhold 
imellem en potentiel åbenhed, en hændelsesmæssig aktualisering og en 
logisk betydningstilskrivelse. Og dette spændingsforhold er efterfølgende 
begrebsliggjort med Peirces skelnen mellem tre interpretantformer: den 
emotionelle, den energetiske og den logiske interpretant. Dette kan 
skildres i følgende skema: 


Emotionel inter- Energetisk inter- Logisk interpretant 
pretant pretant 
Morfosyntaks | Similaritet Brud Signifikans 
Semantisk Mulig betydning Afvigelse Semantisk pertinens 
Ikonisk åbenhed Semantisk clash Symbolsk polysemi 
Pragmatisk Unfinalizability Den andens ord Dialog 
Generisk kronotop | Forvridning Specifik kronotop 
Heteroglossia Kollision Orkestrering 

Den emotionelle interpretant er determineret af værkets form og materi- 
ale, der giver læseren en oplevelse: en følelse, en stemning osv. Materialet 
i et digt er ord, forstået simpelthen som ord; i et billede er der tale om 
former og farver, simpelthen som former og farver i sig selv. Den ener- 
getiske interpretant kan beskrives gennem de reaktioner, som sætter sig 
igennem med ubetinget nødvendighed, idet læseren konfronteres med 
værket som en provokation, mens den logiske interpretant, der kræver en 
mediering mellem værkets formaspekter og det repræsenterede fiktive 
univers, må indebære en form for logisk refleksion. Disse interpretant- 
funktioner udgør modalformer i den æstetiske reception, som på niveauet 
for den umiddelbare interpretant kan analyseres i det omfang man kan 
tale om en i værket indskrevet læsning. Det er det, vi med Umberto Ecos 
begreb har kaldt ‘tekstens strategi’. 

En sådan skildring af den æstetiske erfaring bygger på en fænomenolo- 
gisk forståelse af æstetikken, hvor den æstetiske kvalitet i højere grad 
knyttes til en bestemt betragtningsmåde, et æstetisk blik, end den er 
knyttet til særlige karakteristika ved det betragtede objekt. Den spanske 
filosof José Ortega y Gasset er inde på det samme, når han beskriver den 
moderne kunstoplevelse med den kendte glasrude-metafor i Menneskets 
fordrivelse fra kunsten fra 1925: 


Læseren må forestille sig, at vi betragter en have gennem en glasrude [...] 
Eftersom genstanden for vores betragtning er haven, og vores blik er rettet 
imod den, vil vi ikke se ruden; blikket går lige igennem den. Jo finere glasset er, 
desto mindre vil vi lægge mærke til det. Men hvis vi gør os en anstrengelse, kan 
vi se bort fra haven og fæstne blikket på glasset. Så forsvinder haven for vores 
øjne, og det eneste der er tilbage er nogle diffuse farver, som forekommer at 
være klæbet til glasset (Ortega y Gasset 1987, 53. Min oversættelse).” 


Ortegas beskrivelse af det æstetiske objekt som en relation mellem be- 
tragter og yderverdensobjekt er grundlæggende set fænomenologisk, idet 
æstetikken bliver forstået som en måde at betragte verden på. Philip Silver 
beskriver Ortegas fænomenologisk funderede kunstsyn således: 


Kunsten består [for Ortega y Gasset, HLH] grundlæggende set i at gøre verden 
uvirkelig; det kunstneriske objekt er et nyt og idealt objekt, som hverken er af 


% Den oprindelige tekst lyder således på spansk: »Imaginese el lector que estamos mirando un 
jardín a través del vidrio de una ventana [...] Como la meta de la visión es el jardin y hasta él 
va lanzado el rayo visual, no veremos el vidrio, pasará nuestra mirada a su través, sin percibirlo. 
Cuanto más puro sea el cristal menos lo veremos. Pero luego, haciendo un esfuerzo, podemos 
desentendernos del jardín y, retrayendo el rayo ocular, detenerlo en el vidrio. Entonces el jardín 
desaparece a nuestros ojos y de él solo vemos unas masas de color confusas que parecen pegadas 
al cristal«. 

psykologisk eller fysisk karakter, og som et af sine karakteristika har at det 
tilintetgør virkeligheden (Silver 1971, 377).°° 


Vinduesmetaforen for maleriet kan ifølge Ernst Gombrich føres tilbage til 
renæssance-teoretikeren Leon Battista Alberti. Alberti beskrev i Della 
Pittura (1435-36) maleriet som et vindue til den synlige verden, og 
Leonardo da Vinci beskrev, på baggrund af Albertis tekst, det tredimen- 
sionelle perspektiv som »nothing else than seeing a place behind a pane 
of glass, quite transparent, on the surface of which the objects behind the 
glas are to be drawn« (citeret efter Gombrich 1960, 299). 

Idet vinduesmetaforen hos såvel Alberti som hos Leonardo da Vinci er 
bundet til udviklingen af det tredimensionelle perspektiv, forekommer det 
oplagt, at Ortegas brug først og fremmest knytter sig til opgøret med 
perspektivismen som den mimetiske illusionismes forudsætning. Hos 
Ortega udmøntes vinduesmetaforen da også som en beskrivelse af, 
hvordan havens farver forvandles til en perspektivløs, todimensional 
masse, påklæbet glassets flade uden dybde og kontur, der giver mindelser 
om f.eks. kubismens bestræbelser på at ophæve perspektiv og dybde i 
maleriet. Eksemplet viser, hvordan en semiotisk begrebsliggørelse af den 
æstetiske kontemplation som et spil mellem modale kategorier kan 
fungere som teoretisk beskrivelsesramme for studierne af interartistiske 
relationer. Således skrev Jose Luiz Martinez fra internetdiskussionslisten 
Musikeion d. 13/4 1999 følgende med udgangspunkt i en, efter min 
mening, tilsvarende forståelse af det æstetiske hos Peirce: 


I have worked on a hypothesis that there is a mode of aesthetical apprehension 
that consists in abstracting - by a conscious effort - the aspects of firstness out 
of the complex, which includes secondnesses and thirdnesses. As both 
secondness and thirdness have their qualities of firstness, it is clear that the 
firstnesses we experience are related to that sign universe. For instance, when 
we go to Madrid and look at the Guernica, we see a canvas painted by Picasso, 
signifying his ideas on an episode of the Spanish civil war. Yet, we can look at 
the colors, we can look at the forms and see just what they are, forgetting that 
it was painted by such and such individual in such and such historical 
circumstances. If you can't see the forms and the colors, and you only think of 
the man Picasso and the history of Spain and the dreadfulness of totalitarian 
systems, and, once again, you don't see the qualities, I doubt you are seeing 
any piece of art. You see at most an object, an indexical sign of human history. 
(Jose Luiz Martinez, Pontificia Universidade Catolica de Såo Paulo, http:// 
www.pucsp.br/pos/cos/rism/muskfram.htm. Mine fremhzvninger). 


?* Den oprindelige tekst lyder således pa spansk: »El arte es esencialmente irrealización; el objeto 
artístico es un nuevo objeto ideal que no es ni de carácter psicológico ni de carácter físico, y 
contiene, como uno de sus elementos, la trituración de la realidad«. 

Maurice Merleau-Ponty, som i særlig grad har beskæftiget sig med for- 
holdet mellem synet, fremtraedelsen og malerkunsten, beskriver forholdet 
mellem synet og det sete som værende grundlæggende kropsligt. Sanser 
som synet, høre/tale- og følesansen er kødeligt funderede i en krop og som 
sådan til stede blandt de elementer, hvori der ses, tales eller føles. Der er 
derfor ikke tale om en entydig subjekt-objekt-relation, men om det som 
Merleau-Ponty kalder et reversibelt forhold. Uden i øvrigt at intendere en 
større gennemgang af Merleau-Pontys fænomenologi eller at argumentere 
for en sammentænkning af denne med Peirces kategorier, vil jeg blot pege 
på, hvorledes Merleau-Pontys beskrivelse af forholdet mellem det, han 
kalder ‘betydning’ og ‘tale’, forbilledligt udtrykker det, som jeg ville kalde 
den logiske interpretants dominans over de andre modaliteter i den ikke- 
æstetiske perception. Merleau-Ponty formulerer det således: 


Ligesom der består et reversibelt forhold mellem den seende og det synlige, og 
ligesom det, vi kalder perception, opstår dér, hvor de to metamorfoser mødes, 
således består der en reversibel relation mellem talen og det, den betyder; 
betydningen er det, der til sidst forsegler, slutter, samler mangfoldigheden af 
fysiske, fysiologiske, lingvistiske momenter af udtaleakten, koncentrerer dem 
i én eneste handling, ligesom synet fuldender den æstesiologiske krop; og 
ligesom det synlige bemægtiger sig det blik, som netop har blotlagt det, og som 
tager del i det, således vælder betydningen tilbage over sine virkemidler, 
annekterer sig talen, som bliver videnskabsobjekt, foruddaterer sig selv ved en 
tilbagegribende bevægelse, som aldrig er helt forgæves, fordi talen allerede ved 
at åbne det nævneliges og sigeliges horisont tilstod, at den selv har sin plads 
her, fordi ingen talende taler uden på forhånd at gøre sig til tiltalt, i det mindste 
af sig selv [...] (Merleau-Ponty 1969, 278). 


Kunst adskiller sig netop fra andre typer af tekster i aflaesningen, i det vi 
her har kaldt et æstetisk blik. Det særlige ved det æstetiske blik er, at det 
indbefatter spørgsmålet om form, dvs. at det intenderer en helhedsbetragt- 
ning af teksten (talen hos Merleau-Ponty), hvorved relationen mellem 
tekstens fenomenologiske modaliteter bliver central. Herved accentueres 
spændingen mellem de logiske interpretanters ordnende og enshedssogen- 
de funktion pa den ene side, og de kaotiske, spontane og irrationelle 
elementer, som tilhører de to andre modaliteter, pa den anden. 

Det æstetiske blik er således kendetegnet ved at vere en bestemt made, 
hvorpa leseren af en tekst eller betragteren af et objekt betragter denne 
tekst eller dette objekt. Et kunstværk kan vere udformet pa en sådan 
made, at det i kraft af sin strategisk tilrettelagte formgivning (jf. Bakhtins 
arkitekturbegreb) tilskynder betragteren til at anlægge et æstetisk blik, 
men den æstetiske kontemplation kan nøjagtig lige så godt anvendes over 
for brugsobjekter (design) eller over for naturens former. Under alle 

omstændigheder opstår den æstetiske kvalitet altid først i den aktualisere- 
de betragtning som en hændelse eller ‘dom’. Det betyder at den æstetiske 
kvalitet således ikke er noget, som ligger i objektet i sig selv, men noget 
som indgår som et samspil af modaliteter i læserens eller betragterens 
erfaring. I den forstand, og kun i den forstand, kan man sige at den her 
beskrevne definition tilnærmer sig Kants beskrivelse af den æstetiske dom, 
som er karakteriseret ved det, Kant kalder ‘subjektiv universalitet’, dvs. 
at den på den ene side er subjektivt erfaret og på den anden side gør krav 
på at have universel gyldighed. 

Det, at en læser af et litterært værk eller en betragter af et kunstværk 
anlægger et æstetisk blik, er naturligvis i vidt omfang styret af de genre- 
mæssige forventninger, som den litterære eller kunstneriske diskursorden 
determinerer. At et kunstnerisk objekt så alligevel ofte er tilrettelagt på en 
sådan måde, at det i særlig grad stimulerer denne betragtningsform og 
dermed vender betragterens opmærksomhed ‘indad’ mod objektets eller 
tegnets egen form, er en anden sag, som vi har diskuteret med afsæt i 
Umberto Ecos strategibegreb. Anskuet på denne måde kan den æstetiske 
strategi bag moderne kunstværker karakteriseres modalt ud fra deres 
vægtning af emotionelle, energetiske og logiske interpretanter. Kubismen 
og andre ‘puristiske’ avantgardestrømninger (suprematisme og til dels 
futurisme mv.) kan f.eks. siges at være kendetegnet ved at betone æste- 
tiske aspekter knyttet til den emotionelle interpretants semiotiske register, 
mens dadaismen og surrealismen, med deres provokationer og grænse- 
overskridende æstetik, kan karakteriseres ved at betone aspekter knyttet 
til den energetiske interpretants semiotiske register (Hansen 1996 og 


1997). 


IV. ETISK ERFARINGSDANNELSE I LITTERATUR 


Dette kapitel handler om, hvordan læsning af litterære tekster kan forstås 
som etiske eksperimenter med imaginære erfaringer. Den litterære er- 
faring er i Kapitel II blevet skildret som det kreative og læsende selvs 
møde med en imaginær ‘anden’, hvor selvets og den andens erfaringer 
udveksles dialogisk i form af omvendingen self as other og other as self 
(Bakhtin). Det forhold, at den imaginære erfaring i de bedste tilfælde kan 
spille den samme rolle som den direkte, kommunikative interaktion med 
den anden i subjektets identitetsdannelse, sætter det etiske spørgsmål som 
et centralt og uomgængeligt punkt på den litterære kritiks dagsorden, 
snævert knyttet til spørgsmålet om tekstens reference. Subjektets forhold 
til den anden er grundlæggende set et etisk spørgsmål, som i Peirces 
terminologi vedrører »those things whose end lie in action« (CP 5.129), 
altså de spørgsmål som vedrører subjektet handlen over for den anden. 
Også hos Bakhtin formuleres forholdet til den anden som et etisk 
spørgsmål, al den stund det altid indebærer en situering af subjektet 
historisk, kulturelt og holdningsmæssigt/ideologisk i forhold til en 
kontekst. Selve subjektets emplazamiento (Våzquez Medel) involverer 
med andre ord en uomgængelig etisk dimension. 

Fra at den litterære teksts betydning i forudgående kapitel blev be- 
tragtet som et rent potentiale, knyttet til teksten i sig selv (den umiddel- 
bare interpretant hos Peirce), bliver teksten i dette kapitel betragtet som 
en betydningsskabende handling. Læserens aktualisering af tekstens 
betydning gennem læseakten indebærer, at teksten gives reference til en 
konkret virkelighed, og at tekstens etiske og moralske dilemmaer 
diskuteres som vedkommende og aktuelle for den empiriske læser. 
Læsningen udmønter sig derfor i det, som Peirce ville kalde en dynamisk 
interpretant. En af den pragmatiske sprogvidenskabs mest grundlæggende 
præmisser består netop i den iagttagelse, at sprog først opnår konkret 
betydning når det betragtes som led i den kommunikative interaktion, 
hvor det opnår reference til en kontekst. Når det ikke bare handler om 
sprog i al almindelighed, men om litterære tekster, er man imidlertid nødt 
til at spørge: hvilken kontekst? Hvilken verden er det, vi læser teksten som 
havende reference til: den samfundsmæssige og kulturelle kontekst til- 
hørende tekstens kreationsproces, det korpus af samtidige og tidligere 
hypertekster som udgør tekstens kreationsmæssige ‘grund’ eller læserens 
samtidige samfundsmæssige og kulturelle kontekst? Den litterære tekst 
har en splittet reference til alle tre niveauer, og der knytter sig forskellige 
typer af overvejelser til hver af disse referentielle betydningslag. Ovenfor 

har vi allerede været inde på det æstetiske aspekt af tekstens genremæssige 
forankring og intertekstuelle relationer. I det følgende skal vi koncentrere 
os om hvordan den litterære teksts reference til dens fiktive univers altid 
opstår i dialog med referencen til dens oprindelige kontekst på den ene 
side og til læserens egen samtidige kontekst i den konkrete læseproces på 
den anden, og hvordan den etiske stillingtagen udgør et uomgængeligt 
moment i denne dialogiske relation. 


Fiktion mellem indekser og objekter 


Ifølge Peirce er der ingen kvalitativ forskel på sproget i litterære tekster, 
som henviser til en fiktiv verden, og tekster der henviser til en ‘virkelig’ 
verden, forstået som et univers knyttet til kropsliv livserfaring. Som tek- 
ster forstået, dvs. på niveauet for den umiddelbare interpretant i Peirces 
terminologi, henviser begge typer af tekster blot til rent mulige universer 
med reference til en almen, kulturel ‘grund’. For at en tekst kan få en 
egentlig reference, skal den forankres i det, som Peirce kalder modtagerens 
collateral experience. I »The Critique of Arguments« fra 1892 påpeger 
Peirce således følgende: 


It is requisite then, in order to show what we are talking or writing about, to 
put the hearer’s or reader’s mind into real, active connection with the 
concatenation of experience or of fiction with which we are dealing, and, 
further, to draw his attention to, and identify, a certain number of particular 
points in such concatenation. If there be a reader who cannot understand my 
writings, let me tell him that no straining of his mind will help him: his whole 
difficulty is that he has no personal experience of the world of problems of 
which I am talking, and he might as well close the book until such experience 
comes (CP 3.419). 


I den konkrete kommunikationsproces forstår den empiriske læser den 
læste tekst pa baggrund af sine egne semiotiske kompetencer (jf. Ecos 
encyklopediske labyrint, se s. 38) og i forhold til sin personlige collateral 
expericence, hvilket tilføjer teksten en helt anderledes betydningsdimen- 
sion. Som en dynamisk interpretant bestar tegnets betydning ikke alene 
i en reference til en ‘grund’, men også i en reference til et mere eller 
mindre konkret objekt. Pa dette semiotiske niveau lader forskellen mellem 
fiktive og ikke-fiktive tekster sig aflæse som en forskel pa typen af 
indeksikale tegn indeholdt i teksten, samt karakteren af det univers disse 
indekser refererer til. Ifølge Peirce giver den ‘virkelige’ verden sig til kende 
i kraft af den fysiske og kropslige indvirkning den har pa os og vi pa den, 
mens der pa beskrivelsesplanet stort set ingen forskel er: 

The real world cannot be distinguished from a fictitious world by any 
description. It has often been disputed whether Hamlet was mad or not. This 
exemplifies the necessity of indicating that the real world is meant, if it be 
meant. Now reality is altogether dynamic, not qualitative. It consists in 
forcefulness. Nothing but a dynamic sign can distinguish it from fiction. It is 
true that no language (so far as I know) has any particular form of speech to 
show that the real world is spoken of. But that is not necessary, since tones and 
looks are sufficient to show when the speaker is in earnest. These tones and 
looks act dynamically upon the listener, and cause him to attend to realities. 
They are, therefore, the indices of the real world (CP 2.337). 


Det er således i kraft af de indeksikale, designative tegn at teksten 
præciserer »whether the universe of reality or what universe of fiction is 
referred to« (CP 8.368, note 23). Den fiktive tekst bliver, som vi har set 
i Kapitel II, til som led i en kreativ proces, hvor forfatteren, i kraft af en 
med Bakhtins ord ‘transgredient’ bevægelse, er i stand til at installere en 
fiktiv person i sit eget selvs position. Den fiktive person tilskrives sin 
identitet i kraft af sit mode med verden, alteriteten, og dette møde kan i 
et vist omfang læses som et billede pa forfatterens eget mode med sin 
verden. Forfatterens materiale for konstruktion af den fiktive verden 
hentes ud af hans egen livsverden (savel den fiktive som den aktuelle), og 
forfatterens egen samtid afsætter derfor spor, reagents, i den kreative 
skabelsesproces. Det er imidlertid vigtigt at understrege, at det ikke drejer 
sig om spor, der er direkte synlige i tekstens fiktive univers, men spor som 
først og fremmest henviser til den måde, hvorpå forfatteren har fortolket 
sin egen verden i kraft af den transgredience, som ligger bag den kreative 
proces. Dines Johansen formulerer det således: 


[T]he source of the immediate object of a fictional text is not a dynamical 
object, but an author who on the basis of his experiences, i.e., by being himself 
influenced by dynamical objects, but also by other texts representing fictional 
universes, offers a certain vision that only exists by virtue of his text (Johansen 
1998, 286). 


Konventionen om at fiktionsteksternes umiddelbare reference er suspen- 
deret, far Dines Johansen til at konkludere, at der ikke er knyttet noget 
dynamisk objekt til fiktive tekster, kun et umiddelbart objekt (Johansen 
2002, 116). I modsætning hertil skelner Vincent Colapietro imellem tre 
forskellige former for dynamiske objekter hos Peirce, bestemt ud fra 
dennes tre grundlæggende verensmodaliteter: mulighed, aktualitet og 
generalitet, hvilket umiddelbart forekommer mere oplagt (Colapietro 
1989, 17). Colapietros skelnen løser den tilsyneladende selvmodsigelse 
hos Peirce, der består i at tegnet generelt er underlagt en dobbelt deter- 

mination (fra objet til repræsentamen og fra repræsentamen til interpre- 
tant), mens bestemte former for ikoniske tegn skaber deres eget objekt: 


An Icon is a sign which refers to the Object that it denotes merely by virtue of 
characters of its own, and which it possesses, just the same, whether any such 
Object actually exists or not (CP 2.247). 


Det er således det dynamiske objekts karakter, som bestemmer forholdet 
mellem tegn og objekt. De aktuelle, dynamiske objekter determinerer 
tegnprocessen, som igen determinerer interpretanten, mens de mulige 
objekter (might-bes) omvendt genereres af tegnet selv, der i givet fald 
antager karakter af et ikon. Skulle vi relatere denne skelnen til modellerne 
udviklet i Kapitel II og III, ville det indebære en skelnen mellem en 
kreationsproces, hvor forfatterens livsverden, i sin karakter af dynamisk 
objekt for forfatterens tolkning af sig selv og sin omverden, determinerer 
den kreative skriveproces, mens den skrevne tekst i sig selv som et ikonisk 
tegn selv konstruerer sit dynamiske objekt, der tager form af et Peirceansk 
might-be: 


Tegn 
A 


Dynamisk objekt <-> Umiddelbart objekt Interpretant 
Forfatters livsverden Fikt. møde med fanden” _ Dialogisk skrivning 
Work-as-composed 


A 


Dynamisk objekt <-> Umiddelbart objekt Interpretant 

Potential might-bes Fiktivt univers Work-as-received 
Læserens æstetiske erfaring 
som en dialog mellem 
emotionelle, energetiske og 
logiske interpretanter 


Betragter vi værket som en kreativ interpretant af forfatterens livsverden- 
baserede erfaring, the work-as-composed, kan man sige at værket 
indeholder ‘aftryk’, eller i Peirces terminologi indeksikale ‘reagents’, der 
refererer til denne livsverden, bl.a. de mærker af ikke-bevidsthed, som 
Edmond Cros nævner (se s. 103). Betragter vi omvendt værket som en 
betydning, der opstår i læserens møde med teksten, vil teksten skabe sit 
eget fiktive univers, og referencerne til en ekstratekstuel kontekst vil tage 
form af afledte indekser, i Peirces terminologi designations, idet de hoved- 
sageligt refererer til positioner inden for tekstens eget univers. 

Det dynamiske objekt, tilknyttet den umiddelbare interpretant, er ka- 
rakteriseret som et potentielt might be, dvs. det er skabt af tegnet selv, der 
dermed får karakter af et ikon. Derfor er der heller ikke nogen ‘ægte’ 
indekser der kan referere til objektet i kraft af en eksistentiel relation. 
Karakteren af det dynamiske objekt for det fiktive univers bevirker, at der 
opstår et »lack of access to additional sources of information concerning 
the states of affairs represented in the fictional text« (Johansen 1998, 
276). Istedet for ægte reagents, der forankrer universet i en fysisk verden, 
finder vi på niveauet for den umiddelbare interpretant en række designa- 
tions, der peger på forhold inden for tekstens fiktive univers og kun 
indirekte tilbage på forfatterens historiske og kulturelle kontekst. 


Tekstens designative referencer 

At den primære reference i litterære tekster synes suspenderet og ‘udsat’, 
betyder naturligvis ikke, at der ikke eksisterer en relation imellem tekst og 
virkelighed. Både i fiktion og i virkeligheden konfronteres læseren med et 
heteroglot netværk af stemmer og diskurser, som denne skal tilskrive en 
dialogisk orden for at bringe mening ind i den pågældende verden. Og 
hvor romanen i skriveprocessen henter sit sprogligt-diskursive materiale 
ud af virkeligheden, dér vender værket tilbage til virkeligheden som nok 
en diskurs, materialiseret i form af en tekst, f.eks. en roman. Der er såle- 
des ingen vandtætte skotter mellem fiktion og realitet; tværtimod eksi- 
sterer der en række forskellige relationer mellem de to instanser, som bl.a. 
Jørgen Dines Johansen har forsøgt at klarlægge. 

Dines Johansen giver med begreberne ‘kontinuitet’, lighed”, ‘konventio- 
nalitet’ og ‘figurativitet’ et bud på hvordan man kan skelne mellem fire 
forskellige former, som forholdet mellem fiktion og realitet kan antage 
(Johansen 1998 og 2002). Tekstens fiktive indekser kan være indlejret i 
en række ikke-fiktive indekser, altså henvisninger til historiske konkrete 
steder og hændelser, hvorved der opstår en relation af kontinuitet mellem 
fiktivt univers og livsverden. Lighedsrelationen mellem fiktion og verden 
vedrører ikke alene den konkrete lighed imellem elementer fra de to 
universer, men måske først og fremmest imellem måden hvorpå disse 
forhold omtales og beskrives. Vi er her ovre i noget der ligner Bakhtins 
genkendelige talegenrer i form af images of language (se s. 59). Det kon- 
ventionelt bestemte forhold mellem fiktion og verden vedrører »the pre- 
positional network which grounds action, reactions, emotions etc.,« som, 
bortset fra særlige tilfælde, bør stemme overens med normer og værdier 
i verden uden for værket (op.cit. 279). Endelig handler Dines Johansens 
figurative relation mellem fiktion og realitet om, at teksten læses som en 
eller flere metaforer, der appliceres på læserens egen erfarede livsverden. 

Teksten fungerer her som en analog model for en hermeneutisk fortolk- 
ning, som man finder disse beskrevet hos f.eks. Max Black og Jurij Lot- 
man (op.cit. 282). Max Black understreger, at analoge modeller netop er 
isomorfe med originalen, idet de udviser den samme »structure or pat- 
terns of relationships« (Black 1962, 223). Der er altså ikke tale om en 
kvalitativ lighed som i skalamodellen, men om en rent relationel lighed 

Dines Johansens beskrivelse af de fire former, som forholdet mellem 
fiktion og realitet kan antage, virker umiddelbart plausibelt og brugbart, 
men det havde dog været ønskeligt, om Dines Johansen, i det mindste i 
artiklen fra 1998, havde præciseret hvad det er for en kontekst, teksten 
etablerer en reference til. Refererer det, som Dines Johansen kalder »the 
historical universe«, til den samme kontekst som det, han kalder »our 
world of experience«? (jf. Johansen 1998, 278). I den senere gennemgang 
i Literary Discourse placeres afsnittet omhandlende de fire typer refe- 
rencer i et kapitel der omhandler mimesisbegrebet, hvorfor det ville være 
rimeligt at antage, at de fire beskrevne relationer mellem fiktionsteksterne 
og den historiske virkelighed primært vedrører referencen til tekstens 
oprindelige kontekst, men det står stadig ikke ganske klart. Desuden vir- 
ker det som om der er nogle vigtige forskelle mellem de tre første af de 
nævnte former, og den sidste. Hvor de tre første former fungerer som 
indeksikale pegefingre, der peger tilbage på forfatterens samtidige kon- 
tekst, dér inddrager den sidste (også) den empiriske læsers nutidige verden 
som baggrund for den hermeneutiske fortolkning. Imidlertid vil tekstens 
oprindelige kontekst i de fleste tilfælde være mere eller mindre tabt for 
den empiriske læser, hvorfor denne vil være henvist til at skaffe sig viden 
om den tabte sammenhæng gennem andre tekster. I den konkrete læsning 
vil der imidlertid også altid blande sig forståelsesrammer og kulturelle 
indflydelser fra læserens egen samtidige kontekst, og det er i denne for- 
stand spørgsmålet om tekstlig reference tilhører niveauet for den dyna- 
miske interpretant, hvad enten det gælder referencer til tekstens oprindeli- 
ge kontekst eller referencer til læserens samtidige kontekst. 


Udfyldningen af tekstens tomme pladser 


I The Act of Reading tager Wolfgang Iser spørgsmålet op om, hvordan 
læseren bidrager til skabelsen af den litterære teksts betydning i læseakten. 
Iser tager med sin virkningsæstetiske teori udgangspunkt i et dialogisk 
forhold mellem læseren og teksten. Fokus er på den indbyrdes interaktion 
mellem de to instanser, hvor teksten opfattes som et strategisk tilrettelagt 
forlæg og læserens aktivitet som et aesthetic response. Hans metode 

lægger således op til at analysere læserens interaktion med teksten, som 
den er bestemt af dennes strategiske tilrettelægning, og ikke den empiriske 
læsers mere eller mindre tilfældige fortolkningsarbejde, som ville falde ind 
under det, som Iser kalder receptionsæstetik: »A theory of response has 
its roots in the text; a theory of reception arises from a history of readers’ 
judgements« (ibid.). Isers virkningszstetik tager således sit udgangspunkt 
i en bekrivelse af tekstens implicite læser, som Iser definerer som en 
tekstlig instans der »embodies all those predispositions necessary for a 
literary work to exercise its effect — predispositions laid down [...] by the 
text itself« (Iser 1980, 34). Undersøgelsen handler om, hvordan tekstens 
æstetiske strategi er styrende for en mulig lasers dialogiske interaktion 
med teksten, hvor teksten opfattes som et betydningsmessigt muligheds- 
felt (jf. gennemgangen af Eco i Kapitel III), og i den forstand kan man sige 
at Isers virkningszstetik hører hjemme pa niveauet for den umiddelbare 
interpretant. Nar jeg alligevel vælger at inddrage gennemgangen af Iser pa 
dette sted, er det fordi Isers teori om læserens udfyldning af tekstens ‘tom- 
me pladser’ samtidig beskriver den proces, hvorigennem den empiriske 
læser investerer sine egne erfaringer i tekstens betydning, hvorved tekstens 
erfaringer i anden omgang gøres åbne, tilgængelige og realistiske for 
samme læser. 

Iser definerer relationen mellem læser og tekst som værende grundlæg- 
gende ‘asymmetrisk’, idet en vellykket kommunikation mellem tekst og 
læser forudsætter, at læseren løbende kompenserer for tekstens mangel på 
information gennem hypotesedannelser og hypotetiske slutninger (op.cit. 
166 ff.). Teksten be- og/eller afkræfter ikke som en normal dialogpartner 
rammerne for den kommunikative interaktion, hvorfor der opstår en 
ubalance i forholdet mellem tekst og læser: teksten kommer først og frem- 
mest til at repræsentere en grundlæggende ubestemthed eller indetermina- 
cy i Roman Ingardens forstand, som det altså er læserens opgave at 
kompensere for (op.cit. 167). Ifølge Wolfgang Iser skabes en litterær 
teksts fiktive univers i et samspil mellem tekstens negativt formulerede 
ramme og læserens udfyldning af dens ‘tomme pladser” (Leerstellen eller 
blanks). Teksten selv bidrager med et begrænset sæt af informationer om 
det fiktive univers” tids- og rumlige koordinater samt om de personer, der 
indgår og deres handlinger, men universet gives fylde og personerne iklæ- 
des kød og blod ved, at læseren investerer viden og erfaringer hentet ud 
af sin egen livsverden i tekstens koordinatsystem. 

For Iser udgør tekstens tomme pladser således en helt central betingelse 
for den litterære kommunikation, da det er dem, som etablerer dialogen 
eller udvekslingen mellem tekst og læser. Ifølge Iser er der tale om to 
forskellige typer af tomme pladser. På den ene side er der tomme pladser 

som udgøres af strukturelle mangler i tekstens opbygning, der fordrer 
læserens aktive kreativitet for at få skabt en tekstlig kohærens: »Blanks 
[...] designates a vacancy in the overall system of the text, the filling in of 
which brings about an interaction of textual patterns« (op.cit. 82). Man 
kan sige at den type tomme pladser organiserer forholdet mellem tema og 
horisont for laeseren i udviklingen af tekstens narrative plot, eller som Iser 
formulerer det i Jakobsons terminologi: »they organize the syntagmatic 
axis of the reading« (op.cit. 212). Den anden type af tomme pladser 
vedrorer laeserens repertoire af livsverdensbaserede erfaringer, pà bag- 
grund af hvilke denne er i stand til at give det fiktive univers kraft og sub- 
stans. Når normer og værdier fra dette repertoire indsættes i en anden 
kontekst gennem fiktionen, mister de muligvis deres gyldighed. De bliver 
negeret, og der opstår en tom plads, som læseren så at sige mà udfylde på 
tekstens paradigmatiske akse. Iser selv opsummerer synspunktet sáledes: 


The function of the blanks is dual in nature: on the syntagmatic axis of reading 
they constitute the links between the perspective segments of the text; on the 
paradigmatic axis they constitute the links between negated norms and the 
reader's relation to the text. The intimate connection between the two 
functions is the basic condition that gives rise to the interaction between text 
and reader (op.cit. 216). 


I leseprocessen konstrueres den litterære teksts narrative plot syntagma- 
tisk pà baggrund af de i teksten nedlagte tidslige og rumlige koordinater, 
svarende til Bakhtins kronotopiske struktur (for en beskrivelse af Bakhtins 
kronotopbegreb, se s. 169). Laeseren reducerer tekstens elementer af ube- 
stemthed og betydningsmessig mangfoldighed til semantisk kohaerente 
former, der løbende kombineres med læserens kreative udfyldning af de 
tomme pladser på det paradigmatiske plan. Således bidrager læseren med 
sine egne erfaringer som byggemateriale i den fiktive konstruktion. Det 
fiktive univers befolkes og møbleres med elementer og erfaringer taget ud 
af læserens egen, erfaringsbaserede vidensbank. Tekstens betydning kan 
på denne baggrund ikke forstås som en lukket mening, tvært imod 
rummer den et semantisk betydningspotentiale og et betydningsoverskud 
(excess of meaning), der udfordrer læserens »consistency-building habit, 
which underlies all comprehension« (op.cit. 129). 


The fulfilment, however, takes place not in the text, but in the reader, who 
must ‘activate’ the interplay of the correlates prestructured by the sequence of 
sentences. The sentences themselves, as statements and assertions, serve to 
point the way toward what is to come, and this in turn is prestructured by the 
actual content of the sentences. In brief, the sentences set in motion a process 

which will lead to the formation of the aesthetic object as a correlative in the 
mind of the reader (op.cit. 110). 


Læseren tilskriver teksten en semantisk kohærens ud fra en forventning 
om, at teksten skal kunne fremtræde som et meningsfuldt hele, men 
læseren har på intet tidspunkt et umiddelbart og direkte kontemplativt 
forhold til teksten i dens helhed. Tvært imod må tekstens objekt kon- 
strueres processuelt i læsningen. Læsningen, forstået som en læsehandling, 
er derfor udspændt i tid, og læserens færd gennem teksten beskriver Iser 
som et ‘wandering view-point’, en position i permanent bevægelse fra 
start til slut. Pa et hvilket som helt givet tidspunkt er dette viewpoint altså 
placeret i et spænd mellem et konkret fokus, som Iser benævner et tema 
(theme), og den baggrund som det allerede læste udgør for forståelsen af 
dette tema. Iser kalder denne baggrund af det allerede læste for laesningens 
horisont” (ibid. 1980, 97). Og læseren konstruerer tekstens kohærens i en 
dynamisk kombination af fremadrettede forventninger (protentions) og 
bagudrettede erindringer (retentions jf. Husserls terminologi): 


The reader’s position in the text is at the point of intersection between re- 
tention and protention. Each individual sentence correlate prefigures a 
particular horizon, but this is immediately transformed into the background 
for the next correlate and must therefore necessarily be modified. Since each 
sentence correlate aims at things to come, the prefigured horizon will offer a 
view which — however concrete it might be — must contain indeterminacies, and 
so arouse expectations as to the manner in which these are to be resolved 
(op.cit. rrr). 


Laeserens placering i spændingsfeltet mellem bagudrettet etablering af 
kohærens i forhold til det allerede læste og fremadrettede abduktive 
hypotesedannelser, giver læseren en oplevelse af at være direkte involveret 
i plottets tilblivelse. Desuden medvirker læserens kreative ‘befolkning’ 
eller indretning” af det fiktive univers med egne erfaringer til at styrke 
dennes engagement i de forhold, som udfoldes i det fiktive univers. Der 
etableres et dialogisk forhold mellem værkets fiktive verden og læserens 
ekstratekstuelle, livsverdensbaserede erfaringer: 


The work and the world represented in it enter the real world and enrich it, 
and the real world enters the work and its world as part of the process of its 
creation, as well as part of its subsequent life, in a continual renewing of the 
work through the creative perception of listeners and readers (Bakhtin 1981, 
254). 


I læseprocessen opleves den indskrevne læserposition som et åbent 
mulighedsfelt, dvs. som et ‘jeg’ eller ‘selv’ (sameness, ifølge Ricceur), der 

optræder i dialogisk opposition til tekstens fiktive hændelser, som på sin 
side indtræder som andetheder (difference) som et ‘du’ / ‘anden’ medieret 
af ‘mig’. Således vender vi tilbage til den semiotiske proces, hvorigennem 
subjektet etablerer sig som en fortolkning af sig selv i forhold til alterite- 
ten, og læserens identifikation / udfyldning af de ‘tomme pladser” bliver 
en inversion af forfatterens transgredience, som netop erstatter positionen 
for forfatterens ‘selv’ med en mere eller mindre fiktivt skabt person. Krea- 
tionsprocessens interpretantposition, den fiktive person set som forfat- 
terens ‘mig’, person as me,' bliver i receptionsprocessen i første omgang 
vendt til en identifikation med den fiktive person som en selvstændigt 
‘selv’ i form af positionen self as person, mens den i anden omgang, nar 
teksten relateres til læserens egne livsverdensbaserede erfaringer, kon- 
verteres til me as person. 


Tegn 
Person as’ self’ 


A 


Umiddelbart objekt Interpretant 
*Anden' Person as ‘me’ 
A 
Umiddelbart objekt Interpretant 
Tekstens representation af hændelser ‘Self’ as person 
A 
Umiddelbart objekt Interpretant 
Leserens erfarede livsverden ‘Me’ as person 


Læseren lader sig således engagere i en kreativ udformning af fiktionen, 
som efterfølgende kan fortolkes som et billede på læserens egen verden. 
Dette kan tage form af, at læseren i egentlig forstand identificerer sig med 
personer eller positioner inden for det fiktive univers, og ‘lever’ det fiktive 
univers med de skildrede personer. Denne empatiske identifikation for- 
udsætter, at læseren oplever et magic moment, hvor han eller hun 
opsluges af romanens fiktive univers. I dette magiske øjeblik sker der en 
indeksikal situering af læseren i tekstens kontekst. Teksten bliver som 
helhed til et ikon for læseren i den forstand, at tekstens karakter af et tegn 
der refererer til noget andet, træder i baggrunden, og ikonets egen form 
bliver objekt for den umiddelbare opmærksomhed. Peirce siger herom: 


! Jeg undskylder for brugen af de engelske udtryk i denne serie af identifikationspositioner 
mellem læseren og den fiktive person, men en dansk oversættelse ville enten blive gumpetung 
eller ikke tillade den komplekse omvendingsrelation mellem de forskellige niveauer. 

Icons are so completely substituted for their objects as hardly to be distinguis- 
hed from them [...] So in contemplating a painting, there is a moment when we 
lose the consciousness that it is not the thing, the distinction of the real and the 
copy disappears and it is for the moment a pure dream — not any particular 
existence, and yet not general. At that moment we are contemplating an icon 
(CP 3.362). 


Samtidig med at den litterære tekst inviterer læseren til at træde over 
fiktionstzrsklen og identificere sig med de fremstillede personer, invol- 
verer tekstens æstetiske strategi også en vis distance mellem den ind- 
skrevne laeserposition og de fremstillede personer. Reallaeseren ma derfor 
følge tekstens strategiske dispositioner og tilegne sig teksten med en 
blanding af identifikation og distance. Distancen gor, at leseren, pa trods 
af sin empatiske identifikation, er i stand til at bibeholde et udvendigt syn 
pa teksten og tekstens personer og vurdere de erfaringer, som herigennem 
bliver formidlet. I kraft af denne balance mellem identifikation og 
distance, hvor læseren identificerer sig med den fiktive anden som et selv 
og tilegner sig dets erfaringer, bliver teksten til en genstand, hvorigennem 
læseren kan lære noget om sig selv og sin egen verden. Også i denne 
forstand er der tale om et ikon i Peices forstand: 


A great distinguishing property of the icon is that by the direct observation of 
it other truths concerning its object can be discovered than those which suffice 
to determine its construction (CP 2.279). 


En egentlig forståelse af teksten (appropriation) forudsætter at reallæseren 
situerer tekstens univers indeksikalt i forhold til sin egen erfarede 
livsverden, hvorved teksten opnår en slags »second-order truth-value« i 
forhold til læserens kontekst. Denne hermeneutiske operation forudsætter 
at der etableres en vis grad af genkendelighed mellem det fiktive univers 
og læserens historiske og kulturelle kontekst, men denne genkendelighed 
skulle imidlertid være sikret igennem læserens udfyldning af tekstens 
tomme pladser. Robert Scholes beskriver denne afledte eller sekundære 
reference som en dobbeltsidet relation af ‘begribelse’: 


[B]ehind that world [det fiktive univers, HLH] or around it is our own 
phenomenal world, in which the fictional events reverberate. What we know 
from experience of love and lust, charity and hate, pleasure and pain, we bring 
to bear upon the fictional events [...] And what we find in fiction leaks out to 
colour our phenomenal world, to help us assign meaning, value and importan- 
ce to the individual events and situations of our lives (Scholes 1982, 32). 


Den litterære tekst må på dette niveau forstås som et redskab for læseren, 

ikke blot til at betragte og forstå sin egen verden bedre, men simpelthen 
til at regenerere sig selv som et subjekt i verden. Værket forlenes med 
aktualitet i kraft af læserens kreative medvirken, og tekstens argumentati- 
ve struktur bliver en model, dvs. et landkort eller en eksistentiel graf over 
læserens erfarede livsverden, hvor denne kan foretage eksperimenter og 
udføre slutninger i relation til sin egen erfarede livsverden. I kraft af den 
kulturelle konvention om ‘det fiktive”, er læseren imidlertid klar over, at 
den litterære teksts univers ikke må forveksles med virkeligheden, og at 
domme vedrørende sandt og falsk ikke umiddelbart er relevante her. Vi 
skal derfor forsøge at gå lidt tættere på, hvordan dialogen mellem tekst 
og læser, eller mellem fiktivt univers og erfaret livsverden, kan fremstilles 
teoretisk. 


Præfiguration, konfiguration og refiguration 


Tilsyneladende er den umiddelbare reference til en omgivende virkelighed 
suspenderet af fiktionskonventionen, men også kun tilsyneladende. Selv 
om vi som læsere godt ved at vi ikke kan spørge til begivenhedernes sand- 
hedsværdi i et fiktivt univers, har vi alligevel en forventning om, at litte- 
raturen skal kan sige os noget, som vi oplever som ‘sandt’. Paul Ricæur 
taler i den forbindelse om en first-level og en second-level reference: 


The literary work through the structure proper to it displays a world only 
under the condition that the reference of descriptive discourse is suspended. Or 
to put it in another way, discourse in the literary work sets out its denotation 
as a second-level denotation, by means of the suspension of the first-level 
denotation of discourse (Ricceur 1977, 221). 


Denne second-level reference eller denotation er en betydning som teksten 
far for den empiriske læser i forhold til hans egen verden, hvorved vi star 
over for spørgsmålet om læserens hermeneutiske forståelse af værket. 
Med artiklerne samlet i bogen Hermeneutics and the Human Sciences 
tager Paul Ricæur fat på en diskussion af såvel fiktionsteksternes umid- 
delbart suspenderede reference som af det mere grundlæggende fortolk- 
ningsproblem, tilknyttet skriftsproglige tekster som sådan. Han definerer 
en ‘tekst’ som »any discourse fixed by writing«, dvs. aktualiseret sprog- 
brug eller en slags parole i Saussures forstand (Ricæur 1981, 145). Men 
til forskel fra den direkte, mundtlige dialog, kan forfatteren og læseren 
ikke forhandle sig tilrette om sprogets betydninger fordi de er adskilt i tid 
og rum: »the writing-reading relation is [...] not an instance of dialogue 

[...] The writer does not respond to the reader« (op.cit. 146). Herved 
opstår en dobbelt fraværssituation, hvor modtager ikke er til stede ved 
skrivningen, mens afsender ikke er til stede ved læsningen. For Ricæur har 
selve nedskrivningen, den grafiske udmøntning i skriftsprog, således en 
vigtig indvirkning på den måde sproget fungerer, som kan opsamles i 
følgende punkter (op.cit. 147-49): 


Skriften udsætter tekstens referentielle forhold til en verden, forstået som »that 
about which (one) speaks«. 

Skriften relativiserer forholdet mellem sproget og den subjektivitet, som det 
udtrykker. 

Skriften afbryder tekstens relation til en situationel kontekst. 

I stedet sættes teksten fri til at lade denne kontekst erstatte med forholdet til 
andre tekster, dvs. med en litterær ‘kvasi-verden’. 

Skriften er således ikke uden reference, men den kræver en fortolkning. 


Som et bud på en sådan fortolkning foreslår Ricæur at vende tilbage til 
Wilhelm Diltheys skelnen mellem explanation (forklaring) og understan- 
ding (forståelse), men i en omfortolket udgave. De to begreber repræsen- 
terede for Dithey to typer af videnskabelig erkendelse, knyttet til hhv. 
natur- og humanvidenskaberne. For Dilthey var fortolkningen (interpreta- 
tion) at forstå som en underafdeling eller ‘provins’ af ‘understanding’, og 
denne hele forståelse sås som et spørgsmål om at forstå en andens indre 
tanker og følelser, altså i tilfældet med fortolkningen af litterære tekster, 
at forstå forfatteren (op.cit. 151). 

Ricæur omdefinerer nu disse begreber således at de ikke bare bliver 
mere tidssvarende, men også komplementære, i stedet for som hos Dilthey 
at være gensidigt udelukkende. Explanation forstår han i denne artikel fra 
1970 som en beskrivelse af tekstens betydning i sig selv. Ricæur tager 
ganske vist, påvirket af sin tid, udgangspunkt i den strukturalistiske teori 
og metode for beskrivelsen på dette niveau, men det er i denne forbindelse 
ikke afgørende. Det interessante er, at Ricæur understreger at der på 
niveauet for forklaring er tale om, at fiktionens suspension af tekstens 
referentialitet opretholdes og ligefrem forstærkes, og at teksten afkonteks- 
tualiseres (op.cit. 153-158). Hvis en litterær tekst forudsætter som sandt, 
at der eksisterer ‘orker’, eller at man ved at tage en ring pa sin finger kan 
blive usynlig, så er dette gældende som sandt for tekstens forklaring, også 
selv om der i teksten måtte indgå genkendelige referencer til vores livs- 
verden. 

Til gengæld er der på niveauet for fortolkning tale om »[to] lift the 
suspense [of referentiality] and fulfil the text in present speech« (op.cit. 
158). Ricoeur gentenker her Diltheys definition af den litterære fortolk- 

ning og omformulerer den fra at være et spørgsmål om at forstå forfat- 
terens intention til at være et spørgsmål om at læseren selv tilegner sig 
tekstens betydning i form af en Gadamersk appropriation: »that the 
interpretation of a text culminates in the self-interpretation of a subject 
who thenceforth understands himself better, understands himself dif- 
ferently, or simply begins to understand himself« (op.cit. 158). At give 
teksten mening indebærer at læseren tilegner sig teksten, aktualiserer den 
i forhold til sin egen livsverden: »making one’s own what was initially 
alien« (op.cit. 159). Fortolkningen indebærer således, at læseren medierer 
den kulturelle og historiske distance mellem sig selv og teksten, samt læser 
teksten som redskab til at forstå sig selv og sin egen verden bedre, idet 
han/hun ‘aktualiserer’ teksten i læsningen. Læsningen bliver et event med 
»a present character: the realisation of the semantic possibilities of the 
text«. Læseren må rekontekstualisere teksten for at give den ‘mening’ 
(meaning overfor forklaringens sense), og den kontekst som teksten 
aktualiseres i forhold til er »the world of the reader« (ibid.). Dermed er 
vi ovre i at undersøge det som Peirce kalder »the actual effect that it has 
upon me, its interpreter« (CP 8.314), hvilket indebærer at vi er ovre i at 
undersøge litteraturens dynamiske interpretanter. 

Beskrivelse / forklaring og fortolkning /tilegnelse spiller sammen pa den 
måde, at den strukturelle analyse, med Ricæurs ord, er et skridt på vejen 
til at blotlægge den ‘semantiske dybdestruktur’ i teksten, som er det 
niveau tekstens aktualiserede ‘mening’ produceres pa. Retorikken med 
‘dybdestruktur’ og ‘overflade’ afspejler igen påvirkningen fra 70’ernes 
tekstteori, men jeg finder det vesentligt her at holde fast i at tekstbeskri- 
velsen forholder sig til tekstens karakteristika i sig selv, mens fortolknin- 
gen aktualiserer en læsning i en bestemt kontekst. Ricoeur anvender 
Aristoteles” fortolkningsbegreb (som han selv gor opmærksom pa for- 
veksler fortolkning med sprogbrugens semantiske dimension) til at sige at 
»interpretation is interpretation by language before being interpretation 
of language« (op.cit. 163). Denne udlægning af fortolkningsbegrebet er 
til dels objektivistisk (meningen ligger i teksten selv) og tenderer mod at 
udsætte læserens hermeneutiske tilegnelse af teksten til en senere fase, 
hvor det kun er den af tolkningsfzllesskabet kanoniserede læsning, som 
tilegnes af det læsende subjekt. Ikke desto mindre er ideen om at teksten, 
forstået som sprogets diskursive manifestation i sig selv, (til dels) er sty- 
rende for sin egen fortolkning, det afsæt Ricoeur bruger for at inddrage 
Peirces tegnbegreb som fortolkningsramme. Ricceur misforstar ganske vist 
Peirce, men det kan relativt enkelt bringes pa benene. 

Ricceur foreslar en Peirce-inspireret model over fortolkningsprocessen, 
som indsætter ‘dybdesemantikken’ pa tegnets plads, teksten selv som 

objekt og fortolkningsfællesskabets serie af mulige fortolkninger som 
interpretant (ibid.). Dybdesemantikken er imidlertid i sig selv resultatet af 
en tekstbeskrivelse, hvorfor der umiddelbart må arbejdes med en for- 
dobling af trekanstrukturen. Teksten refererer på tekstbeskrivelsens ni- 
veau til et fiktivt univers, der gives en speciel udlægning i form af den 
strukturelle teoris dybdesemantik. I fortolkningen læses denne dybdese- 
mantik som tegn for noget andet, nemlig det som er tekstens egentlige 
‘mening’. Vi kan således illustrere Ricæurs applikation af Peirces tegn- 
begreb på den hermeneutiske tekstfortolkning med nedenstående model: 


TEGN 
Forklaring Tekst 
Å 
Umiddelbart objekt Umiddelbar interpretant 
Fortolkning Fiktivt univers Dybdesemantik 


Umiddelbart objekt Dynamisk interpretant 
Teksten selv Fortolkningsfællesskabets 
bud på fortolkning 


Som antydet er Ricæurs udlægning af Peirce imidlertid ikke uden pro- 
blemer. For det første mener Ricæur, at det kan være problematisk at 
anvende Peirces tegnbegreb på hele tekster. Der tager han ganske enkelt 
fejl. For det andet virker det bagvendt, at det objekt, som dybdesemantik- 
ken refererer til, skulle være teksten i sig selv. Hvis dybdesemantikken er 
det niveau som tekstens meaning bliver produceret på, må den referere til 
noget inden for den fortolkende instans” horisont, en slags erfaret 
livsverden eller lignende. 

I artiklen »Metaphor and the Central Problem of Hermeneutics« an- 
fører Ricæur at ‘forklaringen’ kan forstås som et svar på spørgsmålet 
hvad?, mens ‘fortolkningen’ må forstås som et svar på spørgsmålet om 
hvad? (Ricæur 1981, 176). Spørgsmålet om, hvad der sker i en litterær 
tekst, kan besvares med en parafrase af handlingen, mens spørgsmålet om, 
hvad en roman handler om i f.eks. etisk eller eksistentiel forstand, er 
noget, som kun kan besvares på baggrund af en en tilegnelse af teksten, 
dvs. på baggrund af en læsning der bygger på vis livserfaring. Det giver os 
mulighed for at revidere Ricceurs udgave af den fordoblede trekant pa 
følgende måde: 

TEGN 
Forklaring Tekst 
A 
Umiddelbart objekt Umiddelbar interpretant 
Fiktive personer Hvad? Kohzrent univers 
og begivenheder 
A 
Fortolkning Umiddelbart objekt Dynamisk interpretant 
Leserens livsverden som Om hvad? Tilegnelse 


fokuseret af teksten 


Ifølge denne reviderede model har den litterære tekst en betydning, som 
pa niveauet for forklaring udfoldes som et sammenhængende, fiktivt uni- 
vers af narrativ eller sentimental karakter. I overensstemmelse med Isers 
beskrivelse af læserens kreative betydning for tilblivelsen af det fiktive 
univers, optræder dette ikke på objektspladsen ligesom i modellen oven- 
for, men på interpretantpladsen. Kun gennem læserens udfyldning af 
tekstens tomme pladser og negative koordinater vedrørende personer og 
begivenheder befolkes det fiktive univers, som dog til en vis grad må siges 
at have en intersubjektiv karakter. At det kun til en vis grad er intersu- 
bjektivt skyldes, ud over de tomme pladser og åbne fortællemæssige 
strukturer, forekomsten af f.eks. billedsprog og symboler samt andre 
elementer af ubestemthed og polysemi som gør, at det altid vil være et 
åbent spørgsmål hvor forklaringen slutter og fortolkningen starter. Det 
som på ét tidspunkt regnes for en kanoniseret læsning, anses senere for at 
være udtryk for en naiv fejllæsning. Forholdet mellem forklaring og for- 
tolkning kan således betragtes som en historisk og kulturel variabel, som 
afhænger af hvor et givet tolknings- eller forskningsfællesskab på et givet 
tidspunkt lægger grænsen for en intersubjektiv gyldig tekstbeskrivelse. 
Sideløbende med at læseren deltager i konstruktionen af tekstens fiktive 
univers på niveauet for forklaring, tilegner denne sig tekstens mening i en 
hermeneutisk fortolkning, der sætter den i relation til læserens egen, livs- 
verdensbaserede erfaringshorisont. Forholdet mellem det fiktive univers 
og dets tematikker og transformationer på den ene side og en af læseren 
erfaret livsverden på den anden, er til en vis grad også baseret på de re- 
lationer af kontinuitet, lighed, konvention og figurativitet, som vi ovenfor 
så Dines Johansen anvende til at konstruere tekstens forhold til en 
oprindelig kontekst. Selv om en del af tekstens designative indekser til den 
oprindelige kontekst stadig vil være virksomme for en senere læser (sted- 
navne og landskabsbeskrivelser, f.eks.), er det nok på dette niveau den 
figurative læsning som er den vigtigste, og vi kan indtil videre sige, at 

teksten bliver en metafor på læserens erfarede livsverden. Ved at etablere 
en figurativ reference til egen livsverden kan læseren tage stilling til 
tekstens udsagn som værende sande eller falske for ham eller hende. 
Sprogets suspenderede reference til en kontekst og en verden genskabes 
i fortolkningen som denne 'metaforiske sandhed” (Ricæur 1977). 

For Ricæur er niveauerne for forklaring og fortolkning ikke tidsmæs- 
sigt forskudt, sådan at forklaringen ligger før fortolkningen. Tvært imod 
indgår de to elementer i et dialogisk samspil i læseprocessen, forstået som 
en proces over tid. Hvor forklaringen lægger en ramme for fortolkningen, 
dér virker fortolkningen tilbage på forklaringen og påvirker dermed den 
ramme, som udgør forudsætningen for dens egen tilblivelse. Således bliver 
dialogen mellem de to niveauer til en dynamik, ikke ulig det forhold vi 
skildrede mellem det kommunikative niveau og det erfaringsbearbejdende 
niveau i afsnittet om det dialogiske subjekt (se s. 93). På det kommunika- 
tive niveau er subjektet ‘kastet’ ud i at være deltager i den ubrudte kæde 
af semiotiske udvekslinger, som i en sideløbende selvrefleksiv proces be- 
arbejdes som erfaringer, der hhv. kan bekræfte eller revidere subjektets 
socialt, kulturelt og historisk betingede forforståelse. Tilsvarende har vi 
med Iser skildret læseprocessen som en fortløbende dialog mellem et 
akuelt fokus (theme) og en fortolkningsramme bestående af det allerede 
læste (horizon), hvorfra læseren drager en række imaginære erfaringer, 
der ientilsvarende refleksion af anden grad indgår i subjektets dialog med 
egne normer og værdier (se s. 198 ff.). Og ligesom subjektets diskursive 
praksis og kulturelle selvrefleksion udgør to parallelle og indbyrdes for- 
bundne semiotiske systemer i semiosfærens netværk, således må ovenstå- 
ende model over subjektets imaginære erfaringsdannelse i læsningen af 
litteratur forstås som en dynamisk model, hvor den fortløbende læsning, 
forstået som en dialog mellem fokus (theme) og baggrund (horizon), hele 
tiden driver nye umiddelbare interpretanter frem, som parallelt gøres til 
genstand for subjektets selvrefleksion. Selv om der altså ikke er tale om 
tidsligt adskilte processer, kan der således være en pointe i at holde dem 
ude fra hinanden i den teoretiske beskrivelse, netop for at kunne skelne 
mellem en vis grad af intersubjektiv betydning på niveauet for tekstens 
forklaring på den ene side og læserens hermeneutiske dialog med teksten 
på den anden. 

I Time and Narrative forlader Ricæur den strukturalistisk inspirerede 
tro på muligheden af at blotlægge tekstens betydning i sig selv og an- 
erkender den konkrete læseproces” afgørende betydning, da det er her be- 
tydningen aktualiseres i et sammenstød mellem tekstens og læserens 
horisonter (Ricæur 1988 III, 159). Ikke desto mindre opretholder han en 
skelnen mellem de to niveauer som et analytisk redskab. Således skelner 

Ricoeur nu mellem tre momenter i den litterære teksts kommunikative 
omløb, som han kalder ‘prefiguration’, ‘konfiguration’ og ‘refiguration’ 
eller simpelthen mimesisr, -2 og -3 (Ricoeur 1984 I, 54ff.). De tre ni- 
veauers indbyrdes relation kan skildres således: 


1. Prefiguration (mimesisr). Tilhører tekstens tilblivelse som en kreativ 
handling. 

Her har vi at gøre med de konceptuelle og narrative modeller, der ligger 
til grund for forfatterens måde at forstå sin egen livsverden, og som 
således også ligger til grund for hans repræsentation af personer og 
handling i skabelsen af teksten. Mimesist kan bedst beskrives med 
Peirces ground-begreb, dvs. som den semiotiske ‘grund’ hvorpå for- 
fatteren etablerer sin verdensanskuelse, og som danner grundlag for 
hans representation af handling (Ricoeur 1984 I, 64). Man kunne også 
kalde det den genremessige ‘kode’ eller den forforståelse, som en given 
tekst traekker pà. 


2. Konfiguration (mimesis2). Konstruktionen af teksten som diskursiv 
struktur. 
I læserens konfiguration af teksten bliver denne konstrueret som en 
helhed. I narrative tekster har vi at gore med forståelsen af fortællingen 
som en enhed, hvor en række hændelser ordnes til et forløb med 
begyndelse, midte og slutning. Denne *i-intrige-szettelse' (emplotment) 
af begivenhederne indebærer, at fortællingen konstrueres som et forløb, 
der omformer en initialsituation til en slutsituation over en række epi- 
soder, og i denne formgivning indgår en stillingtagen til spørgsmål 
såsom hensigter og intentioner bag personernes handlinger, samt for- 
holdet mellem forudsigelige årsager og rene tilfældigheder i begivenhe- 
dernes tilrettelæggelse. Læserens konfiguration af teksten syntetiserer 
således en række heterogene elementer: Den medierer mellem det, som 
går forud for fiktionen (præfigurationen), og det som følger efter (re- 
figurationen); den bringer en række heterogene hændelser, faktorer og 
personer sammen til en handlingsmæssig helhed, og den medierer hæn- 
delsernes episodiske karakter med fortællingens temporale lukkethed 
(op.cit. 65 ff.). I denne syntetiserende bevægelse ser Ricæur en parallel 
til Kants begreb om dømmekraften og den kreative forestillingsevne. I 
Kants første Kritik er ‘forstaelsens’ kategorier først skematiseret af den 
kreative forestillingsevne, fordi denne netop har en syntetiserende funk- 
tion, der medierer mellem det intellektuelle og det intuitive. Tilsvarende 
har fortællingens konfiguration en skematiserende funktion, fordi den 
medierer mellem fortællingens i intellektuel forstand tematiske helhed 

og dens intuitive presentation af det heterogene materiale: personer og 
episoder, skæbne og tilfælde (op.cit. 68). 

I Time and Narrative beskriver Ricceur niveauet for konfigurationen 
som »the kingdom of the as if« (op.cit. 64), hvorfor man kan sige, at 
dette niveau svarer til niveauet for ‘forklaring’ i hans tidligere tekster. 
Konfigurationsbegrebet indeberer at teksten skal forstas som en 
selvsteendig beskrivelse af imaginere livsverdenserfaringer, som er fri- 
gjort fra forfatteren som empirisk person gennem en distancerings- eller 
objektiviseringsproces, og som først aktualiseres af en læser i laesepro- 
cessen. Jacob Dahl Rendtoff har opsummeret disse processer i en rekke 
punkter, som ligger til grund for nedenstaende (Rendtorff, 1998). 


e Sproget anvendt som diskursiv hændelse. Dette svarer nogenlunde 
til nedskrivningens effekt på sprogets kommunikative egenskaber, 
som den er gennemgået ovenfor. 

e Værket selvstændiggør sig fra forfatterens psykologi. Idet skriften 
fæstner sproget, løsrives værket fra den tid og det sted, som er knyt- 
tet til forfatterens nedskrivning af teksten. Det er nu ikke længere 
muligt at nå frem til forfatterens intention med værket. 

e Tekstens verden. Selv om teksten har løsrevet sig fra forfatteren, 
præsenterer den sig som en projektion af en verden, et rum som 
indeholder en litterær og historisk selvfortolkning, som læseren kan 
bebo. Konfigurationen består i at læseren, gennem en vis grad af 
empatisk identifikation, kan opleve de tekstligt formidlede erfaringer 
som sine egne, og dette niveau svarer således overens med niveauet 
‘Self as person’ i modellen ovenfor. 

* Den litterære tekst har et overskud af betydning. Forstået som en 
figurativ meddelelse rummer teksten et vist mål af ubestemthed, som 
gør, at den ligger åben for læserens fortolkninger, hvad enten det 
gælder tekstens poetiske eller narrative elementer. Idet vi parafra- 
serer Dines Johansen, kan man sige, at teksten på paradoksal vis har 
et overskud af betydning i kraft af at den indeholder et underskud af 
information (Johansen 1998, 276). 

e Tekstens verden antyder et budskab, som ligger ud over tekstens 
umiddelbare indhold. Den litterære tekst interpellerer det læsende 
subjekt i form af en i teksten indskrevet læserposition og forbereder 
således en læsning, der henter sin betydning i dialog med den empi- 
riske læsers livsverden. Dette sidste punkt danner bro til det næste 
niveau, den litterære refiguration... 

3. Refiguration (mimesis3): Den empiriske læsers tilegnelse af teksten. 
Dette niveau svarer til niveauet for fortolkning eller forståelse i Ricæurs 
tidligere tekster, som han nu mener repræsenterer »the intersection of 
the world of the text and the world of the hearer« (Ricæur 1984 I, 71). 
Ligesom tidligere erstatter Ricoeur Diltheys begreb ‘forståelse’? med 
Gadamers ‘tilegnelse’ (appropiation/application), hvorved teorien åbner 
mulighed for at se refigurationen som en dialogisk relation mellem 
læserens udlægning af tekstens univers og hans eller hendes forståelse 
af sig selv og sin egen livsverden. I kraft af læserens identifikation med 
de fiktive personer kan denne bebo det fiktive univers som en selvstæn- 
dig verden, jf. begrebet self as person ovenfor, hvilket giver læseren 
mulighed for at bearbejde elementer i sit forhold til sig selv og sin livs- 
verden, som ikke lader sig beskrive i en rationelt forklarende diskurs, 
jf. også Bruners skelnen mellem den videnskabeligt-rationelle og den 
narrative vidensgenerering. Igen på baggrund af Rendtorff kan vi skelne 
mellem 4 aspekter af refigurationsprocessen: 


* Brug og identifikation. Tilegnelsen af teksten forudsætter at læseren 
lader teksten ‘tale’ i sin egen livsverden, dvs. han skal lade teksten 
etablere en reference til hans egen umiddelbare kontekst. På dette 
niveau drejer det sig således ikke længere blot om at forstå en fiktiv 
person som et selvstændigt subjekt, men om at identificere sig med 
denne person for at tilegne sig dennes erfaringer (me as person). Der 
er ikke tale om blot og bart at reducere den fiktive verden til den 
kendte livsverden, men om at etablere en analog fortolkning baseret 
på en skematisering af relationer i såvel det fiktive univers som i for- 
ståelsen af egen livsverden (se også herfor Dines Johansen 1998, 
283). Således bliver læseren i udgangspunktet præsenteret for en 
partikulær og konkret virkelighed (om end fiktiv), hvorudaf han må 
drage et sæt af generelle principper. 

e Forståelse og narrativ identitet. Som vi var inde pa i slutningen af 
Kapitel II bruger vi de narrative strukturer til at indsætte den menne- 
skelige eksistens i en sekventielt ordnet serie af tildragelser og åbner 
derigennem mulighed for at sammenkæde disse til meningsfulde 
helheder (se s. 76). Den litterære teksts objektiverende distance giver 
således subjektet mulighed for at reflektere over sin egen tilværelse 
og identitet. Det store antal litterære tekster, hvori der optræder per- 
soner som på den ene eller anden måde ‘fortæller sig selv” forekom- 
mer i den forbindelse slående. Dette selvreferentielle eller metanarra- 
tive betydningslag vil blive taget op særskilt nedenfor i slutningen af 
Kapitel V. 

e Etik og fortælling. Den litterære tekst behandler ofte emner såsom 
‘det gode” og ‘det onde’, ‘det retfærdige” og ‘det uretfærdige”, og ofte 
sker dette i form af en kritik af den made, hvorpå disse begreber 
udlægges i virkeligheden. 

* Poetik og metafysik. Den litterære tekst kan også omhandle mere 
eksistentielle emner såsom spørgsmålet om ‘sandheden’ eller spørgs- 
mål vedrørende vores ontologiske og metafysiske væren. 


Helt parallelt med begreberne ‘forklaring’ og ‘fortolkning’ lader forholdet 
mellem ‘konfiguration’ og ‘refiguration’ sig relatere til niveauerne for 
kommunikativ udveksling og kulturel erfaringsbearbejdning i modellen 
over det dialogiske subjekt (se s. 98 ff.), hvorfor det også lader sig skildre 
i den dobbelte trekantsmodel. Modellen etablerer en dialogisk relation 
mellem den umiddelbare og den dynamiske interpretant, idet vi her 
relaterer den umiddelbare interpretant til Ricæurs begreb om ‘konfigura- 
tion’ og den dynamiske interpretant til hans begreb om tekstens ‘refigura- 
tion”. De æstetiske eksperimenter, som forfatteren anstiller inden for den 
fiktive konfiguration, får således indflydelse på det, man kunne kalde 
læserens etiske filter, dvs. de kriterier denne bruger til at skelne godt fra 
skidt, og de er dermed heller ikke uden indflydelse på læserens vurdering 
af sig selv og ‘det gode liv’: 


The thought experiments we conduct in the great laboratory of the imaginary 
are also explorations in the realm of good and evil. Transvaluing, even 
devaluing, is still evaluating. Moral judgement has not been abolished; it is 
rather subjected to the imaginative variations proper to fiction. 

Because of these exercises in the dimension of fiction, the narrative can finally 
perform its functions of discovery and transformation with respect to the 
reader's feelings and actions, in the fase of the refiguration of action by the 
narrative (Ricæur 1992, 164). 


Talen som ‘ideologeme’ og læserens etiske ansvarlighed 


Det litterære værk er skabt som en diskursiv handling gennem den kre- 
ative skriveproces, ganske vist en kunstnerisk elaboreret og artistisk til- 
rettelagt diskursiv handling, men som alle andre diskursive handlinger er 
også den litterære kreation dybt rodfæstet i det samfund og de sociale og 
kulturelle praksisser, som den udspringer af. Når læseren efterfølgende 
forsøger at rekonstruere tekstens relation til dens oprindelige kontekst, 
sådan som Bakhtin gør det i studiet af Rabelais’ og Dostojevskijs ro- 
maner, så genvinder sproget dets sociale og ideologiske indebyrd, hvorved 

romanen kommer til at pege ud over sit eget fiktive univers og få en social 
og ideologisk betydning. Bakhtin ser, som vi har været inde på tidligere, 
den polyfone romans sprog som en stiliseret, ikonisk repræsentation af 
socialt og kulturelt forankrede talegenrer: 


It is characteristic of all these phenomena (stylization of languages, parody and 
skaz) that the discourse in them not only represents, but is itself represented; 
social language in them (whether generic, professional or that of a literary 
trend) becomes the object of reprocessing, reformulation and artistic transfor- 
mation that is free and oriented toward art (Bakhtin 1981, 336). 


Som det fremgår af citatet understreger Bakhtin, at en stor del af 
romanens sprogbrug er karakteriseret ved både at repræsentere og at være 
repræsenteret. Dels repræsenterer skriften den spontane, levende tale, dels 
er den stiliserede tale i romanens dialoger, den parodierende sprogbrug og 
de fiktive personers gengiven af andre personers tale (den såkaldte skaz) 
genkendelig som ‘type’ og får derigennem en repræsentativ karakter. 
Skriften får således en dobbeltkarakter, idet den som symbol repræsen- 
terer den levende tale, mens den som ikonisk tegn reprocesserer den 
sociale konteksts genkendelige diskurser. Det som den polyfone roman 
skildrer, er således ikke først og fremmest personer og handlinger, men 
diskursiv praksis: »Characteristic for the novel as a genre is not the image 
of a man in his own right, but precisely the image of a language« (op.cit. 
336). Stiliseringen af talen til en historisk specifik og genkendelig diskurs 
er imidlertid ikke bare resultatet af en simpel reproduktion af en ‘andens’ 
tale, men resulatet af en særlig kunstnerisk repræsentation: 


The speaking person and his discourse are not, in everyday speech, subject for 
artistic representation, but rather they are topics in the engaged transmission 
of practical information. For this reason everyday speech is not concerned with 
forms of representation, but only with forms of transmission (op.cit. 339). 


Dines Johansen karakteriserer, som vi så i Kapitel I, den litterære diskurs 
som en grundlæggende mimetisk diskurs, og læserens forventning til en 
litterær tekst vil være, at den mimer de kollektive subjekters individuali- 
serede *masker' i interaktion i levende og socialt genkendelige diskurser. 
Forskellen pa gengivelsen af andres tale i hverdagssproget og i litteraturen 
er således, at den artistisk gode representation sikrer sprogets sociale 
representativitet. Bakhtin siger herom: »In an authentic novel there can 
be sensed behind each utterance the elemental force of social languages« 
(op.cit. 356). Begrebet ‘social language’ skal her forstas som »a concrete 
sociolinguistic belief system that defines a distinct identity for itself« 

(ibid.). Til karakteristik af dette fænomen, at talen i den litterære diskurs 
altid bliver en ikonisk repræsentation af en socialt og ideologisk genken- 
delig diskurs, introducerer Bakhtin ideologeme-begrebet, som betegner 
diskursens sociale repræsentativitet, og som ligger bag Bakhtins forståelse 
af romanens kunstneriske egenart: 


The image of such a language in a novel is the image assumed by a set of social 
beliefs, the image of a social ideologeme that has fused with its own discourse, 
with its own language (op.cit. 357). 


Det er imidlertid vigtigt at understrege, at de fiktive personers tale, disse 
images of language, ikke er rene peirceanske images, altså billeder der 
ligner udelukkende i kraft af deres kvalitative egenskaber. De fiktive per- 
soners tale indgår i romanens orkestrering af dialogiserede diskurser, og 
kun i kraft af denne helhed kan de forbindes tilbage til en social kontekst: 


The speech of the characters participates in the depicted dialogues within the 
work and does not enter directly into the ideological dialogue of contempora- 
neity, that is, into the real speech communication in which the work as a whole 
participates and is communicated (they participate in it only as elements of this 
whole) (Bakhtin 1986, 116). 


Der indtræder således en relationel lighed i forholdet mellem personernes 
tale, hvor social distinktion (høj vs lav), kønslig distinktion (kvinde vs 
mand), aldersmæssig distinktion (ung vs ældre) bidrager til at understrege 
lighedsrelationen i den kunstneriske repræsentation af en helhed. Og det 
er kun igennem denne repræsentation / repræsentativitet at den kunstneri- 
ske diskurs (romanen) forlenes med en ikonisk ureducerbarhed: 


Thus double-voicedness in the novel, as distinct from doublevoicedness in 
rhetorical or other forms, always tends toward a double-languagedness as its 
own outside limit. Therefore novelistic doublevoicedness cannot be unfolded 
into logical contradictions or into purely dramatic contrasts (Bakhtin 1981, 


356). 


Helt parallelt med Wolfgang Isers synspunkt mener også Bakhtin at de 
litterære tekster først opnår en konkret reference gennem den konkrete 
læsehandling, altså ved produktion af en dynamisk interpretant i Peirces 
terminologi. Teksternes indekser viser tilbage til deres oprindelige kon- 
tekst som konkrete og manifeste spor, som en læser, fortrolig med sam- 
tidens kulturelle semiosfære, umiddelbart kan forstå. Har vi at gøre med 
kulturelt eller historisk fjerntliggende tekster, kan en kritisk læser aktu- 
alisere de indeksikale referencer på baggrund af en tilegnet viden om 

sproglige, kulturelle og historiske forhold omkring tekstens tilblivelse.” 
Bakhtin mener således selv at kunne aktualisere betydninger i f.eks. 
Rabelais’ og Dostojevskijs tekster, som igennem en lang kritisk tradition 
har forblevet ‘skjulte’. 


To be understood he [Rabelais, HLH] requires an essential reconstruction of 
our entire artistic and ideological perception, the renunciation of many deeply 
rooted demands of literary taste, and the revision of many concepts. Above all, 
he requires an exploration in depth of a sphere as yet little and superficially 
studied, the tradition of folk humor (Bakhtin 1984a, 3). 


Samtidig anser Bakhtin det for at være essentielt at skelne mellem det han 
kalder the represented world og the world that creates the text (Bakhtin 
1981, 253). De to verdener tilhører to forskellige epistemologiske syste- 
mer, som må holdes ude fra hinanden for ikke at ende i Don Quijotes 
dilemma: »Når et menneske er i kunsten, er det ikke i livet, og omvendt« 
(Bakhtin 1998, 13). Bakhtins to begreber vil svare til det vi har kaldt ‘det 
fiktive univers’ og en eller anden form for ‘virkelighed’ eller ‘erfaret 
livsverden’. Her viser det sig imidlertid igen at være nødvendigt at skelne 
mellem tekstens kontekst og læserens kontekst, en skelnen som heller ikke 
er Bakhtin fremmed: »authors and the listeners or readers, may (and often 
are) located in different time-spaces, sometimes separated from each other 
by centuries and by great spatial distances, but nevertheless they are all 
located in a real, unitary and as yet incomplete historical world« (Bakhtin 
1981, 253). 

Referencen til tekstens oprindelige kontekst blev behandlet ovenfor, og 
filologens arbejde hermed udgør en art ‘tekst-arkzologi’, der undersøger 
hvordan teksten er berer af spor, reagents, der viser tilbage til den kul- 
turelle formation, hvoraf den udspringer: 


Out of the actual chronotopes of our world (which serve as the source of 
representation) emerge the reflected and created chronotopes of the world 
represented in the work (in the text) (ibid.). 


Et eksempel pa en sådan tekstarkzologisk tilgang finder vi hos Bakhtin, 
hvor han nevner tilsynekomsten af »the space of parlours and salons« i 
Stendhals og Balzacs romaner som udtryk for et epokalhistorisk trek: 


? Den filologiske traditions krav til videnskabelighed retter sig mod de procedurer og metoder 
som litteraturkritikken anvender i (re)konstruktionen af den kontekst, som gor det muligt at 
tilskrive en given tekst konkret reference. Spørgsmålet om kravene til videnskabelighed i den 
litterære praksis vil blive behandlet nedenfor i Kapitel V. 

Here the graphically visible markers of historical time as well as of biographi- 
cal and everyday time are concentrated and condensed; at the same time they 
are intertwined with each other in the tightest possible fashion, fused into 
unitary markers of the epoch. The epoch becomes not only graphically visible 
(space), but narratively visible (time) (Bakhtin 1981, 247). 


Salonernes sociale funktion i den historiske virkelighed i r80oo-tallets 
Frankrig har naturligvis haft afgørende indflydelse på Stendhals og 
Balzacs litterære diskurser, men derfor kan der hverken sluttes at »those 
salons ... were ‘the same’ as in Balzac's novels. Nor are they the same as 
the meanings those salons have had in subsequent readings of Balzac’s 
novels« (Holquist 1990, 112). Alligevel kan et element som salonerne i 
Stendhals og Balzacs romaner bidrage til at situere den fiktive handling i 
en given kulturel og historisk kontekst i den forstand, at de representerer 
et indeksikalt potentiale for læseren. På den umiddelbare interpretants 
niveau fungerer de som en slags afledte indekser, designations, hvis 
fortolkning afhænger af den aktuelle lasers forudgående viden om sociale 
institutioner i 1800-tallets Frankrig. Således nævner Dines Johansen at 
Flauberts Madame Bovary udspiller sig i den fiktive landsby Yonville- 
L’Abbaye, der geografisk er placeret præcist tyve kilometer fra Rouen 
mellem vejene til Abbeville og Beauvais. Disse indekser fungerer som 
designations. De bliver fortolket som indekser med en specifik reference, 
og deres gøren krav pa at henvise til en ‘virkelig’, historisk verden 
bevirker, at det fiktive univers antager en hybrid karakter mellem fiktion 
og realitet. Læseren anspores således til at gestalte handlingen, som om 
den udspillede sig i Frankrig midt i det forrige århundrede. 

Ved siden af den tekstarkæologiske tilgang finder vi forskellige 
virkningsæstetiske og hermeneutiske tilgange, der undersøger hvordan en 
bestemt litterær gengivelse af tid, rum og handling fortolkes ind i den 
kulturelle kontekst, som er læserens. Et andet aspekt af Bakhtins kro- 
notopbegreb kan her tjene som eksempel. Som Holquist gør opmærksom 
på, kunne det virke som om Bakhtin modsiger sig selv, når han på én gang 
definerer kronotopbegrebet som en historisk specifik størrelse (parlour- 
kronotopen) og som et slags transhistorisk ledemotiv (rejsekronotopen 
eller adventurekronotopen) der har været anvendt siden antikken 
(Holquist 1990, 112-13).7 Hertil svarer Holquists selv, at »the chronolo- 
gical order of events is always interpreted in different ways at different 


> I Bakhtin og Don Quijote præsenterer Rigmor Kappel Schmidt en forenklet udlægning af 
Bakhtins kronotopbegreb, der gør det vældigt operativt. Hun skelner her mellem genre- 
genererende kronotoper, som hun reducerer til tre (hverdagskronotopen, eventyrkronotopen og 
karnevalskronotopen) og det, som hun kalder ‘delkronotoper’, som hun reducerer til fire: vejen, 
mødet, flugten og tærsklen (Schmidt 2003, 74 ff.). 

times« (op.cit. 116). Den samme ‘fabel’ vil således blive læst forskelligt til 
forskellige tider: 


[A]t different times and places authors and readers will be working with 
different sets of time/space coordinates, and thus the relationship between time 
and space — and therefore the relationship between a presumed chronology and 
its ‘distortion’ in any given narrative progression — will vary (op.cit. 120). 


Selv om vi bestræber os pa at forstå the represented world med reference 
til tekstens egen kontekst, sa er selve the represented world altsa kon- 
strueret pa baggrund af en opfattelse ikke bare af tid og rum, men ogsa 
værdier og normer, som er hentet ud af læserens historiske og kulturelle 
kontekst. Disse niveauer vil derfor aldrig kunne adskilles i en dialogisk 
forståelse af tekstlaesning. Det fiktive univers eksisterer som et potentiale 
i teksten (den umiddelbare interpretant), men betydningen aktualiseres i 
en konkret læsning, der tager form af en dynamisk interpretant. Med 
Ricceurs begreber kan man sige, at tekstens temporale distance til sin 
oprindelige kontekst bevirker, at tekstens reference i læsningen bliver 
splittet op imellem en hermeneutisk tilegnelse og læserens konstruktion 
af tekstens oprindelige kontekst. Det umiddelbare objekt i fiktive tekster 
ligger således udspændt mellem to repræsentationer på niveauet for tek- 
stens kreation og for dens fortolkning. 

Bakhtin knytter med sin dialogiske forståelse af de kommunikative 
processer derfor også an til den hermeneutiske fortolkningstradition. 
Michael Holquist karakteriserer Bakhtins dialogisme-opfattelse som en 
triadisk proces og ikke en dyadisk struktur, og det gør han i form af 
modellen »utterance, reply and the relation between them«. Her bliver det 
dialogiske til et spørgsmål om en fusion, eller et sammenstød, mellem to 
forskellige horisonter, altså et hermeneutisk problem, der modsvarer 
forholdet mellem læser, tekst og tilegnet betydning. Også for Bakhtin in- 
volverer al forståelse (understanding) således to subjekter (autor og læser) 
og to niveauer i tilegnelsen: 


With explanation there is only one consciousness, one subject; with compre- 
hension there are two consciousnesses and two subjects. There can be no 
dialogic relationship with an object, and therefore explanation has no dialogic 
aspects (Bakhtin 1986, 111). 


Eller som Michael Holquist formulerer det i en udlægning af Bakhtins 
tekstforståelse: 


[T]he ‘text itself is never, of course, itself; it is always a composite of what the 
author produced at one given time and in one given place, and the meanings 

that accrue to the formal features of that text in its latter appropriations at 
subsequent times (Holquist 1990, 121). 


I Marxism and the Philosophy of Language skelner Volosjinov mellem 
begreberne tekstens meaning som en form for stabil mening i tegnet på 
den ene side, og på den anden tekstens theme som værende det, som for- 
bindes med den konkrete læsning og som kræver en respons. Volosjinov 
definerer begrebet meaning som »all those properties of the sign that are 
reproducible, stable and subject to the process of identification«, mens 
begrebet theme defineres som: »The theme of an utterance is concrete — 
as concrete as the historical instant to which the utterance belongs« 
(Volosjinov 1973, 100). Senere skelner Bakhtin i Discourse in the Novel 
mellem tekstens neutral meaning og actual sense på samme måde. På den 
baggrund foreslår Augusto Ponzio på at man kan relatere Bakhtin/ 
Volosjinovs terminologi til Peirces begreber for den umiddelbare og den 
dynamiske interpretant ved at sige, at begrebet meaning dækker Peirces 
forestilling om den umiddelbare interpretant mens Bakhtin/Volosjinovs 
theme svarer til den dynamiske interpretant (Ponzio 1990, 258). Ligesom 
Peirces dynamiske interpretant forudsætter Volosjinovs theme nemlig en 
synsvinkel, et synspunkt, en kontekst og et forudsat svar. Det giver 
således, ud fra såvel Peirce som Bakhtin, god mening at betragte læsnin- 
gen som en dialogisk proces mellem tekstens betydningspotentiale og 
læserens aktualisering af dele af dette potentiale i læseprocessen. 

Især i sine tidlige skrifter er Bakhtin optaget af læserens hermeneutiske 
tilegnelse af de tekstligt formidlede erfaringer som en del af den æstetiske 
oplevelse. For Bakhtin udgør den indledende empatiske identifikation med 
tekstens anden udgangspunktet for denne bevægelse, som dog altid 
efterfølges af en modsatrettet bevægelse: »An essential moment (though 
not the only one) in aesthetic contemplation is empathizing into an 
individual object of seeing — seeing it from inside in its own essence« 
(Bakhtin 1993, 14). Denne seen en person indefra indebærer en ideologisk 
udfordring og horisontudvidelse for læseren, at den fiktive person 
repræsenterer et konkret og genkendeligt syn på verden i kraft af talens 
ikoniske karakter af ideologeme. Men denne transgrediente oplevelse af 
at 'se med en andens øjne” modsvares af en modsatrettet bevægelse, hvor 
læseren etablerer en distance til det læste og forholder det til sine egne 
erfaringer med en livsverden. I Author and Hero... anvender Bakhtin 
begrebet consummation som betegnelse for læserens reaktualisering af 
tekstens erfaringer som sine egne, i noget som minder om Gadamers 
appropriation: 

Aesthetic activity proper actually begins at the point when we return into 
ourselves, when we return to our own place outside the suffering person, and 
start to form and consummate the material we derived from projecting 
ourselves into the other and experiencing him from within himself (Bakhtin 
1990, 26. Min fremhævelse). 


Det er således læserens indlevelse i tekstens anden som et selv, der danner 
udgangspunkt for den efterfølgende indsigt, som udspringer af at forstå 
sit eget liv i lyset af denne andens erfaringer. Cirklen sluttes således når 
læseren, med Bakhtins formulering, ‘vender tilbage til sig selv” og forstår 
disse erfaringer i kategorier, der hidrører fra dennes egen livsverden: 


After looking at ourselves through the eyes of another, we always return — in 
life — into ourselves again, and the final, or as it were, recapitulative event takes 
place within ourselves in the categories of our own life (Bakhtin 1990, 17). 


Gennem en kombineret bevægelse af empati og identifikation med 
tekstens fiktive subjektspositioner (jeg som anden) på den ene side og 
distance til og ‘objektivering’ af den samme position på den anden side, 
gør læseren tekstens erfaringer til sine egne. Men på trods af det tempora- 
le adverbium i citatet ovenfor, »after looking...«, understreger Bakhtin, 
at der ikke er tale om at disse to aspekter kan isoleres som temporale eller 
succesive momenter: »the moments of empathizing and of objectifying 
interpenetrate each other« (Bakhtin 1993, 15). 

I bogens første kapitel har vi fæstet os ved hvordan »all real and 
integral understanding is actively responsive« (Bakhtin 1986, 69), hvor- 
med Bakhtin mener, at forståelsen af et tegn eller en ytring, interpretanten 
i Peirces terminologi, altid kan forstås som det første skridt i retning af et 
svar. Som Bakhtin formulerer det: »[the word] cannot escape the pro- 
found influence of the answering word that it anticipates« (Bakhtin 1981, 
280). Derfor er subjektets tale eller diskursive praksis altid retorisk rettet 
mod den andens forventede reaktion og respons. Tilsvarende er den 
litterære tekst altid retorisk rettet mod læserens fortolkning, som i den 
forstand blot bliver at betragte som første led i et ‘svar’. 

For Bakhtin er subjektets identitet socialt konstrueret i kraft af sub- 
jektets relation til den anden (se s. 83). I Kapitel I har vi været inde på 
hvordan sprogets dialogiske karakter indlejrer sprogbrugerne i en histo- 
risk konkret, social, kulturel og ideologisk specifik kontekst, og Kapitel 
II har vi set hvorledes subjektet bruger det, som Bakhtin kalder den 
andens finaliserende blik på sig selv, til at danne sig et helt og kulturelt 
medieret billede af sig selv. Subjektets forventede eller forventelige svar på 
den andens ytringer bliver derfor til et spejl for subjektets selvidentitet, jf. 

også Ricæurs udlægning af subjektets selfconstancy som keeping one's 
word (se s. 78). Det er på baggrund af vores forudsigelighed i forhold til 
den anden, at vi forstår os selv som værende den samme. 

Vi har også set at en given ytrings eller teksts betydning må forstås i 
dialogisk samspil med de ytringer eller tekster, som forud har taget det 
samme emne som sit objekt, men disse ‘fremmede ord i objektet” er jo 
ikke i praksis knyttet til objektet som frit i luften svævende ideer; de er til 
stede som en (bag)grund i modtagerens bevidsthed: 


[T]his contradictory environment of alien words is present to the speaker not 
in the object, but rather in the consciousness of the listener, as his apperceptive 
background, pregnant with responses and objections (Bakhtin 1981, 281). 


I det kommunikerende subjekts relation til modtageren smelter sprogets 
fortidsrettede og fremtidsrettede dialoger i praksis sammen i den forstand, 
at denne i sin forståelse og gennem sine svar samler dem i en stillingtagen 
til den måde, hvorpå sagsforholdet er blevet fremstillet af ytringen (hos 
Peirce, det umiddelbare objekt). I sin forståelse af ytringen pådrager 
modtageren sig således en etisk ansvarlighed, der for Bakhtin er knyttet 
til al form for social handlen på grund af subjektets og handlingens 
unikke og urepeterbare karakter. 

Det forhold, at subjektet for Bakhtin grundlæggende set er defineret i 
relation til den anden, indebærer at subjektets ‘væren til’ altid er unik og 
urepeterbar, hvilket klarest kommer til udtryk i handlingens singulære 
karakter. Subjektet udtrykker sin unikke karakter netop gennem sine 
handlinger, fordi subjektet i handlingen må påtage sig ansvaret for sin 
egen væren-til: »I am actual and irreplaceable, and therefore must 
actualize my uniqueness. It is in relation to the whole actual unity that my 
unique ought arises from my unique place in Being« (Bakhtin 1993, 41). 
Derved bliver handlingen i bred forstand, hvilket for Bakhtin også in- 
volvere de diskursive handlinger at tale, skrive og læse, tilskrevet en etisk 
dimension, som han kalder answerability: »An answerable act or deed is 
precisely that act which is performed on the basis of an acknowledgement 
of my obligative (ought-to-be) uniqueness« (op.cit. 42).* 

Bakhtins begreb om individets etiske ansvarlighed kan sáledes i semi- 
otisk forstand siges at vaere knyttet til den kommunikative handlen, men 
samtidig, eller måske netop derfor, er det også socialt forankret, fordi 


* Det er bemærkelsesværdigt, at hvor Bakhtin karakteriserer det man kunne kalde diskursens 
etiske positionering af det ytrende subjekt i forhold til den anden som answerability, dér 
anvender Ricæur et andet begreb afledt af den dialogiske relation, nemlig ‘responsibility’ 
(Ricæur 1992, 165). 

sproget af Bakhtin betragtes som et kommunikativt redskab, der er 
grundlæggende socialt i sit væsen. Og forstår vi den litterære diskurs som 
en diskursiv praksis på linje med anden social praksis, vil den litterære 
diskurs være underlagt princippet om answerability, såvel i forhold til 
dens konkrete læsere som i forhold til et publikum i al almindelighed. 

I kraft af at de litterære tekster udfordrer læseren til at erfare sin egen 
livsverden set gennem en andens øjne, får de æstetisk formidlede erfa- 
ringer etisk konsekvens, og påvirker læserens opfattelse af sig selv som 
person. I det lille men yderst centrale fragment, Art and answerability, 
formulerer Bakhtin det således: 


I have to answer with my own life for what I have experienced and understood 
in art, so everything I have experienced and understood would not remain 
ineffectual in my life (1990, 1). 


Teksten som erindring, aktualiseret ikon og model 
til selvforståelse 


Også hos Jurij Lotman finder vi en beskrivelse af det vi har kaldt den 
litterære teksts splittede reference mellem det fiktive univers, tekstens 
oprindelige kontekst og tekstens betydning som orienteringsredskab i 
forhold til læserens egen samtid. Lotman kalder den funktion, hvor 
teksten i en vis forstand selv medbringer spor af sin oprindelige kontekst, 
for ‘tekstens erindring”. Tekster, ikke bare historiske kildetekster, men 
også litterære tekster, repræsenterer en adgang til fortiden. Uden den 
tekstlige overlevering ville vi ikke have en kollektiv erindring om fortiden, 
og uden fortid, ingen historievidenskab: 


A text has the capacity to preserve the memory of its previous contexts. 
Without this function, there could be no science of history, since the culture of 
preceding ages (and more broadly speaking its picture of life) inevitably comes 
down to us in fragments [...] [Fjor the perceiver a text is always a metonymy 
of a reconstructed integral meaning, a discrete sign of a non-discrete essence. 
The sum of the contexts in which a given text acquires interpretation and 
which are in a way incorporated in it may be termed the text’s memory. This 
meaning-space created by the text around itself enters into relationship with 
the cultural memory (tradition) already formed in the consciousness of the 
audience. As a result the text acquires semiotic life (Lotman 1990b, 18). 


Ifølge Lotman får teksten semiotisk liv i læsningen, gennem dialogen 
mellem to instanser: På den ene side det som han kalder ‘tekstens erin- 

dring”, altså den viden om f.eks. historiske, sociale og kulturelle forhold 
som det er nødvendigt for læseren at have for at kunne forstå den, og på 
den anden side det kulturelle subjekt, som udgør den grund et publikums 
læsning vil foregå på. Denne grund kalder Lotman »the cultural memory 
(tradition) already formed in the consciousness of the audience«. Det er 
altid en forudsætning for enhver form for vellykket kommunikation, at 
der foreligger et minimum af fælles kontekstuel forståelsesramme, og en 
tekst kan følgelig karakteriseres på baggrund af den forudsatte informa- 
tionsmængde hos den intenderede modtager. Wolfgang Iser ville her tale 
om viden tilskrevet den implicitte læser. 

Helt på linje med Iser er Lotman også godt klar over at forholdet 
mellem tekstens eksplicitering af dens eget vidensmæssige forudsætnings- 
niveau og den indskrevne læserposition forholder sig anderledes i litterære 
tekster end i brugstekster, fordi »the memory-orientation becomes a 
signifying (i.e. free) artistic element which plays with the text« (Lotman 
op.cit. 65). Samtidig med at teksten indskriver læserpositionen gennem 
hele den udsigelsesmæssige strategi samt doseringen af kontekstuel viden, 
så virker den empiriske læsers kulturelle og litterære kompetencer tilbage 
på tekstens betydning i selve læseprocessen: »the play between the 
reader's real pragmatics and that imposed by the author is what constitu- 
tes the special experience of the literary work« (op.cit. 67). Før tekstens 
betydning aktualiseres i læsningen, eksisterer den for Lotman kun i form 
af et betydningspotentiale, ganske om hos Ricceur: » The text’s first move- 
ment is its actualization: the text which exists in a state of potentiality 
(the book ona shelf, the as yet unstaged play, and so on) acquires reality 
in the consciousness of the addresser« (Lotman 1990b, 69). Dialogen mel- 
lem laesningens umiddelbare og dynamiske interpretant kan med Lotman 
karakteriseres som en dialog pà graensen mellem et kulturelt subjekt, dvs. 
en indskrevet kollektiv horisont af kulturelle normer og vaerdier, og den 
empiriske læseres individuelle bevidsthed: » The first semiotic transforma- 
tion of the text takes place here on the boundary between the collective 
memory of culture and the individual consciousness« (op.cit. 69). 

Som vi har været inde på reguleres den empiriske lesers balance mellem 
identifikation og distance i forhold til de fremstillede personer og begiven- 
heder i laeseprocessen bl.a. af tekstens udsigelsesmessige strategi, hvorved 
læseren hele tiden bevæger sig mellem positionerne self as other og other 
as self. Som Iser endvidere var inde på, bidrager læserens ‘møblering’ eller 
‘indretning’ af tekstens fiktive univers og udfyldning af dens tomme plad- 
ser til, at læseren til en vis grad oplever universet som bekendt og samtidig 
som noget fremmed, der skal opdages. Lotman formulerer dette i semio- 
tiske termer som et spørgsmål om at teksten splittes, idet den overskrider 

grænsen fra at være en printet side til at være en litterær erfaring i den 
empiriske læsers krop og bevidsthed. Samtidig med at teksten som et 
ikonisk tegn transformeres til en del af læserens egen erfaringsdannelse i 
form af billeder, følelsesmæssige indtryk, aktuelle hændelser og abstrakte 
handlingsmønstre, bevarer den sin materielle karakter, hvorved den udgør 
en kilde til kontrol for læseren, der kan slå tilbage, kontrollere og om 
nødvendigt læse om igen. Som vi var inde på i Kapitel I, er der for Lotman 
tale om en principiel uoversættelighed imellem disse to niveauer, hvorfor 
læserens overførsel af information fra det ene register til det andet vil 
være udtryk for skabelsen af en ny, hybrid tekst (op.cit. 70). 

Litterære tekster og kunst i det hele taget må ifølge Lotman forstås som 
‘secundary modelling systems’, hvormed vi som læsere fortolker eller 
genfortolker vores livsverden (Lotman 1990b, 31). Selve oversættelsen af 
vores kropsligt og sanseligt erfarede livsverden til en kodebaseret sproglig 
diskurs indebærer en udvælgelse og værdimæssig kategorisering af de be- 
skrevne elementer, som på sin side samtidig resulterer i en nok så sigende 
udgrænsning af andre elementer: 


Any act of semiotic recognition must involve the separation of significant 
elements from insignificant ones in surrounding reality. Elements which, from 
the point of view of that modelling system, are not bearers of meaning, as it 
were do not exist (Lotman 1990b, 58). 


Desuden kan plottet i narrative tekster fungerer som et filter som læseren 
kan anvende til at segmentere sit eget liv i en række narrativt konstruerede 
selver. Vi har alle behov for narrative modeller, med hvilke vi kan skelne 
mellem forskellige aspekter af vores livsverden, både historisk, socialt og 
kulturelt. Ved at segmentere vores liv i forhold til forskellige projekter bli- 
ver det muligt at tilskrive disse segmenter både en begyndelse med håb og 
ønsker, en midte med helte og skurke, hjælpere og modstandere, samt en 
slutning som kan være lykkelig eller tragisk. Og først i kraft af denne 
narrativt konstruerede orden bliver vi i stand til at tilskrive vores eksistens 
en mening: 


Plot is a powerful means of making sense of life. Only when narrative forms 
came into being could people learn to distinguish the plot aspect of reality, that 
is, to divide the non-discrete flow of events into several discrete units, linking 
these units together by semantic interpretations, and organizing them into 
ordered chains by syntagmatic interpretations. The essence of plot lies in se- 
lecting the events, which are the discrete units of plot, then giving them mean- 
ing and a temporal or causal or some other ordering (Lotman 1990b, 170). 

Læserens brug af teksten som model for forståelse af sin egen livsverden 
har formentligt at gøre med de forventninger, som er knyttet til littera- 
turen som selvstændig diskurs. Lotman er selv inde på at ‘jeg-jeg-kanalen’ 
aktiveres ved at nogle bestemte signaler markerer den som en litterær 
tekst (for en præsentation af ‘jeg-jeg-kanalen’, se s. 88). Disse signaler kan 
vere af tekstekstern (omtale, distributionsform osv.) eller tekstintern 
(æstetiske virkemidler osv.) karakter. Signalerne far læseren til at rubri- 
cere teksten som tilhorende det litterzert-kunstneriske register, hvorved de 
forventningsmoenstre som er knyttet til dette register aktualiseres, her- 
under aktualiseringen af ‘jeg-jeg-kanalen’. 

Lotmans modelbegreb, der forstår de litterære tekster som modeller for 
subjektets dannelse og selvdannelse, lægger pa den ene side vægt pa 
teksternes narrative element, hvor udvælgelsen og den tidsmæssige se- 
kventielle ordning af begivenheder spiller ind, men pa den anden side 
rummer modelbegrebet også muligheden for at forklare hvordan litterære 
tekster kan bidrage til at ændre læserens personlighed ved at ændre 
subjektets personlige ‘koder’ (Lotman 1990b, 29). Lotman nævner selv 
eksemplet med en læser af Anna Karenina der får at vide at Anna har 
kastet sig ud foran et tog som resultat af en ulykkelig kærlighedshistorie, 
og som bruger denne information som model til at forstå sin egen situ- 
ation, ved at se sig selv som Anna: 


If that reader instead of adding this information [about the suicide of Anna, 
HLH] to what she already has in her memory, comes to the conclusion »Anna 
Karenina is me« and starts changing her understanding of herself, her 
relationship with people and perhaps even her behaviour, then obviously she 
is using the novel not as a message like any other, but as a kind of code in her 
own process of selfcommunication (Lotman 1990b, 30). 


Lotman skelner her imellem tekstens betydning forstået som hhv. en 
‘meddelelse’ og som ‘kode’; to betydningsniveauer der star i indbyrdes 
dialog med hinanden. Teksten betydning forstået som en meddelelse 
hænger sammen med kommunikationen gennem I-(s) be kanalen, hvor den 
litterære tekst udgør det forlæg, som læseren bruger til at udfolde et 
fiktivt univers som en fremmed verden, der kan udforskes af et subjekt. 
Gennem læserens identifikation med en romanperson (Anna) gives denne 
liv som en selvstændig person, der lever i Rusland i det forrige århundre- 
de. Og gennem denne indlevelse lærer læseren noget af tekstens konteks- 
tuelle informationer, som tilføjes det inventar af kulturelle kompetencer, 
som læseren besidder i forvejen. Tekstens betydning forstået som en kode 
hænger derimod sammen med ‘jeg-jeg kanalen”, hvor læserens identifika- 
tion med romanens hovedperson overskrider grænserne for det fiktive 

univers og lader romanen tale som en stemme i læserens livsverden. Det 
var den type læsning vi i afsnittet om Ricæur karakteriserede som refi- 
gurationen. Det autokommunikative betydningsniveau annullerer ikke I- 
(s)he-kanalens meddelelse, men bliver så at sige et ekstra betydningslag, 
som lægger sig ovenpå romanens fiktive univers. Kunst og litteratur ken- 
detegnes således, ifølge Lotman, ved at kommunikere gennem begge kana- 
ler samtidigt: 


The aesthetic effect arises when the code is taken for the message and the 
message as a code, i.e. when a text is switched from one system of communica- 
tion to another while the audience keeps awareness of both (Lotman 1990b, 


32). 


Effekten af den refigurative eller autokommunikative læsning indebærer, 
at det subjekt, individuelt eller kollektivt, som deltager i processen, sætter 
sine vanemæssige kulturelle koder til diskussion, hvorved den litterære 
erfaring kan bidrage til at ændre disse (op.cit. 29). 


Referencen i dialogisk forståelse 


Forfatterens livsverden udgør den kontekst, som teksten i første omgang 
henter sin betydning fra i skriveprocessen, og som i læsningen i et vist 
omfang kan rekonstrueres gennem en tekstarkæologisk tilgang. Bakhtin 
hæfter sig særligt ved den måde hvorpå Dostojevskij lader sine fiktive 
personer repræsentere tidens ideer: 


Dostoevsky never created his idea-images out of nothing, he never »made them 
up« any more than a visual artist makes up the people he represents — he was 
able to hear or divine them in the reality at hand (Bakhtin 1984b, 90). 


Den kontekst hvorfra forfatteren henter de ideer, som udgør materialet 
for hans skrivning, er hans historisk konkrete samtid som derfor også, 
eller måske især, indbefatter en litterær horisont: »the contemporaneity 
from which the author observes includes, first and foremost, the realm of 
literature [...] The realm of literature and more broadly of culture [...] 
constitutes the indispensable context of a literary work [...]« (Bakhtin 
1981, 255). Således udgør forfatterens tekstlige og kulturelt bestemte 
tilgang til sin egen samtid, eller i tilfælde af at der er tale om historiske 
værker samtidens syn på den behandlede periode, et vigtigt udgangspunkt 
for forståelsen af værkets reference. 

Det litterære værk opstår således som en kreativ interpretant af 


ETISK ERFARINGSDANNELSE I LITTERATUR 227 


forfatterens livserfaringer, men det fiktive univers er samtidig et tekstligt 
konstrukt, som læseren kun har adgang til igennem sproget. Dette uni- 
vers, lad os kalde det den repræsenterede kronotop, udgør et potentiale 
for fortolkning med visse indeksikale relationer tilbage til forfatterens 
kulturelle og historiske kontekst, hvori teksten blev til. Selve realiseringen 
af dette univers afhænger imidlertid af den konkrete læsers kulturelle 
kompetencer. Den umiddelbare interpretant af teksten kan følgelig be- 
tegnes som den ‘medierede kronotop’. 


Tekst 
Å 
Umiddelbart objekt Umiddelbar interpretant 
Repræsenteret kronotop Medieret kronotop 


Den repræsenterede kronotop skal her forstås som et sæt af tids- og 
rumlige koordinater determineret af teksten, som først får karakter af et 
muligt, kohærent univers i kraft af læserens kreative udfyldning af tomme 
pladser i form af en medieret kronotop. Bakhtin anvender ikke selv 
begrebet "medieret kronotop’, men her repræsenterer den medieringen af 
den af teksten determinerede betydning og en i læsningen realiseret me- 
ning. Ifølge en interessant passage hos Holquist, kan Bakhtins kronotop- 
begreb imidlertid forstås som et dialogisk mødested for tre i sig selv 
statiske eller monologiserede tilgange. For det første tekstens interne 
tid/rum-struktur i sig selv, som den ville kunne udlægges i en formalistisk 
tilgang, for det andet tekstens tid/rum-struktur som værende determineret 
af forfatterens historisk-kulturelle forståelse af tid/rum-forhold, som den 
ville blive udlagt i en vulgærmarxistisk tilgang (Holquist nævner Pere- 
verzevs analyser af Gogol), og for det tredje tekstens tid-rumstruktur de- 
termineret af læserens historisk-kulturelle forståelse af tid-rumforhold, 
som den ville kunne udlægges af den mest radikale læser-responsteori 
(Holquist, 141). De tre tilgange Holquist nævner kan siges at svare til de 
tre typer af referencer til en ‘verden’, som vi har ridset op ovenfor: for- 
fatterens livsverden, det fiktive univers og læserens livsverden. Jeg vil ikke 
gå indien nærmere kritik af Holquists kommentar, men blot understrege, 
at den foreslåede skelnen mellem den ‘repræsenterede’ kronotop og den 
‘medierede’ kronotop efter min mening tilgodeser denne uklarhed i 
Bakhtins kronotopbegreb, ikke mindst hvis vi forstår ‘repræsenterede’ 
kronotop som den litterære teksts umiddelbare objekt, determineret af et 
dynamisk objekt i form af forfatterens livsverden, og den ‘medierede’ kro- 
notop som den umiddelbare interpretant, medieret af læserens livser- 
faring. 

Den medierede kronotop udgør et betydningspotentiale, der fungerer 
som dialogpartner for den empiriske læser, for hvem den antager karakter 
af det Jerome Bruner kalder en ‘virtuel’ tekst: 


The virtual text becomes a story of its own, its very strangeness only a contrast 
with the reader's sense of the ordinary. The fictional landscape, finally, must 
be given a ‘reality’ of its own — the ontological step (Bruner 1986, 37). 


Den virtuelle tekst formes under indtryk af den empiriske læseres 
kompetence, men tilskrives en fiktiv ontologi og selvstændighed. Og det 
er denne virtuelle tekst, som danner udgangspunkt for læserens tilegnelse 
af værket i form af en dynamisk interpretant. Den empiriske lzesers aktu- 
alisering af værket sker under indtryk af hans/hendes litterære kompeten- 
ce og forventninger, herunder hans/hendes forståelse af tid- og rumfor- 
hold, som er farvet af egne kulturelle værdier og normer. I det omfang 
læseren forsøger at danne sig et billede af forfatterens historiske og 
kulturelle kontekst som fortolkningsramme for læsningen af teksten, vil 
den nødvendige information i langt de fleste tilfælde kun være tilgængelig 
for læseren i form af andre tekster. Her bliver den empiriske læsers litte- 
rære kompetence og kulturelle dannelse af afgørende betydning for den 
konkrete udformning af den virtuelle tekst. Den virtuelle tekst fungerer, 
med Lotmans udtryk, som en analog model, på baggrund af hvilken 
læseren bliver i stand til at iværksætte en række ‘eksperimenter’ med 
forskellige typer af erfaringer, som læseren efterfølgende anvender til at 
etablere en ‘jeg-jeg’ refleksion der involverer hans/hendes egne narrative 
modeller for selvforståelse. Tekstens medierede kronotop bliver dermed 
omformet til at fungere som en model eller et kognitivt skema for 
læserens forståelse af sig selv i forhold til sin egen livsverden: 


Tekst 
FAN 


Umiddelbart objekt Umiddelbar interpretant 
Repræsenteret kronotop Medieret kronotop 
A 
Umiddelbart objekt Dynamisk interpretant 
Leserens erfarede livsverden Narrativ model for 
selvforståelse 


Forholdet mellem de to betydningsniveauer er dialogisk, hvilket vil sige at 
der går påvirkningslinjer og afhængighedsrelationer begge veje. Læseren 
kan ikke konstruere den umiddelbare interpretant uden at læse teksten, 
dvs. uden så at sige at gå gennem den dynamiske interpretant. Men 

samtidig fungerer tekstbeskrivelsen på niveauet for den umiddelbare 
interpretant som dokumentation for holdbarheden af den dynamiske 
interpretants fortolkninger. Selv om de i praksis er uadskillelige, er det 
derfor alligevel vigtigt at forsøge at holde de to niveauer adskilt, ikke 
mindst i den kritiske og metodebevidste diskurs. Et givet værk vil, anskuet 
på denne måde, altid udmønte sig i nye dynamiske interpretanter for hver 
ny læsning, hvori læserne tilegner sig teksten i relation til deres beholdnin- 
ger af personlige og kulturelle erfaringer. I fortolkningen, forstået som en 
dynamisk interpretant, aktualiseres således blot et begrænset udsnit af den 
umiddelbare interpretants betydningspotentiale. Og læsningen antager på 
dette betydningsniveau karakter af en allegorese. Ricæur siger herom, 
med et citat fra Jauss, i Time and Narrative: 


Allegorization occurs whenever we attempt »to translate the meaning of a text 
in its first context into another context, which amounts to saying: to give it a 
new signification which goes beyond the horizon of meaning delimited by the 
intentionality of the text in its original context« (Ricæur 1985 III, 176-77). 


Leserens allegoriske fortolkning af værket tager form af det Peirce kalder 
diagrammatiske ræsonnementer, hvor relationen imellem elementer i 
værket, efter en abduktiv hypotese om hvorledes relationen kan etableres, 
deduceres til at ækvivalere relationen imellem elementer i læserens livs- 
verden (allegori: struktur = struktur). Læserens konstruktion af den vir- 
tuelle tekst med en fastlagt kronotopisk struktur af temporale, spatiale og 
modale/aktantielle relationer svarer til tegningen af diagrammet (landkor- 
tet eller grafen). Jerome Bruner mener ligefrem at læseren selv til en vis 
grad medbringer noget af det materiale, som den virtuelle teksts struk- 
turelle skelet formes over: 


As our readers read, as they begin to construct a virtual text of their own, it is 
as if they were embarking on a journey without maps — and yet, they posses a 
stock of maps that might give hints, and besides, they know a lot about 
journeys and about mapmaking (Bruner 1986, 36). 


I udformningen af den virtuelle tekst som et diagrammatisk ikon udforer 
læseren en række abduktive og/eller syntetiske refleksioner, der efterfol- 
gende komplementeres med en serie analytiske refleksioner,” som kan be- 
eller afkræfte den virtuelle teksts egnethed som eksistentielt diagram for 
læseren. Den virtuelle teksts diagram bliver konstrueret syntetisk under 


? Peirce skelner mellem syntetisk og analytisk ræsonneren i den forstand at »analytical reasoning 
depends upon associations of similarity, synthetical reasoning upon associations of contiguity« 
(CP 6.595). 

hensyntagen til værkbegrebets imperativ, som forpligter læseren på at 
konstruere en logisk og relativ modsigelsesfri helhed af tekstens elementer 
i form af en logisk interpretant, mens de kreative abuktioner spiller ind 
som hypoteser til, hvordan teksten kan bringes i dialog med læserens 
erfarede livsverden. 

Læseren konstruerer således den virtuelle tekst som et ikonisk tegn, 
ikke som en skalamodel af sin egen livsverden, men som en analog version 
af de forskellige måder, hvorpå vi kulturelt set kategoriserer, modelliserer 
og diskurssætter vores livsverden (Johansen 2002, 432). Og idet omridset 
af den virtuelle tekst er etableret som en diagrammatisk model, kan læ- 
seren forsøge sig med egne eksperimenter af deduktiv karakter efter de- 
visen: »forudsætter jeg at dette skulle oversættes til min verden, ville det 
betyde...« Disse hypoteser afprøves dels ud fra deres udsigelseskraft i 
relation til værket/andre værker af samme forfatter/periode osv., dels ud 
fra deres forklaringskraft i forhold til læserens erfarede livsverden. Peirce 
er selv inde på at den analytiske eller deduktivt diagrammatiske tænkning 
især anvendes ved det han kalder ‘imaginære objekter’: 


Deduction, or analytical reasoning, is, as I have shown in my »Theory of 
Probable Reasoning« a reasoning in which the conclusion follows (necessarily, 
or probably) from the state of things expressed in the premises, in contra- 
distinction to scientific or synthetical, reasoning, which is a reasoning in which 
the conclusion follows probably and approximately from the premises, owing 
to the conditions under which the latter have been observed, or otherwise 
ascertained [...] Deduction is really a matter of perception and of experimenta- 
tion, just as induction and hypothetic inference are; only, the perception and 
experimentation are concerned with imaginary objects instead of with real ones 
(Peirce, CP 6.595, 1893). 


Når vi forstår litteraturen og kunsten funktionelt som en kilde til selv- 
erkendelse og identitetsudvikling, bliver det klart at den litterære aktivitet 
i virkeligheden blot mimer det som vi alle uafladeligt gør, når vi igen og 
igen revurderer forholdet mellem vore eksistentielle idealer som en æste- 
tisk dimension og vore handlingsmæssige forskrifter som etiske retnings- 
linjer. 


Such being his [mans] condition, he often foresees that a special occasion is 
going to arise; thereupon, a certain gathering of his forces will begin to work 
and this working of his being will cause him to consider how he will act, and 
in accordance with his disposition, such as it now is, he is led to form a reso- 
lution as to how he will act upon that occasion. This resolution is of the nature 
of a plan; or, as one might almost say, a diagram (CP 1.592, 1903). 

Den virtuelle tekst, selve diagrammet, kan forstås som en argumentativ 
struktur, hvorindenfor tekstens enkelte elementer, herunder de fiktive 
personers diskurser, tilskrives deres betydning i kraft af deres placering 
inden for denne helhed. Dines Johansen siger herom: »[I]t is not the literal 
fictional universe that is compared to and interpreted in the light of our 
life-world, it is the interpretation of it in abstract statements about forces 
and conflicts in the outer or inner world« (Johansen 1998, 281). Disse 
»abstract statements about forces and conflicts« udlægger Dines Johansen 
selv i Literary Discourse som kæder af logiske argumenter med en nær- 
mest syllogistisk struktur (Johansen 2002, 390). Nu er de færreste litte- 
rære værker jo direkte syllogistisk opbyggede rent kompositorisk, hvorfor 
det kan være nødvendigt for læseren at bidrage aktivt til konstruktionen 
af tekstens argumentative struktur (op.cit. 368). Det kan foregå på 
følgende måde: Den traditionelle syllogisme er opbygget med to præmisser 
og en deraf følgende konklusion. Første præmis har en almen karakter, 
mens anden præmis og konklusionen som følger deraf er af mere konkret 
karakter. I litterære tekster vil man imidlertid ofte se, at den første, 
almene præmis kun ligger implicit som en ideologisk position determi- 
neret af den kulturelle og historiske kontekst, hvor de samtidige læsere 
forudsættes spontant at opfatte forholdene på en given måde, jf. Edmonds 
Cros’ begreb om det ikke-bevidste (se s. 103). Eller sagt pa en anden 
måde, litterære teksters konkrete udmøntning af forhold og hændelser i 
et fiktivt univers kan forstås som den konkrete præmis i et argument, 
hvor det er op til læseren at finde den førstepræmis, der gør det muligt at 
drage en konklusion. Retorisk kalder Aristoteles det syllogistiske argu- 
ment, hvor en af præmisserne eller konklusionen er udeladt, for et 'en- 
thymem’: »Enthymemet bygger på fa utsagn, ofte færre enn i primær- 
syllogismen. For dersom en av dem er velkjent, er det unødvendig å frem- 
sette den, tilhøreren kan selv lægge den til« (citeret fra Eide, Kittang og 
Aarseth, 1987, 49). Læsningen af det litterære værk som et enthymem 
stiller dermed læseren over for den opgave at konstruere den udeladte, 
almene præmis, som efterfølgende gør ham/hende i stand til at vurdere 
tekstens argumentative struktur i forhold til egen livserfaring. Er der tale 
om tekster løsrevet fra deres historiske og/eller kulturelle kontekst, kan 
opstillingen af disse præmisser imidlertid vise sig at være en kompliceret 
opgave, og de udgør ofte en kilde til fejlfortolkning, et forhold som Bakh- 
tin netop gør opmærksom på i indledningen til sin læsning af Rabelais 
(Bakhtin 1984, 3). 

I læserens tilegnelse af teksten refererer teksten således ikke længere 
kun til sin egen samtid, men tilskrives, som vi har set, en ikonisk-dia- 
grammatisk reference til læserens verden. Den dynamiske interpretants 

umiddelbare objekt er imidlertid ikke bare læserens ‘virkelige’ verden, 
men læserens erfarede livsverden. Forskellen er, som Jerome Bruner har 
været inde på, at den erfarede livsverden er læserens konstruerede og 
narrativiserede billede af sin egen historie og kulturelle kontekst. Dette 
billede virker nu selekterende og med Peirces ord ‘determinerende’ ind pa 
genereringen af den dynamiske interpretant, altså pa den empiriske læ- 
seres hermeneutiske tilegnelse af teksten. Men i det omfang vi som læsere 
er i stand til at læse forskellige tekster som værende reelt forskellige og 
ikke bare indlæser det kulturelle subjekts fordomme om og om igen, ma 
vi sige at teksten kan repræsentere den anden, og at de litterære erfaringer 
i de lykkeligste tilfælde kan gore det ud for den direkte interaktion med 
den anden i subjektets dannelsesproces. I den forstand kan tekster give 
anledning til konstruktionen af nye selver og en dialogisk erkendelse af 
nye typer af erfaringer, hvor den anden erkendes som værende et selv, og 
hvor læseren oplever at se sig selv igennem denne anden. Denne type er- 
faringer kan få afgørende indflydelse på det læsende subjekt, al den stund 
tilegnelsen af alteriteten som et selv kan fremprovokere vigtige skred i 
subjektets vurdering af både sig selv og den anden samt af de dertil knyt- 
tede handlingsstrategier, også uden for den imaginære verden. 

Således smelter sprogets fortidsrettede og fremtidsrettede dialoger i 
praksis sammen i subjektets forhold til den anden, idet denne, i sin for- 
ståelse og gennem sit svar, pådrager sig en etisk ansvarlighed, der vælder 
tilbage over subjektet selv. I kraft af de litterære teksters omvending af 
forholdet mellem selv og anden bliver den æstetiske udfordring af læseren 
vendt til en etisk erfaring, der vedrører læserens opfattelse af sig selv som 
person. Således bliver cirklen sluttet: læserens fortolkningsaktivitet mun- 
der ud i en imaginær erfaringsbearbejdning, som i en vis forstand kan for- 
stås som en omvending af forfatterens kreative skaben. Lotman formu- 
lerer det således: »The reader repeats this process in the opposite direc- 
tion, passing from the text to the intention« (Lotman 1990b, 78), men 
han tilføjer umiddelbart efter, at der også på læsersiden er tale om en kre- 
ativ proces, hvilket jo så involverer asymmetri: »their relationship to the 
text is asymmetrical«. Hvor teksten for forfatteren udgør en proces i kon- 
stant udvikling, møder læseren den som en afsluttet struktur. Men som 
sagt er teksten, set fra læserens synspunkt, ikke kun en meddelelse, men 
også en ‘kode’ for selvforståelse: »(the reader brings) his or her own per- 
sonality, his or her own cultural memory, codes and associations, to bear 
on the text« (op.cit. 79), og de er altid forskellige fra forfatterens. Der er 
derfor ikke tale om, at læseren rekonstruerer forfatterens oprindelige er- 
faringer eller intention med teksten. De erfaringer, som læseren høster af 
teksten, er læserens egne erfaringer al den stund de genereres i dialog med 

læserens personlige identitetsstruktur og det bagvedliggende kulturelle 
subjekt, i Peirces ord forstået som a bundle of acquiered habits. Eller som 
Dines Johansen udtrykker det: »literature is, perhaps even first and fore- 
most, imaginary experiments with experiences« (Johansen 2002, 431). 


Antonio Munoz Molinas »Sefarad« 


Antonio Mufioz Molina (fedt 1956) har med Sefarad (2001, dansk 
oversættelse 2003) skabt sit til dato mest komplekse, polyfone og etisk 
engagerede værk. Forfatteren er herhjemme kendt for romaner såsom 
Vinteren i Lissabon (1992), Den polske rytter (1996), og Fuldmåne 
(2000), og vi genfinder en række af forfatterskabets store temaer i Sefa- 
rad, om end i en anden iklædning: forholdet mellem erindring og fantasi, 
mellem fiktion og historie samt mellem fortælling og konstruktion af 
kulturel identitet. Nedenfor skal vi i Kapitel V vende tilbage til en læsning 
af hans roman Mørkets fyrste fra 1989 i forbindelse med gennemgangen 
af metafiktionen.* 

Ordet sefarad er den hebraiske betegnelse, som den jødiske befolkning 
pa den iberiske halvø brugte om deres land, inden de blev landsforvist af 
det katolske regentpar Isabel af Kastillien og Fernando af Aragon i 1492. 
Og som titlen antyder, tager bogen afsæt i eksileringsproblematikken som 
det gennemgående tema for bogens sytten kapitler. Hvert kapitel fortæller 
sin egen historie, men historierne er alligevel snævert sammenhængende 
ikke bare tematisk, men også gennem et netværk af genkommende per- 
soner og referencer, som inviterer læseren til selv at etablere de ofte kun 
antydede sammenhænge. Fortællingerne blander en række fiktive per- 
soner med kendte, historiske skikkelser (bl.a. Primo Levi, Willi Miinzen- 
berg, Jean Améry, Franz Kafka og Victor Klemperer) i en kollage, der 
placerer sig mellem romanskrivning og historiefortælling, og med en 
eksplicit fortæller der hele tiden skifter identitet og leger kispus med læ- 
seren gennem skiftende udsigelsespositioner og en labyrint af intertekstu- 
elle referencer. 

Det konkrete udgangspunkt for mange af historierne udgøres af jø- 
dernes diaspora i det 20. århundredes Centraleuropa, hærget af totalitære 
regimer, og romanen synes at spørge til hvad det var der gjorde, at ingen 
gjorde noget for at forhindre holocaust. Ikke engang ofrene selv, som ofte 
forholdt sig passivt afventende, og accepterede deres skæbne ligesom 


€ En læsning af Sefarad ligger også til grund for artiklen »Etisk ansvar i den moderne spanske 
roman. Tilfældet Antonio Mufioz Molina«, in: Schwartz Lausten og Verstraete Hansen: Engage- 
ment i litteratur (Hansen, under udgivelse). 

Kafkas K i Processen — paralyserede af deres pludselige identitet som 
paria. Men vi finder også fortællinger der tager deres udgangspunkt i 
Spaniens traditionalistiske regime i 50'erne eller i forfatterens eget pri- 
vilegerede forfattermiljø i 1990”ernes Europa — sågar København lægger 
navn til et af kapitlerne. 

I det følgende vil jeg se på hvordan dette værks komplekse strategi ikke 
bare udfordrer læseren æstetisk, men netop i kraft af det dialogiske 
forhold mellem autor og personer, mellem selv og anden samt mellem 
tekst og læser også kaster læseren ud i en etisk stillingtagen. 


Tekstens stemmer som ideologemer 

Alle bogens sytten fortællinger er fortalt af forskellige, eksplicitte for- 
tællere i første person. Hver af disse fortællere giver hver af historierne 
dens eget sproglige og følelsesmæssige udgangspunkt i den måde, hvorpå 
fortællerne situerer sig selv i forhold til det fortalte, og det fortalte i 
forhold til deres egen livsverden. I den første historie møder vi f.eks. den 
arbejdsløse familiefar fra Madrid, der kæmper for at fastholde sin 
faderautoritet og sin egen selvrespekt i en moderne verden, der er løbet fra 
ham. Selv er han født og opvokset i en by i provinsen med klare ligheds- 
træk med Úbeda, Muñoz Molinas egen fødeby, og fortællingen starter 
med fra første linje at etablere et diskursivt kollektivt subjekt, der 
indbefatter alle de ‘eksilerede’ tilflyttere i Madrid fra denne provinsby: 


Vi har skabt os et liv langt fra vores lille by, men vi kan ikke vænne os til at 
være væk fra den, og vi elsker at dyrke vores længsel efter den når vi ikke har 
været hjemme et stykke tid, og nu og da overdrive vores dialekt når vi taler 
sammen, og bruge lokale ord og vendinger som vi har samlet på i årenes løb, 
og som vores børn knap forstår selvom de har hørt dem så mange gange 
(Muñoz Molina 2003, 9).’ 


Ved at modstille det traditionelle provinsliv, der prægede fortællerens 
barndom, med metropolens urbane modernitet, udfolder fortællingen et 
tema, som er genkendeligt fra andre af Mufioz Molinas romaner: den 
nostalgiske længsel efter en svunden tid. Men i Sefarad kombineres den 
nostalgiske længel med et kritisk blik, der bade retter sig imod de nærmest 
præmoderne livsformers klaustrofobiske traditionalisme og mod på de 


7 Den spanske tekst lyder således: » Nos hemos hecho la vida lejos de nuestra pequefia ciudad, 
pero no nos acostumbramos a estar ausentes de ella, y nos gusta cultivar su nostalgia cuando 
llevamos ya algun tiempo sin volver, y exagerar a veces nuestro acento, cuando hablamos entre 
nosotros, y el uso de las palabras y expresiones vernáculas que hemos ido atesorando con los 
años, y que nuestros hijos, habiéndolas escuchado tanto, apenas comprenden« (Muñoz Molina 
2001, I2). 

tabserfaringer, som den moderne individualisering fører med sig: ensom- 
hed, angst og den enkeltes kamp for overlevelse. 

Store dele af fortællingen, i særdeleshed de dele der handler om de gode 
gamle dage i provinsen, er imidlertid ikke fortalt af denne jeg-fortæller 
selv, men af sekretæren for den forening, hvori tilflytterne til storbyen 
mødes, Godino. Passagerne med Godinos indlagte fortællinger er ikke 
altid grafisk klart markerede, men Godinos sprog er til gengæld genkende- 
ligt med dets salvesesfulde tone, der blander udtryk hentet fra en religiøst- 
kirkelig diskurs ind i beskrivelsen af lokalområdets kulinariske og 
kulturelle egenart. Igennem denne til tider næste umærkelige glidning fra 
fortællerens diskurs over i Godinos fortællinger fornemmer læseren hvor 
stærk en rolle Godinos lokalpatriotiske ideologi spiller for fortællerens 
bestræbelser på at fastholde den selvrespekt, som hele tiden truer med at 
smuldre mellem fingrene i et samfund, som tilsyneladende ikke kan finde 
anvendelse for ham. Mellem fortællerens beretninger fra sin hverdag og 
Godinos fortællinger om det fortidige provinsliv etableres noget man i 
Edmond Cros’ terminologi kunne kalde et regionalt, kulturelt subjekt (se 
s. 102 ff.). Men dette kulturelle subjekt slår sprækker, for Godino lyver, 
og fortælleren identificerer sig i øvrigt heller ikke helhjertet med den 
ideologiske position, som Godino repræsenterer. 

Hvis man kun læser denne ene fortælling, får man som læser kun et 
spinkelt hint om Godinos ideologiske glorificering af alt hvad der har med 
hjemstavnen og fortiden at gøre: i starten af fortællingen nævner han 
deres barndoms skomager fra landsbyen, Mateo Zapatón, som han 
omtaler som havende »trukket sig tilbage til hovedstaden og hoffet« 
(spansk: retirado en la Villa y Corte) (op.cit. 14), mens fortælleren selv i 
slutningen af kapitlet beretter hvordan han møder Mateo Zapatón på en 
plads i Madrids hårdeste narkokvarter Chueca, hvor han står senil og 
sølle, og tilsyneladende hverken aner hvor eller hvem han er. Her bliver 
de adelige associationer i Godinos beskrivelse bitterligt dementeret af den 
socialrealistiske skildring. 

Læser man imidlertid hele bogen grundigt,” vil læseren bemærke hvor- 
dan det omtalte netværk af genkommende personer og referencer de- 
menterer Godinos idylliske udlægning af provinsbyens lokalhistorie. 
Således bliver f.eks. Godinos historie om byens lokale musikgeni demen- 
teret. I Godinos udgave opgav bysbarnet Gregorio E. Puga en glorværdig 
international komponistkarriere for at hellige sig stillingen som direktør 
for det lokale orkester (op.cit. 15). Men i Kapitel 8, »Olympia«, får vi en 
anden udlægning af denne historie, fortalt af en af Pugas provinsielle 


*T et interview har forfatteren selv givet udtryk for at bogen forudsætter en læser, der ikke bare 
læser bogen en enkelt gang, men studerer den grundigt (Hansen & Alzaga 2003). 

kolleger. Han fortæller historien om, hvordan Puga havde spildt sit ellers 
glimrende talent på grund af alkoholisme og var gået i hundene (op.cit 
163-64). Hvis læseren ellers er opmærksom nok, kan han altså allerede 
fra bogens første kapitel læse autors advarsel om, at de fortællende 
stemmer ikke er neutrale og pålidelige, men taler ud fra bestemte sociale 
og ideologiske positioner. 

I andre fortællinger møder vi andre fortællere, datteren af la pasio- 
naria, den gamle psykolog der som ung mand deltog i La legión azul, det 
regiment Franco sendte til østfronten for at hjælpe Hitler mod kommuni- 
sterne, og en række fortællere som har en påfaldende lighed med den 
empiriske forfatter selv. Således møder vi allerede i Kapitel 2, »Køben- 
havn«, den internationalt anerkendte forfatter, der i starten af 1990'erne 
er på besøg i Danmark og deltager i en middag arrangeret af forfatterfore- 
ningen, og denne eksplicitte fortæller med Mufioz Molinas ansigt dukker 
op igen i fortællinger som »Berghof« (Kapitel 9), »Du er« (Kapitel 15), 
»Narva« (Kapitel 15) samt i det sidste og afsluttende Kapitel 17, der har 
givet titel til bogen. Der er imidlertid hverken nogen klar afgrænsning 
mellem de ovenfor nævnte fortællere og forfatterens selvbillede eller no- 
gen klar identitet mellem dette selvportræt og den empiriske forfatter. 
F.eks. er der på den ene side en række detaljer, der knytter den arbejdsløse 
stakkel fra Kapitel I sammen med forfatterens egne erindringer fra Ubeda, 
mens der på den anden side er en række modsigelser mellem de forskellige 
figurer, hvormed autor beskriver sig selv som fortæller. Mufioz Molina 
selv har ganske vist bekendt at han faktisk deltog i den beskrevne middag 
i København, og at det var en samtale han førte under denne middag, som 
kom til at danne udgangspunkt for den første fortælling han skrev til den- 
ne bog," men det ændrer ikke ved at den litterære fremstilling af dette 
selvportræt til dels er fiktionaliseret. Således anføres det f.eks. i kapitlet 
»Du er«, at hans hjemby er Mågina, dvs. en fiktiv repræsentation af en 
andalusisk provinsby, der ganske vist har ligheder med Ubeda, men som 
stammer fra hans egne romanuniverser i Beatus ille (1986) og Den polske 
rytter (1991). Først i det afsluttende kapitel, »Sefarad«, træder forfatterfi- 
guren åbent frem og refererer til Ubeda som sin barndoms hjemby (op.cit. 
544). 

I denne bog optræder autor først og fremmest som en indsamler af 
stemmer, deriblandt hans egen stiliserede og fiktionaliserede fortæller- 


? La pasionaria, Dolores Ibårruri (1895-1989), var en kvindelig kommunistisk leder fra Asturien, 
som blev symbol på den antifascistiske kamp under den spanske borgerkrig, og som efter krigen 
gik i eksil i Sovjetunionen. 

Dette blev fortalt i samme interview som ovenfor, men er ikke medtaget i den publicerede 
version i Hansen & Alzaga 2003. 

stemme, som han lader dialogere i en polyfon komposition, som det er op 
til læseren at mediere. Hver stemme taler ud fra sit eget kulturelle, 
ideologiske standpunkt og i sin egen ret som et ubegrænset selv, men 
samtidig gør talens repræsentative karakter hver af disse stemmer til et 
historisk og kulturelt genkendeligt ideologeme. Nogle af stemmerne 
stiliseres i en sådan grad, at de bliver monologiske stedfortrædere for en 
række kollektive kulturelle subjekter. Klarest kommer dette måske frem 
i Kapitel 12, »Sheherazade«, hvor la pasionarias datter ikke bare forsvarer 
Stalin og Sovjetunionen mod den ondsindede vestlige propaganda, men 
ligefrem føler medlidenhed med den gamle mand hun mødte på hans 70 
års fødselsdag i 1949, og forklarer hvordan han var udsat for et jødisk 
komplot (op.cit. 372). Men det gælder også den ovenfor nævnte pro- 
vinsbo i Madrid fra romanens første kapitel eller den frankistiske legio- 
nær, der i Kapitel 4, »Ganske tyst«, fortæller hvordan han under na- 
zisternes offensiv forelskede sig i en ung jødisk pige i Rusland. I visse 
tilfælde etableres den, i Bakhtins terminologi, ‘eksterne’ dialog mellem 
disse selvfremstillende subjektspositioner og autors stiliserede forfatter- 
stemme som i f.eks. » Narva«, men andre gange optræder disse stemmer 
blot side om side, hvorfor deres ‘interne’ dialogiske mediering afhænger 
af læseren konstruktion af en overgribende logisk interpretant. 


Fiktion, historie og opfattelsen af Europa 


I en afsluttende note erklærer forfatteren, at han selv har digtet meget lidt 
til i de historier han fortæller, og at de stemmer han lader tale, er stemmer 
han enten selv har hørt og gemt i sin erindring eller nogle han har fundet 
i andre bøger — fortrinsvis i en række biografiske fremstillinger af de i 
Sefarad optrædende historiske personer. Denne afsluttende erklæring 
bryder med læserens genreforventning til romanformen om at skulle del- 
tage i opbygningen af et fiktivt eller imaginært univers. Og der er også 
andre indicier på, at vi ikke har med en helt normal roman at gøre. F.eks. 
udfordrer manglen på en samlet protagonist og fraværet af et samlet plot 
romangenrens kronotopiske karakteristika. Hvad er der da på færde, og 
hvorfor kalder autor selv bogen for en novela de novelas i undertitlen? 
Den danske oversættelse af undertitlen, »roman-roman«, giver ikke me- 
gen mening, men udtrykket novela de novelas kan meningsfuldt oversæt- 
tes til noget i retning af »en roman om romaner« eller »en roman sam- 
mensat af romaner«. Autor udlægger selv romanbegrebet som en livs- 
fortælling: således er Kapitel 11 af autor givet en titel, som stammer fra 
et citat af den spanske, realistiske 1800-talsforfatter Benito Pérez Galdós' 
(1843-1920): »Hvor mennesket end går, bærer det sin egen roman med 

sig«.'' Og i den afsluttende fortælling reflekterer autors fiktionaliserede 
alter ego over romangenrens relation til den historiske virkelighed og de 
fortællinger, der knytter sig til de personer, som befolker og befolkede 
virkeligheden. I en passage, hvor fortælleren står på en kirkegård i New 
York og betragter digteren Federico Garcia Lorcas fars gravsten, kom- 
menterer han som følger: 


Hvordan kan man være så indbildsk og letsindig at digte når der er så mange 
liv der fortjente at blive fortalt, for hvert eneste af dem er en roman, et netværk 
af forgreninger der fører til andre romaner og andre liv (op.cit. 382). 


Vi kan med andre ord forstå undertitlen på den måde, at det, vi som 
læsere har foran os, er en tekst, som inden for en samlet ramme sammen- 
stiller alle disse levede historier, som hver af disse virkelige personer bærer 
med sig. Men hvordan kan dette i sig selv blive til en roman? Netop ved 
sin sammenstykkede karakter bryder teksten jo med vores vanemæssige 
genreforventninger til romanen som en udviklingshistorie, der koncen- 
trerer sig om et individs, eller i kollektivromanen om en bestemt, af- 
grænset gruppe af personers, udvikling over tid. 

Jeg tror at Bakhtins kronotopbegreb kan komme til hjælp her. For selv 
om Sefarad er sammensat af sytten forskellige historier med et varieret og 
meget stort persongalleri, så er alle fortællingerne komponeret over en 
ensartet kronotopisk struktur: eksilet. Alle fortællingerne handler om 
udgrænsningen af individet fra det etablerede fællesskab, hvilket vil sige 
at de bygger på en rumlig struktur med en grænse mellem ‘inde’ og ‘ude’ 
og en temporal struktur, der betoner forvandlingen eller stigmatiseringen 
af individet med et ‘for’ og et ‘efter’. Eller sagt på en anden måde: Alle 
fortællingerne handler om, hvordan semiosfærens grænsedragninger 
påvirker individet og om individets oplevelse af den vold, som ofte er en 
konsekvens af at det kulturelle subjekt sættes igennem som en monologisk 
og autoritær diskurs uden en åben og kommunikativ dialog med den 
reelle anden. Inden for denne overordnede kronotopiske struktur udfolder 
teksten en række ledemotiver såsom natten, togrejsen eller værelset hvor 
individet kan finde fred, som alle bidrager til at give teksten en helhed så 
at sige på tværs af de kronotopiske elementer, som normalt karakteriserer 
romanen: protagonisten og handlingstråden. 


!! [ den spanske udgave giver overskriften kun begyndelsen af citatet, »Doquiera el hobre va«, 
men citatet i dets helhed og reference til Galdos’ Fortunata y Jacinta gives i slutningen af 
Kapitel 2 (Mufioz Molina 2001, 70). 

? Den spanske tekst lyder således: » Cómo atreverse a la vana frivolidad de inventar, habiendo 
tantas vidas que merecieron ser contadas, cada una de ellas una novela, una malla de rami- 
ficaciones que conducen a otras novelas y otras vidas« (Mufioz Molina 2001, 569). 

Bogen er som sagt gennemstukket af intertekstuelle referencer, både til 
de mange mere eller mindre selvbiografiske fremstillinger som Mufioz 
Molina bekender sin gæld til, men også til andre fiktionstekster. Det er 
imidlertid bemærkelsesværdigt at det eneste navn, der refereres til i 
næsten alle fortællingerne, er Franz Kafka, og det på trods af at Kafka 
ikke optræder som person i nogen af dem. Han optræder kun som re- 
ference, men som sådan er han også signifikant. 

Kafka-referencerne forankrer to af bogens centrale ledemotiver 
litterært: ofret som passivt tager sin skæbne på sig spejles i Kafkas person 
K fra Processen, mens den marginaliserede persons pludselige erkendelse 
af at hans eller hendes identitet ikke er noget ham eller hende iboende, 
men i sidste ende er noget som beror på den andens blik, finder sin 
litterære forankring i Kafkas »Forvandlingen«. I stedet for Kafkas mand, 
der en morgen ser sig forvandlet til et kæmpe insekt, møder vi i Sefarad 
en række personer, der i kraft af en racelov, en grænsedragning eller en 
lægelig diagnose fra den ene dag til den anden ser deres liv forandret, og 
deres identitet forvandlet. Men ud over denne litterære forankring af 
Sefarads ledemotiver får Kafka-referencerne betydning ved at afløse 
forfatterskabets tidligere centrale reference til den argentinske forfatter 
Jorge Luis Borges. Mufioz Molinas roman, Beltenebros fra 1989 kan 
læses som et selvreferentielt opgør med hans tidlige poetik eller romante- 
ori, der dominerede hans firserproduktion og som begyndelsen pa en 
romanskrivning, der tager skriftens referentielle dimension og forfatterens 
etiske ansvar alvorligt.” I det tidlige forfatterskab, hvor Mufioz Molina 
var stærkt optaget af litteraturens formsprog og af selve repræsentations- 
problemet, samt i første del af Beltenebros, var det altså de intertekstuelle 
referencer til Borges som dominerede, mens referencerne til Kafka do- 
minerer her i Sefarad, som kan siges at være kulminationen på hans 
senere, mere etisk orienterede periode. Ud over at forankre de nævnte 
ledemotiver i Sefarad litterært, får referencerne til Kafka således en form 
for dialogisk betydning i kraft af deres negativt definerede relation til 
Borges. Forskellen pa Mufioz Molinas tidlige og hans senere forfatterskab 
kan ikke beskrives som en forskel mellem hverken selvreferentialitet og 
realisme, ironi og engagement eller mellem fiktion og historie, for som 
Lawrence Rich påpeger, kan vi finde både metafiktion, ironi, engagement, 
fiktion og historisk repræsentation i såvel det tidlige som det senere 
forfatterskab (Rich 1999). Jeg mener forskellen først og fremmest har 
noget at gøre med den måde, hvorpå autor tager ansvar for at knytte sit 
stof til sin livsverden og forpligte sin læser på en stillingtagen hertil. 

Sefarad handler som sagt for størsteparten af fortællingernes vedkom- 


P? Se læsningen af denne roman, som afslutter Kapitel V. 

mende om Centraleuropa i mellemkrigstiden, og som sådan etablerer tek- 
sten en dialog med det billede af Europa, som har været dominerende i 
Spanien i mange år. Med det frankistiske regime ved magten fra 1936 til 
1978 oplevede Spanien en retraditionalisering af samfundet, der rullede 
stort set alle de sociale, kulturelle og politiske tiltag i retning af et moder- 
ne samfund tilbage, som Spanien havde gennemført i starten af det 20. år- 
hundrede. På den baggrund har Europa for mange spaniere først og 
fremmest repræsenteret kvaliteter såsom vestlig modernitet og demokra- 
tisk tradition. Det gælder for så vidt både perioden før og efter at Spanien 
blev optaget som medlem af De Europæiske Fællesskaber i 1986. I peri- 
oden inden medlemskabet fremstod Europa som det forjættede land, og 
i perioden efter optagelsen har Spanien inden for en enkelt menneskealder 
gennemført en forceret moderniseringsproces, der har gjort at Spanien i 
dag i visse henseender og inden for visse sektorer hører til blandt Europas 
og verdens mest avancerede samfund. Men samtidig er der andre sektorer, 
som forbliver tilbagestående, knyttet til en præindustriel produktionsform 
og en traditionel kultur. Spanien har med andre ord også på dette spørgs- 
mål udviklet sig til at være et modsætningsfyldt og polariseret samfund. 

Læser vi Sefarad med afsæt i denne kulturelle horisont, kan Mufioz 
Molinas roman forstås som et forsøg på at vise en anden side af den 
europæiske moderniseringsproces end det idealbillede, som har været 
fremherskende i den spanske offentlighed. Ved at fokusere på jødernes 
situation i den europæiske historie, pa holocaust og på udryddelseslejrene, 
gor Mufioz Molina pa den ene side opmærksom pa, at udryddelseslejrene 
også er en del af den moderne europæiske kulturhistorie, og på den anden 
side at antisemitismen kan siges at forbinde de mørkeste sider af Spaniens 
og Europas historiske tradition. Som Zygmunt Bauman pápeger, kan de 
nazistiske udryddelseslejre forstás som bagsiden af den industrielt- 
bureakratiske rationalitet, som kendetegner det moderne samfund: »Hver 
eneste ‘ingrediens’ i Holocaust [...] var normal [...] i betydningen fuld- 
staendig overensstemmende med alt, hvad vi ved om vores civilisation, 
dens ånd, dens prioriteringer, dens verdensbillede« (Bauman 2001, 26). 
Med etcitat af teologen Richard Rubenstein karakteriserer Bauman dods- 
lejrenes verden og det samfund den giver anledning til, som »natsiden af 
den jedisk-kristne civilisation« (op.cit. 27), et udtryk der ligger meget tæt 
pa Mufioz Molinas »Europas store nat [...] gennemkrydset af lange 
uheldsvangre tog« (Mufioz Molina, op.cit. 34). Nàr Bauman ger op- 
merksom på at »ingen af de samfundsmæssige omstændigheder der 
gjorde Auschwitz mulig, for alvor er forsvundet« (Bauman, op.cit. 30), 
følger Mufioz Molina op ved at etablere en parallel mellem forfølgelsen 
af jøderne i 3o'erne og 40’erne og de mange druknede illegale emigranter, 

som i dag skyller op på Andalusiens kyster. Og hvor anonymiseringen og 
den psykologiske usynliggørelse af ofrene, ifølge Bauman, var en for- 
udsætning for den rationelt bureaukratiske Endlösung (Bauman 2001, 
48), dér kan Mufioz Molinas novela de novelas endeligt læses som et 
forsøg pa at synliggøre hvert enkelt af disse ofre, give hvert enkelt af disse 
mennesker en historie, en fortid og et hab for en fremtid, kort og godt en 
stemme, og dermed gore deres skæbner til en vedkommende udfordring 
for læseren at tage stilling til. 


Læserens ansvarlighed og teksten som etisk erfaring 

Mufioz Molina har altid været velbevandret i litteraturteorien, og ikke 
mindst receptionsæstetikken har haft hans bevågenhed (Rich 1994). Det 
er derfor ikke overraskende, at autor i Sefarad er særdeles opmærksom på 
læserens rolle i tilblivelsen af tekstens betydning. Romanen tilbyder som 
tekstlig struktur kun et kaotisk netværk af løst sammenvævede historier, 
hvorfor det er læserens opgave at følge ledemotiverne og skabe de tema- 
tiske sammenhænge, der gør de mange interne henvisninger og interteks- 
tuelle referencer meningsfulde. 

Læseren af Sefarad er imidlertid ikke bare indtænkt i tekstens æstetiske 
strategi, men bliver direkte tiltalt og udfordret i kraft af det pronominale 
spil på udsigelsespositioner, som teksten orkestrerer. Forholdet mellem 
tekstens ‘du’ og ‘jeg’ bliver hele tiden byttet rundt, f.eks. når ordet skifter, 
og fortælleren bliver den tiltalte for andre indlagte fortællere, eller når 
henvendelsen i andenperson bare står fuldstændig åben som et anonymt 
‘du’. I disse tilfælde overlades det til læseren at tolke referencen, der både 
kan være en henvendelse til en ukendt andenperson, et selvrefleksivt 
mærke der markerer fortællerens, eller ligefrem autors, dialog med sit eget 
kritiske selv, eller det kan være en direkte henvendelse til læseren. »Og 
hvad ville du så gøre hvis du vidste ...« (op.cit. 50). Et andet eksempel 
kunne være Kapitel 3, »Den der venter«. Det er et kapitel der holder den 
stærkt markerede andenpersonsposition åben fra start til slut, som 
opruller næsten hele bogens galleri af fiktive og virkelige personer i en 
veritabel tour de force, og som samtidig indirekte involverer læseren 
gennem hentydningen til dennes kreative rolle som den, der skal forestille 
sig og sætte sig i den andens sted. Kapitlet indledes således: 


Du ved det, eller du burde i hvert fald forestille dig det, du har set hvad der 
skete de andre meget tæt på, naboer der forsvinder, eller som har måttet flygte, 
eller som er blevet som om der ikke var nogen fare på færde, som om truslen 


ikke gjaldt dem (ibid.).'* 


14 Den spanske tekst lyder således: » Tá lo sabes, o al menos deberías imaginarlo, has visto lo que 

I kraft af denne kombination af en anonym, men stærkt markeret 
andenpersonsposition i en tekst med et permanent skiftende persongalleri, 
ser læseren sig nærmest tvunget ind i en identifikation, ikke med de 
konkrete personer som i denne kalejdoskopiske fremstilling kun bliver 
forbigaende referencepunkter, men med de grusomme erfaringer, som 
udgør selve tekstens stof. Således understreger bade udsigelsesstrukturen 
og tekstens insisterende tone bogens etiske appel og retoriske anliggende, 
og Bakhtins karakteristik af romangenrens answerability synes at blive 
trukket helt frem på tekstens overflade. 

Lefterskriftet til Dostojevskij-bogen skriver Bakhtin: » Literature creates 
utterly specific images of people, where I and another are combined in a 
special and unrepeatable way: I in form of another, or another in form of 
I« (Bakhtin 1984b, 293-94). Denne transgrediente identifikation og om- 
vending af forholdet mellem selv og anden er et konstant træk i romanen, 
som ogsa legges til grund for nogle af de eksplicitte overvejelser over den 
sociale konstruktion af kulturel identitet. Hvis vores identitet er socialt 
konstrueret igennem mødet med den anden og denne andens syn pa os, 
sa vil mødet med den autoritære anden, der afhumaniserer os og mærker 
os som udstødte, også ændre den, vi troede vi var. Vi bliver fremmede for 
os selv: 


Du tror du ved hvem du er, og pludselig er du blevet til det som andre vil se i 
dig, og gradvist bliver du mere og mere fremmed for dig selv, og din egen 
skygge er spionerne der følger i hælene pa dig, og i dine øjne ser du blikket hos 
dem der anklager dig, dem der skifter fortov for ikke at hilse pa dig og skæver 
til dig med sænket hoved nar de gar forbi dig (op.cit. 57-58).? 


Autor lader således til at eksperimentere med Bakhtins udsagn om, at 
romangenren abner fiktive universer for transgredient identifikation: »the 
possibility of ... saying ‘I am me’ in someone else's language, and in my 
own language, ‘I am other’« (Bakhtin 1981, 315). Men i en vis forstand 
kan man sige at Mufioz Molina gar et skridt videre end Bakhtin, idet han 
lader autor understrege, at disse grusomme erfaringer, som teksten op- 
ruller, netop ikke er fiktion. Ved i det ovenfor behandlede Kapitel 3, »Den 


les ocurría a otros muy cerca de ti, vecinos que desaparecen, o que han tenido que huir, o que 
se han quedado como si no hubiera ningün peligro, como si la amenaza no fuera con ellos« 
(2003, 71). 

1 Den spanske tekst lyder således: »Crees saber quién eres y resulta de pronto que te has 
convertido en lo que otros quieren ver en tí, y poco a poco vas siendo más extrafio a ti mismo, 
y tu propia sombra es el espía que te sigue los pasos, y en tus ojos ves la mirada de quienes te 
acusan, quienes se cambian de acera para no saludarte y te miran de soslayo y con la cabeza baja 
al cruzarse contigo« (2001, 83). 

der venter«, hele tiden at indflette kursiverede passager fra Margarete 
Buber-Neumanns, Victor Klemperers og Jevgenija Ginzburgs selvbiografi- 
ske forlæg, understeges det over for læseren, at dette netop ikke er fiktion, 
men ægte, levede erfaringer. 

Autors direkte henvendelser til den empiriske læser behøver ikke være 
henvendelser i anden person, men tager fra tid til anden form af åbne 
spørgsmål, der så at sige orkestreres i en retorisk strategi. F.eks. stiller 
autor i kapitlet »København« tre spørgsmål der involverer læseren som 
en direkte dialogpartner, der afkræves et svar som ingen ville kunne svare 
på med andet end en gysen: 


e »Hvordan var det mon at ankomme til en tysk eller polsk banegård i en 
kreaturvogn [...]« (op.cit. 34) (spansk: Cómo sería llegar |...]). 

* »Hvordan var det mon at sidde i toget og nærme sig en grensestation og ikke 
vide om man ville blive afvist [...]« (op.cit. 37) (spansk: Cómo sería 
acercarse [|...]). 

e »Hvordan er det mon at nå ind til kysten af et ukendt land midt om natten, 
hoppe i vandet fra en båd i hvilken man har krydset havet i mørke [...]« 
(op.cit. 38) (spansk: Cómo será llegar|...]). 


Spørgsmålene opbygger med anaforisk konsekvens en parallelistisk 
forbindelse mellem jedeforfelgelsen og Den Europæiske Unions indvan- 
drerpolitik, hvis aktualitet understreges af skiftet i verbaltid fra datid til 
nutid (fra konditionalis til futurum på spansk), hvorved kompositionel 
form og verbaltid gores til integrerede dele af den retoriske strategi. 
Derved dekonstruerer teksten den åbenlyse modsætning mellem fortidens 
totalitære regimer med deres manglende respekt for det enkelte individ og 
samtidens demokratiske Europa gennem de glimtvise paralleller til det 
senmoderne og europæiske Spanien, hvor ligene af illegale afrikanske 
emigranter flyder i land på de andalusiske og kanariske kyster. Vi kan få 
øje på barbariet i den nazistiske holocaust, men kan vi sige os fri for ikke 
også selv at reproducere den sociale marginalisering som udgangspunkt 
for opretholdelsen af den skrøbelige ‘normalitet’, synes autor at spørge? 
Vi kan tage afstand fra historiens Hitler, men hvor snævert er egentlig 
forholdet mellem modernitet og totalitarisme? Spanien har i mange år, 
både under Francos diktatur og i perioden frem til optagelsen i De Euro- 
pæiske Fællesskaber, kigget langt efter det demokratiske Europa, men 
hvori adskiller det 20. århundredes europæiske regimer sig egentligt fra 
1500-tallets religiøse intolerance, der mundede ud i Spaniens uddrivelse 
af både jøder og maurere? Sådanne spørgsmål ligger under fortællingernes 
overflade og vidner om forfatterens udviklede bevidsthed om litteraturens 
etiske ansvar. 

V. LITTERATUR OG LOGISK 
ERFARINGSDANNELSE 


Dette kapitel skal samle op på spørgsmålet om logisk erfaringsdannelse 
i den litterære praksis. Det vil jeg gøre ved på den ene side at rejse 
diskussionen om de betingelser, hvorunder vi mener at kunne sige noget 
‘sandt’ om den litterære diskurs i kraft af de tilgrænsende diskursive 
praksisformer inden for kritik og litteraturvidenskab, og på den anden 
side ved at se på hvordan den litterære diskurs diskuterer sin egen dis- 
kursive egenart i form af metafiktion. 

Alene det første af disse emner er imidlertid stort nok til i sig selv at 
kunne fylde adskillige disputatser, hvorfor jeg fra starten vil præcisere, at 
den tilgang til spørgsmålet, som vil blive anlagt her, i store træk er 
determineret af den måde, hvorpå resten af bogen er bygget op. Den 
logiske erfaringsdannelse indgår naturligvis på alle niveauer i den litterære 
praksis og har derfor også indgået som et aspekt i de forudgående 
kapitler. I Kapitel II behandlede vi den logiske erfaring i form af den vilje 
til at skabe mening og sammenhæng, som etablerer subjektet som en 
centripetal dynamik i permanent dialog med en række diskursivt kon- 
struerede selver på den ene side og et bagvedliggende kulturelt subjekt, 
som tegner omridset af det ‘ikke-bevidste’ eller kulturelt vanebetingede på 
den anden. I Kapitel III blev den logiske erfaringsdannelse inddraget i 
form af den logiske interpretants dialog med tekstens emotionelle og 
energetiske betydningspotentialer i tekstens æstetiske strategi. Og i Ka- 
pitel IV blev den logiske erfaringsdannelse bl.a. inddraget som det læsende 
subjekts evne til at udfylde tekstens tomme pladser og skabe det fiktive 
univers som en kohærent, mulig verden, samt til at etablere den argu- 
mentstruktur, der udgør et konstituerende element i læserens kon- 
struktion af den virtuelle tekst, og som igen danner udgangspunkt for 
læserens hermeneutiske tilegnelse af teksten som en diagrammatisk model. 
Jeg ser ingen grund til at repetere disse aspekter af den logiske erfarings- 
dannelse yderligere. I stedet vil jeg benytte det afsluttende kapitel til at 
rejse en diskussion af, hvordan man kan begribe den dialogisk-semiotiske 
tradition og de anvendte peirceanske begreber, som har været et gennem- 
gående struktureringsprincip for bogens fremstillingslogik, inden for en 
overordnet videnskabsteoretisk ramme. I den forstand kan man sige, at 
dette kapitel udgør den samme type selvrefleksion, som har indgået som 
et integreret element i flere af de øvrige kapitler, nu blot møntet på bogens 
fremstilling som helhed. 

Som nævnt i indledningen er bogen bygget op omkring to sideløbende 
kompositionsprincipper: på den ene side behandles de æstetiske, etiske og 
logiske aspekter af litteraturlæsningen i hvert sit kapitel, og på den anden 
side skelnes mellem tre forskellige epistemologiske vidensniveauer, som 
Peirce benævner den umiddelbare, den dynamiske og den finale interpre- 
tant. I Kapitel III kombinerede jeg behandlingen af den æstetiske er- 
faringsdannelse med niveauet for den umiddelbare interpretant hos Peirce, 
hvor teksten fremstår som et rent betydningspotentiale i sig selv. Og i 
Kapitel IV kombinerede jeg beskrivelsen af den etiske erfaringsdannelse 
med niveauet for den dynamiske interpretant, hvor teksten fremstår som 
aktualiseret betydning, determineret af læsehandlingen, og hvor teksten 
får tilskrevet en konkret reference til en kontekst. Kombinationen af disse 
to principper betyder nu, at det vil være naturligt i dette kapitel at kom- 
binere behandlingen af den logiske erfaringsdannelse i den litterære prak- 
sis med det betydningsniveau, som Peirce har karakteriseret som den 
finale interpretant. 

Den finale interpretant er for Peirce et grænsebegreb, en stabilitet i 
betydningsdannelsen, som kollektive subjekter udvikler som en vane over 
tid. For videnskabelige forskningsfællesskaber er det ligefrem noget man 
bevidst efterstræber, idet det kan betragtes som det tætteste man kommer 
på ‘sand’ viden i positiv forstand. Selv om den finale interpretant aldrig 
nås i ultimativ forstand, er tendensen i retning af at udkrystallisere en 
final interpretant partielt til stede i den måde vi etablerer intersubjektive 
‘vaner’ i den litterære praksis. Bogens kompositionsprincip indebærer 
altså på den ene side, at de sider af den logiske interpretant, som tilhører 
niveauet for den umiddelbare og den dynamiske interpretant, allerede er 
blevet behandlet i Kapitel III og IV, samt at de aspekter af den finale 
interpretant som ikke vedrører tekstens logiske betydningsniveau, kun vil 
blive sporadisk behandlet nedenfor. 


Fra individuel læsning til litterær offentlighed 


Ved overgangen fra Kapitel III til Kapitel IV blev den ‘afkontekstualisere- 
de’ tekst bragt i forbindelse med en kontekst, ganske vist ikke den 
oprindelige kulturelle og historiske kontekst, men læserens rekonstruktion 
af en sådan, samt hans eller hendes kulturelt konstruerede billede af sin 
egen livsverden. Rekontekstualiseringen af teksten betød, at den fiktive 
tekst genvandt en reference til en verden, og at det blev muligt at tage 
stilling til tekstens sandhedsværdi for læseren i form af en analog eller 
diagrammatisk læsning. Men da denne betydning bliver til på baggrund 

af en dialog med materiale fra læserens personlige erfaringshorisont, kan 
den kun have egentlig sandhedsværdi inden for rammerne af den enkelte 
læsning og for den individuelle læser. Nu gælder imidlertid det samme for 
den enkelte læsers fortolkning af en litterær tekst, som der gælder for 
forståelsen af en enkeltstående kommunikativ ytring: de foregår ikke i et 
kontekstfrit vakuum. Ligesom den enkelte ytring nødvendigvis må forstås 
ind i semiosfærens overgribende, holistiske og dog modsætningsfyldte 
labyrint af diskursive praksisformer (se herfor Kapitel I), således forsøger 
den enkelte læser også at forstå sin egen læsning i forhold til en disku- 
terende offentlighed. 

I kapitel III var vi inde på, at den æstetiske erfaring opstod som en sub- 
jektiv ‘dom’, som det enkelte subjekt ikke desto mindre oplevede som 
havende universel gyldighed. Og i Kapitel IV har vi set, at læserens kon- 
struktion af den virtuelle tekst som et diagrammatisk tegn involverer læ- 
serens erfaringsmateriale som kontekstuel baggrund for læsningen og des- 
uden også ofte forudsætter læserens tilføjelse af nogle overordnede ideo- 
logiske eller filosofiske betragtninger som implicitte argumenter i tekstens 
enthymemiske, retoriske struktur. I begge tilfælde vil den enkelte læsers 
erfaring med teksten være præget af hans eller hendes egne subjektive be- 
tydningstilskrivninger, så for at kunne vurdere validiteten af såvel de æste- 
tiske erfaringer som af det hermeneutiske fortolkningsarbejde vil den en- 
kelte være tilbøjelig til at konfrontere sine egne erfaringer med andre læ- 
seres ditto: familiens, venners, kollegers, anmeldelser osv. Man diskuterer, 
og man forholder sig til det dagsaktuelle anmelderi og den professionelle 
litteraturhistorieskrivning i en bestræbelse på at sætte sin egen umiddel- 
bare forståelse af teksten (den subjektive ‘brugslæsning’ ifølge Umberto 
Eco) i spil med andres læsninger, for derigennem at nå frem til en for- 
ståelse med en mere eller mindre intersubjektiv eller almen gyldighed. Det 
er i semiotisk forstand den samme vilje til mening der får det menneske- 
lige subjekt til at insistere på at mediere de forskellige diskursive selvers 
erfaringer i forhold til dets narrativiserede erindringer og sæt af kulturelle 
værdier (se s. 94), som driver den enkelte læser i retning af at relatere sin 
læsning til en overgribende cominterpretant eller commens, der kan give 
betydningen en vis kulturel eller ligefrem social stabilitet (se s. 41 og 59). 
Morten Kyndrup taler i den forbindelse ligefrem om kunstens civilisatori- 
ske effekt, idet den æstetiske dom, her forstået i Kants forstand som en 
smagsdom, baner en passage fra ‘jeg’ til ‘vi? (Kyndrup 2003, 72). An- 
vender vi terminologien fra Kapitel II kunne vi sige at kunsten udgør et 
medium, hvorigennem det individuelle subjekt ikke bare baner en passage 
til et kollektivt subjekt, men ved at bane denne passage aktivt deltager i 
konstruktionen eller opretholdelsen af dette kollektive subjekt. 

I pragmatisk forstand kompenserer denne bestræbelse på at relatere den 
enkelte læsning til en intersubjektiv forståelse af tekstens betydning i form 
af en cominterpretant til en vis grad for den manglende forhandling om 
samtalebetingelserne, som sproget mister ved overgang fra almindelig 
samtale til dialogen mellem tekst og læser. Bevægelsen frem mod en final, 
logisk interpretant består således i en stadig højere grad af generalisering 
af de forudsætninger af kontekstuel, intertekstuel og kulturel karakter, 
som lægges til grund for læsningen. I sidste instans fører denne systemati- 
ske eksplicitering af fortolkningens forudsætninger over i en litteraturvi- 
denskabelig praksis, hvor spørgsmålet om argumentation og dokumenta- 
tion for den lødige læsning samt den teoretiske afklaring af læsningens 
betingelser står som nogle af de diskursregulerende idealer. 

Vi kan således skelne mellem tendenser i retning af vanedannelse på 
forskellige niveauer i den litterære praksis, ikke kun på niveauet for den 
logiske interpretant, men også på læsningens emotionelle og energetiske 
betydningsniveauer. Det giver således god mening at forstå den indflydel- 
se, som forskellige aktuelle modestrømninger og konjunkturelle smagsfæl- 
lesskaber kan have på hvilke værker, såvel kritikken som det læsende 
publikum vurderer positivt på et givet tidspunkt, som udtryk for et emo- 
tionelt aspekt i dannelsen af en final interpretant. De subkulturelle 
smagsfællesskaber opstår, når bestemte sociale, kulturelle, etniske eller på 
anden måde distinkte grupper forsøger at konstruere sig selv som et 
kollektivt subjekt over for det brede flertal som en anden. Denne af- 
grænsning fra resten af samfundet indebærer en markant gruppedannelse 
og et intensivt identitetsarbejde i gruppen. Dette identitetsarbejde under- 
støttes evt. af forskellige former for ‘afvigende’ social adfærd, men ud- 
trykkes sædvanligvis også gennem stil og smag. Dette forhold kender vi 
fra historiske fænomener såsom hippier, rockere, punkere samt en række 
mere aktuelle fænomener, som ikke skal behandles yderligere her. I dag 
er denne form for identitetssøgen gennem æstetiske udtryk imidlertid ikke 
blot noget som gælder for subkulturelle gruppedannelser, men også 
gældende for den måde store dele af befolkningen i de senmoderne 
samfund forsøger at konstruere sig selv som identitetsbærende subjekter 
(Henrik Kaare Nielsen, 2001). I vores bestræbelser på at konstruere os 
selv som identitetsbærende subjekter i en stadig mere frisat modernitet, 
betjener vi os af en række tegnsystemer, der bl.a. inkluderer måden at 
klæde os og de ting vi omgiver os med som forbrugere, herunder diverse 
former for kulturprodukter. Således indgår den enkeltes præferencer in- 
den for musik, film, tv-udsendelser og computerspil i et mix med den per- 
sonlige kanon af foretrukne litterære værker (nyudgivne, tidligere og over- 
satte), hvorved det enkelte subjekt definerer sig med en æstetisk accentu- 

eret ipse-identitet (Ricæur 1992) i forhold til forskellige socialt og kul- 
turelt betydende smagsfællesskaber. Den således personligt sammensatte 
kanon af kulturprodukter indgår som en central del af den enkelte læsers 
kulturelle horisont, som udgør den semiotiske grund, en given læsning vil 
blive til på baggrund af. Inden for disse smagsfællesskaber vil der, i kraft 
af denne intersubjektive referenceramme, være tilbøjelighed til at fælde de 
samme smagsdomme og derigennem bekræfte smagsfællesskaberne som 
identitetsgivende kollektive subjekter. Dannelsen af disse smagsfællesska- 
ber afhænger ofte af helt ekstralitterære faktorer såsom f.eks. politiske 
forhold (Gonzålez del Valle 1993, 38-39) eller andre bevægelser inden for 
det kulturelle felt, men kan i kraft af deres overvejende æstetiske ud- 
gangspunkt karakteriseres som temporalt og spatialt afgrænsede tenden- 
ser til dannelse af emotionelle, finale interpretanter, da de først og frem- 
mest bidrager til at give subjektet følelsen af at være sig. 


Kanon og kulturel selvrefleksion 


Ligesom vi ovenfor betegnede de litterært-æstetiske smagsfællesskaber 
som ‘emotionelle’ finale interpretanter, kan udkrystalliseringen over tid 
af en række paradigmatiske værker og forfatterskaber i en kollektiv 
litterær kanon ses som udtryk for et 'energetisk” aspekt i tendensen mod 
at etablere vaner (dannelse af finale interpretanter) i den litterære praksis. 
Den energetiske interpretant er hos Peirce defineret som den konkrete 
effekt, der er resultatet af en given kommunikationsproces, og kanondan- 
nelsen kan i dette lys forstås som en kollektiv vanedannelse med hensyn 
til hvordan og hvor meget litterære værker læses og bruges, såvel i ud- 
dannelsessystemet som inden for en række kulturelle institutioner. 

I antikken betød det latinske ord canon (fra græsk: kanón) regel eller 
norm og anvendtes, ifølge Carsten Sestofts begrebshistoriske gennemgang, 
i normativ forstand, dvs. som betegnelse for en liste af kanoniske 
tragedieforfattere, digtere og talere, der var egnede til undervisningsbrug 
(Sestoft 1998, 59). Sådanne lister finder vi helt tilbage i Alexandria i det 
3. århundrede før Kristus. I middelalderen anvendtes ordet hovedsageligt 
om det etablerede udvalg af de hellige skrifter, en betydning som stadig 
opføres som den første i det Spanske Akademis ordbog over det spanske 
sprog. Og med renæssancen opstod den klassiske kanon af antikke 
tekster. Med udspaltningen af det kunstneriske område som et selvstæn- 
digt socialt felt og udviklingen af den litterære diskursorden fra omkring 
1800 var vejen banet for for alvor at applicere kanonbegrebet på litte- 
raturen, hvilket da også skete allerede fra midt i 1700-tallet i Tyskland. 

Ikke desto mindre skal vi helt op i det 20. århundrede før vi møder 
begrebet udbredt med den betydning, som vi bruger i dag: Dvs. som en 
listning af nationallitteraturens eller en kulturel sfæres store, klassiske 
værker, der emblematisk tegner konturerne af et givet kulturelt fælles- 
skabs selvopfattelse — værker der betragtes som særligt egnede til, eller 
ligefrem obligatoriske for, undervisningen. Specielt er brugen af begrebet 
eksploderet fra 1990 og frem, efter at debatten om revision eller 
fastholdelse af den klassiske kanon blev igangsat i USA under indtryk af 
kritikken fra forskellige poststrukturalistiske strømninger, der kritiserede 
den dominerende kanon for at fungere som et selvgivent, lukket og 
ekslusivt paradigme. Elaine Showalter skriver f.eks.: 


Feministiske kritikere accepterer ikke det synspunkt, at kanon reflekterer 
historiens og eftertidens objektive værdidomme, men ser den i stedet som et 
kulturbundent, politisk konstrukt. I praksis har ‘eftertiden’ betydet en gruppe 
af mænd, hvis adgang til udgivelse og kritik gjorde det muligt for dem at 
gennemtvinge deres syn på ‘litteratur’ og at definere en gruppe af ‘tidlose’ 
klassikere (Showalter: The New Feminist Criticism, 1985, citeret efter Sestoft 
1998, 60). 


For Harold Bloom er den vestlige Kanon (med stort K) en grundpille i den 
vestlige kulturs selvforståelse, og alternativet til en fast kanon er for 
Bloom det rene kaos: uden en kanon ville det ikke være muligt at 
fastholde et universelt kvalitetskriterium, der kan udskille de væsentlige 
værker fra ligegyldighederne. Bloom føler sig så provokeret af kanonrevi- 
sionisternes kritik, at han forsvarer den vestlige Kanons ideologiske 
værdifrihed og rent æstetiske vurderingskriterier. 


Nothing is so essential to the Western Canon as its principles of selectivity, 
which are elitist only to the extent that they are founded upon severely artistic 
criteria. Those who oppose the Canon insist that there is always an ideology 
involved in canon formation; indeed, they go further and speak of the ideology 
of canon formation (Bloom 1994, 22). 


Bloom mener ikke at det giver mening at skelne mellem de nationale 
litteraturer inden for det, han kalder ‘den vestlige verden”. Den vestlige 
verden har én litterær kanon, som alene bygger på litterær kvalitet. Det 
er derfor nærmest pinsomt at være vidne til hvordan de 26 forfattere som 
Bloom inkluderer i sin kanon på baggrund af sådanne rent æstetiske valg 
fordeler sig på sprogligt og nationalt definerede områder: det engelske 
sprog er repræsenteret ved Chaucer, Shakespeare, Milton, Johnson, 
Wordsworth, Dickens, Austin, Whitman, Dickenson, Woolf, Eliot, Joyce 

og Beckett, fransk ved Montaigne, Moliére og Proust, spansk ved 
Cervantes, Borges og Neruda, tysk ved Goethe, Freud og Kafka, italiensk 
ved Dante, russisk ved Tolstoj, portugisisk ved Pessoa og hele det 
nordiske område ved Ibsen. Alt i alt kommer altså halvdelen af Blooms 
kanoniserede forfattere i hele den vestlige kanon fra det engelsksprogede 
omrade, og af disse den absolutte hovedpart fra England med Shakespeare 
som den absolutte hovedfigur (»Shakespeare is the secular canon«, ibid. 
24). Man kunne pa den baggrund mene, at Blooms påståede universalisme 
afslører sig selv som værende lige sa ideologisk rodfæstet som den 
feminisme han kritiserer, blot med et andet udgangspunkt. 

De nationale kanoner som Bloom vender sig imod, bidrog til etablerin- 
gen af forskellige nationale semiosferer baseret pa bestemte regionale 
sprog, der blev kastet op til at vere nationalsprog. Med sin beskrivelse af 
den vestlige kanon argumenter Bloom imidlertid for, at litteraturen altid 
har opereret med en bredere referenceramme end de nationale sprog og 
kulturer, og at kanon altså tilhører en hel kulturkreds. Men det ændrer 
intet ved at Bloom med sin modstand mod at udvide og diversificere den 
litterere kanon samtidig kan forstas som et forsvar for et bestemt 
dannelsesideal og en bestemt litteraturopfattelse, tilhorende den moder- 
nistiske epoke. Og det ændrer intet ved at Blooms eget bud pa en ikke- 
national vestlig kanon pa trods af hans eksplicitte intention er underlagt 
et sproglig og nationalkulturel bias. 

Bloom lancerede sit bud pa den vestlige kanon pa et tidspunkt, hvor 
forskellige poststrukturalistiske strømninger inden for litteraturkritikken 
havde bestrzbt sig pa at dekonstruere de traditionelle vaerdihierarkier op 
igennem 1970'erne og 1980'erne. Den ‘hvide’ kanon blev dekonstrueret 
af de sorte, mændenes kanon af kvinderne, den heteroseksuelle af bøsser 
og lesbiske, den koloniale af de postkoloniale samfund osv. Udtrykt i 
semiotiske termer udgør Blooms beskrivelse af den litterære kanon et 
bidrag til det, Lotman karakteriserer som semiosfærens kulturelle selv- 
beskrivelse. 


The stage of self-description is a necessary response to the threat of too much 
diversity within the semiosphere: the system might lose its unity and definition, 
and disintegrate. Whether we have in mind language, politics or culture, the 
mechanism is the same: one part of the semiosphere (as a rule one which is part 
of its nuclear structure) in the process of self-description creates its own 
grammar [...] Then it strives to extend these norms over the whole of the 
semiosphere. A partial grammar of one cultural dialect becomes the metalangu- 
age of description for culture as such (Lotman 1990b, 128). 


Den kulturelle selvbeskrivelse er ifolge Lotman en defensiv centripetal 

reaktion på en truende centrifugal aktivitet, som iværksættes i et forsøg 
på at holde sammen på semiosfæren på tværs af dens grænser. Lotman 
beskriver semiosfæren som værende organiseret omkring en kerne med de 
nationale sprog i centrum, hvilket betyder at semiosfzren som overbegreb 
må være sammensat af forskellige delsemiosfærer, organiseret omkring 
disse sprog. Den defensive centripetale reaktion på for meget diversitet 
iværksættes typisk fra et af disse kerneområder, der etablerer sin egen 
norm (grammatik), som efterfølgende opkastes til at være gældende for 
helheden. Blooms bud på den vestlige kanon kan forstås som et forsøg på 
at etablere en sådan norm, dvs. reetablere et værdihierarki for den vestlige 
verdens kulturelle semiosfære som helhed, om end afsættet tages i den 
engelsksprogede litteratur. 

For Lotman danner den tekstligt formidlede forestilling om fortiden, 
hvad enten den formidles i narrativ eller systematisk form, baggrund for 
dén kulturelle tradition, som et givet subjekt, kollektivt eller individuelt, 
bygger sin personlighed eller kulturelle identitet op omkring: »Tradition 
is always a system of texts preserved in the memory of the given culture 
or subculture or personality« (Lotman 1990b, 70). Traditionen og fore- 
stillingen om fortiden er imidlertid for Lotman ikke en statisk beholdning 
af kanoniske tekster, men en aktiv partner i dialogen med subjektets 
samtidige erfaring om de vilkår som skal gælde for fremtiden: 


Texts which form part of ‘tradition’ are not for their part inert ones: when they 
come into the context of ‘contemporaneity’ they ‘come to life’ revealing their 
previously concealed meaning-potential. So the picture we have before us is 
that of organic interaction, of a dialogue, in the course of which each of the 
participants transforms the other and are themselves transformed under the 
action of the other [...] (Lotman 1990b, 71). 


Traditionen formidles til nutiden i form af en ‘organisk interaktion’ eller 
dialog med overleverede tekster, siger Lotman. I semiotisk forstand bestar 
kanon altså ikke af en liste af obligatoriske værker, men er et led i en 
kulturel vanedannelse over tid, hvor bade tekster og deres lesninger 
‘kanoniseres’ som privilegerede måder at se og forstå verden inden for 
forskellige og ofte modstridende eller konfliktende sektorer af den kul- 
turelle semiosfaere. Kanonbegrebet er således mere en funktionel kategori 
end det er en essentiel storrelse: kanon bestár af de tekster som et givet 
fællesskab på et givet tidspunkt anvender til at konstruere nogle kulturelle 
eller identitetsmzessige grænser inden for semiosfærens rammer. Det er en 
dynamisk proces i konstant udvikling, hvor forskellige kanoner konkur- 
rerer, hvor kanoniserede forfattere glider ud, nye kommer til og gamle 
marginaliserede forfatterskaber rehabiliteres og reintroduceres i kanon. 

Det er på den baggrund vigtigt at humaniora sikrer en levende adgang til 
forståelse af denne proces i form af genskrivninger af litteraturhistorierne, 
ikke bare den nationale, men også den regionale og den internationale 
litteraturhistorie, og diskuterer denne i forhold til globaliseringens kultur- 
historie. 

Blooms liste over kanoniske forfattere udgør ikke en final interpretant 
isig selv, men ingen vil vel bestride, at de forfattere, som figurerer på den, 
er væsentlige forfattere. Den finale interpretant eksisterer altså tendentielt 
som en implicit bagtekst, der udkrystalliserer sig over tid i et kompliceret 
samspil mellem litteraturkritik, litteraturhistorieskrivning, læsevaner, 
kommercielt marked og undervisningspraksis. Men Bloom har med sit 
udspil sat diskussionen af kriterierne for litterær kvalitet på dagsordenen, 
og har dermed stimuleret den demokratiske proces, som leder frem imod 
udkrystalliseringen af en final interpretant som en tendens, og det er po- 
sitivt. 

Et andet eksempel på, at kanonbeskrivelse kan anvendes som en 
defensiv centripetal reaktion på en truende centrifugal aktivitet, er den 
kanondiskussion, som regeringen bestående af Venstre og Konservative 
lancerede med støtte fra Dansk Folkeparti i 2004. På forslag af et udvalg 
med Jørn Lund som formand vedtog undervisningsministeriet en liste med 
14 forfatterskaber plus folkeviserne, som eleverne i den danske folkeskole 
skal stifte bekendtskab med. Dertil kommer en liste over forfatterskaber, 
som kanonudvalget anbefaler, at eleverne møder i skolen, og en anden 
liste over forfatterskaber, som anbefales til gymnasierne. Det eksplicitte 
argument for at iværksætte initiativet var, at dansk kultur og danske 
værdier er truet af globalisering, indvandring, it-revolution osv., samt en 
forestilling om, at skoleelevernes obligatoriske læsning af bestemte 
forfatterskaber ville kunne ændre noget ved det. Den implicitte præmis 
bag initiativet var en udløber af regeringens såkaldte værdikamp, der 
blæser til samling omkring en højrenational revanchistisk offensiv mod en 
række stereotype fjendebilleder, såsom kulturradikalismen, 68-generatio- 
nen og venstrefløjen i al almindelighed. Denne side af baggrunden blev 
klar, da kulturminister Brian Mikkelsen umiddelbart efter foreslog en 
anden kanon for film, billedkunst og design mm., for at igangsætte en 
diskussion om den danske kulturarv. Ved at møde den usikkerhed, som 
brede dele af den danske befolkning føler over for de tiltagende globali- 
seringsprocesser, med kravet om en revitalisering af de nationale ‘værdier’ 
og koble denne kampagne sammen med hetzen mod det stigmatiserede 
stereotypbillede af de ‘antinationale’, har regeringen skabt en offensiv 
ideologisk platform, som oppositionen ikke har kunnet dæmme op over 
for. Som sådan har kanondiskussionen været en del af en effektiv politisk 

strategi. Men det er også hvad det er; et bidrag til etableringen af en 
kulturel kanon forstået semiotisk som udkrystalliseringen af en energetisk 
final interpretant er det imidlertid ikke. 

Det er uomtvisteligt at kanondannelse, forstået som udkrystalliseringen 
af en final interpretant over tid, udgør en forudsætning for etableringen 
af de fortolkningsfællesskaber, som igen udgør en forudsætning for 
konstruktionen af kulturel identitet. Nationallitteraturen og den 
nationale, litterære kanon har været en forudsætning for konstruktionen 
af de nationale fællesskaber vi kender i dag, og kanondannelse er in- 
volveret i ethvert forsøg på national eller subkulturel identitetskonstruk- 
tion, hvad enten det foregår lokalt, nationalt eller globalt. Men at 
forestille sig, at et lovpligtigt påbud til skolerne om et bestemt læsepen- 
sum eller en liste med særligt betydningsfulde værker inden for kulturmi- 
nisteriets ressortområde kan ændre noget ved forholdet mellem de glo- 
bale, regionale, nationale og lokale paradigmer i den kulturelle identitets- 
dannelse, er noget ganske andet. Udkrystalliseringen af kanon er en 
dialogisk proces som over tid tenderer mod at etablere en form for kon- 
sensus, eller cominterpretant, mens regeringens kanonudspil er et auto- 
ritært og monologisk diktat, der først og fremmest vil blive forstået som 
udelukkelse af dem, der ikke er taget med. 

At kanondannelsen forstået som en tendens til at etablere en final 
energetisk interpretant foregår som en dialogisk og i den forstand de- 
mokratisk proces over tid, betyder imidlertid ikke, at den ikke er snævert 
relateret til magtfulde interesser. Derfor må processen studeres i dens 
diskursive interaktion med de sociale institutioner og de dertil knyttede 
praksisformer: litterær kritik, udgivelsesvirksomhed samt undervisning og 
uddannelse (Gonzålez del Valle 1993, 30). Studiet af et givet kulturelt 
fællesskabs kanon samt diskussion heraf giver et godt billede af denne 
kulturs bestræbelse på at konstruere et kulturelt subjekt med en specifik 
identitet. Og det gælder også Mikkelsen og Tørnæs” mere xenofobisk 
begrundede initiativer. I diskussionen af lovforslagene interagerer for- 
skellige interesser og forskellige dagsordener: forfattere, kritikere, under- 
visere, læsere, politikere og folk professionelt beskæftiget med markedet 
bag litteraturproduktion og -distribution. Selv om de elektroniske medier 
og den udbredte adgang til internettet har ændret styringsmulighederne 
afgørende, er det fortsat sådan, at etableringen af en samlet eller bare 
dominerende kanon sker gennem et samvirke af forskellige systemer: det 
kommercielle system, uddannelsessystemet og den kulturelle offentlighed 
som et overgribende system. Det kommercielle system omfatter forskellige 
typer af hitlister, reklamer, bogklubber og filmatisering, mens uddannel- 
sessystemets bidrag til kanondannelsen f.eks. består i etableringen af 

ensartede curricula med mere eller mindre obligatoriske pensumlister. 
Endelig omfatter den kulturelle offentlighed pressens anmelderi og til- 
deling af forskellige former for priser og stipendier samt denne luftige 
størrelse, som af Bourdieu er blevet døbt ‘kulturel kapital”. At der ikke er 
vandtætte skotter imellem disse institutioner og deres forskellige prak- 
sisformer ses bl.a. af hvor stor betydning de komercielle priser har for 
bogsalget. Det gælder f.eks. priser som Goncourt-prisen i Frankrig, Man 
Booker-prisen i England, Pulitzer-prisen i USA og f.eks. Premio Planeta 
i Spanien. Omvendt finder man også ofte, at det er en relativt snæver 
gruppe af etablerede forlag, der trækker de prestigefulde priser hjem og 
som står som udgivere af de kanoniserede værker. 


Litteratur og videnskabelig erkendelse 


Indtil videre har vi alene beskæftiget os med den litterære kritik og ud- 
viklingen af den litteraturvidenskabelige teori som et led i bestræbelsen på 
at etablere en cominterpretant i relation til den litterære diskurs, dvs. en 
form for intersubjektiv vane eller final interpretant i forståelsen af de litte- 
rære værker. Det er imidlertid min opfattelse, at skønlitteratur, litterær 
kritik og litteraturteori må betragtes som tilhørende tre forskellige dis- 
kursive registre, hvorfor forholdet er lidt mere kompliceret end som så. 
Idet der er tale om tre forskellige diskurser, retter hver diskurs sig ten- 
dentielt mod etableringen af en final interpretant i form af en ‘vane’ inden 
for sit eget domæne, en vane eller regelmæssighed, som ikke desto mindre 
hele tiden bliver ændret, brudt og skifter retning i kraft af de dialogiske 
processer de gennemløber. Den litterære diskurs i Kapitel I og II blev 
defineret som er en mimetisk diskurs, der etablerer sig som interpretant 
i forfatterens fortolkning af de diskurser som karakteriserer hans forhold 
til sin livsverden, hvorimod den litterære kritik og litteraturteorien udgør 
metadiskurser i den forstand, at de bestræber sig på at hæve generali- 
seringsniveauet i den litterært-mimetiske diskurs. Den litterære kritik 
etablerer sig som en primært logisk interpretant af den litterære diskurs, 
og litteraturteorien etablerer sig som en primært logisk interpretant af 
såvel den litterære diskurs som af litteraturkritikken. Den litterære diskurs 
er en diskurs, der som et af sine karakteristika har en høj grad af poe- 
ticitet og som derfor kan siges bl.a. at være konstrueret med sigte på at 
udvirke en æstetisk erfaring hos læseren, mens de kritiske og teoretiske 
diskurser er konstrueret med henblik på at beskrive, analysere eller for- 
tolke denne dialog i rationelle termer. Det betyder ikke, at der ikke kan 
være æstetisk erfaring knyttet til læsningen af kritiske eller teoretiske 

tekster, men at det er den logiske, rationelle udlægning af de æstetiske og 
etiske erfaringsniveauer, som udgør den centrale del af de diskursregu- 
lerende principper for disse diskursordener. 

Hvad angår forholdet mellem den kritiske og den teoretiske diskurs kan 
man kortfattet sige, at den litterære kritik bidrager til dannelsen af ‘vaner’ 
i forståelsen af bestemte værker og forfatterskaber gennem udkrystalli- 
seringen af alment accepterede og kanoniserede læsninger, dog uden 
universel gyldighed, mens litteraturteorien bidrager til dannelsen af ‘vaner’ 
ilitteraturkritikken i form af at generere accepterede litteraturvidenskabe- 
lige tilgange og metoder. 

Set over tid etablerer skønlitteraturen selv et netværk af genrer og 
undergenrer, der spiller en vigtig rolle for såvel den fremtidige skabelse af 
nye værker som for forståelsen af det enkelte værk i den konkrete læs- 
ning. På den ene side betyder forfatternes kamp med traditionen (Blooms 
agon), at de skriver deres tekster op imod andre tekster og forfatterska- 
ber, jf. Blooms begreb anxiety of influence (Bloom 1973), hvorved for- 
fatterne selv fremskriver en form for kanondannelse. På dette niveau er 
der ikke tale om en autoritativ liste af mastertekster, men om at teksterne 
etablerer deres egen intertekstuelle påvirkningshistorie. Hvert nyt bidrag 
bliver således til i en dialog mellem tradition og fornyelse. På den anden 
side udgør genreforventningerne en vigtig del af den baggrund, hvorpå 
den enkelte læser fortolker et værk. I semiotisk forstand bliver den lit- 
terært-kulturelle offentlighed at forstå som den grund, som læseren fore- 
tager sin umiddelbare fortolkning på baggrund af. Som Alistair Fowler 
formulerer det, er der i hver historisk periode simpelt hen kun et be- 
grænset antal af ‘aktive’ litterære genrer, som den litterære offentlighed 
kan forholde sig til (refereret af Harold Bloom, 1994, 21). 

Hvis det første skridt i bevægelsen frem mod at etablere en final 
interpretant i den litterære praksis består i, at der såvel i kreationsproces- 
sen som i receptionsprocessen spontant udskiller sig bestemte kanoner og 
dominerende genreforventninger, så består det andet skridt i at den 
analytisk-kritiske diskurs bestræber sig på at generalisere de forudsætnin- 
ger, som lægges til grund for læsningen. Den litterære kritik baserer 
nødvendigvis sine domme på nogle stærke læsninger af en afgrænset 
række kanoniserede forfatterskaber, der således kommer til at udgøre 
rygraden i forskellige inddelinger, kategoriseringer og periodiseringer af 
forfatterskaber, stilretninger og genrer, samt for den sags skyld i hele den 
narrative konstruktion af litteraturhistorien. Som en analytisk diskurs 
skriver den enkelte læsning sig ind i kæden af andre diskursive ytringer, 
som kendetegner et givet forskningsfællesskabs kritiske tradition. 

Endelig er litteraturteorien karakteriseret ved at gøre forholdet mellem 

den litterære diskurs og den kritiske diskurs til sin genstand. Den litte- 
raturteoretiske diskursorden tenderer således mod at diskutere de prin- 
cipper, som litteraturkritikken baserer sine læsninger på, i forhold til 
almene filosofiske og semiotiske principper for erkendelse og viden. 
Tredje skridt i bevægelsen frem mod etableringen af en final interpretant 
i den litterære praksis består således i at formalisere og eksplicitere den 
teoretiske baggrund for læsningen med henblik på at etablere et intersu- 
bjektivt eller sammenligneligt udgangspunkt for fremtidige læsninger. Den 
grund som den kritiske læsning bliver til på baggrund af, er således det, 
som kendetegner eller samler forskningsfællesskabet til et fællesskab, dvs. 
en vis enighed om bestemte teoretiske eller epistemologiske princippers 
gyldighed. Derfor er det altid vigtigt at afklare, hvori de teoretiske 
forudsætninger for en given læsning består. Og ligesom det menneskelige 
subjekt i kraft af sin selvkritik og selvkontrol er i stand til at lære af sine 
erfaringer med henblik på at revidere og berige sin æstetiske, etiske og 
logiske kompetence, således bør også et forskningsfællesskab eller kol- 
lektivt subjekt altid være åbent over for at blotlægge, hvad nye kritiske 
indsigter indebærer for forskningsfællesskabets teoretiske tradition. 
Peirce forstod den videnskabelige forskningsproces som en fremadskri- 
dende akkumulation af viden om verden, men han satte i høj grad 
spørgsmålstegn ved den positivistiske opfattelse af ‘sand’ viden: »Den 
mening, som alle forskere er skæbnebestemt til i sidste ende at blive enige 
om, er, hvad vi mener med sandhed, og det objekt, der repræsenteres i 
denne overbevisning er det virkelige« (Peirce 1994, 206). For Peirce 
eksisterer der således ikke en ultimativ ‘sandhed’, og den videnskabelige 
erkendelse kan kun tilnærmes via en ‘asymptotisk’! bevægelse, som en 
semiotisk eller intersubjektiv vane ide videnskabelige forskningsfællesska- 
bers arbejde. Man kan sige at sådanne vaner f.eks. opstår inden for lit- 
teraturvidenskaben som periodisk kanoniserede læsninger i de store 
værkers kritikhistorie. Men da de humane videnskabers sandhedsideal er 
et andet end det, som gælder inden for naturvidenskaben, vil disse vaner 
være lettere at bryde i den videnskabelige praksis. Således kan man 
betragte den litteraturvidenskabelige praksis som en række fortløbende 
tekstlæsninger, hvorigennem tidligere læsninger be- og/eller afkræftes 
dialogisk. Hver ny læsning indeholder ud over den originale tekst også de 
tilkomne sekundærtekster i form af kritikken. Den forskellige grund som 
hver ny læsning etablerer sig på, fokuserer det samme litterære univers på 
en ny måde. Der er med andre ord tale om, at man kan foretage uendeligt 
mange læsninger af den samme tekst, hvilket dog ikke betyder, at alle 


! Betegnelsen er Keld Gall Jørgensens (1994, 24) og refererer til geometrien, hvor en asymptote 
er en kurve som nærmer sig, men aldrig falder sammen med en ret linje. 

læsninger er lige ‘korrekte’. Hvilke logiske kriterier vi kan etablere for at 
afvise en læsning som ukorrekt, eller for at skelne mellem stærkere eller 
svagere læsninger, vender vi tilbage til nedenfor. På dette sted er det blot 
vigtigt at slå fast, at så længe vi taler om en videnskabelig praksis, må 
man kunne forudsætte et kendskab til kritikken og kritikhistorien. Dette 
indebærer på sin side, at de tidligere læsninger af værket, eller i det 
mindste fragmenter heraf, må indgå som elementer i det nye makrotegn. 
Således bliver dialogen med kritikhistorien en integreret del af den 
videnskabelige beskæftigelse med litteraturen. 

I modsætning til forskellige tekstimmanente teorier som f.eks. struktu- 
ralismen,” opfatter Peirce ikke betydningen som en i tegnet immanent 
liggende størrelse, hvorfor den heller ikke kan bestemmes ‘objektivt’, men 
kun kan tilnærmes intersubjektivt. Den Peirce'ske litteraturmodel inde- 
bærer derfor en relativisering af strukturalismens objektivitetsideal. 
Sheriff formulerer relativismen i Peirces semiotik således: »Subjectivity 
and relativism, then, are inevitable [...] But this subjectivity is very limited 
and circumscribed, virtually lost as it is exercised. Relativism does not 
mean that there is no truth, but that truth is not outside and above time, 
place and history« (Sheriff 1989, 95-96). 

På trods af dette opgør med objektivismen er Peirces semiotik altså ikke 
relativistisk i dekonstruktiv forstand.” Peirce, der som nævnt var bade 
naturvidenskabsmand og begrebsrealist, konstruerede sin semiotiske teori 
ien bestræbelse pa at blive klogere pa verden. Og består verden af tekster, 
så for at blive klogere på disse tekster. For Peirce indebærer enhver ny 
læsning, så længe vi bevæger os inden for en videnskabelig praksis, at 
forskningsfællesskabets samlede viden om det dynamiske objekt øges. Og 
dette indebærer i anden omgang, at en videnskabelig omgang med tekster 
må medreflektere forskningsfællesskabets tradition i behandlingen af disse 
tekster, samt gøre sin egen stilling klar i forhold hertil. 

En af de teoretikere som har anvendt Peirces semiotik til at beskrive 
relationen mellem litteraturen, litteraturkritikken og litteraturteorien, er 
netop John K. Sheriff. Han drager for sin part en skelnen mellem de tre 
diskursive niveauer i den litterære praksis ved at se på den måde, hvorpå 
de repræsenterer deres objekt for en interpretant: 


* Som repræsentanter for den strukturalistiske tradition kunne man pege på en tendens gående 
fra Saussure over Hjelmslev (1943) og Svend Johansen (1949) frem til Greimas (1974). 

? Se bl.a. Ecos opgør med Derridas dekonstruktive læsning af Peirce (Eco 1990/92 kap. 4.6), 
Anne Marie Dinesens »Derrida og Peirce« (Dinesen 1994) samt Sheriffs kritik af Derridas Peirce- 
forståelse (Sheriff 1989, 57-58, 89 og 127). 

Literary art, criticism, and theory are all symbolic, but their difference in 
character consists precisely in whether they represent their objects as signs of 
possibility, fact or reason [...]. [Literary theory] represents its objects as general 
signs, as conventions, rules, laws (Sheriff 1989, 124). 


Sheriffs knytter efterfølgende de tre diskursers måde at repræsentere den 
litterære tekst (som hhv. en mulig verden, et aktuelt faktum eller en 
generel regel) til Peirces betegnelser for interpretantens relation til reprze- 
sentamenet, dvs. begreberne rhem, dicent tegn og argument. Relaterer vi 
Sheriffs máde at kategorisere de tre diskurser til den anvendte trekantsmo- 
del, kunne det se sáledes ud: 


Tekst 
Rhem { A 
Objekt  Interpretant 
Teksten som en Brugslesning 
mulig verden 
Dicent tegn { A 


Objekt Interpretant 
Teksten som et Kritisk læsning 
aktuelt faktum 


Argument { A 
Objekt Interpretant 
Teksten som en Litteraturteori 
generel regel 


Skematiseringen ekspliciterer hvordan den teoretiske diskurs nødvendigvis 
må indoptage såvel den æstetisk-litterære som den analytisk-kritiske dis- 
kurs i sit genstandsfelt (tegnpositionen), da det jo er på baggrund af disse 
tekster og deres læsninger, teorien forsøger at generalisere et udsagn, der 
antages at have gyldighed som en generel regel. Resultatet af den kritiske 
læsning bliver således selv underlagt en fortolkning, der ser det som et 
lovmæssigt betinget tegn, et symbolsk argument, for en mere generel 
udvikling. På baggrund af den teoretiske refleksion bliver interpretanten 
således i stand til at fremskrive prognoser om en fremtidig udvikling. 
Dines Johansen påpeger imidlertid at det er et problem når Sheriff an- 
vender begreberne rhem, dicent-tegn og argument til at skildre de tre 
niveauer i den videnskabelige litteraturreception, fordi de litterære værker 
selv også fungerer som argumenter i den almindelige brugslæsning (Jo- 
hansen 1996). Det har vi været inde på i forbindelse med forståelsen af 
litterære værker som diagrammatiske modeller for læserens selvforståelse 

i forrige kapitel. Mit alternativ til Sheriffs karakteristik vil derfor være at 
forstå den litteraturvidenskabelige praksis som en kollektiv bestræbelse 
inden for et forskningsfællesskab frem imod udkrystalliseringen af en final 
interpretant, forstået som en vane i dette forskningsfællesskabs arbejde. 
Fordelen ved denne terminologi er på den ene side, at den kan operere 
med tekstens argumentstruktur på alle niveauer (betydningspotentiale, 
aktualiseret mening og kritisk bedømmelse), og at den på den anden side 
åbner muligheden for at forstå den litterære praksis som bestående af 
dialogiske interaktioner på alle tekstlæsningens niveauer. For at komple- 
mentere ovenstående model har vi derfor behov for at erstatte Sheriffs 
overordnede kategoriseringsprincip (rhem, dicent tegn, argument) med de 
interpretantniveauer, som har struktureret hele denne fremstilling (umid- 
delbar, dynamisk og final interpretant). 


Tekst 


A 


Umiddelbart objekt Umiddelbar interpretant 
Repræsenteret kronotop Medieret kronotop 


A 


Umiddelbart objekt Dynamisk interpretant 
Leserens erfarede livsverden Narrativ model for selvforståelse 


A 


Umiddelbart objekt 1. finale interpretant 
Teksten som et aktuelt faktum Kritisk læsning 


A 


Umiddelbart objekt 2. finale interpretant 
Teksten som en generel regel Litteraturteori 


Såvel brugslaesningen som den kritiske læsning består i at mediere dia- 
logen mellem den umiddelbare og den dynamiske interpretant i form af 
en semiotisk vane. Forstaet pa denne made bestar forskellen mellem en 
kritik med videnskabelig ambition og en ‘brugslesning’ (Ecos begreb) i, 
at den kritiske læsning ma redegøre fyldestgørende for denne dialog og for 
det teoretiske grundlag, som den udfolder sig pa. Den kritiske diskurs ma 
med andre ord forholde sig systematisk til tekstens morfosyntaktiske, se- 
mantiske og pragmatiske egenart, relatere denne til tekstens oprindelige 
kontekst og tradition samt endelig reflektere over sit eget teoretiske 
grundlag for at gore dette. Dog kan heller ikke den litterære kritiker und- 
drage sig det hermeneutiske problem, men ma ogsa vere bevidst om 
historiciteten i kritikhistoriens forskellige læsninger, inklusive sin egen. 

Hver ny læsning bliver til i en intertekstuel dialog med traditionen på den 
ene side og med samtiden på den anden, hvorved kæden af fortløbende 
interpretanter aktualiseres som en del af tegnet selv, mens den teoretiske 
refleksion hvormed læsningen metodisk set angribes, udgør den grund, 
hvorpå den kritiske læsning etableres. Den kritiske læsning stræber så- 
ledes mod at indgå i en reflekteret kæde af successive læsninger, hvor- 
igennem konturen af en final interpretant tendentielt vil opstå over tid 
inden for et givet forskningsfællesskabs kontinuerte samarbejde. Den teo- 
retiske tradition som teoriudviklingen knytter an til, bliver dermed at 
forstå som den finale interpretants grund. 


Kriterier for videnskabelighed 

Som nævnt i Kapitel I udtænkte Peirce sin semiotiske teori som led i en 
generel videnskabsteori. For Peirce var der ingen grundlæggende forskel 
mellem naturvidenskaberne og humanvidenskaberne, netop fordi han 
stillede sig på semiotikkens grund. Han problematiserede empirismen 
primært inden for naturvidenskaberne og foreslog som alternativ en dy- 
namisk og selvreflekterende semiotisk teori, der også har gyldighed inden 
for humanvidenskaberne. Jeg har på den baggrund bogen igennem argu- 
menteret for at litteraturvidenskaben kan forstås som en videnskabelig 
praksis og gjort dette som om det var et indiskutabelt faktum. Men det 
er ikke tilfældet. Faktisk har Mikhail Bakhtin, som er en anden af de 
vigtige inspirationskilder bag denne fremstilling, gjort sig til talsmand for 
det stik modsatte synspunkt. Det må derfor være på sin plads at runde 
fremstillingen af med nogle generelle betragtninger over de kriterier for 
videnskabelighed, som ligger til grund for denne bog og kort ridse op, 
hvordan de forholder sig til hhv. Peirces og Bakhtins standpunkter. 

For Bakhtin er der på den ene side tale om en grundlæggende overens- 
stemmelse mellem natur- og humanvidenskabernes videnskabshistoriske 
udvikling i den forstand at de begge er resultatet af en åndshistorisk ud- 
vikling, der tager sin begyndelse med renæssancen (Todorov 1984, 15). 
Men samtidig er der også tale om en grundlæggende forskel hvad angår 
det studerede objekt og de anvendte metoder. Med hensyn til det første 
mener Bakhtin, og med ham både Volosjinov og Medvedev, at teksten 
som genstand eller objekt for en undersøgelse adskiller sig grundlæggende 
fra naturvidenskabens objekter, idet tekster eller litterære værker er 
udtryk for en subjektiv intention. Den litterære fortolkning er således 
snarere et subjekt-subjekt-forhold, end det er et subjekt-objekt-forhold: 


The human sciences are the sciences of man in his specificity, and not the 
sciences of a voiceless thing and a natural phenomenon. Man, in his human 

specificity, is always expressing himself (speaking), that is always creating a 
text (though it may remain in potentia). Where human being is studied outside 
of the text and independently of it, we are no longer dealing with the human 
sciences [...] (P.N. Medvedev: Formalism and Formalists 1934, citeret fra 
Todorov 1984, 17). 


Humanvidenskabernes subjekt-subjekt-relation betyder, at forholdet 
mellem de to instanser antager en dialogisk karakter i stedet for naturvi- 
denskabens monologiske diskurs: 


The transcription of thinking in the human sciences is always the transcription 
of a special kind of dialogue: the complex interrelations between the text (the 
object of study and reflection) and the created framing context (questioning, 
refuting, and so forth) in which the scholar’s cognizing and evaluating thought 
takes place. This is the meeting of two texts — of the ready-made and the 
reactive text being created — and consequently, the meeting of two subjects and 
two authors [...] The text is not a thing, and therefore the second conscious- 
ness, the consciousness of the perceiver, can in no way be eliminated or 
neutralized (Bakhtin 1986, 106-107). 


Med denne skelnen mellem tegn og ting, mellem subjekt og objekt, lægger 
Bakhtin sig op ad nogle af de videnskabsteoretiske positioner, vi kender 
fra det sene 1800-tal, f.eks. Wilhelm Diltheys skelnen mellem natur- og 
andsvidenskaberne og Wilhelm Windelbands skelnen mellem de ‘nomoteti- 
ske’ og de ‘idiografiske’ videnskaber. For Dilthey havde naturvidenskaber- 
ne til formal at give en ydre arsagsforklaring, at ‘forklare’, mens andsvi- 
denskaberne havde til formal at ‘forsta’, hvilket for Dilthey involverede 
en form for indfoling og respekt for det subjektive element i genstanden 
(Kapitel IV, se s. 205). Ifølge Windelband havde de nomotetiske viden- 
skaber som malsztning at erkende det generelle eller at kortlegge gene- 
relle lovmæssigheder, mens de idiografiske videnskaber satte sig som mal 
at forstå det enkeltstående tilfælde. Man kan også sige, at den eksperi- 
mentelt funderede naturvidenskab retter sig mod universer, hvor ‘sandhe- 
den’ er en regel, der kan give anledning til systematisk gentagelse. Den 
hypotetiske abduktion verificeres eller falsificeres derfor ved videnskabeli- 
ge eksperimenter gennem deduktion. Heroverfor beskæftiger humaniora 
sig typisk med forhold (begivenheder, tekster), hvor ‘sandheden’ består i 
en singulær fortolkning (abduktion), som ikke er entydig. Vurderingskri- 
teriet er her argumentets ‘styrke’ og ikke dets sandhed. For de idiografiske 
videnskaber bliver verifikationsproblemet således til et spørgsmål om 
argumentets ‘gyldighed’ (Eco 1992, 261 og Kjørup 1996, 95 ff.). 

For både Dilthey og Windelband adskiller verifikationsprocedurerne 
inden for humanvidenskaberne sig radikalt fra verifikationsprocedurerne 

inden for naturvidenskaberne, og Bakhtin synes at være enig i dette syns- 
punkt. I og med at en læsning af en litterær tekst ikke kan siges at være 
‘sand’ eller ‘falsk’, men snarere udfolder en dialog med tekstens syns- 
punkt, adskiller litteraturstudierne sig fra naturvidenskaberne, hvor man 
mener at kunne bekræfte eller falsificere ved brug af eksperimentelle me- 
toder. I de litterære studier kan man kun tale om forskellige grader af 
styrke eller sandsynlighed. Samme synspunkt forfægtes af f.eks. Paul Ri- 
cæur og Umberto Eco: Paul Ricæur bruger begrebet sandsynlighed (prob- 
ability) for den gode læsning, mens Umberto Eco vælger at tale om stær- 
kere eller svagere læsninger. Denne terminologiske forskel forskyder i 
Ecos tilfælde læsningens sigte fra en indskrevet intention til et samspil 
mellem tekstens strategi og læserens kreativitet, men synspunktet er i 
bund og grund det samme. 

Betragter vi teksten som et subjekt, som læseren dialogerer med, er der 
i princippet ingen forskel på den litterære tekst og den kritiske tekst; alt 
hvad vi har at gøre med er tekster, og forholdet mellem den litterære tekst 
og kritikken er snarere at betragte som en intertekstuel end en metatekstu- 
el relation. Tekster er bare tekster — der eksisterer simpelthen ingen 
epistemologisk position, hvorfra en kritisk tekst som metatekst kan hente 
autoritet til at udsige noget andet eller noget mere sandt end det, som den 
litterære tekst selv siger. Dette synspunkt som dele af Bakhtin-receptionen 
har tilskrevet Bakhtin op gennem firserne og halvfemserne, kan genfindes 
iden kritik, som har udviklet sig under påvirkning af Derridas og Paul de 
Mans dekonstruktion. 

Hvori består da forskellen mellem en videnskabelig praksis og en 
ligegyldig plapren, når vi har med humaniora og med litteratur at gøre? 
For Bakhtin er humanvidenskaberne grundlæggende optaget af mødet 
med den anden, og når vi taler om tekstlæsning har vi at gøre med mødet 
med tekstens anden, hvor teksten antager karakter af et subjekt. Hu- 
manistens opgave bliver således ifølge Bakhtin at forstå og formidle den 
andens position, dog uden helt at opgive sin egen. I en sammenligning 
med naturvidenskabens akkuratesse i den empiriske dokumentation siger 
Bakhtin: »In the human sciences, accuracy consists in overcoming the 
other’s strangeness without assimilating it wholly to oneself« (Bakhtin: 
Concerning methodology in the human sciences 1975, citeret efter 
Todorov 1984, 24). For Bakhtin er humanioras beskæftigelse med tekster 
og historie saledes legitimeret gennem det formal at forsta. Men det er 
vigtigt at bemærke at der er en erkendelsesinteresse involveret, hvilket 
netop antydes ved at Bakhtin sammenligner denne forstaelse med natur- 
videnskabens akkuratesse. Hvor det for naturvidenskaberne er den nøj- 
agtige måling som borger for resultatets validitet, dér er det inden for 

humanvidenskaberne og tekstlæsningen det reflekterede forhold mellem 
selv og anden som det handler om. Der er her tale om en treleddet dy- 
namisk relation, der modsvarer Bakhtins dialogiske subjektsbegreb. Den 
humanistiske forsker må stræbe efter at forstå den ‘anden’, indleve sig i 
den ‘andens’ (tekstens) udsigelsesposition og verdensforstaelse, men 
samtidig ma han fastholde en distance qua sin position som forsker, og 
han ma medreflektere de teoretiske betingelser, som denne aktivitet ud- 
folder sig pa. Hvad enten Bakhtin beskæftiger sig med sprogfilosofi, 
litteraturkritik eller videnskabsteori, er det denne betydningens grundleg- 
gende dialogiske karakter, der optager ham. For hvis betydningen altid 
opstar dialogisk, vil ingen diskurser, heller ikke den kritiske, kunne und- 
drage sig dette vilkar. Selv naturvidenskabsmanden indgar i det objekt, 
han undersøger, pa samme made som modtageren af en sætning indgår 
i denne sætnings kommunikative proces: 


The experimenter constitutes part of the experimental system (in microphy- 
sics). One might say, likewise, that the person who participates in understan- 
ding constitutes part of the understood utterance (Bakhtin 1986, 123). 


Bakhtins videnskabsteoretiske position opløser således den dualistiske 
skelnen imellem et aktivt og iagttagende subject, og et passivt og be- 
skrivbart objekt: »The observer has no position outside the observed 
world, and his observation enters as a constituent part into the observed 
object« (Bakhtin 1986, 126). Men hvad der måske i denne sammenhæng 
er endnu vigtigere at understrege er, at den videnskabelige undersogelse 
for Bakhtin bliver en dialogisk proces, der bedst beskrives i billedet af 
samtalen: » Research becomes inquiry and conversation, that is dialogue 
[...] We put questions to ourselves and we organize observation or ex- 
periment in such a way as to obtain an answer« (Bakhtin 1986, 114). 
Denne samtalemetafor for den videnskabelige forskning genfinder man 
helt identisk hos Peirce: »Successful research [...] is conversation with 
nature« (CP 6.568). Også for Peirce opløser den dualistiske subjekt-ob- 
jektrelation sig i en treleddet relation imellem subjektet, objektet og 
relationen imellem dem, forstáet som en interpretant. Det betragtende 
subjekt udgør selv en del af det betragtede objekt, fordi objektet defineres 
og afgrænses af den menneskelige bevidsthed. Men denne formelle lighed 
til trods, forbinder Bakhtin, som vi har set det hele vejen igennem denne 
fremstilling, al diskursiv aktivitet med et værdiladet synspunkt på verden 
på en måde som i udgangspunktet er Peirce fremmed, men som efter min 
mening ikke er uforenelig med hans pragmatisk orienterede semiotik. 
Forskellen på den litterære tekst, litteraturkritikken og litteraturteorien 


LITTERATUR OG LOGISK ERFARINGSDANNELSE 265 


er ikke en relation imellem en tekst og en videnskabelig metatekst, men 
en relation imellem tre forskellige diskursive registre. Den videnskabelige 
diskurs er ikke en værdineutral eller objektiv metadiskurs med en pri- 
vilegeret adgang til sandheden, men en diskursorden som tager den 
litterære diskurs som sit objekt, og i hvis diskursregulerende elementer vi 
finder en række mere eller mindre formaliserede eller formaliserbare krav. 
Det gælder f.eks. kravet om at tidligere prægnante læsninger af den sam- 
me litterære tekst må indgå som en del af det studerede objekt, kravet om 
at kunne dokumentere læsningen empirisk i teksten, kravet om at ana- 
lysens argumentative struktur skal være holdbar og endelig kravet om at 
medreflektere de teoretiske positioner, som udgør forudsætningen for 
læsningens tilblivelse. 

Kravet om at tidligere læsninger må indgå som en del af det studerede 
objekt, hænger på den ene side sammen med Peirces forestilling om 
videnskabens kumulative funktion, det som vi tidligere har kaldt et ‘sten- 
pa-sten’-perspektiv. Idet Peirce forstår videnskaben som en mere eller 
mindre organiseret aktivitet, eller i hvert fald som en ubrudt kæde af 
dialogiske undersøgelser som over tid vil etablere vaner der tendentielt 
nærmer sig en beskrivelse af det dynamiske objekt, så forekommer det 
logisk at forudsætte kendskabet til de forudgående led i kæden for at 
kunne fortsætte forskningsfællesskabets opbygning af viden om verden. 
I dag ved vi imidlertid, at ingen videnskab er rent kumulativ, fordi nye 
resultater altid vil give anledning til en revurdering af de tidligere. Og som 
Kirsten Hastrup påpeger, er den humanistiske forskning markant mindre 
kumulativ end den naturvidenskabelige, fordi humaniora hele tiden er 
tvunget til at gå kritisk tilbage og spørge til traditionen (Hastrup 1999, 
37). Der behøver således ikke være tale om egentlige paradigmeskift 
(Kuhn), før man inden for humanvidenskaberne kan tale om at den se- 
miotiske kæde brydes og tendensen til dannelse af en final interpretant om 
ikke bliver brudt, så i det mindste må starte fra et nyt udgangspunkt. 
Kravet om at tidligere læsninger af den samme tekst må indgå i kritikken, 
kan således ud fra denne præmis præciseres til et spørgsmål om, at andre 
læsninger, der stiller sig på det samme teoretiske standpunkt, må indgå, 
og at dette krav vedrører redeligheden af den kritiske diskurs. 

På den anden side giver kravet om, at bestemte tidligere læsninger må 
inddrages, god mening ud fra Bakhtins forestilling om, at en given diskurs 
altid vil stå i et dobbelt dialogisk forhold til andre diskurser vedrørende 
det samme objekt: dels det, som andre diskurser tidligere har sagt om det 
samme emne, dels det, som en fremtidig modtager af denne diskurs 
formodes at ville mene om det her sagte. Hvor den første dialog kan siges 
at være en bagudrettet, intertekstuel relation til — i dette tilfælde — andre 

læsninger af den samme tekst, kan den anden dialog siges at være en 
fremadrettet, retorisk relation til den grund, hvorpå denne tekst skal 
fortolkes. Kravet bliver i denne sammenhæng først og fremmest til et krav 
om klarhed. Ethvert argument diskuterer med et tidligere argument, og 
hvis det tidligere argument ikke ekspliciteres, svækkes det aktuelle argu- 
ments klarhed og udsigelseskraft. 

Kravet om at den kritiske diskurs skal kunne dokumentere læsningen 
empirisk i teksten, hænger sammen med den dialogiske relation, som jeg 
bogen igennem har forsøgt at beskrive mellem teksten i sig selv forstået 
som et åbent mulighedsfelt af betydning på den ene side (umiddelbar in- 
terpretant) og læserens aktualisering af værket på den anden (dynamisk 
interpretant). Her står vi over for det paradoksale forhold, at selvom den 
umiddelbare interpretant kun opstår i kraft af læserens aktualisering af 
værket i form af en dynamisk interpretant, udgør teksten i sig selv dog det 
empiriske materiale, som forskeren må forholde sig til som kontrolmateri- 
ale for sine abduktive gisninger. Fortolkningen er læserens dialog med 
teksten der tager form af, at denne stiller spørgsmål i form af hypoteser, 
som teksten ‘svarer’ på ved at bekræfte eller dementere de opstillede 
hypoteser. Kritikerens rolle bliver så at skulle beskrive tekstens strategiske 
manøvrer og at skulle føre ‘beviset’ igennem med empiriske fakta. Kri- 
tikeren får dermed tildelt rollen som detektiv i den kriminalintrige, der 
altid har forfatteren som forbryder (Hutcheon 1980, 31). 

Udfoldelsen af den kritiske dialog med teksten og kritikerens dokumen- 
tation for sit detektivarbejde stiller krav om samarbejde mellem herme- 
neutiske og positivistiske tilgange, og flere af de anførte teoretikere har i 
den forbindelse forsøgt at opstille nogle kriterier for hvordan vi vurderer 
hvad der er stærke, gode eller blot sandsynlige læsninger. Således nævner 
Paul Ricæur at antallet af træk i teksten, som en given læsning kan 
redegøre for, samt den kvalitative sammenhængskraft mellem de træk 
som inddrages, udgør de kriterier der er afgørende for læsningens tro- 
værdighed (Ricæur 1974, 104). Umberto Eco argumenterer på sin side 
for, at en hvilken som helst litterær tekst kan læses på uendeligt mange 
gyldige måder, hvilket imidlertid ikke betyder, at alle læsninger er lige 
gyldige. Og idet han fortsætter detektiv-allegorien, anfører han tre 
kriterier for et indiciums holdbarhed (Eco 1992, 99): forholdet må ikke 
kunne forklares mere enkelt eller ‘økonomisk’, det skal pege på en enkelt 
årsag eller i det mindste en begrænset række af årsager, og det skal kunne 
indgå i et system med andre indicier, der peger på det samme (Eco 1992, 
99 0g 1995, 54). 

Ved at udlægge litteraturvidenskabens erkendelsesinteresse som en dia- 
log mellem læseren og det analyserede materiale, hvor kritikeren stiller 

spørgsmål og lader materialet hhv. be- eller afkræfte de opstillede hypo- 
teser, samt ved at anskue litteraturvidenskabens metoder til dokumenta- 
tion for de opstillede hypoteser som en kombination af hermeneutiske og 
positivistiske tilgange, bliver det pludseligt slet ikke så problematisk at 
hævde, at der er sammenhæng mellem de verifikationsprocedurer som 
anvendes i hhv. tekstfortolkning og inden for naturvidenskaberne. F.eks. 
omtaler Føllesdal m.fl. hermeneutik som »hypotetisk-deduktiv metode 
anvendt på meningsfuldt materiale«, dvs. på tekster i bredeste forstand 
(Føllesdal 1997, 89 ff.). 


Metafiktion som diskursregulerende selvreference 


Jeg vil i dette afsnit afslutte behandlingen af betingelserne for logisk er- 
faringsdannelse i den litterære praksis ved at se på, hvordan den litterære 
diskurs selv diskuterer sin egen egenart i form af metafiktion. I Kapitel I 
diskuterede vi fiktionslitteratur som en selvstændig diskursiv praksis, 
tilknyttet sin egen diskursorden og adskilt fra øvrige diskursive praksisfor- 
mer gennem de særlige konventioner eller vaner, som knytter sig til den. 
Som alle andre diskursive praksisformer etablerer de litterære tekster en 
interdiskursiv dialog med de elementer som regulerer den underliggende 
diskursorden, og set i det lys kan den litterære selvreference forstås som 
udtryk for, at den litterære diskurs har behov for at tematisere sin egenart 
som diskursiv praksis. På den baggrund kan metafiktionens funktion 
inden for rammerne af den litterære diskurs forstås som en ‘diskursregu- 
lerende selvreference”. 

Brugen af ‘meta’-betegnelsen i metafiktionsbegrebet indeholder, efter 
min mening, en arv fra Louis Hjelmslevs begreb om ‘metasproget’, som 
han definerede som sprog, hvis indholdsplan ogsa er sprog (Hjelmslev 
1943, 101). Hvor metasprog altså er sprog der omhandler sprog, er meta- 
fiktion fiktion der omhandler det at læse eller skrive fiktion. Tilsyneladen- 
de. Men så enkelt er det desværre ikke! For de Hjelmslevske undertoner 
har foranlediget mange teoretikere til at tage afsæt i den strukturelle 
lingvistiks sprogfilosofiske problemstillinger når de skal behandle spørgs- 
målet om den litterære diskurs” selvreference, og Hjelmslevs skelnen mel- 
lem denotationssprog, konnotationssprog og metasprog har tilføjet 
diskussionen et problematisk objektivistisk eller scientistisk betydningslag. 
Hjelmslev skelner nemlig mellem to sprogklasser: de vaerdineutrale viden- 
skabssprog, metasprogene, og ikke-videnskabelige objektsprog. Denne 
objektivisme indebærer, at man inden for denne tradition typisk spørger 
til, hvad noget er: Hvad er et participium, hvad er en nexusforbindelse og 

i forlængelse heraf, hvad er litteratur, hvad er fiktion? Og hvad er meta- 
fiktion? Som om der var nogle strukturelle forhold i sproget, som skulle 
adskille fiktive tekster fra ikke fiktive. Det er der imidlertid, som vi 
tidligere har været inde på, ikke (se s. 194 ff.). Der er ingen sproglig 
forskel på en replik taget fra en roman og en anden taget fra livet på 
gaden. Der er forskel på hvordan vi læser eller fortolker sproget alt efter 
hvilken kontekst det indgår i, og her bliver den litterære konvention, det 
diskursive register, en magtfuld indikator på hvordan litteratur skal 
forstås og relateres til verden. 

Roman Jakobson anlægger med sin teori om sprogets funktioner en 
mere kommunikativ tilgang end Hjelmslev, selv om han arver noget af 
terminologien. For ham er den metasproglige funktion én af sprogets seks 
funktioner, som hver især er knyttet til kommunikationsmodellens seks 
centrale faktorer: den ‘emotive’ funktion er knyttet til afsenderen, den 
‘poetiske’ funktion er knyttet til meddelelsen, den ‘konative’ funktion er 
knyttet til modtageren, den ‘referentielle’ funktion er knyttet til kontek- 
sten, den ‘fatiske’ funktion til kontakten og endelig er den ‘metasproglige’ 
funktion defineret som sprog, der vedrører selve den sproglige kode 
(Jakobson 1981 III, 18 ff.). 

Jakobsons definition af den metasproglige funktion ligger formentlig 
bag Gerald Princes skelnen mellem den trivielle litterære selvreference, 
»any and all passages referring to that narrative or its constituent parts«, 
og så det han kalder de metanarrative komponenter, som »explicitly refer 
to its code« (Currie 1995, 58). Selv om Princes kodebegreb giver asso- 
ciationer til Hjelmslevs strukturalisme, så understreger han, at den 
litterære selvreference skal forstås som en diskursregulerende instans, der 
diskuterer de betingelser, ud fra hvilke den litterære diskurs fungerer som 
selvstændig diskurs. 

Gerald Princes definition ligger også tæt op ad Mark Curries forståelse 
af metafiktionen. Han forstår det metafiktive element som »a borderline 
discourse, as a kind of writing which places itself on the border between 
fiction and criticism, and which takes that border as its subject« (Currie, 
2). For Currie er der tale om, at metafiktionen som en sådan grænsedi- 
skurs omhandler »the artificiality of its constructions and a fixation with 
the relationship between language and the world« (ibid.). En sætning som 
kan findes næsten ord for ord hos Patricia Waugh, der mener at metafik- 
tionen »draws attention to its status as an artefact in order to pose 
questions about the relationship between fiction and reality« (Waugh, 2). 
Begge peger de altså pa, at metafiktionen ekspliciterer litteraturens 
konstruktkarakter og tematiserer forholdet mellem sprog og verden. Man 
kunne dog godt rejse en diskussion om hvorvidt metafiktion i virkelighe- 

den kan forstås som en grænsediskurs i Mark Curries forstand, al den 
stund den diskursregulerende selvreference har været en integreret del af 
selve den litterære diskurs lige så længe denne har eksisteret som sådan. 
De metafiktionelle elementer i f.eks. Don Quijote er jo anerkendt af alle, 
og i Narcissistic Narrative påpeger Linda Hutcheon, hvordan man kan 
finde metafiktionelle elementer helt tilbage til Homers tekster. Desuden 
kunne man også spørge til rimeligheden af at tale om en grænsediskurs. 
Som vi var inde på i Kapitel I, er forfatterens poetiske frihed i forhold til 
tekstens reference og læserens kontemplative forhold til teksten netop 
noget af det som adskiller litteratur og litteraturkritik, forstået som so- 
ciale praksisformer, også selv om distinktionen de sidste tyve år har været 
under angreb fra begge sider, jf. den postmoderne metafiktions diskussion 
af litteratur og dekonstruktionens fokus på den litterære kvalitet i de 
kritiske læsninger. Man kunne derfor med rimelighed spørge om det at 
distinktionen har været under angreb så længe, ikke snarere er udtryk for 
det diskursive registers styrke? Er det ikke netop fordi den litterært- 
kunstneriske praksis og den litteraturvidenskabeligt-kritiske praksis er 
klart adskilte som sociale praksisformer, at spillet på at nedbryde dem 
bliver interessant? 

I Narcissistic Narrative skelner Linda Hutcheon mellem to former for 
mimesis iromanen: mimesis of product, som består i forfatterens skabelse 
af et fiktivt univers, og mimesis of process, som er litteraturens mimen af 
dens egen tilblivelse i form af metafiktion (Hutcheon 1980, kap. 2). Ifølge 
Hutcheon har metafiktionen altid været en integreret del af den litterære 
praksis, idet denne tilbage fra klassikken og frem har integreret mimesis 
of product med mimesis of process. Adskillelsen af de to processer lo- 
kaliserer Hutcheon i forbindelse med fremkomsten af 180o-tallets rea- 
listiske roman, eller rettere sagt forsteningen af romangenren i lyset af 
denne romanform. De øgede krav til læserens kompetencer, som ligger 
indskrevet i såvel den modernistiske som i den postmodernistiske æste- 
tiske kanon, aktualiserer behovet for mimesis of process i den forstand, 
at de øgede krav til læsernes kompetencer giver et øget behov for at re- 
gulere læsernes bevidsthed om egen praksis. 

Linda Hutcheons definition af metafiktionen som mimisis of process 
lægger op til at forstå metafiktionen som en dynamisk og funktionel dis- 
kursiv kategori (et svar på sprøgsmålet: hvad er det metafiktionen gør?). 
Men på trods heraf kaster Linda Hutcheon sig ud i en kategorisering af 
fire forskellige slags metafiktion, hvor hun skelner mellem ‘diegetisk-meta’ 
og ‘sprog-meta’, og mellem ‘åbenlys’ og ‘implicit’ selvreference (Hutcheon 
1980, 21 ff.). I stedet for at følge logikken i sin egen funktionelt orientere- 
de definition knytter hun an til den formalistiske traditions sporgen til, 

hvad metafiktionen er for en størrelse. Spørgsmålet er imidlertid om 
Hutcheons fire forskellige typer af metafiktion netop ikke kan gøre det 
samme i funktionel forstand, lige såvel om to ‘ens’ typer selvreference kan 
gøre noget forskelligt, alt afhængig af hvad det er for en historisk og 
kulturel kontekst vi bringer teksterne i dialogisk samspil med. Efter min 
mening hidrører Hutcheons klassifikationsiver fra hendes erklærede arv 
fra Saussures lingvistik og det tegnbegreb som ligger bag hele den euro- 
pæiske semiologi, spændende fra Saussure over Hjelmslev til Jakobson. 

Den måde jeg i det følgende vil forsøge at diskutere metafiktionen på, 
forstår den, på linje med Hutcheon, som en integreret del af den litterære 
praksis og dermed som et fænomen som er lige så gammelt som littera- 
turen selv. Den diskursregulerende selvreference tematiserer den litterære 
kommunikation som en diskursiv praksis, idet den etablerer en dialog 
mellem på den ene side periodens og kulturens genreforventninger til 
hvordan forholdet mellem kunst og verden generelt konciperes, og på den 
anden side læserens måde at forstå værket. Denne funktion er ikke kun 
passiv eller reaktiv, forstået på den måde at de selvreferentielle litterære 
tekster afspejler forskellige perioders eller kulturers epistemologiske 
tilgang til forholdet mellem tekster og verden, hvilket naturligvis også er 
tilfældet nogle gange, men andre gange er der tale om en kreativt ska- 
bende position, hvor litteraturen er med til at skabe nye måder at se og 
forstå både litteratur og forholdet mellem litteratur og verden på. Derfor 
bliver det afgørende at forstå den diskursregulerende selvreference i 
relation til den forudsætningshorisont, der er gældende ved værkets til- 
blivelse og læsning, hvorfor en dialog med litteraturhistorien og/eller 
idéhistorien bliver vigtigere end opstillingen af nok så mange forskellige 
klassifikationssystemer af forskellige slags ‘meta-‘. Det interessante er med 
andre ord ikke først og fremmest hvordan den diskursregulerende kom- 
mentar betyder, men hvad den betyder i forhold til den made tekster 
bliver læst og sat i forhold til deres læseres erfaring og livsverden. 

I dette afsnit vil metafiktionen blive diskuteret i forlængelse af den 
dialogisk-semiotisk tradition, som udgør rammen om hele denne bog. Det 
er en tradition som netop beskæftiger sig mere med hvad litteraturen gor 
end hvad den er, og undersøgelsen vil derfor også forsøge at tilnærme sig 
hvad det er, selvreferencen gor inden for rammerne af litteraturens 
generelle funktioner, eller maske snarere hvad er det vi gor med littera- 
turen, og hvilken rolle den litterære selvreference spiller i den forbindelse. 
Jurij Lotman betegner denne funktion, hvor kunsten så at sige spejler sine 
egne mimetiske funktioner med henblik på at blotlægge deres semiotiske 
karakter, som »ikonisk retorik«: 

In these cases [when there is a double replication, when a replica is made of the 
replica, HLH] the object and its representation are so glaringly not equivalent, 
and the transformation of the representation in the process of replication is so 
obvious, that attention is naturally drawn to the mechanism whereby the 
replica is made, and the semiotic process becomes a conscious one rather than 
a spontaneous one (Lotman 1990b, 55). 


Den diskursregulerende selvreference etablerer således en dialog mellem 
betragteren og det semiotiske register som ligger til grund for selve vær- 
ket, samt den diskursorden det tilhører. Denne dialog involverer 
nødvendigvis både de genrebestemte forventninger om hvordan forholdet 
mellem kunst og verden generelt konciperes i værkets historiske og kul- 
turelle samtid, og på den anden side læserens kulturelle og historiske 
forudsætninger for at indgå i denne dialog. I Kapitel I refererede vi Dines 
Johansens Habermas-baserede diskursbegreb, bestående af fem træk som 
oftest, men ikke nødvendigvis alle sammen på en gang, indgår i den 
mimetiske diskurs: fiktionalitet, poeticitet, eksemplaritet, poetisk frihed 
og kontemplativitet (Johansen 2002, 97). Eferfølgende talte vi med 
udgangspunkt i en Fairclough-baseret forståelse af diskursbegrebet, om 
tre elementer der regulerer den litterære diskursorden: æstetik, fiktion og 
dannelse. Det er disse tre diskursregulerende elementer der nedenfor vil 
blive strukturerende for den videre gennemgang. 


Selvreferencen og det æstetiske 

I behandlingen af den mimetiske diskurs” karakteristika knytter Dines 
Johansen med sin brug af Jakobsons poeticitetsbegreb an til en forma- 
listisk tilgang til spørgsmålet, som ikke nødvendigvis er den mest hen- 
sigtsmæssige. Ved at reformulere problemstillingen og se på hvad det er 
teksterne gør, eller hvad det er vi som læsere gør med teksterne, kunne 
man fokusere på den æstetiske erfaring, der opstår hos læseren i mødet 
med teksten. I forlængelse heraf kunne man spørge til, om selvreferencen 
i sig selv har en æstetisk funktion, og i givet fald i hvilken henseende den 
har det, og om hvordan den diskursregulerende selvreference bidrager til 
at opretholde og/eller udvikle den litterære diskurs i æstetisk forstand? 
Derfor udgør det fænomenologiske æstetikbegreb en mere frugtbar måde 
at diskutere selvreferencens æstetiske funktion end det formalistiske. Som 
vi har været inde på i Kapitel III forsøger det fænomenologiske æstetik- 
begreb at begribe den æstetiske oplevelse på baggrund af kategorier, 
såsom det erfarede objekts åbenhed, ureducerbarhed eller ubestemthed, 
spændende fra f.eks. John Dewey og Roman Ingarden til Wolfgang Iser. 
Det æstetiske er i denne tradition knyttet til blikket der ser, dvs. til måden 
hvorpå vi betragter samspillet mellem form og betydning i alt fra hver- 

dagslivets objekter og begivenheder og til de kunstneriske udtryk, men 
dybden eller karakteren af denne dialog kan forberedes gennem det 
kunstneriske værks strategi. Et eksempel herpå kunne være nedenstående 
inversionsfigur taget fra Umberto Eco (Eco 1992, 231). 


Figuren er hos Eco anvendt som et eksempel på en mulig-umulig verden, 
dvs. en imaginær verden der bygger på ontologisk umulige principper, 
men figuren illustrerer samtidig på glimrende vis, hvordan den grafiske 
fremstilling tvinger betragterens blik til at svinge frem og tilbage mellem 
to modstridende helhedsforståelser af figuren, hvilket skaber et grænse- 
område eller spændingsfelt af åben ubestemthed i midten af figuren, som 
af betragten kun momentant kan erfares som tilhørende begge ender af 
figuren på en gang. I denne momentane oplevelse af ureducerbar åbenhed 
indgår et element af æstetisk erfaring. 

Det æstetiske udtryks ureducerbarhed og ubestemthed bliver af Uffe 
Hansen kædet sammen med det ubevidste og med drømmen (Hansen 
1981). Kunstens og litteraturens ‘ubestemtheder’ giver os, ifølge Uffe 
Hansen, æstetisk tilfredsstillelse, fordi de medierer mellem to forskellige 
slags psykiske processer, primærprocestænkningen og sekundærpro- 
cestænkningen. I modsætning til den rationelle sekundaerprocestaenkning 
er primærprocestænkningen, ifølge Freud, karakteriseret ved at acceptere 
ambivalenser og ved erkende forskellighed og direkte modsætninger 
samtidig. Primærprocestænkningen ville med andre ord ikke have pro- 
blemer med at acceptere en figur som den ovenstående. Primærpro- 
cestænkningen er hos Freud knyttet til det ubevidste og til lystprincippet, 
hvorfor kunstens momentvise erkendelse af denne sanselige og ucensurere- 
de åbenhed er kilde til lyst og tilfredsstillelse. Heroverfor er sekundzrpro- 

cestænkningen styret af realitetsprincippet, der i vores normale virke 
griber ind over for primærprocestænkningens kaotiske materiale og 
ordner det i kronologiske og systematiske serier. Sekundærprocestænknin- 
gen opererer kognitivt i enten/eller, figur/grund osv. og ville kun kunne 
begribe en figur som den ovenstående som værende enten en tobenet eller 
en trebenet figur. 

Oversætter vi Freuds psykologiske terminologi til semiotiske termer, 
kan vi med Umberto Eco sige at det handler om en forskel mellem to 
diskursordener, som har udspillet sig i den vestlige kulturhistorie siden 
antikken: den rationelle og den hermetiske. I Fortolkningens grænser 
beskriver Eco de tre principper som siden antikken, dvs. fra Platon og 
Aristoteles og fremad, har ligget til grund for den vestlige, rationelle 
diskurs, dvs. for den ‘modus ponens’, som udgør fundamentet for vores 
logiske erfaringsdannelse og normale årsagsforklaringer (Eco 1992, 49 og 
1995, 33). De tre principper er: 


* Identitetsprincippet (A=A). 

e Princippet om modsigelsesfrihed (A kan ikke vere A og ikke-A 
samtidigt). 

* Princippet om den udelukkede tredje: A er enten sand eller A er falsk, 
en tredje mulighed gives ikke. 


Det rationelt fremsaettende udsagn, som bruges til at affirmere vores 
sande viden om verden, forudsætter modus ponens. I den forstand er 
modus ponens et graensebegreb: inden for denne modus eksisterer orden, 
mening, rationalitet, men bryder vi principperne hersker der kaos, 
mulighed for uendelige kæder af fortolkninger og uendelige forskydninger 
af sandhedsbegrebet. 

Antikken havde imidlertid også en anden diskursorden der ikke 
byggede på den rationelle modus, men på apeion, det uendelige (Eco 
1995, 35), og som udmøntes i Hermes-myten. Hermes var halvt gud, 
halvt menneske og repræsenterede derfor mediationen mellem himmel og 
jord, mellem det hellige og det profane. Ifølge den hermetiske tradition er 
sandheden flydende og uendelig, den skal tydes i skrifterne, og tolkninger- 
ne er mangfoldige. Siden renæssancen er denne diskurs imidlertid blevet 
stadig mere marginaliseret, og er i dag begrænset til kun at udfolde sig i 
de de såkaldt "okkulte videnskaber” samt i særligt æstetiske tekster, som 
vi henregner til kunst og litteratur. 

Når Gorm Larsen skriver at »metafiktion er konstrueret omkring et 
logisk paradoks«, trækker han på det forhold, at metafiktionens selv- 
reference muliggør et brud med modus ponens’- principper (Larsen 2001, 

51). Gorm Larsen anfører som eksempel på den enkle selvreference 
Epimedes udsagn: » Alle kretere lyver«. Er sætningen sand lyver Epimedes, 
hvorfor sætningen må være falsk. Er sætningen falsk har Epimedes ret og 
dementerer sætningen osv. Den samme absurde forskydning af en sand- 
hed finder vi i sætningen: »Denne sætning er falsk«. Selvspejlingen bryder 
med alle de tre logiske principper som ifølge Eco ligger til grund for 
modus ponens, hvorved der etableres en infinit regres af betydningsudsky- 
delse. Et genkommende litterært symbol for denne funktion er labyrinten 
som billede på den infinitte regres og de uendelige mulige og umulige 
verdener. Dette billede, som Eco selv har anvendt som metafor for den 
uendelige semiosis, finder vi også som et centralt ledemotiv i Jorge Luis 
Borges forfatterskab. Man kan med Hutcheon sige, at »the metafictions 
of Jorge Luis Borges [...] stand as allegories of this, the reading (as well 
as writing) side of poiesis« (Hutcheon 1987, 5). 


Jorge Luis Borges’ fortællinger 

Borges’ fortællinger er gode til at illustrere den diskursregulerende selv- 
references æstetiske funktion, fordi de stort set alle sammen bryder flere 
af modus ponens tre principper pa én gang. Fortellingen »Pierre Menard, 
forfatter til don Quijote«, der er skrevet som et litteraturkritisk essay, 
tematiserer forholdet mellem værket som skrift og værket som læsning. 
Den fiktive person, Pierre Menard, er en samtidig forfatter, som midt i det 
tyvende arhundrede setter sig for at ville skabe et stykke af Cervantes’ 
Don Quijote. Der skulle ikke vere tale om en genskrivning af Don 
Quijote, men om at skabe den fra grunden, ord for ord identisk med den 
første. Det paradoksale er nu at selv om de to tekster, Cervantes’ originale 
og Menards genskabelse, er fuldstændig ens, vurderer den eksplicitte 
forteller at Menards tekst er umadeligt meget rigere end Cervantes’ 
oprindelige tekst, fordi den indeholder alle de referencer som historien 
mellem det 17. og det 20. århundrede har gjort mulige: romantikkens og 
Nietzsches indflydelse pa teksten osv. osv. Paradokset opstår således nar 
både identitetsprincippet og princippet om modsigelsesfrihed brydes, når 
A ikke længere bare kun er A, men også ikke-A, når bogen er den samme 
bog, men dog en anden og rigere bog. 

Tilsyneladende er Mark Curries borderline-begreb velegnet til at be- 
skrive det, som her er på færde. Fortællingen er skrevet inden for den 
litterære kritiks diskursive register, indeholdende en komplet bibliografisk 
fortegnelse over den fiktive forfatters udgivelser samt utallige overvejelser 
over den litterære påvirkningshistorie osv., og samtidig tematiserer for- 
tællingen en central litteraturteoretisk problematik omkring forholdet 
mellem værk og læsning, hvor forfatter og læser bliver hinandens for- 

doblinger, hvilket bringer spejlingens princip ind i teksten (Lourdes 
Royano 1993, 96). Og dette er, ifølge Borges, netop det som kendetegner 
Cervantes” egen teknik: »Cervantes nyder at sammenblande det objektive 
med det subjektive, læserens verden med bogens«, skriver han i »Magias 
parciales del Quijote« (Borges 1985 III, 58). Med Curries begreber kan 
man sige, at fortællingen gor grænsefladen mellem fiktion, kritik og 
litteraturteori til sin genstand, hvorved den tilsyneladende dekonstruerer 
distinktionerne imellem de forskellige diskursive registre. Men nok ogsa 
kun tilsyneladende. Maske er tematiseringen af grænsen netop det som 
klargør diskursen, det som far den litterære diskurs til at fremstå klart i 
sin egen ret? 

Mit forbehold hænger sammen med forståelsen af det æstetiske hos 
Borges, samt med fortolkningen af hans syn pa forholdet mellem kunst og 
verden, og i disse spørgsmål vil jeg støtte mig pa Arturo Echavarrias 
laesninger af Borges forfatterskab (Echavarria 1983). For Borges hænger 
forfatterens og laeserens aktivitet sammen som to uadskillelige, kreative 
og dog modsatrettede og forskellige processer, tilknyttet den sprogligt 
litterære kommunikation. Tilsammen danner de forudsætnigen for det, 
som Borges selv kalder for ‘el hecho estético’ eller ‘den æstetiske begiven- 
hed”. Den æstetiske begivenhed er ikke et fysisk objekt sådan som bogen, 
men forbundet med processerne at skrive og at læse. I introduktionen til 
sine poetiske skrifter definerer Borges denne begivenhed som et thrill, dvs. 
»den fysiske forandring som hver ny læsning fremkalder«, her citeret efter 
Echavarria (Echavarria 1983, 40). 

Echavarrias hovedhypotese er nu, at metafysikken hos Borges er under- 
ordnet æstetikken (op.cit. 15). Det betyder, at den æstetiske begivenhed, 
som for Borges har en sanselig, processuel og momentan karakter, en 
glimtvis indsigt i det erfarede objekts uendelige åbenhed og æstetiske 
ubestemthed, bliver selve det hovedmotiv, der styrer hans skrivning. Og 
vejen til at fremstille dette motiv går igennem de labyrintiske, intertekstu- 
elle spil, spejlingerne og den infinitte regres samt de logiske paradokser 
med deres sære, mulige-umulige universer. Ifølge Echevarria skriver 
Borges altså først og fremmmest litteratur med et æstetisk sigte, og i dette 
forehavende mimer han forskellige filosofiske, kritiske og teoretiske 
diskurser inden for grænserne af den litterære tekst. I den forstand bliver 
det metafysiske underordnet æstetikken hos Borges. 

For det andet indebærer Echavarrias hypotese om, at metafysikken hos 
Borges er underordnet æstetikken, at Borges” skepticisme ikke skal læses 
i relation til hans ontologi, men i relation til hans epistemologi (op.cit. 
46). Det som Borges sætter spørgsmålstegn ved er, med andre ord, ikke 
verdens ontologiske status i sig selv, men litteraturens og kunstens evne 

til at formidle det, som vi normalt kalder ‘sand’ viden om verden. Det er 
nemlig ikke litteraturens opgave. For Borges er enhver forfatter også en 
læser, men enhver læser er også i en vis forstand forfatter. Og hvis den 
æstetiske begivenhed er udgangspunkt for denne proces hos hhv. forfatter 
og læser, kunne tekstens diskursregulerende selvreferencer tjene til at 
klargøre læserens bevidsthed herom. Det gør de i en vis forstand også, 
men problemet er nu bare at Borges inddrager disse diskursregulerende 
selvreferencer som led i sin æstetiske strategi, idet det netop er selvreferen- 
cernes spejlingseffekter og paradoksale brud på modus ponens’ logiske 
principper, som bliver en af hovedvejene til at beskrive den æstetiske 
begivenhed. 

Labyrinten og den uendelige regres bliver for Borges emblematiske bil- 
leder på værkets radikale åbenhed, og i teksterne fremstiller han begrebet 
om det uendelige som et frygteligt og tragisk vilkår der afhumaniserer 
mennesket, idet det fratager mennesket døden. Borges” måske kendteste 
fortælling »Babelsbiblioteket« kan illustrere dette. I dette gotiske og 
groteske bibliotek henslæber bibliotekarerne deres liv i en bestræbelse på 
at finde bøgernes bog, der kan forklare bibliotekets paradoksale struktur. 
Biblioteket er nemlig på én gang både uendeligt og afgrænset. På den ene 
side består det af et endeligt antal bøger, idet ingen bøger er ens, mens alle 
bøger har et ensartet antal sider med et ensartet antal linjer og kombinerer 
alle alfabetets tegn på alle tænkelige måder. Når der ikke er nogen dub- 
letter, giver dette et endeligt, om end meget stort antal bøger. Men på den 
anden side hævder fortælleren, at biblioteket er uendeligt! Paradokset 
består i, at de bøger, bibliotekarerne konsulterer, er nye eller forskellige 
hver gang, også selv om de skulle få fat i den samme bog. Det, som for- 
tællingen således tematiserer, er igen forholdet mellem epistemologi og 
ontologi, mellem læsning og ‘veren’. 

Man kan også sige, at det handler om tiden. Det litterære værk frem- 
stilles allegorisk som et uudtømmeligt potentiale af betydning, og selve 
læseakten forstås som en aktualisering af en del af dette potentiale. Når 
bibliotekarerne i babelsbiblioteket efter mange år vender tilbage til den 
samme bog, er den ikke længere den samme, for de har selv forandret sig 
med tiden. Menneskets bundethed til tidens gang, og dermed også men- 
neskets dødelighed, modstilles i fortællinger som »Den udødelige«, »Tløn, 
Uqbar, Tertius Orbit«, »Aleffen« det grænseløses og det uendeliges 
princip som noget grusomt og inhumant. Kun i kraft af vores dedelighed 
er viistand til at tilskrive tilverelsen betydning, for hvis vi levede uende- 
ligt længe, ville alt godt og ondt udligne sig, som det hedder i »Den udo- 
delige«. Enhver moralsk distinktion ville blive ligegyldig, og menneskets 
liv ville blive meningsløst. Tilsvarende er det kun den enkelte lasers ak- 

tuelle læsning der kan tilskrive et litterært værk en konkret betydning, selv 
om værket i sig selv rummer et betydningspotentiale, som er uendeligt. 

Ved at behandle litteraturen litterært dekonstruerer Borges den ra- 
tionelle diskurs om litteraturen, altså kritikken, og et af hovedredskaberne 
i denne operation er den litterære selvreference. Men det betyder ikke at 
selvreferencen er en diskurs på grænsen af det litterære, sådan som Mark 
Curries borderline-begreb antyder. Tværtimod er det den litterære selv- 
reference, som hos Borges sætter den æstetiske dagsorden — det er den 
som bryder med modus ponens’ rationelle principper og som abner tek- 
stens æstetiske ubestemtheder. Og det er selvreferencen der kaster læse- 
rens opmærksomhed tilbage på hans egen brug af teksten som register for 
en anden type erkendelse end den rationelt videnskabelige, hvorved den 
antager en diskursregulerende funktion. 

Den diskursregulerende selvreference hos Borges tager form af en 
dialogisk interaktion med diskursfragmenter tilhørende andre diskursor- 
dener, ofte en litteraturkritisk diskurs præget af detaljeret, filologisk ek- 
sakthed og krævende, klassiske referencer samt citater på forskellige 
sprog, heriblandt latin. Og lige så ofte modsvares denne filologiske ek- 
sakthed af fortællerens svigtende hukommelse og ‘menneskelige’ usik- 
kerhed. Under alle omstændigheder er det den litterære teksts mimen af 
de litteraturkritiske eller ligefrem filosofiske diskurser, som sætter den 
selvreferentielle spejling i stand, altså en i Faircloughs terminologi in- 
terdiskursiv funktion, der gør læseren opmærksom på selve læseproces- 
sens æstetiske karakter. 


Fiktion og selvreference 

Det andet diskursregulerende element bag den litterære diskursorden var 
spørgsmålet om fiktionaliteten, som blev behandlet i Kapitel IV. Det 
vigtige, når vi skal se på hvad det er litteraturen gør, er at den litterære 
diskursorden suspenderer læserens forventning om at finde en reference 
til den fysisk eksisterende verden, hvorved tekstens reference, objektet i 
Peirces terminologi, erstattes med et muligt objekt, eller »a possible 
world« (Hutcheon 1987, 9). Begrebet ‘mulig verden” refererer til en række 
teorier af formel, logisk karakter, som har været diskuteret i relation til 
litteraturteorien (se f.eks. Eco 1982, 215ff.; Larsen 2002). Den litterære 
fiktion, forstået som en mulig verden, er en verden som er kulturelt skabt 
på baggrund af sprog. Den må overholde visse love, og den er ‘møbleret 
eller indrettet med personer som (evt.) gennemløber en udvikling. Det er 
således læserens opgave at udfylde de tomme huller mellem tekstens 
fragmenter (Iser) og konstruere det fiktive univers som en sammenhæn- 
gende mulig verden på baggrund af tekstens anvisninger og de genremæs- 

sige eller kronotopiske forventninger (Bakhtin). Men denne komplicerede 
operation skal være etableret som en kulturel konvention eller vane, 
knyttet til den litterære diskursorden og internaliseret af læseren for at 
operationen lykkes. Lad os se på hvordan Cervantes’ Don Quijote, som 
en af verdenslitteraturens første romaner, er med til at etablere denne 
konvention i form af en interdiskursiv dialog. 


Cervantes” »Don Quijote« 

I Ordene og Tingene foreslår Michel Foucault en læsning af Don Quijote, 
der udlægger romanen som en dialog imellem to epistemologiske mo- 
deller: på den ene side det middelalderlige lighedsepisteme, der ikke ligger 
langt fra det som Umberto Eco har kaldt den hermetiske diskursorden 
(Eco 1990/1992, 47ff.), og på den anden side det klassisk-rationalistiske 
episteme, som etableres fra og med Descartes. Ifølge denne læsning skulle 
Ridderen af den sørgelige skikkelse repræsentere lighedsepistemet, som 
dominerede indtil slutningen af det 16. århundrede. Lad os kort studere 
hvordan lighedsrelationen ligger til grund for den måde som Don Quijote 
fortolker sin omverden. I den følgende passage er den sindsforvirrede 
adelsmand på vej til at afslutte sin første dag som omvandrende ridder, da 
han nærmer sig en kro: 


Han nærmede sig kroen, der for ham lignede en borg, og holdt Rozinante an 
lidt fra den, mens han ventede på, at en dværg skulle komme til syne mellem 
murtinderne for at give tegn til en trompeter om, at der kom en ridder til 
borgen [...] Netop da skete det tilfældigvis, at en svinehyrde blæste i sit horn 
som signal til grisene om at samle sig, for han var ved at drive nogle svin, ja, 
sådan kaldes de altså uden forlov, ud fra nogle stubmarker, og straks 
forestillede Don Quijote sig, hvad han ønskede at høre, nemlig at en dværg 
blæste signal om hans komme [...] (Cervantes 1998b, 42). 


Don Quijote tager afsæt i nogle begrænsede ligheder mellem virkeligheden 
(svinehyrdens horn) og den tekstlige genrenorm (det 16. århundredes 
ridderroman), på baggrund af hvilke han foretager en fortolkning af 
helheden, der følger det middelalderlige lighedsepisteme. Lighedsepistemet 
bliver dermed dialogisk parodieret i mødet med et klassisk-rationelt epis- 
teme, som repræsenteres af et netværk af andre stemmer og fortællere, 
heriblandt hovedfortælleren, der i dette uddrag kommer eksplicit frem i 
undskyldningen for udtrykket »svin«. Men hvad er det for en type 
tolkning som er på færde i det såkaldte lighedepisteme? Er det en fri asso- 
ciationskæde baseret på nogle få ligheder, således som Foucault hævder? 

len anden scene, denne gang fra første bogs Kapitel 16, sniger kropigen 
Maritornes sig om natten ind i det værelse, som Don Quijote og Sancho 

deler med en muldyrdriver, for at tilbyde sidstnævnte sine ydelser. På 
trods af hendes stygge fremtræden tager Don Quijote hende imidlertid for 
at være borgherrens dydige og yndige datter, der forelsket opsøger ham: 


Og den stakkels ridders forblændelse var så stor, at hverken når han rørte 
hende eller lugtede til hendes ånde eller andre ting, som hang ved den gode 
pige, blev han revet ud af sin vildfarelse, og det var ellers lugte, der kunne få 
enhver anden end en mulddyrdriver til at kaste op; snarere troede han at han 
holdt skønhedens gudinde i sine arme (Cervantes 1998b, 157). 


For Don Quijote betyder genrekonventionerne mere end de konkrete, 
taktile og olfaktiske erfaringer af kropslig karakter, som pigen giver an- 
ledning til. Episoden viser således hvordan Don Quijote forvalter lig- 
hedsepistemet: der er ikke tale om en fri associationsrække på baggrund 
af en sanselig lighed, men om at den tekstlige tradition fortolkes autori- 
tært og dogmatisk, også selv om udlægningen måtte stride imod de mest 
elementære erfaringer. Som Rigmor Kappel Schmidt formulerer det, er 
don Quijotes menneskesyn unuanceret og forankret i den litteratur han 
har læst, idet han ikke lytter, men blot befæster sin generelle fejltolkning 
monologisk (Schmidt 2003, 35). Og som vi var inde på i Kapitel II, træder 
subjektets stereotypbilleder af den anden i aktion som monologisk re- 
duktive skabeloner, når der ikke er tale om en åben dialogisk interaktion 
med den anden. Samtidig viser episoden imidlertid også hvordan Don 
Quijotes position bliver parodieret og udstillet gennem mødet med det 
rationelt-empiriske episteme, der tilsyneladende udgør den dialogiske 
modpol til lighedsepistemet, og som, ud over at omfatte en konsensus 
mellem fortælleren og den intenderede læser også tæller en række ‘for- 
nuftige” fiktive personer: bl.a. præsten og barberen. 

Don Quijotes autoritært deduktive måde at forholde sig til verden på 
kan forstås som en parodieret fremstilling af den dogmatiske middelalder- 
lige bibeleksegese, hvor de hellige teksters autoritet stod som den øverste 
kilde til erhvervelse af kundskab om verden. I sin værdifulde monografi 
om Don Quijote fra 1986 tolker E.C. Riley netop romanen som en dialog 
mellem en række forskellige diskursordener, som hver især repræsenterer 
det epistemologiske skift ved renæssancens afslutning (Riley 1986, 
167ff.). Riley peger således på dialogen mellem de poetiske og historiogra- 
fiske diskurser, mellem den religiøse tro og den videnskabelige sandhed, 
mellem ridderromanerne og den moderne roman i form af Don Quijote 
selv osv. Men ligesom Foucault bliver han i 1986 stående ved registrerin- 
gen af de binære oppositioner og ser ikke at dialogen er dobbeltsidet og 
involverer mindst tre forskellige diskursordener. I introduktionen til 
nyudgivelsen af Don Quijote fra forlaget Critica i 1998 læser Riley 

imidlertid romanen som en litteraturteoretisk eller metalitterær reflektion 
over den moderne roman som genre (Riley 1998, CXIX ff.). 

Den tredje diskurs, som vi kan føje til middelalderens religiøst-auto- 
ritære diskurs tilknyttet bibeleksegesen og den rationelt-empiriske diskurs 
tilknyttet historieskrivningen samt den begyndende eksperimentelle vi- 
denskab, er netop den litterært-kunstneriske diskurs. Ligesom middelal- 
derens religiøst-autoritære lighedsepisteme bliver parodieret ved at blive 
konfronteret med den rationelt-empiriske diskurs, således bliver denne 
parodieret, idet romanen gennem et helt system af selvreferencer og 
forskellige interdiskursive dialoger suspenderer selve de logisk-rationelle 
årsagssammenhænge. I kraft af romanens parodiske interdiskursivitet og 
intertekstuelle genredialoger udkrystalliserer der sig en egentlig diskursre- 
gulerende selvreference, der så at sige sigter på at opdrage det samtidige 
publikum til at reflektere over, hvad det er litteraturen formår med sine 
mulige umulige verdener. Den parodiske interdiskursivitet mellem histo- 
riografi og fiktion optræder i koncentreret form i romanens første kapitel, 
men gentages med jævne mellemrum gennem hele romanen i spillet på 
forskellige fortællere samt deres baggrund og troværdighed, mens den 
parodierede interdiskursivitet mellem litteratur og litterær kritik f.eks. 
tager form at samtalerne mellem præsten og barberen om hvilke bøger de 
skal brænde, eller mellem Don Quijote selv og kanniken i første bogs 
kapitel 48-50 om litteraturens karakter. Samtidig orkestrerer romanen en 
række genredialoger mellem f.eks. ridderromanen og den pikareske roman 
eller mellem den pikareske roman og den pastorale roman, som alle bi- 
drager til at sætte fokus på litteraturens konstruktkarakter for læseren, 
samt til at parodiere de enkelte genrer i lyset af de andre. 

Det første skridt til at erkende denne tredje dimension i romanen går 
efter min mening ud på at forstå, at Don Quijote ikke først og fremmest 
drager ud for at læse verden som en åben bog, sådan som Foucault og 
mange med ham mener. Han drager ud på eventyr for at skrive verden. 
Hans ambition er at bidrage til skabelsen af den litterære fiktion og 
således overtage forfatterens rolle, ikke læserens, hvilket romanen gør 
klart fra det første kapitel. Således siges det om hidalgoen Alonso Qui- 
jano, som vor tapre ridder muligvis hed inden han helt mistede forstan- 
den, at han havde denne trang til at digte videre på ridderromanernes 
fiktive universer: 


[T]it fik han lyst til at gribe pennen og helt bogstaveligt tilføje den slutning, der 
blev lovet; og han ville uden tvivl have gjort det, og endda være sluppet godt 
fra det, hvis større og mere vedholdende overvejelser ikke havde bremset det 
(Cervantes 1998b, 34). 

Et andet indicium på at Don Quijotes aktivitet skal læses som en kreativ 
skriven og ikke som en læsen eller tolken af allerede givne tegn, består i 
at vores ridder allerede på sit første togt forestiller sig, hvordan hans 
historie vil blive fortalt af en fremtidig forfatter. Han forestiller sig endog 
dennes måde at fortælle på: 


- Hvem kan tvivle pa, at i de kommende tider, nar den sandfærdige historie om 
mine navnkundige bedrifter ser dagens lys, vil den vismand, der beretter om 
dem, vælge at beskrive det således, når han skal fortælle om første gang jeg 
drog ud: »Næppe havde den rødblonde Apollon spredt sin smukke hårpragts 
gyldne lokker ud over den vide, udstrakte jord [...]« (Cervantes 1998b, 41). 


Læg mærke til at teksten er fuld af det, som Bakhtin ville kalde ‘fremmede 
ord” (alien words), dvs. tekstfragmenter som i kraft af deres stilistiske 
egenart etablerer dialogiske relationer mellem flere forskellige diskurser: 
inde i fortællerens beretning optræder Don Quijotes tale, som på sin side 
præsenterer os for det stiliserede billede af en fremtidig imaginær for- 
tæller. Og ud af dennes mund kommer Don Quijotes stemme i en paro- 
dieret version, der illuderer hvordan den ville lyde i en fremtidig bog: 


Så udbrød han igen, som om han virkelig var forelsket: »Oh prinsesse 
Dulzinea, mit tryllebundne hjertes herskerinde! Stor er den krænkelse, I har 
tilføjet mig ved at sende mig bort og vise jeres misbilligelse, idet I med ubøjelig 
ihærdighed har befalet, at jeg ikke må vise mig for jeres skønne åsyn« 
(Cervantes 1998b, 41-42). 


På dette sted løber Rigmor Kappel Schmidts ellers udmærkede og meget 
roste oversættelse ind i et sprogligt problem, for hvordan skal man i 
dansk oversættelse gengive de diskursmarkører, der markerer Don Qui- 
jotes parodierede tale som værende et billede på ridderromanernes sprog- 
brug, et image of language i Bakhtin'sk forstand? Lad os lige et øjeblik 
studere hvorledes disse diskursmarkører fungerer i den originale spanske 
tekst. Her lyder den samme passage således: 


Luego volvia diciendo, como si verdaderamente fuera enamorado: »-;Oh 
princesa Dulcinea, sefiora deste cautivo corazón! Mucho agravio me habedes 
fecho en despedirme y reprocharme con el riguroso afincamiento de mandarme 
no parecer ante la vuestra fermosura« (Cervantes 1998a, 47-48). 


Brugen af ‘f i stedet for ‘h’ i ord som fecho og fermosura, med sært 
bøjede verber (babedes) og ord der ikke længere var i brug på de Cervan- 
tes' tid (afincamiento), er stilistiske diskursmarkerer, der signalerer at her 

tales der med en sprogbrug der ikke hører til i ‘virkeligheden’, men i et 
fiktivt, litterært univers. Således bliver de også til et galskabens mærke i 
teksten, som markerer at Don Quijote ikke kan skelne mellem fiktion og 
‘virkelighed’, og som optræder hver gang han træder i aktion som om- 
vandrende ridder. Men det er værd at bemærke, at den parodierede 
stemme er modelleret over de bøger Don Quijote har læst og således ikke 
er et idiosynkratisk træk ved den gale herremand: 


Oven i det hældte han yderligere tøjerier af sig, der alle blev holdt i den stil, 
han havde lært af sine bøger, idet han efterlignede deres sprog så godt han 
kunne (Cervantes 1998b, 42). 


Stemmen med den arkaiske stil, markeret med ‘f i stedet for ‘h’, kommer 
ud af munden på Don Quijote, men tilhører den fremtidige fortæller som 
Don Quijote forestiller sig skal nedskrive hans eventyr. Det vil sige, at den 
arkaiske stil bliver et fiktionsmærke i teksten. Forholdet mellem den 
historiografiske diskursordens sandhedssøgen og den litterære diskursor- 
dens fiktion er i det hele taget et vigtigt tema lige fra første kapitel hvor 
fortælleren diskuterer navnet på romanens hovedperson med sig selv på 
følgende måde: 


Det siges, at hans tilnavn var Quixada eller Quesada, men her er der nogen 
uenighed blandt de forfattere, der skriver om ham, skønt velbegrundede 
formodninger peger på, at han hed Quexana. Men det betyder ikke så meget 
for vores fortælling; det må være tilstrækkeligt at beretningen om han ikke 
afviger en tøddel fra sandheden (Cervantes 1998b, 33). 


Henvisningen til de forskellige forfattere, »som skriver om ham«, efter- 
ligner den historiografiske diskurs, der sætter sig for at vurdere forskellige 
historiske kilders troværdighed, hvorved der opstår en diskursivt betinget 
dobbelttydighed af ordet ‘historie’. Dette forhold kompliceres naturligvis 
blot yderligere efter romanens niende kapitel, hvor udsigelsesstrukturen 
mangedobles med introduktionen af den arabiske historieskriver Cide 
Hamete Benengeli, som angiveligt har forfattet det oprindelige manu- 
skript, oversætteren som oversætter det til kastilliansk fra arabisk, ud- 
giverens der selv optræder som en anden fortæller og siden hen en hel 
række af eksplicitte fortællere, der tager ordet for at fortælle både deres 
egen og andres historier. Effekten af denne eksplosion af indlagte historier 
er, at den indledningsvist mimede historiografiske diskurs bliver parodi- 
eret, og denne effekt forstærkes kun af de mange intertekstuelle referencer 
og genrepasticher, hvor personer hentet ud af ridderromaner dialogerer 
med pikareske figurer eller stiliserede doncellaer og ædle hyrder fra 

pastoralromanerne eller med mystiske maurerkvinder fra de byzantinske 
kærlighedsromancer. Hertil kommer forekomsten af den egentlige selv- 
reference, hvor romanen i slutningen af den første bog nævner Cervantes” 
egen novelle »Rinconete y Cortadillo«, og hvor Cervantes” navn optræder 
i en samtale om ridderromanerne imellem præsten og kannikken (kapit- 
lerne 47 og 48 i første del). 

Det ambivalente og dialogiske forhold mellem den historiske sandhed 
og den gode historie bidrager til at relativisere det empirisk-rationelle 
årsag-virkningsparadigme, og dette bliver endegyldigt parodieret i 
romanens anden del, hvor romanens første del optræder som en bog 
personerne, som Don Quijote møder, har læst. I anden del optræder Don 
Quijote således på en gang som hovedperson i en ridderroman og som 
hovedperson i Cide Hamete Benengelis beretning, og Don Quijote be- 
klager sig endog selv over eksistensen af en virkeligt eksisterende for- 
falskning i form af den apokryfe anden del af romanen, skrevet af Avel- 
laneda og udgivet nogle fa år før Cervantes udgav anden del af Don Qui- 
jote. Det går endog så vidt, at Don Quijote på et tidspunkt møder en per- 
son, som hævder at have mødt denne anden Don Quijote i kød og blod. 
Her går princippet om den udelukkede tredje endegyldigt i sort. 

Opsummerende kan man sige, at lighedsepistemet bliver parodieret i 
dialog med det rationelt-empiriske vidensparadigme, mens et af dettes 
epistemes centrale diskurser bliver parodieret gennem romanens interdi- 
skursive dialoger, dens komplicerede udsigelsesstruktur og dens leg med 
overblændinger af forskellige virkelighedsplaner og mulige og umulige 
verdener. Romanens tredje betydningsniveau bliver således at forstå den 
diskursregulerende selvreference, der tager sigte på at lære samtidens 
læsende publikum at respektere den litterære diskursordens fiktionelle 
frihed (Dines Johansens license og kontemplativitet) over for modrefor- 
mationens dogmatiske bibeleksegeser. 


Dannelse: teksten som model i læserens identitetskonstruktion 

I denne sidste del skal vi se på hvordan den litterære selvreference kan 
have en diskursregulerende funktion i forhold til læserens forståelse af 
tekstens ‘eksemplaritet’ (Dines Johansen), eller det man også kunne kalde 
tekstens dannelsesmæssige potentiale i etisk forstand. I Kapitel II har vi 
været grundigt inde på den semiotiske beskrivelse af betingelserne for 
subjektets identitetskonstruktion. Synspunktet var her, at det menneskeli- 
ge subjekt måtte forstås som en sprogligt konstrueret stabilitet eller ‘vane’, 
udspændt temporalt mellem en erindret fortid og en forestillet fremtid, 
spatialt mellem selvet og den anden og kulturelt mellem det kulturelle 
subjekts stereotype forventningshorisont og det individuelle subjekts egne 

kommunikative erfaringer. Erfaringsmaterialet som indgår i denne kon- 
struktion, er af både imaginær og narrativ karakter, i den forstand at den 
litterære diskursorden forudsætter, at det læsende subjekt tilegner sig 
tekstens mulige erfaringer som sine egne og relaterer dem til sin egen 
aktuelle livsverden som en slags kognitiv model. Der er altså ikke bare tale 
om, at læseren forudsættes at identificere sig med personerne i et fiktivt 
univers, men også om at fastholde en distance og derved forstå sig selv 
gennem forståelsen af tekstens anden. Lad os se hvordan en litterær teksts 
diskursregulerende selvreferencer så at sige instruerer eller vejleder sine 
læsere om denne komplicerede operation. 


Antonio Munoz Molinas »Beltenebros« 

Den roman som skal illustrere de metafiktive elementers dialog med den 
litterære diskurs’ dannelsesmæssige funktion, er Antonio Muñoz Molinas 
Beltenebros, eller Mørkets herre som den hedder i dansk oversættelse. 
Beltenebros udkom første gang i 1989, på et tidspunkt hvor den spanske 
demokratiseringsproces var gennemført, og hvor socialistpartiet PSOE 
havde siddet ved magten i en årrække. Som vi allerede har været inde på, 
kan bogen siges at markere en overgang mellem forfatterskabets tidlige, 
formorienterede periode og en mere etisk stillingtagende fase (se s. 239). 
Romanen er fortalt i første person, og handlingen udspiller sig i den span- 
ske efterkrigstid, hvilket jo naturligvis refererer til tiden efter borgerkrigen 
1936-39. 

Hovedpersonen og førstepersonsfortælleren ved navn Darman er en 
tidligere kaptajn i den republikanske hær, som en hemmelig organisation 
af eksilspaniere sender fra London til Madrid i starten af tresserne for at 
likvidere en formodet forræder. Ofret, som hedder Andrade, fornemmer 
truslen og flygter, hjulpet af sin veninde, den unge Rebeca. Til Darmans 
store overraskelse ligner den unge Rebeca på en prik en anden Rebeca, 
som Darman lærte at kende tyve år tidligere, og som han blev dybt for- 
gabt i. I jagten på Andrade gennem et labyrintisk og tåget Madrid bliver 
Darman konfronteret med en uendelig serie af spejlinger og dobbeltgæn- 
gere, og han begynder at tvivle både på Andrades skyld og på sin egen 
identitet. Med temaer såsom ‘jeg og den anden” og ‘forræderen og helten’ 
bliver referencerne til Borges forfatterskab manifeste, og der knyttes an til 
hele den postmoderne og dekonstruktive tradition, hvor tegnets reference 
hele tiden udsættes i nye forskydninger. Imidlertid sker der på et tids- 
punkt det, at sagen går hen og bliver meget personlig for Darman, fordi 
alle disse spejlinger får ham til at forbinde denne sag med en anden sag, 
som udspillede sig tyve år tidligere. I denne anden sag likviderede Darman 
en anden formodet forræder, en mand ved navn Walter, som var gift med 

den Rebeca, som han havde forelsket sig i. Walter-sagen har i de tyve år, 
som er gået siden da, udgjort en permanent kilde til eksistentielt ubehag 
for Darman, hvilket har gjort, at han har fortrængt hele sin fortid. I 
romanens slutning opdager Darman imidlertid, at alle disse spejlinger og 
gentagelsesstrukturer hverken har at gøre med en umulig gentagelse af 
historien med stort H eller med hans egne subjektive fantasier, men at der 
drejer sig om en nøje tilrettelagt strategi, udarbejdet af en af hans eks- 
kombatanter, en mand ved navn Valdivia, som nu er chef for det fran- 
kistiske politi. I bogens sidste scene overvinder Darman Valdivia, som 
også kalder sig Beltenebros, mørkets herre og ondskabens inkarnation. 

Historien bliver fortalt med tilbageblik, hvilket tillader fortælleren at 
kommentere sin situation sådan som den var på det tidspunkt, da hoved- 
intrigen udspillede sig i 1960'erne: »Jeg var ligesom ham« siger fortæl- 
leren om sig selv, når han sammenligner sig med skurken, den senere 
Beltenebros (Mufioz Molina 1989, 123). Men selv om historien er fortalt 
med denne temporale forskydning, så udtaler personen Darman gentagne 
gange, at han ikke ønsker at huske. Der kan således iagttages en interes- 
sant udvikling i hovedpersonens måde at være på fra det tidspunkt hvor 
handlingen starter, og han ikke ønsker at huske, og til det tidspunkt hvor 
han fortæller historien efter sin hukommelse. Personen gennemgår en 
udvikling, hvor han genvinder hukommelsen. En tilsvarende udvikling 
finder vi i den måde de labyrintiske spejlinger i bogens start blokerer for 
at tilskrive sproget enhver reference eller stabil betydning, og så den 
åbenbaring som afsløringen af skurken udvirker, hvor sproget pludselig 
får en meget konkret reference til det spanske samfund og historie. Og 
med den konkrete reference får det også en kritisk brod i social og politisk 
forstand. Det, kan man sige, er den erfaring, som den implicitte fortæller 
sigter pa at kommunikere til sine læsere gennem sin strategiske tilrettelæg- 
ning af teksten, for ved at forføre læseren til at se verden med personens 
øjne, trækkes læseren gennem den samme erfaringsproces som hovedper- 
sonen, og ledes dermed til at drage sine egne konklusioner. 

En selvreferentiel læsning ville etablere en allegori mellem kriminal- 
historien med Darman i detektivens rolle og læseakten, hvor læseren 
indtager detektivens plads (Hutcheon 1980; Eco & Sebeok 1983; Col- 
meiro 1994, 74; Rich 1999, 66). Darman analyserer den verden, som 
omgiver ham, og han tolker tingenes tilstand som indekser eller spor, der 
kræver en rekonstekstualisering, ganske som læseren står over for at 
skulle udfylde alle tekstens tomme pladser. For at kunne forbinde alle de 
løsrevne og fragmenterede spor han finder, må Darman opdigte historier. 
Han begynder simpelt hen igen og igen at forestille sig, hvad det er som 
er sket forud for hans tilstedeværelse, hvorved han allerede som ‘person’ 

påtager sig sin senere rolle som fortæller, men i allegorisk forstand på- 
tager han sig også læserens rolle. 

Vi har allerede konstateret at Antonio Mufioz Molina, ligesom mange 
andre af nutidens forfattere, er en forfatter med en høj grad af litteraturte- 
oretisk ballast, og at den teoretiske diskussion om læserens aktive rolle i 
den litterære praksis er et genkommende motiv i hans tekster. Det ser man 
f.eks. i novellen »Den besatte« (»La poseida«, Mufioz Molina 1993). I 
denne historie opfinder hovedpersonen en romantisk kærlighedshistorie 
helt ude af trit med virkeligheden, mens han sidder og betragter en ung, 
kvindelig narkoman, der venter på sin pusher. Hovedpersonen, der selv 
er en anonym kontormand, indtager sin formiddagskaffe på den bar, hvor 
pigen sidder og venter, og det er hovedpersonens manglende erfaringer fra 
livet på gaden, som fører til den grove fejltagelse. Når Darman i Beltene- 
bros også lader sig føre bag lyset, er det ikke fordi han mangler livser- 
faringer, men på grund af at han ikke kan eller ikke vil huske. Genero- 
bringen af erindringen, som er forudsætningen for at besejre Beltenebros, 
finder sted i romanens sidste kapitler og beskrives symbolsk som en slags 
genfødsel. For at komme hen til den nedlagte biograf hvor det endelige 
opgør finder sted, må Darman passere gennem en underjordisk tunnel. 
Tunnelen, som er mørk og fugtig og fyldt med rotter, fører ham direkte 
til verdens underliv, »el vientre del mundo« (Muñoz Molina 1989, 211), 
men tunnelen beskrives samtidig som en passage mellem fortid og nutid, 
idet fortælleren siger at »således forenedes fortid og nutid som to steder 
forbundet af en tunnel« (Mufioz Molina 1989, 164-65). 

I kraft af passagen gennem tunnelen genvinder Darman sine kropslige 
sanser, folesansen og lugtesansen, og pludselig kan han ogsa navigere 
igennem den merklagte biograf i kraft af sin hukommelse, for han har 
været der for. Den endelige omvending, der giver ham sejren over mørkets 
fyrste, indtræder da han husker Valdivias navn. Idet han råber Valdivias 
navn af sine lungers fulde kraft, beviser han, at han har genvundet hu- 
kommelsen, at han ved hvem hans modstander er, og hvem der er 
ansvarlig for alle de bedrageriske spejlinger, han blev udsat for i romanens 
start. Men samtidig tilbageerobrer han ogsa ordets magt, idet han med 
navnet som indeks, deiktisk udpeger forræderen. Herigennem genvinder 
sproget sin reference til verden, og de bedrageriske og labyrintiske spej- 
linger bryder sammen. 

Beltenebros er en åben roman, der rummer mange mulige læsninger. På 
et plan er det en fiktiv fortælling om de historiske hændelser i den spanske 
efterkrigstid, og som sådan er romanen velresearchet og informativ. På et 
andet plan er det historien om et subjekts identitetsdannelse og forhold til 
sin egen fortid. På et tredje plan diskuterer den forholdet mellem sproget 

og dets reference i lyset af den dekonstruktive teori og den efterfølgende 
pragmatiske vending, og endelig kan alle disse udlægninger samles i en 
allegorisk læsning, der overfører perspektivet fra det individuelle subjekt 
til en allegori for den kollektive identitetsdannelse. Den erfaringsproces 
som Darman gennemløber, og som læseren qua fortællerens strategi 
gennemløber parallelt, overføres eksemplarisk på det læsende publikum 
iSpanien i slutningen af 1980'erne i kraft af en selvreferentiel læsning, der 
inddrager læserens egen livsverden som den erfaringsbaggrund romanens 
erfaringer tilegnes på baggrund af. 


Tekst 
Å 
Umiddelbart objekt Umiddelbar interpretant 
Personer og begivenheder Erindring og glemsel 
i Spanien i 1960'erne hos Darman 


A 


Umiddelbart objekt Dynamisk interpretant 

Laeserens livsverden Kollektiv erindring 

i Spanien i firserne og glemsel i slutningen 
af firserne i Spanien 


I denne læsning foretager læseren en centripetal eller rekonstruktiv 
læsning, der fokuserer på forholdet mellem erindring og glemsel hos Dar- 
man, og applicerer denne relation som en model for den kollektive 
identitetsdannelse i Spanien i læserens samtid. Hvis subjektets identitets- 
konstruktion, hvad enten vi snakker individuelle eller kollektive subjekter, 
kan forstås som en narrativ proces, der forbinder den umiddelbare nutid 
med en erindret fortid og en forestillet fremtid, så må man sige, at denne 
relation er brudt sammen i Darmans tilfælde. Som person i romanen er 
Darman ude af stand til at huske, fordi hans erindringer er blokeret af 
nogle traumatiske begivenheder, og hans nutid bliver derfor en nærmest 
fiktiv eller labyrintisk ikke-tid og ikke-sted. Heroverfor genvinder Darman 
som fortæller af historien en ny identitet simpelt hen ved at fortælle 
historien. Og ligesom romanfiguren Darman er afhængig af at genvinde 
hukommelsen for at kunne reorientere sig i sin egen verden, således postu- 
lerer teksten i denne allegoriske læsning, at det spanske læsende publikum 
også er afhængigt af igen at skabe et kulturelt subjekt med en kollektiv 
erindring for at kunne udvikle en kulturel identitet i tiden efter Franco- 
regimet. Efter Francos død opstod der nærmest det man kunne kalde of- 
ficielt kollektivt amnesi hvad angik den politiske fortid, fordi de magtha- 
vende politikere mente, at det var den eneste måde, man kunne iværksætte 
en fredelig demokratiseringsproces på. Ingen skulle drages til ansvar, og 

derfor skulle intet huskes. Det er således min påstand, at teksten skal 
læses i dialogisk samspil med transitionsperiodens kulturelle subjekt, 
præget af amnesi og ansvarsforflygtigelse. Man kan sige, at det er den 
præmis, jeg tilføjer romanens enthymemiske struktur (se s. 231). 

At teksten i kraft af sin egen strategi peger på en sådan læsning ses af, 
at personen Darman nærmest fungerer som en maske i den forstand, at 
han lider af en personlig identitetskrise, som ikke hører hans egen tid til. 
Personen Darman lever i 1960”ernes dramatiske begivenheder, men for- 
tælleren Darman antyder igennem det billedsprog han anvender, mulig- 
heden for en anden og mere allegorisk eller metafiktiv læsning. Og denne 
læsning har klar affinitet til det spanske publikums livsverden anno 1989. 

Selve hovedpersonen inviterer som litterært motiv læseren til at forstå 
ham som nok et tilfælde blandt mange andre: den typiske, eksilerede 
spanier med mere end tyve år på bagen i udlandet, den politisk bevidste 
patriot, der længes nostalgisk efter sit tabte fædreland. Men det er ikke 
det, som er tilfældet. Det er ikke manglen på et fædreland, som er årsagen 
til Darmans krise, og endnu mindre den nostalgiske længsel efter en tabt 
fortid. Fortiden forekommer ham tvært imod så vederstyggelig og fyldt 
med så mange traumatiske oplevelser, at han har foretrukket at glemme 
alt om den. Det, som virkeligt går ham på, udtrykkes til gengæld oftest 
gennem det anvendte billedsprog. I første kapitel beskriver fortælleren 
f.eks. hvordan Darman levede i perioden op til de begivenheder, som ud- 
gør romanens centrale historie. Hans liv var delt imellem den trygge men 
intetsigende tilværelse som antikvar i England, og så hans mange rejser 
som hemmelig kurer for modstandsbevægelsen. Og dette rejseliv beskrives 
med lufthavnenes og hotellernes anonyme rum som en spatial metafor: 


Sandt at sige tilbragte jeg på den tid halvdelen af mit liv i lufthavne, og 
eftersom hverken tid eller rum er helt virkelige sådanne steder, vidste jeg 
sjældent nøjagtig, hvor jeg befandt mig. Jeg levede i en varm og bestandig 
følelse af provisorium og landflygtighed, af ophævet tid og venten uden mål 
(Muñoz Molina 1992, 12-13). 


Lag mærke til hvordan fortælleren understreger, at hovedpersonens 
følelse af hjemløshed har rod i hans nuværende livsform med de mange 
rejser og de rum som omgiver ham, og ikke i hans eksil. Tilsvarende siger 
han at »nogen gange troede jeg, ligesom munkene, at jeg længtes nostal- 
gisk efter en verden uden for, som i virkeligheden ikke vedkom mig« 


^ Den spanske tekst lyder således: »Es verdad que entoces me pasaba la mitad de la vida en los 
aeropuertos, y como en ellos ni el tiempo ni el espacio son del todo reales, casi nunca sabia 
exactamente dónde estaba y vivía bajo una tibia y perpetua sensación de provicionalidad y 
destierro, de tiempo cancelado y espera sin motivo« (Mufioz Molina 1989, 13). 

(Mufioz Molina 1989, 14). Personen Darman føler sig eksileret og frem- 
medgjort, men ikke fordi han er politisk forfulgt og landflygtig. Der er 
noget andet galt, og igen er det et billede som bringer os på sporet. l en 
scene fra bogens start, hvor Darman venter på sin kontaktperson i Fi- 
renzes lufthavn, forklarer fortælleren følgende: 


Jeg var kommet med to på hinanden følgende fly fra Paris og Milano, og jeg 
vidste ikke, om mit ur viste italiensk tid, og havde ingen holdepunkter for at 
kunne forsyne det skyggelandskab, som omgav lufthavnen, med et lands 
eksakte navn. Kun den ugidelige søvnighed og kulden forekom mig at være 
sikre kendetegn på dette sted, hvor hver erindring bestandigt skulle glide bort, 
som regnen fra hangarernes bliktage (Mufioz Molina 1992, 14).° 


Det virker påtrængende vigtigt for fortælleren at understrege, hvordan 
lufthavnens anonyme arkitektur suspenderer alle tidslige og kulturelle 
referencer for personen. Darman var på dette tidspunkt dødtræt og halv- 
syg og på nippet til at tabe enhver form for jordforbindelse, et forhold 
som medvirker til at forklare hvorfor han i den grad lod sig forføre af de 
mange labyrintiske forviklinger, men citatet indeholder også noget mere 
i den forstand, at det antyder hvorfor de anonyme omgivelser har denne 
effekt på vores hovedperson. Med billedet af »dette sted, hvor hver erin- 
dring bestandigt skulle glide bort, som regnen fra hangarernes bliktage« 
forbinder fortælleren rummets anonymitet med hovedpersonens mangel 
på hukommelse. Billedet af regnen, der preller af på bliktaget, fremmaner 
et metaforisk skema, ifølge hvilket regn og erindring sidestilles. Regnens 
væde er under normale omstændigheder en forudsætning for jordens 
frugtbarhed, hvorfor bliktagets skærmen af for regnen må antages at 
medføre ufrugtbarhed og manglende ‘vekst’. Ved at etablere en meta- 
forisk relation mellem regn og erindring konstruerer teksten en forestilling 
om at de sidstnævnte kan udgøre forudsætningen for en ‘vekst’, hvorved 
teksten trækker på traditionelle romantiske forestillinger om hvordan den 
individuelle personlighed, eller den kollektive kulturelle identitet, vokser 
organisk, gødet af erindringen. Således kommer billedet af lufthavnen til 
at blive et emblem for det senmoderne samfund, hvor de menneskelige 
erfaringer ikke ‘slar rod’ i en bestemt historisk og geografisk kontekst, 
kulturelt medieret gennem den kollektive erindring. Og denne emblemati- 
ske brug af lufthavnen som billede på den senmoderne globalisering bliver 


” Den spanske tekst lyder således: » Yo venía en dos vuelos sucesivos de Paris y de Milán, y no 
sabia si la hora que sefialaba mi reloj era la hora de Italia ni tenia razones para otorgar al paisaje 
de sombras que circundaba el aeropuerto el nombre exacto de un país: sólo la perezosa som- 
nolencia y el frío me parecieron atributos indudables de aquel lugar sobre el que toda memoria 
resbalaria siempre como la lluvia sobre las planchas onduladas de los cobertizos« (Muñoz 
Molina 1989, 15). 

fortsat i en anden af forfatterens romaner, Carlota Feinberg (Mufioz 
Molina 1999). Her er det lufthavnen i Pittsburgh, der danner ramme om- 
kring de heteroglotte diskurser og sprogets hybridisering. 

Læst på denne måde antyder billedet af lufthavnen, at Darmans krise 
er relateret til det senmoderne subjekts identitetskrise og intet har at gøre 
med det modernistiske subjekts typiske situation. Bogen handler således 
ikke om det politisk engagerede subjekts krise, men om de, med Jenaro 
Talens ord, ‘indholdstomte’, fragmenterede subjekter, som er resultatet af 
en kultur bygget på simulacra og fragmenteret af globaliseringens hybride 
diskurser (Talens 2000). Bogen handler om de stabile kulturelle værdiers 
sammenbrud og kan således siges snarere at tematisere de højere mellem- 
lags aktuelle identitetskrise ved det 20. århundredes slutning end den poli- 
tisk eksilerede spaniers situation i 1960'erne. I den forstand overfører 
Mufioz Molina det indholdstømte subjekts identitetsproblematik fra sin 
egen samtid til romanens hovedperson, der som en maske bærer den i en 
tid, som er den fremmed. Men netop i kraft af denne operation lykkes det 
forfatteren at antyde en løsning på problemet. For fortælleren Darman 
lykkes faktisk med at skrive sig igennem krisen og at genvinde den erin- 
dring, som danner udgangspunkt for at etablere subjektet som en stabi- 
litet eller ‘vane’ i de dialogiske processer. Eller som Jenaro Talens formu- 
lerer det: »Erindringen [...] er den mekanisme som gør det muligt at opret- 
holde en vis enhed, uden hvilken selvet ville opløse sig i en mængde en- 
keltstående og uafhængige indtryk« (Talens op.cit., 28. Egen oversættel- 
se). 

I et essay med titlen »Fortidens ansigt« (»La cara del pasado«), altså 
kort tid efter udgivelsen af romanen, skrev Antonio Muñoz Molina at 
»den spanske hukommelse er et minefelt hvor ingen tør begive sin ind« 
(Mufioz Molina 1995, 69). I essayet fortæller han om, hvordan han i 
dagens avis har set fotografiet af en spansk modstandsmand, som blev 
henrettet af det frankistiske politi tilbage i 1962, og hvordan avisen i 1990 
blot bekræfter dommen over ham fordi, som han ironisk siger, »det tjener 
alle bedst at de døde forbliver skyldige, så bødlerne kan bevare deres 
uskyld« (op.cit. 71). Og han fortsætter: »Bødlernes mareridt ville være, 
hvis de døde genopstod sammen med alle de forfulgte, de fængslede og 
alle dem som ikke har efterladt sig navne eller sat mærke i vores erin- 
dring« (op.cit. 70). I hvilken anden verden end i fiktionslitteraturens kan 
det ske, kunne man spørge? 

Beltenebros er pa mange leder ikke Muñoz Molinas mest vellykkede 
roman, men den er interessant på den måde, at det er en roman, hvor han 
i allegorisk form tager sin egen tidligere skrivemåde op til revision, og 
hvor han gør sig klart, hvad det er for et etisk ansvar som påhviler den 

skønlitterære forfatter. Og det er samtidig klart, at denne etiske betyd- 
ningsdimension kun træder klart frem, nar vi foretager den læsning, der 
stiller skarpt pa den diskursregulerende selvreference. Selvreferencen 
trækker en parallel mellem hovedpersonens detektivrolle og læserens egne 
hypotetiske abduktioner, og hovedpersonens hukommelsestab stiller 
dermed spørgsmålstegn ved læserens eget forhold til relationen mellem 
fortid og samtid, skyld og ansvar eller for den sags skyld mellem magt og 
mening, fiktion og historie. 

VI. GLOBALISERING, FREMMEDSPROG 
OG LITTERATUR 


I forrige kapitel er det gentagne gange blevet påpeget, at den kritiske 
diskurs løbende bør diskuterer sine egne teoretiske præmisser, hvis det 
skal give mening at tale om produktion af ‘videnskabelig’ erkendelse i 
litteraturstudierne. Eller — udtrykt i semiotiske termer — at den kritiske 
diskurs bevidst må medreflektere den grund, hvorpå læsningen bliver til. 
Kun ved at sikre et afklaret forhold mellem forskellige læsningers teo- 
retiske præmisser kan der etableres en frugtbar dialog mellem tradition og 
fornyelse samt mellem de mange forskellige og fuldt legitime tilgange, som 
i dag beriger forskningsfeltet. Dette krav om teoretisk metarefleksion 
fordrer imidlertid også, at fagets udøvere fra tid til anden tager vores egen 
faglighed op til revision i lyset af den generelle samfundsmæssige udvik- 
ling. Kun ved at diskutere vores faglighed specifikt i lyset af humanioras 
generelle udfordringer, bliver vi i stand til at sætte den teoretiske meta- 
refleksion i perspektiv og give den konkret mening. 

Selv om den finale interpretant aldrig nås i endelig form, men kun kan 
spores som en processuel tendens, f.eks. i form af bestemte forskningsfæl- 
lesskabers etablering omkring bestemte ‘vaner’, er det en virkelig, vir- 
kende og vigtig del af de diskursive praksisformer, der udspinder sig 
omkring den litterære diskursorden. Derfor afsluttes bogen med dette 
kapitel, hvor jeg vil forsøge at give en diagnose af det forskningsfælles- 
skabs udvikling, som denne bog skriver sig ind i: de litterære discipliner 
på universiteternes fremmedsprogsuddannelser. Dermed håber jeg at min 
tilgang til de litterære studier kan indgå som et indlæg i den fortløbende 
dialog om vores genstandsfelt på fremmedsprogene og i litteraturfaget 
som sådan, og at jeg kan bidrage til udviklingen af dette forskningsfælles- 
skabs løbende refleksion og selvrefleksion. 

Det nu hedengangne Humanistiske Forskningsråd pegede i sin strategi- 
plan for perioden 2003-2007 på den øgede globalisering som en af hoved- 
udfordringerne for de humanistiske videnskaber i den kommende tid, og 
det er nok svært at være uenig deri. I de udviklede vestlige samfund ned- 
toner globaliseringen nationalstaternes traditionelle rolle, samtidig med 
at de kulturelle identiteter sættes i skred i en række flerkulturelle og multi- 
etniske kultursammenstød. Den øgede geografiske mobilitet og økono- 
miske globalisering lader således en forceret moderniseringsproces skylle 
hen over kloden, hvilket øger det samfundsmæssige behov for fremmed- 
sproglige kvalifikationer og interkulturelle kompetencer. Derfor indtager 

fremmedsprogsstudierne efter min mening en nøgleposition i humanioras 
svar på de udfordringer, den øgede globalisering stiller de vestlige sam- 
fund overfor. Og inden for fremmedsprogsstudierne udgør den litterære 
dimensions fokus på æstetiske, etiske, logiske og hermeneutiske problem- 
stillinger et meget værdifuldt aspekt af det, man kunne kalde en specifikt 
humanistisk måde at anskue de interkulturelle problemstillinger på. 
Imidlertid står fremmedsprogsstudierne netop i disse år i et vadested 
mellem forskellige videnskabelige paradigmer og måden hvorpå fagene og 
de enkelte discipliner vælger at positionere sig i forhold til disse paradig- 
mer kan få afgørende indflydelse på hvordan både fremmedsprogsstudier- 
ne og humaniora som sådan kan tackle denne udfordring i fremtiden. 
Med dette afsluttende afsnit ønsker jeg derfor at bidrage til diskussionen 
om de specifikke udfordringer, som den øgede globalisering stiller 
litteraturstudierne på universiteternes fremmedsprogsfag overfor. 


Globalisering af semiosfæren' 


Globalisering har om noget været årtusindskiftets buzzword. Den øgede 
globalisering har været brugt som argument for alt mellem himmel og 
jord, lige fra skærpet indvandrerkontrol og nedsættelse af priserne på 
alkohol og cigaretter til implementeringen af et bredsbåndsnet eller 
omlægning af de videregående uddannelser. På trods af begrebets mange 
forskellige og til tider ligefrem modsætningsfyldte betydninger er der 
imidlertid ingen grund til at betvivle det reelle i, at den nye økonomiske 
og politiske verdensorden efter østblokkens sammenbrud, it-teknologiens 
revolutionering af de menneskelige kommunikationsformer samt den 
øgede internationale mobilitet har betydet en reorganisering af de øko- 
nomiske og politiske magtstrukturer i verden og har sat en ny kulturel 
dagsorden. Selv om dette ikke er stedet for at gå ind i en dybere diskus- 
sion af globaliseringsbegrebet, vil jeg i det følgende uddybe to forskellige 
aspekter af globaliseringen, som jeg mener humaniora i almindelighed og 
fremmedsprogsfagene i særdeleshed må tage som udgangspunkt for deres 
overvejelser om fremtidens udfordringer. Det drejer sig om globalisering 
forstået som øget global dominans, og globalisering forstået som en 
forceret moderniseringsproces på globalt plan. 

Forstået som en centraliseret, ideologisk, politisk og økonomisk do- 
minansrelation kan den aktuelle globaliseringsproces ikke siges at være 


! Dele af nedenstående afsnit har været præsenteret som en key-note forelæsning på en kon- 
ference for American Society of Geolinguistics i oktober 2003 og er under udgivelse i tidsskriftet 
Geolinguistics. 

udtryk for noget revolutionerende nyt. Dominansforholdets konkrete 
former har skiftet hen over århundrederne og sågar inden for de seneste 
årtier; de midler hvormed dominansen sættes igennem og graden af lokal 
autonomi har f.eks. ændret sig helt afgørende, og dog er selve dominans- 
relationen ikke ny.^ Den samme proces kan ikke bare genfindes bag den 
imperialisme, som førte til det 20. århundredes to verdenskrige, men også 
bag så forskellige politiske begivenheder som etableringen af det romerske 
imperium, Karl den Stores dominans i den europæiske middelalder eller 
det spanske verdensimperium i det 15. og 16. århundrede. Anskuet på 
denne måde kan den spanske kolonialisering af Amerika betragtes som et 
eksempel på, hvordan udbredelse af den dominerende magts sprog og 
opretholdelse af en politisk dominans altid er gået hånd i hånd. Således 
skrev den spanske grammaticus Antonio de Nebrija i året 1492 den første 
grammatik over det spanske sprog. 1492 var også året hvor de katolske 
regenter, Isabel af Castilien og Fernando af Aragonien, erobrede Granada 
fra maurerne og dermed samlede den iberiske halvø under kristen ledelse. 
Det var året hvor jøderne blev udvist, og det var året hvor Columbus 
fopdagede” Amerika. I introduktionen til værket, som retorisk er rettet til 
dronningen, redegør Nebrija for den nytte, som hans grammatik kunne 
gøre. Efter at have forklaret at den grammatiske beskrivelse var nødven- 
dig for standardiseringen og bevarelsen af det kastilianske sprog, anfører 
han følgende argument: 


Den tredje nytte man kunne drage af mit arbejde kunne være dette at der [...] 
efter at Deres Højhed har underlagt sig mange barbariske folkeslag og nationer 
med mange forskellige sprog, måtte være behov for at disse [de underkastede 
folk, HLH] pålægges de forordninger som den sejrende pålægger den besejrede, 
heriblandt vores sprog; og her er det så at mit arbejde kunne være en hjælp, 
ligesom vi i dag studerer den latinske grammatisk for at tilegne os latin 
(Nebrija 1492. Optrykt i Abellán 1986, 22-23. Min overszettelse).? 


Klarere kan sammenhængen mellem grammatisk sprogbeskrivelse, kul- 


? Man kan sige at denne tilgang til globaliseringen svarer til det som Diana Crane ville kalde 
kulturimperialismemodellen (Crane 2002, 7). Denne model tager afsæt i marxismens analyse af 
kapitalismens internationale fremtræden i form af imperialisme, men den traditionelle, politisk 
baserede imperialisme er ifolge Crane i dag erstattet af en mediebaseret kapitalisme baseret pà 
markedsfunktionen. 

? Den originale spanske tekst lyder sáledes: »El tercero provecho de este mi trabajo puede ser 
aquel que [...] después que vuestra Alteza metiese debajo de su yugo muchos pueblos bárbaros 
y naciones de peregrinas lenguas, y con el vencimiento aqullos tendrían necesidad de recibir las 
leyes que el vencedor pone al vencido y con ella nuestra lengua; entonces por esta mi Arte 
podrían venir en el conocimiento de ella, como ahora nosotros aprendemos el arte de la 
gramática latina para aprender el latín«. 

turelt hegemoni og politisk imperiedannelse vel næppe udtrykkes. Natur- 
ligvis er der uendeligt mange forskelle mellem den form for dominans 
Spanien udøvede for 500 år siden og den rolle som USA i dag indtager i 
den internationale verdensorden, og mit ærinde er på ingen måde at 
underbetone dette eller at hævde at der er tale om én og den samme ting. 
Ikke desto mindre mener jeg, at Nebrijas introduktion til dronning Isabel 
af Castilien er et godt eksempel på, hvordan udbredelsen af den dominan- 
te stormagts sprog nødvendigvis må indgå som et redskab i opretholdel- 
sen af den økonomiske, politiske og ideologiske hegemoni. 

Man kan ikke slet og ret at sætte lighedstegn mellem sprog og kultur. 
Selv om der er mange berøringspunkter imellem de to fænomener, er 
sprog et fænomen der dækker meget mere end kultur, og vice versa. Ikke 
desto mindre er jeg meget enig med Umberto Eco, når han, med et citat 
af V.V. Ivanov, hævder, at forskellige sprog skaber forskellige måder at 
se verden på, og at sproglig mangfoldighed således nødvendigvis må be- 
tragtes som en form for kulturel rigdom på samme måde som vi betragter 
biologisk variation som en naturlig ressource: 


Ethvert sprog udgør en bestemt repræsentation af universet, et semiotisk 
system til forståelse af verden, og hvis vi havde 4000 forskellige måder hvorpå 
vi kunne beskrive verden, ville dette gøre verden til et rigere sted. Vi burde tage 
os af sprogenes overlevelse på sammen måde som vi engagerer os i miljøspørgs- 
mål. (V.V. Ivanov, Reconstructing the Past, 1992, 4. Citeret fra Eco 1993, 363. 
Min oversættelse). 


Ifølge Jurij Lotman består alle kommunikative processer af oversættelser 
mellem forskellige semiotiske systemer, forskellige sprog, diskursive re- 
gistre og mellem forskellige subjekter med en forskellig kulturel baggrund, 
og al ny meningsproduktion som måtte berige vores verden, hidrører fra 
disse oversættelser hen over semiosfærens asymmetriske grænseflader. 
Som nævnt i Kapitel I definerer Lotman semiosfæren i kraft af en analogi 
til V.I. Vernadskijs biosfærebegreb, hvilket kunne få én til at tro, at der 
blot var tale om én stor global og overgribende semiosfaere. Men Lotman 
mener samtidig, at semiosfaeren er organiseret omkring et centrum, der 
defineres af den givne kulturs stærkeste og bedst strukturerede semiotiske 
system, typisk det naturlige sprog. Derved bliver semiosfærebegrebet 
underopdelt i en række lokale, men indbyrdes dialogiserende semiosfærer, 
der hver især er organiseret omkring de naturlige sprog og de selvbeskri- 


"Den italienske tekst lyder således: »Ogni lingua constituisce un certo modello dell’universo, un 
sistema semiotico di comprensione del mondo, e se abbiamo 4000 modi diversi de descrivere il 
mondo, questo ci rende più ricchi. Dovremo preoccuparci della preservazione delle lingue cosi 
como ci preoccupiamo dell'ecologia«. 

velser af sproglig og kulturel art, som måtte være aktuelle for en given 
kultur. Man kunne derfor spørge, hvilken indflydelse de forstærkede 
globaliseringsprocesser måtte forventes at have på denne komplekse 
interaktion mellem de forskellige sprogligt definerede dele af semiosfzeren? 
Hvad betyder det, at de traditionelle koloniale eller imperialistiske styre- 
former skiftes ud til fordel for langt mere raffinerede ideologiske domi- 
nansrelationer, som oftest kanaliseres gennem medierne, og som sættes 
igennem i kraft af det økonomiske pres som de frie markedskræfter læg- 
ger på de pågældende kulturer? Og hvad betyder det, at denne udvikling 
destabiliserer forholdet mellem centre og periferi, idet de sociale og kul- 
turelle modsætninger slår igennem såvel i centrene som i periferien? 

I sin introduktion til antologien Streams of Cultural Capital argumen- 
terer David Palumbo-Liu for, at der er ved at vokse en global medieskabt 
kultur frem, båret af de veluddannede og bemidlede mellemlag, som knyt- 
ter an til de samme livsstilsmæssige trends på tværs af nationale og kul- 
turelle grænser (Palumbo-Liu 1997). Denne globale kultur, som udgør 
rammen for den kulturelle kapitals (Bourdieu) internationale flow, skal 
hverken forstås som en permanent eller homogen størrelse, idet de kul- 
turelle billeder som konstituerer den, tillægges forskellig betydning i re- 
lation til den kulturelle kontekst, som de tolkes ind i. Og dog udgør den 
et element af sameness (Ricæur), som går på tværs af semiosfærens na- 
tionale og sproglige grænsedragninger. 

Hans Ulrich Gumbrecht sætter spørgsmålstegn ved hvorvidt kategorier- 
ne selv og anden kan fungere som holdbare analytiske kategorier i en situ- 
ation, hvor disse positioner bliver ustabile på grund af at den øgede 
globalisering og fremvæksten af en hybrid verdenskultur (Gumbrecht 
1997, 253). I modsætning til Gumbrecht mener jeg ikke at fremvæksten 
af en hybrid verdenskultur underminerer kategorierne selv og anden som 
analytiske begreber, men relationen imellem dem bliver naturligvis 
anderledes. Når den anden mister sin radikale eller kategoriske andethed, 
bliver selvets position i et vist omfang svækket, men subjektets vilje til 
mening, dets semiotiske begær efter at forstå den anden, indebærer, at 
subjektet altid vil konstruere sin kulturelle og personlige identitet ved at 
spejle sig i billedet af den anden. Subjektet vil derfor fortsat konstruere sin 
personlige og kulturelle identitet relativt i kraft af den række af diskursivt 
konstruerede selver, som vi har beskrevet i afsnittet om det dialogiske 
subjekt (se s. 93 ff.). 

Karen Risager anlægger et idenne sammenhæng interessant perspektiv 
på forholdet mellem sprog og kulturer, idet hun trækker på Michael 
Agars begreb om 'sprogkulturer” (Risager 2004, 27). For Agar er sprog- 
kulturen den del af en given kultur, som er specifikt knyttet til denne kul- 

turs dominerende sprog, eller måske bedre formuleret, de kulturelle di- 
mensioner af et givet sprog. Begrebet sprogkultur giver derfor Risager 
mulighed for at løsrive sprogbegrebet fra den nationale ramme, hvori det 
traditionelt har været studeret, for, som hun fastslår, sprog er hverken 
territorialt eller nationalt afgrænsede. Ethvert geografisk område er så- 
ledes præget af en mængde forskellige sproglige praksisformer, spænden- 
de fra forskellige dia- og sociolekter inden for samme sprog over for- 
skellen mellem første og andetsprog inden for samme sprog til brugen af 
andre sprog (fremmedsprog), hvor man igen kan skelne mellem brugere 
af dette som hhv. første, andet og tredje sprog. Sprog breder sig gennem 
forskellige sociale netværk hen over statsgrænser, i forskellige kulturelle 
kontekster og på tværs af forskellige diskursivt konstruerede fællesskaber, 
men de bringer elementer af sprogkulturerne med sig. Derfor vedbliver 
den sproglige mediering af de transnationale diskurser at være et centralt 
omdrejningspunkt i studiet af de kulturelle konsekvenser, som globali- 
seringen af semiosfæren bringer med sig. Men på trods af nationalstater- 
nes ændrede økonomiske og politiske funktion i globaliseringens æra, 
vedbliver de med at spille en rolle som identifikationspunkter for pro- 
duktionen af kulturelle subjekter (Cros), også selv om det enkelte individ 
i stadig højere grad vil se sig henvist til selvstændigt at skulle ‘vælge’ 
mellem forskellige kollektive subjektspositioner, nogle globale, andre 
lokale eller nationale, i konstruktionen af sin egen kulturelle identitet. 
Fremvæksten af den globale, mediebårne kultur får også Hans Ulrich 
Gumbrecht til at udlægge traditionelle analytiske kategorier som hege- 
moni- og dominansbegrebet som værende utidssvarende. Hvis det virkelig 
er den rå, økonomiske magt og dominans som er bestemmende for cir- 
kulationen af den kulturelle kapital, hvorfor ser vi så ikke tysk og japansk 
kultur repræsenteret i det transnationale flow af kulturprodukter på en 
position, som svarer til deres økonomiske magt, spørger han retorisk. 
Spørgsmålet har brodden vendt mod de dele af kulturanalysen, som stadig 
lader sig inspirere af marxismens politisk orienterede terminologi, og det 
må opfattes som værende rent retorisk, for det er mange år siden at selv 
de mest dogmatiske positioner inden for marxismen anerkendte den 
kulturelle overbygnings relative autonomi i forhold til den økonomiske 
‘basis’. Over tid vil karakteren af de økonomiske relationer legge ram- 
merne for hvilken retning udviklingen inden for det kulturelle felt vil tage, 
og det økonomiske styrkeforhold vil blive afgørende for hvilke sprogkul- 
turer, som vil blive de dominerende. Den i økonomisk og teknologisk 
forstand dominerende kulturs sprog vil tendere mod at overtage stadig 
større domæner fra de oprindelige sprog, og iblandt disse vil den cen- 
tripetale tendens blive yderligere styrket, dvs. dialekter, sociolekter og 

minoritetssprog vil tendere mod at forsvinde. Og med indflydelsen fra de 
nye teknologier og mediernes dominans i hverdagsbilledet, vil denne 
tendens blive voldsomt forstærket. Snarere end at underkende magtrela- 
tionen og ignorere den afgørende indflydelse den økonomiske magt har 
på udviklingen af diskursfællesskaber og sprogkulturer, ligger løsningen 
efter min mening i at anerkende kompleksiteten i analysen af de konkrete 
fremtrædelsesformer. Med den øgede globalisering multipliceres kultur- 
møderne på tværs af semiosfærens mange forskellige grænsedragninger, 
og i kraft af det selvrefleksive og ‘dialogiske’ videnskabsparadigme som 
i dag dominerer humaniora, kompliceres forholdet mellem forsker og 
genstandsfelt, mellem subjekt og objekt, til at vere en hyperkompleks 
relation (Caro Almela 2003). 

Det globaliserede videnssamfund reducerer afstandene i tid og rum og 
øger antallet af kulturmoder pa tværs af semiosferens grænser. Det stiller 
os over for mindst to forskellige eller ligefrem modsatrettede dynamikker 
hvad angår sprogenes udbredelse og semiosfzerens fremtidige organisering. 
På den ene side finder vi en centripetal dynamik, der indebærer at magt- 
blokkens hegemoniske diskurser sætter sig igennem som en monologisk 
envejskommunikation der tendentielt set truer med at udradere alle 
semiosfærens betydningsproducerende grænser. I dag udgøres magtblok- 
ken entydigt af USA, men dette lederskab kan i fremtiden blive udfordret 
af den kinesisk eller spansktalende del af verden. På den anden side finder 
vi en centrifugal dynamik, der tager næring fra de lokale kulturmøder, der 
omsættes i en levende og engageret oversættelse af kulturelle indsigter og 
repræsentationsmodeller hen over den samme semiosfæres grænser. Hvor 
den centripetale dynamik indebærer en semiotisk forarmelse af den 
globale semiosfære, indebærer den centrifugale dynamik muligheden for 
berigelse af den globale semiosfære under forudsætning af at de intensi- 
verede kulturmøder omsættes i en levende og engageret oversættelse af 
kulturelle forståelsesmodeller hen over semiosfærens grænser. Derfor 
afhænger muligheden for at udnytte de øgede globaliseringstendenser til 
at styrke komplekse netværksdannelser på tværs af sproglige og kulturelle 
skel, til at sikre udbredelsen af det hybridiserede og multikulturelle sam- 
fund, i høj grad af de enkelte borgeres beredskab af fremmedsproglige 
kompetencer og af deres kulturelle åbenhed over for at fungere som 
kulturelle oversættere eller mediatorer mellem semiosfærens sproglige og 
kulturelle grænser. 

Hermed har vi imidlertid nærmet os det andet aspekt ved globali- 
seringsbegrebet, nemlig spørgsmålet om hvordan de øgede globaliserings- 
processer kan forstås som en bølge af moderniseringsprocesser der skyller 
hen over kloden i en situation, hvor senkapitalismens reguleringsmekanis- 

mer har overskredet de nationale statsgrænser.” Betragtet som en forceret 
moderniseringsproces vil den øgede globalisering munde ud i en serie 
kulturelle konflikter, når traditionelle og iøkonomisk forstand tilbagestå- 
ende regioner i de vestlige lande, eller hele traditionalistisk indrettede 
samfund, pludselig ser sig konfronteret med erfaringer knyttet til den 
avancerede modernitet. Det gælder f.eks. tendenser i retning af sekulari- 
sering af de religiøse institutioner, demokratisering af de politiske pro- 
cesser og individualisering af den enkeltes livsperspektiv, for blot at nævne 
nogle få af de mest centrale elementer. Denne proces opleves modsæt- 
ningsfyldt af de involverede parter, på én gang som et tab af traditionelle 
fællesskabsværdier og som øget individuel frihed. Den øgede økonomiske 
globalisering styrker den internationale handel og kommunikation, 
ligesom den rent formelt set skaber mulighed for at udbrede de demokra- 
tiske styreformer og for at øge den folkelige mobilitet. Men samtidig føl- 
ges den økonomiske globalisering og de dominerende magters militære 
dominans på verdensplan ikke op med politiske redskaber, der kan sikre 
denne udvikling. Derfor skaber globaliseringen modstand mod det, som 
opleves som den økonomiske og politiske magts hegemoniske diskurser, 
og denne modstand vil altid være sprogligt artikuleret. Derfor stiller de 
seneste årtiers øgede globalisering krav til de moderne samfund om et 
forbedret sprogligt beredskab og øget kulturel indsigt. 

Forholdet mellem sprog og kulturer er et emne som er tungt af ‘frem- 
mede ord”, og som er belastet med mange, stærkt ideologisk prægede 
opfattelser. De forskellige nationalistiske ideologier naturaliserer typisk 
de nationale sprog som noget der er vokset organisk sammen med de 
nationale folk, og de trækker således ofte stærkt på en romantisk sprog- 
forståelse, der sætter sprog lig med kultur. Desuden stipulerer nationalis- 
men, at den nationale identitet er vigtigere, dybere ‘rodfestet’ eller endog 
hævet over andre former for kulturel identitet såsom køn, klasse, fag eller 
politisk orientering. Men de nationale sprog er lige så meget et resultat af 
1800-tallet socialpolitiske konstruktion af nationalstaterne, som de poli- 
tiske institutioner er det (Fleischman 2000, Wilken 2001). Således hævder 
Karl W. Deutch at antallet af nationalsprog under påvirkning af natio- 


” Denne måde at betragte de kulturelle konsekvenser af globaliseringsprocessen svarer delvist til 
Diana Cranes såkaldte netværksmodel (Crane 2002, 7). Ifølge Crane tager globaliseringsproces- 
serne ikke blot form af en monologiseret envejskommunikation fra de dominerende centre til den 
dominerede periferi, men åbner også muligheden for en dialogisk interaktion på kryds og tværs. 
Således bliver periferiens regioner styrket af de netværkslignende kommunikationsprocesser, de 
dominerede kulturer hybridiseres og centrene tenderer mod at forsvinde i processen. Der er imid- 
lertid en anden del af moderniseringshypotesen som ikke stemmer overens med Cranes netværks- 
model, og det bliver klart når man medreflekterer de forskellige nationalistiske og fundamen- 
talistiske gruppers måde at arbejde på, som også anvender sig af netværksmodeller (f.eks. 
forskellige fascistiske mindretalsgrupper i Europa samt Al Queda i den arabiske sprogkultur). 

nalromantikken voksede hurtigere mellem 1800 og 1900, end pa noget 
andet tidspunkt i de forudgående ti århundreder, og mellem 1900 og 1937 
voksede antallet af europæiske standardsprog mere end i de forudgående 
tusinde ar (Wilken op.cit. 177). Ikke desto mindre anvender forskellige 
nationalistiske bevægelser de nationale sprog og de nationale graensedrag- 
ninger som ideologiske argumenter mod de af globaliseringens konsekven- 
ser, som har at gore med øget migration og kulturel ‘forurening’. Selv om 
ingen af de nordiske sprog eller kulturer reelt er under pres, har de frem- 
medfjendske holdninger haft stor indflydelse pa den kulturelle offentlig- 
hed og de har siden artusindeskiftet reelt sat dagsordenen for den politiske 
debat i landet. Forsvaret af de ‘danske verdier’ er blevet et nationalt 
anliggende, som ingen politiske partier reelt i dag er i stand til at legge 
afstand til. Men ideen om de oprindelige danske verdier er en romantisk 
ideologisk konstruktion, der bygger pa forestillingen om en kulturel 
jomfruelighed hvor det danske er dansk i sin essens. Denne essentialistiske 
opfattelse af den nationale identitet vil typisk bygge pa forskellige ste- 
reotypopfattelser af den anden, som imidlertid blokerer for at vi far øje 
pa den konkrete anden, der star lige foran os. 

Med den øgede globalisering forstærkes mødet mellem forskellige 
kulturer på alle niveauer i samfundet, og de kompetencer, som gør sub- 
jektet i stand til at kunne kommunikere med den konkrete anden, dvs. at 
foversætte” hen over semiosfærens grænser, bliver stadig vigtigere. Mødet 
mellem forskellige kulturer kan tage form af samkvem på tværs af de 
etablerede grænser, det kan bestå i ændringer af de bestående grænser 
som ved udvidelsen af EU, eller det kan vedrøre forholdet mellem ind- 
vandrere og ‘indfødte’ inden for de etablerede grænser. I alle tilfælde 
udgør en høj fremmedsproglig kompetence og en udviklet kulturel indsigt 
den måske vigtigste forudsætning for et positivt udfald af dette kulturmø- 
de. Den sproglige kompetence og det indgående kendskab til den kul- 
turelle anden udtrykker respekt for det anderledes og signalerer den 
tolerance og åbenhed, som er en forudsætning for en vellykket kommuni- 
kation. Og som sådan er det en uomgængelig produktionsressource i et 
globaliseret videnssamfund, for hvis den kommunikative interaktion med 
den konkrete anden blokeres, træder det kulturelle subjekts stereotypi- 
serede fordomme mod den anden i den konkrete andens sted, og i stedet 
for et interkulturelt møde får vi en xenofobisk konfrontation og udgræns- 
ning. Det er med andre ord ikke nok, at vi som danskere kan klare os på 
vores bedste skoleengelsk, og det er slet ikke tilfredsstillende at den 
danske horisont på det litterære og kulturelle område stadig er sprogligt 
begrænset til en hovedsageligt engelsksproget kanon, krydret med lidttysk 
og fransk når det går højt. I takt med den øgede globalisering opstår der 

inden for alle samfundslivets områder et behov for personer, der kan 
kombinere en bred vifte af fremmedsprog på højt niveau med almene 
humanistiske kompetencer såsom indsigt i historiske og kulturelle forhold 
samt evnen til kritisk tænkning og kreativ kommunikation. 

Efter d. 11. september 2001 har kultursammenstødet for alvor over- 
taget den kolde krigs rolle som sikkerhedspolitisk hovedspørgsmål. Hvor 
det under den kolde krig var politisk-ideologiske modsætninger, som 
kunne ryste den globale stabilitet og true vores sikkerhed på egen grund, 
dér er det i dag manglen på interkulturel forståelse og respekt for andres 
standpunkter, som udgør den vigtigste trussel. Naturligvis ligger der som 
altid også økonomiske interesser bag de kulturelle konflikter, men 
brudfladen, for nu at sige det på denne måde, har skiftet karakter. I 2002 
udråbte Samuel P. Huntington ligefrem det 21. århundrede til at være 
begyndelsen til »de muslimske kriges tidsalder« i et interview i Die Zeit.” 
Fra tidligt i det tyvende århundrede at handle om det nationale spørgsmål, 
gled brudfladen i anden halvdel af det tyvende århundrede i retning af 
ideologiske konflikter i forbindelse med den kolde krig, og efter østblok- 
kens sammenbrud er det så de kulturelle modsætninger der, ifølge Hun- 
tington, står i centrum. Uden nødvendigvis at skulle tage Huntington på 
ordet, eller for den sags skyld overtage hans problematiske kulturbegreb, 
er der ingen tvivl om, at kulturelle konflikter allerede nu sætter den 
politiske dagsorden i de fleste vestlige lande, og at de vil komme til at gøre 
det en rum tid fremover. Hvis vi ikke i den situation insisterer på vig- 
tigheden af en sproglig-kulturel dimension i et humanistisk svar på den 
øgede globalisering, risikerer vi fra universiteternes side blot at gentage de 
politologiske og økonomiske globaliseringsteoriers blinde plet. Det er 
vigtigt at de aktuelle tendenser til øget økonomisk globalisering modsva- 
res af et reelt globalt udsyn og en øget interkulturel forståelse, og at vi 
ikke bare lader en snæversynet anglofon provinsialisme herske. 


Krisen på fremmedsprogsstudierne 


Fremmedsprogsfagene på universiteterne står imidlertid i en paradoksal 
situation i disse år, forstået på den måde at vi, på trods af et stigende 
samfundsmæssigt behov for fremmedsproglige kompetencer, oplever 
vigende søgning og permanente økonomiske nedskæringer. Baggrunden 
herfor er naturligvis kompleks og skal både findes i forhold som er 
generelle for de videregående uddannelser og for humaniora som helhed, 
og i forhold som er specifikke for fremmedsprogsuddannelserne. 


* Interviewet er optrykt i Politiken d. 7/9 2002. 

Krisen for fremmedsprogene er på den ene side en konsekvens af en 
ændring som har sat sig igennem for de videregående uddannelsessystemer 
som sådan på internationalt plan. I World Yearbook of Education for 
2001 beskriver Andreas Kazamias hvordan universiteternes rolle er under 
forandring. Fra at være institutioner som skulle sikre varetagelsen af den 
nationale kulturarv, der igen skulle udgøre grundlaget for den almene 
dannelse af samfundets individer til ansvarlige borgere, er der i løbet af de 
seneste årtier sket en glidning i retning af, at universiteterne skal være 
institutioner, der kan producere specialiseret viden og forsyne samfundet 
med brugbare eller kompetente kandidater. Det nøglebegreb som Kaza- 
mias bruger til at karakterisere udviklingen er ‘intrumentalisering’ af vi- 
densbegrebet: 


[The idea of the university] is changing from one whose main ingredient has 
been the English and US concept of ‘liberal education’, the German Bildung 
[...] to one where the main ingredients are ‘instrumental rationality’ and what 
the postmodernist French thinker Lyotard has called performativity (Kazamias 
200T, 2). 


Denne ændring i opfattelsen af universiteternes rolle spiller en kolossal 
stor rolle for den måde humaniora betragtes på inden for uddannelsessy- 
stemet, og for tilskrivningen af ‘kulturel kapital” til den humanistiske 
viden generelt. Instrumentaliseringen af vidensbegrebet og udskiftningen 
af dannelsesbegrebet med et handlingsorienteret kompetencebegreb lægger 
op til, at alle studieelementer fremover skal indeholde en anvendeligheds- 
dimension, som netop typisk ikke findes inden for de humanistiske er- 
kendelsesfag, og som historisk set har været i decideret modstrid med de 
kulturelt æstetiske fag. Og denne generelle tendens til devaluering af 
humanioras kulturelle kapital rammer sprogfagene på en særlig måde. 

Den instrumentelle rationalitet, som ifølge Kazamias har afløst det 
klassiske dannelsesideal, giver sig inden for fremmedsprogsområdet ud- 
tryk i, at det omgivende samfund i stadig højere grad anlægger et instru- 
mentelt sprogsyn på vores genstandsområde. Det instrumentelle sprogsyn 
betragter sproget som et neutralt kommunikationsredskab som, i mod- 
sætning til f.eks. Jurij Lotmans opfattelse af sprogene som asymmetriske 
semiotiske systemer, muliggør den restløse og gnidningsfri oversættelse af 
et identisk indhold fra en tekst til en anden. Og med afsæt i et sådant gen- 
nemsigtigt og symmetrisk sprogbegreb fremstår det som en fuldstændig 
uproblematisk løsning på behovet for international kommunikation at 
lade det engelske sprog fungere som globaliseringsalderens kulturelle lom- 
meregner. 

Selv om det instrumentelle sprogbegreb står i modsætning til stort set 

alle gældende videnskabelige sprogteorier (funktionalistiske, kognitive, 
semiotiske mv.), fremføres den instrumentelle holdning til sprogindlærin- 
gen og til brugen af fremmedsprog vedholdende fra politisk hold, samt af 
stærke kræfter inden for erhvervslivet, f.eks. af Dansk Industri. Men også 
inden for akademiske cirkler er det en stadig mere accepteret holdning, og 
her taler vi ikke kun om natur- og samfundsvidenskaberne, men også om 
kræfter inden for humaniora selv. Hvis de økonomiske og politologiske 
globaliseringsteorier kan kritiseres for at have en blind plet hvad angår det 
kulturelle spørgsmål, kan man sige at humaniora er i gang med at 
reproducere denne blinde plet hvad angår sammenhængen mellem sprog 
og kultur. Og hvad værre er, jeg tror at vi på sprogfagene selv har et 
ansvar for at det forholder sig sådan. Instrumentalisterne, for nu at kalde 
dem sådan, har nemlig fat i den lange ende, når de kritiserer den huma- 
nistiske holdning til forholdet mellem sprog og kultur for at være ladet 
med romantisk arvegods: forestillinger om at det nationale sprog er 
organisk sammenvokset med den nationale kultur, at vi mister vores 
egenart hvis vi ikke beskytter vores nationale sprog osv. Og de har ret i 
den forstand, at disse ideologiske holdninger er vidt udbredt, nok ikke 
blandt folk som beskæftiger sig professionelt med sprog, men bredt i be- 
folkningen, og de ligger bag mange behjertede forsøg på at lave en 
protektionistisk sprogpolitik. Sprogfagenes ansvar i den forbindelse består 
i ikke tilstrækkeligt kraftigt at have ført et alternativt sprogsyn frem i 
offentligheden, et sprogsyn som, i overensstemmelse med de gældende 
sprogvidenskabelige teorier, peger på, at sprog er det materiale som vi 
konstruerer vores forhold til verden igennem, og at sprog ikke er sym- 
metriske og gennemsigtige transmissionssystemer, men asymmetriske og 
betydningsgenererende dynamikker knyttet til oversættelser hen over de 
betydningsgenererende grænser. 

Men krisen for fremmedsprogsuddanelserne har også en dimension, 
som hænger sammen med fagene selv og deres egen selvforståelse. I løbet 
af dettyvende århundrede har filologien mistet sin kraft som overgribende 
videnskabsteoretisk paradigme, uden at nogen anden samlet opfattelse af 
sprogfagenes genstandsområde har taget dets plads. I stedet har vi oplevet 
en omfattende fagspecifik teoretisering af sprogfagene, der følgelig er 
blevet splittet op i en række specialiserede delaspekter: lingvistikken, hi- 
storien, antropologien, litteraturvidenskaben, film- og medievidenskaben 
osv. Hver af disse specialiserede discipliner har tilføjet sprogstudierne 
værdifuld viden og frugtbare teoretiske indsigter, men udviklingen har 
samtidig betydet, at den vigtige sammenhæng imellem disciplinerne til dels 
er gået fløjten. Vi må derfor nok erkende, at der gennem en årrække har 
været problemer med at få uddannelserne til at fremstå som sammenhæn- 

gende helheder, der kombinerer de konkrete sproglige kvalifikationer med 
et solidt sæt af mere almene kompetencer. For at uddybe dette vil det nok 
være på sin plads at tage et kort blik på fagenes historiske udvikling. 


Sprogfagenes selvforståelse og videnskabelige paradigmer” 


De moderne fremmedsprogs stærke placering inden for det humanistiske 
hovedområdes fagudbud er opstået som konsekvens af det tyvende 
århundredes behov for at udbygge landets uddannelsesmæssige infrastruk- 
tur. I starten af det tyvende århundrede indførtes en særlig skoleembeds- 
eksamen for gymnasieskolen, som udpegede fremmedsprogene som en del 
af det alment dannende grundlag for den præuniversitære ungdomsud- 
dannelse, og siden da er fremmedsprogene på universiteterne blevet ud- 
bygget i takt med gymnasieskolens vækst. Hvad angår sprogfagenes ind- 
holdsmæssige opbygning og faglige sammensætning, kan man sige, at de 
grundlæggende har været præget af den nationalfilologiske tradition. Na- 
tionalfilologien udvikledes i løbet af det nittende århundrede i snæver 
sammenhæng med primært den tyske nationalromantik, og det er i høj 
grad de nationalfilologiske forestillinger om sammenhængen mellem 
sprog, litteratur og nationalkultur, der har dannet baggrund for udviklin- 
gen af sprogfagenes faglige profil op igennem det tyvende århundrede, om 
end der hen imod århundredets slutning er blevet tilføjet en samfundsfag- 
lig dimension. I deres nuværende form tager sprogfagene sigte på at stu- 
dere nationalsprogene og de dertil knyttede litteraturer i deres samspil 
med samfundsmæssige, kulturelle og historiske forhold. 

Indholdet af ordet filologi har gennem historien ændret sig i takt med 
de tider, hvori filologien har eksisteret. Det første behov for en egentlig 
filologisk tekstkritik opstod med den græske indflydelse på den romerske 
kultur (Høyrup 1995, 38) og har kunnet registreres i snart sagt alle 
perioders åndsliv lige siden, idet behovet for oversættelse og formidling 
af den åndshistoriske tradition nødvendiggør vedligeholdelsen og ud- 
viklingen af en metodisk reflekteret tekstkritik. Det gjaldt f.eks. palads- 
skolen ved Karl den Stores hof i Aachen, hvor det klassiske curriculum 
blev taget op, og som dannede baggrund for den karolinske renæssance 
(op.cit. 52 ff.). Det gjaldt den såkaldte tolvte-århundrede-renæssance, som 
forte til oprettelsen af katedralskolerne, og det gjaldt renæssancehumanis- 
men, som i det fjortende og femtende århundrede skabte behov for nye 


7 Dele af det følgende afsnit har tidligere været publiceret i Hansen (2002) som forfattet af 
undertegnede og Viggo Hjornager Pedersen. 

kommenterede tekstudgivelser af de klassiske tekster (op.cit. 97). Men 
den udgave af filologien, som i særlig høj grad kom til at præge den måde 
fremmedsprogsuddannelserne blev tænkt, var som sagt 1800-tallets 
nationale filologi, der opstod i forlængelse af den neohumanisme, som 
igen lå bag Humboldts universitetsreform af 1809. Som påvist af bl.a. 
Lene Schøsler overtog nationalfilologierne den klassiske filologis tekst- 
kritiske metoder, men anvendte dem fejlagtigt på de middelaldertekster, 
som man som led i det nationale opbygningsprojekt antog måtte ligge til 
grund for en given nationalkarakter (Schøsler, 2001). På trods af dette 
grundlæggende ideologiske udspring er det den dag i dag nationalfilologi- 
ens særlige blanding af positivisme, historicisme og hermeneutik, som 
ligger bag hvad man normalt forstår ved ordet filologi. 

Søger man under opslaget ‘filologi’ i forskellige encyklopædier og 
leksika fra det tyvende århundrede, finder man en række forskellige og 
meget tidstypiske definitioner af hvad ordet betyder og hvordan filologien 
er blevet praktiseret. Hvad angår indholdsdefinitionerne mener Den Store 
Danske Encyklopædi (1996), at begrebet dækker over »flere videnskabs- 
grene, som beskæftiger sig med studiet af en kulturs sprog og litteratur«. 
Brockhaus” Die Encyklopådie (1998) skriver, at ordet betyder »die Wis- 
senschaft der Deutung von Texten, i.w.S. die wissenschaftliche Erfor- 
schung der geistigen Entwicklung und Eigenart eines Volkes oder einer 
Kultur aufgrund seiner Sprache und Literatur«. Hagerups leksikon (1949) 
mener, at der er tale om »et Sprogstudium, der har til Maal at traenge ind 
i den Kultur og det Aandsliv, som den sproglige Overlevering er Udtryk 
for med Centrum i den nøjagtige Forstaaelse af de overleverede Tekster«, 
mens Espasa-Calpes Enciclopedia Universal Ilustrada (1924) mener at 
filologi er »den videnskab der beskæftiger sig med kendskabet til et folks 
åndelige karakter, eller en gruppe af folkeslag, således som denne kommer 
til udtryk i sproget og i den såvel ældre som nyere litteratur«.? 

Af alle fremstillingerne fremgár, at filologi omhandler studiet af sprog 
og litteratur, altså beskæftigelsen med tekster i et specielt ærinde, nemlig 
med henblik på at forstå den kultur som ligger bag, kommer til udtryk 
gennem eller udgøres af disse tekster. Går vi et skridt nærmere på de 
konkrete formuleringer, vil vi imidlertid se en række forskelle definitioner- 
ne imellem som i vid udstrækning har at gøre med forståelsen af hvad 
‘kultur’ er. Hagerups formulering om at studiets formål er at »trænge ind 
i« det åndsliv, som teksten kan læses som et udtryk for, afslører en 
essentialistisk tro på, at sprog og tekster er gennemsyrede af en bestemt 


* Originalteksten lyder således: »la ciencia que tiene como objeto el conocimiento del carácter 
espiritual de un pueblo o de un grupo de pueblos tal como aquel se refleja en la lengua y en la 
literatura antigua o moderna«. 

nationalånd eller tidsånd, en opfattelse vi genfinder i Espasa Calpes 
romantiske begreb om »et folks åndelige karakter«. Heroverfor finder vi 
Den Store Danske Encyklopædis formulering om, at filologien er »studiet 
af en kulturs sprog og litteratur«. Her udtrykkes en kulturopfattelse, der 
forstår "kultur? som værende konstitueret af bl.a. sprog og litteratur. Og 
hvor Hagerups formulering om, at studiets formål er at »genskabe den 
nøjagtige Forstaaelse« afslører en forestilling om at videnskabsmanden 
gennem det filologiske studium kan »genskabe« den tabte betydning, som 
forfatteren i sin tid tillagde teksten, der foruddiskonterer Den Store Dan- 
skes mere neutrale formulering om, at filologien »beskæftiger sig med 
studiet af en kulturs sprog og litteratur«, ikke hvad det er for en betyd- 
ning, vi i dag er i stand til at læse ud af de historiske tekster. Endelig står 
Den Store Danskes understregning af at filologien udgøres af »flere viden- 
skabsgrene« over for Espasa-Calpes opfattelse af, at filologien er en en- 
hedsvidenskab med egne metoder, der holdes sammen af filologiens 
specifikke mål: »Filologien bliver udelukkende til en videnskab i det om- 
fang den anvender den lingvistiske og litterære forskning som karakterise- 
rer den som redskab eller instrument til at udforske dette eller hint folke- 
slags karakter eller ånd, eller for den sags skyld en gruppe af folkeslag«.’ 

Disse forskellige og hver især tidstypiske formuleringer afspejler hvor- 
ledes nationalfilologiens forestilling om sig selv som en enhedsvidenskab 
op igennem det tyvende århundrede har veget pladsen for en forståelse af 
filologien som et mødested for flere discipliner. Desuden har nationalfilo- 
logiens meget ideologiske forestillinger om sprogets og kulturens for- 
ankring i en national ånd mistet deres gyldighed, og filologien har dermed 
også mistet sin kraft som et overgribende videnskabsteoretisk paradigme 
for humaniora. Men på trods heraf har den filologiske uddannelsesskabe- 
lon fortsat domineret opbygningen af sprogfagene i det tyvende århundre- 
des sidste halvdel. Således fastholdt man f.eks. denne skabelon som 
grundlag, da man midt i tresserne institutionaliserede de eksisterende 
fremmedsprogsuddannelser i et antal institutter (Engelsk, Germansk og 
Romansk), og i øvrigt også da man etablerede en række nye sprogfag, 
som endnu ikke var eller aldrig blev en del af gymnasieskolens fagudbud 
(spansk, italiensk, portugisisk mv.). Det eksterne behov for at kunne 
levere gymnasielærere i engelsk, tysk, fransk, russisk og siden hen også 
spansk og italiensk har således legitimeret uddannelsernes eksistens op 
igennem århundredet, uden at noget andet videnskabeligt paradigme har 
overtaget opgaven med at definere sammenhængen mellem de fagligheder, 


? Originalteksten lyder således: »La Filología sólo y ánicamente llega a ser una ciencia por el 
hecho de utilizar la investigación lingüística y literaria, propia de ella, como medio o instrumento 
para conocer el carácter o espíritu de este o aquel pueblo o complejo de pueblos«. 

som indgik i disse uddannelser, og uden at den romantiske forestilling om 
en essentiel forbindelse mellem sprog, litteratur, historie og kultur er 
blevet erstattet af et andet helhedssyn på forholdet mellem sprog og 
kulturer. I stedet blev filologiernes discipliner hver især præget af den 
teoretisering, som fandt sted inden for de komparative videnskaber såsom 
historievidenskab, sprogvidenskab, sammenlignende litteraturvidenskab, 
antropologi og medievidenskab. 

Som påpeget af Børtnes var historievidenskaben den første til at bryde 
med den filologiske enhedsvidenskab, idet Rankes spørgsmål til »wie es 
eigentlich gewesen« gjorde op med filologiens orientering mod tekstforstå- 
elsen og satte sig for at rekonstruere den ekstra-tekstlige begivenheds- 
sekvens (Børtnes, 2002). Snart efter fulgte sprogvidenskaben under ind- 
tryk af Saussures synkrone beskrivelse af relationerne i sprogsystemet, og 
i 1920'erne og 1930'erne ser vi, hvordan formalismen vinder frem inden 
for litteraturstudierne med fokuseringen på, hvad der er det særligt lit- 
terære i litteraturen. Denne fragmentering af den filologiske faglighed er 
kun blevet yderligere tilspidset af, at samfundsfaglige, kulturanalytiske og 
medievidenskabelige problemstillinger siden sidst i 1960'erne er indgået 
som helt naturlige, særfaglige problemstillinger i fremmedsprogenes gen- 
standsområde. Filologiens oprindelige ambition om at være en enheds- 
videnskab med klart definerede målsætninger og metoder desintegrerede 
ien række specialdiscipliner, hvis eneste fællesnævner var, at de beskæfti- 
gede sig med et givent sprog. Til gengæld blev hvert enkelt sprogfag at 
betragte som et minifakultet af sammensatte fagligheder, som de trods alt 
små fag ikke kunne forsvare at opretholde hver for sig. Resultatet blev de 
fleste steder, at den enkelte videnskabelige medarbejder måtte vælge at 
specialisere sig inden for sin egen lille niche, hvorved sammenhængen i 
såvel forskning som undervisning blev truet. 

Fra slutningen af 1980'erne har der imidlertid været tegn på, at en 
alternativ tendens er under udvikling inden for humanvidenskaberne, der 
kunne pege frem imod et nyt videnskabeligt paradigme. Allerede 1970'er- 
nes marxistisk inspirerede interesse for at forstå sprog og litteratur i en 
historisk og samfundsmæssig sammenhæng banede vejen for et bredere 
tekstbegreb og en begyndende vending mod pragmatisk kommunikations- 
teori, som igen fremmede tværfagligt samarbejde og teoretisk eksperimen- 
teren. I firserne slog forskellige poststrukturalistiske strømninger igennem 
sammen med en fornyet æstetisk interesse for litteraturen, men fra midt- 
firserne og frem er det kulturstudierne som har overtaget den samlende 
funktion for humaniora, således at de traditionelle Geisteswissenschaften 
som sådan er blevet begrebet i form af Kulturwissenschaften, som det er 
blevet formuleret af bl.a. Bernd Henningsen (Henningsen 1997, 14). Dette 

perspektiv har sat sig igennem på filologiens område på flere måder. Inden 
for mediævistikken har centrale kræfter f.eks. arbejdet på at redefinere 
disciplinen på et på én gang materialistisk og konstruktivistisk grundlag 
under betegnelsen New Philology (Nichols 1990), ligesom kulturstudierne 
er blevet diskuteret som et samlende perspektiv for fremmedssprogsfagene 
som helhed (Grabes 1996 og 2002, Hansen 2001 og 2002, Sørensen 
2002). 

Desuden har vi inden for de sidste ti til femten år oplevet nogle af- 
gorende skift i de dominerende videnskabelige paradigmer inden for de tre 
discipliner, som traditionelt har haft størst indflydelse inden for sprogfa- 
genes genstandsområde: lingvistikken, litteraturvidenskaben samt historie 
og kulturstudierne. Det drejer sig for det første om den pragmatiske 
vending inden for sprogvidenskaben, som ikke kun ser det som lingvistik- 
kens opgave at beskæftige sig med sprogsystemet, men også med sproget 
som det bruges i de kommunikative processer. Det drejer sig om for- 
skellige former for funktionelle tilgange, der spændende lige fra analysen 
af talesprog til kritisk diskursanalyse, der knytter sproget an til spørgsmå- 
let om magt og sociale institutioner. Det drejer sig for det andet om den 
sproglige vending inden for kultur- og samfundsvidenskaberne. Sproget 
er ifølge denne opfattelse det materiale eller den prisme vi forstår virke- 
ligheden igennem, hvorfor vores forhold til virkeligheden ses som sprog- 
ligt konstrueret. Og sproget er ikke uskyldigt. Det er bærer af en række 
begreber, som igen er præget af kultur og historie. Og endelig gælder det 
den kulturelle vending inden for litteraturvidenskaben, hvor dekonstruk- 
tionen og forskellige poststrukturalistiske positioner fra slutfirserne og 
frem har mistet terræn til kulturstudierne, der har været på fremmarch i 
1990'erne. Forestillingen om tekstens autonomi har siden nykritikken 
holdt sig levende gennem strukturalismen og dekonstruktionen, mens der 
i dag er langt større opmærksomhed omkring den historiske og kulturelle 
forankring af teksterne. Disse tre parallelle ‘vendinger’ har været på vej 
i en længere årrække, men er først begyndt at sætte sig igennem som et 
egentligt paradigme til afløsning af det strukturalistiske-poststrukturalisti- 
ske paradigme i løbet af 1990'erne, hvorved muligheden for at reetablere 
et fælles objekt for den filologiske stræben atter bliver realistisk. 

Andetsteds har jeg argumenteret for, at disse tre videnskabsteoretiske 
‘vendinger’ hænger sammen med et generelt videnskabsteoretisk paradig- 
meskift inden for humanvidenskaberne, som jeg har kaldt for ‘dialogisk’ 
(Hansen 2002b). Ifølge Foucault er det moderne videnskabsteoretiske 
paradigme, som har domineret størsteparten af det 20. århundrede, 
kendetegnet ved, at det rettede den videnskabelige erkendelsesinteresse 
mod beskrivelsen af de strukturer, som man antog regulerede den men- 

neskelige aktivitet bag om ryggen pa de sociale agenter. Det gælder f.eks. 
de økonomiske relationer, der regulerer vores arbejdsliv, de biologiske 
vilkår der styrer vores livsprocesser og de grammatiske strukturer som 
styrer vores sproglige kommunikation (Foucault 1999, 262 ff.). Men det 
gælder også forestillingen om de dybdepsykologiske strukturer (det ube- 
vidste mv.), som man antog regulerede vores psykiske liv. Dette moderne 
epistemologisk paradigme indebar, at videnskaben måtte sætte spørgs- 
målstegn ved tingenes positive fremtræden, der ikke længere kunne tale 
for sig selv, men kun kunne erkendes, når de blev betragtet i relation til 
det system, som kunne forklare deres funktion. For sprogets vedkommen- 
de indebar dette, at oplysningstidens encyklopædiske vidensbegreb, der 
byggede på en uproblematisk og logisk relation mellem ordet og dets 
reference, måtte erstattes af et sprogbegreb med en arbitrær relation 
mellem ordet og dets reference. Sprogets funktion kunne nu kun forklares 
gennem en kortlægning af sprogsystemet, grammatikken. Heroverfor 
indebærer det, som jeg har kaldt det dialogiske skifte i det videnskabelige 
paradigme, at erkendelsesinteressen for humanvidenskaberne igen vender 
sig mod forståelsen af de levende processer og i stigende grad engagerer 
sig iundersøgelsen af det menneskelige subjekt som en handlende størrelse 
(agency) i de kulturelle processer. Inden for humaniora indebærer dette, 
at forskere på ny vender sig mod de levende diskursive processer som 
kilden til viden om verden. Ikke i form af den monologiske diskurs som 
dominerede det encyklopædiske oplysningsprojekt og som leverede det 
rationelle redskab for en autoritær og entydig repræsentation af sandhe- 
den, men i form af en åben, dialogisk og ufinaliserbar semiosis, i kraft af 
hvilken vi ikke bare repræsenterer verden, men også konstruerer vores 
egen tilstedeværelse i den. Derfor indebærer det dialogiske paradigme 
også, som vi har set det ovenfor, at det binære subjekt-objekt-forhold 
dekonstrueres, idet det undersøgende subjekt i kraft af den teoretiske 
selvrefleksion bliver bevidst om sin egen rolle i konstruktionen af det 
objekt, som gøres til genstand for undersøgelsen (Gumbrecht 1997, 250). 
Det menneskelige ego står ikke længere overfor non-ego som klart 
afgrænsede kategorier, men medieres af den tegnmæssige repræsentation 
af dette forhold i form af en interpretant. Eller sagt på en anden måde: 
menneskets forhold til den verden, som omgiver det, er sprogligt-dis- 
kursivt konstrueret. 

De tre simultane paradigmeskift inden for sprogfagenes discipliner 
tillader i dag en tilbagevenden til teksten som et fælles tværfagligt gen- 
standsområde for sprogfagene, og jeg har andetsteds argumenteret for at 
betegne dennetilbagevenden til det filologiske udgangspunkt på baggrund 
af en teoretisk reflekteret relation imellem sprog, kultur og historie for en 

‘ny kulturfilologi’ (Hansen 2001, 2002b og under udgivelse). Jeg er imid- 
lertid ikke ene om at argumentere for en en tilbagevenden til filologibegre- 
bet, og blandt fortalerne herfor er argumenterne for projektet mangfoldi- 
ge. Saledes argumenterer Paul de Man i 1986 for en tilbagevenden til 
filologien fordi det netop er den sproglige detalje, som i en dekonstruktiv 
sammenhæng kan udløse det betydningsmessige brud, der far de etable- 
rede laesninger til at skride (de Man 1986), mens Jan Ziolkowski omkring 
1990 citerer Roman Jakobson for at filologi kan forstás som »the art of 
reading slowly« (Ziolkowski 1990, 6). Helge Jordheim argumenterer mere 
end et tiár senere for en tilbagevendenden til filologibegrebet for at gen- 
skabe humanioras tradition for en tekstlaesning, der medreflekterer det 
kulturelle kompleks i tekstforstaelsen (Jordheim 2001), og lægger sig i den 
forbindelse i forlængelse dels af den ny filologi inden for medizevistikken 
(se f.eks. Nichols 1990) dels af aktuelle tendenser inden for kulturstudier- 
ne (se f.eks. Grabes 1996 og 2002). 

For mit eget vedkommende har jeg foreslået at bruge filologibegrebet 
for at understrege, at vi mà insistere pà et meget hojt niveau af sproglige 
kompetencer, og at vi må fastholde et analytisk fokus på behandlingen af 
tekster i relation til deres historiske og kulturelle kontekster. En ny kul- 
turfilologi må endvidere definere sit genstandsområde som helheden af de 
flerstemmige og dialogiserede diskurser, som karakteriserer vidensproduk- 
tionen og vidensdistributionen i det globaliserede informationssamfunds 
semiosfære. Og en sådan kulturfilologi må udvikle de tværfaglige tilgange 
til vores genstandsfelt med henblik på at kombinere et meget højt sprog- 
ligt niveau hos vores kandidater med en høj grad af bevidsthed om over- 
sættelsens betydning som kulturelt parameter samt en veludviklet be- 
vidsthed om egen rolle som interkulturel mediator (Hansen 2004). 

Spørgsmålet, som står tilbage, er så blot hvilke udfordringer en sådan 
tværfaglig redefinering af sprogfagenes genstandsområde repræsenterer 
for litteraturstudierne, og hvordan den her i bogen præsenterede semio- 
tiske teori er i stand til at hjælpe os med at tackle disse udfordringer. 


Litteraturstudierne på fremmedsprogene 


Uddannelsesinstitutionerne i Danmark er under omformning. Det virker 
som om den herskende neoliberale ideologi sætter lighedstegn mellem 
samfundets almene interesser og samfundets økonomisk vækst (læs: er- 
hvervslivets indtjening), som uden videre er blevet knæsat som højeste mål 
for samfundsmæssig udvikling. Samtidig indebærer den samme ideologi- 
ske retnings blinde tiltro til, at markedskræfterne ikke bare udgør det 

mest effektive, men ogsa det mest demokratiske redskab til at regulere 
snart sagt alt mellem himmel og jord, herunder ogsa uddannelsesplanleg- 
ningen og samfundets kulturelle udvikling, at alle landets uddannelsesin- 
stitutioner for tiden er kastet ud i en omfattende transformationsproces. 
Og universitetssektoren med dem. Den instrumentalisering af universite- 
terne og de videregående uddannelsesinstitutioner, som vi beskrev oven- 
for, indeberer, at disse institutioner skifter karakter: det traditionelle 
humanistiske dannelsesindhold omfortolkes som erhvervsrettede kompe- 
tencer og institutionernes mal defineres i kvantificerbare kategorier, der 
forsøges at gøres sammenlignelige pa tværs af, eller pa trods af forskelle 
i faglig substans. Pa undervisningssiden gores ‘produktionen’ op i stu- 
dieársvaerk efter de studerendes aflagte eksamener, og pa forskningssiden 
arbejde man pa at indfore evalueringssystemer og benchmarking, der 
kvantificerer ‘produktet’ i antal internationalt anerkendte publikationer. 
Der er tale om det, som populært kaldes ‘djofficering’ af institutionerne, 
et udtryk som dækker over en rationelt bureaukratisk effektivitetsmaksi- 
mering. Som afslutning pa dette kapitels refleksion og selvrefleksion om- 
kring fremmedsprogenes genstandsfelt og litteraturfagets metoder, onsker 
jeg at give udtryk for, at denne udvikling ikke bare er uheldig, men direkte 
farlig for humanioras egenart og faglighed. Det er for mig at se en pa- 
trængende opgave at argumentere for, at vores kandidaters traditionelle 
humanistiske kompetencer er mere verdifulde end nogen sinde for for det 
omgivende samfund. 

I sin analyse af holocaust papeger Zygmunt Bauman at moderniteten, 
forstaet som en Weber’sk rationel-bureaukratisk effektivitetsmaksimering, 
ikke star i modsætning til Holocaust, men snarere udgør en af de 
nodvendige forudsztninger for at dette industrielt tilrettelagte folkemord 
kunne blive til noget (Bauman 2001). Bauman fastslår desuden at ingen 
af de samfundsmæssige omstændigheder der førte til katastrofen, for 
alvor er forsvundet, og han går endog så langt som til at påstå, at »den 
instrumentelle rationalitets regler i enestående grad er ude af stand til at 
hindre sådanne fænomener« (ibid., 38). Mit ærinde med at anføre dette 
er naturligvis ikke at påstå, at et nyt Holocaust er umiddelbart foreståen- 
de og ej heller at forsøge at score billige points på en sammenligning af 
den seneste universitetsreform med et massemord. Det skal snarere forstås 
som en bekymring for hvor den rationelt bureaukratiske effektivitetsmak- 
simering fører vores uddannelsessystemer hen, hvis ikke der bliver taget 
stilling til udviklingen såvel etisk som politisk. I 1998 skrev Birgitte 
Simonsen og Lars Ulriksen, at man fra politisk hold ikke havde noget 
klart billede af, hvor man ville hen med de brede (dvs. ikke professionsori- 
enterede) længerevarende videregående uddannelser, der manglede en 

målsætning (Simonsen & Ulriksen 1998, 33). I foråret 2003 gennemførte 
regeringen en ny universitetsreform, og universitetsuddannelserne er i dag 
under omformning, men overvejelserne over, hvordan vi skal definere 
humanioras overordnede målsætning i spændet mellem almen dannelse, 
brede samfundsmæssige interesser og mere snævre erhvervsmæssige behov 
for arbejdskraft, er stadig alt for svage. F.eks. er flere fremmedsprogsfag 
ved at forsvinde fordi de bliver ‘urentable’, uden at nogen egentlig har 
taget en politisk beslutning om, hvorvidt dette er ønskeligt eller ej. Til- 
svarende er litteraturfaget mange steder under omdefinering som bredere 
kulturstudier, ligeledes uden at det har været genstand for en politisk 
prioritering. ‘Markedskræfterne’ gør deres arbejde i det anonyme. Det er 
måske nok givet, at disse fag ikke fortsat skal eksistere i den udgave, vi 
har kendt dem, men det er til gengæld også meget vigtigt, at vi får taget 
en debat om, hvordan de så skal se ud, eller hvad det er, som skal erstatte 
dem. Og det er i den forbindelse af afgørende betydning at vi sikrer, at 
humanistisk indsigt og forståelse ikke bliver smidt ud med badevandet. 

Nærværende bog skal ses som et forsøg på at rejse denne diskussion så 
at sige indefra fagligheden selv. Ikke sådan at forstå, at jeg mener at have 
leveret svaret i bestemt form singularis på de udfordringer, litteraturfaget 
på fremmedsprogsstudierne står overfor. Tvært imod tror jeg det er vigtigt 
at søge forskellige løsninger i forskellige traditioner og på forskellig måde 
— en entydig og ‘monologisk’ tilgang til problemerne ville selv udgøre en 
del af problemet. Men når dette er sagt, er det mit håb, at bogen kan 
bidrage til videre refleksion over, hvordan vi angriber tre helt fundamen- 
tale udfordringer, som vi bliver nødt til at forholde os til. Det gælder bl.a. 
spørgsmål såsom: 


e Hvordan kan vi i litteraturstudierne på fremmedsprogsuddannelser- 
ne eksplicitere fagets betydning for udviklingen af de interkulturelle 
kompetencer, som udgør en så vigtig del af humanioras generelle 
svar på den globale udfordring? 

* Hvordan sikrer vi at det stof, som vi præsenterer vores studerende 
for, reelt bidrager til at åbne de studerendes kulturelle og historiske 
horisont, og samtidig modsvarer masseuniversitetets behov for 
formalisering og metodegørelse? 

* Hvordan styrker vi den tværfaglige tilgang til det fælles studieobjekt, 
teksten, og hvad indebærer dette for de litterære discipliners tra- 
ditionelle selvforståelse? 

Humanioras interkulturelle udfordring 

Den aktuelle hovedudfordring for humaniora består i et problem- 
kompleks af øget økonomisk globalisering, den nye informationsteknolo- 
gis omkalfatring af vidensbegrebet og af markedet for kulturprodukter. 
Det er i sig selv en ordentlig mundfuld. Men humanioras måske allerstør- 
ste problem består i, at det er de færreste uden for de humanistiske 
fakulteter, som i dag har forståelse for, at humaniora bør spille en central 
rolle i løsningen af de udfordringer, som det globaliserede videnssamfund 
stiller os overfor. 

I sin åbningstale til folketinget i 2004 udpegede statsminister Anders 
Fogh Rasmussen netop globaliseringen til at være den største aktuelle 
udfordring for det danske samfund, og løsningen ligger for regeringen i 
at satse på forskning og viden. Eller som han formulerer det: vejen fra 
forskning til forretning skal være kortere, nemmere og hurtigere, og målet 
er som nævnt at etablere Danmark som et førende videnssamfund. I den 
gældende politiske diskurs betyder ordet ‘globalisering’ tab af arbejds- 
pladser til udlandet, mens ‘forskning’ betyder oparbejdelse af viden, der 
sigter på eller kan udvirke økonomisk vækst, dvs. naturvidenskabelig og 
medicinsk viden, der let kan omsættes i teknologisk innovation og 
kommercialiseres økonomisk. »Vejen fra tanke til faktura skal gøres 
kortere«, som det slagordsagtigt hedder i regeringens jargon. 

At begrebet ‘forskning’ af centrale og toneangivende kræfter opfattes 
som oparbejdelse af viden, der umiddelbart kan omsættes i kommerciel 
virksomhed, ses bl.a. af det nyetablerede Strategiske Forskningsråds første 
rapport med titlen »Forskning der nytter«. Alene titlen antyder at den 
forskning som ikke falder inden for rådets beskrivelse ikke er nyttig, eller 
ligefrem er unyttig. I rapporten hedder det, at Det Strategiske Forsknings- 
råds opgave er at fremme forståelsen mellem forskningsverden og sam- 
fund, og rådet fremfører det synspunkt, at forskningen ikke bidrager 
tilstrækkeligt til den økonomiske innovation. Man spørger derfor til 
hvordan universiteterne med deres vidensproduktion kan bidrage mere 
direkte til at skabe innovation og vækst. Når man læser videre bliver det 
imidlertid snart meget tydeligt, at 'samfund” skal forstås som det private 
erhvervsliv, og at ‘nytte’ skal forstås som forretning. Der er ikke i sig selv 
noget galt i at fremme sammenhængen mellem forskning og erhvervsliv, 
men det er forkert at identificere samfundet med erhverslivet, og det er 
forkert at identificere begrebet samfundsnytte med kommerciel interesse. 
Resultatet er derfor forudsigeligt i den forstand, at Det Strategiske Forsk- 
ningsråd udpeger tre områder, som skal have omgående og markant 
udvidede ressourcer, nemlig fødevare-sundhed, energi-miljø samt nano- 
teknologi, bioteknologi og IT. Igen må vi sige at der ikke er noget i vejen 

med at prioritere disse områder, men det er forkert, hvis man samtidig 
reducerer det vidensbegreb, der ligger til grund for begrebet om det 
globaliserede videnssamfund, til denne type instrumentel og kommerciali- 
serbar viden. Og det ligner det man er ved at gøre. 

I et nummer af Campus, Aarhus Universitets interne blad fra efteråret 
2004, tager Helge Sander til orde for at forsvare regeringen imod an- 
klagerne for at prioritere naturvidenskab, teknik og medicin på huma- 
nioras og samfundsvidenskabs bekostning. Han skriver således: 


Selvfølgelig har vi ikke glemt humaniora og samfundsvidenskab! Det er meget 
væsentlige områder når vi skal forkorte vejen fra tanke til faktura. Det er ikke 
nok at opfinde verdens ottende vidunder, hvis man ikke kan give produktet 
den rigtige indpakning og få det solgt (Sander 2004). 


Humaniora er aktuelt havnet i en klemme, fordi den instrumentelle 
rationalitet tenderer mod at reducere den klassiske dannelse til overflødig 
‘indpakning’. Det er derfor humanioras eget ansvar at redefinere sig selv 
i lyset af det globaliserede videnssamfunds udfordringer og at gentænke 
dannelsesidealet i forhold til det omgivende samfunds behov. 

I en artikel fra 1995 tager Hans Ulrich Gumbrecht udviklingen i hu- 
manioras sociale funktion som kulturel dannelsesfaktor op med udgangs- 
punkt i litteraturstudierne (Gumbrecht 1995). Ifølge Gumbrecht skulle 
baggrunden for litteraturstudiernes vigtighed og prioritering i det aka- 
demiske landskab i det 19. århundrede findes i det borgerlige dannelses- 
ideal, hvor det var litteraturens rolle at fungere som formidler imellem det 
han kalder »institutionalized normative expectations about society and 
recurrent forms of experience in everyday social life« (Gumbrecht 1995, 
7). Litteraturkritikken bidrog med andre ord til at udvikle nye normative 
billeder af ‘det gode samfund” ved at udlede de etiske værdier af de 
litterære tekster og relatere disse til det enkelte individs livsverdensbasere- 
de erfaringer (op.cit. 8). Heroverfor påpeger Gumbrecht, at litteraturkri- 
tikken i det 21. århundrede kunne reintegrere dannelsesidealet i sin sociale 
funktion, men nu med et kritisk potentiale, idet litteraturkritikken kunne 
bidrage til at »make part of our active experience those cultures and 
literatures that had been kept in the background under the traditional 
hegemony of eurocentric values and paradigms« (op.cit. 24 og 25). 

Min pointe burde på dette punkt være rimeligt klar: I det 19. århundre- 
de gjaldt det om at udvikle og stabilisere de nationale kulturer i forlængel- 
se af de nydefinerede nationalstater, og samfundets krav og forventning 
til humaniora var at bidrage til at udvikle den almene dannelse på 
baggrund af det klassiske, borgerlige dannelsesideal. I dag er det nationale 
paradigme under ombrydning, og det globaliserede videnssamfund stiller 

krav om, at det enkelte individ kan orientere sig i såvel en lokal som en 
global kontekst samt forholde sig til de kulturmøder og -konflikter, som 
udspringer heraf. Således kan vi oversætte det borgerlige dannelsesideal 
fra det 19. århundredes nationale opbygning til det 21. århundredes 
globaliserede samfund til et krav om, at det enkelte individ skal kunne 
udvikle de interkulturelle kompetencer. Det er på ingen måde nyt, at 
samfundet formulerer krav til humaniora, sådan som man nogen gange 
kan få indtryk af, når man må lægge øre til de forfaldsfortællinger, der 
florerer på mange humanistiske fakulteter og institutter i dag. Men 
omvendt er det også oplagt, at hverken den siddende regering eller den 
socialdemokratiske opposition har blik for den interkulturelle udfordring, 
som globaliseringen stiller vores samfund overfor. Det er derfor uddannel- 
sesinstitutionernes eget ansvar at eksplicitere dette nye dannelsesideal og 
at møde den udfordring den tiltagende globalisering stiller samdfundet 
over for ved at øge kandidaternes fremmedsproglige beredskab og kend- 
skab til den kulturelle anden (se også Hansen 2002 og 2002b). 

Al virkelig interkulturel kommunikation, forstået som en dialog mellem 
lige parter, forudsætter højt udviklede sproglige kvalifikationer og 
dybtgående indsigt i forholdet mellem diskursfællesskaber og sprogkul- 
turer, historisk og aktuelt, hen over semiosfærens grænser. Fremmed- 
sprogsfagene på universiteternes humanistiske fakulteter står således med 
en enestående mulighed for at udvikle et humanistisk svar på globaliserin- 
gens udfordringer. Kun ved at prioritere sammenhængen mellem sprog, 
kultur, samfund og historie bliver vi i stand til reelt at vise den respekt for 
den kulturelle andens ret til at være menneske på egne og lige betingelser, 
som er nødvendig for at kommunikationen lykkes, og kun derved kan vi 
dæmme op overfor modernitetens tendens til, i effektiviseringens og den 
instrumentelle logiks navn, at udgraense den anden som et ‘ressourcespild’. 

Ifølge den humanistiske tradition må kulturel indsigt og interkulturel 
forståelse bygge på sproglig kunnen og historisk viden, ellers er der ikke 
tale om forståelse. Den slags interkulturel kompetence jeg taler for her, er 
altså grundlæggende anderledes end den type interkulturel kommunika- 
tion, som har været praktiseret på militærakademier og handelshøjskoler 
som en instrumentel disciplin, opbygget omkring nationale stereotyper: 
»vis aldrig dine fodsåler til en araber, spørg altid til en hispanics familie, 
osv.« Forskellen ligger først og fremmest i det kulturbegreb, som bringes 
i anvendelse. Som Claus Altmayer formulerer det: 


Cultures do not stand about each other like erratic blocks, but penetrate and 
influence each other in many different ways; they are unilaterally or multila- 
terally dependent on each other, whereas such cultural positions [the ‘original’ 

cultural perspective, HLH] must be considered as mainly a symptom of 
political and economic power relations (Altmayer 1997, 8).'° 


For at kunne gore de komplekse dialogiske processer i det interkulturelle 
møde til genstand for analyse, vil det vere nødvendigt, at vores kandida- 
ter kan samle en række forskellige kompetencer, såsom veludviklede 
fremmedsproglige færdigheder, dybtgående historisk og kulturel indsigt, 
træning i kritisk og analytisk tænkning og kendskab til betingelserne for 
hermeneutisk fortolkning. I sit bidrag til Changing Philologies påpeger 
Susan Bassnett imidlertid, hvordan udviklingen faktisk går den modsatte 
vej. I sin karakteristik af de angloamerikanske uddannelsessystemer peger 
hun på, hvordan disse, under indtryk af en blind modernistisk fremskridt- 
stro, nedprioriterer fremmedsprog og historieundervisning i en farlig cock- 
tail af »monolingualism and amnesia«: » Why bother with other languages 
when English is taking over the globe? Why bother with history when 
what matters is improving the present for the future? « (Bassnett 2002, 15). 

Den tilgang til studiet af de litterære tekster, som har præget denne 
fremstilling, har taget udgangspunkt i at betragte den litterære diskurs 
som en form for social praksis og har derfor forsøgt at medreflektere 
litteraturens samfundsmæssige og sociale funktioner. Litteraturens ma- 
teriale er sproget, og litteraturen er derfor i en vis forstand bundet både 
til det sprog den er skabt på og til den kulturelle og historiske kontekst, 
som den udspringer af. I samtiden spiller de litterære tekster en rolle for 
konstruktionen af en kollektiv erindring, og litteraturen udgør samtidig 
den prisme, hvorigennem det moderne menneske kan betragte sig selv 
med den andens øjne og gøre den fiktive andens erfaringer til sine egne, 
såvel individuelt som kollektivt. De litterære erfaringer er blevet gjort til 
genstand for et bredt anlagt felt af analysemetoder, der ikke alene tager 
sigte på at studere litteraturen som et socialantropologisk eksperimen- 
tarium, men som også forsøger at inddrage teksternes æstetiske form og 
karakteristika i helheden af erfaringer. Derved inddrages betydningen af 
vores kandidaters æstetiske kompetencer, forstået som en skærpet be- 
vidsthed om samspillet mellem sproglig form og betydningsdannelse. Det 
er en kompetence, som vil være relevant langt uden for det gode selskab 
af traditionelle litterater, f.eks. i forbindelse med forskellige former for 
oversættelsesvirksomhed og kulturformidling i bred forstand. 

Den komplekse relation mellem diskursfællesskaber og sprogkulturer, 


1 Den originale tekst lyder således på tysk: »Kulturen stehen einander nicht wie erratische 
Blócke gegenüber, sondern durchdringen und beeinflussen sich auf håchst vielfáltige Weise 
gegenseitig, sind einseitig oder wechselseitig voneinander abhängig, wobei solche kulturellen Be- 
ziehungen [»ursprüngliche« kulturelle Perspektive, HLH] meist eine Folgeerscheinung politischer 
und ökonomischer Machtverháltnisse sind«. 

mellem individuelle, kollektive og kulturelle subjekter, gør, at det i frem- 
tiden vil være nødvendigt, at frigøre sprogstudierne fra den entydige 
binding til studiet af de europæiske moderstater, for til gengæld at fo- 
kusere mere på den sproglige konstruktion af kulturelle identiteter i lokale 
eller transnationale sammenhænge. Nationalstaternes rammesætning af 
sprogene skal ikke opgives, for de udgør fortsat et orienteringspunkt for 
konstruktionen af kulturelle subjekter, men et blandt flere. Derfor må 
sprogstudierne tilføjes andre relevante dimensioner, som f.eks. det regio- 
nale eller det transnationale perspektiv. For mange spaniere udgør den 
lokale eller regionale identitet (katalansk, baskisk, gallicisk eller andalu- 
sisk) et afgørende udgangspunkt for egen selvforståelse, ligesom Den 
Europæiske Union for mange udgør en stadig vigtigere dimension i den 
internationale selvforståelse. Som en uundgåelig følge heraf vil fagenes 
genstandsområde blive yderligere fragmenteret, og spørgsmålet er nu 
hvordan vi sikrer den didaktiske operationaliserbarhed af et stofområde, 
der truer med at overskride enhver grænsedragning af såvel ontologisk 
som teoretisk-disciplinær karakter? 


Opgøret med tekstens autonomi 

og *metodegoerelsen' af kontekstrelationen 

I rektorforeningens nyligt udgivne rapport om sprogpolitik på de danske 
universiteter fastslås det som et generelt træk ved udviklingen af ud- 
dannelsessystemet, at »tekstanalysen og dens teoridannelser i udstrakt 
grad har erstattet den tidligere nationale litteraturhistorie som danskfaglig 
selvforstáelse« (Lauridsen 2003, 3). Det tror jeg er en korrekt analyse, og 
jeg tror at det er en karakteristik, vi kunne udbrede til ogsá at vare 
gaeldende for fremmedsprogenes fagligheder pà universitetsniveau. Bag- 
grunden herfor skal findes i nykritikkens sejrsgang gennem den vestlige 
verdens uddannelsesinstitutioner fra godt og vel midt i det tyvende 
árhundrede og frem. I en gennemgang af nykritikkens historie inden for 
litteraturvidenskaben i USA pápeger Wlad Godzich, hvordan denne 
strømning vandt massivt frem, fordi dens teoretiske forudsætning om 
tekstens autonomi var velegnet til at møde masseuniversitetets krav 
(Godzich 1998, 25 ff.). Inden for en europæisk kontekst blev det i høj 
grad strukturalismen, som fra 1940'erne og frem kom til at spille denne 
rolle inden for en række forskellige fag såsom sprogvidenskab, litteratur- 
videnskab, historie og antropologi, fag som alle igen kan siges at have haft 
en mere eller mindre identisk aflægger inden for sprogfagene. I en litterær 
sammenhæng finder vi denne diskussion tematiseret af bl.a. Eric Auer- 
bach, som i indledningen til den posthumt udgivne Literatursprache und 
Publikum in der lateinischen Spåtantike und im Mittelalter (1958) så at 

sige gør sit filologiske testamente op og under overskriften »Om hensigt 
og metode« diskuterer forholdet mellem den dannede filologiske indsigt 
og metodegørelsen af litteraturfaget (Auerbach 2001). 

Auerbach er imod nykritikkens og formalismens ‘metodeggrelse’ af 
litteraturfaget og plæderer i stedet for, at den individuelle forsker skal 
finde sin egen ‘ansats’ til stoffet, dvs. den vinkel som for ham åbner 
teksten for en historisk og kulturel indsigt og perspektivering. Hans po- 
sition er sympatisk og hans argumenter stimulerende, men han henvender 
sig til den klassisk dannede forsker, der kun har meget lidt til fælles med 
de studerende, som i vore dage befolker fremmedsprogsinstitutterne. 
Filologiens massive dannelsesideal, der forudsatte en livslang beskæftigelse 
med sprog, litteratur og historie, var ikke velegnet som forudsætning for 
et uddannelsessystem, der som det danske firedoblede studenterbestanden 
mellem 1960 og 1970, og som i 1970'erne fortsatte væksten med et øget 
optag på 50 % mellem 1970 og 1978 (Simonsen og Ulriksen 1998, 21). 
Det øgede optag indebar at universiteterne optog stadig flere studerende 
fra befolkningslag, der ikke havde fordums dannelsesmæssige ballast, og 
nykritikkens og strukturalismens metodegørelse af litteraturlæsningen 
repræsenterede tilsyneladende en løsning på det problem. Forestillingen 
om tekstens autonomi var grundlaget for en ‘demokratisk’ pædagogisk 
tilgang til litteraturstudierne, idet den gjorde det muligt for studerende, 
rekrutteret fra bredere befolkningslag og med mindre kulturel ballast, at 
deltage på lige fod med den kulturelle elites børn. Den formalistiske 
tilgang gjorde det simpelthen muligt at sætte de historiske, kulturelle og 
biografiske referencer i parentes og fokusere på det metodiske i analysen 
af teksten i sig selv (Godzich 1998, 26). I løbet af 1980'erne udvikledes 
disse fagligheder teoretisk i form af diverse poststrukturalistiske og de- 
konstruktive retninger, uden at den oprindelige disciplinopsplitning på 
noget tidspunkt er blevet afgørende udfordret. Uden på nogen måde at 
ville stille spørgsmålstegn ved formalismens og strukturalismens værdiful- 
de erkendelsesmæssige bidrag til humanvidenskaberne, kan man sige, at 
humanioras teoretisering og sprogfagenes efterfølgende faglige fragmen- 
tering i en række uafhængige discipliner modsvarer kravene fra et ud- 
dannelsessystem, hvor masseuniversitetet stiller krav om klart afgrænse- 
lige og pædagogisk operationaliserbare fagligheder. Men hvordan skal vi 
kombinere opgøret med forestillingen om den autonome tekst og den 
postkoloniale udvidelse af sprogfagenes genstandsområde uden at stof- 
mængden bliver uoverkommelig, og den forudsatte vidensmængde urea- 
listisk? Hvordan sikrer vi at humanioras interkulturelle kompetencer ikke 
‘instrumentaliseres’ i den ‘metodeggrelse’, som følger udviklingen af 
masseuniversitetet? 

Bogen igennem har jeg forsøgt at gøre den hermeneutiske relation 
mellem teksten i sig selv og læserens dialog med de historisk-kulturelle 
kontekster (tekstens oprindelige og læserens egen) til genstand for meto- 
disk refleksion. Charles Peirces pragmatisk, semiotiske begrebsinventar 
repræsenterer efter min mening en brugbar metodisk ramme (givetvis 
blandt flere), der kan ordne nogle af de centrale analytiske operationer 
inden for et overskueligt ‘system’, uden at dette nødvendigvis reducerer 
genstandområdets kompleksitet. Genstandsområdet er kolossalt, og stof- 
mængden er uoverkommelig, hvis vi forestiller os at de studerende både 
skal have overblik over helheden og dybtgående indsigt i sprog, kultur og 
historie. I stedet for dette klassiske ideal må vi nok i fremtiden slå os til 
tåls med eksemplariske nedslag i stoffet, der så til gengæld må bruges som 
afsæt for indlæringen af teoretisk generaliserbare indsigter. Eksempelvis 
må det indgående studium af et enkelt latinamerikansk lands litteratur, 
eller måske blot et enkelt forfatterskab her indenfor, skulle gøre det ud for 
det empiriske udgangspunkt for udviklingen af de interkulturelle fær- 
digheder, som efterfølgende vil gøre den studerende i stand til selv at gøre 
sig bekendt med »those cultures and literatures that had been kept in the 
background under the traditional hegemony of eurocentric values and 
paradigms« (Gumbrecht, 1995, 25). 

Denne måde at anskue forholdet mellem indlæring af viden og op- 
bygning af kompetencer hos de studerende stiller store krav til, at vores 
undervisning faktisk leverer nogle redskaber, som kan løfte læringsproces- 
sen ud over den konkrete empiris horisont. I denne bog har jeg valgt at 
tage udgangspunkt i et alment tegnbegreb for at teoretisere den dialogiske 
relation imellem forskellige instanser i ensartede kategorier. Det gælder 
forholdet mellem selv og anden, mellem identitet og erfaring (individuelt 
som kollektivt) samt mellem teksten og den kulturelle semiosfære. Det er 
mit håb dermed at bidrage til at give studierne det påkrævede teoretiske 
løft, men samtidig er det vigtigt at advare mod at opfatte denne teoretiske 
rammekonstruktion som en overordnet ‘masterteori’, der gør krav på at 
kunne begribe fremmedsprogenes genstandsområde i sin helhed. Kravet 
på en enkelt ‘masterteori’ ville indebære en indsnævring af den mangfold 
af teoretiske tilgange, som i dag udgør en positiv mulighed for vores fags 
udvikling. I stedet vil jeg pege på vigtigheden af at udvikle et åbent felt af 
teoretiske tilgange og tværfaglige initiativer med udgangspunkt i fagenes 
konkrete problemstillinger. 


Faglighed og tværfaglighed 
På trods af de store og umiskendelige forskelle mellem de konkrete fag- 
ligheder som er udsprunget af fremmedsprogsstudiernes discipliner, har 

de til en vis grad et fælles studieobjekt i teksterne. Tekster, i ordets bre- 
deste forstand, er filologiens genstand, og de moderne fremmedsprogsstu- 
dier ville kunne drage fordel af dette forhold i den forstand at tekster, 
forstaet som diskursive praksisformer, tilbyder sig som et oplagt felt for 
tverfaglig eksperimenteren og fagudvikling. I stedet for forst og fremmest 
at spørge til de litterære teksters formelle egenskaber, kan vi undersøge, 
hvad det er de litterære tekster gor, og det udgør da også allerede en 
væsentlig del af den anvendte praksis. Litterære tekster har, som alle 
andre tekster, bade sociale, politiske, kulturelle og æstetiske funktioner, 
og det er i studiet af det konkrete dialogiske samspil af disse funktioner, 
at lingvister, litterater, historikere, medieforskere og kulturanalytikere vil 
kunne mødes i et frugtbart tværfagligt samarbejde (Hansen, 2004). 

It-revolutionen og de visuelle mediers overvældende indflydelse udgør, 
sammen med den relative devaluering af litteraturen inden for det kul- 
turelle felt, en af de helt store udfordringer, som litteraturfagene nød- 
vendigvis må forholde sig til i fremtiden. Det litterære felt er ganske enkelt 
ikke længere udstyret med den ‘kulturelle kapital’ som tidligere, og som 
akademisk disciplin står litteraturfaget over for at miste den selvfølgelige 
autoritet, som det tidligere var forlenet med. Mange steder overtager de 
bredere kulturstudier ressourcer og årsværk fra den traditionelle litte- 
raturvidenskab, og ikke uden grund. Hvor den ‘store’ litteratur udgjorde 
en væsentlig del af det stof som de ‘forestillede fællesskaber” om nationen 
blev bygget op omkring i perioden fra romantikken og frem til midt i det 
20. århundrede, dér er litteraturens sociale funktion i dag i udpræget grad 
på en gang individualiseret og internationaliseret (Navajas 2002, 31). 
Skellet mellem den ‘gode’, men smalle litteratur og den brede triviallittera- 
tur med de store oplag er i opløsning, og de fortællinger, som bruges til 
kulturel selvspejling og individuel identitetskonstruktion af det brede 
publikum, kendes i dag fra film og udkommer i elektronisk og eventuel 
interaktiv form. Det betyder imidlertid ikke, at litteraturvidenskabens 
specialiserede fagligheder er blevet uaktuelle, tvært imod har mange af 
litteraturvidenskabens tilgange vist sig at være uundværlige redskaber i de 
bredere kulturanalytiske studier. Men det betyder at litteraturfaget seriøst 
må overveje sin stilling og argumentere offensivt for sin eksistensberetti- 
gelse i forhold til de nye og anderledes definerede genstandsområder som 
vores studier står overfor (Boisen & Schwartz Lausten, 2004). 

Enhver videnskabelig nyudvikling, og her snakker vi ikke kun para- 
digmeskift i Kuhns forstand, vil have tværfaglig karakter alene af den 
grund, at det er den konkrete virkelighed, der som et "dynamisk objekt” 
presser sig på for den videnskabelige erkendelse. Og ofte må man som 
forsker erkende de etablerede discipliners kognitive begrænsninger. Bån- 

dene til de dominerende videnskabelige traditioner og ‘skoler’ må løsnes 
for at kunne angribe det fælles genstandsfelt med andre teoretiske og 
metodologiske perspektiver, end vanen foreskriver, og nye teorier og nye 
metoder må udvikles som led i den tværfaglige praksis. Hvis fremmed- 
sprogsfagene, og herunder også litteraterne på fremmedsprogsfagene, 
ønsker at tage de udfordringer op, som det globaliserede og elektroniske 
videnssamfund stiller humaniora overfor, samt ønsker at kunne levere 
kandidater med gode fremmedsproglige kvalifikationer og udviklede hu- 
manistiske, interkulturelle kompetencer, så haster det med at få dette 
tværfaglige samarbejde op at stå. Mange steder har fagspecialiseringen 
imidlertid allerede fjernet sig så meget fra den traditionelle filologis 
helhedssyn, at det forekommer umuligt at forestille sig, at den enkelte 
forsker skulle kunne overskue hele det komplekse felt af relevante dis- 
cipliner og tilgange. Vi kan med andre ord ikke i udgangspunktet for- 
vente, at tværfagligheden fra den ene dag til den anden vil udvikle sig som 
brede kompetencer hos den enkelte forsker, men må i stedet satse på at 
udvikle tværfagligheden som et samarbejde mellem specialister inden for 
hver deres felt. Derfor er det vigtigt, at vi så at sige inde fra hver af 
disciplinerne diskuterer hvordan vores faglighed kan begribes i relation til 
en helhedsforståelse af fremmedsprogenes genstandsområde, og dette 
gælder ikke mindst litteraturfaget. 

Med denne bog har jeg forsøgt at gentænke litteraturstudiet på en 
måde, som åbner faget for en dialog med sprogfagenes øvrige discipliner; 
ikke ved som en glad amatør selv at gøre mig klog på både lingvistik, 
historie, samfundsforhold og visuelle medier, men ved inde fra litteratur- 
faget at etablere nogle åbninger, som kan muliggøre en dialog med de 
andre discipliner. Jeg har allerede nævnt at dét at betragte den litterære 
diskurs som en form for social praksis, hvorigennem det moderne subjekt 
konstruerer sin kulturelle identitet såvel individuelt som kollektivt, åbner 
for at medreflektere litteraturens samfundsmæssige og sociale funktioner. 
Og hele diskussionen om referenceproblematikken samt spørgsmålet om 
den litterære praksis” etiske erfaringskonstruktion trækker i den samme 
retning. Desuden håber jeg, at det teoretiske udgangspunkt i det pragmati- 
ske tegnbegreb, gør det muligt at etablere en dialog med den pragmatiske 
sprogvidenskab og sociolingvistikken samt med antropologisk anlagte 
kulturstudier med et bredere sigte. Endelig er det mit håb at min semio- 
tiske udlægning af det æstetiske ‘blik’ som en dialogisk relation mellem 
forskellige modale interpretantaspekter vil kunne invitere til en dialog 
med discipliner engageret i analysen af visuelle udtryk og andre medier (se 
f.eks. Hansen 1996, 1997a og b, 1998 samt 19994 og b). 

